
Roberto S. Lopez 


R. Lopez, jedno od najznačajnijih imena suvremene historiografije, rođen 
je u Genovi 1910. godipe, gdje je od 1936. do 1938. predavao na genovljanskom 
sveučilištu ekonomsku povijest. Od 1939. nalazi se u Sjedinjenim Američkim 
Državama i za II svjetskog rata surađuje u »Glasu Amerike« i CBS. Od 1946. 
profesor je povijesti na glasovitom Yale University, gdje je od 1962. na čelu 
Fakulteta za srednjovjekovni studij. Kao »visiting professor« predavao je i 
na drugim američkim sveučilištima, posebno na Harvard University. Među 
brojnim djelima pisanim na talijanskom i engleskom s tematikom iz srednjega 
vijeka, u znanstvenim svjetskim krugovima osobitu je pažnju pobudđilo djelo 
»Rođenje Evrope«, koje se prvi put pojavljuje i na hrvatskom jeziku. 

Lopezovo djelo Rođenje Evrope nov je i značajan rad, nov po svojoj kon- 
cepciji, duhovit po svojoj interpretaciji glavnih tema političke, kulturne i 


. društveno-ekonomske povijesti razdoblja od V do XIV stoljeća, kada se počela 


formirati moderna Evropa. U središte svoga istraživanja i proučavanja Lopez 
stavlja postanak Evrope, a ne »srednji vijek«, ni »kršćanski vijek«, nego stva- 
ranje sustava različitih država, životnih običaja i zavisnosti, političkih usta- 
nova »zbliženih jednom kulturom i načinom života relativno jednakim«. 

Shvaćanje »srednjeg vijeka« kao epohe formiranja Evrope odavno je 
poznato u kulturnoj povijesti, ali je odavno i u krizi. To je romantičko shva- 
ćanje koje se temeljilo i temelji na objedinjavajućoj funkciji religioznih vri- 
jednosti i snaga, kao i na diferencirajućoj funkciji nacionalnih elemenata i 
snaga. U posljednjih dvadeset godina javlja se nova dimenzija historiografije 
sa širim djelokrugom, hemisferske ako ne svjetske, koja sinkrono prati histo- 
rijski razvoj i traži srodnosti između carstava i civilizacije čitava trokonti- 
nentalnog prostora Staroga svijeta. Lopez, kao najizrazitiji i najznačajniji 
predstavnik hemisferske historiografije, iznosi deset stoljeća srednjovjekovne 
povijesti prema jednoj od njezinih tradicionalnih kronoloških artikulacija u 
terminu »Rođenje Evrope«. lako knjiga nije pisana na osnovi tradicionalne 
sheme, u okviru »esprit de syst&me«, ni s nastojanjem da se njome dade idealna 
i idealizirajuća vizija srednjega vijeka, ona je u svojoj esejističkoj i sintetičnoj 
obradi sjajan mozaik jednog vremena i njegova duha. 

Karakterizacija Lopezove srednjovjekovne povijesti je slijedeća: odba- 
civanje shvaćanja srednjega vijeka kao prijelaznog doba, osim konstatacije 
»ukoliko se odnosi na agoniju klasične mediteranske civilizacije i pripremanja 
moderne evropske civilizacije«; odbijanje da se srednji vijek smaira kao 
»doba vjere«, ili »kršćansko doba«, budući da »vjera nema doba«, a kršćan- 
stvo ima »Kristovo doba«; i konstatacija da »stupanje evropske civilizacije 
na pozornicu nije jedini značajan događaj koji objašnjava srednji vijek, nego 
jedini koji ga ispunja ne izlazeći iz svojih granica«. Osim toga, »stupanje na 

pozornicu evropske civilizacije nije pojava geografski uvjetovana, jer je izbor 
različitih mogućnosti što ih je evropskim narodima pružala geografija prije 
svega »čin duha« koji »ne duguje sve materijalnim uvjetima što su ga pratilje. 
Tu svoju tvrdnju Lopez temelji na činjenici što su evropski narodi, ili, kako ih 
on naziva, »narodi katoličkog svijeta« podijeljeni u države različito organi- 
zirane, ali zbližene jednom kulturom i načinom života razmjerno jednakim, 
postali evropski a da toga nisu bili svjesni«. Lopez misli na evropske narode 
u sadašnjim geografskim granicama kontinenta, na narode one Evrope koja 
je u moralnoj i geografskoj stvarnosti istisnula jedno drugo »prirodno pod- 
ručje kojemu je Mediteran bio središte, a granice Dunav i Rajna na sjeveru, 
velika pustinja na jugu« — područje na kojemu je klasična grčko-rimska civi- 
lizacija stvorila i razvijala svoj povijesni ciklus koji su antički narodi navikli 
da razaznaju isto tako jasno kao i mi našu Evropu. 

Raspravljajući o povijesti stvaranja Evrope, još uvijek politički podije- 
ljene, Evrope »domovina«, Lopezu je osnovna metodološka poenta, njegovo 
temeljno polazište, njegova idejna preokupacija, da ne »daje sliku jedne 
epohe zanemarujući materijalne uvjete« i da ta ekonomska zbivanja uzme 
kao »temeljnu temu na istom stupnju, ako ne na istoj razini kao i formi- 
ranje Evrope«, jer i evolucija srednjovjekovne ekonomije, po Lopezovu mišlje- 
nju, ima svoje unutarnje jedinstvo u tom smislu da sadrži dvostruko kreta- 
nje kontrakcije i ekspanzije-kontrakcije otprilike od III do IX stoljeća, ek- 
spanzije od X do XIV stoljeća, poslije čega se javlja novi ciklus, iako se ističe 
da »ekonomska evolucija i politički razvoj nisu tekli savršeno istovremeno« 
u dinamici feudalnog razvoja. Središte Lopezova istraživanja nije dakle 
»srednji vijek«, ni »kršćanski vijek«, nego stvaranje sustava različitih država, 
životnih običaja, zavisnosti političkih ustanova i ravnoteža »zbliženih jednom 
kulturom i načinom života relativno jednakim«, što ne znači jedinstvenost 
nego različitost po svojim ekonomskim i demografskim osnovama, vitalnom 
ritmu, koji se ne poklapaju s religioznom sviješću, iako je uvjetuju. O tom 
različitom razvojnom putu, a zajedničkim obilježjima koja nameće jedna 
civilizacija, već je bilo spomena u viziji Evrope M. Blocha, »koja je postojala 
već u trenutku kad je za nju otpočelo doba feudalizma u pravom smislu 
riječi« s jedinstvenim obilježjem »zajedničke civilizacije Zapada«, one civi- 
lizacije koja se rascvjetala »među ljudima što su živjeli između Tirenskog 
mora, Jadranskog mora, Labe i oceana«. Lopez ne prihvaća tendencije onih 
historičara koji u ocjenjivanju političkih postupaka Karla Velikoga, Karla V 
ili Napoleona vide pokušaje stvaranja jedinstva evropskih naroda unatoč povi- 
jesnom razvoju nacionalnih država, pa smatra da je carstvo Karla Velikog više 
»lažno polazište« nego »preludij Evrope«, i zaključuje: »Tko danas misli na 
Evropu, ne misli na jedinstvenu vjeru ili na univerzalnu državu, nego na 
cjelokupnost političkih ustanova, vjekovnih spoznaja, umjetničkih i književ- 
nih tradicija, ekonomskih i društvenih interesa što učvršćuju mozaik mišlje- 
nja i nezavisnih naroda«. 

S toga stajališta Lopez i proučava stvaranje srednjovjekovne Evrope, pa 
mu kao polazište služi slika materijalnih uvjeta Rimskoga Carstva čiju organ- 
sku slabost vidi u ekonomskim razlozima. Ali i agonija Rimskog Carstva 
samo je epizoda u dugoj i teškoj krizi koja je vezana uz dekađansu čitave 
Evroazije u prvim stoljećima kršćanske ere. Stvaranje barbarskih država na 
području zapadnog dijela Rimskoga Carstva Lopez razmatra u okviru onih 
suprotnosti što su nastale između političkog i kulturnog starorimskog na- 

sljeđa i rudimentarnih elemenata barbarskih institucija. Nekoliko stoljeća 
evropske srednjovjekovne povijesti u ranom srednjem vijeku, u aspektu toga 
barbarskog razdoblja, značajno je više po onome što je barbarstvo preobličilo 
od rimskog nasljeđa nego po onome što je sačuvalo. U toj razvojnoj fazi 
ekonomske kontrakcije i duboke demografske krize stvarala se duboka dru- 
štvena preobrazba: stapanje slobodnih ljudi nižih klasa i većine robova u 
novu klasu — kmetova. Ako je barbarstvo srušilo jednu skleroziranu kulturu 
koja je bila osuđena da propadne, ono je, dijalektički gledano, stvorilo i osnove 
za razvoj mođerne civilizacije. Zašto bi onda barbarsko doba bilo i sinonim 
za apsolutnu vladavinu mraka? 


Ističući ulogu crkve u toj ranoj fazi srednjega vijeka, Lopez se manje 
zadržava na ocjeni značenja crkve kao elementa duhovnog jedinstva na osno- 
vama jedne vjere i jednog pogleda na svijet, što je u središtu pažnje svih 
značajnijih rasprava o povijesti srednjega vijeka. Zato će temeljitije anali- 
zirati dva trenutka evropske srednjovjekovne povijesti: feudalni partikula- 
rizam i sukcesivno suprotstavljanje snažnih suverenih teritorijalnih vlasti, ne 
ulazeći, kao M. Bloch, u svestranu i temeljitu analizu same strukture feudal- 
nog društva, što nije svrha i zamisao njegove knjige. Obratit će pažnju 
ekspanziji evropske prekomorske i orijentalne trgovine, promjenama u raz- 
vojnoj liniji carstva i papinstva, religioznim pokretima, političkoj misli, prav- 
nim ustanovama, kao i stremljenjima kulturnog i umjetničkog života. Zanim- 
ljiva su mu razmatranja o stvaranju francuske nacionalne monarhije u dva 
stoljeća vezana uz političku povijest Francuske, uz imena Filipa Augusta, 
Filipa IV Lijepog i Luja X, o problemu ekonomske ekspanzije, o inflaciji kao 
historijskoj pojavi u razvoju složenije ekonomske dinamike, ističući pri tome 
razlike u shvaćanjima o njezinu karakteru u početku XIV stoljeća i modernog 
doba. Te stranice, na kojima Lopez raspravlja o stvaranju nacionalnih zapad- 
nih monarhija, gdje dodiruje cijenu rata i mira, poreznu politiku kao ele- 
ment na kojemu počiva moderna država, svojom oštroumnošću i izražajnom 
jednostavnošću, svakako su najistaknutije među onima gdje se raspravlja o 
»državi kao dobrom poslu« i uspoređuju shvaćanja srednjovjekovne buržoazije 
o oblikovanju i upravljanju državom sa shvaćanjima renesansnih vladara koji 
su htjeli modelirati državu »kao umjetničko djelo«. Takva shvaćanja, po 
kojima se politika ne spodređuje slavi pojedincax, nego interesima ekonom- 
skim, dobro je pristajala, kako to ističe Lopez, »načinu gledanja vladajuće 
klase koju su činili poslovni ljudi, ali je proizlazila prije svega iz prvobitne 
strukture komunalne vlasti koja je nastala ne kao država javnog prava nego 
kao privatno dobrovoljno udruženjee. Zato Lopez fenomenu komuna i daje 
mnogo veće značenje nego što je do sada isticala novija medioevistika s obzi- 
rom na to da je komuna bila ekonomski faktor prvoga reda u razvoju srednjo- 
vjekovne ekonomike. 


Ekonomska i demografska povijest, kako to ističu analitičari Lopezova 
djela, najvredniji je doprinos koji je do sada dan u najnovijoj historiografiji 
o deset stoljeća evropske povijesti, počinjući s analizom gospodarskog stanja 
Rimskog Carstva u IV stoljeću, kojom osvjetljava i karakterizira kritičnu 
ekonomsku situaciju Rimskog Carstva lapidarnim konstatacijama, kao što su 
»nemilosrdni porezi«, »poljoprivreda bez rezervi«, »trgovina bez ugleda«, »za- 
natstvo bez sprava«. Osobita su i ona zapažanja u vezi s izlaganjem ekonom- 
skih činjenica u početku karolinškog perioda, kao i ona o demografskoj pre- 
kretnici oko 1000. godine. Pokreti pučanstva, ratarske tehnike, trgovinske 

revolucije, napredak gradova, društvene prilike i pravne ustanove, intelek- 
tualno kretanje i tehnički izumi, životni standard i svakidašnji život prika- 
zani su s bogatstvom pojedinosti i s rijetkom jasnoćom ideja. Lopez se više 
zadržava na dvostrukoj vezi između demografskog rasta i poljoprivrednog 
progresa, s jedne strane, a s druge strane, između gradskog razvoja i trgovin- 
ske revolucije, smatrajući ih odlučnim faktorom u stoljećima rasta kapitali- 
stičke proizvodnje, pogotovo što je Evropa XVI i XVII stoljeća podnijela 
teške ratne napore vjerskih ratova u Francuskoj, nizomesku pobunu, trideseto- 
godišnji rat, kao i revoluciju cijena, uvoz dragocjenih metala iz Novog svijeta, 
te demografsku ekspanziju. Osvijetljena je demografska, ekonomska i dru- 
štvena situacija XIV stoljeća, koja potvrđuje onu sliku Evrope koju je dao i 
Pirenne u svojoj Povijesti Evrope, ali u toj slici sumraka srednjovjekovne 
Evrope javljaju se i prvi obrisi novoga vremena koje će pripremiti čovjeka 
za veliki podvig obnove: »Poslije 1350. neće više biti barbarskog doba kao 
tisuću godina prije«. Srednji vijek koji je započeo jednom krizom završit će 
drugom koja je zahvatila čitavu »evroazijsku sferu«. 

Koliko god je Lopezovo djelo značajan doprinos suvremenoj medioevistici, 
koliko god se isticalo svojim originalnim, zanimljivim shvaćanjima, ipak se 
Lopezu zamjera što su pojedini problemi ostali nedovoljno objašnjeni, kao 
npr. problem investitura i borbi za univerzalnu supremaciju na temeljima 
sukoba između feudalnog i kanonskog prava, nedovoljno društveno obrazlo- 
ženje pozadine vjerskih pokreta XIII stoljeća koji su u uskoj vezi s katolič- 
kom, pa i evropskom dramom što su je ti pokreti u sebi nosili. Ako ta vjerska 
dimenzija nije svestranije osvijetljena, zato je izvrsno dan presjek društveno- 
-političke i ekonomske povijesti srednjega vijeka u kojemu se okviru i rađaju 
vjerski pokreti. Povijest rođenja Evrope, ujedno i povijest materijalnih 
uvjeta koji su ga pratili, zapravo je paralelna povijest, kojoj možda nedostaje 
čvrst dijalektički odnos i čvrsta strukturalna povezanost, a više se osjeća 
empirička upojedinjenost koja izbija u čimbenicima cikličkog karaktera (klima, 
epidemije itd.), što ih Lopez navodi kao značajne odrednice u krizi Rimskoga 
Carstva, u okviru »dekadđencije čitave Evroazije za prvih stoljeća kršćanske 
ere«. Nameće se pitanje: zašto je kriza u IV stoljeću dovela do uspavanosti 
ljudske radoznalosti i inventivnog duha, tako da barem za dva stoljeća ne 
vidimo nikakav progres, a kriza u XIV stoljeću, koja je više ili manje izazvala 
sličan demografski i ekonomski nazadak, bila je na zalazu srednjega vijeka 
predznak »zore preporoda«? Kako objasniti »opću analogiju« uzroka i poslje- 
dica između rimskog i evropskog svijeta i onog kineskog, indijskog, islam- 
skog? Mogu li se uzroci i posljedice određivati općom analogijom koja bi obja- 
šnjavala iste faze iscrpljenosti u IV stoljeću ili krizu u XIV stoljeću? Hemi- 
sferska shema, kao metodološki bitan element u Lopezovoj artikulaciji naučne 
materije i u njezinu razvrstavanju, ne može se uzeti kao determinativan faktor 
u zajedničkom povezivanju mnogih i različitih povijesti nastalih u posebnim 
društvenim i historijskim uvjetima. Ni hemisferska shema ni zaključivanja po 
analogiji ne mogu nam objasniti sve izvanevropske povijesne pojave. Hemi- 
sferski sinkronizam, metodološki prikladan i sugestivan u povezivanju pro- 
storno i vremenski različitih povijesnih zbivanja, nije naučno siguran, ni 
dovoljno uvjerljiv, jer i sam Lopez napominje da se »sličnost zbivanja u Kini 

u Rimskom Carstvu pomućuje čim ih razmatramo u najmanjim pojedino- 
stima«, budući da u najmanjim pojedinostima faktor različitosti dolazi više 
do izražaja. To ipak ne znači da dijelove ekonomske i demografske povijesti 

u širokom okviru Lopezove interpretacije srednjovjekovne povijesti moramo 
uzimati s izvjesnim naučnim oprezom. Naprotiv, najvredniji su i najznačajniji 
doprinos što je do sada dan u najnovijoj historiografiji o deset stoljeća te 
povijesti, kako to misle mnogi kritičari Lopezove knjige. 

Kako danas u historiografiji dominira, više ili manje, mit specijalizma 
i tehnicizma, kult malih problema skopčan s nedostatkom širih i dubljih nauč- 
nih sinteza, kao i nedovoljno, temeljito poznavanje društvenih nauka, nužnih 
za takve sinteze, to Lopezova knjiga — smijelošću svojih naučnih interpre- 
tacija, temeljitim poznavanjem naučne materije i nastojanjem da se jedno od 
ideološki najspornijih razdoblja osvijetli s različitih aspekata — ostaje »puto- 
kaz za naučno temeljitija dijalektička čvorišta povijesnog i kulturnog raz- 
govora«. Poticajna i provokativna knjiga i po onome što je uspjela da nam 
kaže, osvijetli i dokaže, kao i po onome, možda i više, što je uspjela da suge- 
rira o temama najznačajnijim i najtežim na području povijesti srednjega 
vijeka. Ako i nije nova filozofija povijesti srednjega vijeka, što bi morao biti 
konačan cilj svakog historičara koji stvara široke naučne sinteze, nije opet 
ni pisana na osnovi tradicionalnih shema, ni poznatih teza o karakteru sred. 
njega vijeka. U građanskoj historiografiji, gdje se osnovna polazišta u tuma- 
čenju povijesnih epoha još uvijek temelje na preživjelim mitovima građanskih 
ideala, ova je knjiga iznimna po preokupaciji piščevoj da ne daje sliku jedne 
epohe ne uzimajući u obzir materijalne uvjete koji prate cjelokupni dru- 
štveni, politički i kulturni život te epohe. Iznimna je i po tome što njezin 
pisac ističe i najznačajniji faktor u stvaranju povijesti — faktor čovjeka, i 
što izričito spominje najmanje isticani element — seljački element. Lopez 
piše: »Ljudi stvaraju povijest. Politička povijest slavi kraljeve, vitezove, kat. 
kada i znamenite građane, a zaboravlja seljake koji su pripremili sjedinjenu 
Francusku da postane najveća evropska nacionalna država«. Esejistička struk- 
tura knjige, podijeljenost sadržaja u manje cjeline, možda razbija kompozi- 
cijsku cjelovitost knjige i ne daje jedinstvenu misaonu premisu koja bi čvršće 
povezivala čitavu sadržajnu materiju u jedinstvenu strukturalnu cjelinu, ali 
je to nadoknađeno zanimljivošću i duhovitošću piščeva izlaganja, širinom 
piščevih ideja i piščeve svestrane kulture, sintezama obuhvaćenih problema, 
eliminirajući pozitivističku tendenciju koja u nabrajanju i sistematizaciji 
činjenica vidi i njihovo povijesno opravdanje i smisao. Kako svakoj sintezi 
moramo žrtvovati nešto i od preciznosti, po mišljenju Lopezovu, to nam ova 
knjiga pruža veliko zadovoljstvo što nam »svaka sinteza« omogućava da ne 
zamijetimo one nedostatke koje u sebi skriva »žrtvovana« preciznost. 


Berislav Lukić 


Rođenje Evrope 


Stoljeća V—XIV 


Mojoj supruzi 


Anđeli upravljaju ručkom za pokretanje prvog pomičnog neba (teološko- 
-astronomske slike iz jednog provansalskog rukopisa iz XIV stoljeća) 

Nakon originalnog teksta na francuskom, nepromijenjenog prijevoda na 
španjolskom, prerađenog na portugalskom, temeljitije prerađenog na engle- 
skom, pisac objavljuje talijanski tekst kao djelo barem djelomično novo. Nisu 
promijenjeni okvir ni osnovne iđeje, ali je prvi dio dopunjen za dobru tre- 
ćinu da bi se mogao čitati bez obzira na druge knjige serije čiji je dio prvo 
francusko izđanje; malo je strana gdje nešto nije preinačeno prema primjeđ- 
bama kritičara i čitalaca ili su unesena drukčija mišljenja i najnovija tuma- 
čenja piščeva. Posebno zahvaljujem, među mnogima koji su mi pomogli, 
Girotamu Arnaldiju, Robertu Boutrucheu, Georgeu Cuttinu, Leopoldu Gćni- 
cotu, Vitorinu Magalhačsu Godinhu, Dimitriju Obolenskome, de Oliveiru 
Marquesu, Konstantinu Reichardiu, Gustavu Vinayju, Coradu Vivantiju; nije- 
đan od njih, dakako, ne može biti okrivljen zbog pogrešaka kojih se pisac 
i dalje tvrđoglavo drži, 


Listopad 1966. 

Predgovor 


Dajući ovoj knjizi, posvećenoj srednjem vijeku Zapada, naslov Rođenje 
Evrope, nisam to učinio iz oholosti. Koliko god bila značajna povijest toga 
malog azijskog poluotoka, Evropljanima zaista ne treba pridavati osobine 
izabranog naroda. Stupanje na pozornicu evropske civilizacije, iz kojeg će 
mnogo kasnije poteći i civilizacija »prekomorske Evrope« u Americi i na 
drugim kontinentima, nije jedini važan čin koji objašnjava srednji vijek, ali 
je jedini koji ga ispunja ostajući u njegovim granicama. 

Izraz »srednji vijek« možda je najnetočniji od brojnih koje mi, povje- 
sničari, dajemo iz navike proizvoljnoj podjeli prošlosti. Bilo koju epohu 
možemo nazvati »srednjim vijekom«, prijelazom između prošlosti i buduć- 
nosti. Ono što nazivamo »srednjovjekovnim« — tisućljeće između IV i XIV 
stoljeća — samo je utoliko prijelaz ukoliko se odnosi na agoniju klasične 
sredozemne civilizacije i dozrijevanje civilizacije moderne Evrope. 

Uzalud ćemo pokušavati opravdati takav kronološki okvir jednim ili 
drugim od onih unutarnjih jedinstava koja su kasnija doba s nepravom 
smatrala da su ih otkrila u »srednjem vijeku«. Možda više nije potrebno pobi- 
jati negativna tumačenja što su se činila dovoljnim ljudima renesanse, refor- 
macije, prosvjetiteljstva ili francuske revolucije i osuditi srednji vijek u cje- 
lini i odrediti ga na osnovi takve osude. Neukost i partikularizam, kmetstvo 
i feudalizam (čak i ako se prizna da je svaka od tih pojava korak nazad u 
usporedbi sa zlatnim grčko-rimskim dobom) nisu bili samo obilježja srednjeg 
vijeka i nisu ga sasvim proželi. Ali ni naziv »vijek vjere« ili »kršćanski vijek«, 
što su ga prihvatili romantičari XIX stoljeća i naših dana kako bi rehabili- 
tirali to oklevetano doba, nije točan. Vjera ne pozna vjekova; pripada i Egiptu 
faraona i puritanskoj Engleskoj. Kršćanstvo počinje s Kristom, naime, rođeno 
je za Augusta i ukorijenjeno u misli i u institucijama orijentalne i klasične 
starine, koliko god bilo izmijenjeno u kasnijim stoljećima. Sa stajališta onih 
vjernika koji su živjeli u srednjem vijeku (a da, naravno, nisu toga bili svje- 
sni), prijelazno doba obuhvaćalo je vrijeme između pada i otkupljenja, nakon 
čega je nastalo »mođerno« doba. Iako je religija u srednjem vijeku imala 
glavno značenje, ipak nije bila jedina pokretačka snaga. 

Naprotiv, evropska civilizacija oblikovala se u srednjem vijeku. Nije 
dovoljno reći da je spontano nastala, neovisno o fizičkoj i ljudskoj geografiji 
koja je evropske zemlje vodila jedinstvu. Ako smo mi, moderni ljudi, navikli 
da na planisfernoj karti raspoznajemo golemo prirodno područje što se pro- 
stire od Portugala do Rusije i od Arktika do Sredozemlja, ljudi antike isto 
su tako jasno raspoznavali drugo prirodno područje, kojemu je središte bilo 
Sredozemlje, a granice Rajna i Dunav na sjeveru, velike pustinje na jugu 
(k. 1). U oba slučaja riječ je o različitim narodima, ali zbliženim zajedničkom 

kulturom. Izbor što su ga ti narodi učinili, među različitim mogućnostima 
koje im je pružala geografija, pripada prije svega duhovnom činu. Ne duguje 
mnogo, ili barem ne duguje sve materijalnim uvjetima koji su taj izbor 
pratili. 

ipak, kada dajemo sliku jedne epohe, ništa ne bi bilo neprirodnije i prema 
tome pogrešnije nego zanemariti materijalne uvjete. Ono što je srednji vijek 
vidio kao borbu između duha i piti, između duše i tijela, u našim je očima 
io neprestani dijalog između duhovne i ekonomske povijesti. Na sreću, i 
razvoj srednjovjekovne ekonomike ima svoje unutarnje jedinsivo. Obuhvaća 
dvostruki pokret — stezanja i širenja — stezanja koje traje, otprilike, od III 
do IX stoljeća, širenja od X do početka XIV stoljeća — nakon čega se naja- 
vljuje novi period. I 

Ta ekonomska plima i oseka, ako i nije posebno spomenuta u naslovu 
ove knjige, ipak će biti osnovna tema, na istom stupnju, ako ne na istoj 
razini kao i stvaranje Evrope. To što su narodi Evrope uspjeli pronaći, na 
kraju nizbrdice na kojoj su se našli u prvih pet stotina godina srednjega 
vijeka, potrebnu energiju za stvaranje novog društva, čin je isto tako važan 
kao i stvaranje novog i trajnog kulturnog jedinstva. 

Osim toga, i pored tih dviju tema proučit ćemo i druga bogatstva »sred- 
njovjekovne« povijesti u onoj mjeri u kojoj se mogu uključiti u našu sliku 
a da je suviše ne opterete. Nemamo namjeru da stvaramo priručnik od deset 
stoljeća cjelovite povijesti. U nekoliko stotina strana takva se povijest ne bi 
mogla zbiti kao u školskom priručniku (možda ni u školskom priručniku). 
Priznajem da nisam sposoban za takvu vrstu knjige. Ono što sam htio pružiti 
čitaocu to je esej, u etimološkom smislu riječi, to jest pokušaj interpretacije. 

Opći plan zbirke u kojoj je ova moja knjiga objavljena u francuskom 
izdanju nametnuo je mojem eseju točne geografske granice: Labu, Jadran, 
sjevernu obalu Sredozemnog mora. Španjolska i Sicilija ne ulaze u te granice 
kada postaju muslimanske pokrajine. Da li će mi biti oprošteno što sam se, 
u već ionako suženom okviru, rado zadržao na sunčanim obalama juga, na 
obalama Sredozemnog mora? Rođen sam u Genovi, živim i predajem u Sjedi- 
njenim Američkim Državama. Ako Kristof Kolumbo nije postao manje Geno- 
vljanin zato što je otkrio Ameriku, ne može se ni od njegova skromna sugra- 
đanina zahtijevati ravnodušna neutralnost. Unatoč Koperniku, naš način 
gledanja ostaje ne samo geocentričan nego — bez igre riječi — egocentričan. 

Naposljetku, priznajem da sam žrtvovao proučavanje ličnosti i bitaka 
kako bih razmrsio ono što mi se činilo zamršenim klupkom te goleme kolek- 
tivne povijesti i sveo složenije razvoje na jednostavnije odnose uzroka i poslje- 
dica, propustivši teorije, kadšto vrlo oprečne, mojih prethodnika. Nisam io 
učinio bez dubokog žaljenja, jer se stvarnost sastoji od pojedinaca i sudara; 
ljudski razvoj zavisi izravno i neizravno od bezbrojnih djelomičnih uzroka 
i mnogostrukih posljedica, i moje dugovanje današnjim, jučerašnjim i neka- 
dašnjim povjesničarima vrlo je veliko. Od Tacita i dvojice Plinija, do Fernanda 
Braudela i mojih kolega na sveučilištu Yale, svima velika hvala! U trenutku 
kada predajem javnosti ove stranice, možda vrlo ambiciozne, moja slabost 
nalazi utjehu u jednoj slici toliko dragoj srednjovjekovnim ljudima: i patuljak 
može daleko vidjeti kada sjedi na ramenima gorostasa koji su bili pred njim. 


Srpanj 1962. R. L. 

Karta 1. Ptolomejev mediteranski svijet i karta svijeta Pietra Viscontija (1320) 

Prvo poglavlje 


Tragovi rimskog iskustva 


1. 


Sredozemne zajednice: granice i susjedstva 


»Prije svega treba znati da Rimsko Carstvo svuda zadržava bijes naroda 
koji oko njega urlaju i da podmuklo barbarstvo, zaštićeno prirodom mjesta, 
nadire sa svih strana na naše granice«. Tako jedan nepoznati pisac IV sto- 
ljeća, malo poslije Konstantinova obraćenja na kršćanstvo, opisuje utvrđeno 
poprište Kakvo je tada bila respublica romana, velika zajednica grčko-rimskih 
naroda. 


Borba nije bila tako žestoka za Augustova zlatnog doba i srebrnog Tra- 
janova. Ali se kasnije pretvorila u čitav niz nesmiljenih sukoba za Galijenova 
željeznog doba uz strašne unutarnje trzavice. Na kraju, uz nadljudski napor, 
carstvo se oporavilo. Car je ponovo zadobio vlast nad vojskom koja je ponovo 
zadržavala barbare, a respublica, oslabljena ali oporavljena, prođužila je svoje 
trajanje. Ako ustrojstvo carstva, njegovi zakoni, njegovo gospodarstvo, nje- 
gova umjetnost nisu bili isti kao u vrijeme njegove mladosti (je li uopće 
moguće nadživjeti četiri stoljeća bez preobrazbe?), njegove granice ostale 
su gotovo iste (k. 2). 


Civilizirana područja i barbarski svijet. U svojoj mladoj dobi rimska je 
vlast dostigla, gotovo svuda, granice civiliziranog svijeta ili ih je prešla kako 
bi pripojila plodnija ili manje zaostala barbarska područja. U zrelije doba 
učvrstila se unutar dugog koridora što su ga zaštićivali bedemi limesa od 
povremenih napada nomada i polunomada sa sjevera i juga: barbara sa stepa, 
iz šuma, gdje vinogradi nisu dozrijevali zbog nedostatka sunca, barbara s pje- 
ščanih i kamenitih pustinja gdje se maslina sušila ne dočekavši cvjetnja. Na 
zapadu zjapio je ocean kao bezdan, i otisnuti se daleko bila bi ludost. Na 
istoku prostiralo se Perzijsko Carstvo, ne tako moćno i sređeno kao rimsko, 
ali upravljano prema gotovo sličnim principima, carstvo koje se privremeno 
podnosilo jer su pokušaji da ga se pokori propali. Još dalje nalazilo se vrlo 
malo poznata Kina — Serica, carstvo svile, koja je podizala bedeme protiv 
drugih barbara. Te tri gorde države — Rim, Perzija, Kina — stvarale su gotovo 
neprekinut lanac od Atlantika do Pacifika, jedinstveni, a da toga nisu bili 
svjesni, u organiziranju civiliziranih naroda i u zadržavanju primitivnih. 


Istina je da u očima Rimljana svi ti narodi nisu bili jednako »primi- 
tivni«. Etiopija je bila izgubila gotovo svaku vezu s Egiptom pošto je postupno 
bivala i njezin vazal i njezin gospodar; ipak je imala nekakav ugled jer je 
bila izvorište zlata, različitih mirodija i Nila, dragocjenijeg od zlata. I Indija 
je zabliještila Grke svojim bogatstvima i očuvala trgovinske i kulturne veze 
s istočnim provincijama Rimskoga Carstva. Arabljani nisu bili poznati=ai-po-— 
bogatstvu, ni po moći, ali pokoje od njihovih plemena redovito je pi TRENA! NJA 

Karta 2. Današnje sjeverne granice kultura vinove loze i masline 


rimske isturene položaje u Siriji i Mezopotamiji, što su bili posljednja kara- 
vanska pristaništa prije »mora bez vode«, kako se nazivala pustinja, i tako 
stjecalo prve osnove civilizacije. Čak su i Germani, unatoč njihovoj prirod- 
noj surovosti, imali svoju cijenu, kako se mislilo. Pružali su katkada piscima 
uzorak za idealnu sliku plemenitog primitivca, vojskama pomoćne čete pre- 
kaljene u borbi, trgovcima zahvalne kupce i plave robinje, ako su bogovi bili 
milostivi. 

Bogovi su se nedvojbeno rasrdili u III stoljeću, ali to teško iskušenje 
već je pripadalo prošlosti. Vojnički i administrativno obnovljeno od čitava 
niza velikih vladara, od Klaudija II (268—270) do Dioklecijana (284—305), 
pomireno s neodoljivom Kristovom vjerom za Licinija i Konstantina (306—337), 
carstvo je smatralo prolaznom krizom onu oluju za koje su Perzijanci zarobili 
jednog cara, Goti ubili drugog, a najbolje provincije otpale. Sve u svemu, 
Germani (kao i nepokoreni Berberi, koji su im u mnogočemu bili nalik) 
činili su se manje opasnim od dobro uređene perzijske države. U epohi koju 
smo spomenuli na početku poglavlja car Julijan (360—363) — posljednji pred- 
stavnik staroga morala — pružio je vidljiv dokaz takva shvaćanja zanema- 
rivši Germane, koji su bili potučeni ali ne i uništeni, pokušavajući još jednom 
da pobjedonosno završi stari dvoboj s Perzijom. 

Tako su se granice carstva jedva pomakle u tijeku vjekova. Na jugu je 
granicu tvorio lanac Atlaskog gorja, slapovi Nila, a sve ostalo — pustinja. 
Pokoje bi utvrđenje bilo napušteno a da se situacija nije osjetljivo promije- 
nila. Na istoku je podjednako bila granicom pustinja, u Palestini i Siriji i 
odatle do kavkaskih klanaca prostiralo se brdovito područje gdje su se Rim 
i Perzija kaikada žestoki sukobili zbog neznatnog komadića zemlje bez traj- 
nog rezultata. Na sjeveru Dunav i Rajna, dvije duge rijeke što dijele područje 

koje nazivamo Evropom, označavale su granicu između Rimskog Carstva i 
barbarskih zemalja. Ta se granica produživala preko Sjevernoga mora sve do 
planinskog područja između Engleske i Škotske. U Škotskoj, Sveviji i — 
da nije 180. Marko Aurelije prerano preminuo — u Boemiji, carstvo je zami- 
slilo ambiciozan plan da zaštiti vlastitu granicu obrambenim bedemima, ali 
je moralo od toga odustati. Granica je bila zaista vrlo duga, a opravdavala ju 
je činjenica što je išla linijom, više ili manje paralelnom s obalama Sredo- 
zemnog mora, tako da je zaštićivala duboki pojas koji se gotovo u jednakoj 
širini prostirao duž mora. 


Države, dar Mediterana. Obično se kaže da je Egipat dar Nila. Gotovo 
bi se isto tako moglo ustvrditi da je rimska država dar Mediterana. Zbog 
njezina fizičkog i organskog svojstva sasvim se razlikovala od drugih država 
staroga vijeka koje su nastale u riječnim dolinama i od velikih kraljevina 
srednjovjekovnih sa središtem u ravnici ili na visoravni. Tako bi se na grčko- 
rimsku zajednicu mogla primijeniti ona zanimljiva slika Platonova o Grcima, 
njegovim sugrađanima, koje prikazuje kako su se okupili oko mora »kao 
žabe oko bare«. I zaista, Mediteran je služio kao kičma golemoj republici 
rimskoj (respublica romana), osiguravajući joj klimu razmjerno jedinstvenu 
i komunikacije razmjerno lake. Sam Rim, koji se nalazio u središtu, slao je 
svoje naredbe preko Ostije i Tibra, a svoju opskrbu osiguravao brodovima. 

Istina je da je mreža rijeka i putova omogućila Rimljanima izvjestan 
prodor u unutrašnjost zemalja. Dovitljivošću, izdržljivošću, koloni su uspjeli 
prilagoditi biljke i mediteranski način uzgoja drukčijoj klimi i dalje od svoje 
domovine (na primjer lozu koju su prenijeli na sjever). Kako su se uđaljavali 
od umjereno toplog mora, Rimljani su se osjećali sve nelagodnije. Njihovi 
problemi oko nastambe, opskrbe i upravljanja postajali su sve složeniji, nji- 
hova sposobnost da asimiliraju pokorene narode sve je više slabila, a njihova 
želja da sasvim upokore neprijatelje također je kopnila. Zadovoljavajući se 
time da carstvo proglase »univerzalnim«, bili su ipak toliko razumni da se 
zaustave tamo gdje nisu mogli obnavljati svoje snage i da vrlo brzo uspostave 
vezu, u svome zaleđu, s Mediteranom koji ih je uzdržavao. 


Jedinstvenost klime i lakoća komunikacija omogućili su to dugotrajno 
čudo staroga vijeka: preobrazbu niza različitih naroda u skladnu, jedinstvenu 
zajednicu. Car Filip, koji je slavio prvu tisućugodišnjicu osnutka Rima, godine 
248, bio je arapskog podrijetla; njega su sumnjičili da je prigrlio prevratničku 
i prostačku kršćansku doktrinu. Je li to bilo uopće važno? Vjekovima navik- 
nuti da zajedno žive pod istom upravom, stanovnici carstva stekli su zajednički 
način mišljenja i djelovanja. Jedan građanin mogao se preseliti iz Yorka u 
Aleksandriju, iz Trapezunta (Trabzona) u Cadiz a da se nije osjećao više 
otuđen nego što bi osjećao jedan Talijan koji bi se danas preselio iz Torina 
u Palermo. Svi slobodni ljudi bili su građani, pa ako svi građani nisu imali 
ista prava, te su nejednakosti bile gotovo iste u čitavu carstvu. Robovima 
je bilo najgore, ali su za careva filozofa osjetili prva ograničavanja samo- 
volje njihova gospodara; u V stoljeću jedan je poslanik na Atilinu dvoru 
mogao izjaviti: »Mi, Rimljani, postupamo bolje s našim robovima nego kralj 
Huna sa svojim podanicima«. Ipak je rob mogao steći slobodu i postati gra- 
đaninom koji ima sva prava. Tko je više veličao slavu Rima od Horacija 
koji je bio sin roba oslobođenika? 

U čitavu carstvu vojska, uprava, škole, saloni, teatri, bijahu mjesta gdje 
su se otpori i partikularizmi rastvarali na plamenu rimskog patriotizma. 
Doduše, nijedan patriotizam nije nikada sasvim uklonio nehaj i nezadovolj- 
stvo; ali nemogućnost alternativa gotovo je sasvim isključivala mogućnost 
izdajstva. Danas i najvatreniji nacionalist mora ipak priznati da je njegova 
nacija dio velike porodice u kojoj kulturne razlike nisu tako duboke; staro- 
drevni Rim bio je u očima svojih građana jedina ljudska zajednica usred 
drugih, napola ljudskih bića, kakvima su smatrali Perzijance, ili poluvučjih, 
kakvi su bili barbari. Takvo je stajalište samo donekle bilo ublaženo univer- 
zalizmom kojeg kršćanskog pisca. 


Jedinstvo i različnost. Postojale su, dakako, lokalne razlike u jeziku, 
zakonima, ustanovama, običajima, ali su bile ublažene, prekrivene istovrsnom, 
postojanom, blistavom vanjštinom. Dva su jezika gotovo svi razumjeli, iako 
ne s istom lakoćom: Jatinski je bio jezik uprave i operative, a grčki jezik 
misli i elegancije. Stilom i rječnikom klasičnih uzora ti su jezici služili piscima 
dvojezične literature, ali jedinstvene po duhu i temama. U fluidnije i jedno- 
stavnije oblike pučkog jezika latinskog i grčkog prodirali su malo-pomalo 
lokalni dijalekti. Umjetnost i tehnika izražavali su se isto tako jednakim jezi- 
kom, unatoč različitostima talenata i naobrazbe, običaja i klime. Građansko 
pravo, koje su brižljivo izradili genijalni pravnici, a svakidašnja praksa obo- 
gatila, potiskivalo je sve više posebne tradicije. Malo-pomalo mnogobrojni 
kultovi i lokalna božanstva stopili su se u jedinstveni sinkretizam. U isto vri- 
jeme mistična »praznovjerja« Istoka potisnula su formalističke »religije« 
zapadne tradicije. Naposljetku je kršćanstvo slavilo pobjedu nad drugim 
univerzalističkim orijentalnim vjerama. Dugotrajnosi i žestina borbe ne mogu 
uostalom prikriti pred našim očima međusobne pozajmice, duboke sličnosti 
između boginje-majke i trojstava svih vremena, srodnosti između Celza i 
Origena, Augustina i Julijana. 

Dakako, ta jedinstvenost nije bila podjednako čvrsta u svim klasama i u 
svim provincijama. Unutar toga što obično nazivamo grčko-rimskom civili- 
zacijom težina naglaska bila je na riječi »rimski« u zapadnom dijelu carstva, 
a na riječi »grčki« u istočnom. Iz suprotnih razloga Engleska i Palestina nisu 
bile tako temeljito »romanizirane« kao Španjolska i Dalmacija. Ponoseći se 
svojom slavnom prošlošću, Židovi nisu dopuštali da im individualnost oduzme 
strana kultura; Engleska nije bila dugo pod okupacijom, ni taliko koloni- 
zirana da bi mogla duboko upiti višu kulturu razvijenijeg naroda. Osim toga, 
gradske aristokracije mogle su lakše uzimati za uzor aristokraciju u pravom 
smislu riječi, a to je bila rimska, ali seljaci su — kako je to bilo uvijek i 
svuda — bili vezani uz svoj rodni kraj, pogotovu ako su živjeli daleko od 
gradova, mora i prometnih putova. U početku V stoljeća jedan ugledni biskup 
iz Cirenaike ovim je sarkastičnim riječima završavao svoju pohvalu seoskog 
života u unutrašnjosti: »Sigurno znamo da je car još uvijek u životu jer 
pobivači poreza spominju njegovo ime svake godine, ali ne znamo tko je. 
Ima ih među nama koji misle da je naš vladar još uvijek Agamemnon, sin 
Atrejev«. Nebočna je ta čežnja za Atrejevićima; ali je, naposljetku, i Aga- 
memnon dio zajedničke baštine grčko-rimske kulture. Nehaja i nezadovoljstva 
bilo je, ali su rijetke bile pobune protiv rimske države (respublica romana). 

2. 


Tradicionalne snage. 


što je držalo tako povezanim taj golemi sastav Rimskog Carstva za pet 
stoljeća? To što je Rim u početku tako mnogo osvojio, svakako je izvanređan 
čin, ali nije jedini u povijesti; to što je Rim malo-pomalo morao propadati i 
podleći, to je bila zajednička sudbina svih carstava u prošlosti; to što je Rim 
dugo zadržao svoju vlast u tako različitim i udaljenim provincijama, to je 
zaista pojava koju bi trebalo objasniti. Carstvo je bilo snažno i odlučno, ali 
i savitljivo: nije htjelo na sebe uzeti sve odgovornosti, nego ih je podijelilo 
s velikim brojem lokalnih ustanova; nije oko metropole stvorilo satelitske 
ekonomije, nego je nastojalo da ih stvori što više nalik na svoju. 

Republikanski imperij. »Imperium« ne znači vlast u modernom smislu, 
nego samo pravo da se upravlja s punim ovlaštenjima; takvo pravo moglo 
se obavljati s narodnim ovlaštenjem. Rimska država nikada se nije drukčije 
zvala nego respublica, to jest stvar sviju, zajednica. To je, ako se hoće, pravna 
fikcija; ako narod stvarno nije imao nikakve vlasti, značajan je bio princip 
što je imperator bio pozvan da upravlja zajednicom a ne samo da iskorištava 
stvar koju smatra svojom. 

Predsjednik jedne imperijalne republike nije mogao automatski primiti 
vlast; morao je biti predložen kao čovjek najdostojniji te dužnosti i kao naj- 
popularniji. Zato je bilo teško pronaći sigurno pravilo za nasljeđivanje. Danas 
sebi uobražavamo da se najzaslužniji i najomiljeniji čovjek pronalazi po- 
sredstvom jedne ili druge kombinacije zastupničkog sustava na temelju općeg 
prava glasa; ali u starom vijeku takva sustava nije bilo, a opće pravo glasa, 
moguće u malim središtima, bilo bi lakrdija u golemoj republici čiji građani 
ne bi mogli biti izravno obaviješteni o kandidatima i njihovim programima. 
Malo-pomalo bile su iskušane i odbačene sve ostale metode: posvojenje od 
strane vladajućeg vladara, prijedlog od strane senata, proglašenje od strane 
vojske, nasljedstvo prikriveno izborom. Nijedna od tih metoda nije bila bes- 
mislena, nijedna besprijekorna. Posvojenjem imperium je pripao Neronu i 
Marku Aureliju, vojska je podigla Heliogabala i Dioklecijana, senat je izabrao 
Nervu i Gordijana, nasljedstvom je imperium dopao Julijanu i Honoriju. Bilo 
to dobro ili loše, narodna punomoć bijaše neporeciva i davala je imperatoru 
praktično neograničenu vlast. 

Imperator je opet lokalnim ustanovama povjeravao znatan dio svojih 
ovlaštenja; to je bio jedini djelotvoran lijek protiv despotizma. Bilo je previše 
posla za jednu jedinu osobu; imperij je nastojao održati aktivnim sve zajed- 
nice, organizacije i korporacije koje bi mogle uzeti na sebe bilo koju upravnu 
funkciju. »Nema mira bez vojske, nema vojske bez plaćanja, nema plaćanja 
bez poreza; sve ostalo je zajedničko«. U tim riječima, koje je, prema Tacitu, 
uputio jedan rimski general Galima, sažeti su ideali imperijalne politike, iako 
ne uvijek njezina ostvarenja. I najgori tirani I stoljeća, razni Kaligule i Neroni, 
poštedjeli su male senate provincijskih gradova onih poniženja koja bi sa 
zadovoljstvom nanijeli velikom rimskom senatu. Pa ipak, kako su zahtjevi rata 
i težina upravljanja rasli, središnja vlast bila je prisiljena da malo-pomalo 
proširuje svoja ovlaštenja i stvara sve veći broj službi. Tako je sivorena 
birokracija, koja se, kao i sve birokracije, neprestano granala. U posljednja 
dva stoljeća carstva postala je prekomjerna, nameiljiva, preskupa za usluge 
koje je činila. 

Uza sve to imperatori su nastojali sve do kraja održati lokolne autonomije 
i podjelu odgovornosti. Nnjihovo opiranje da centraliziraju vlast, što je bilo 
suprotno rimskoj tradiciji, pokazalo se na razne načine. Vrhovno zapovjedni- 
štvo (čast imperatora, ne države koja je bila i ostala nedjeljiva) bilo je podi- 
jeljeno između dvije ili čak između četiri osobe. Od svakoga vojnog i uprav- 
nog središta u provincijama zahtijevalo se da se osloni prije svega na lokalne 
izvore. Municipalni magistrati, starješine zanatskih udruženja, veliki latifun- 
disti, imali su puna ovlaštenja da svojim podređenim prenesu sve veće zahtjeve 
središnje vlasti. 


Seljačka vojska. Rimska država jedina je nadzirala čitav Mediteran i od 
njega stvorila svoje težište; ali, suprotno općem shvaćanju, nije marila za 
trgovačke prednosti koje joj je pružalo gospodstvo nad morem, nego je i 
dalje živjela kao nacija zemljoradnika. Kome nije poznata poučna priča o 
Cincinatu koji se vraća svome plugu poslije svake svoje pobjede? To je 
uvijek bio najviši ideal Rima, iako je praksa od toga sve više odstupala. 

Kada je rat obogatio manjinu samostalnih poljoprivrednika Lacija i 
upropastio većinu, traganje za jednim Cincinatom proteglo se na ostali dio 
Italije, Galije, Balkana. Novo sjeme seljačke vojske bilo je posijano u svakoj 
koloniji, same su se legije pobrinule za rasadnike u svakom garnizonu, a 
biljka, stalno ugrožena u svome rastu, bila je posebnim zakonima zaštićena. 
U HI stoljeću carstvo su spasili balkanski seljaci, u IV stoljeću vojska je 
bila prisiljena da novači barbare, ali su i oni dobili zemljišta i postali zemljo- 
radnici. U općoj klonulosti V stoljeća posljednji otpor protiv invazija pružali 
su vojnici-seljaci što su bili nastanjeni duž granica. U preostalom dijelu države 
mali su zemljoposjednici stupali pod zaštitu latifundista koji su ih mogli bolje 
zaštiti od stalnih nevolja invazija, od katastrofa loših žetvi i, nađasve, od sve 
jačeg pritiska poreza. 

Ako su mali zemljoposljednici bili jezgra vojske, srednji i krupniji činili 
su upravne i vojničke kadrove. Za građanskih ratova što su prethodili kraju 
republike njihova prevaga na upravnim položajima bila je u posnosti zbog 
uspona »vitezova« (koji nisu bili feudalni plemići, kao što tu to bili srednjo- 
vjekovni vitezovi, nego plebejci obogaćeni trgovinom, javnim zakupima i po- 
zajmicama novca); da su ti pobijedili, Rim bi bio možda snažniji i poduzim- 
ljiviji, ali i manje čvrst. Međutim, August i njegovi nasljednici više su se 
oslanjali na odlične porodice zemljišnih vlasnika, umjerenih i konzervativnih, 
koji nikada nisu pomišljali, kao izvjesni srećolovci, da sruše vlast s pomoću 
svjetine. 

Carski Rim obično nije uzimao u obzir trgovce kao moguće suradnike. 
Trgovci su morali plaćati poreze i pomagati u sakupljanju živežnih namirnica 
te nabavljati za vojsku i birokraciju; ali od njih se nisu tražila mišljenja i 
zajmovi, iako bi zajmovi bolje pokrili izvanredne troškove i inflaciju nego 
prihvaćene mjere i pretjerani porezi. Rim nikada nije bio svjestan perspektiva 
koje bi joj mogao pružiti državni dug; to je bila velika nesreća. Dok je srednji 
zemljoposjednik mogao izdržati pokraj velikog posjeda, carstvo je imalo 
društvenu podlogu razmjerno široku iznad seljačkih osnova. Kada su infla- 
cija i porezi upropastili srednju klasu, ostavljajući samo krupne latifundiste 
i gladne seljake, čitavo je državno zdanje bilo podrovano. 

, Civilizacija dolazi od riječi »civitas«. Civilizacija države bila je agrikul- 
turna, ali ne ruralna. Grad:država (čivila5); osnovna ćeli ja državnog organizma, 

iskazujemo poštovanje kada riječi »divljak« (onaj koji živi u divljini, u šumi) 
suprotstavljamo riječ »civiliziran« (etimološki — onaj koji živi u gradu — 
Civitas). m 
Rimljani što su pripadali vladajućoj zemljoposljedničkoj klasi hvalili. 
su selo, ali su pratili zbivanja živeći u gradu. U svakom gradskom središtu 


"{arbs} nalazili su se: javni trg kao političko i književno sastajalište, javne 


kupke za fizičku rekreaciju, javna kazališta za umne užitke — a da ne govo- 
rimo o tržnicama i dućanima. A ipak je civitas, iako razvijena, proistekla iz 
najjednostavnijeg tipa ljudske organizacije što ga nomadsko društvo može 
stvoriti kada se trajno naseli: utvrđena jezgra, usred malog poljodjelskog 
područja, koja služi za prikupljanje zaliha, za održavanje zborova, a kada 
ustreba i za pružanje sigurne zaštite od neprijateljskih nasrtaja. U početku 
je ta jezgra imala samo zgradu za bogove, za starješine i spremišta, a zatim 
velik prazan prostor za zborovanje, prostor što se ispunjao za vrijeme svet- 
kovine, sajma ili opasnosti. Malo-pomalo umnožile su se kuće, i selo je posta- 
jalo grad koji su naselili upravnici, zanatlije, trgovci, kao i krupni zemljo- 
posljednici. Ti su nastavili vladati političkim i društvenim životom grada, 
sačuvavši vezu s okolinom koja ih je hranila. Gradska se jezgra nije razli- 
kovala od ostalog dijela područja zbog zanimanja njezinih stanovnika, nego 
zbog činjenice što su njezini stanovnici živjeli jedan pored drugoga, a sta- 
novnici okoline živjeli su rasuto. 

Bilo je neizbježno da grad-država bude samo etapa u razvoju krupnih 
jedinica. Prije ili kasnije oni koji su bili jači, a vodio ih je sposoban poglavar, 
nametnuli su svoju vlast drugima. Tako su nastale države starog Orijenta, 
obično u okviru geografski prirodnog područja: tako su, na primjer, izgubili 
svoju nezavisnost nomi u dolini Nila i došli pod upravu kralja-boga koji je 
nadgledao podjelu voda važnih za život. 

Geografski uvjeti nisu svuda pogodovali okupljanju gradova-država u 
jednu državnu cjelinu. U najvećem dijelu Grčke i talijanskog poluotoka dizale 
su se planine, oko svakoga grada-države bili su iskopani jarci, ali je zato svaki 
imao komadić mora kao jedini izlaz u svijet. Razvoj jednostaničnog orga- 
nizma u složenije strukture bio je zbog toga usporen. Stanica je tako imala 
vremena da razvije dvije klice koje bi, prerano uključene u prevelik sastav 
države, izumrle: žilaviji individualizam i u isto vrijeme jači osjećaj zajed- 
ništva. Njezini su se stanovnici bolje poznavali; da bi se mogli sasvim predati 
državnoj zajednici koja bi što bolje odražavala njihovu volju i njihove interese, 
nisu morali žrtvovati svoju ličnost. Kada je grad-država u Grčkoj i Italiji 
izgubio svoju nezavisnost, bilo je prekasno da se izbriše lokalno rodoljublje. 
Bolje je bilo njime se poslužiti i pretvoriti tek pobijeđene u suradnike, 

Rim, koji je bio grad-država, nastojao je proširiti svoju vlast ne uništava- 
jući druge civitates, nego ih privlačeći u svoju sferu utjecaja. Bez sudjelo- 


Tažvila kao mrež 


“vanja svojih mnogobrojnih saveznika njegova bi moćna vojska možda mogla 


stvoriti državu, ali joj ne bi mogla osigurati trajnost. Tamo gdje još nisu 


postojale civitates Rimljani su ih osnivali ili poticali njihovo osnivanje; nji- 


u pravom smislu riječi bila »civiliziranje«. Respublica se 


hova je ekspa ı U pravo ječi b : 
gradskih ćelija što su držane na okupu s pomoću neznatne 


snim 

3. 


Nove zategnutosti 


Za većinu rimskih građana, sigurnih da »sunce nije moglo vidjeti veće 
stvari od Rima«, propadanje i pad države bijaše neočekivana i gotovo nevje- 
rojatna mora. Orozije, učenik svetoga Augustina, upravio je pogled prema 
nebu: »Pogani izjavljuju da je sadašnjost pritisnuta velikim nevoljama zato 
što su... idoli sve više zanemareni«, ali kršćani znaju da su »nevolje kazna 
jedinoga Boga zbog ljudskih grijeha«. Sve to ne ulazi u okvir povjesničara, 
ali se treba časkom zaustaviti na nekim novim trvenjima koja neće slomiti 
Rimsko Carstvo, ali će ga prisiliti da traži novu prilagodbu. 

Kriza gradova. Neosporna je činjenica da su gradovi, osnovne ćelije 
države, bili izloženi teškim iskušenjima. Već u II stoljeću, kada je vladao 
mir, a porezi bili umjereni, neki su municipiji gradili teatre, terme i javne 
veličajne spomenike iznad svojih financijskih mogućnosti. U III stoljeću 
gradovi su izgubili svoju sigurnost. Carevi su jurili s jedne granice na drugu 
da bi posvuda utvrdili svoju nazočnost i zatvorili proboje kroz koje su bar- 
bari navaljivali na civitates već iscrpljene od izvanrednih nameta. U takvim 
su prilikama gradska središta, ako i nisu bila zaposjednuta, ipak pretrpjela 
teške nevolje. Ali sve su im te nesreće vratile prvotnu ulogu koju su imali 
kao utočišta, što su je izgubili u povoljnim vremenima kada su bili zaštićeni 
od dalekih i sigurnih granica pa nisu imali druge brige nego da se uljepšavaju 
i napreduju. Svaki je grad imao svoju posadu pa se zatvarao u svoje nove 
ili popravljene zidine, kao Aurelijanov Rim i drugi gradovi. 

Kada su mir i sigurnost ponovo bili uspostavljeni — privremeno — život 
je gradski izgubio mnogo od svojih čari. Zapuštene zidine mnogih gradova 
pokazivale su da ih je zauvijek napustio velik dio stanovnika. Autonomna 
municipalna uprava došla je pod kontrolu velikog broja činovnika koji su 
gradske magistrate (curiales) smatrali odgovornim za utjerivanje poreza; ako 
je štogod nedostajalo, kurijali su morali platiti vlastitom imovinom i vlastitom 
slobodom. Bogati i siromašni nastojali su pobjeći u selo gdje je državna 
kontrola bila slabija, a živežnih namirnica više. Unatoč tome netočan bi bio 
zaključak da su gradovi izgubili svoju ekonomsku, političku i kulturnu važ 
nost: sve u svemu, posljednja dva stoljeća carstva bila su isto tako teška 
za selo kao i za grad, ali su seljaci bili šutljiviji; njihove jadikovke došle su 
do nas preko često rastresenih tumača. Ipak se može govoriti o umjerenom 
ekonomskom oživljavanju u istočnim metropolama i u nekim gradovima sje- 
verne Galije, Britanije, Afrike, nizine rijeke Po. U vrijeme barbarskih osva- 
janja rimska se civilizacija još uvijek oslanjala na gradove. 

Unatoč njihovoj iscrpljenosti, gradovi su s uspjehom priveli kraju posljed- 
nji velik napor carstva u propadanju: uivrđivanje kršćanske ortodoksije i 
njezino širenje među poganima (u dobrom latinskom ta riječ obilježava se- 
ljake ili obrađivače zemlje). Crkva se organizirala po uzoru na carstva, bira- 
jući glavne gradove provincija za svoje koncile, a civitates za sjedišta svojih 
biskupija. Gradski je kler, dobro vođen i discipliniran, te oslobođen poreza, 
obavljao evangelizaciju sela. Osim toga, kršćanstvo. je već od početka bilo u 
svojoj biti gradski pokret. Njegove prve pristalice bili su proleteri, a najbolji 

Zakon ljudski i zakon božanski. Optuživati kršćanstvo da je pospješilo 
raspad Rimskog Carstva znači pomiješati simptom s uzrokom. Da bi se nova 
vjera mogla utvrditi unatoč općem otporu moćnih porodica staroga kova, 
kao i umjetničke i filozofske elite, nedvojbeno je trebalo da postojeći poredak 
bude vrlo slab. Da je u IV ili V stoljeću bio jedan Marko Aurelije, on bi 
sigurno pokušao stati na put širenju kšćanstva; to je učinio Julijan bez 
uspjeha. No mnogo stoljeća prije toga republikanski je Rim upio grčke 
ideje i običaje koji su bili isto tako tuđi njegovoj tradiciji, a ipak nije propao, 
kako su to proricali konzervativci; nije bilo razloga bojazni od propasti zbog 
obraćenja na kršćanstvo, što se i pokazalo. — 

— Zapravo, apsolutna monarhija i apsolutni monoteizam lako se prilagođuju 
jedno drugome. U Perziji su, autokratski Sasanidi smatrali da im je koristan 
monoteizam Zaratustre pa su ga prihvatili kao državnu vjeru. Pojedini rimski 
carevi u III stoljeću pokušali su pronaći neku vrstu monoteističkog rješenja: 
kult Sunca kao božanstva, prema kojemu su druga božanstva bila samo 
njegov odraz. Međutim je kršćanski monoteizam stvarao u svojih pristalica 
duh discipline koji je mogao poslužiti državi: godine 314, odmah poslije 
prvih proglasa o toleranciji, koncil u Arlesu donio je odluku da se izopće 
iz crkve svi oni koji uskrate vojnu službu imperatoru. Prije kraja IV stoljeća 
afrički je biskup Optatus iz Milevija izrazio odanost svojih suvjernika posto- 


jećim vlastima ovim riječima: »Država nije uklopljena u crkvu, nego crkva u_. 
državu, to jest u rimsku državu; iznad imperatora samo je Bog«. 


Da bi mogli prihvatiti kršćanstvo, carevi su se morali odreći posmrtnog 
proglašavanja carske osobe božanstvom, kako je to činilo poganstvo. Ali su 
zato carevi postali glavari jedne zanesenjačke vjere. Zar nije bilo bolje za 
života biti obasjan jedinstvenim svjetlom Kristovim nego poslije smrti biti 
sporedna zvijezda na mračnom nebu Olimpa? Zahvaljujući kršćanstvu carstvo 
je širilo svoje međe od zemlje do neba: njegov cilj nije više bila borba civili- 
ziranih protiv barbara, nego vjernika protiv nevjernika. 

Kršćanstvo je moglo biti uzrokom razdora da je dopuštalo nonkonfor- 
mizam. Ali svaka vjera koja prisvaja monopol istine nosi u sebi klicu nesnošlji- 
vosti: ako je progoni ne uguše, često postaje još tvrdokornija. Nije prošlo ni 
jedno stoljeće a kršćanstvo se pretvorilo od _progonjenoga u progonitelja 
Godine 311. car Galerije otvorio je kršćanstvu uska vrata popustljivosti »kako 
bi država uživala potpuno blagostanje«; godine 341. Konstantin je zabranjivao 
poganske žrtve, osim onih u hramovima izvan grada; godine 392. Teodozije je 
stavio izvan zakona svako obavljanje pogonskih obreda, iako im je većina 
seljačkoga puka ostala vjerna. 

U samom krilu crkve rasprave između suparničkih sekti razbuktale su 
se prije odluka o toleranciji. Postale su strastvene čim su se koncili mogli 
osloniti na pomoć države u provedbi svojih odluka. Ali sve te vjerske borbe 
samo su isticale neizbježne sukobe koji su već postojali između pretendenata 
na carsko prijestolje — stara pokrajinska suparništva. Sve dotle dok su se 
otpadnici nadali da će državu pridobiti za svoje stajalište, napadali su više 
pojedine vladare nego vladu. 

Kasnije će ta nepopustljivost »pravovjernih« prema »krivovjernima« pru- 
žiti novu podlogu za patriotizam. Rimljani su u barbarskim arijevcima u isto 
vrijeme vidjeli i neprijatelje njihove vjere i njihova naroda. Taj osjećaj izbija 
iz jednog natpisa što ga je oko 580. uklesao neki ubogi balkanski vojnik na 
slabom ali dirljivom grčkom jeziku: »Kriste Gospode, pomozi i čuvaj Roma- 
niju!« 

Budući da je mogla pružiti više od poganskih vjera, kršćanska crkva 
nije bila tako popustljiva. S Teodozijem Velikim — o kome pričaju da ga 
je sveti Ambrozije, nadbiskup milanski, osudio na pokoru zbog pokolja solun- 
skog stanovništva — počinje niz careva koji su poniznošću postigli spas svoje 
duše. Ali u svakidašnjem životu crkva nije zazirala od kompromisa s državom: 
dokaz je tisućugodišnja povijest Bizanta. Već je evanđelje odvajalo božju 
vlast od zemaljske; izvještačeni prezir što ga je sveti Augustin pokazivao 
prema Zemaljskoj državi isticao je činjenicu kako je nemoguće upravljati 
njome prema strogom zakonu Nebeske države. 

Poganska država nikada se nije zanimala za teologiju. Njezin politeizam 
bio je stvaran i praktičan. Apstraktne ideje i moralna načela pripadali su 
filozofiji (za odabrane) i pravu (za puk). Neizbježni su bili izvjesni sukobi 
između grčko-rimske filozofije i hebrejsko-kršćanske vjere, premda se vićini 
mislilaca nije činilo teškim da pomire jednu s drugom. Nije postojao nikakav 
stvarni antagonizam između kršćanstva i prava koje je kroz Uipijanova usta 
progovaralo: »Pravi su propisi: da živimo čestito, da nikome ne škodimo 
i da svakome damo ono što mu pripada«. 

Pa ipak, da su svećenici doslovno uzeli Kristovu opomenu da ne smiju 
oduzeti ni jedno slovo iz Mojsijeva zakona, ili da su se pravnici previše 
` držali pravila prema kojemu je »pravna znanost poznavanje božanskih i ljud- 
skih stvari«, odmah bi bili izbili sukobi zbog vlasti, ako ne zbog doktrine. 
Na sreću, u onim odlučnim godinama kada su carevi prihvatili kršćanstvo, 
svećenici i pravnici bili su podjednako razumni, Suradnja države sa crkvom 
temeljila se na podjeli vlasti. 

Bilo bi suvišno isticati važnost duhovne poruke što ju je izraelski zakon, 
s kršćanskim tumačenjem, predao srednjem vijeku. U sumraku antičkih 
zakona i filozofije spram štovatelja sile i nasilja njezini se predstavnici nisu 
uvijek pokazali dostojnim: unatoč tome, veličanje poniznih, siromašnih, miro- 
ljubivih, ostao je glas dobrote koji vapi u pustinji, glas koji ništa više nije 
moglo ugušiti. 


Vlast i sloboda. Izuzimajući kršćanstvo kao uzrok padu carstva, kakvu 
odgovornost moramo pripisati sve većem carskom apsolutizmu? Je li apsolu- 
tizam umrtvio želju građana da aktivno sudjeluju u spasavanju države? Još 
jednom napominjem da ne treba miješati simptom s uzrokom. Ako je 
apsolutizam bio otrov, onda je vrlo sporo djelovao; ako je s vremenom postao 
krući, bilo je to dijelom zato da ispuni prazninu koju je stvorilo već prošireno 
nezadovoljstvo. 

U praksi politička sloboda nije nikada dolazila do izražaja izvan lokalne 
uprave. Unatoč gorljivoj želji da sačuva republikanske oblike, August je prenio 
na svoje nasijednike neograničenu vlast. I »najbolji carevi« II stoljeća, od 
Nerve i Trajana do Antonina Pija i Marka Aurelija, koji su se neprestano 
savjetovali sa senatom, nikada ne bi prihvatili njegove naredbe. U HI stoljeću 
takozvana vojnička anarhija sasvim je uništila ono što je ostalo od vlasti 
senatske, oslabila autonomne lokalne ustanove te potkopala i sam carski 
ugled. 
Da bi obnovio carsko dostojanstvo, Dioklecijan ga je posvetio. Otada su 
se carevi zaodijevali grimiznim ruhom, svoju su službu i svoju osobu nazivali 
»svetom« i zahtijevali da njihovi podanici ničice padaju pred njima. Prijelaz 
je bio više prividan nego suštinski; Neron nije bio »svet«, a ipak je bio veći 


26 


despot od Dioklecijana i ne manje krvoločan od Konstantina. Od Konstantina 
pa dalje, car, sve da to i nije htio, ne bi mogao izbjeći da podanici u nje j 
dijademi ne vide odraz Kristove aureole. daska 
U kršćanskom carstvu senatori i gradski magistrati nisu htjeli prihvatiti 
eške odgovornosti koje im je vlast nametala; intelektualci i iđealisti u 


4. 


Carstvo na glinenim nogama 


skom životu nacije. Novčana inflacija i deflacija utjecale su na skok cijena: 
zakon je želio da ih zadrži na nižoj razini u cijelom carstvu. Mnosi čuda i 
nisu mogli plaćati poreze ili davati tražene usluge: zakon je onda eo 
njihove susjede (građane iz istoga grada, seljake iz istoga sela, zanatlije iz 
istog udruženja) da plate ili služe umjesto njih. Susjedi su pokušavali izbjeći 
kolektivnoj odgovornosti mijenjajući mjesto boravka ili zanimanje: zakon im 
je zabranjivao da napuštaju mjesto i tu je obvezu proširio i na njihovu djecu 
Jedini im je izbor ostao — ne uvijek — da Plate u novcu ili u naturi Malo. 
-pomalo bogati 1 moćni uspjeli su se osloboditi i onih nameta koje su mogli 
podnijeti, dok su slabiji bili uništeni, a siromašni brisani s popisa MOS 


I Na to bi se moglo odgovoriti da carevi nisu imali drugog izbora: gotovo 

Me u rat već od III stoljeća nije dopuštao porezne olakšice. Možda: ali 
si “ie j . 

vlast nikada nije popuštala u svome Pritisku, ni onda kada su prilike bile 


ratova i zaplijenio riznice poganskih hramova; unatoč tome stavljao je u okov 

slobodne seljake što su bježali da bi izmaknuli dažbinama i dano orez : 
razmjenu, koji su njegovi agenti uitjerivali bičem. Na takvim ame ia bio pr 
izgrađen Carigrad. Carevi se nisu zadovoljili time da ostrigu svoje Se. om 

su ga živa oderali. Spasio se mali broj povlaštenih, kojih je bogatstvo osobito 
odskakalo od opće bijede: godine 467, devet godina prije svrgavanja Romula 


Augustula, rimska je aristokracija. slavila svadbu kćerke cara Artemija s bar- 


barskim generalom. Ricimerom nevjerojatno raskošnim svečanostima i goz- 
Ku team VJETOJAVI I, S 12 

Činjenica što je vlast smatrala nužnim da bude nesmiljena kako bi pod- 
mirila izvanredne troškove, bilo zbog ratnih potreba ili zbog graditeljskih 
ambicija, ukazuje na to da njezina ekonomska podloga nije bila dovoljno 
čvrsta, uravnotežena i elastična zbog tereta što ju je pritiskao i udaraca koje 
je morala podnositi. čovjek teško može shvatiti da je ta država, čiji nas 
spomenici još uvijek ispunjaju divljenjem, čiji je životni standard u cjelini 
bio najviši što ga je svijet poznavao i što će ga poznavati za mnogo stoljeća 
— da je ta država ipak bila div na glinenim nogama. 


Poljoprivređa bez zaliha. Poljoprivreda je bila dika Rima, ne bez razloga. 
Jednostavnim oruđem, ali usavršenim načinom natapanja, drenaže i podi- 
zanja terasa, razboritim izborom biljki i prokušanim sustavima uzgoja, 
Rimljani su dobivali potrebne živežne namirnice za pučanstvo koje je za onu 
epohu bilo vrlo gusto naseljeno. Baš zato što je bilo gusto naseljeno, nedo- 
stajale su zalihe: seljaci su zadovoljavali svoje normalne potrebe upornim 
radom živeći gotovo od same biljne hrane, ali nisu mogli ostavljati zalihe za 
loše godine niti stvarati viškove za prodaju na gradskoj tržnici. 

Uzrok toj zasićenoj poljoprivredi bili su geografski uvjeti velikog dijela 
poluotočne Italije i drugih sredozemnih područja: uske doline između kamenih 
brda, gdje je trebalo zaštićivati polja od isušivanja preoravajući ih u svim 
pravcima, sprečavati eroziju podupiranjem strmih padina, njegovati kao vrt 
ono malo zaista plodnog prostora, ljubomorno čuvati šume koje su regulirale 
otjecanje vode. Da bi se poštedjela radna snaga, a ishrana bila manje biljna, 
trebalo je prepustiti krupnoj stoci dio dobre obradive zemlje; kakav bi to 
bio čuđan postupak kod onako malo plodne zemlje! Radije uzgajati sitnu 
stoku: magarca, ovce, koze, koji su bili od male pomoći i pridonosili eroziji, 
ali su se zato hranili onim što nije bilo potrebno ljudima. A ljudi su se mno- 
žili, zahvaljujući klimi koja je poticala umjeren način ishrane, i množeći se 
isticali značajke mediteranske poljoprivrede: obilje radne snage i nedostatak 
zemlje. Svi napori agronoma i seljaka nisu mogli spriječiti prekid ravnoteže: 
s vremenom se tlo iscrplo zbog slabog gnojenja i periođičnog ugara, voda se 
gubila zbog krčenja šume i pretvaranja zemljišta u močvaru. U posljednjim 
stoljećima carstva primorski dio Etrurije pretvarao se u močvaru, a sama 
Campagna, gdje su u vrijeme Ciceronovo godišnje bile tri žetve, sasvim je 
opustjela. 

U svome napredovanju kroz cisalpinsku Galiju, sve do Velike Britanije, 
Rimljani su se namjerili na obilne kiše, prostranije ravnice, pašnjake, na 
kojima je rjeđe naseljeno pučanstvo uzgajalo krupnu stoku. Tu su mogli 
ostvariti bogatu poljoprivredu primjenjujući naprednu tehniku svoga kraja, 
ne odbacujući ni onu koja je odgovarala sjevernoj klimi, zemljištu toga kraja, 
obilju stoke. Međutim, osvajači, naviknuti na nedostatak prostora, nisu znali 


i germanskog iskorištavanja zemlje s rijetkim nase- 


cijeniti prednosti galskog i 
ljima i obradivim površinama, jer im se to činilo više proizvodom zaostale 


i rasipničke kulture nego darežljive prirode. Kako je civitas bila oznaka 
njihove civilizacije, tako je i zbijeno selo bilo oznaka njihove kolonizacije. 

Dvije vizije kraja svijeta (zapadna i bizantska) 


Uskrsnuće od mrtvih (detalj iz ji iblijski " 

Strašni sud. Bizantska intarzija od bjelokosti (IX stoljeće) 

Invazijski ratnici u liku bogova 
Bog Huan Ti — Kuan Yü, kineski general, proglašen za boga (III stoljeće), 
otisak s jedne stele iz Pei Lina, Si-gnan foua, provincija Shensi) 


Bog Woian, u liku germanskog konjanika (VII stoljeće) 


Iako je omjer između polja, pašnjaka i šuma u novim krajevima bio ujedna- 
čeniji nego u staroj postojbini, rijetki su bili seljaci koji su proizvodili viškove 
i prodavali ih na tržištu. 


Trgovina bez ugleda. Visoko rimsko društvo bilo je previše urbanizirano 
i profinjeno da bi moglo biti neprijateljski raspoloženo prema trgovcima; 
zato im je bilo naklonjeno. Obično su trgovci, sitničari i zanatlije prepuštali 
municipalne časti urbaniziranim zemljišnim vlasnicima, čak i u gradovima 
gdje su bili brojniji; »Javni trg«, govorio je Aristotel, »ne smije biti uprljan 
trgovačkom robom i služiti kao prolazno mjesto zanatlijama i radnicima. 
Tržnica mora biti daleko i sasvim različna od javnog trga«. Središnja vlada 
željela je bogate trgovce koji bi plaćali porez i site radnike koji se neće buniti; 
ali sve što je učinila u njihovu korist bilo je to da je održavala niske unutarnje 
carine, ne miješajući se u privatne poslove. I to je pravilo imalo svoje iznimke: 
vanjska trgovina, sumnjičena zbog mogućnosti špijunaže i krijumčarenja, 
bila je pod paskom, pa se mnogo robe nije moglo izvoziti: unutarnja trgovina 
morala je odolijevati državnoj konkurenciji, jer je vlast imala monopol nad 
mnogim proizvodima i svojim dažbinama u prirodnim proizvodima i radom 
u državnim radionicama pribavljala sve što je bilo potrebno vojsci i birokra- 
ciji; imala je obzira prema zanatlijskim udruženjima, čak ih je i podržavala 
kao poludržavne organe za uzajamnu pomoć i od javne koristi, ali ih je suzbi- 
jala i zabranjivala ako bi ustajali u obranu ekonomskih interesa radnika. 

Uza sve to unutarnji mir i opće blagostanje (dok su trajali) pružali su 
bezbroj prilika za trgovinu. More, rijeke, izvanredne vojničke ceste, tržnice 
u tisućama i tisućama gradskih središta bili su puni »plebejaca i trgovaca« 
koji su prodavali i kupovali. Bia je to većinom skroman svijet, jer je kupovna 
moć seljačkih i gradskih masa bila vrlo mala, a cijena prijevoza vrlo velika; 
svijet sitnih trgovaca i preprodavača koji su nekako kuburili, ali su rijetko 
Pribavljali dovoljno kapitala za trgovačke spekulacije u dalekim područjima 
i velike pozajmice s kamatama, pa su, poput sitnih i srednjih zemljišnih vlas- 
nika, bili na milost i nemilost loših ljetina, povećanje poreza, neprijateljskih 
upada ili pobuna. Na sve bi se njih mogla primijeniti jezgrovita Ciceronova 

napona: »Trgovinu na malo treba prezirati«. Ali dodaje: »Ako je trgovina na 
veliko i uvozi mnogo robe sa svih strana da je pošteno razdijeli mnogima, 
ne treba je prezirati«. 

Zaista je opstojala, ili je barem mogla opstojati, trgovačka elita koju su 
činili veliki izvoznici, uvoznici i financijeri. Nije ih bilo mnogo i nisu imali 
lak život. Sol, žito, metali, bili su pod državnom kontrolom; nije bio dopušten 
izvoz skupocjenih metala; svaki je grad-država imao svoju industriju koja 
se brinula za lokalne potrebe; zajam s kamatama bio je dopušten, ali je bio 
poistovjećen s lihvarstvom. Dakako da su se obogaćeni trgovci rado držali 
savjeta Ciceronova, koji je bio inteligentan skorojević: »Ako se trgovac, koji 
se zasitio ili, točnije, zadovoljio svojim dobitkom, povlači na selo i postaje 
zemljišni posjednik ..., čini mi se da zaslužuje svaku hvalu«. Lihvarima je 
takav kraj karijere gotovo nametala nužda jer su morali uzeti na se uprav- 
ljanje zemljištem što je bilo zaplijenjeno dužnicima nesposobnim da plaćaju. 
Tako je novac, stečen velikim trudom i rizikom u trgovini, bio uložen u 
zemlju, u mjesto da unaprijedi poduzeća koja su ga proizvela. 


Zanatstvo bez opreme. Bilo je gotovo nemoguće zaraditi novac u zanat- 
skoj radinosti koju je Ciceron označio kao prljavu i nedostojnu slobodna 
čovjeka. Oskudan prihod od ručnoga rada s pomoću najjednostavnijih oruđa 
ograničavao je proizvodnju slobodnih zanatlija, a konkurencija robova nije 
dopuštala podizanje cijena. Grčko-rimska tehnika bila je bez sumnje spo- 
sobna da pronađe savršenija oruđe, ali zanatlije nisu bile dovoljno bogate da 
ih kupe, a kapitalistima nije bilo stalo da ih nabave. 

Da spomenemo samo jedan primjer: mlin, tjeran vodom, pojavio se u 
istočnom dijelu države u prvom stoljeću prije naše ere. Olakšanje koje je 
mogao donijeti onima što su ručno mljeli žito — robovi, kućanice, kažnjenici 
— uzveličao je jedan grčki epigram, što bismo mogli nazvati prvim doprino- 
som Muze industrijskom napretku. Kome je bilo stalo do toga da se olakša 
rad siromasima? Vodenicu Rimljani nisu prihvatili prije IV stoljeća, a u 
Evropi se proširila u srednjem vijeku. Što bi inače bilo s rukama kad bi se 
upotrijebili novi strojevi? Samo bi bezđušni poduzetnici mogli misliti da se 
obogate na račun gladne sirotinje... kada im se ne bi činilo jednostavnijim 
da zaposle mnoštvo robova i slabo hranjenih proletera. Priča se da je car 
Vespazijan, koji je bio čuven po svojoj ravnodušnosti prema novcu, odbio 
ponudu đa s pomoću jednog stroja podigne stupove uz mali trošak. »Pustite 
me da dadem jesti narodu«, velikodušno je uzvratio, 

Taj puk, koji je često morao živjeti od velikodušnosti velikih, bio je naj- 
brojniji element stanovništva u antičkim prijestolnicama. Njegova bijeda i 
nerad njegovih bogatih štićenika išli su više za tim da od gradova stvore para- 
zite sela nego pokretače trgovine i industrije. 


Zlatna sredina. Umjereno blagostanje prvih stoljeća carstva, ta aurea 
međiocritas, tako draga starom sredozemnom svijetu, bila je dakle rezultat 
dvaju začaranih krugova. Nalazimo ih gotovo u svim velikim poljoprivrednim 
civilizacijama svijeta, osobito u Kini, gdje su se održali sve do najnovijih 
cremena. Donji, siromašni ručni radnici, koji nisu imali ni životinja ni oruđa 
zato što su bili siromašni; gornji, trgovina i financije, koje nisu raspolagale 
dovoljnim kapitalima jer su ih prezirale, a prezirale su ih zato što nisu imale 
kapitala. 

Tako je nastajala zasićena privreda, lišena zaliha i mogućnosti razvoja, 
koja je omogućavala aristokraciji blagostanje, a narođu razmnožavanje dotle 
dok je red i mir bio osiguran. Nije se mogla promijeniti a da ne bude sasvim 
uništena, a nije mogla biti uništena a da se svima ne nametnu velike žrtve. 
Trebalo je desetkovati radnike da bi se sačuvale njihove snage i poboljšale 
plaće. Trebalo je da gotovo sasvim ponestane kredita i trgovačke robe da bi 
njihova vrijednost bila priznata, da gradske jezgre budu odsjećene od svoga 
zaleđa i gotovo paralizirane da bi se stvorio novi odnos između gradova i 
sela na pravednijim osnovama. 

Uskoro ćemo vidjeti kako su se prvi simptomi te preobrazbe počeli bolno 
očitovati već u sumrak carstva. Bilo bi nepravedno osuđivati careve IV sio- 
ljeća zato što nisu predvidjeli mogućnosti koje im je pružala daleka budućnost, 
pa su se grčevito hvatali za prošlost koja se rušila pokušavajući da svakog 
radnika vežu za njegovo zanimanje, svakoga službenika za njegovu službu, 
svakoga vojnika za njegovo mjesto i čak svaku cijenu za njezinu prijašnju 
visinu. Vrijeme je moralo pomesti i odluke i careve, ali je trebalo nekoliko 
stoljeća da bi srednji vijek uklonio ruševine i stvorio gipkiju i u cjelini urav- 
noteženiju privredu: privredu koja je postala osnovom današnje evropske 
civilizacije. 


5. 
Epilog 


Iako je organska slabost carstva bila ekonomskog karaktera, rat je bia 
prividan uzrok njegova rasula. Građanski ratovi, barbarske najezde u IHI 
stoljeću nametnuli su carstvu izvanredne napore: početak IV stoljeća donio 
je dragocjeno primirje, ali bi samo dugi mir mogao pridonijeti potpunom 
ekonomskom oporavljanju. Na nesreću, barbari su neprestano navaljivali i 
»urlali« na svim granicama. Martinsko ljeto svršilo je usred oluja, i ovaj put 
se carstvo rasulo. 

Prije konca IV stoljeća Atilini Huni pokoriše germanske narode koji su 
im bili susjedi, prisiljavajući druge da traže spas u »daljem bježanju« — u 
unutrašnjost rimskog teritorija. Čitavo jedno stoljeće trajali su novi napadi 
na Rimsko Carstvo. Nisu bili teži od onih u III stoljeću, ali se carstvo nije 
moglo dulje opirati u isto vrijeme u svim pravcima. Zapad je gubio pokrajinu 
za pokrajinom: posljednji se čin dogodio 476. godine. Borio se ipak dosta 
dugo i time Istoku produžio život, tako da je Carigrad nastavio svoj razvojni 
put i živio, ne bez slave, još jedno tisućljeće. 

Pojedinosti agonije ne bi mogle zadržati pozornosi čitaoca koji hita prema 
srednjem vijeku. Ako ipak želimo da bolje upoznamo ishodište srednjovje- 
kovne Evrope, morat ćemo se vratiti natrag i razmotriti najdužu i najtežu krizu 
u koju se uklopila kao epizoda agonija Rimskog Carstva: propadanje čitave 
Evroazije za prvih stoljeća kršćanske ere. 

Drugo poglavlje 


Prema dubini ponora 


1. 
Cijela hemisfera u krizi 
»Ostarjeli svijet nema više prijašnje snage..., zima nema dovoljno kiša 


da bi natopila zasijana polja, a ni ljeto dovoljno sunca da bi dozrela ljetina e 
ispražnjene planine ne daju dovoljno mramora, iscrpljeni su rudnici zlata i 


srebra ..., na poljima nema ratara, na moru mornara, u taborima vojnika; u 
sudovima više nema pravde, zanatstvo je nesposobno, u običajima nema više 
reda..., pomor desetkuje ljudski rod..., približava se sudnji dane. 


Ta lista nesreća — koju smo skratili — a sastavio ju je 250. godine SV. 
Ciprijan, želi nam dati znanstven dokaz da su se proročanstva, koliko kršćan- 
ska toliko poganska, počela neumoljivo ispunjavati. »Sudbonosno šesto tisuć- 
ljeće nakon stvaranja svijeta« približavalo se kraju. Završavala je duga borba 
između Boga i đavola. Je li uopće važno što je daljnji tok događaja pobijao 
predviđanja sv. Ciprijana? Osjećaj da je Dies irae, Sudnji dan, vrlo blizu, 
trajat će vjekovima, jačati pri svakom novom napadu, jasno se ocrtavati pri 
svakoj nestašici, stvarajući psihozu o dolasku Antikrsta kojega svijet otkriva 
u svakom zlotvoru. Straha će, malo-pomalo, nestati tek za obnove kasnog 
srednjeg vijeka, i u XVIII stoljeću činit će se smiješnim, pa će se ponovo 
javiti u drugim oblicima u naše vrijeme — u obliku rasnog mahnitanja i 
nuklearne znanosti. Nastojimo se tješiti nadom da će, unatoč svemu, prete- 
gnuti razum i da će napredak na zemlji pobijediti; suvremenici sv. Ciprijana 
hrabrili su se gledajući u znakovima smrti najavu uskrsnuća. 

Trube Sudnjega dana nisu zatrubile na koncu »šestoga tisućljeća«, ali ga 
antički svijet nije nadživio. Nije se naglo srušio u Plamen Apokalipse; godine 
476. svrgnuće posljednjeg rimskog cara na Zapadu, što obično držimo za 
početak srednjega vijeka, prošlo je gotovo nezapaženo. Ali ako je promjena 
bila postupna, nije zato bila manje temeljita. Kada bi se Platon i Aleksandar 
Veliki vratili na zemlju sedam ili osam stoljeća poslije svoje smrti, u Julija- 
novo doba ili u doba jadnoga Romula, koji je bio svrgnut 476. godine, sigurno 
bi našli ljude koji bi ih slušali i divili im se. Stotinu i pedeset godina kasnije 
učinili bi se tuđima i neshvatljivima suvremenicima jednog Degoberta ili 
Agilulfa. 


Od Rima do Kine. Revolucija je bila široka i duboka. Sve nas navodi 
na mišljenje da su se potresi širili s jednog na drugi kraj evroazijskog konti- 
nenta, svuda gdje su se organizirane i civilizirane države odupirale barba- 
rima. Na žalost, ne poznamo dovoljno perzijsku povijest da bismo mogli 
povući korisnu paralelu između zbivanja u Perziji u prvom stoljeću naše 
ere i onih u Rimskom Carstvu u trenutku njegova sumraka; pa ipak, duboke 
razlike u političkim, ekonomskim i društvenim strukturama dviju država ne 

bi dopustile strogu usporedbu. Sasvim je drukčiji slučaj Kine čiju prošlost 
bolje poznajemo i čije osnovne strukture, unatoč velikom kulturnom i mate- 
rijelnom razmaku, nisu mnogo različite od rimskih. 


Kao i u sredozemnom svijetu, i u Kini su se počeli javljati simptomi sla- 
bosti već od II stoljeća naše ere i postali uznemirujući u III stoljeću. Gra- 
danski ratovi, podjela carstva, privremena uspostava jedinstva, osvajanje 
prijestolnice i polovine carstva od sjevernih barbara koji su već odavno u 
nj prodrli: drama je imala podjednak razvoj na Dalekom istoku i gotovo iste 
etape kao i na Zapadu, s tom razlikom što se dio koji se sačuvao, kineski 
»Bizant«, nije nalazio u istočnoj, nego u južnoj polovini carstva. U Kini, kao 
i u sredozemnom svijetu, politička i vojna kriza, koja se razvijala na površini, 
praćena je dubokom vjerskom i gospodarskom krizom. Stari konfucijanizam, 
postavši jalov zbog ponavljanja formula, ustupio je mjesto domaćem taoizmu, 
koji su preobrazili hinduski utjecaji, a nadasve sasvim stranome, mističnom 
i monaškom budizmu, Pučanstvo je osiromašilo, prorijedilo se, posebno u 
provincijama koje su podlegle osvajačima, a građani su se pokušavali oslo- 
boditi poreznog pritiska iseljavajući se i tražeći zaštitu moćnijih. 

Dakako, sličnost između događaja u Kini i onih u Rimskome Carstvu 
gubi svoju jasnoću čim je promatramo u pojedinostima. Ali opća sličnost 
prilično je očita, pa se čovjek pita nema li taj paralelizam zajednički uzrok. 
Politička i vojna kriza, gospodarska i vjerska — i u Kini i u Rimu — koja je 
od njih prednjačila ili, barem, koja je pospješila drugu? Možda je to pitanje 
kokoši i jajeta: ako su građanski ratovi i invazije uništili materijalne izvore 
i usmjerili duhove prema religijama koje su isticale nadzemaljske vrijednosti 
ekonomsko slabljenje i odvraćanje od svjetovnog života izazvali su pometnju 
i otvorili vrata osvajačima. Pa dobro; ali zar među popratnim snagama koje 
su poremetile ravnotežu nije bilo razlika u jačini, ako baš nije bilo vremen- 
skog redoslijeda? 


Nasilna smrt je isključena. Hipotezom o nasilnoj smrti starih civiliza- 
cija zbog oružanih sukoba ne može se sve objasniti. Građanski ratovi nisu 
bili nepoznata stvar: puna ih je povijest Rima i Kine od početka do kraja. 
Same najezde bile su opasne, ali ih se moglo obuzdati: dokaz je tome što su 
Rimsko i Kinesko Carstvo izgubili znatan dio svoga teritorija, ali nisu bili 
uništeni. 

Osim toga, nemoguće je objasniti osvajanje barbara drukčije nego napu- 
klinama u rimskoj i kineskoj obrambenoj zaštiti. Visoki bedemi nisu bili 
neprobojni; rasuti duž beskrajne granice, carski garnizoni nisu mogli odo- 
ljeti iznenadnim napadima, usredotočenim na jednu točku, a pokretne rezerve, 
čak i onda kad su bile pojačane, nisu mogle odmah i svuda stići. Nije bilo 
dovoljno otvoriti sigurnosne ventile, to jest pozvati pojedina barbarska ple- 
mena da se nastane kao saveznici u unutrašnjosti države i da tako ojačaju 
njezine branioce; s vremenom su ta popuštanja ugrozila čitavu liniju otpora. 
Možda se može zamijetiti kakav materijalni element barbarskih uspjeha: 
napredak u metalurgiji, koji je potekao i proširio se iz jednog centra u sredi- 
šnjoj Aziji, opskrbio ih je mnogo čvršćim i gipkijim mačevima nego što su oni 
kineski i rimski; usavršavanje opreme za jahanje povećalo je njihovu pokret- 
ljivost. Ali su se najviše koristili svojom upornošću i iznenađenjem. Mon- 
golska, turska, sarmatska, germanska plemena stvarala su saveze u stalnom 
pokretu, pa se njihov posljednji val neočekivano obarao na jednu ili na 

drugu točku granice: naspram vojske koja se učvrstila na svojim položajima 
neprijatelj koji nesmiljeno udara mijenjajući stalno svoje položaje imao je 
dobru priliku da pobijedi. Iako su barbari rijetko pobjeđivali u frontalnim 
bitkama i jurišem osvajali gradove, ipak su iscrpljivali dobro organizirana 
carstva. 

Barbari nisu bili osobiti jaki uporni. Kinezi i Rimljani su ih uzimali u 
vojsku onoliko koliko su htjeli, a oni nisu bili nepouzdaniji od nacionalne 
vojske, barem do onoga trenutka dok se ova posljednja nije razrijedila, kada su 
shvatili da mogu postati gospodari provincija koje su sami branili. Čak su ih 
i tada mogli zadržati poklonima, častima, davanjem državljanstva, a katkada 
su i sami bili uvjereni da nisu sposobni za vlast. Osim toga, bili su podijeljeni 
u male grupe međusobno neprijateljske, razdirani ljutom mržnjom između 
porodica i braće. Nisu nam ostavili literaturu koja bi nam posvjedočila nji- 
hovu misao, ali njihove legende, kasnije sakupljene, slažu se s izlaganjem 
rimskih i kineskih povjesničara koji nam dokazuju da poroci nisu monopol 
civiliziranih naroda, ni vrline svojina zaostalih naroda. 

Osim toga, barbara je bilo vrlo malo! Čovjek se može nasmijati roman- 
tičnoj historiografiji koja nam prikazuje barbarske najezde kao provalu 
ljudskih masa kojima je bilo pretijesno na prostranim ravnicama sjevera, 
kada čita da se čitav ostrogotski narod, što ga je vodio Teodorik da osvoji 


Italiju, mogao skloniti nekoliko mjeseci iza zidina Pavije a da nije trebalo 


iseliti njezine stanovnike. Vandala, či i se, nije bilo više od 80000 zajedno 
“sa saveznicima, njihovim ženama i djecom. Ista slika i na drugom kraju 
.hemisfere:_T' ope, koji su vladali nad sjevernom Kinom gotovo dva stoljeća, 
vjerojatno nisu imali više od 50 000 boraca. Čitavo pučanstvo tatarskog podri- 
jetla u pokrajini gdje je bila njihova prij€stolnica brojilo je 14 700 osoba 
(ili porodica?), ako tome pribrojimo i ostatke prijašnjih najezdi. 


Dokazi sv. Ciprijana. Razmotrimo još jednom jadikovanje sv. Cipri- 
iana. Među tim očitim pretjerivanjima naći ćemo i bitnih podataka o situaciji. 
S jedne strane, pučanstvo obiju država bilo se smanjilo; s druge, izgubilo je 
pouzdanje: to jest, nisu imali ni potrebnu energiju da brane stari poredak, 
ni prijeko potrebno oduševljenje da stvaraju novi. Mase, odvojene od vlasti, 
opterećene porezima, zapale u bijedu, sasvim su klonule i onda kada se to 
ticalo njihove slobode i života. Vladajuće klase, site borbe, pogađale su se 
s barbarima ili su se povlačile iz svjetovnog života i predavale se kršćanskom 
i budističkom asketizmu. 

Ne smijemo se prenagliti u zaključivanju da je dugo blagostanje u zlat- 
nim stoljećima pokvarilo običaje i da su transcendentna obećanja što su im 
pružale nove religije omekšala njihovu narav. Korupcija, iako je bilo, nije 
imala takve razmjere kakve joj pripisuju ondašnji i današnji moralisti. Nada u 
nebesko carstvo nije nespojiva s hrabrošću na zemlji. Ono što je nedostajalo 
nije bila toliko hrabrost koliko elastičnost, originalnost misli i djela. Psi- 
hička utučenost, o kojoj ćemo kasnije govoriti, vjerojatno se povezuje s fizič- 
kim propadanjem koje posvjedočuje opadanje pučanstva. 

Imamo nepobitne dokaze za to opadanje iako to ne možemo brojkama 
izraziti. Čak i u povoljnijim prilikama stopa porasta antičkih društava bila 
je strogo ograničena zbog nedostatka higijene, nedovoljne ishrane, teškog 
rada, preranih brakova, izlaganja novorođenčadi i sprečavanja oplodnje. 
Neznatno povećanje jednog od tih faktora stvaralo je manjak. U posljednjim 

stoljećima starih carstava imao je u tome udjela i crkveni celibat, a nadasve 
stalni ratovi, pogubni ne toliko za borce koliko za građansko pučanstvo koje 
je bilo često izloženo gladi. 

Možda su ipak najznačajniji faktori cikličkog karaktera. Iako medicin- 
ska povijest čovječanstva nikada nije napisana, poznato je da su velike ende- 
mične i zarazne boleštine podložne dugotrajnim kolebanjima, ovisno o višem 


i nižem stupnju kolektivne imunizacije. Čini se da je najstrašnija zaraza 
J j J ; 


vine VI stoljeća, da bi se stanje ponovo pogoršalo u VII stoljeću, a onda popu- 
stilo sve do velike kuge godine 1348. Í 

Isto je tako i malarija za posljednjih stoljeća Rimskoga Carstva i prvih 
stoljeća srednjega vijeka — koje razvoj možemo pratiti samo na Zapadu — 
opustošila velika područja što su ponovo bila naseljena u kasnom srednjem 
vijeku i opet ostala bez stanovništva u početku XIV stoljeća. Kako je ta 
bolest u vezi s protjecanjem voda, moramo ponovno pročitati tvrdnje sv. Cipri- 
jana koje su nam se činile vrlo smiješnima: »Zima nema više dovoljno kiša«. 

: Znanstvenici počinju zaista obraćati pažnju na izvjesna kolebanja klime 
koja nam se čine periodičnima: promjene južne granice ledenjaka i plutajućeg 
leda, promjena jezerskih razina, razlike u godišnjem rastu godova na stablima 
napredovanje i uzmicanje područja s kulturom vinograda i maslinjaka. Tim 
činjenicama, koje nam pruža objektivna knjiga prirode, možemo dodati i 
često sumnjive podatke ljetopisaca o poplavama, sušama, općoj nestašici. Sve 
to još nije sustavno popisano, ni smotreno i razložno objašnjeno, što je sva- 
kako bilo prijeko potrebno. Pa ipak, proučavanje klime moglo bi nam pomoći 
da shvatimo primjetnu istodobnost glavnih dugoročnih demografskih i eko- 
nomskih promjena od jednog do drugog kraja civilizirane Evroazije. 

J oš bi trebalo utvrditi jesu li te pojave fizičkog i moralnog propadanja 
pogodile barbare onoliko koliko i razvijenije narode: pitanje je gotovo nerje- 
šivo jer nam nedostaju pisana svjedočanstva. Ipak neki arheološki i geološki 
znaci, činjenica da klima i bolesti nemaju granica, a nadasve ponašanje bar- 
bara nakon njihova stupanja u velike civilizacije sa sjedilačkim načinom 
života, izazivaju pomisao da se njihovo stanje nije korjenito promijenilo. 

Ne smijemo uzimati njihovu silovitost kao snagu, ni njihovu nezrelost 
kao mladost. Istina je da je njihova labava i nerazvijena organizacija mogla 
bolje podnijeti smanjenje broja ljudi i misaonu slabost. Ali njihov trijumf 
nije donio svježe snage koje bi bile sposobne da izazovu spasonosnu reakciju. 
Samo je pospješio već očito propadanje iscrpljenog stanovništva carstava. 


2. 

Barbarske države na Zapadu 

Na Zapadu je pad carstva u V stoljeću izazvao stvaranje mnogobrojnih 
barbarskih država srednje veličine, koje su nastale na osnovi slučajnih osva- 
janja i međusobnih sukoba, ali često okupljenih po geografskim (kao dolina 


Rhone za Burgunde), ekonomskim (područja bogata žitom za Vandale) ili 
administrativnim jedinicama (talijanska prefektura za Ostrogote). Pojedine 

države, osobito Franačka, bile su na jednoj i drugoj strani granice koja je 
nestala. Druge, još primitivnije, organizirale su se u srcu Germanije, koja je 
postajala bliska mediteranskome društvu zbog njegove germanizacije. Isto je 
tako nestala granična linija između nezavisnih Kelta u Irskoj i škotskoj te 
njihovih romaniziranih rođaka Britanaca, koje su upadi malo-pomalo potisnuli 
na zabačena mjesta zapadne Velike Britanije i Bretanje. Baski su očuvali svoju 
nezavisnost, ali su bili potisnuti na druga zabačena mjesta izgubivši svoju 
romansku prevlaku (k. 3). 


Teško zbližavanje između barbara i Rimljana. Odcjepljenje Istoka, uklju- 
čivanje jednog dijela Sjevera, mnogostrukost umjesto jedinstva: to su početni 
taktovi evropske simfonije koja je morala doći za Grčko-rimskom harmoni- 
jom. Ali je trebalo mnogo da bi svirači bili spremni! 

Posvuda, osim Velike Britanije, koju su Anglosasi otrgnuli od njihovih 
stanovnika u nesmiljenoj dugoj borbi, barbari su rado dopustili svojim rim- 
skim podanicima da se i dalje bave upravom, koje su zakoni i mehanizmi 
bili za njih vrlo zamršeni. Svuda, osim Italije, gdje su se Ostrogoti donekle 
trudili da prihvate pravo i ustanove svojih podanika, barbari su donijeli sa 
sobom svoj svijet, čuvajući svoje narodne običaje i ustrojstvo oružane dru- 
žine u tuđoj zemlji. Takav zajednički život nije bio nov; u vrijeme svoje 
veličine Rim je pustio barbarska neobrazovana plemena na svoje područje 
nadajući se da će se prije ili kasnije naučiti uljuđenom načinu života. Ali su 
učenici postali gospodari koji više nisu bili skloni da se uče civilizaciji, niti 
još sposobni da stvaraju vlastitu kulturu u kojoj bi se dva društva što žive 
jedno pokraj drugoga mogla uskladiti i stopiti. 

Sklad ne bi bilo teško ostvariti da se to zbližavanje provelo na najnižoj 
razini. Barbari, koji su po zanimanju ili sklonosti bili vojnici, ili seljaci u 
razdobljima svojih seoba, mogli bi se brže sporazumjeti s običnim seljacima 
sredozemnog svijeta nego s gospodom i obrazovanim ljudima koji su ih 
služili iz interesa ili malodušnosti. Mase su bile spremne da prihvate bilo koju 
vladu koja bi im olakšala porezne i vlasničke namete zbog kojih su postali 
ravnodušni prema propasti carstva. Ali barbari nisu osvojili vlast zato da se 
stope sa siromašnima. Osim toga, i među njima je bilo klasnih razlika koje 
su se još više zaoštrile kada su se nastanili na području Rimskog Carstva, jer 
su se njihove vojske najviše oslanjale na konjaništvo, što je nepovoljno 
utjecalo na društveni položaj običnih slobodnih seljaka koji su se borili i 
kretali pješice. 

To je zbližavanje počelo odozgo. Novi i stari gospodari osjećali su potrebu 
da se međusobno pomažu kako bi održali porezni sustav i ustrojstvo zemlji- 
šnog vlasništva kojega su plodove dijelili. Ni način njihova življenja nije bio 
temeljito različit: rimska aristokracija velikim je dijelom napustila gradove 
i sasvim se preselila na svoja seoska imanja gdje je boravila kao i barbarska 
aristokracija; mnogi među barbarima otpočeli su svoju karijeru u barbarizi- 
ranoj vojsci Zapadnoga Carstva, mnogi su još imali rođaka koji su stupili u 
vojsku Istočnoga Carstva. Dok je bilo nade jedan Sidonije Apolinar, carski 


zet, prefekt Rima neko vrijeme i kasnije biskup u Clermontu, više je volio. 


da »prkosi bijedi, ognju, maču i kugi« nego da se pokori Vizigotima. Ali kada 
je car prepustio Vizigotima Clermont i južnu Galiju bez borbe, Sidonije se 
pomirio s time da živi s barbarima duge kose namazane užeženim maslom, 
žaleći se što ne može više pisati dobre stihove usred svijeta koji govori nje- 
mačkim jezikom i kupa se u soku od bijelog i crvenog luka. Tko bi preveo, 

PALERMO 


MEROVINŠKA KRALJEVINA ZA KLODVIGA 


OSTROGOTSKA KRALJEVINA ZATEODORIKA 


NAJVEĆE PROŠIRENJE MEROVINŠKE KRALJEVINE U VII STOLJEĆU 


GRANICE RIMSKIH DIJECEZA 


Karta 3. Barbarske države na početku VI stoljeća 


poput Foscola, samo prva dva stiha Maksimijanove elegije, latinskog pjesnika 
u ostrogotskoj Italiji, mogao bi ih shvatiti kao izraz patriotskog bola: »Nisam 
više on što bijah, izginu nas velik broj a ono što ostade samo je žalost i tuga«. 
Čitajući dalje elegiju, opazit će se da je jadanju Maksimijanovu uzrok samo 
to što je previše ostario pa se ne može zabavljati s lakim ženama. 

Unatoč tome, jedno je pomirenje sa sudbinom, a drugo sklapanje prija- 
teljstva. Nije moglo biti stapanja između osvajača i osvojenih prije nego što 
spori napredak barbarske elite ne naiđe na brzo propadanje viših rimskih 
klasa. 


39 


Svjetla i sjene gotskog pokušaja. Već od početka nedostajao je evrop- 


skoj simfoniji dirigent orkestra. Goti dviju grana (»sjajni« ili Ostrogoti i_, 


»mudri« ili Vizigoti) bili su najnapredniji barbari, jedini koji su imali izvje- 


“snu državnu koncepciju. Car Klaudije II godine 269. teško ih je porazio, ali ` 


su pod Hermanarihom obnovili veliki savez koji su Huni u IV stoljeću uništili. 
U V stoljeću kralj »mudrih Gota«, Ataulf, bavio se jednog trenutka mišlju da 
»pretvori Rimsko Carstvo u Gotsko« (ako njegove planove nije krivo shvatio 
osrednji povjesničar koji nam ih je prenio). Najzad je kralj »sjajnih« Gota, 


Teodorik, gospodar Italije i okolnih pokrajina (493—526) nastojao pod svojim 
pokroviteljstvom organizirati savez barbarskih kraljeva koji bi se prostirao 
od Germanije do , 1 
miroljubivim pok m evropskog sporazuma, a Goti, oslabljeni starim 
razmiricama, nisu ni sami bili dovoljno jedinstveni u svojoj zemlji. Paradoks 
je u tome što im je obraćenje na kršćanstvo prije svih drugih Germana naj- 
više škodilo: bili su primili novu vjeru u trenutku kada arijanska doktrina 
nije još bila izgubila svoju posljednju bitku u carstvu. Arijanci i širitelji ari- 
janizma kod svojih barbarskih susjeda, Goti, izazivali su u svojih katoličkih 
podanika veće zaziranje od samih pogana. 

Vjerski antagonizam, nepovjerenje između Rimljana i Germana, skratilo 
je dane preranoga »preporoda« što se počeo javljati u Italiji pod Teodorikom. 
Nije bilo dovoljno što se talijanska aristokracija priviknula na strano gospod- 


stvo pod njegovim prethodnikom, Odoakarom — »čovjekom dobre volje«,. 
prema riječima jednog popustljivog kroničara — ni to što je Teodorik bio 


potvrđen nekom vrstom investiture na koju je pristao carigradski car, ni to 
što se oslobodio Odoakara ratom i izdajom. Niti je bilo dovoljno to što je 
Kasiodor, rimski ministar ostrogoiskog kralja, organizirao administraciju i 
vodio službeno dopisivanje prema svim pravilima bivšega carstva, a ni to što 
je narod ponovo dobio cirkuske igre, ili što su pobjede kraljeve nad drugim 
barbarima donijele Italiji pokoji odbljesak njezina starog sjaja. Trebalo je da 
Teodorik postane sasvim Rimljanin a da ne izgubi svoj utjecaj na Ostrogote: 
to je bilo nemoguće sve da je i htio. 


Kakve su, zapravo, bile njegove namjere? Izvještačen stil Kasiodorovih 
pisama, povijest koju je sastavio Got J ordanes, rimska legenda koja nam prika- 
zuje Teodorika kao đavolsku osobu koju je progutao vulkan za kaznu zbog 
njegovih grijeha, germanska legenda koja ga prikazuje junakom bez mane, 
daju nam četiri različite slike, ali se sve slažu u isticanju njegove veličine. 
Drugi nam izvori govore da su za njegova kraljevanja živežne namirnice bile 
jeftine, ali u isto vrijeme spominju i rekvizicije, oskudicu i pretjerane namete. 
Njegov grob u Ravenni, koji u kamenu oponaša oblik nomadskog šatora, ističe 


njegovo svojstvo barparskog vojskovoče; "ali njegova veličarištvena palača u 
istome gradu, kako je prikazana na jednom mozaiku, potvrđuje mišljenje 
bizantskog povjesničara Prokopija: Zvali su ga uzurpatorom, a zapravo je 
“bio_pravi-car«. Teodorik je podijelio: najviše službe rimskim plemenitašima 
staroga roda, kao što je bio Boetius, kojega su prijevodi grčkih tekstova na 
latinski postali glavni izvori glazbenih i znanstvenih spoznaja Zapada u sto- 
ljećima koja su zaboravila grčki, Boetius je napisao svoje najvažnije djelo 
(De Consolatione philosophiae) u zatvoru, malo prije nego što je bio pogu- 
bljen pod optužbom da je sa carigradskim carem skovao urotu protiv Teco- 


dorika. 

e. Ali ti kraljevi nisu bili jako oduševljeni tim prvim 


Unatoč njezinim unutarnjim proturječnostima i tragedijama, vladavina 
Teodorikova izdvaja se kao posljednja stranica (koliko god bila zamršena) 
antičke civilitas, kako ju je sa zadovoljstvom nazivao Kasiodor. Borbe i pogre- 
ške njegovih nasljednika pružile su izgovor istočnome caru da napadne Ita- 
liju. Kada se sve činilo izgubljenim, Ostrogoti su dobili drugog velikog vođu, 
velikodušnijeg i dalekovidnijeg od Teodorika: Totilu, koji je pokušao zausta- 
viti masovno dezertiranje aristokracije i klera oslobađajući robove, dijeleći 
zemlju siromašnim seljacima i pozivajući ih da se bore pod njegovom zasta- 
vom. Bilo je već kasno. Carski generali pobijediše Gote u dvije odlučne bitke 
a jedna od prvih Justinijanovih odluka bila je da poništi Totiline odredbe i 
da osudi njegovu uspomenu (554. godine). 


rat im je bio razonoda i korist. Još se nekoliko godina činilo da bi Franci 


Klodvigovu. 

Merovinzima nije bilo suđeno da tu zamisao ostvare. To je učinio Karlo 
Veliki. Nijedan od njih nije imao carsku veličinu. Možda je najbolji među 
njima bio, kako ga kroničari nazivaju, »dobri kralj Guntram«, društven 
čovjek, koji je volio dobar zalogaj i lijepe pučanke, a kada bi se »sastao sa 
svojim biskupima, vladao se kao i oni«. Poput pape Grgura I, njegova suvre- 
menika, i Guntrama je zahvalna crkva proglasila svecem; trebalo je prijeći 
preko mnogih njegovih umorstava — na primjer preko činjenice što je dao 
ubiti dva liječnika zato što nisu uspjeli izliječiti kraljicu. Dvije franačke kra- 
ljice bile su, doduše, proglašene sveticama, ali su to svakako i zaslužile: Jedna, 
Radegunda, bijaše podrijetlom turinška princeza, a druga, Batilda, saska 
robinjaili vjerojatnije; anglosaska: = 7 = 

3. 


Novi aspekti rimske veličine 


Ravenski mozaici i cirkuske igre, koje je obnovio Teodorik, počasna 
dostojanstva koja su davali istočni carevi, a s ponosom ih prihvaćali barbarski 
kraljevi, naslov Augustus na Teodobertovu novcu, naslov Flavius, što su ga 
pojedini vladari dodavali svome germanskom imenu — sve su to bili dokazi 
ne toliko divljenja osvajača veličini rimskoj koliko nedostatka nezavisne 
barbarske političke tradicije koja bi mogla mješavinu plemena stopiti u jedin- 
stvenu državu. 


Hunski i bizantski uzor. «E »barbar« izvorno znači  »mucavac«, a 


većina barbara što su se nastanili. na rimskom teritoriju govorili su če 
skim narječjima, međusobno dosta sličnim, pa su se mogli sporazumijevati, 
ali ih nije vezala misao na nacionalno jedinstvo i zapravo su bili vrlo pomi- 
ješane rase. Čak i narodi koji su se najviše ponosili svojim podrijetlom nosili 
su u sebi ostatke svih nomadskih i polunomadskih naroda sjeverne Evroazije 
što su se našli na njihovu tragu prije ili kasnije: Balto-Slaveni, Iranci, Turci, 
Mongoli. Neki od tih ostataka nisu još izgubili svoj identitet u trenutku 
konačnog napada: kao Alani (iranski), saveznici Vandala, Sciri i Turcilinzi 
(Huno-Turci), saveznici Odoakara, toga mračnog začetnika svrgavanja posljed- 
njeg cara na Zapadu. Mješoviti brakovi i obredi posvećenja pri uvođenju rodilje 
u crkvu sasvim su rastrojili te manjine, ali je zajednička osnovna tradicija 
bila kao u bilo kojega nomadskog naroda, ne više izrazito germanska, a ni 
stepsko-azijatska. 

Njemačko i skandinavsko pjesništvo daje počasno mjesto Atili, vladaru 
Huna, ali mužu Germanke (Ildika u povijesti, Krimhilda u legendi). Namet- 
nuvši se silom .mnogim n germanskim plemenima, Huni su pokazali primjer 
državne organizacije — horde — koja je ostala u sjećanju vjekovima. Horda 
je bila stvorena za brza pomicanja i stepu; nije bila prikladna za sjedilački 
život i obrađene ravnice. Kada su prestale seobe, carski rimski poredak bio 
je jedini mogući izbor, jedini prihvatljiv uzor za barbare. 

Dotle dok je u Carigradu vladao car Rimljana i sebe također držao carem 
Zapada, s potpunim odobrenjem katoličke crkve, barbarski kraljevi nisu mogli 
prihvatiti taj uzor. Teoretska suverenost carstva nije im smetala dok se od 
njih nije zahtijevalo ni vojnika, ni novca, ni poslušnosti. Ako se njihovim 
podanicima sviđalo da novac nosi lik i ime cara, da dokumenti budu datirani 
imenom konzula, koje je svake godine postavljao Carigrad, to im je bilo 
slobodno. Stara imena mogla su samo olakšati prijelaz na nova u očekivanju 
da barbarski kraljevi steknu dovoljno ugleda da se utvrdi njihov autoritet. 


Novo lice »novoga Rima«. Carigrad — »novi Rim« — imao je, međutim, 
druge ambicije: pripremao se potiho za trenutak kada će zahtijevati za se 
čitavu rimsku baštinu. Nije bez razloga Odoakar, svrgnuvši Romula Augustula, 
poslao u Carigrad carske oznake izjavljujući da je dovoljan jedan car čitavu 
svijetu! 

Vojska cara Justinijana krenula je 533. godine, pola stoljeća prije nego 
što su južnokineski carevi stupili u borbu protiv barbara u svojoj zemlji. Nije 
trebalo ni godinu dana a Belizar je osvojio vandalsku kraljevinu u Africi; ali 

je trebalo osamnaest godina ljute borbe da bi se upokorili Ostrogoti, a Beli- 
zar je, u početku pobjednik, kasnije osjetio gorčinu poraza. Najzad je eunuh 
Narset svladao Ostrogote, godine 553, iako. su pojedini. otpori. trajali sve do 

S pone. Osim toga, »rimska« je vojska (iako su većinu činili barbarski 
plaćenici) oduzela Andaluziju Vizigotima i otjerala preko Alpa Franke koji 
su iskoristili pometnju i zagospodarili sjevernom Italijom. Na nesreću, cijela 
Italija bijaše opustošena, ali je postojala nada da bi rane mogle zacijeliti ako 
nastane dugi mir nakon dugog rata. 

U četvrt stoljeća gotovo je polovina starog zapadnog carstva ponovo 
vraćena, a gotovo cijelo Sredozemno more opet je postalo rimsko jezero! 
»Nikada bog nije dopustio Rimljanima da toliko osvoje kao pod našim kra- 
ljevanjem«, uskliknuo je Justinijan u prvoj svojoj Novelli, zborniku zakona, 
koji je rezultat divovskog napora njegovih pravnika što su definitivno sasta- 
vili zakonik građanskog prava. U isto vrijeme novi je Rim bio pun divnih 
zgrada. Justinijan je ustao protiv ostataka poganske filozofije i dao zatvoriti 
atensku školu. Sasvim je razumljivo da je Justinijan, u euforiji zbog tih tri- 
jumfa, mogao zamišljati kako će mu bog uskoro »dati i onaj dio carstva... 
koji su Rimljani izgubili zbog svoga nemara«. Uzdajući se u to, Justinijan 
nije pokušavao odmah dovršiti svoj plan osvajanja goneći Franke i Vizigote 
do ‘kraja. Prilika mu se nije pružila. Carstvo, koje je bilo iscrpljeno zbog 
napora, trebalo je svu svoju vojsku i sav novac koji je ostao da zadrži Perzi- 
jance, željne da dobiju prolaz do Crnoga mora, kao i barbare, stare i nove, 
koji su sa svih strana ugrožavali Balkan. Nasljednici Justinijanovi izdržali su 
to iskušenje, ali nikada nisu imali potrebnog mira da bi dovršili osvajanja 
velkoga cara. Bila su to, nedvojbeno, nesigurna osvajanja: 586. Langobardi 
su prodrli u Italiju; između 1371. i 624. Vizigoti su ponovo osvojili Andaluziju;. 

od 670. Arapi, gospodari Sirije i i Egipta, napadat će sjevernu Afriku. Dakako, 
“nije bio beznačajai pothvat ponovo zaposjesti Afriku za stoljeće i pol, a što 
se tiče Italije, provincije koje Langobardi nisu osvojili pri prvom naletu 
branjene su stopu po stopu. , Ravenna je. napuštena tek 751, Sirakuza 876, Bari 


"Vrativši se se . ponovo “kao oružana sila u srce Zapada, carstvo je barbarima 
otkrilo sasvim različito lice od onoga u V stoljeću. Umjesto umirućeg i pro- 
palog Rima, živi i borbeni Carigrad bio je prikladan uzor, utoliko više vrije- 
dan ugledanja ukoliko je bio barbariziran. Naravno, primjer je imao osobit 
utjecaj na Langobarde, koji su, ne znajući kako da obnove talijansku državu 
Ostrogota, morali podnositi blizinu bizantskih posjeda duž vijugave i nedo- 
voljno čuvane granice. Međutim su bizantski utjecaj osjetili i Vizigoti, čak i 
Anglosasi; ti su se utjecaji očitovali u vjeri, u umjetnosti, u ceremonijalu, 
administraciji. Franci su se pokazali odbojnijima; iako su ih politički interesi 
nagonili na sporazum s Bizantom na štetu Langobarda, svaki pokušaj spora- 
rumijevanja propao je zbog uzajamnog dubokog nepovjerenja između starog 
uskrslog carstva i novog kraljevstva koje se moralo odreći carske ekspanzije. 


Papa, vladar i protiv svoje volje. Dok se novi Rim na Bosporu učvršći- 
vao, stari Rim na Tibru, svrgnut s prijestolja od barbara, ponižen od Bizan- 
tinaca, napušten od velikog dijela svojih stanovnika, kao da je morao nestati 
poput Ninive i Babilona. Ali, za razliku od Babilona, Rim je imao papu, kojega 
je vjerski autoritet jačao u onolikoj mjeri u kolikoj su ga političke vlasti 
napuštale. 


43 


Ipak je politička prevlast Rima u početku pomogla njegovu biskupu da 
se uzdigne. Čak i onda kada je car bio poganin, drugi su biskupi mogli ospo- 
ravati teoriju o apostolskom nasljedstvu sv. Petra, ali nisu mogli odricati 
posebnu čast crkvenog administratora carske prijestolnice. Točno je da je 
Konstantin otišao iz Rima baš onda kada se obratio na kršćanstvo; ali njegov 
odlazak nije mogao odmah poništiti moralnu prednost grada koji je bio tvorac 
carstva. Na tom istom Zapadu prije je bio Milano, a zatim Ravenna carsko 
sjedište; unatoč tome, godine 445. car Zapada Valentinijan III naredio je 
svim biskupima svojih provincija da prihvate kao zakon »sve ono što buđe 
potvrđeno od apostolske stolice«, to jest od rimskog biskupa. No ta je vlast 
ipak u svoje vrijeme nailazila na različite otpore. S jedne strane, afričko i 
istočno svećenstvo na čelu s patrijarsima velikih metropola, Carigrada i Alek. 
sandrije, uporno je nastojalo da se održi osnovna doktrina o jednakosti svih 
biskupa. Osim toga, car je, kao svjetovni poglavar crkve, pridržavao sebi pravo 
da saziva koncile, da nadzire njihove rasprave, da pazi na izvršenje zaklju 
čaka; tako je neizravno ali uspješno nadzirao vjerske poslove. 


Kada su ravnodušni barbari (jer su bili arijanci) ili popustljivi (novi 
katolici) otrgnuli Zapad od carstva, papa je bio oslobođen političke nepo- 
sredne kontrole koju je imao car i tako bio zaštićen od zahtjeva istočnih i 
afričkih biskupa; u zapadnoj Evropi njegova vrhovna vlast nikada nije bila 
ozbiljno osporavana. Tako se dogodilo da je 494, za vladavine Teodorikove 
u Italiji, papa Gelazije I mogao smjelije istaknuti one teze što su ih njegovi 
prethodnici i Ambrozije, biskup milanski, samo iznijeli. Caru, koji se sađa 
ograničio na Istok, pisao je da »dvije sile dijele vlast nad svijetom: sveta vlast 
papa i kraljevska vlast. Odgovornost svećenika utoliko je veća ukoliko moraju 
polagati račun pred sudom božjim i za same kraljeve«. Ako to pismo ne znači 
potpuno proglašenje prevlasti Petrove nad Cezarom, ono je barem njezin 
predznak. Kao poglavar crkve papa je isticao svoje pravo da sudi cara na ispo- 
vijedi. Ali je to isticanje bilo preuranjeno, a program, za onda, varljiv: kler je 
bio neposlušan, kralj arijanac, a car, u ono vrijeme, zadojen krivovjernim 
doktrinama. Nasljednik Gelazijev, optužen od jednog dijela svoga klera, morao 
se podvrgnuti sudu koncila talijanskih biskupa što ga je sazvao Teodorik. 
Kasnije, bizantsko osvajanje Italije dovelo je papu pod Justinijanovu kon- 
irolu; Justinijan je iznudio od dvaju papa neke ustupke teološkim iđejama 
istočnoga klera. 

Odlučan događaj koji je oslobodio papinstvo i omogućio mu da konačno 
uspostavi prevlast nad cijelim Zapadom bio je langobardski upad. Zausta- 
vljen za dva stoljeća pred vratima Rima, on je od rimskog područja stvorio 
granični pojas koji je samo po imenu bio bizantski, ali se oslanjao samo na 
vlastite snage. Tako je rimski biskup į pstao malo-pomalo neovisan svjetovni 
vladar i protiv svoje volje. 

Nije čudno što papa, zaokupljen neposrednim problemima nesigurne 
ravnoteže, nije odmah shvatio dugoročnu korist takva položaja i što je nepre- 
stano dozivao u pomoć Bizant protiv »mrskih Langobarda«. Ali je već Grgur I 
učinio prve korake prema političkoj nezavisnosti djelujući kao posrednik 
između Bizantinaca i Langobarda, primivši na se odgovornost upravljanja 
gdje više nije dopirala čarska vlast, organiziravši prvu od onih velikih misija 
što su pošle iz Rima da obraćaju barbare na kršćanstvo i u isto vrijeme na 
poslušnost Rimu. Bila je to misija redovnika Augustina — sv. Augustina Can- 
terburyjskog, kako se zvao po prvoj biskupiji u Engleskoj — među Anglo- 

sasima koji su još bili pogani. Poslije prvog uspjeha na krajnjoj jugoistočnoj 
točki otoka (kraljevina Kent) propaganda misionara morala se boriti protiv 
žilavoga otpora ne samo pogana nego i keltskih misionara, kojih su se orga- 
nizacije i obredi bili razvili bez dodira s ostalim katoličkim svijetom i nisu 
se držali rimskih propisa. Pobjednički savez Pende, poganskog kralja Mersije, 
s kršćansko-keltskim kraljem Walesa protiv rimskog katoličkog Kralja North. 


“uribrije, pokolebao je čitavo djelo Augustina i njegovih nasljednika. Najzad 


std se na sinodu u Whitlbyju (664) odlučno nametnuli rimski propisi, i Engle- 
ska je s vremenom postala najprimjernija kći rimske crkve. I 

Organizacija anglosaske crkve postala je novi obrazac papinske vlasti. 
Crkve koje su prije bile osnovane u barbarskim kraljevstvima pokoravale su 
se papi, ali je svaka imala svoju upravu u okviru svakoga kraljevstva. U samoj 
Italiji Milano i Ravenna samostalno su postupali. Ali nove crkve koje je 
osnovao Grgur I i njegovi nasljednici — anglosaska od 597, langobardska i 
frizijska u tijeku VII stoljeća, njemačka u idućem stoljeću — podvrgnule su se 
»najkatoličkijoj« disciplini, to jest univerzalnoj i rimskoj, ali ne nacionalnoj. 
Njihov je primjer djelovao i na stare zapadne crkve da se čvrsto okupe oko 
pape i tako postave temelje katoličko-rimskog jedinstva, koje je, u nedostatku 
političkog jedinstva, pripremilo na vjerskom području razvoj evropske za- 
jednice. 


4, 


Siromaštvo duha 


Stalan napredak crkve, u razdoblju kriza kraljevstava i carstva, nije 
potjecao od njezine materijalne snage, gotovo beznačajne, niti od njezinih 
svjetovnih bogatstava, koja su bila znatna, iako manja od onih koja je kasnije 
zgrnula. Crkva je raspolagala ključevima neba, što joj je omogućavalo da se 
nametne silnima i da privuče pobijeđene, nezadovoljne, očajne. Odreći se 
svijeta nije se činilo tako teškim kao držati se njega. 

Crkveni život omogućavao je da se zadovolje sve sklonosti. U njemu je 
skromnost podrijetla i umnih sposobnosti mogla biti smetnja, ali ne i nepre- 
mostiva zapreka. Jedni su sasvim utonuli u teološka raspravljanja, što je 
bila glavna manifestacija onoga što je obilježavalo intelektualnu djelatnost. 
Drugi su se bavili svakidašnjim poslovima administracije zamjenjujući slabe 
vlade ili nesposobne da osiguraju opskrbu hranom, pravosuđe, čak i vojničku 
obranu. Treći su se dali na obraćenje heretika i pogana, znajući da će često 
morati da uče obraćenike prvim osnovama uljučenog života. Najzad je bilo 
i onih — možda najbrojnijih — koji su u samostanskom miru nalazili jedinu 
mogućnost da riješe vlastite probleme što su im se činili nerješivima u jednom 
pokvarenom i krvlju okaljanom društvu. 


Samostani: velik uspjeh. Samostani su bili velik uspjeh ranog sred- 
njeg vijeka. Kakav li je samo primjer Kasiodora, rimskog ministra četiriju 
ostrogotskih kraljeva, pisca vična svim finesama govorništva i učenosti, koji 
— kad su mu se rasplinuli svi zemaljski snovi — završava svoj život diktira- 
jući pravila samostanske ustanove koju je sam osnovao! 

Jedan skromniji čovjek, a ne on, Benedikt iz Nursije, ostavio je budućim 
generacijama obrazac u kojemu se dugo iskustvo istočnjačkog monaštva pri- 

lagodilo zapadnjačkim željama. Dođuše, nedavno se ponovo posumnjalo u 
izvornost pravila koja su vezana uz njegovo ime; njihovo bi podrijetlo pro- 
istjecalo iz jednog prijašnjeg obrasca. Svakako su riječi svetoga Benedikta 
utvrdile i osigurale u benediktinskim samostanima trijumf zdravog razuma 
i ravnoteže između strogom asketizma i zahtjeva duševnog i tjelesnog zdravlja. 

»Poslušaj, sine moj, učiteljeve pouke. Ma tko ti bio, odreci se svoje volje 
i opaši se moćnim i sjajnim oružjem poslušnosti, vojujući pod pravim kra- 
ljem, Kristom Gospodom«. Poziv je brzo odjeknuo od Montecassina do Rima 
i Engleske, Španjolske, Galije i Germanije. Malo-pomalo istisnuo je pravila 
koja su proširili drugi časni ljudi, kao što su Cezarij iz Arlesa i Kolumban iz 
Irske. Zavjetom obvezane na ručni i umni rad, kao i na molitvu, samostanske 
zajednice bile su dugo jedini nasljednici latinskoga duha reda i organizacije, 
jedine skupine sposobne da rastu i da se množe usred općeg rasula i zbrke. 

Te su zajednice ponovo uzele u svoje ruke djelatnost kulturnih žarišta i 
ekonomskih središta što su ih gradske jezgre zanemarile. U oblastima gdje 
nije bilo gradova, kao što je bila Irska, tu su djelatnost obavljale prema sred- 
stvima kojima su raspolagale. Ipak su u Irskoj bezuvjetni individualizam i želja 
potpunog odvajanja od ljudskog društva zbog neposrednog razgovora s Bogom 
najdulje trajali. Anglosaska kronika iz godine 891. donosi nam priču o trojici 
redovnika »koji su pobjegli iz Irske u jednom čamcu bez vesala zato što 
su htjeli živjeti kao hodočasnici iz ljubavi prema Bogu«. Drugi su redovnici, 
na način korisniji za spasenje svoje braće, željni samoće, krenuli među pogane 
da pridobiju njihove duše. Treći su se opet zatvarali u svope ćelije da prouča- 
vaju i prepisuju klasične tekstove koje više nije razumijevalo društvo što 
se barbariziralo. : 


Crkva: velika sila. Nije više potrebno veličati crkvu ranog srednjeg 
vijeka: za to su se već pobrinuli pisci toga vremena, gotovo svi crkveni ljudi. 
Ne sumnjajući u njihove riječi, ipak spomenimo da su sve te velike zasluge 
bile rezultat golema zalaganja. Nemamo iz toga vremena nikakve vjerodostojne 
procjene, no nije vjerojatno pretjerano ako držimo da je gotovo svaka dva- 
deseta osoba pripadala kleru i da je taj omjer bio još veći među ljudima 
nadarenima i dobre volje. Ti su ljudi imali pravo da na zemaljske stvari 
obraćaju samo pažnju koja je bila podređena njihovim obvezama prema nebu. 
Njima je bilo zabranjeno da se bore i da imaju djecu. Božjoj službi morali 
su namijeniti znatan dio sredstava stečenih svojim radom i radom vjernika. 
U vremenu kada je unosnost posla i višak rođenih nad umrlima jedva nadma- 
šivao prijeko potreban minimum da bi se društvo održalo, crkva je laičkom 
svijetu uzimala više od onoga što mu je preticalo. Unatoč prividnosti, bar- 
barske države bile su preslabe da bi se s njome mogle mjeriti. Njezino nepri- 
jateljstvo satrlo je Kraljevinu langobardsku, njezin pritisak ukočio je razvoj 
vizigotske kraljevine, njezino je blagostanje oslabilo anglosaske kraljevine, 
bio je potreban sav ugled Karolinga da se uspostavi izvjesna ravnoteža u 
korist Franaka. 

U cjelini i unatoč neizbježnim odbacivanjima u jednoj mnogobrojnoj za- 
jednici, crkva je u ranom srednjem vijeku bila mnogo obrazovanija od pro- 
sječnog broja vjernika. To ne znači da je izmakla općem opadanju. 

Već od početka — to ne treba zaboraviti — kršćanstvo se najboljim 
predstavnicima klasične civilizacije činilo »bezumnim i pretjeranim prazno- 
vjerjem«, jer se pozivalo na osjećajnost i vjeru više nego na zdrav razum i 

pamet. Ipak, već prije sumraka grčko-rimske kulture plejada izvornih mislilaca 
povezala je novu vjeru s filozofijom. Veliki krivovjernici III stoljeća objašnja- 
vali su alegoričnim tumačenjem tajne Svetoga pisma (Origen) ili su smjelo 
veličali njegove prividne besmislenosti (Tertulijan). Koncili IV stoljeća i prve 
polovine V stoljeća odredili su bit vjerovanja, ne bez razdora, jer je trijumf 
kristologije, tako drage zapadnjacima, izazvao na Istoku otpor za otporom i 
stvorio: arijance, nestorijance, monofizite. H 

Kršćanska misao dostigla je svoj vrhunac za triju crkvenih otaca koji su 
pratili agoniju carskog Rima: Ambrozija, Jerolima i Augustina iz Hipona. 
Odmah nakon toga počela je nazadovati. Teološke rasprave, koje su nešto 
prije dovele do suptilne definicije važnoga problema kao što je Kristovo 
mjesto u Trojstvu (istobitnost s Ocem po božanskoj naravi, a ne po čovječ- 
joj... u dvije naravi nepomiješane i nepromjenjive, nepodijeljene i neraz- 
dvojive« — kalcedonski crkveni koncil, 451), na Zapadu će se od tada baviti 
jednostavnijim pitanjima, kao što je oblik tonzure ili proslave Uskrsa. Između 
trojice crkvenih otaca prije 476. i četvrtoga, Grgura Velikoga, kojega tradicija 
stavlja u istu vrstu, zjapi ponor. Ovaj posljednji prezire proučavanje klasične 
književnosti, prikazuje Sveto pismo kao antologiju moralnih pouka koje se 
skrivaju pod velom alegorije i dokazuje nauk preko zbira čudesa u kojima se 
Bog i Đavao, počovječeni, sukobljuju. Krug se zatvara: pamet i zdrav razum 
uzmiču pred osjećajnošću i vjerom. 

Imamo li pravo da se sablažnjavamo? Državnik, administrator, propagan- 
dist, Grgur I obraća se masama, prepuštajući svojim vrlo učenim prethodnici- 
ma brigu da zadovolje rijetke duhove još sposobne da ih shvate. Misionarima 
preporučuje da poštuju običaje i osjećaje poganskih narođa kako bi ih što 
bolje i postupno priveli istini; prvi je nazvao Langobarde »bezimenima«, prvi 
im je pružio ruku; miri se s time što ga jedan daroviti car naziva budalom 
i laska njegovu prostačkom nasljedniku. Uvijek i bez velika napora spušta 
se na razinu svoga vrlo neukoga stada jer je nasljednik starine kao upravitelj 
države, ali je čovjek svoga vremena kada se tiče naučavanja božje riječi. To 
je uzrok njegova golema uspjeha. 


Priprosti stil. Sermo humilis, priprosti govor pape Grgura nije bio 
osamljen primjer. Nalik mu je bio sermo rusticus, pučki govor, kojim je sveti 
Martin iz Brage nastojao uvjeriti portugalske seljake da se ne odaju Što- 
vanju đavola: ako baš osjećaju potrebu za čarolijama i magičnim činima, 
zašto se ne služe »svetom čarolijom« Vjerovanja ili čudotvornim znakom 
križa? Već je sveti Augustin, znajući svaku majstoriju klasičnog govorništva, 
istaknuo da se Sveto pismo dade slako čitati«, i, »prilagođujući se razini djece, 
ne zanemaruje nijedan izričaj od kojega bi se... naše shvaćanje moglo po- 
stepeno uzdići do božanskih i uzvišenih pitanja«. S vremenom i padom kulture 
taj »priprosti stil, postao je ne samo omiljen nego i jedini pristupačan malom 
broju onih koji su još znali pisati i koji su željeli da ih drugi čitaju. 

Svako zlo nije bilo za zlo. Govorništvo u periodu rimskog propadanja 
bilo je pretjerano kićeno i zastarjelo. Nakon baroknosti i učene razmetljivosti 
Kasiodorove pravo je olakšanje kada čovjek čita jednostavnu prozu sv. Be 
nedikta. Poslije zaobilaženja i zapletenih razlaganja Justinijanovih Novella 
čak se može sa zadovoljstvom pozdraviti surovost zdravog razuma što se 
očituje u jednom članu Rotharijeva edikta koji zabranjuje proganjanje vje- 
štica ako se »ne može dokazati da jedna žena može progutati živog čovjeka«. 

Na žalost, pravna ili religiozna djela ne obiluju zdravim razumom u barbar 
sko doba; priprosti stil nije toliko jednostavan koliko površan; ne pomaže 
mnogo uzdizanju do božanskih i uzvišenih pitanja«. 

Za onoga koji živi u XX stoljeću ništa nije teže nego objašnjavati oskudne 
dokumente VII i VIII stoljeća smjernošću, ali ne i pretjeranom popustlji- 
vošću. Sve u svemu, ta stoljeća čine relativno dva intervala između dviju oluja: 
nakon velikih barbarskih seoba i nastanjivanja Langobarda u Italiji i Avara 
na svojim odredištima u Ugarskoj, kada se još nije pokrenuo novi val provala 
u IX i X stoljeću, nije bilo velikih događaja osim običnih unutarnjih borbi, 
lokalnog banditizma i sukoba na granicama. Okrutnost mnogih vladara i 
praznovjerje masa ne bi smjeli iznenaditi našu generaciju koja je doživljela 
Hitlera i njegove brojne sljedbenike. Suprotnost između orlove glave na 
jednom francuskom sarkofagu iz VII stoljeća i onih na klasičnim bareljefima 
nije upadljivija od suprotnosti između Mirka (Basaldelle) i Michelangela. 

Povjesničar ne mora biti moralist ili kritičar umjetnosti, nego mora 
zabilježiti jesu li sredstva koja je upotrijebilo određeno društvo odgovarala 
ciljevima što ih je nakanilo ostvariti. Očito je da religiozna književnost VII 
i VIII stoljeća nije bila sposobna da izrazi moralne pouke Kristove i da zakoni 
nisu mogli osigurati mir i pravdu, da poljoprivreda nije mogla redovito ishra- 
niti pučanstvo, iako je bilo ograničeno, da su radoznalost i pronalazački duh, 
duboki nagoni koji su uzdigli čovjeka od Neanderthala do Babilona, Jeruza- 
lema, Atene i Rima, bili obamrli. Barem za dvije stotine godina ne samo što 
nije bilo napretka nego se ne primjećuje ni bilo koji pokret. Možda je nešto 
(ali se ne može dokazati) tinjalo u podsvijesti ili tajnosti, ali na površini se 
vidi samo siva mješavina germanske nezrelosti i rimske oronulosti. 


5. 


Germanska nezrelost 


Nastala na osvajanju, ostavši na pola puta između javne ustanove i pri- 
vatne svojine, barbarska je država imala nerazvijene organe i funkcije. Teme- 
ljila se na snazi malog kruga gospodara i održavala kraljevom premoći. To 
znači da je u začetku bila slaba i nedjelotvorna, 


Nestalni vladar. Od dva temeljna elementa rimske ideje o vlasti — 
narodno povjerenje i božanski mandat — ovaj drugi bio je Germanima do- 
stupniji. Neke njihove legende povezivale su kraljevsku porodicu s bogovima 
ili čarobnjacima. Sama je crkva pripisivala monarhiji religioznu misiju; kao 
primjer služili su bizantski carevi koje je krunio patrijarh od 459. godine. 
Uza sve to, religiozno obilježje barbarske monarhije bilo je površno. Kada 
kroničari ranog srednjeg vijeka daju kralju nađimak »pobožni« ili »dobro- 
ćudni«, to znači da je riječ o slabiću ili o čudaku. 

Princip narodnog ovlaštenja nije bio sasvim nepoznat. Ali se »narod« 
poistovjećivao s oružanim ljudima, koji su se katkada sastajali za zajedničkim 
vijećima plemena da obično odlučuju o vojnim pohodima, a rjeđe o objavlji- 
vanju zakona; ni te skupštine, ni uži savjeti kraljevih najpovjerljivijih ljudi 
nisu bili redovito sazivani. Glavna dužnost kraljeva bila je da vodi vojsku u 
pobjede i da pravedno dijeli ratni plijen, zadržavajući za se dio plijena: zemlje, 

predmete, robove ili sluge. Ako nije osvajao i skupljao ratni plijen, njegova 
je moć slabila; tada je morao otpuštati dio svojih sljedbenika i, ako nije želio 
da izgubi krunu, nagrađivati druge dirajući im vlastitu imovinu. 

. Navika i sreća u oružju obično su jačale vlast kraljevu nad plemenima 
koja su tvorila barbarski »narod«, ali su isto tako mogle navesti plemena da 
inisle kako im kralj nije potreban. Pošto su osvojili veći dio sjeverne i sredi- 
šnje Italije, Langobardi su deset godina bili bez kralja. Anglosasi, iako su 
s vremena na vrijeme priznavali neku vrstu saveznoga kralja (Bretwalda), 
obično su se zadovoljavali manjim kraljevstvima, ne većim od langobardskog 
vojvodstva ili franačke grofovije, budući da su Kelti, njihovi neprijatelji, bili 
podijeljeni na još manje države. 

Unatoč tome još živa rimska tradicija smjerala je na čvrstu monarhijsku 
upravu. Ta tradicija i izvanredni vojni uspjesi prvih merovinških kraljeva 
omogućili su Klodvigu da osnuje dinastiju, a njegovim potomcima da poraz- 
dijele kraljevinu između svojih sinova kao da je to privatna baština. Nad- 
stojnici kraljeva dvora ili majordomi, koji su imali funkciju kraljevskih 
upravitelja i gotovo potkraljeva, malo-pomalo postadoše bogatiji i moćniji 
od svojih gospodara; trebalo je više od jednog stoljeća dok su se odvažili 
da prigrabe i samo prijestolje. 

Naprotiv, vizigotska i langobardska aristokracija opirala se s uspjehom 
nastojanjima pojedinih energičnih kraljeva koji su pokušali osnovati dina- 
stiju. Uzalud su neki od njih pribjegavali jednom ili drugom pravilu rimskog 
i bizantskog ceremonijala da sačuvaju svoj ugled; samo je sila bila poštovana, 
a ta je otupljivala kako je jačala civilizacija. Nijedan od vladara, razmjerno 
civiliziranih iz kasnog langobardskog perioda, nije bio ravan po ugleđu prvome 
osvajaču Alboinu. Nakon što je uništio Gepide u dunavskoj oblasti, ubio nji- 
hova kralja i oženio se s njegovom kćerkom, morao je prepustiti Avarima 
svoje prekoalpsko kraljevstvo, a osvojio je veće u Italiji (568—572). Možda 
bi se mogao natjecati s Klodvigom u uspjesima da nije počinio grešku, u 
jednom trenutku pijanstva, pruživši ženi lubanju njezina oca, koju je pre- 
tvorio u pehar, da iz njega pije. Rosmundi se ta šala nije svidjela i dala ga je 
ubiti. Taj je događaj ispričao dvije stotine godina kasnije Pavao Đakon, 
pobožni ali rodoljubni povjesničar, koji je bez riječi prijekora Alboinu osudio 
»ženicu« koja je žrtvovala junaka zbog svoje osobne mržnje. 


Slabost ustanova. Od osobne kraljeve sposobnosti zavisila je i čvrstina 
njegove vladavine, jer su ustanove bile slabe ili primitivne. Nije bilo dovoljno 
očuvati rimski mehanizam i osoblje: trebalo ih je preinačiti da bi se zadržalo 
raspadanje. Bizant je pružao primjer umjerene reforme, ali se njegov utjecaj 
prekasno i površno očitovao da bi mogao snažnije djelovati, osim u pojedinim 
područjima langobardske uprave (novac, policija, carine) i, u manjoj mjeri, 
u drugim barbarskim upravama. 

Germanske ustanove, zamišljene tako da bi se mogle premještati u malim 
grupama i u ratu, bile su oslabljene zbog složenih zadataka koje im je name 
talo trajno naseljenje na prostranim područjima. Zajedničko vijeće plemena 
sve se rjeđe sastajalo i izgubila svoju političku vlast, osim u Španjolskoj, 
gdje ga je ojačalo neobično stapanje sa crkvenim saborima. Družine »vjer- 
nika« i »drugova«, koje su okruživale vođe u bitkama i na gozbama, poka- 
zivale su veću ustrajnost za stolom nego na polju časti. Organizacije plemena, 
sela i porodice izgubile su svoju povezanost, i njihove veze sa središnjom 
vladom oslabiše. 


Rođenje Evrope 

Ipak su se germanske ustanove bolje održale od rimskih, jer su se bolje 
prilagodile ograničenim funkcijama države. Malo-pomalo vladar se odrekao 
izravnog poreza, što je pučanstvo s olakšanjem prihvatilo. Zadovoljiše se 
dohotkom s javnih nepokretnih dobara, koji je bio sve manji zbog darivanja 
crkvama i privatnicima, i određivanjem bezbrojnih taksi na pustim ili upro- 
paštenim putovima izbog neodržavanja. Osim toga, država nije pružala 
nikakve usluge svojim podanicima, čak ni one koje bi mogle biti izvori dobitka. 
Ratovala je samo s prekidima, i njezino je pravosuđe, koje se temeljilo na 
globama, bilo neuredno. 

Ta opća slika, dakako, imala je i svojih različnosti. Langobardski kraljevi 
znali su povećati domene, a pojedini engleski mali kraljevi uredili su stroge 
katastre. U Francuskoj naprotiv — i samo u Francuskoj — biskupi su nago- 
varali svoje kraljeve da spale poreske registre ako žele spasiti svoju dušu. 
Porezi bez naknada u javnim službama činili su im se, s izvjesnim pravom, 
iznuđivanjem. Ali nered i zaostalost, iako nisu bili svuda jednaki, bili su opća 


pojava. i oa Și) 
Očitovanja kulture. Germani su prihvatili u središnjoj Aziji najizvornije 
motive svoje umjetnosti: geometrijske spletove, stilizirane životinje, posebnu 
sklonost prema caklini, dragom ili poludragom obojenom kamenju i staklenim 
biserima. Te osobine ukusa, koji nije bio mnogo sklon realističkom zapažanju 
i ljudskom obliku, očitovale su se u početku ranog srednjeg vijeka i kod 
istočnih kulturnijih naroda (Bizantinaca, Perzijanaca, Kineza) i slagale se 
s onima keltske umjetnosti. Mogle su stvoriti predmete izvanredne ljepote, 
osobito na području draguljarstva, ali nisu pružale mnogo mogućnosti za 
obnovu i razrađivanje profinjenijih i duhovitijih stilova. Rijetka germanska 
remek-djela pripadaju gotovo sva prvim stoljećima i vremenu invazija; sve 
drugo je ponavljanje manjeg broja obrazaca koji se ne mogu prepoznati zbog 
pretjeranog ukrašivanja ili, naprotiv, zbog pretjeranog pojednostavljenja. Ne 
treba se zadržavati na rijetkim pokušajima prikazivanja ljudskog lika. Irska 
umjetnost bila je mnogo kreativnija, iako je njezino izražajno bogatstvo u 
početku bilo vrlo ograničeno; njezini apstraktni i figurativni motivi razvijali 
su se za čitava ranog srednjeg vijeka zahvaljujući dijelom rimskim i bizantskim 
motivima koji su bili ponovo prihvaćeni i predočeni. Ta neobična, maštovita, 
halucinantna umjetnost ipak ne pripada germanskome svijetu. 

I arhitektura irska ostavila nam je nekoliko značajnih kamenih građevina 
s pretpovijesnim pečatom megalitske umjetnosti. To isto ne možemo kazati 
za germansku arhitekturu. Kamen i opeka bili su posebnost pobijeđenih Rim- 
ljana; ono malo građevina od manje trajnog materijala — jajolike kolibe od 
slame i blata, kolibe od đebla stabala i drvenih dasaka — ne mogu se označiti 
kao stil. Više se darovitosti očituje u gradnji drvenih crkava, od kojih su neke 
još dobro očuvane u Norveškoj; ali ti primjeri ne pripadaju više ranom 
srednjem vijeku. 

Znamo da se u cijelom barbarskom svijetu ranoga srednjega vijeka raz- 
vila epska poezija, ali od svega toga ostalo nam je vrlo malo primjera. Osim 
legendi utkanih u prozne latinske kronike, jedini je preostali uzorak germanske 
kontinentalne epike X stoljeća kratak fragment skromne vrijednosti (Hilde- 
brand); poznatija djela, kao što je epopeja Nibelunga, sastavljena su kasnije 
i u njima se ogleda razvijeniji stil feudalnog doba. I u skandinavskoj književ- 
nosti XIII stoljeća nalazimo epske sastave X stoljeća, možda i prije, koji pri 

padaju usmenom predanju; možemo očekivati, ali ne možemo dokazati, da 
su ti sastavi vjerno preneseni. i 


Samo su Anglosasi napisali neka poetska djela prij j 

doba. Jedan jedini rukopis sačuvao nam je najznačajniji den ba 
pismene kulture: to je Beowulf. Njegovi stihovi oporo zvuže uhu naviklu na 
klasične skladnosti, a ponavljanje jednakih suglasnika u stihu (aliteracija) 
podsjeća nas na neobične ukrasne spletove na minijaturama onoga doba 
Ali borba junaka protiv valova, morskih čudovišta, podlosti ljudske ima 
svoju mračnu veličinu. Beowulf završava notom malodušne dobrote u kojoj 
su kritičari vidjeli ruku svećenika koji je vodio bardovu ruku — kao kasnije 
u Pjesmi o Rolandu, prvoj epskoj poemi feudalnog doba. i 


Elementi prava. Barbari nisu bili »plemeniti divljaci«; bili su skloni 
anarhiji, ali nisu živjeli u raju bezgranične slobode. Ne može biti slobode 
ondje gdje pojedinac ne vodi računa o pravima drugih; ta individualna neza- 
visnost bila je podvrgnuta kontroli porodice i plemena. Onaj koji bi povrijedio 
načela zajedničkog društvenog života izazivao bi privatnu osvetu (faida); ali 
je jedna osveta poticala drugu, i krug se tek onda zatvarao kada bi povrije- 
đena strana, porodica ili pleme, prihvatila »nagodbu«, to jest materijalan 
naknadu za »cijenu krvi«. Do nagodbe se moglo doći i bez državne Mer 
vencije. Kralj je ipak nastojao da spriječi faidu i da nagodbu pretvori u 
eg odštetu GNU. ne samo zato da istakne svoj autoritet nego i 

risvoji cije š ili njezin di j nei či j 
ije a Bk ; u daa ili njezin dio. Na taj neizravan način kruna je 

Ostale su nam mnoge zbirke barbarskih zakona, pisanih većim dijelom 
na latinskom jeziku. Pojedine otkrivaju tragove logičnoga reda i iskrene želje 
da se slabiji i siromašniji zaštite; druge su opet mješavine surovih i se 
ljenih odredaba, poganskih ili nedovoljno kršćanskih. Rijetko nailazimo na 
viziju cjeline, na apsiraktne definicije, na jasno razlučivanje individualnih 
prava i prava zajednice ili države. Obvezno pravo je nerazvijeno; ljudi zamje- 
njuju jedan predmet s drugim ili, ako ta zamjena nije odmah moguća dužnik 
daje vjerovniku stvaran ili simboličan zalog. Parnice ne teku na temelju o- 
sebnih dokaza, nego na općoj vjerodostojnosti optuženoga i njegove Podi 
ili Prijatelja koji su spremni da zajamče njegovu časnost. Veći dio kazni 
sa se od globa utvrđenih po računskoj ljestvici — toliko za razbijeni zub, 
s die Tu ruku — obično bez ikakva obzira na prilike ili namjeru 
Zakonici nisu bili jedini izvori prava. U VII stoljeću jedna franačka zbirka 
isprava navodi slijedeće autoritete: »Rimsko pravo uči, seoski običaj dopušta 
kraljevska vlast ne zabranjuje« da se neka pogodba izvrši. I crkveni sabori, 
neredovito sazivani, imali su određen utjecaj. Taj utjecaj, i onaj rimskog 
prava, unosili su malo reda i uzdržljivosti u vrlo surove običaje ali nisu bili 
ni stalni ni djelotvorni. U V stoljeću Goti i Burgundi unijeli su u svoje narodno 
pravo mnoga načela rimskog prava, ali su sasvim zanemarili Justinijanova 
pravna načela; ako je langobardsko pravo s vremenom postajalo čovječije 
vizigotsko se pogoršavalo. Germanska je nezrelost općenito bila manje Jet 
u trenutku osvajanja nego kasnije za duge nedjelatnosti. Njezini plodovi 
uvenuli su prije nego što su sazreli. < l 

6. 
Rimska oronulost 


»Osvojena Grčka osvojila je svoga surovog pobjednika«; ali ta stara izreka 
dobro ne pristaje prvim stoljećima. Istina, barbari su prihvatili vjeru pobije- 
đenih Rimljana, a ovi su je opet uveli iz pobijeđene Palestine. Pismeni jezik 
bio im je latinski. Isto tako prihvatili su mnoge grčko-rimske ustanove i 
misli, a i sami su predali neke svoje podjarmljenim narodima. Ako nisu zami- 
jenili maslac za maslinovo ulje, zato su ubrzo počeli cijeniti vino. Unatoč tome, 
germanska se kultura stopila s rimskom tek onda kada su se osvajači, koji 
su bili u manjini, savim stopili s masom pokorenih stvorivši prvi novolatinski 


preporod, Prošlo je barem četiri stotine godina prije nego što su Franci postali . 


Francuzi; nakon toga je Normanima, kojih je rod bio isto tako germanski, 


trebalo samo stotinu godina. To dugo zakašnjenje, u ranom srednjem vijeku, 


nedostajalo energije. 

Možda je preuzetno za jednog gospodarskog i drušivenog povjesničara 
da izriče mišljenje o problemima u kojima se svojom učenošću i ukusom ističu 
povjesničari umjetnosti, književnosti i iđeja; ukus koji se neizbježno mijenja 
s kolebljivošću suvremenog ukusa. Ne bi li bilo bolje da se oslonimo na 
njihovo mišljenje? Vjerojatno će nam reći da su i među »Rimljanima« ideje 
barbarskoga doba bile bez originalnosti ili barem bez snage, da je latinska 
književnosti, nakon što je dala do polovine VI stoljeća nekoliko značajnih 
djela, iako ne znamenitih, dugo vremena sasvim zamrla, da je, naprotiv, umjet- 
nost, svladala tešku krizu i ponovo se uzdigla, iako daleko od visina klasične 
umjetnosti, ali ozračena jedinstvenom ljepotom, barem u onim krajevima 
koji su osjetili bizantski utjecaj. Spomenut ćemo nekoliko imena pisaca 
koje danas čita samo pokoji učenjak, ali imena dugo vremena slavnih, kao 
što su Orozije, Boetije i Fortunat. Očarani smo dobro poznatim ravenskim i 
rimskim mozaicima, freskama iz Castelseprija, zlatarskim tvorevinama, mini- 
jaturama, emajliranim predmetima sakupljenim u stotinama zbirki. Ne 
zadržavajući se na pojedinostima, istaknimo samo nekoliko bitnih podataka 
što nam ih pružaju umjetnički spomenici i književna djela da bismo mogli 
upoznati društvo koje ih je stvorilo. 


Kruta i bezimena umjetnost. Prije svega iznenađuje nas postepeno ras- 
padanje ljudske ličnosti. Na intarzijama od bjelokosti, mozaicima, ljudski lik 
nije odstranjen kao u barbarskoj umjetnosti, ali se pažnja sve više od njega 
odvraća i obraća na haljine i na oznake vlasti i zanimanja. Individualni i reali- 
stični portret postaje ukalupljena slika, očiju uprtih u prazno, pojednostav- 
ljenih crta lica, suzdržljivih pokreta, gledana uvijek sprijeda. Isto tako u 
književnosti biografija nije zapuštena, ali je prilagođena utvrđenom prikazi- 
vanju života svetaca, pravih strojeva za čudesa, koji su lišeni sumnja, nesavr- 
šenosti, onih nijansi koje obilježavaju svako ljudsko biće. Već je u V stoljeću 
historiografija tražila uzroke porazima rimske države u srdžbi napuštenih 
bogova ili u nezadovoljstvu novoga boga. S Grgurom Tourskim ona postaje 
mješavina banalnih anegdota, grijeha, božjih upletanja koja se očituju u 
pojavama meteora, sve podjednako važno, zanemarujući perspektivu kao i 
likovni spomenici onoga vremena. 

Barbarska umjetnost 


Krist, prikazan kao rimski general, pobjeđuje zmiju ljuticu i aždaj 
` ni a , ez 
iz Grésina, Puy-de-Dôme) g pobjeđuje zmiju ljuticu i aždaju (terakota 


Dva bareljefa iz barbarskoga doba (VII stoljeće) 

Četiri evanđelista. Gornji dio jednog sarkofaga. Hypogaeum Martyrium — 
Poitiers. 

Sunce koje drže dva anđela (Quintanilla de las Viñas, kod Burgosa, Špa- 


njolska) 


N G 

Povijest će još niže pasti u zbirci ljetopisa poznatih pod netočnim imenom 
»Fredegariusa«, a čak su i sastavljači zbirke bili svjesni te osrednjosti. Kada 
se jedan od njih tuži na to »da svijet stari, da je oštrina njegove mudrosti 
postala tupa, da nitko više nije ravan nekadašnjim govornicima, niti se usuđuje 
da za tim teži«, mi mu samo dajemo za pravo. Nazadak kulture i tehnike? 
Bez sumnje: već u IV stoljeću, kada je Konstantin Veliki htio ukrasiti svoj 
slavoluk prema ukusu onoga doba koje mu se činilo sretnim, naredio je da 
se istrgnu neki medaljoni sa slavoluka Hadrijanova i stave na njegov. Za 
ostali se dio morao zadovoljiti krućom dekoracijom koja se, međutim, sviđa 
ukusu našega stoljeća. 

Nepopravljivija od tehničke krize (koja se mogla riješiti promjenom 
obrasca) bila je kriza čovjeka: degradacija njegove snage i njegova osobnoga 
dostojanstva. Kako je mogla ljudska ličnost nadahnuti umjetnike ranog 
srednjeg vijeka važnošću ili povjerenjem koje je imala u starim rimskim 
gradovima? Građane je carska vlast lišila inicijative, a potom su, poslije 
njezine propasti, izgubili i svaku sigurnost. Barbari su ih gazili, a kršćanstvo 
poticalo na smjernost i grozilo im se sudnjim danom. Nagrizeni bijedom, bili 
su desetkovani zarazama. Da bi mogla preživjeti, njihova je umjetnost morala 
postati bezimena i skupna. 

Njezin najsjajniji trijumf bilo je liturgijsko pjevanje. Poput kršćanstva 
i ono je došlo s Istoka na Zapad mnogo prije nego što je propalo carstvo. 
Ali su samo u tami barbarskog doba dobili svoj konačan oblik strogo i sve- 
čano pjevanje psalama, dijalozi između pripovjedača i kora, naizmjenično 
pjevanje koralnih grupa u antifonama, himne u kojima je pučki naglasak i 
ritam zamjenjivao kvantitativnu prozodiju starine. Tradicija koja ne spominje 
imena skladatelja ipak veliča imena dvaju organizatora: Ambrozija, prijatelja 
i protivnika Teodozija Velikoga, zbog pjevanja koje još odjekuje u crkvama 
milanske biskupije, kao i Grgura I Velikoga, zbog pjevanja koje prevladava 
u ostalom katoličkom svjetu. Ne odričući odlučan poticaj što ga je jedno i 
drugo pjevanje dalo crkvenoj glazbi, danas nastojimo da im odredimo granice. 
Papa Grgur nije skladao, ali je izvršio kodifikaciju crkvenog pjevanja svoga 
vremena; druge su liturgijske napjeve dodali druge pape u VI i VII stoljeću; 
u cjelini, repertoar ambrozijanskog i gregorijanskog pjevanja koje danas 
slušamo odražava kolektivan napor čitavog ranog srednjeg vijeka, preinačen 
za preporoda i ponovo uveden u izvornom obliku, koliko je to bilo moguće, 
u posljednja dva stoljeća. 

Ne smijemo podcjenjivati čar apstraktnog ali uzbudljivog govora glazbe 
na priprosta srca. Arije, kako tvrde njegovi protivnici naveo je na krivovjerje 
naive duše učeći ih da pjevaju po melodijama vojničkih i mornarskih pjesama; 
sljedbenici sv. Ambrozija, zatvorivši se u crkvu kako bi se oduprli carici koja 
je bila sklona arijanizmu, snažili su se pjevajući psalme i molitve po melo- 
dijama koje su nedavno bile došle s Istoka. 


Umjetnost prožeta simbolima. Glazba je ipak bila jedino područje ap- 
strakcije. Da bi mogla pretočiti apstraktne ideje u stvarne termine, barbarsko 
je doba držalo da je lakše ako ih obavije velom alegorije. 

Bez dvojbe, ta težnja nije bila nova. Orijentalizirana umjetnost kasnoga 
carstva bila je već opterećena životinjskim, biljnim i neživim simbolima; ale- 
gorija je onda bila, i uvijek je bila, važno oružje u arsenalu književnosti. Ali 
se barbarsko doba osobito ističe neobičnošću svojih alegorija i pretjeranošću 

svoga simbolizma. Nije bilo dovoljno što je hebrejsko zabranjivanje slika 
ustupilo mjesto antropomorfnom predočavanju božanske osobe: Sin Čovječji 
bio je prikazivan u liku pauna, ribe, janjeta, ili monograma. Zabrana, koju je 
izdao jedan istočni koncil, da se Krist ne može prikazivati u obliku životinja 
nije bila prihvaćena na Zapadu. Nije bilo dovoljno da alegorija podupre i 
upotpuni razumno objašnjenje; shvaćena je kao najviša stvarnost pod velom 
privredne stvarnosti. Za Grgura Tourskoga pojava zimskog opadanja lišća 
i proljetnog listanja samo je simbol smrti i uskrsnuća Kristova. 

Još uvijek se smješkamo kada jedan Afrikanac iz V stoljeća, Marcianus 
Capella, zamišlja Vjenčanje Merkura s Filologijom kao naslov i uvod jedne 
rasprave o sedam predmeta koji tvore osnovu srednjovjekovne obuke. Ali se 
počinjemo uzbuđivati kada jedan Francuz iz VII stoljeća, koji je tako umi- 
šljen da se naziva »Vergilije Maron«, pokušava da latinski razudi u niz herme- 
tičnih žargona i savjetuje da se piše u obliku rebusa kako bi od njega udaljio 
neupućene. Širokogrudniji je Izidor Seviljski koji pravi izbor »svega što se 
mora znati« iz stranica kršćanskih i poganskih pisaca koji ispunjavaju petnaest 
odjela njegove privatne biblioteke, i sve to jasno izlaže običnom. čitaocu u 
glomaznoj enciklopediji. Ključ za razumijevanje biti svake stvari jest etimo- 
logija: formica (mrav) dolazi od izričaja fert micas (nosi mrve); nox, noć, 
od nocendo (škoditi), jer škodi očima... To što smeta modernom čitaocu nije 
toliko besmislenost tolikih napisa, koje možemo obrazložiti nesklapnostima 
grčko-rimskih Izidorovih izvora, koliko nedostatak sintetične misli i želje za 
produbljivanjem. Ali baš ti nedostaci Izidorove Etymologiae bili su temelj 
njegove goleme popularnosti koja je trajala čitav srednji vijek i očaravala 
mnogo izvornije i kulturnije čitaoce nego što je bio on: njegova zbirka anegdota 
bez ikakve međusobne veze bila je laka za povremeno čitanje i vrlo zgodna 
za citiranje. 

I »Vergilije« kao i Izidor pripadaju VII stoljeću, ali su njihova gledišta 
sasvim različita. »Vergilije« se drži svoga latinskoga kao kakvog plemenitaškog 
naslova. Jedan je od onih kulturnih Rimljana koji su iskazivali jednak prezir 


samo ostaci kojima je bilo suđeno da nestanu. U istom duhu Prokopije, povje- 
sničar ponovnih bizantskih osvajanja, nazivao je talijanskima samo velike 
posjednike ne mareći za siromašnije starosjedioce i njihove gospodare Ostro- 
gote. Tako možemo shvatiti zašto su Justinijanove pobjede u Italiji ostale 
bez rezultata. 

Ne smijemo ipak biti prestrogi prema tim upornim braniteljima pro- 
šlosti: latinski je, naposljetku, bio jedini jezik koji je razumijevala aristo- 
kracija na cijelom Zapadu. I Grgur I, koji se hvastao da je »prezirao umijeće 
razgovora što ga utuvljuju u glavu pravila svjetovne pouke«, bijaše prisiljen 
da upotrebljava latinski jezik kako bi ga razumjeli crkveni krugovi. Ipak je 
preporučivao da vjera neukim ljudima govori slikovnim jezikom; to dokazuje 
koliko je malo povjerenja imao u latinsko poučavanje, kojemu su, prema 
odlukama koncila, svećenici morali poučavati djecu u svojim župama. 

Izidor i početak nove Španjolske. Izidor (oko 560-637) je također pisao 
na latinskom, jeziku svojih pređa, ali mu to nije smetalo da veliča predaju 
posljednjih bizantskih utvrđenja svome kralju: »Najzad te je hrabro pleme 
Gota, Španjolska zemljo, otrgnulo od Rimljana... Sada je rimski vojnik 
gotski sluga«. Je li mogao bolje očitovati da je Španjolac? Njegova učenost 
nije uvijek pouzdanija od one gramatičara Vergilija, ali je manje zastarjela. 
Često se oslanja na vječno područje folklora, na Ezopov svijet i na Roman 
o liscu Renartu. Proces unazađivanja bližio se kraju: uskoro će rimsko propa- 
danje dostići barbarsku nezrelost na dnu ponora. Kako su se ideje zastirale 
alegorijom, umjetnost ukrućivala u simbolu, jezik prožimao dijalektom, a 
jasnoća rimskog prava tamnila u dodiru s običajima narodnoga prava koje 
je bilo više suglasno s barbarskim normama, tako se približavao dan kada će 
pobjednici i pobijeđeni, moćnici i siromasi razumjeti jedan drugoga. 

Otprilike pedeset godina poslije Izidorove smrti činilo se da je Španjolska 
napredovala na putu te preobrazbe više nego sve druge barbarske države. 
Njezini izopačeni zakoni bili su primijenjeni i na Vizigote i na Rimljane. Njezin 
sabor plemenitaša i crkvenih dostojanstvenika djelovao je kao još nerazvijeni 
parlament. Čini se da su neke feudalne ustanove ovdje našle svoju kolijevku. 
Jedan od njezinih kraljeva, Wamba, držao je da može izvršiti opće novačenje 
— kamen kušnje za nacionalno ujedinjenje — i da u to uključi čak i svećenike 
i jedan dio robova. Dakako, to mu nije uspjelo. 

Španjolska je bila razdirana osnovnim nesuglasjem između kralja i veli- 
kaša, kao i njihovim posebnim suglasjem s dvije stvari: s progonom Židova 
(ili jezgrom građanstva) i s otporom prema oslobađanju klase robova. Kada 
su Arapi 711 godine napali kraljevstvo, bila je dovoljna samo jedna biika da 
ga sruše. Ali nova Evropa nije imala nikakve mogućnosti da se sazda dok ne 
budu obnovljeni sami temelji društva. 


7. 


Neznanci 


Povjesničaru je uvijek teško dokučiti što se događa pod gornjim slojevima 
stanovništva i izvan gradskih središta: seljaci su šutljiv i trom sloj, a njihova 
brazda, duboka i tamna, osjetljivo mijenja krajolik samo na ljestvici stoljeća. 
Rijetki pisci barbarskoga doba ne zanimaju se za svakidašnji život. Samo nas 
ponekad obavještavaju o iznenadnim nesrećama koje pretvaraju u očajno 
stanje sivu bijedu bezimenih masa. 

Iznosim tri slučajna primjera: »Kada je Hilperik poginuo, stanovnici 
Orléansa i Bloisa navališe iznenada na građane Chateauduna i poubijaše ih, 
spališe im kuće, zalihe i sve ono što nisu mogli sobom ponijeti, oduzeše im 
stada i opljačkaše sve što se moglo uzeti. Dok su se povlačili, stanovnici 
Châteauduna i Chartresa uzvratili su im istom mjerom« (Grgur Tourski). 
»Korzika je tako pritisnuta nasiljem poreznika i težinom poreza da ih sta- 
novnici mogu jedva jedvice pribaviti prodajući svoju djecu. Zato moraju 
napuštati republiku (bizantsko područje) i bježati k mrskim Langobardima: 
što bi okrutnije i gore mogli doživjeti od barbara?« (Grgur I). Poslije tri 
godine suše »dopao je narod strašne oskudice koja ga je uništila... Govori 
se da je često četrdeset do pedeset osoba, glađu iscrpljenih, zajedno krenulo 
prema provaliji ili moru i svi se zajedno strmoglavili držeći se za rukc« (Beda). 

Razina bijednoga života. Ne smijemo zamišljati normalne uvjete života 
na osnovi tih katastrofa. Uz to treba spomenuti da su lokalni nemiri sma- 
njivali mogućnost općih ratova. Golemost žrtve koju su nametali porezi iza- 
zivala je neizbježivo uzmicanje pred najtežim teretima. Smrtnost koju je 
uzrokovala glad uklanjala je suvišno pučanstvo, pa je ostatak bio manje ranjiv. 
Ako je istina da svaka bolest nosi sobom i svoj lijek, onda se lijek u barbarsko 
doba uvijek sastojao u amputaciji. 

Pravni, arheološki, jezični dokumenti, sve ono što nam pomaže da nešto 
raspoznamo u magli epohe, potiče nas na zaključak da je velikašima onoga 
vremena, svjetovnim i duhovnim, malo ostalo od antičke raskoši, a narodne 
mase morale su se malo-pomalo odreći svih materijalnih udobnosti. Lango- 
bardska Italija morala je biti vrlo siromašna kada zakonodavac obraća pažnju 
na četiri ukradena grozda; jamačno je standard života Anglosasa vrlo nisko 
pao kad se riječ lord — u prvotnom značenju »čuvar kruha« — najčešće 
upotrebljava između trideset i šest sinonima u Beowulfu u značenju »pogla- 
vara« ili »gospodara«. Zacijelo je kupovna moć siromaha jako pala kada se 
brončani novac, koji se za carstva upotrebljavao za sitne trgovačke poslove, 
nije više kovao na Zapadu. Kovao se, međutim, zlatni novac, čak i na podru- 
čjima gdje ga prije nije bilo, kao u Skandinaviji i Irskoj. Služio je bogatima 
za njihove rijetke nabavke, a još više za čuvanje. Kako je dragocjenih metala, 
kovanih ili nekovanih, bilo sve manje u opticaju, njihova vrijednost sve više 
rasla, cijene sve niže padale kao nikada do tada, to su kovači novca postajali 
vrlo uvažene osobe. U VII stoljeću kovač novca, zlatar Eligije iz Noyona, 
bio je postavljen za blagajnika franačkog kraljevstva, izabran za biskupa i 
poslije smrti proglašen svecem. Za cijelog barbarskog doba srednju su klasu 
ponajviše činili pokoji kovač novca i međunarodni trgovac; previše mali 
broj da bi mogao biti protuteža zemljišnoj aristokraciji i masi siromašnih 
ljudi. 

Prorijeđeno pučanstvo. Vidjeli smo da je demografsku krizu, dugotrajnu 
i duboku, pratilo ekonomsko slabljenje. Ta kriza nije dokinula suprotnosti 
između mediteranskog svijeta, stalno nastanjenog i gusto naseljenog, i sje- 
vernog svijeta, rijetko naseljenog i nestalnog, nego ih je učinila manje 
odlučnima. 

Doduše, seobe Germana i njihovih saveznika prema jugu zaoštrile su 
demografsku krizu u sjevernoj i istočnoj Evropi, ali su zato privukle nova 
nomadska i polunomadska plemena iz unutrašnjosti Rusije i Azije: Slavene, 
Balte, Avare, Bugare... Jesu li nadošlice bile manje brojne i primitivnije od 
starosjedilaca? Možda; ali razlika nije bila takva da bi mogla bitno izmijeniti 
kraj koji ni sami Germani nisu nikada obrađivali ni nastambama ispunili, 
kraj gdje je bilo mnogo prašuma i neistraženih močvara i gdje su se ljudi 
morali braniti od vukova. 

Zato je najdublju preobrazbu doživjelo staro rimsko područje, iako su 
njegove promjene velikim dijelom bile nastavak onih tendencija koje su se 
već javile u posljednjim stoljećima carstva. Krupni zemljišni posjednici napu- 
štali su gradska središta i odlazili u svoja boravišta na selu (villae u kasnom 
carstvu, budući dvorci u feudalno doba). Seljaci su opet napuštali nezaštićena 
sela tražeći zaštitu na velikim posjedima. Šume, močvare i ledine pokrile su 
napuštenu zemlju. Taj razvoj, koji je smjerao da uništi mediteransko obra- 
đivanje zemlje na jednako oblikovanim četvorinama, bio je ubrzan pod utje- 
cajem barbarskih ratarskih navika i demografskog nazadovanja. Gotovo se 


58 


svuda mreža gradova pocijepala, područje obrađenih i neobrađenih polja se 
ispremiješalo, a među napučenim naseljima stvorili su se veliki nenaseljeni 
prostori. 


Rimska nazočnost u agrarnoj i urbanoj geografiji. Tragovi klasičnih 
rimskih utjecaja bili su još uvijek tako duboki da je bio potreban izvanredan 
napor da bi se mogli izbrisati. Nitko to nije ni kanio. Barbari zacijelo nisu 
bili skloni urbanoj civilizaciji: njihova sklonost zemljoradnji i lovu, njihova 
antipatija prema uskim ulicama i ograđenim poljima to dokazuje. Neki su 
se privoljeli gradskom životu, osobito među Langobardima. Drugi su opet 
osnovali sela malih posjednika oponašajući primitivni Sjever. Osim toga, 
pasivnost sredozemnih poljoprivrednih tradicija ometala je neizbježno napre- 
dovanje velikoga posjeda i često sprečavala seljake da iskoriste opadanje 
pučanstva i zaokruže svoja polja. 

Tu i tamo još i danas na zemljištu nalazimo plan pravilno »podijeljenih«* 
polja rimskih mjerača: među tim nepromijenjenim okvirima živjele su bez- 
brojne seljačke generacije. Čak i u središtu mnogih modernih gradova raspo- 
znajemo ostatke plana sa zbijenim šahovskim rasporedom rimskih urbanista 
(k. 4 i 5); to nas iznenađuje utoliko više što su gradovi manje konzervativni 
nego sela i što su bili osobito pogođeni u ranom srednjem vijeku. Crkve, me- 
đutim, nije mogla biti ravnodušna prema njima jer su gradovi postali središta 
biskupija. Ona je učinila još više: kako se rimska kolonizacija oslanjala na 
gradove sa samostalnom gradskom upravom, municipije, tako je širenje vjere 
pridonijelo podizanju novih biskupija, kojih je središnje sjedište postalo 
jezgro gradskog središta na područjima koja nikada nisu bila poznata. Isto 
tako i trgovina, iako vrlo oslabljena, održala je u životu brojna gradska 
središta i stvorila nova. Unatoč njihovom fizičkom i moralnom propadanju, 
gradovi barbarskog doba imali su i dalje značajnu funkciju. 


Revolucija bez potresa: pojava kmetstva. Moramo paziti da ne podci- 
jenimo naslijeđe što je srednjovjekovnoj Evropi prenijelo koju iskru velike 
svjetlosti klasičnog doba. Barbarska vremena važnija su po onome što su 
preobrazila nego po onome što su očuvala. Ako nijedna preobrazba u to doba 
nije uljepšala lice svijeta, nekoliko ih je pripremilo teren za bolje dane. 
Preobrazba koja je zahvatila najviše ljudi, razvoj kmetstva, izvršena je gotovo 
bez potresa cijelim nizom neuspjeha ili privatnim pobudama koje su kadgod 
bile i zakonski potvrđene. Kao i veći dio revolucija ranog srednjeg vijeka, 
i ova se pripremala još prije pada carstva i došla do svoje završnice u doba 
Karolinga; ipak je njezin razvoj, kakav izvori gotovo ne poznaju, ispunio 
povijest neznanih masa barbarskoga doba. Malo-pomalo slobodni ljudi nižih 
klasa i većina robova slili su se u novu klasu — kmetova. 


Robove u starom Rimu jedva smo spomenuli, jer historiografija ne obraća 
veliku pažnju na domaće životinje. Zakon i običaji staroga doba stavljali su 
robove i životinje u istu vrstu. Tom načelu ništa nije smetala činjenica što 
je bilo nježnih duša koje su zavoljele koju drugu »životinju« ili plemenitih 
duša koje su nastojale da životinje obdarene govorom zaštite od njihovih 
okrutnih gospodara. Priroda je ipak pružala robovima sredstvo nedostupno 


: * Na latinskom centuriatio, što znači podjelu na centurije. Centurija je značila 
i staru zemljišnu mjeru od 200 jugeta (op. prev.). 

Karta 4. Ostaci rimske centuriatio u Italiji: četverokutna polja u okolici 
Padove (po Mciizenu) 


m 


Karta 5. Sadašnji »Šahovski« plan Aoste 


luksuznom psu ili konju trkaču: mogli su biti oslobođeni i zahtijevati ljudska 
prava jer »po prirodnom pravu svi su ljudi jedmaki«. Klasično građansko 
pravo svojom jasnoćom nije dopuštalo gotovo nikakvo međustanje između 
ropstva i slobode, niti kakvih nijansi unutar tih kategorija. Međutim je rimsko 
pravo u periodu propadanja razlikovalo podgrupe, kao što su »moćni« i 
»smjerni« neđu slobodnima, a »sposobni« i »snažni« među robovima. Bar- 
barsko i crkveno pravo još su više umnožili te hijerarhijske kategorije, od 
kojih je najviša osiguravala sve privilegije, a najniža potpunu podložnost, 
dok su druge između njih prolazile kroz sve stupnjeve poluslobode i polu- 
ropstva. Najzad se iz tih čistilišta pravne misli pojavila prilika kmeta, vezana 
uz zemlju ili uz svojega gospodara vezama nedostojnim slobodna čovjeka, 
ali slobodna — ili malo manje slobodna — u svojim odnosima prema trećim 
osobama. 

Ta pravna evolucija nije, vjerojatno, mnogo zavisila od razvoja religiozne 
i političke misli uz koje su je često vezivali. Crkva je zaista postojano isticala 
tvrdnje poganskih filozofa o prirodnoj jednakosti svih ljudi, ali nije nastojala 
više nego oni da sruši te nesavršene ustanove koje su se činile prijeko potreb- 
nima u nesavršenom svijetu. S jedne strane, preporučivala je svima posebno 
svećenicima, da ne postupaju surovo s robovima i hvalila one vjernike koji 
su zbog svoga izuzetnog milosrđa ili prezira prema zemaljskom bogatstvu 
oslobađali robove. S druge strane, usprotivile se onim svećenicima utopistima 
ili rasipnicima koji su izlagali opasnosti ekonomsku stabilnost pojedine vjer- 
ske ustanove time što su oslobađali robove. Ako je crkveni sabor u Reimsu 
652. zabranio da se slobodan čovjek pretvara u roba, dva su crkvena sabora 
prije ovoga (u Orlćansu 511. i u Toledu 589.) to dopuštala kao sudsku kaznu. 
Ako su barbari držali korisnim da dopuste neku vrstu poluslobode, suglasne 

s neodređenošću njihovih običaja, pobijeđenim narodima koje ne bi bilo 
moguće natjerati u kolektivno ropstvo, to sigurno nisu učinili zato što su 
poštovali prirodnu jednakost ljudi. Svi su barbarski narodi imali robova i 
prije seoba. Nastavili su da ih novače poslije osvajanja istim načinom kao 
i Rimljani: ratom, trgovinom robljem, osudom, dugovima, izravnom kupovi- 
nom djece od roditelja i katkada dobrovoljnim pristankom kojeg nesretnika. 

Antičko ropstvo — moderni rasizam: koliko god bili iskreni i gorljivi 
oni koji se iz moralnih razloga suprotstavljaju, uzalud se upinju ako na nji- 
hovoj strani nije vojna sila ili ekonomski interes. Osnovni razlog poboljšanja 
položaja robova bila je demografska kriza. Čak i onda kada nema krize, 
ljudska je stoka najosjetljivija i teško se obnavlja. Već u prvim stoljećima 
carstva osjećao se njezin nedostatak; unatoč povremenom poboljšanju, broj 
robova u toku rimskog propadanja i barbarskog doba sve se više smanjivao. 
Što je stoka rjeđa, to je više pazimo. Bilo je potrebno poboljšati postupak 
s robovima, dati mu nekakvu pravnu sposobnost, potaknuti ga da stvara 
obitelj osiguravajući mu seljačku kuću (casa) i stalno uživanje komada zemlje 
koji je obrađivao. Ako je bio zanatlija, trebalo mu je osigurati plaću i točno 
određenu zakonsku zaštitu. Riječ je bila o sredstvima uzgojitelja stoke ugro- 
ženih u njihovoj imovini, ali su to »životinje« iskoristile na veliku korist onoga 
što mi nazivamo civilizacijom. 

Ako bi te tekovine što su ih robovi postigli izazvale u nama vjerovanje 
u izvjestan progres ljudskih osjećaja, dovoljno će biti da se oslobodimo zablude 
čim razmotrimo sudbinu slobodnih ljudi. Osim vladajuće klase i sve manjeg 
broja pripadnika srednje klase, ti su slobodnjaci sve niže padali do točke gdje 
je seljak (colonus) postajao praktično nerazlučiv od roba koji je imao stan 
(servus casatus) i gdje slobodno rođenje ništa nije dodavalo onim koristima 
koje je imao zanatlija. 

U korijenu tih nevolja, kao i u sudbini robova, nalazimo opet demografsku 
krizu. Vidjeli smo kako je carstvo, prisiljeno da traži sve veće žrtve od pučan- 
stva u opadanju, bilo u porezima bilo u tlaci, primijenilo na zanatske korpo- 
racije, na seoske zajednice, princip uzajamne odgovornosti. Živi i platežno 
sposobni morali su plaćati za nestala i platežno nesposobne. Rad više nije bio 
slobodno odabrano zanimanje, nego officium, javni i neopozivi teret. Oni koji 
nisu htjeli podnositi teret mogli su se »rekomandirati« moćnijemu, to jest 
podrediti mu svoju slobodu — odričući se potpuno vlasništva na svojoj imo- 
vini i prava da rade za drugoga osim za njega — kako bi taj mogao uzeti 
na se breme njihovih odgovornosti. 

Zar nije bilo drugog izbora? Mogućnik kojega je pritiskivao fiskus, a 
još više nedostatak radne snage, vraćao bi im imovinu i pravo na vlastitu 
inicijativu u zamjenu za obveze što su bile tek nešto lakše od onih koje su 
se »rekomandirani« nadali da će ih izbjeći. 

Barbarsko doba nastavilo je taj put razvoja. Vidjeli smo da je država 
manje zahtijevala, postala slabija, što je bilo na isključivu korist mogućnika. 
Biti bogat nije više bilo dovoljno da bi se održala nezavisnost — trebalo je 
biti dobro naoružan. Većinu slobodnih ljudi, koji još nisu bili vezani »reko- 
mandacijom«, bila je prepuštena volji jednog gospodara. Malo-pomalo izgubilo 
se i sjećanje na staru slobodu; zanatske korporacije i seoske zajednice posta- 
doše obične skupine kmetova, a zakoni su kažnjavali kao »buntovničke« 
rijetke pokušaje deklasiranih slobodnjaka da se silom odupru svojim gospo- 
darima. Unatoč tome te su poluslobodne osobe, kao i polurobovi, našle izvje- 

snu zaštitu u činjenici što je rijetkost radne snage prisiljavala svakog dobrog 
upravnika da s njima dobro postupa. 


Neuspjeh ili obećanje? Bez sumnje, barbarsko doba nije bilo apsolutna 
vladavina mraka: dovoljno je poći s germanskog stajališta, umjesto da upi- 
remo pogled u grčko-rimski svijet, da bi se odnos između starine i ranog 
srednjeg vijeka preokrenuo. Za Germane prva su stoljeća srednjega vijeka 
značila lom pregrada koje su ih za starog vijeka odvajale od velikih žarišta 
mediteranske civilizacije, od kršćanske religije, usporavale njihove prve korake 
prema postojanom i organiziranom političkom životu. Rimljani su od Germana 
naučili sporedne vještine, kao npr. upotrebu skija ili pravljenje klobučine. 
Ipak su stupili u dodir s jednim društvom koje je, živeći u drugoj klimi i 
drukčijim intelektualnim životom, našlo drukčija rješenja za neke zajedničke 
probleme. Neka od tih rješenja nosila su u sebi klice koje nisu mogle uroditi 
osobitim plodom u nerodnoj Evropi barbarskog doba, ali su morale uroditi u 
evropskoj .zori kasnog srednjeg vijeka. O tome ćemo još govoriti. 

Jednom riječju, barbarske provale zadale su posijednji udarac jednoj 
kulturi koja je postala sklerotična nakon što je dostigla svoj najviši stupanj 
i kojoj kao da je bilo suđeno da propadne. Pri tome nam padaju na um ona 
nesmiljena bombardiranja našega vremena koja su, rušeći stara, oronula 
zdanja, omogućila gradnju novih po modernijim mjerilima. Ako imamo na 
umu da je obnovu nakon provale barbara trebalo čekati četiri do pet stoljeća, 
onda ćemo oklijevati da ukažemo počast onima koji su bili odgovorni za 
rušenje. 

Glas Panglossa, vječnog Voltaireova optimista, došaptava nam da se 
moderna civilizacija ne bi mogla rascvjetati da antička civilizacija »nije bila 
izbačena udarcima nogom iz svoga lijepog dvorca«. Što bi se, zapravo, bilo 
dogodilo da dvorac nije napušten? Da bismo lakše dali odgovor, okrenimo 
o prema krilu dvorca koji nije promijenio vlasnika: prema Bizantskom 

arstvu. 

Treće poglavlje 


Raskid između Istoka i Zapada 


1. 


»Imperator Romanorum, Vasilevs Romeon« 


»Papa je neotesanac: ne zna da je sveti car Konstantin prenio ovamo (u 
Carigrad) žezlo, cijeli Senat i rimsku vojsku, ostavljajući u Rimu samo nevri- 
jedne robove... , I 

sMi dobro znamo da je ovamo prešao car Konstantin; kako ste vi pro- 
mijenili jezik, običaje, čak i oblačenje, sveti otac papa je mislio da vam se 
isto tako ne sviđa ni ime rimsko. . -« 

Ovaj razgovor, koji nema potvrde da ga je 968. godine točno prenio 
poslanik cara Otona I na dvoru grčkog cara Nikefora JI, Liutprand Kremonski, 
ne dopušta iluzije o uzajamnim osjećajima što su ih gojile dvije srodne civili- 
zacije pet stoljeća nakon njihova razdvajanja iz grčko-rimske matice. Proći 
će još pet stoljeća i Carigrad će postati Istanbul. Možda s manje žaljenja 
nego što ga je to stajalo 1204. godine, kada je postao »satelitom« Latina. 

Stare i moderne predrasude. Unatoč neospornim uspjesima kojima se 
zapadni srednji vijek s pravom može ponositi, to postupno udaljivanje naroda 
što su tako dugo dijelili trostruko naslijeđe Atene, Rima i Jeruzalema, tragi- 
čan je neuspjeh, neuspjeh koji nije sasvim stran antagonizmu između Istoka 
i Zapada, zbog čega i danas trpimo. Ali kako nitko ne voli da prizna svoju 
odgovornost zbog izgubljenih prilika, jedna vrlo raširena tradicija na Zapadu 
svu krivnju svaljuje na Bizant i na ono što se naziva u lošem smislu »bizan- 
tizmom«. Raskid između oronulog i pokvarenog Istoka i dinamičnog, ideali- 
stičkog Zapada bio je već od početka neizbježan; autentična rimska civilizacija, 
prava kršćanska vjera, svježi germanski zanos, ne bi se nikako mogli pomiriti 
s trulom atmosferom »kasnijega carstva«. 

Stvarnost je sasvim drukčija. U općoj malaksalosti prvih stoljeća ranog 
srednjeg vijeka Bizant je jedini sačuvao malo dinamizma; iri puta je carstvo, 
s Justinijanom, Heraklijem i Leonom III, nanovo poduzelo ofenzivu nakon 
što je zamalo izbjeglo uništenju; u tri područja —u umjetnosti, teologiji i 
pravu — nove su ideje nakalemljene na stablo antičke civilizacija. Istina je da 
je sve više rasla razlika između grčkog i latinskog svijeta; ali se ne može 
veći da je suprotnost bila veća, barem u početku, nego ona između Latina i 
Germana, ili Grka i Slavena. Ako su se Latini i Germani, Grci i Slaveni na 
kraju sporazumjeli, nije bilo nemoguće da do sporazumijevanja dođe između 
Latina i Grka. . . u . I . 

Onaj isti poslanik koji iznosi prepirku između dviju prijestolnica, iako 
je rođen u Italiji i biskup je rimske crkve, ipak je zadržao najneprijaznije 
izraze za građane svoje prijestolnice: 2 Mi, Langobardi, Sasi, Franci, Lotarin- 
žani, Bavarci, Svevi i Burgundi, preziremo Rimljane tako da naše neprija- 
telje, kada ih želimo uvrijediti, nazivamo Rimljanima, Jer to ime sadrži... 

sve poroke koji postoje«. Sam car Nikefor, tako ohol prema papi, nije se 
ustezao da Sasima dade još otrovniji nadimak (pellicei, odjeveni u kožu, što 
je u očima jednog Bizantinca, obučena u raskošnu svilu, značilo da su nalik 
na divlje životinje); iskoristio je i prvi diplomatski spor s Bugarima i nazvao 
njihova cara »knezom koji je odjeven u životinjske kože i vlada nad prljavim 
prosjacima«. Germani su pak bizantsko odijevanje smatrali vrlo ženskastim! 


Pitanje jezika. Te predrasude ne smijemo tumačiti na svoj način. Odi- 
jelo ne čini čovjeka, ni koža divlje životinje divljaka, ni svilena haljina žen- 
skasta čovjeka. Neumorni ratnik Nikefor II nije oklijevao da svuče dvorske 
haljine i navuče težak oklop oklopljena konjaništva; Liutprand Kremonski, 
književnik, veličao je Germane, ali je bio zađojen latinskom kulturom. S vre- 
menom je Zapad stvorio izvorniju civilizaciju od bizantske, ali ne zato što 
je bio vjerniji antičkim običajima; naprotiv, zato što ih je djelotvornije 
pobarbario. 

Od tri optužbe što ih je izrekao Liutprand protiv rimske zakonitosti 
Bizantskog Carstva (promjena jezika, običaja i oblačenja) samo jedna ima 
svoje istinsko opravdanje. Od Justinijanova doba latinski je napušten zbog 
grčkoga koji je postao službeni jezik carstva. Od Heraklijeva vremena (610— 
641) sam naziv imperator Romanorum preveden je na grčki basileus Romaion, 
ili prema bizantskom izgovoru vasilevs Romeon. Kasnije, u IX stoljeću, 
vasilevs Mihajlo III nije se skanjivao da kaže papi Nikoli I kako je latinski 
»barbarski i skitski jezik«, a Nikola mu je s pravom uzvratio »kako postaje 
smiješan vladar koji se naziva rimskim, a ne razumije rimskog jezika«. 

Zapravo je nestajanje latinskog jezika više škodilo Bizantu nego što je 
nestajanje grčkoga škodilo Zapadu. Istina je da je grčki jezik omogućio 
bizantskim izobraženim ljudima da crpu iz neposrednijih izvora antičke misli; 
ali kako Bizant nije uporno nastojao oko toga da nametne svoj jezik stranim 
narodima koje je preobraćao, to se jezik duhovno osamio i onemogućio 
stvaranje jedne sveopće zajednice. Samo je Zapad imao zajedničko sredstvo 
širenja i povezivanja — latinski »esperanto«, koji će omogućio Rimljanima i 
barbarima svih naroda da se međusobno sporazumijevaju i da se obogate 
idejama svojih susjeda. Nije onda čudno što su se međusobno bolje razumi- 
jevali nego s carstvom gdje se govorilo grčki. 


Vjersko pitanje. Možda bi ipak vjerovanja i obredi, bremenitiji emotiv- 
nom snagom i više rašireni, mogli čvrsto povezati sve kršćanske narode da 
je duh vremena bio snošljiv onoliko koliko je bio religiozan. Međutim su se 
Istok i Zapad najviše prepirali baš u ime Kristovo. Nećemo spominjati već 
otrcane izraze: teološku bizantsku suptilnost, neuništivo latinsko poganstvo, 
slijepi srednjovjekovni fanatizam. Priznajmo radije đa nježna biljka snošlji- 
vosti, uvijek i svuđa, nije nikada uspijevala usred naših duhovnih livada; 
ona samo životari na onim područjima do kojih nam baš nije mnogo stalo. 
Naše je stoljeće mnogo griješilo u političkoj ili nacionalističkoj nesnošljivosti 
da bismo mogli prekoravati druga vremena zbog toga što nisu prihvatila 
nagodbu ili razliku u onim pitanjima od kojih se činilo da zavisi vječno 
spasenje. 

Već od početaka srednjega vijeka raspre o naravi Sina i njegova položaja 
u Trojstvu bijahu neiscrpan izvor razdora. Osuda Arija koji je nijekao isto- 
bitnost Oca i Sina umalo što nije odvojila od kršćanske republike većinu 

Germana i, da su ih slijedili njihovi podanici, gotovo i čitav Zapad. Borba je 
trajala sve do uništenja »krivovjerstva«. U VII stoljeću nastojanja bizantskih 
careva da nađu formulu o dvjema naravima Sina, koju bi prihvatili katolici 
na Zapadu kao i monofiziti i nestorijanci u Egiptu i Siriji, baciše ih u ruke 
perzijskih i arapskih osvajača. Katolici su tek onda bili zadovoljni kad su se 
carevi sasvim priklonili njihovim gledištima. Ali u VIII stoljeću odluke careva 
protiv ikona raspališe Istok i nagnaše katolike prema franačkom kralju. Još 
jednom su se pokazale uzaludnim nagodbe i polovične mjere: mir je obnovljen 
tek nakon bezuvjetne kapitulacije careva. I najzad: je li Duh sveti proistekao 
iz Oca, prema prvotnom obrascu Cređa, ili iz Oca i Sina, kako su htjeli kato- 
lici? To je pitanje izazvalo raskol koji nikada nije imao kraja. 

Iako su se obično rađali u crkvenim krugovima, teološki sukobi brzo su 
se širili po svim sredinama, čak su dopirali i do najudaljenijih krajeva. 
Vjerniku koji je bio željan sigurnosti nije bilo potrebno da shvati apstraktne 
dokaze učenih teologa kako bi se oduševio za njihove zaključke, bilo da je 
riječ o stvarnoj nazočnosti Boga u slikama (za neke su držali da su naslikane 
ili izvajane ne ljudskim rukama nego čudesnim božanskim posredovanjem) 
ili o jednakosti utjelovljenog Sina i Oca daleko na nebesima. Gotovo uvijek 
kad je trebalo izabrati između dvije teorije zapadnjaci su se više priklanjali 
onoj koja je približavala Boga ljudima, a istočnjaci su odbijali svaki sporazum 
koji bi mogao poniziti božju duhovnost. Ali izbor nije zavisio samo od toga; 
na Zapadu, kao i na Istoku, postojali su učeni ljudi i narodne mase, mistici 
i pristalice racionalizma. 

U osnovi svake posebne raspre bila je neizbježiva suprotnost između dviju 
zajednica koje su potjecale iz istog izvora i svaka za se svojatala čitavo na- 
sljedstvo rimskog univerzalizma. Zapadni i istočni carevi, rimske pape i »eku- 
menski« carigradski patrijarsi, podjednako odlučni da istaknu vlastito prven- 
stvo, mučili su se oko toga da stvore zajednički vjerski front protiv muslimana 
i pogana. Često su svađe među braćom najžešće; pa ipak su to braća, što ne 
smijemo zaboraviti. Knjiga, ograničena poput naše, može pružiti samo jedno 
gledište: zapadnjačko, jer je ovdje riječ o povijesti Zapada. Pravoslavna Evropa 
bit će, dakle, žrtvovana. Neka nam barem bude dopušteno da umirimo svoju 
savjest povjesničara i da prihvatimo od sada točniji naziv — »katolička 
Evropa«, da bismo time označili zapadni svijetu nastajanju, koji jedna pre- 
uzetna navika naziva »kršćanskom Evropom«. 


2. 
»Ađuti« Istoka 


Nema veće napasti nego što je objašnjavanje toka događaja neizbježnim 
i unaprijed određenim uzrocima. Budući da je Istočno Carstvo nekako pre- 
živjelo oluju koja je progutala Zapadno Carstvo, to su povjesničari istaknuli 
ekonomske, strateške i intelektualne prednosti koje su ga učinile snažnim 
ili manje ranjivim. Istok je imao više plodne zemlje, bio je napučeniji, trgo- 
vački razvijeniji. Njegova granica, manje razvučena, bila je i manje izložena 
napadima Germana, osobito nakon što su najratobornija plemena zadovoljila 
svoje težnje na račun zapadnih područja. Osobito je Carigrad, smješten na 
rubu trokutastog kopna, bio neusporedivo jači negoli Rim, Ravenna i bilo 
koje drugo središte otpora na Zapadu. Naposljetku, prijestolnice helenističkog 

Rođenje Kristovo (freska iz VIII stoljeća u Santa Mar 
u Vareseu) 


ia di Castelseprio, 

Zidari podižu stup (bizantska minijatura) 


Istoka nikada nisu izgubile svoju premoć nad zapadnim gradovima kao žarišta 
književne, umjetničke, vjerske i pravne kulture. 

Sve se to slaže s istinom, ali ne sasvim. I Zapad je imao svoje žitnice i 
svoje vinograde, kao što je Istok imao svoje pustinje i kamenjare. Ako su 
Germani pritiskivali osobito Zapad, Slaveni su zato pritiskivali Istok. Na 
istočnoj se granici osjećao isključivo pritisak Perzijanaca, a Istok je bio prvi, 
ako ne i jedini koji je morao izdržati udarce azijatskih nomada: Huna, Avara, 
Bugara, Mađara, Pečenega i Turaka. Kakvi su to bili susjedi! Ako je na po- 
četku srednjeg vijeka ekonomski i intelektualni razvoj istočne polovine carstva 
premašio u cjelini razvoj zapadne polovine, bilo bi pogrešno ako bismo smet- 
nuli s uma milanski i kölnski obrt i nepravedno poricali kulturni doprinos 
Afrike sv. Augustina, Galije Ausonija, Italije sv. Ambrozija i kasnije Boetija. 


Bizant preživljuje jer se prilagođuje. Činjenica je da je Istok imao na 
raspolaganju veći broj ađuta. Ali njegova nadmoć nije bila neosporiva: njegova 
različita sudbina zavisi nadasve od činjenice što je igra bila u istim rukama. 
Grčko-rimska civilizacija, ta teška bolesnica, nije bila neizlječiva, samo da je 
barbari nisu uništili. Na Istoku, gdje se nekako izvukla iz njihova zagrljaja, 
oporavila se i preživjela deset stoljeća, čitavo razdoblje zapadnog srednjeg 
vijeka. Preživjela je, dakako, uz cijenu mnogih preobrazbi; ali bez prilagođi- 
vanja nema života (k. 6). 

Samo mali dio tih preobrazbi značio je povratak oblicima vlađavine prije 
krize. Opće blagostanje i zlatna osrednjost vremena Augusta i Antonina Pija 
sasvim su nestali; ali strašan pritisak koji je držao na njegovu mjestu i u 
njegovu zvanju svakog radnika, seljaka, zanatliju ili namještenika, malo- 
-pomalo je popustio, a pojedini teški nameti bili su ukinuti ili smanjeni. Pri 
kraju V stoljeća osjetila se u čitavu mediteranskom svijetu skromna eko- 
nomska obnova jer se vratio mir. Neki povjesničari, osvrćući se samo na Italiju 
ili Francusku, zaslugu za to pripisali su Teodoriku ili Klodvigu; ali je i car 
Anastazije, njihov suvremenik, poboljšao životne uvjete svojih podanika i 
ostavio punu blagajnu ne odričući se birokratskog ustroja i raskošnog dvora 
koje je carstvo, iako ograničeno na Istok, smatralo prijeko potrebnim. 


Zato što je htio imati više, to jest ponovo zadobiti sve izgubljene zemlje, 
Justinijan je (527—565) ispraznio blagajnu i ponovo prekoračio granice koje 
i nesmiljena državna blagajna ne bi smjela nekažnjivo zanemariti ako misli 
na budućnost. Njegovi nasljednici, od konca VI do početka X stoljeća, nisu 
imali takvih ambicija, sretni što su mogli ponovo osvojiti koju od nedavno 
izgubljenih pokrajina. Ali su ih ratovi i prirodne nevolje sprečavale da bitno 
olakšaju fiskalne terete. Ne uzimajući doslovno brojne jadikovke bizanskih 
izvora na grabežljivost vlada (zar je ikada pobirač poreza imao prijatelja u 
javnosti?), sigurno je da su raznovrsni nameti bili u Bizanskom Carstvu 
neusporedivo veći nego što su bili oni u barbarskim državama. Ali je isto tako 
sigurno da su bizanski carevi, za razliku od barbarskih kraljeva, uvijek imali 
na umu razliku između državne blagajne i privatne imovine i da se bizantska 
uprava trudila da žrtve koje je nametnula svojim podanicima nadoknadi 
odgovarajućim javnim uslugama. Žrtve su bile teške, ali podnošljive: to 
dokazuje dugotrajnost carstva. 

Srednji vijek — dd, barbarsko doba — ne. Druge promjene u toku 
ranog srednjeg vijeka bile su većim dijelom iste kao i na Zapadu, ali usporene 
i ublažene otporom ustanova i antičkih tradicija. 


Bizant je postao srednjovjekovan bez skokova i naglih promjena. I on 
je znao za postupno oblikovanje klase kmetova od djelomično oslobođenih 
robova i slobodnih ljudi koji su bili sputani tegobnom zaštitom mogućnika. 
Ali nikada nije upoznao prave robove i slobodne ljude skromnog podrijetla 
bez ikakva političkog, ekonomskog i društvenog značenja. Može se čak tvrditi 
da je većina pučanstva bila pravno slobodna, barem do X stoljeća, i da je 
brojčana nadmoćnost slobodnih u nižim klasama bila protuteža zahtjevima 
»mogućnika«. Kao i na Zapadu, kultura je opadala i sve se više vezala uz 
crkve i samostane; klasičan se jezik — u Bizantu grčki umjesto latinskoga 
— izopačio; upotreba pismenog jezika postala je sve rjeđa; pravo je izgubilo 
svoju izoštrenost, svoju jasnoću; umjetnost je sve više postajala simbolična 
i u izvjesnom smislu djetinjasta. 


U to opadanje umiješalo se toliko elemenata veličine da bi bilo sasvim 
netočno govoriti o propadanju. Nije bilo iznenadnog rušenja prema dnu 
ponora, nego silaženja prema jednoj fazi koja nije bila sjajna kao ona antička, 
ali nije bila ni sasvim lišena izvornoga svjetla. Intelektualna aristokracija 
teologa, ljetopisaca, arhitekata, zlatara, trgovaca, stvorila je još pokoje remek- 
-djelo. Mase su iza njih mnogo zaostale, ali su ipak bile na kudikamo višoj 
materijalnoj i moralnoj razini nego što je bila ona na Zapadu. 


Bizant, mješavina naroda. Jako epopeja nije vjerno ogledalo narodnog 


karaktera, vrijedi truda da se usporede Roland i Digenis Akritas, njegov bi- _ 


zantski takmac, koji je poginuo u borbi s Arapima deset godina poslije 
Rolanda, 788. godine. Junak koji se proslavio na granici također velikim 


Junačkim djelima za slavu, vjeru i svoga cara. Ali, za razliku od Rolanda, 


našao je vremena da se književno izobrazi i da očara mnoge ljepotice nadahnut 
proljećem. Bizantski ga pjesnik veliča kao narodnog zatočnika, ali ističe 


Koliko je Rimsko Carstvo grčkog jezika bilo zaista helensko? Tko bi sc 
osvrtao samo na rasu, mogao bi u to dvojiti. Neki od najboljih bizantskih 
careva bili su Armenci; najbolji pravnici bili su Sirijci; Slaveni su, čini se, 
imali jakog utjecaja na poljoprivredno gospodarstvo i na bizantske ustanove; 
Skandinavci i Talijani dali su Bizantincima, kako se čini, uzorke brodova; 
Iran i Egipat dali su im najljepše nacrte koje su bizantske zanatlije izatkale 
koncem od svilene bube uvezene iz Kine. 

Ništa zato. Kao što je antički Rim, tako je i novi Rim, makar u manjem 
razmjeru, bio velik jer je znao da pretopi narode, originalan jer je izdašno 
upio ideje drugih ne gubeći svoju samosvijest. I dok je na Zapadu trebalo 
mnogo stoljeća da se »barbari« i »Rimljani« stope, svrstavajući se u skupine 
zasebnih naroda, dotle je Bizant nastojao da bude zajednička domovina svih 
onih koji su prihvatili građanske i vjerske zakone i zajedno htjeli da budu 
na straži protiv stranih »barbara«. To je bio njegov najbolji »adul« s gospo- 
darskim, strateškim i intelektualnim koristima o kojima smo govorili, 

Karta 6. Bizantsko Carstvo pri kraju života Vasilija II (1025) 


3. 


Bizantska civilizacija ranoga srednjeg vijeka 


Dati u nekoliko stranica sažet pregled izvornih obilježja bizantske civili- 
zacije bio bi beznadan pothvat. Zato ćemo u nekoliko redaka ocrtati ono što 
će nam pomoću da shvatimo što je nazočnost Bizanta na vratima katoličke 
Evrope mogla značiti u ranom srednjem vijeku, to jest u doba kada je Zapad 
bio najviše zaostao. 


Jedina država dostojna toga imena. Vjerojatno je najviše djelovala na 
maštu bizaniskih susjeda slika centralizirane država, sa stalnom vojskom, 
brojnom i savršenom birokracijom, školama, subvencioniranim bolnicama, 
ukratko, vizija jedine države dostojne toga imena koja se u kršćanstvu održala. 
Njezin je vladar morao, u načelu, poštovati svoje zakone i one svojih prethod- 
nika, slušati glas svoga naroda — izražen preko različitih centralnih i lokalnih 
organa — i držati se i prisiliti druge da se drže zapovijedi crkve. 

Ako su ta opća pravila bila dovoljna da ga razlikuju od barbarskih kra- 
ljeva — zapovjednika vojske i vlasnika kraljevstava više nego vladara po 
javnom pravu — samo su slabo ograničavala vlast carevu koji se ubrzo pro- 
glsio autokratorom i isapostolosom, to jest jednakim apostolima. Narod je 
bio ukroćen još prije Justinijana i ponovo dobio izvjesnu važnost za ikono- 
klastičkog sukoba; obično bi narodni gnjev provalio za rijetkih pobuna protiv 
pojedinog tiranina koji mu se činio slabiji od drugih. 

Crkva je bila ozbiljniji suparnik, ali se na Istoku nije usuđivala ospo- 
ravati Cezaru ono što je po tradiciji samo njemu pripadalo. Papa je bio 
daleko od bizaniske prijestolnice i suviše se često morao zamjeriti Grcima 

kao zatočnik latinskih ideja. Carigradski patrijarh, na dohvatu cara i njegove 
vojske, osjećao je, uostalom, veliku potrebu za njihovom podrškom kako bi 
sačuvao svoju nezavisnost od rimskog pape. 


Monasi i ikonoklasti. Ako je bilo opasnog suparništva između crkve i 
države, prijetnja nije dolazila od patrijarha i svjetovnog klera, nego od samo- 
stana koji su vrvjeli monasima, ili su šćućereni stajali na stupovima nasred 
gradskih raskršća, ili se opet odali lutalačkom, gotovo avanturističkom životu. 
Posvudni, neuništivi, čudotvorci, zloguci, monasi su bezbrojnim ikonama i 
svetim moćima ustajali protiv cara, oružjima kojima su vjernici mogli teško 
odoljeti. 

Ipak se otpor razbuktao u trenuiku kada se činilo da je njihov trijumf 
siguran. Bilo je još mnogo vjernika koji su se neprijatno osjećali misleći na 
biblijsku zabranu kulta svetačkih slika; sve da su to i zaboravili, podsjećali 
su ih na to hebrejski i muslimanski polemičari. Bogatstvo što su ga nago- 
milali samostani izazivalo je prijekor i pohlepu. Širenje monaštva još je više 
opterećivalo svjetovnjake jer su državi morali davati vojnike i radnu rentu, 
dok su svećenici bili toga oslobođeni. Car koji bi se usudio napasti jedine 
opasne suparnike svojoj vlasti našao bi mnogo saveznika. 


Pobjednik Arapa koji su opsjedali Carigrad, Leon III, držao je sebe dosta 
jakim da bi mogao otpočeti neprijateljstva na unutrašnjem frontu prije nego 
što prihvati rat koji bi iziskivao mobilizaciju svih materijalnih i ljudskih 
izvora carstva. Godine 726. dao je uništiti Kristovu ikonu na vratima svoje 
palače. To je bio početak borbe koja umalo što nije uništila carstvo: ikono- 
klasti i ikonođuli — to jest ikonoborci i ikonopoklonici — borili su se svim 
sredstvima više od jednog stoljeća. U tom sukobu, kao kasnije u borbi za 
investituru, što je izbila na Zapadu, crkva je trijumfirala u načelnom pitanju: 
štovanje, ako ne kult, ikona bilo je konačno obnovljeno godine 843, a uspo- 
mena na ikonoklaste omražena. U međuvremenu je polet monaštva bio pre- 
kinut; iako su monasi opet postali moćni, Bizant nije postao teokratski. 


Pokrajine i lokalne samouprave. Drugu polovičnu pobjedu izvojštio je 
car na području lokalnih samouprava. Na Istoku, kao i na Zapadu, bilo je 
nemoguće središnjoj vladi sačuvati potpunost vlasti i osobno upravljanje 
poslovima na cijelom području carstva koje je bilo prostrano i nakon toga 
što su Germani, Slaveni, Bugari i Arapi oduzeli carstvo najudaljenije pokrajine. 


Car je brigu za vladanje i boj uvijek prepuštao svojim povjerenicima — 
egzarsima, vojvodama, stratezima, municipalnim odborima — koji su to 
obavljali onim osobljem kojim su raspolagali, ne oslanjajući se previše na 
upute i pojačanja koja im je slala središnja vlada kada je to bilo moguće. 
Mnoga takva zapovjedništva, okružena neprijateljem godinama i stoljećima, 
postadoše nezavisna — kao Sardinija, Napulj, dalmatinska obala — ili su 
pustila da ih progutaju — kao Kartaga, Ravenna, Hersonez. Druga su davala 
otpor dok se sreća nije okrenula i ponovo ih dovela u okrilje carstva. Tako 
se povijest Bizanta, gledana izdaleka, može učiniti kao dugo povlačenje, 
zapravo je to bilo naizmjenično nazadovanje i napredovanje. Uostalom, sre- 
dišnje oblasti carstva — zapadni dio Male Azije, Trakija, evropska obala Egej- 
skog mora — rijetko su bile načete tim procesom raspadanja unatoč punim 
ovlaštenjima njihovih stratega i upadima koji su ih katkada surovo opustošili. 

Car je iskorištavao tu plimu i oseku da bi zamijenio tvrdoglave plemiće 
i veleposjednike drugima koji su bili vjerniji ili je pak stvarao kolonije slo- 
bodnih seljaka iz dalekih krajeva koji su bili spremni da krvlju brane svoju 
zemlju, kako su to činili rimski vojnici-zemljoradnici. Unatoč tome, bilo je 
nevjernih namjesnika, nepopravljivih veleposjednika, otpadničkih kolonija. 
Ali vladar nikada nije bio, kao na Zapadu, kralj lijenčina ili maršal plemstva 
ili klera. Carski zakon nikada nije popuštao volji pojedinaca ili lokalnim 
običajima, niti je itko sumnjao u carevo pravo da diže vojsku i ubire poreze 
posvuda i kad god mu to ustreba. 


Mornari i zemljoradnici. Veza što je povezivala Carigrad s njegovim 
pokrajinama nije bila prekinuta ni u početku VII stoljeća kada su Perzijanci 
i Avari gotovo uspjeli da ga ukliješte, ni kasnije kada su Arapi i Bugari pono- 
vili smrtnu prijetnju. Unatoč velikim izvorima koje smo spomenuli, ta obram- 
bena snaga bila bi nepojmljiva bez onoga što je jedan seoski plemić XI stoljeća 
označio kao »posebnost Romanije«, a to je: njezina mornarica. Nije samo riječ 
o čuvenoj grčkoj vatri koju su brodovi u posljednji čas izbacivali iz »sifona« 
(bacači plamena), nego mnogo više o sklonosti prema moru koju nikada nisu 
izgubili Odisejevi potomci. Tako su Bizantu osigurali ne samo redovite veze 
sa stranim zemljama nego i najnužnije unutrašnje veze u vremenu kada je 
najveći dio svijeta bio podijeljen na sve manje zatvorene dijelove. 


More se uvlačilo u središte carstva, okruživalo mnoge od njegovih pokra- 
jina. Kriza demografska i gospodarske teškoće mogle su natjerati Bizant da 
sasvim zapusti velik dio cesta koje je Rim uzdržavao s velikim troškovima; 
industrija i trgovina, poticajna snaga gradskog života, mogle su oslabiti, ali 
su bile dovoljno jake da bizantskim gradovima dadu polet kakav je imao 
rijetko koji grad na Zapadu. Carigrad, koji je za cijelog ranog srednjeg vijeka 
bio najveći grad u kršćanskom svijetu, bogat i aktivan, grad »lučonoša« 
Evrope prije Pariza, živio je zaslugom mora. Ne smijemo zamišljati masu 
trgovaca i gomile trgovačke robe. Ako danas jedna zemlja razmjerno razvijena 
poput Velike Britanije ima 70% poljoprivrednika, možemo Bizantu pripisati 
više od 90% ne poričući njegovo prvenstvo nad zemljama koje su ih imale 
98%/ ili 990/9. 

Ipak su nepoljoprivredni staleži bili suviše malobrojni da bi mogli pre- 
broditi stare predrasude koje su od davnine za poljoprivredu pridržavale 
monopol političke vlasti i društvenog ugleda. Bizant, koji su njegovi pomorci 
više puta spasili od poraza i gladi, dopustio im je da se vladaju po svojim obi- 
čajima (Nomos Nautikos, pomorski zakon, jedina je zbirka privatnoga prava 
koja je imala čast da bude uvrštena u veliki carski zakonik IX stoljeća — 
Bazilike), ali je dao povlastice krupnim zemljoposjednicima i, poslije njih, 
seljacima. Već smo istaknuli kako je to držanje škodilo razvoju antičke 
privrede. 


Zbog nedostatka kapitalističkog duha, zbog nebrige za napredak koji se 
drugdje ostvario u industrijskoj opremi, bizantska se privreda pokazala isto 
tako nesposobnom da prikupi zalihe za godine rata i oskudice, ili da upotri- 
jebi eventualne viškove od dobre ljetine kao ishodište ekspanzije. Ali nije 
postigla ni rezultate grčko-rimske klasične privređe, jer je imala ograničeniju 
zemljišnu osnovicu i rijetko duža razdoblja mira. Napredak koji je postigla 
na nekim područjima — u pomorskoj tehnici, u industriji svile, u iskorišta- 

vanju kmetova umjesto robova u poljoprivredi — bio je tako spor da ga je 
Zapad, zaostaliji u ranom srednjem vijeku, bez teškoća premašio poslije X 
stoljeća. 


Ali od kakve je koristi uspoređivanje privreda triju različitih doba? U 
općoj depresiji ranog srednjeg vijeka Bizant je izdržao više nego katolička 
Evropa: u kraljevstvu slijepih jednooki postaju kraljevi. 


Književnost i umjetnost. Ista razmišljanja vrijede i za razvoj ideja. 
Osim malog broja darovitih pisaca, sve rjeđih, bizantska književnost ranog 
srednjeg vijeka pruža poraznu sliku. Bez sumnje, ljetopisi nam daju korisna 
obavještenja; u životima svetaca nalaze se i zanimljive pojedinosti iz svaki- 
dašnjeg života. Općenito je najnaivnija lakovjernost združena s izazovnim 
prezirom originalnosti: ne može se nazvati originalnom činjenica što svaki 
pripovjedač nadmašuje svoga prethodnika pričanjem čuda i priviđenja. Ra- 
zumni čitalac možda će se utješiti time što će ponavljati riječi koje je kazao 
časni iguman — u Duhovnoj livadi Ivana Moskosa — mladom monahu kojemu 
je bilo dosadno u samostanu: »Ne bi ti bilo dosadno da misliš na pakao.« 
«Treba istaknuti da su se osjećaji bizantskog naroda, kao i osjećaji naroda 
na Zapadu, najsnažnije izrazili u liturgijskom pjevanju i epskim pjesmama, 
kojih se tragovi nalaze prije svega u djelima što su ostvarena poslije IX 
stoljeća. Osim toga, reakcija nakon 843. godine stvorila je veliku prazninu 
u književnoj dokumentaciji jer je uništila gotovo sva djela ikonoboraca. 


Potomcima je nadoknadila štetu time što je osigurala trajnost figurativne 
umjetnosti koja je bila u opasnosti da bude uništena zbog nesposobnosti 
Zapada i vjerskih dvoumica muslimana. Mozaici, najviša slava Bizanta, nisu 
obnovili realizam rimskog doba (osim tehničke vještine potrebne za njegovu 
izvedbu, sasvim se izgubio i osjećaj za stvarnost), nego su prošli kroz razne 
faze apstrakcije koje su sve podjednako privlačne. Prije konca VII stoljeća 
teatralne kompozicije iz Justinijanove epohe, pune stiliziranih ali teških i 
bogato ukrašenih likova, ustupaju mjesto velikim jednobojnim površinama, 
na kojima se isticao središnji lik, znak božje nazočnosti. U isto vrijeme 
nestadoše alegorične slike božanstva koje je zabranio koncil od 962. godine 
(što Zapad nije prihvatio). Kasnije, kada se plamen ikonoklastične borbe 
ugasio, ta se stroga i hladna umjetnost ublažila. Ne gubeći svoj svečani izgled, 
Bogorodice i Isukrsti poprimiše ljepotu još uvije malo krutu, ali duboko 
ljudsku. 


I u umjetnostima koje s nepravom nazivamo »sporednima«, kao što su 
mozaička umjetnost i slikarstvo, Bizant je pokazao osobitu sklonost prema 
bogatstvu boja i materijala, koja je, čini se, osobito došla do izražaja u raz- 
dobljima novčane oskudice i duhovnog siromaštva. Zar nisu i barbari ukra- 
šavali svoje križeve, krune i nakit blistavim kamenjem i raznobojnom ocakli- 
nom? Bizant je raspolagao ekonomskim izvorima i umjetničkim iskustvom 
koji su mu omogućavali da zasjeni franačkog i langobardskog zlatara ili 
rezbara, ako ne i kovača, dragog teutonskim bogovima i svecima. Zlato, sre- 
bro, bjelokost, drago kamenje, mramor, stakleni predmeti, emajl, svilene i 
lanene tkanine, sve ono što sja i što se može obojiti raznobojnim preljevima 
tako se obilno iskorištavalo da se nije ni u čemu zaostajalo iza remek-djela 
arapske i kineske države, koje su bile prostranije i napučenije nego bizantska. 
Druge su civilizacije ostavile svojim potomcima uspomenu na svoju moć, 

uravnoteženost ili skladnost: Carigrad se nametnuo pučkoj fantaziji i svojom 
je raskoši pobudio maštu izobraženih ljudi. 


Sveta Sofija, remek-djelo Justinijanovih arhitekata, i mnoge druge crkve 
skromnijih razmjera, ali blistavih boja i uljepšanih čitavim nizom kupola, 
palače kroz koje su prolazile povorke dostojanstvenika ogrnutih grimiznim 
plaštevima od teške svile, tržnice dupkom pune mirodija, miomirisa i živež- 
nih namirnica, nadasve zlatni novac, bizantin, koji je u povijesti novčarstva 
stoljećima sačuvao nepromjenjivu vrijednost i težinu — to su, eto, najvažniji 
simboli drugog Rima. 


Privredna politika. Carigrad ipak nije bio Eldorado. Unutar njegovih 
zidina što su okruživale površinu nešto veću od one Aurelijanova Rima (trećina 
Pariza u opsegu utvrda osamnaestog stoljeća, ili petina kineske prijestolnice 
Ch'angan u VIII stoljeću) živjela je masa siromaha. Nekoliko se careva trudilo 
da taj broj smanji naređujući policiji da sve besposlene uvrste u pekarska 
i vrtlarska udruženja gdje će morati obavljati najteže poslove. Roman II, 
milostiv čovjek, dao je pregraditi natkrivene galerije sa stupovima u glavnim 
ulicama kako bi zaštitio od hladnih vjetrova i Bospora prosjake što su tamo 
noćili. 

Ručni rad bio je težak i u najdjelatnijim i najbolje plaćenim zanatima; 
konkurencija robova i slugu smanjivala je plaću slobodnih radnika. Raspodjela 
kruha narodu, koju je stari Rim na trošak pokrajina uveo za svoje proletere, 
nije se održala nakon gubitka Egipta u VII stoljeću. Koliko god vlada nasto- 
jala da prijestolničke mase budu mirne, željela je da ne ošteti seljake u Maloj 
Aziji i Trakiji, kojih je blagostanje služilo kao oslonac državnoj blagajni i 
vojsci. Učinila je ono što je mogla, u sporazumu s gradskim korporacijama, 
da spriječi bogaćenje manjine na štetu svih i da osigura jeftin kruh, meso i 
ribu. Zato je poduzimala čitav niz mjera, kadšto i proturječnih, što je karak- 
teristično za kontroliranu privredu. 


Nijedna država ranog srednjeg vijeka, a možda nijedna u starome vijeku, 
nije imala tako dosljednu i svjesnu svojih ciljeva privrednu politiku kao 
bizantska država. Na žalost, takve je ciljeve bilo teško postići i nisu bili među- 
sobno usklađeni. Bizant je želio raskošan dvor, punu državnu blagajnu i 
blagostanje naroda. Nije bio sasvim kriv što je rijetko kada uspio ostvariti 
treću točku svoga programa: sve da je i mogao prisiliti bogate da podijele 
sa siromašnima svoj suvišak, ne bi mogao odjednom zadovoljiti sve potrebe. 
Već i to nešto znači što je njegova vlada bila time zaokupljena u vremenu 
kada su se mogućnici tako malo brinuli za narodno blagostanje. Da bi napu- 
nio državnu blagajnu ne povećavajući previše poreze koji su već bili opasno 
teški, Bizant je pokušao gotovo sve načine, koje će kasnije, s većom dosljed- 
nošću i strogošću, primijeniti stručnjaci u doba merkantilizma: od mjera za 
porast poljoprivredne i industrijske proizvodnje sve do ograničenja izvoza 
dragocjenih kovina, strateškog materijala i najpotrebnijih živežnih namir- 
nica. Nakon prekida liberalističke euforije, naše su se vlade prihvatile takve 
politike a da nisu uspjele otkloniti ni njezine neprilične strane ni osigurati 
uspjeh. Bizant je bolje uspio u svojoj namjeri da ostvari raskošan dvor. 
Prije nego što iznesemo neprijepornu zamjerku da je taj raskoš skupo stajao, 
istaknimo da je dvorski sjaj djelovao na strance i očarao građane Bizanta. 
Još živi u umjetničkim djelima koja nas ispunjaju radošću. 

4. 


Pojava Arapa 


Već smo spomenuli da se Justinijanovo »ponovo osvajanje« slučilo malo 
prije nego što je Kinesko Carstvo ponovo zadobilo nekadašnja svoja područja. 
Kina je u svome nastojanju potpuno uspjela, a Bizant se zaustavio na pola 
puta. Ne želeći da pretjerujemo u uspoređivanju dviju tako različitih država, 
istaknimo da su se Kinezi morali boriti samo protiv barbara, a Bizant je 
morao ratovati i protiv barbara i protiv civiliziranih naroda: najprije protiv 
Perzijanaca, a zatim protiv islama. 

Rimljani su s pravom ili nepravom gotovo uvijek držali da borba sa 
slabijima nije preča od borbe s onima koji su im ravni. Barbari nisu nikada 
svoja osvajanja do kraja ostvarili, a polako su napuštali i ono što su osvojili. 
Utvrđeni gradovi služili su zato da barbare drže u škripcu, da ih podbadaju 
na međusobnu borbu, a kadšto da ih učine i dobrim građanima. 

Vjerni tradiciji, prvi su Justinijanovi nasljednici oklijevali s Langobar- 
dima i Vizigotima, sa Slavenima i Avarima, da bi što bolje odoljeli Perzijan- 
cima. Munjevite pobjede »kralja kraljeva« Hosroea II iznenada su gotovo 
odlučile vjekovni dvoboj u korist Perzije, ali se malo kasnije sreća dramatično 
okrenula i omogućila caru Herakliju da između 614 i 630. godine dovede Per- 
ziju u beznađan položaj. Nakon što je Egipat bio ponovo osvojen, a preosvo- 
jenje Egipta izazvalo je vjerski zanos koji je prethodio križarskim ratovima, 
Hosroea je svrgnuo njegov sin i prihvatio ponižavajući mir. Činilo se da će 
biti ostvaren san o kojemu su uzalud sanjali Kras, Cezar, Antonije, Trajan, 
Sever i Julijan. 

Baš u tom trenuiku jedan narod, do tada nepoznat, nešto malo napredniji 
od Garmana, ali malobrojniji, pretvorio je san u mčru. Kako su mogli cari- 
gradski vasilevs i ktezifonski kralj kraljeva, zauzeti svojom epskom borbom, 
opaziti bijeg iz Meke u Medinu 622. godine jednog pastira i trgovca s pro- 
ročkim duhom i male čete njegovih pristalica? Taj je događaj bio beznačajniji 
nego što je bilo raspinjanja na križ jednog siromaha za vladavine Tiberijeve! 
Ali deset godina nakon smrti Muhamedove najmlađa od velikih religija na 
zemlji bila je već stvorena, s vjernicima spremnim na sveti rat koji je islamu 
u vremenu manjem od jednog stoljeća donio državu veću nego što je bila 
rimska kada je bila na vrhuncu svoje moći. 

Arapi su već 638. progutali čitavu Perziju i otali Bizantu Palestinu i 
Siriju. Godine 642. zauzeli su Egipat; mnogo prije 732. godine zagospodarili 
su središnjom Azijom sve do Krova svijeta, sjevernom Afrikom sve do granica 
obratnica, Iberskim poluotokom sve do pirenejskih klanaca i prolaza. Njihove 
predstraže čak su prekoračile ili su se spremale da prekorače te granice u 
nizu ofenzivnih pothvata protiv Kineza, Indijaca, Bizantinaca i Franaka, koje 
bismo mogli nazvati u cjelini prvim »hemisferskim ratom«, ako ne »svjetskim«, 
za koji svijet zna. 


Izvornost arapske sinteze. Unatoč izvjesnim obilježjima koja su u po- 
četku bila zajednička s drugim barbarima i koja vrijeme i trijumfi nisu sasvim 
izbrisali — težnja za nomadskim životom i avanturom, nepodnošljivost svake 
vlasti koja bi prelazila plemenske i porođične okvire — Arapi su već od 
početka njihove pojave pokazali svoje organizacijske i asimilatorske sposob- 

nosti koje su premašile sposobnosti svih drugih barbarskih naroda prije njih. 
Moramo istaknuti da su u njima bile sjedinjene i snaga iskustva i gipkost 
obnove. Brži od Germana u prihvaćanju onoga što je bilo životno u grčko- 
rimskoj tradiciji, slobodniji od Bizantinaca u spajanju te tradicije s isto. 
tako bogatim naslijeđem Perzije, bliži od Latina jeziku i tradicionalnom 
ambijentu Staroga zavjeta, imali su na dohvatu ono što je nedostajalo njihovoj 
kulturi. To su obilno iskoristili, ali su sačuvali vlastitu izvornost. Uvidjeli su, 
na primjer, da su Kinezi najbolji umjetnici, Indijci izvrsni matematičari, Grci 
najviši u filozofiji; ali su se u književnosti smatrali neuspoređivima i zato su 
se držali pravila pjesništva što je cvalo u Arabiji prije Muhameda. 


Jako mnoge oznake arapske civilizacije sežu u predislamsko doba, nova 
ih je vjera sasvim pretopila. Ona je utvrdila ne samo osnove duhovne svijesti 
i nastrljiva rodoljublja čitava svijeta muslimanskog, nego i sustav vladanja, 
pravne, čak i jezične propise, jer Kuran, što su ga čitali i učili napamet u 
svakoj zajednici, ostao je sve do danas nepromjenjivi uzor književnog arap- 
skog jezika. Stari zavjet imao je isto značenje za Židove, koji su bili i ostali 
mali narod. Evanđenje je osvojilo svijet, ali se predugo borilo protiv civilne 
vlasti da bi moglo nametati svoja pravila na svim područjima; nesumnjivo je 
utjecalo na jezik, pravo i na političke teorije naroda koji su ga prihvatili, ali 
nije pokopao prijašnje tradicije. 


Nova vjera nasuprot staroj. U većini zemalja koje su Arapi osvojili 
vladajući sustav, pravne ustanove, sam duh zakona, čak jezik i pismo, morali 
su se prilagoditi prorokovu učenju koje je sadržano ili u Kuranu ili u usme- 
noj predaji više ili manje vjerodostojni. Treba istaknuti da je to bio trijumf 
vjere, a ne teokracije: islam niti je imao niti ima posvećeni kler, ni crkvenog 
poglavara, a njegovi su kalifi bili nasljednici prorokovi samo u svjetovnom 
vladanju. U zemlje u kojima se taj trijumf najpotpunije očitovao treba ubro- 
jiti Palestinu, Siriju, Egipat i sjevernu Afriku, to jesi dobru trećinu stare 
respublicae romanae, upravo onu trećinu u kojoj je najprije navješćivano 
evanđelje. 


U čemu je bila tajna privlačnosti muslimanske vjere? Povjesničar nije 
mjerodavan da izreče svoj sud o pitanjima vjere, ali smije pripomenuti da 
je islam, dijete ranog srednjeg vijeka, bio primjeren svome vremenu koliko 
i kršćanstvo za kasni stari vijek u kojemu je i nastalo. Bila je to priprosta 
vjera jednog sasvim osiromašenog doba. Njezina temeljna načela bila su 
dovoljno apstraktna da zanesu mase. Njezin nepopustljivi monoteizam nije 
dopuštao probleme koji su razdvajali kršćane, kao što su tajne Trojsiva ili 
značenje svetih slika. Krist čašćen kao najveći prorok poslije Abrahama i 
prije Muhameda, bio je uostalom samo čovjek. Alah, kao Elohim Staroga 
zavjeta, kojega je svojstva preuzeo, bio je nedostupan za počovječenje u slici. 
Raj, naprotiv, otvoren svima onima koji su živjeli ili umrli za vjeru, imao je 
sve ljudske oznake koje je strogost bogoštovlja odricala Tvorcu; bio je pun 
opipljivih, stvarnih radosti. Zapadnjaci nisu nikada oprostili Muhamedu nje- 
gove hurije, vječne djevice obećane blaženima; ali, ne obazirući se na urije, 
raj što su ga prostođušni kršćanski pisci ranog srednjeg vijeka opisali vjer- 
nicima nije bio mnogo idealniji. Tim privlačnostima moramo dodati i ugled 
Koji je prirodno vezan uz vjeru jednog osvajačkog naroda i materijalne koristi 
koje je obraćenje na islam pružalo podložnim narodima. Muslimani su za 
ono vrijeme zaista bili neobično snošljivi prema kršćanima, Židovima i pri- 

stalicama Zoroastrovim, ali su im nametnuli poseban namet. Da ga ne plate, 
dovoljno je bilo da se obrate na islam; da bi se obratili, dovoljno je bilo da 
se odreknu ili da ublaže neka vjerovanja i da se priklone vjerovanju koje 
se sastoji od osnovnih načela zajedničkih svim monoteističkim vjerama. 

Dvojbeno je jesu li Bizantinci shvatili revolucionarnu važnost musli- 
manske vjere. Njihovi su teolozi u njoj tvrdoglavo gledali kršćansku herezu 
koju je izmislio luđak ili varalica; tako su mislili i katolički teolozi. Ali im nije 
izmaklo da Arapi nisu bili obični »barbarić. Mjesto koje je do tada imala 
Perzija, kao protivnik i protuteža grčko-rimskoj zajednici, sada je pravno 
pripalo osvojiteljima Perzije. Ne gubeći sasvim iz vida Zapad, koji je trebalo 
ponovo zadobiti, ne povlačeći vojsku s balkanskih granica kojima su zapri- 
jetili novi barbarski narodi, država i narod bizantski svu su pažnju obratili 
na glavno bojište: na područja koja su zauzeli Arapi. Glavni grčki povjesničar 
toga doba, Teofan, zamjenjuje jednog papu s drugim, ali je izvanredno upućen 
u nasljedstvo. kalifa. U počeiku X stoljeća carigradski patrijarh obraća se 
kretskom emiru ovim riječima: »Dvije svjetske sile, Saraceni i Rimljani, sjaju 
Poput dviju najsjajnijih nebeskih zvijezda. Zato moramo živjeti zajedno kao 
braća, iako se razlikujemo po običajima, navikama i vjeri«. 

x Očito je da je ta diplomatska ljubaznost više uvjetovana uzajamnim stra- 
hom nego pravom srdačnosti. Svaka od tih »dviju sila« vrebala je priliku da 
se poveća na račun druge; svaka je po svojoj vjeri očekivala osudu ili obra- 
ćanje vjernika druge strane, prije ili poslije Strašnoga suda. Ipak su se oba 
suparnika pomirila s činjenicom da žive ravnopravno jedan pored drugoga 
od polovine VIII stoljeća, očekujući da trijumf Istine ukloni »željeznu zavjesu« 
koja ih je dijelila. 


»Hemisferski rate i nova ravnoteža. Ta je ravnoteža bila rezultat žestoke 
borbe koje je posljednja faza bio »hemisferski rat«. Arapska plima i oseka 
povukla se poslije četiri bitke, od kojih su dvije bile u središtu, a dvije na 
suprotnim krajevima golemog islamskog svijeta. Naši priručnici, koji su 
obraćeni na položaj Rima ili na grinički meridijan, spominju samo jednu 
bitku: poraz što ga je Karlo Martel nanio 732. između Poitiersa i Toursa 
jednoj muslimanskoj prethodnici koju su pojačale akvitanske čete. Odjek 
te bitke na kršćanskom Zapadu bio je neusporedivo veći od njezine vojničke 
važnosti; polet Arapa nije bio dovoljan da ih duže zadrži u jednoj pokrajini 
koja je bila tako daleko od njihova polažišta. Takav nam se zaključak nameće 
ako uspoređujemo rezultate bitke kod Poitiersa s rezultatima jedne druge 


Kinezima na obalama Talaša, u Tiurkestanu, godine 751. Tu su porazili naj- 

boljeg carskog generala Tanga i zarobili tisuće vojnika. Kinesko Širenje prema 
središnjoj Aziji bilo je zaustavljeno, na veliku radost pjesnika, koji su, poput 
Li Poa, držali da je ono krivo za beskrajno i nekorisno krvoproliće. Arapi 
nisu išli dalje, čak nisu ni iskoristili svoje pobjede u području Inda niti 
su se pojavili u dolini Gangesa. Na istočnom kraju njihove države, kao i na 
zapadnom, iscrpio se njihov polet. 

Naprotiv, u središtu svoje države, naspram svojih budućih prijestolnica 
(kao što su Damask i Bagdad) mogli su pokazati svu svoju moć. Ali tu su 
imali posla s Bizantskim Carstvom, nesavladivim unatoč nesrećama. Odbijeni 
nekoliko puta u blizini Carigrada, doživjeli su težak poraz od cara Leona III 
— neprijatelja ikona — kod Akroinosa, u Maloj Aziji godine 739. Bizantinci 


bitke u kojoj su Arapi, pojačani turskim četama, izvojevali pobjedu nad _ 

Karta 7. Rimska, karolinška, bizantska i arapska država (IV—-IX stoljeće) 


su još jednom slavili pobjedu u pomorskoj bitki 747. Granica između islama 
i kršćanstva se ustalila — ili se gotovo ustalila — na pola puta između bi- 
zantske i arapske prijestolnice. Arapi su sačuvali tri četvrtine teritorija otetog 
Bizantu, ali je Bizant postao bedem dovoljno velikog prostora da bi se mogla 
podići Evropa (k. 7). 


3. 


Arapi i Evropa 


Ako su Germani omogućili rođenje Evrope, Arapi su je učinili neizbježnom. 
Da nije bilo Muhameda, Bizant, oslobođen perzijske opasnosti, mogao se 
ponovo prihvatiti osvajačkih Justinijanovih planova na Zapadu. Duhovna i 
gospodarska zajednica povećana na sjeveru, ali uvijek usredotočena na Sre- 
dozemlje, mogla je nanovo procvjetati na starom siablu respublicae romanae 

i bez ponovnog političkog ujedinjenja. Ta je mogućnost otpala, jer je Bizant 
bio prisiljen da se vojnički i trgovački povuče u ostatke svoje države, pa su 
azijske i afričke obale Sredozemlja bile privučene i priključene islamskoj 
zajednici koja je težila Damasku i Bagdadu, zajednici drukčijoj po vjeri, jeziku, 
pravu, ustanovama i načinu življenja. 


Zapadna Evropa, prepuštena sama sebi, morala je tražiti novu ravnotežu. 
Ugled Svete stolice i draž uspomena na carstvo i dalje su je privlačili Medite- 
ranu u čijem su sklopu još bili velikim dijelom: Languedoc, Provenca i Italija 
sve do prilaza Napulju i Bariju. Ali kao protuteža starome zatvorenom moru, 
koje je postalo granica, jedan novi Mediteran, koji je obuhvaćao Sjeverno i 
Baltičko more, tek izronio iz pretpovijesne magle, otvarao se germanskim 
i slavenskim narodima. Najotporniji narodi i najplodnija polja nalazili su se 
na pola puta između ta dva mora, u poljoprivrednoj unutrašnjosti kontinenta. 
Ovdje će srednjovjekovna Evropa naći svoje novo gravitacijsko središte nakon 
kratkog kolebanja: Aachen pod Karolinzima, Goslar pod salijskim carevima, 
najposlije i konačno — Pariz. 


Tri razine, tri kulture. Ne smijemo zamišljati kao iznenadni preokret 
ono što je bilo postepeni proces ustrojavanja. Stari uzlovi ne mogu se odjed- 
nom presjeći, već malo-pomalo popuštaju u toku stoljeća. Materijalno i mo- 
ralno, Evropa ranog srednjeg vijeka bila je previše siromašna da bi dostajala 
samoj sebi kao što je to bio grčko-rimski svijet kojega je dio bila. Iako je 
međunarodna trgovina bila svedena na najmanju mjeru zbog ekonomske 
propasti Zapada, ipak je i dalje povezivala obale Sredozemlja i protegnula se 
na sjeverna mora. Rim, vjerska prijestolnica, i đalje je usmjeravao oslabljene 
duhovne tokove prema latinskome Jugu koji se nije nikada sasvim odvojio 
od Bizanta. Ni Arapi se nisu odvojili od zapadne Evrope; povijesni je paradoks 
što su oni sačuvali važne grčke tekstove i ponovo ih predali, od X stoljeća, 
latinskom svijetu koji ih je izgubio. 

Glavna smetnja uzajamnim utjecajima između katoličke Evrope i njezinih 
susjeda, starih i novih, nije bilo neprijateljstvo ili međusobna antipatija, nego 
razlika u razini kultura, razlika koja nije u najvećoj mjeri zavisila od različ- 
nosti vjere. Bizant je, tako reći, oblačio svoju civilizaciju u isto ruho kao i 
katolički Zapad, ali su tkanine bile bogatije. U izvjesnom smislu bilo mu je 
lakše sporazumijevanje s Bagdadom (koji je za različite haljine upotreblja- 
vao iste tkanine) nego sa svojom siromašnom i seljačkom rodbinom. Kada 
čitamo izvještaje mnogobrojnih bizantskih i arapskih putnika što su prešli 
»željeznu zavjesu«, nalazimo vrlo mnogo znakova nerazumijevanja i uzajamnog 
zamjeranja, ali i otvorenog priznavanja potpune jednakosti na većini područja, 
kao što su: političke ustanove, društvene strukture, gradski život, intelektualni 
i trgovački razvoj. 

Kakva li je razlika između muslimanske Španjolske i katoličke Francuske! 
Da bismo o tome imali približnu sliku, neizbježno netočnu, jer nemamo ni 
brojčanih podataka ni općih prikaza, zamislimo razliku, kakva je bila pred 
stotinu godina, između jedne evropske nacije i njezinih kolonija. U ranom 
srednjem vijeku vještina pisanja bila je rijetka sjeverno od Pireneja; južno, 
bila je gotovo općenita u visokom društvu i vrlo rasprostranjena među grad- 
skim pučanstvom, iako ne i među seoskim. Francuska je izvozila gotovo 

samo sirovine, a Španjolska gotove proizvode. 

Civilizacija muslimanske Španjolske (al-Andalus) u biti je poglavlje islam- 
ske povijesti, i zato nećemo ni pokušati da je uvrstimo u knjigu posvećenu 
povijesti Evrope. Dovoljno je napomenuti da je nakon teških početaka, pod 
namjesnicima koji su došli iz vrlo udaljenog kalifata, otpočelo doba uspona 
i izgradnje godine 750, kada je bila utemeljena nezavisna muslimanska država 
s prijestolnicom u Cordobi. Nadošlice Arapi, Berberi, robovi i svi mogući 
oslobođenici, te prijašnji osvajači iberski Rimljani, Židovi i Germani, sura- 
đivali su u atmosferi snošljivosti. Svaka je skupina mogla sačuvati svoju 
vjeru, svoje običaje, čak i neprekinute veze sa svojim istovjernicima koji su 
živjeli u drugim zemljama. Unatoč tome ugled islama pridobio je mnoge 
nove pristaše, i arapski je postao glavni, ako ne i jedini jezik. Al-Andalus, 
emirat, kasnije kalifat kordobski, sjajio se kao sjajna zvijezda u zvjezdanom 
jatu muslimanskih država koje su iz Kurana crple zajedničko nadahnuće raz- 
vijajući svaka svoja nacionalna svojstva. Kada je u X stoljeću dostigao vrhu- 
nac svoga razvoja, bio je po svome duhovnom, gospodarskom i političkom 
sjaju gotovo ravan Bizantskom Carstvu koje je na suprotnoj strani, Medite- 
rana zračilo nad Evropom. 

Nije bio daleko dan kada će se katolička Evropa, koja se uzdigla vlastitim 
snagama, moći okoristiti vezama sa svojim muslimanskim susjedima. Ali u 
ranom srednjem vijeku bila je od toga dvostruko daleko. Njezina civilizacija 
imala je drukčije ruho i prostiju tkaninu. Čak su i male kršćanske države, 
nastale južno od Pireneja od vizigotske jezgre, što su je osvajači nesmotreno , 
zaboravili u planinama Asturije, držale da im je lakše ako se nađahnjuju 
karolinškom i kapetovskom Francuskom nego korđobskim kalifatom. U XI 
i XII stoljeću Italija je bila s mnogo gledišta bolji provodnik islamskih utje- 
caja negoli »pet kraljevina« (Asturija, Leon, Kastilija, Navara i Aragonija) 
katoličke Španjolske. 


Jarci i mostići. Istina je da su ratovi spriječili veze između kršćanskoga 
i islamskoga svijeta. Borba za reconquistu Iberskog poluotoka, iako prekidana 
dugim primirjima, ispunila je španjolski srednji vijek. Bizant je u izvjesnim 
trenucima vrlo uspješno zaustavljao islam na kopnu i na moru. Nema ipak 
razloga vjerovanju da su ti ratovi iskopali dublje jarke od onih što su nastali 
iz sukoba između naroda iste vjere. Uostalom, muslimani su našli saveznike, 
otvorene ili tajne, u raznim krajevima katoličke Evrope; oni su prestali da 
stvaraju zajednički front čim se kalifat počeo mrviti 750. godine. Pola stoljeća 
kasnije Karlo Veliki i Harun al Rašid ujedinili su se protiv Bizanta i Cordobe. 
Stoljeće kasnije papa Ivan VIII (872—882) uzalud se trudio da otrgne iz 
saveza muslimanskoga napuljskog biskupa-vojvodu. Napomenimo uzgred da 
je papir na kojemu je papa pisao svoja službena pisma izrađen u Egiptu te 
imao kao zaglavlje arapski natpis u čast Alaha, natpis koji je očito u njegovim 
očima bio »samo arapski«. 


I na vjerskom području bilo je manje sukoba između muslimana i kršćana 
nego između »pravovjernih« i »krivovjernih« unutar svake od dviju vjera. 
S jedne i s druge strane crkveni učitelji bili su i previše uvjereni u isključivo 
pravo na istinu a da bi ozbiljno strahovali od protivničke propagande: više 
su savjetovali svoje istovjernike koji se nisu razumijevali u teologiju da se 
ne upuštaju u raspravljanje s bogoslovima suprotne vjere kako bi izbjegli 
opasnosti da se nađu u podređenom položaju. Ipak su zebrojni ugovori pred- 
viđali održavanje crkava na islamskom području i džamija na kršćanskom 

koje su služile etničkim manjinama i stranim trgovcima. A kada se ticalo 
svjetovnih nauka, kao što je medicina, matematika, astrologija, nikome nije 
bilo odviše stalo do vjerovanja njihovih rijetkih privrženika. Iako je svatko 
tko je bio previše upućen u te nauke bio sumnjičen zbog čarobnjaštva, ljudi 
su ipak više voljeli da osiguraju njegove usluge nego da se izlože njegovu 
neprijateljstvu. Tako je Gerbert d'Aurillac unatoč svome, inače skromnom, 
znanju astronomije i arapske matematike mogao postati papom pri koncu 
X stoljeća; nije uopće bilo važno što ga je kasnije legenda prikazala kao 
krivovjernog čarobnjaka. 


Jednom riječi, razlika u vjeri manje je škodila razmjeni ideja negoli raz- 
like u jeziku. Latinski i arapski, kanonsko i sunitsko pravo, slike i arabeske, 
imali su premalo zajedničkoga da bi omogućili razuman razgovor. Tek u 
XI stoljeću našlo se dovoljno tumača ne samo arapskih izvornika nego i 
ponovnih prevodilaca s arapskoga nekih grčkih zaboravljenih ili izgubljenih 
izvornih tekstova. Arapi, naprotiv, nisu se potrudili da prevedu srednjovje- 
kovne zapadne tekstove. Taj prezir, koji je u početku bio razumljiv, kasnije 
će ih skupo stajati. 


Trgovačka razmjena. Što se tiče trgovačke razmjene, nova smetnja nije 
bila toliko u razlici vjere koliko u opsežnosti arapskih osvajanja. Muslimanska 
vjera već se u početku pokazala sklonom trgovcima, i kalifat je prema stra- 
nim trgovcima bio uslužniji od bizantske države. Stvaranje političkog i carin- 
skog jedinstva od Gaskonjskog zaljeva do delte Inda moralo je neizbježno 
razviti unutarnje ekonomske tokove na štetu veza s kršćanskim obalama Medi- 
terana. 


Istina je da je tako golema teritorijalna zajednica, kao što je islamski 
svijet, mogla izvoziti u kršćansku Evropu raznovrsne robe više nego što su 
rimska Afrika i Azija slale u rimsku Evropu; isto je tako mogla i više uvoziti. 
Moguće je da su kupovine muslimana u katoličkoj Evropi pribavljale ovoj 
posljednjoj zlatnog i srebrnog novca potrebnog za kupovine u Bizantskom 
Carstvu, pri čemu je imala aktivan dobitak kojim se koristila za razvoj svoje 
trgovine. 


Ne smijemo ipak zamišljati da je trgovina u ranom srednjem vijeku bila 
zamašna. Roba koju je islamski svijet tražio od Evrope pripadala je velikim 
dijelom onoj vrsti dobara koju nijedna vlada ne želi slati svojim mogućim 
neprijateljima: strateški materijal, oružje, brodovi, robovi. Ali, trgovina je 
trgovina: sve su vlade mogle zabranjivati trgovinu robljem, a predstavnici 
svih vjera i proklinjati; unatoč tome trgovina robljem bila je jedna od naj- 
važnijih grana trgovačkog prometa u ranom srednjem vijeku. Kako ratni 
zarobljenici nisu bili dovoljni, to su grabili djecu ili su ih, što je bilo češće, 
kupovali od roditelja koji su bili otvrdnuli zbog bijede ili škrtosti; takva je 
trgovina svuda cvjetala: u Engleskoj, u Loreni, Toskani, u Bugarskoj, Siriji, 
Egiptu... 


Nastavlja se demografska kriza. Činjenica da su ljudi bili jedan od 
najviše traženih »artikala« dokazuje da je demografska kriza, koje smo pora- 
zan učinak vidjeli u doba kada su se rušile stare države, još trajala u vrijeme 
kada je cvala arapska država. Možda glavni »hemisferski« događaj u VIII 
stoljeću nije bio rat sa četiri bitke, nego kuge od 742—743, koja je iz dubine 

Kine doprla sve do srca Evrope pustošeći bez razlike kršćanska i muslimanska 
ognjišta. Demografska i ekonomska povijest Azije u ranom srednjem vijeku 
nije temeljito proučena, a ona evropska je klupko nerazrješivih problema, 
budući da nije moguće doći do točnih statističkih podataka zbog rijetkih i 
nesigurnih izvora onoga vremena. Unatoč tome, znamo dosta da bismo mogli 
biti uvjereni kako je osnovna tendencija, iako su se periodična kolebanja 
smjenjivala od skromne obnove do dubokih padova, ostala svuda i uvijek 
ista: nedostatak ljudi i sredstava, smanjivanje proizvodnje, teškoće raspodjele, 
prosječnost potrošnje. 


Čovjek se na sve navikne. Ta mračna atmosfera nije spriječila stvaranje 
država koje su doživjele trenutke slave, ali je ograničila njihov uspjeh i tra- 
janje. Kina dinastije T'ang, Justinijanov i Heraklijev bizantski Rim, kalifat 
Omajada, čak i karolinška država, uzastopno su doživjeli više ili manje izra- 
zite vojničke i kulturne preporode. Unatoč tome, svaki od njih bio je krhki 
div, kojemu je zbog slabosti njegovih materijalnih osnova, zbog njegove bio- 
loške prirode, bio određen prijevremeni kraj. Nije naš zadatak da opisujemo 
nedaće istočnog carstva, ali treba da razmotrimo sudbinu zapadnoga carstva 
što ga je obnovio Karlo Veliki. 

Četvrto poglavlje 


Karolinška država — div na glinenim nogama 


1. 
Od majordoma kraljevskog dvora do gospodara Evrope 


»Karlo, mudar, skroman... gospodar svijeta, miljenik naroda, sljeme 
Evrope..., heroj, uzvišen, pobožan ..., gradi zidove budućeg Rimac. Tko pri- 
kazuje nepoznati pjesnik Karla Velikoga i njegovu prijestolnicu — Aachen, 
ne Rim — nekoliko mjeseci prije Božića godine 800, kada je papa položio 
carsku krunu na glavu vladarevu — u Rimu, ne u Aachenu. 

Godina 801, kada su se smirili dojmovi nakon njegove krunidbe, Karlo- 
Veliki — ili njegova kancelarija — uveo je čitav niz naslova polugermanskih 
i poluromanskih: »Prejasni August, okrunjenik božji, veliki car mironosac, 
vladar rimskog carstva i milošću božjom kralj Franaka i Langobarđa«. Njegovi 
učeni ljudi dadoše mu još druge naslove: »Kralj David«, što je dobro pristajalo 
pomazaniku božjem, ili »pastir Palemon«, što se nije slagalo s ukusom veli- 
koga lovca kakav je bio. Povijest nam ne govori je li dobio i druge naslove 
od žene koju je otjerao, od nećaka koje je lišio njihovih domena, od Sasa, 
koje je progonio, ubijao, silom pokrštavao ili iseljavao kada bi se »vjerolomno« 
pobunili. Carstvo koje je oružjem stvorio počelo se raspadati već prije nje- 
gove smrti, ali carska misao, koja je u njemu našla svoj izvor, vladala je 
Evropom sve do kraja srednjeg vijeka, a i dalje. 

Lik Karla Velikoga. Lik Karla Velikoga, uljepšan, ali s ljudskim ozra- 
čjem u životopisu Einharda, koji ga je poznavao, kasnije je preobrazila legenda. 
Jedan redovnik iz XI stoljeća čuo je jednog očevica koji je tvrdio da je Oton 
III, kada je 1000. godina otvorio grob utemeljitelja carstva, našao Karla 
Velikoga »kako sjedi na prijestolju kao da je živ... i kako mu. nijedan od 
udova nije istrunuo«. Epopeja — tko to ne zna? — pripisala mu je uljepšana 
junačka djela cijele njegove dinastije, dvije stotine godina života i kitnjastu 
bradu koju, kako se čini, nikada nije ni imao. Od godine 1165. crkva se pri- 
klonila predaji — i volji Fridrika Barbarosse — te proglasila svecem Karla 
Velikoga. To je bilo dovoljno da utihnu nesložni glasovi pjesnika koji su ga 
prikazivali kao pohlepnog i ishlapjelog starca. , o. 

Teško je analizirati čovjeka koji je toliko stoljeća bio utjelovljenje mno- 
gih ideala. Znamo da je bio energičan, aktivan, hrabar; da je čvrsto vjerovao 
u rimsko kršćanstvo i vlastitu misiju da ga podržava i širi mačem i knjigom; 
da je prihvatio i poticao suradnju ratnika i učenjaka svih naroda, ali je sebe 
smatrao Germanom franačke narodnosti — što znači ni Nijemac ni Francuz 
— u najvažnijim prilikama i očitovanjima svoga života. Druge crte njegova 
karaktera nisu nam poznate. Prilično brojni izvori za jedno doba koje nam 
ih je ostavilo a da ih nije preinačilo dopuštaju različita tumačenja. 

Ali kakav god bio doprinos njegove ličnosti, njegovi uspjesi i porazi 
mogu se objasniti činjenicom da se pojavio na povijesnoj pozornici u tre- 

nutku kada su zapadne vladajuće grupe nestrpljivo željele carsku obnovu, a 
politički i ekonomski instrumenti bili nespremni za održavanje takvog carstva. 


»Ađuti« Franaka. Franačka vojska bila je gotovo spremna. Već se od 
Klodvigovih vremena, kako smo vidjeli, činilo da je franačkom narodu odre- 
đena hegemonija na Zapadu. Nadzirao je najveći teritorij i imao pučanstvo 
brojnije negoli druga barbarska kraljevstva. Gospodar gotovo čitave stare 
Galije, raspolagao je, bez ikakvih teškoća, galsko-rimskom masom, imao uza 
se kler i domaću aristokraciju; u svome je sklopu imao i germanski teritorij, 
ali nije izgubio svoj identitet u dodiru s većinom koja je po tradiciji bila 
latinska. Justinijan je, istina, zaustavio širenje Franaka, ali ništa ne bi sprije- 
čilo njihovu ponovnu ofenzivu poslije smrti velikoga cara da su ih njihovi 
vladari znali voditi. 

Ali tako nije bilo: anarhična, željna uživanja, ravnodušna prema slavi, 
franačka je aristokracija iskoristila neslogu ili nesposobnost merovinških 
kraljeva i suparništvo između majordoma koji su imali stvarnu vlast umjesto 
»kralja lijenčina«, te ojačala na račun države, crkve i čitava naroda. Sačuvala 
je ipak svoju vojničku moć, čemu su pripomogli unutarnji sukobi između 
prvobitnih dijelova franačke države — Austrazije, Neustrije, Burgundije, Akvi- 
tanije — pa ako je na periferiji pretrpjela nekoliko poraza od Avara i Slavena, 
Langobarda i Bretonaca, nije nikome dopustila da načne pravi franački teri- 
torij. 

Osnovno jedinstvo franačkog naroda izrazilo se, uostalom, u svijetu ideja 
baš onda kada je zapravo propadalo: u VII stoljeću nastala je legenda o 
trojanskom podrijetlu Franaka, istom onom podrijetlu kojim su se ponosili 
Rimljani i Makedonci. Malo kasnije predgovor salijskom zakonu uznosit će 
»slavni franački narod — gens Francorum inclita — hrabar u ratu, nepoko- 
lebljiv u miru, neokaljan krivovjerjem«. Slični patriotski izrazi nalaze se u 
to vrijeme i u Anglosasa, Langobarda i Vizigota. Ovi posljednji, možda jedini 
koji bi se mogli nadmetati s Francima zbog prostranosti svoje države, podlegli 
su Arapima. Što se tiče Anglosasa i Langobarda, nisu ni dovršili osvajanje 
onih područja koje su zaposjeli (Veliku Britaniju i Italiju), a bilo ih je i 
premalo da bi mogli ostvariti svoje težnje. Obzorja drugih barbarskih naroda 
bila su još ograničenija. 


Uspon Karolinga. Da bi mogli postati gospodari Zapada, Francima je 
bio potreban vođa koji bi ih ponovo naučio da ga slušaju. Kako se je već 
od početka VII stoljeća kraljevska merovinška dinastija upropaštavala u zlo- 


„glasnom sukobu između Fredegunde i Brunhilde, istaknula se jedna porodica 


krupnih zemljoposjednika iz Austrazije: bili su to Arnulfovci, preci Karolinga, | 
možda i prauzori Nibelunga u epopeji u kojoj se javljaju zajedno s Atilom, 
Teodorikom i drugim ratnicima iz vrlo dalekih vremena. Godine 656. Grimoald, 
Iz porodice Arnulfovaca, sin Pipina Starijega i svemoćni majordom za Kralje“ 
vanja Sigebertova, usudio se postaviti na prijestolje svoga sina Kojega je prije 


Toga morao posiniti kralj »lijenčina«. Taj je potez bio preuranjen: otac i siti, 
bijahu pogubljeni, ali se njihova porodica ponovo uzdigla. Pipin II, austrazij- 
ski majordom, pobijedio je .svoje neustrijske suparnike i uputio vojnike i 
misionare u germanske poganske zemlje, 

Smrću Pipina II nastao je ponovan pad, pa ponovan uspon za njegova 


nezakonita sina Karla Martela. Pobjednik Arapa kod Poitiersa, Friza i Sasa u 

poganskoj Germaniji, novi je majordom uspio osigurati novac za svoje vojne 
pohode zaplijenivši crkvene posjede, a da nije naišao na isti otpor kao Leon 
III, car ikonoborac i pobjednik Arapa kod Akroinosa. Sam mu je papa ponudio 
savezništvo za pomoć protiv langobardskog kralja Liutpranda. Karlo Martel 
priklonio se Liutprandu, svome savezniku protiv Arapa, koji je postao kum 
u oružju njegovu sinu — Pipinu Malom — jednim germanskim obredom koji 
je mladića »navrnuo« na kraljevsku langobardsku lozu i tako ga izjednačio 
s izdankom kraljevske merovinške loze. Tada Franci nisu više imali kralja; 
nakon što je kralj »lijenčina« 737. umro, Karlo nije ostavio nasljednika. Da 
bi se upražnjeno prijestolje zaposjelo, dovoljan je bio samo jedan korak, ali 
ne s pomoću Langobarda, nego protiv Langobarda u sporazumu s papom. 


Taj korak učinio je Pipin Mali i korjenito preobrazio frančku monarhiju, 
obloživši njezinu germansku vojničku osnovu svećeničkom i rimskom pre- 
vlakom. Već su druga barbarska kraljevstva bila pošla tim putom: Vizigoti 
su došli dotle da su svoje kraljeve miropomazali prema biblijskoj tradiciji 
ne odričući se prava da ih svrgnu. U Engleskoj nisu uvijek dobrohotno gledali 
na mističnu revnost pojedinih kraljeva: priča se da je Sigebert iz Essexa 
bio ubijen »jer je imao naviku da pošteđuje svoje neprijatelje i da im oprašta 
krivice koje su mu učinili«. Čini se da je u Francuskoj bilo nemoguće oslo- 
boditi se sjene merovinških vladara, »lijenčina«, ali zakoniti i gotovo posve- 
ćenih, bez vjerske potvrde. 

Pipin je oprezno postupio. Najprije je zatražio od pape izjavu da kraljev- 
ski naslov pripada onome koji ima stvarnu vlast. Kada ga je skupština velikaša 
izabrala za kralja, dao se pomazati od svetog Bonifacija, najslavnijeg od svojih 
misionara, u nazočnosti franačkih biskupa. Najzad je godine 754. kleknuo 
pred papu, koji je došao u Francusku, vodio za uzdu njegova konja i obećao 
mu oružanu zaštitu protiv njegovih neprijatelja (Langobarda i Bizantinaca). 
Za uzvrat ga je ponovo posvetio sam poglavar katoličke crkve davši mu naslov 
»rimskog patricija«, koji po svoj prilici nije ni zahtijevao. 

Sada je put karolinzima bio zacrtan: njihov trijumfalni napredak u dru- 
goj polonivi VIII stoljeća, kao i njihov nazadak u toku IX stoljeća tijesno ih 
je povezao s papinstvom. Patriciji, osvajači Italije i Germanije, carevi ili pre- 
tendenti na carsku vlast, svi Karolinzi uložili su dobit postignutu svojim oru- 
žjem i svojim upravljanjem u zajednički fond jednog društva u kojemu je papa 
u početku bio sporedan član, pa ravan, i najzad glavni upravitelj. 


2. 


Od uprave nad Rimom do tutorstva nad Zapadom 


Sporazum od 754. godine izmijenio je politički položaj papinstva isto 
tako korjenito kao i položaj franačke monarhije. Zaštita koju je Pipin Mali 
obećao papi Stjepanu II uključivala je i prihvaćanje načela sadržanih u doku- 
mentu što su ga papinski stručnjaci izradili — kako se čini — u trenutku 
kada je trebalo poduprijeti vlastitu stvar: riječ je o »Konstantinovoj darov- 
nici«. Po njoj je prvi kršćanski car, utemeljitelj Carigrađa, izrekao ove čudno- 
vate riječi: »Držimo uputnim da premjestimo svoje carstvo... jer nije pravo 


86 


AVARSKA DRŽAVA 


Za 


PALERMO Za 


4 7 
BIZANTSKA KRALJEVINA 4 LANGOBARDSKA PODRUČJA 


Karta 8. Italija u početku VII stoljeća 


da zemaljski car obavlja svoju vlast tamo gdje je nebski car ustanovio sve- 
ćeničku kneževinu i prijestolnicu kršćanske vjere... Ustupamo i dajemo (pa- 
Pi)... grad Rim i sve pokrajine, mjesta i gradove Italije i zapadnih područja, 
da budu pod njegovom i njegovih nasljednika vlašću i zaštitom«. 

Ne smijemo podleći iskušenju i smatrati da je krivotvorena ta »darovnica«, 
čiji anakronistički jezik odaje grubost rimske kulture u VIII stoljeću, ali o 
čijoj se autentičnosti nije ozbiljno raspravljalo prije renesanse. Krivotvorina 
pretpostavlja i namjeru da nekoga prevarimo; svećenici koji su sastavili »da- 
rovnicu« kako bi nadomjestili arhivističku prazninu, kako im se činilo, bili su 
bez dvojbe uvjereni da su činjenice bile otprilike onakve kakvim su ih oni 
prikazali. Budući da je bog htio da papa drži pod svojom zaštitom Zapad, 
a Pipin franačku monarhiju pod svojom vlašću, vjera je zahtijevala da se 
svemu tome dađe i neprijeporna zakonska osnova. To ne priječi da papinska 
svojatanja budu pravo protupravno prisvajanje na štetu stvarnih posjednika 
Italije: Langobarda i Bizantinaca. Nepromišljena svojatanja s teškim poslje- 
dicama koje pape nisu ni predviđale ni željele: nepopravljivo otuđenje grčkog 
Istoka i konačna podjela Italije (k. 8). 


Papa između Grka i Langobarda. Kako je do toga moglo doći? Već smo 
vidjeli kako je Grgur I ostao sam prema Langobardima, napušten od svoga 
cara, i kako je na se primio odgovornost da upravlja Rimom. Do toga trenutka 
ništa se revolucionarno nije dogodilo: jedan Justinijanov edikt dao je svim 
biskupima široka građanska ovlaštenja kojima su se mogli koristiti i u nor- 
malnim vremenima. Ako su pape idućih godina morale stupiti u vezu s Lango- 
bardima te istaknuti njihovu nezavisnost od Bizanta, dovoljno se prisjetiti 
krajeva odakle potječu da bismo shvatili njihove nagonske simpatije. Od 
606. godine do 752. bilo je trinaest papa rođenih na Istoku ili u bizantskoj 
Italiji. Čak je i Grgur III, ljuti neprijatelj careva ikonoboraca, bio Sirijac. 
Langobardi, koji su pripadali jednom od najzaostalijih germanskih plemena i 
nakon svoga dolaska u Italiju dugo ostali arijanci, pobuđivali su duboko nepo- 
vjerenje u papa i nakon njihova obraćenja na katolicizam. 


Ipak je bilo teško održati vezu sa carstvom. U toku VII stoljeća carevi, 
do kraja zauzeti na istoku, gotovo su sasvim prepustili svoje povjerenike u 
Italiji vlastitim izvorima. Egzarsi Ravenne, venecijanski i napuljski vojvode, 
sardinijski arhonti — neki upućeni iz Carigrada, neki opet izabrani među 
mjesnom aristokracijom s izričitim ili prešutnim pristankom cara — sve 
više su se oslanjali na domaće pučanstvo, usred nereda koji se nije mnogo 
razlikovao od anarhije susjednog merovinškog kraljevstva. Papa, koji nije 
imao vojske onoliko koliko oni, ali zaštićen svojim crkvenim dostojanstvom, 
s velikim zemljišnim posjedima u cijeloj Italiji, učvrstio je svoju vlast u Rimu 
šireći vlastiti utjecaj na ostalu pars romana ili respublica romanorum (bizant- 
ska Italija) kojoj je malo-pomalo postao neka vrsta predsjednika. Njegovi 
česti sporovi s carevima na vjerskom i političkom području zadali su mu 
nedvojbeno teških briga, ali su se zato talijanski »Rimljani« čvrsto okupili 
oko njega. Jedna granica čudno isjeckana duž poluotoka obilježavala je pod- 
ručje gdje se zaustavilo langobardsko osvajanje kada je umro posljednji kralj, 
sljedbenik Arijeve nauke, godine 652. Tako isprekidana granica omogućavala 
je svaku vrstu ekonomskih, kulturnih i vjerskih prodora: dok je Ravenna, 
administrativno sjedište dijela pars romana i biskupa, kojoj je Bizant podario 
nezavisnost kako bi je otrgnuo od papine kontrole, postajala gotovo barbar- 
ska, dotle je Pavia, prijestolnica langobardskog dijela, prihvaćala bizantske 
utjecaje. U središtu poluotoka papi su se obraćale obadvije strane: u početku 
VIII stoljeća Ravenna je tražila njegovu zaštitu od grčkih funkcionara koji 
su je ugnjetavali i od Langobarda koji su je stiskali sa svih strana; i neki 

Jangobardski vojvode koji nisu trpjeli kraljevsku vlast tražili su njegovu 
podršku. Papa je mogao podleći iskušenju da zagospodari čitavom Italijom 
izlučivši heretične Bizantince i barbarske Langobarde već nekoliko decenija 
prije sporazuma s Pipinom Malim godine 754. 


Tragedija Langobarda. U VIII stoljeću Langobardi nisu bili takvi barbari 
kakvi su bili u vrijeme kralja Alboina. Baš zato što se njihovo primitivno obi- 
lježje oštro razlikovalo od onoga što je ostavila talijanska kulturna tradicija, 
ono je moralo brzo oslabiti pod utjecajem okolne civilizacije. Tako su između 
kraja VI stoljeća i početka VIII stoljeća Langobardi napustili ispovijedanje 
arijanske vjere, teutonski jezik, čak i svoj način oblačenja i ukrašavanja. 
Njihovo se pravo opiralo, ali je bilo pomiješano s drugim pravnim struja- 
njima: s rimskim, crkvenim i talijanskim običajnim pravom. Da bi očuvao 
langobardski sudski postupak, kralju Liutprandu (712—44) činilo se ipak 
potrebnim odrediti da je langobardski sudski postupak isto tako punovažan 
kao i rimski. Da bi spriječio ženidbu između udovice i bratučeda njezina 
pokojnog muža, prizvao je autoritet pape koji je bio spoštovan u cijelom 
svijetu kao poglavar crkve«. 

To ne znači da su Langobardi izgubili osjećaj samosvijesti, nego se njihov 
narod poistovjećivao s ostalim pučanstvom kraljevstva. Više od etničkog 
podrijetla značila je društvena klasa, a klasa je prije svega zavisila od eko- 
nomskih uvjeta. Godine 750. kralj Aistulf, sin jednog langobardskog vojvode 
i seljanke, mobilizirao je za jedan svoj vojni pohod zajedno i zemljišne vla- 
snike i trgovce, koji su se razlikovali samo prema oružju što su ga mogli 
nabaviti na vlastiti trošak. S takvim raspoloženjem Langobardi su imali 
dovoljno elemenata da poduzmu ofenzivu i ostvare jedinstvo talijanskog 
poluotoka u svoju korist. Kada je godine 725/726 ustala pars romana najprije 
protiv nameta koji je car odredio zbog rata s Arapima, a potom i protiv ikono- 
klastičnih odredaba Leona III, Langobardi, pristalice poštivanja slika, mogli 
su se buntovnicima učiniti kao osloboditelji ili barem kao manje zlo. 


Liutprand je tada napao ravensko i rimsko područje, ali je bio neodlučan, 
jer ga nisu dovoljno potpomagali njegovi vojvode, a bio se uplašio i papa 
koji su otvoreno isticali svoja prava na čitavu pars romana upotrijebivši sva 
moguća sredstva da ga zaustave kad je bio blizu cilja. Ravenna je bila zau- 
zeta, ali odmah i napuštena; nekoliko sela blizu Rima bilo je osvojeno, ali 
ih je Liutprand predao papi. Izgubljena prilika nikada se više neće pružiti. 
Aistulf će ponovo zauzeti Ravennu i zahtijevati da mu se prizna suverenitet 
nad Rimom — ali sporazum od 754. izazvat će protiv njega moćniju fra- 
načku silu. Nakon poraza Langobarda, Pipin Mali poklonit će papi Stjepanu 
II Ravennu, koja će s Rimom biti prava jezgra papinske države. 


Dvadeset godina kasnije kralj Deziderije izgubit će vlastitu krunu poku- 
šavajući da ostvari Aistulfov plan. Karlo Veliki, franački kralj, postat će i 
kralj Langobarda na temelju osvajanja i rimski patricij po papinoj odluci. 
Ako pape nisu htjele imati blizu vladare poput Deziderija, bio im je potreban 
jedan vladar udaljeniji i s većim ugledom, voljan da ih brani od sitnijih odlič- 
nika koji su se javljali na razvalinama langobardske države i starog bizani- 
skog područja. Tako su sve više gomilali na glavu Karla Velikoga nove časti 
koje će o Božiću godine 800. dovesti do »obnove carstva«. 

Krunidba Karla Velikoga: rezultat različitih želja. Zaključni čin ostvarit 
će se prema uobičajenim pravilima bizantskog ceremonijala: krunidbu će izvr- 
šiti biskup metropolit, narod će bučno odobravati, a svi nazočni iskazat će 
počast novome caru. Moglo bi se prigovoriti da ni glumci ni pozornica nisu 


a je Karlo Veliki imao tri rješenja da je se oslobodi: da je svrgne, da se 
oženi njome ili da je navede da ga prizna za kolegu (zapravo su caricu Irenu 


srušili njezini ljudi prije nego što je izbor učinjen; bio je potreban kako 


„bi se jednoga od njezinih nasljednika prisililo da privremeno pristane na 


treće rješenje).. 
ko su sve službene čine izvršili pape, od kojih nijedan, čini se nije bio 
obdaren osobitim umnim i moralnim sposobnostima, obnova carstva je rezul- 


tat mnogobrojnih želja. Prije svega imamo tvorca carstva, Karla Velikoga i 
njegove velikaše, kojima možda i nije bilo do krunidbe u onom obliku kako 
je bila izvršena, ali su bez sumnje rado prihvatili carski naslov koji je izra- 
žavao nadmoćnost monarha osvajača nad ostalim kraljevima tadašnjim i biv- 
šim. Langobardi, Bavarci, Sasi i Frizi, svi stari protivnici Franka, bili su ko- 
načno pokoreni; Avari s dunavskih ravnica sa svojim slavenskim podanicima 
savladani; Arapi potisnuti, unatoč porazu u klancu Roncesvalles, južno od 
Pirineja, preko utvrđenog bedema španjolske marke: to su sve bili očevidni 
uspjesi Karla Velikoga koji su ga uzdizali u mašti franačke vojske. Ali u 
očima sjevernoga klera njegova je pobožnost bila važnija. Zbog zaštite koju 
je pružao crkvi u domovini svojih predaka, u pokrajinama koje je oduzeo 
poganima, sve do Jeruzalema pod vlašću nevjernika, Karlo Veliki je ostvarivao 
ideal sv. Augustina o »kršćanskom carstvu« u kojemu je zemaljska država nago- 
vještavala božju državu. Svi oni koji se nisu pomirili s propašću Rimskog 
Carstva ili s njegovim izgnanstvom na istok, kao i oni koji su idealizirali 
stari Rim kao uzor pravde i mira, moći i razuma, vidjeli su u tom Germanu 
»obučenom u životinjske kože« čovjeka kojemu je sudbina namijenila da oživi 
carsku utvaru. 

Utvaru, svakako, jer povijest se ne ponavlja, a Rim nikađa nije bio tako 
divan kao u snovima; samo je svemoćna iluzija mogla ostvariti čudo uskrsnuća, 
unatoč neznanju i nepovjerenju što ga je ostala Evropa osjećala za polubizant- 
ski papski grad. 


3. 
Nagovještanje Evrope ili pogrešno polazište? 


Velika novost, poslije mnogo godina nepokretnosti, nije bila pometnja, 
sukob volje u pozadini uzbudljivog obreda na Božić 800. godine, nego pojava 
točno određene namjere da se eksperimentira i građi. Karolinška obnova 
nalik je na prerano kopnjenje koje troši svoju toplinu prije nego što rastopi 
čitav snijeg: gotovo su sva stabla zamrla ili ogoljela, ali neka su propupala, 
pojavili su se i prolazni cvjetići koji nagovješćuju bujan rascvat bliskog pro- 
ljeća. Univerzalizam, evropeizam, feudalizam, nacionalizam: svako od tih stre- 
mljenja imalo je svoj elementarni izraz u IX stoljeću. Na tabuli rasi koju je 
ostavilo barbarsko doba Karolinzi su ispisali mnoga važna pitanja: odgovori 
će se javiti kasnije kada su problemi što ih je trebalo riješiti poprimili drugi 
vid. 

Evropski okvir. S geografskog stajališta nije pogrešno mišljenje da je 
karolinško carstvo neki nagovještaj Evrope. Ako ono i nije imalo stvarnu 
vlast nad svim katoličkim zemljama (da ne govorimo o Bizantu), od svih 
drugih carstava kasnijih stoljeća najviše se približilo tome cilju, osim možda 
kratkotrajnog Napoleonova carstva (k. 9). Istina je da u vrijeme Karla Veli- 
koga katolička Evropa nije još obuhvaćala skandinavske zemlje ni Iberski 
poluotok (osim španjolske marke i malog vizigotskog kraljevstva Asturije, čiji 
je vladar priznavao franačkog cara za svoga suverena). Od Slavena u njemu 
je bilo samo malo slovenskih plemena privremeno priključenih karolinškim 
posjedima u Bavarskoj i Italiji. Unatoč tome, Karlo Veliki ostavio je tako 
dubok utisak na balkanske Slavene da je njegovo ime (Carolus, kralj) postalo 
sinonim za kraljevsko dostojanstvo u njihovu jeziku, kao što je bilo i s Ceza- 
rovim imenom u mnogim drugim jezicima. 

Porodica katoličkih nacija bila je, dakle, mnogo manja nego danas, ali 
je gotovo sva bila pod izravnom ili neizravnom vrhovnom vlašću Karla Veli- 
koga; najvažnija iznimka bijaše Engleska; i tamo je, istina, jedan northum- 
brijski kralj dobio prijestolje pod diplomatskim pritiskom cara i pape; ali 
je moćni kralj Mercije jednakopravno pregovarao s Karlom Velikim. Mercija 
je bila neznatna u usporedbi s karolinškim carstvom, ali kralj Offa nije imao 
geografskih karata da uspoređuje i s pravom se ponosio visokim bedemom 
ili nasipom (Offa's Dyke) što ga je podigao protiv nemirnih Kelta iz Walesa. 
Irska, još udaljenija, bila je prepuštena svome bezvlađu što ga je donekle 
zauzdavalo teoretsko vladanje jednog ard-rija (vrhovnog kralja) nad otprilike 
dvije stotine manjih kraljeva. Unatoč tome, otok je dao velikih intelektualaca 
koji su bili slava i ponos karolinškog dvora, gdje je bilo mnogo Engleza i 
Španjolaca osim službenika iz raznih pokrajina carstva. 

Iako evropsku okosnicu carstva nikada nije priznao službeni karolinški 
rječnik, u ondašnjoj književnosti nije bila nezapažena. Ime Evropa, poznato 
starim piscima, ali rijetko spominjano u barbarsko doba, dramatično se 
pojavilo u jednom od najstarijih izvještaja o bitki kod Poitiersa: jedan 
španjolski ljetopisac iz polovine VIII stoljeća opisuje tu bitku kao trijumf 
Evropljana (Europeenses) nad Arapima. U IX i X stoljeću književne aluzije na 
»Evropu« sve se više javljaju, a potom nestaju. Uzajamno nepovjerenje između 
Rima i Bizanta, koji su težili za općom vladavinom, spriječilo je da zamisao 
evropskog jedinstva nadvlada suparništvo između Zapada i Istoka. Pojava 
koja nije bila samo srednjovjekovna! 


Povratak univerzalizmu. Da je Karlo Veliki imao samo jednu ambiciju 
— da bude na »čelu Evrope«, to jest neka vrsta ard-rija cijelog katoličkog 
Zapada, bio bi uspio: bio je ratnik bez premca i sa svojih mnogobrojnih osva- 
jačkih pohoda donosio je plijen koji je mogao velikodušno podijeliti najve- 
ćoj vojsci na kontinentu, Biti »car Rimljana« značilo je mnogo više: odgo- 
vornost za moralno i materijalno blagostanje Ljudske države, zahtjev da vlada 
»univerzalno«, ako ne nad cijelim svijetom (jer ni staro Rimsko Carstvo ni 
rimska crkva nisu bili univerzalni), a ono barem nad kršćanskom zajednicom. 


U tom je pogledu Karlo Veliki bio dorastao svojoj novoj dužnosti ako A E 
mislimo na ravnodušnost gotovo svih njegovih prethodnika prema odgovor- naa = na SRI 
nostima krune. U granicama i formama koje mu je dopuštala njegova sredina kad EM SSR : tope Pat NE 
pokazao se privržen svojim obvezama kao najsavjesniji bizantski carevi: Syr hen RA I NU m : 
i SSe no gonsi U 3 ; eza (detalj bizantskog mozaika iz VII stoljeć 
trudio se da sve uredi i poboljša, od ponašanja klera do vrijednosti novca, Rimu) ( J g iz VII stoljeća u crkvi sv. Agneze u 

od sastavljanja zakona do skupljanja epskih narodnih pjesama. Ali nije bio 
sasvim svjestan univerzalne važnosti carske krune. Sve do smrti nastojao je 
upravljati carstvom kao da je jednostavno »prošireno kraljevstvo«, to jest 
skup pokrajina i plemena što ih je ujedio svojom sposobnošću i vještinom 
i koje je mogao raspodijeliti po svojoj volji, prema franačkom običaju, člano- 
vima svoje obitelji. Pojedini funkcioneri kraljevske kuće pomagali su mu da 
obavlja poslove od općeg interesa: »šambelan« (nasljednik merovinškog major- 
doma, ali s ograničenijom vlašću), »senešal« (upravitelj kraljevskog dvora), 
»konetabl« (upravitelj staje ili konjušnica), peharnik, i još drugi, kojih se 
nazivi povezuju s barbarskim shvaćanjima države kao privatnog vlasništva. 
Ali svako od združenih kraljevstava u carstvo sačuvalo je svoju administraciju, 
ustanove i zakone. 

Karlo Veliki bi vjerojatno podijelio carstvo među svoje sinove i nasljed- 
nike da ga slučajno nije nadživio samo jedan sin — Ludvig Pobožni. Odgojen 
od svećenika privrženih carstvu, on je odmah odbacio nazive kralj Franaka 
i kralj Langobarda, koje je Karlo Veliki volio, i prihvatio samo naziv cara. 
Godine 817. svečano je izjavio da je svaka podjela carstva suprotna volji božjoj 
i jedinstvu crkve. Jedan od njegovih biskupa, primjenjujući jednu izreku 
sv. Pavla na novu situaciju, nadodao je da se svi stanovnici carstva moraju 
smatrati »kao jedno tijelo u Kristu«. Jedno tijelo s carskom, a ne s papskom 
glavom: godine 824. Ludvig je naredio da nitko ne može biti posvećen za papu 
prije nego što se zakune na vjernost caru. Tih godina utjecaji talijanski i 
bizantski počeli su ubrizgavati rimski zrak u germansku atmosferu karolin 
škog dvora. Karlo Ćelavi, jedan od Ludvigovih sinova, oblačio se kao bizantski 
car na sablazan svojih franačkih dvorjana. 

Prerano ili, možda, prekasno. Ludvig je vjerojatno bio dalekovidniji od 
Karla Velikoga, ali mu je nedostajala željezna volja i ugled njegova oca. Anar- 
hične težnje franačkoga plemstva oslobodile su se poslušnosti koju im je prvi 
car nametnuo: sinovi i unuci Ludvigovi raskomadali su carstvo prije nego 
što se carska teorija mogla sasvim razviti. Ali je ta teorija prilično uznapre- 
dovala da bi se mogla održati, neovisno o franačkoj hegemoniji, o carskoj 
osobi i cjelokupnosti carstva, kao glavni politički simbol katoličkog svijeta. 


Zapadna kršćanska republika. Ne sasvim spremno kada je možda imalo 
snage, ne više dovoljno snažno kada je možda bilo gotovo spremno, karolin- 
ško carsivo nam se može učiniti bezobličnom državom, nedjelotvornom i 
maglovitom. Ali ljudi IX stoljeća vidjeli su u njemu kršćansku državu, respu- 
blica christiana, koja je obuhvaćala gotovo cijelu Evropu i djelovala osobito 
skladno. Država i crkva u njoj tako su se pomiješale da su pobude mogle 
poteći od jedne ili druge prema potrebama trenutka ili prema sposobnosti 
i odlučnosti njihovih glavara bez ikakvih sukoba ili teškim zastranjenja. 

Njihova suradnja bila je osobito plodna u novoosvojenim poganskim 
zemljama. Kler je u njima bio neka vrsta okupacijskog i administrativnog 
tijela, po broju veći i bolje organiziran od svjetovnih dužnosnika i vojnika. 
Kao što je u vrijeme staroga Rima stvaranje novog niza gradova značilo da se 
pojedini barbarski narod uklopio u uljuđeno društvo, tako je pod Karolin- 
zima pojava nove mreže biskupija, župa i samostana ukazivala na to da se 
pojedino barbarsko pleme uvrstilo u kršćansko društvo. Domaći crkveni 
kadrovi, sposobni da čitaju i više ili manje dobro govore latinski, brzo su 
se stvarali; običaji koje je kršćanstvo najstrože osudilo, kao što su ljudske 

žrtve i mnogoženstvo, bili su odbačeni; u isto vrijeme uvedene su osnovne 
poljoprivredne metode franačke ili langobardske putem izravnog naseljavanja 
ili proučavanja mjesnog stanovništva. Baš zato što je karolinška civilizacija 
bila skromnija od klasične rimske, ljudi su je brže prihvaćali. Prije nego što 
se koji »provincijalac« pokazao sposobnim da upravlja rimskom državom, 
respublica romana, protekla su stoljeća; samo jedno stoljeće i pol bilo je 
potrebno da kormilo kršćanske republike, respublica christiana, koje su 
Franci ispustili, prijeđe u ruke novoobraćenih Sasa. 

Država i crkva surađivale su i u starim provincijama gdje se njihovo djelo 
razvijalo s manje oduševljenja i nije postiglo temeljitih rezultata. Trebalo je 
paziti na osjetljivost dviju prijestolnica, Rima i Aachena, kojih se tradicije 
i težnje nisu uvijek slagale. Tim razilaženjima pridružili su se i otpori pokra- 
jina, kao što su pobune Akvitanaca, ustanci Bretonaca, pokret za nezavisnošću 
langobardske kneževine Benevent, koja je izmakla propasti langobardskog 
kraljevstva. I Benevent i Bretanja ostvarili su svoju nezavisnost. Jedina opo- 
zicija koja je mogla biti opasna, a to je bila glavna jezgra langobardska, ras- 
pala se nakon franačkog osvajanj; dovoljno je bilo dati Italiji određenu neza- 
visnost. 

Jedinstvena vjerska podloga održavala je čitavo pučanstvo karolinške 
Evrope, među kojima skromne i neznane, kao i moćne i čuvene. Trebalo se 
zaista boriti protiv izopačenosti i opće neukosti klera i vjernika; ali nije bilo 
potrebno da ljudi shvate sve dogme i da se pridržavaju svih zapovijedi božjih 
pa da prihvate vjeru. Čini se da hereze nisu imale u narodu mnogo pristalica, 
iako je pitanje predestinacije izazvalo raspravljanje među rijetkim učenja- 
cima. Praznovjerja iz poganskog izvora bila su više raširena, ali ne toliko da 
su mogla biti ozbiljna opasnost po jedinstvo vjernika. 

Unatoč tome ne može se nazvati nagovještajem Evrope ono što se može 
točnije označiti kao krivo polazište. Kada danas kažemo Evropa, ne mislimo 
na jedinstvenu vjeru ili na univerzalnu državu, nego na cjelokupnost političkih 
ustanova, vjekovnih spoznaja, umjetničkih i književnih tradicija, ekonomskih 
i društvenih interesa koji tvore mozaik mišljenja i nezavisnih naroda. S te 
točke gledišta učinit će nam se carsivo karolinško kao zamašan, ali u biti 


promašen napor. 


4. 
Početak feudalizma i prvi tračci narodnosti 


Da bi mogao ostvariti teške zadatke koje mu je nametnula dužnost pogla- 
vara respublicae christianae, karolinški vladar imao je samo političku oko- 
snicu koja je tako loše poslužila merovinškim kraljevima: kolektivne organe, 
lokalne snage, osobne pomoćnike i službenike. Ali kolektivni organi s »demo- 
kratskim« obilježjem (to jest skupštine odraslih vladajućeg naroda) nisu se 
mogli iskoristiti za zadatke koji su nadilazili lokalno pravosuđe. Uostalom, 
glavna skupština slobodnjaka bila je svedena na savjet vojničkih i vjerskih 
uglednika, jedinih koji su još imali potpunu slobodu. Što se tiče lokalnih 
snaga, kao što su grofovi i njihovi podložnici, teško bi obavljali svoje različite 
dužnosti i da su bili neobično gorljivi. Sada su gotovo svi postali nezavisni, 
neukrotivi, neuklonjivi gospodari, jer su zbog nedostatka redovitih poreza 
njihova plaća i nagrada za vjernost postali kraljeski posjedi u njihovu okružju. 
Ako vjernost nije bila sigurna, kako je vladar mogao oduzeti plaću? 

Glavni teret upravljanja pripao je kraljevim povjerljivim osobama i nje- 
govim službenicima, koji su tvorili nestalnu grupu s različitim položajima i 
neodređenim funkcijama. Čak i dobar službenik nije bio zadovoljan time 
da ga »izdržavaju« na kraljevskom dvoru. On je želio da bude »okućen«, to 
jest nagrađen darivanjem zemlje, gdje bi se osjećao kao gospodar, a ne više 
službenik. Na taj su se način Merovinzi lišili golemog zemljišnog fonda i upro- 
pastili u ispraznoj nadi da će kraljevati. 


Kako vladati? Prvi Karolinzi bili su nedvojbeno u boljem položaju nego 
posljednji Merovinzi. Nametnuli su se svjetovnjacima svojim vojnim uspje- 
sima, a kleru svojom pobožnošću koju su im priznali najmjerodavniji tumači. 
Raspolagali su novim zemljišnim izvorima: zemljama stečenim u službi Mero- 
vinga, dobrima crkve koja je zaplijenio Karlo Martel, osvajanjima Pipina 
Maloga i Karla Velikoga. Pod njihovim snažnim porivom stari su zupčanici 
proradili, iako škripeći: skupština je raspravljala, grofovi — kasnije vojvode 
i markizi, na čelu vrlo prostranih okružja — izvršavali naređenja, a dvorski 
se službenici razmiljeli na sve strane. Potom su zupčanike nauljili: učinilo se 
sve da bi se osoblje poučilo, objasnile mu se dužnosti — pismenim naređe- 
njima ako je naslovnik znao čitati; češće usmeno — pripremilo mu se kona- 
čište ako je moralo putovati. Unatoč toj grozničavoj aktivnosti nije se moglo 
očekivati od jednog upornog kljuseta da uradi isto što i nekoliko trkaćih konja. 


Da bi se moglo bar donekle uspješno upravljati, bio je potreban što veći 
broj službenika, trebalo ih je plaćati ne zemljištem nego novcem, kako bi se 
osigurala njihova poslušnost; da bi ih se moglo platiti novcem, trebalo je 
uvesti izravne poreze; da bi mogli utjerivati porez, trebalo je povećati broj 
službenika. Tako se postupalo u Bizantu; ali u karolinškom carstvu, sve da 
su ekonomski uvjeti omogućili takvu revoluciju, ona bi ozlovoljila ljude 
naviknute da sve pribave bez novca i da ocijene samo zemljišni posjed. Neiz- 
bježno je bilo da i Karolinzi, kao Merovinzi prije njih, raspu državna dobra 
kako bi mogli vladati. 

Kako se u tim uvjetima moglo spriječiti osobe kojima je ustupljena 
zemlja da izmaknu svojim obvezama? Karolinzi su nastojali da ojačaju veze 
poslušnosti najjednostavnijim načinom, onako kako su već postupili Mero- 
vinzi i drugi barbarski vladari: da zahtijevaju zakletvu vjernosti koja bi istak- 
nula osjećajne veze između vladara i podložnika te izazvala božju osvetu protiv 
prekršitelja. Istina, iskustvo je pokazalo da nijedno obećanje odmah u početku 
neće iznevjeriti; put koji je Merovinge odveo u propast bio je popločen neu- 
vjerljivim zakletvama. Unatoč tome, Karlo Veliki tražio je općenite zakletve 
od svih slobodnjaka, a određenije od svojih najbližih sljedbenika (»vazala«), 
i to gotovo bjesomučnom upornošću; poticao je i svoje vazale da zahtijevaju 
slične zakletve od svojih podložnika. Vjernik poput njega nije ni mogao druk- 
čije postupati. 

Vjernik, ali realist, car je tražio i načine kako da neispunjenje učini još 
težim. Obveze vjernosti mogle su se učvrstiti isticanjem vjerskog značenja 
zakletve ili potaknuti davanjem zemlje u običan posjed, ali ne u potpuno 
vlasništvo, mogle su se ustaliti držeći u ravnoteži vazale i kontrolirati povre- 
menim nadzorom. Ta sredstva nisu bila sasvim nova, ni prihvaćena bezuvjet 
nom postojanošću, ali u cjelini stvorila su pod Karolinzima prvu jezgru onoga 
što će kasnije dobiti naziv »feudalizam«, 


7 Rođenje Evrope 97 


Prva iskustva početnog feudalizma. Ograničimo se za sada na tome da 
istaknemo bitne crte tog načina upravljanja koje su se počele pokazivati 
prije polovine IX stoljeća. Darivanje zemlje u potpuno vlasništvo (mogli bismo 
reći sasvim izgubljene) nadomješteno je davanjem »beneficija« u obično vla- 
sništvo; točnije, kako se onda govorilo, vazal nije »imao« beneficij, nego ga 
je »držao« u ime vladarevo, kojemu je za uzvrat dugovao poslušnost i usluge. 
Vazalove dužnosti bile su istaknute svečanom izjavom vjernosti, što se duboko 
utisnulo u maštu i osjećaje nazočnih, a još više prisegom na svetim moćima. 
I svećenici su dobivali beneficije i privilegije kao protutežu svjetovnjacima 
unatoč tome što nisu služili kao vojnici. Putujući službenici višega stupnja, 
missi dominici, koji su imali puna ovlaštenja, imali su zadatak da bde nad 
prenošenjem i izvršavanjem vladarevih naređenja. Njihova stalna pomicanja, 
kao i neprestano premještanje vladarevo, trebalo je da na neki način ispuni 
prazninu što je postojala između odvojenih točaka gdje je autoritet vlasti 
imao izvjesnu djelotvornost. 

Kao i carska teorija, tako je i ta predfeudalna organizacija morala biti 
iskušana i s vremenom usavršena. Nije mogla izravno proisteći iz duha disci- 
pline koje nije bilo; njezino je djelovanje još uvijek zavisilo od osobina vlada- 
revih i pomoći koju je mogao očekivati od svoje porodice. Ali sinovi i nasljed- 
nici Ludviga Pobožnog počeli su se boriti međusobno i napadati samog cara 
još prije njegove smrti. I dok je carstvo bilo razdirano tim unutrašnjim 
borbama, dotle su se novi valovi barbara, željnih osvajanja, oborili na nji 
pospješili raspad središnje vlasti. To je ubrzalo razvoj feudalizma, ali u 
pravcu koji Karlo Veliki nije bio predvidio. U prvo vri jeme pridržaoci benefi- 
cija prodali su svoju vjernost onome među pretendentima na prijestolje koji 
je najviše nudio, tražeći sve veće povlastice za sve manje usluge. Potom, kako 
se paraliza središnje vlasti sve više pogoršavala, uzeli su na se obvezu nužne 
obrane i upravljanja svojim posjedima ne brineći se pri tome mnogo za više 
vladareve interese. 

Tako je nakon prve faze, kada je vladar uporno zahtijevao od vazala da 
vrše svoje dužnosti, nastala druga, kada su vazali isticali svoja prava. Treća 
faza, obilježena uzajamnim obvezama više ili manje ujednačenim, bila je još 
daleko. Ali i druga faza, koliko god kaotična, nije bila sasvim negativna, jer 
je nametnula točno određene obveze vazalima i prisilila ih, tako reći, da obnove 
u svoju korist one ćelije lokalne uprave koje su nestale raspadanjem rimske 
mreže gradova-država. Domalo ćemo vidjeti kako je obnova uprava i lokal. 
nih inicijativa bila prvorazredan čimbenik u prcobrazbi pogešnog polazišta 
karolinškog carstva u pravi nagovještaj Evrope. 


»Narod« potječe od »roditi se«. Moderna Evropa izravno se ne temelji 
na lokalnim vladama nego na nacionalnim. Stari je Rim rastvorio primitivne 
nacionalizme u univerzalni patriotizam; nacije su bile proizvod srednjega 
vijeka, a karolinško doba je pridonijelo njihovu stvaranju, iako nije bilo 
svjesno toga. 

Postoji velika razlika između solidarnosti plemena i naroda, koju su 
barbari jamačno osjećali, i nacionalizma koji se temelji na povezanosti jednog 
naroda s domovinom. Ta se povezanost počela ccrtavati u Langobarda dugim 
boravkom u Lombardiji, Bavaraca u Bavarskoj, a isto tako i u svakoj oblasti 
postepenim stapanjem barbara i domorodaca; ali programatski univerzalizam 
Karolinga nije pogodovao razvoju nacija te posljednje vrste. Istina je da se 

njihovo gledište, pod utjecajem barbarske tradicije, nije opiralo tome da 
svaki pojedinac zadrži svoje naslijeđene običaje. Baš za vladavine Karolinga 
javljaju se u pravnim dokumentima neobični izrazi kojima svaki zaintere- 
sirani izjavljuje da oživi prema franačkom pravu« (ili langobardskom, ale- 
manskom, vizigotskom, rimskom, prema prilikama) sna osnovi svoga rođenja« 
(ex natione). Ali »narod« u tim dokumentima imao je značenje sasvim druk- 
čije od današnjega: nisu se uzimali u obzir geografski okvir i administrativne 
podjele, nego samo rod po krvi. Živjelo se prema franačkom pravu ne zato 
što je neiko rođen u franačkoj zemlji nego zato što potječe od Franaka. 

I taj je kriterij imao svojih iznimaka. Bilo je pojedinaca koji su iskazivali 
drukčije pravo nego njihovi očevi. U talijanskim gradovima X stoljeća trgovci 
i zanatlije rimske »narodnosti« povezat će se sa zemljišnom vlastelom, ženiti 
se s kćerkama vazalnih gospodara i prihvatiti germansko pravo osvajača. Stu- 
panje u svećeničke redove automaiski je uključivalo prihvaćanje rimskog 
prava, što pokazuje koliko je crkva katolička bila nesklona svakom pokazivanju 
nacionalizma u svome krilu. To dokazuje njezino uporno nastojanje oko latin- 
skog jezika'u bogoslužju, u suprotnosti s prilagodljivim držanjem pravoslavne 
crkve. Nisu išli tako daleko kao pape, ali su ipak prvi karolinški vladari poka- 
zali izvjesno nastojanje u tom istom univerzalističkom pravcu. Objavili su 
kapitulare punovažne za čitavo carstvo i, unoseći u zakonik »narodna« prava, 
pustili ih da utonu zbog nedostatka novih odredaba. Priča se da je Ludvig 
Pobožni mislio kako će propisati kao opći zakon carstva »narodno« salijsko 
pravo, ali to nikada nije učinio. 


Od tourskog crkvenog koncila do verdunske podjele: odvajanje jezika. 
Moraio je proteći mnogo stoljeća prije nego što se poivrdio pravi naciona- 
Hzam, ali su se prethodni uvjeti za preobrazbu jedinstvene države u trojednu, 
sastavljenu od saveznih narodnih država, ubrzo pokazali zbog sukoba oko 
nasljedstva. Ponovne podjele karolinške države za nasljednika Ludviga Pobo- 
žanog dobile su obilježja bliske karti modernih narodnosti, s postojanošću koju 
teško možemo pripisati slučaju. To više što u grubim crtama odgovaraju 
jezičnim granicama, o čemu nam je karolinške doba sačuvalo prva pouzdana 
svjedočansiva. Godine 813. tourski koncil preporučio je kleru da propovijedi 
prevede na romanski ili germanski jezik kako bi ih narod mogao razumjeti. 
Dvadeset i devet godina kasnije dva mlađa sina Ludviga Pobožnog i njihovi 
ratnici obvezali su se zakletvom da će se uzajamno pomagali u borbi protiv 
starijega brata, cara Lotara: vojnici Karla Ćelavoga zakleli su se na njemač- 
kom. Činilo se da je godinu dana kasnije verdunski ugovor preivoric verdun- 
sku zakleivu u političku podjelu: pokrajine sasvim francuske dobio je Karlo 
Celavi, a njemačke Ludvig Njemački. Lotar je za se zadržao, osim talijanskih 
i provansalskih pokrajina s izrazitim romanskim obilježjem, dug pojas kra- 
leva između tih dvaju područja, gdje se sve do danas isprepleću jezici: fla- 
mansku i valonsku Nizozemsku, uvijek sporni Elzas i Lotaringiju, mnogo- 
jezičnu Švicarsku (k. 10). 

jedno je sigurno da verdunska podjela nije izvršena prema narodnosnim 
mjerilima i da su joj razlozi bili prolazni i slučajni. Radilo se o tome da se 
oblikuju otprilike tri dijela jednake vrijednosti s gledišta njihovih gospo- 
darskih i vojnih izvora, dodajući područjima koja su već bila pod nadzorom 
svakoga od braće potrebna pogranična područja, kako bi svaki od dijelova bio 
jednak. Mlađa braća — pravi pobjednici — zadržali su kompaktnije dijelove, 

prepuštajući starijemu bratu obje prijestolnice, Rim i Aachen, koje su mu 
pripadale s carskim dostojanstvom. »Stručnjaci«, koji su imali zadatak da 
pobroje opatije i grofovije dodijeljene trojici braće, nisu se jamačno brinuli 
za lingvistiku, niti su mogli imati — zbog nedostatka geografskih karata — 
jasnu sliku različite konfiguracije tako oblikovanih država. 


Ipak su se dva od kraljevstava stvorenih 843. odupirala svim buđućim pro- 
mjenama i stvorila jezgru moderne Francuske i Njemačke, do se treće kraljev- 
stvo, koje su dijelile Alpe na dva dijela s narodima koji se nisu međusobno 
razumijevali, gotovo odmah raspalo. Francuska i Njemačka postepeno su pri- 
svojile pogranične pokrajine. Dio južno od Alpa, gdje je naziv Italija počeo 
pretezati nad nazivom »langobardsko kraljevstvo, mogao je ipak zauzeti 
časno mjesto u trojednici država da se proširio južno od Rima, gdje su se 
zaustavila karolinška i langobardska osvajanja. Međutim, vojni i diplomatski 
pokušaji cara Ludviga II, nasljednika Lotareva, da pod svoju vlast privuče 
»drugu« Italiju — langobardsko vojvodstvo Benevent, nezavisne bizantske 
gradove ugrožene od Arapa — sasvim su propali. Premalen, bez svojega juga, 
carski vrte bio je namijenjen osvajanjima drugih: sto godina nakon verdun- 
ske podjele postao je pripadajući dio Njemačke u carstvu odsječenom od 
Francuske. Od IX stoljeća nejednakost talijanskog člana zajednice kvarila je 
drugo političko rješenje koje se pružalo Karolinzima: umjesto evropskog jedin- 
stva ravnoteža triju nacionalnih kraljevstava. 


5. 


Bilanca karolinške civilizacije 


Karolinška kultura, prijelazna kultura, našla je konačan izraz samo na 
uskom području pisma, latinske gramatike i prijeko potrebnih klasičnih 
tekstova. 

Njezin najveći uspjeh bila je reforma pisma. Oblikovana u skriptorijima 
(središtima za prepisivanje) u Francuskoj, minuskula »karolina« istisnula je 
jedno za drugim »nacionalna« pisma, trnov plod degeneracije rimskog neepi- 
grafskog pisma (uncijalnog, poluuncijalnog, kurzivnog). Doživjela je potpun 
uspjeh, mnogo vremena nakon što su izumrli Karolinzi, u Španjolskoj, u 
Engleskoj i u južnoj Italiji. Možda minuskula »karolina« nije imala sve vrline 
koje joj je pridavao njezin uspjeh: »nacionalna« pisma bila su slikovitija; 
»Kapitala« natpisa i raskošnih klasičnih rukopisa bila je skladnija, a mogla je 
biti isto tako prostorno ekonomična da joj je format bio manji. Zato je razgo- 
vijetna i ne umara oči: možemo to reći u prezentu jer je i ova knjiga tiskana 
karolinškim malim slovima, minuskulama, koje su nešto preinačene s dodat- 
kom velikih slova, »kapitala«, što su ih kasnije nanovo otkrili humanisti u 
natpisima rimskih spomenika. To je pismo među prvim primjerima one vrste 
jedinstvenih mjera koje pojednostavnjuju međunarodni život: gregorijanski 
kalendar, decimalni metrički sustav i jedinstvena poštanska veza. 


Književni preporod: njegove granice. U istu vrstu ideja treba svrstali 
i rad službenih karolinških krugova oko utvrđivanja osnovnih pravila klasične 
latinštine i obrazaca jezika i stila u velikim kršćanskim ili poganskim knji- 
gama. Nije se smjelo gubiti vrijeme. Romanski jezici već su se javljali u neugla- 

Karta 10. Verdunska podjela (843) i jezične grupe 


đenim jezicima kontinentalnih pisaca, iako još nisu dostigli stupanj književ- 
nih jezika — kao anglosaski u Engleskoj. Pravi latinski jezik bio je mrtav 
i trebalo ga je balzamirati kako bi služio razumijevanju Svetoga pisma, razgo- 
voru učenih ljudi, službenim spisima za zajednice koje govore različitim govo- 
rima. Na isti je način trebalo sačuvati važnije svjetovne pisce prije nego što 
se njihovi posljednji rukopisi izgube ili ih kakav domišljat redovnik izbriše 
sa skupocjene pergamene i popuni kakvim svetim tekstom kojih nije bilo 
dovoljno. 

Svoj velik dug prema »karolinškom preporodu« možemo najbolje proci- 
jeniti, a u isto vrijeme i granice njegove kulture, ako sastavimo spisak latin- 
skih tekstova koji su nam ostali — gotovo svaka rukopisna predaja izvire iz 
karolinškog uzorka — i usporedimo ih s mnoštvom izgubljenih djela. Kakav 


101 


je bio duh onoga vremena pokazuje nam činjenica što su poganski pjesnici 
bili kod ljudi onoga vremena omiljeniji nego učenjaci, unatoč potrebi da se 
putem alegoričnog tumačenja neutralizira otrov njihovih predodžbi i svjetov- 
nih raspoloženja. Istina — obično se tvrdilo — nije bila otkrivena starima, 
ali su zato poznavali tajnu stila. m) 
a Izraz direct na dionio smo upotrijebili, iako bi ga drugi htjeli zadr- 
žati za doba humanista. Istina, karolinški preporod zapalio je usred mraka 
samo jednu svijeću na oltaru, ali je drugi preporod oteo nebu malo njegova 
svjetla i dao ga ljudima. Međutim su intelektualne elite obaju doba me 
dojam da je prošlost prekinuta; željele su da zatru najnovije faze kako | i 
oživjeli ideale prohujalog vremena. Religiozniji i neuglađeniji od e 
pisci karolinškog doba prihvatili su teme čisto poganske a da ih nisu kritič i 
prosuđivali ili pokršćanili, niti su im uopće duh upili. U svome životopisu 
Karla Velikoga Einhard bezočno oponaša Svetonijeve živote careva; ali sličnost 
između njegova Karla Velikoga i Augusta samo je površinska. Pjesnici imaju 
više dara i više sreće jer se ljubav i proljeće odupiru promjenama mode. U 
Pojedine karolinške pjesme čine nam se istrgnutim stranicama iz knjige 
II ili HI stoljeća — ali knijge skromne vrijednosti, jer ako je karolinški pre- 
porod i dao nekoliko vrsnih književnika, samo je jedan izvanredan mislilac, 
a to je bio Ivan Skot Eriugena. Doduše, Eriugena je dobro znao grčki, pa je 
mogao bolje nego većina njegovih suvremenika crpsti na izvoru klasične, hele- 
nističke i orijentalne bizantske civilizacije. 


Umjetnički preporod: njegova složenost. Umjetnostima, koje nije tre- 
balo prevoditi, Bizant je darežljivo pružio za karolinškog preporoda zanatlije, 
motive i tehniku. Središta koja su konačno potpala pod nadzor Karla Velikoga 
služila su kao posrednici: Rim je u IX stoljeću stvorio nekoliko najljepših 
bizantskih mozaika, San Vitale u Ravenni nadahnuo je graditelje carske crkve 
u Aachenu. Ali su nadahnuća dolazila također iz udaljenijih krajeva: crkvi 
koju je podigao orleanski biskup Teodulf u Germigny-des-Prćsu, u srcu Fran- 
cuske, vjerojatan je uzor armenska katedrala u Ehmiadzinu. p HM 

Karolinška umjetnost u cjelini je mnogo plodnija i izvornija nego knji 
ževnost. Prihvatila je raznorodne strane utjecaje, upotrijebila dekorativne 
elemente iz svih krajeva, od biljnih spletova sa sjevera do sredozemnih palmi, 
a ljudski lik postavila u središte zanimanja — prvi korak na dugom putu 
prema humanizmu. Naknadno će neki od tih eksperimenata potaknuti ' druge 
preporode (»preporodi« otonski i anglosaski u X i XI stoljecu) i sam 
razvijanju romaničke umjetnosti. U svoje vrijeme karolinška je umjeinos 
bila ograničena na mali broj središta. = 

Jedna je značajka zajednička svim manifestacijama karolinškog prepo- 
roda: one su bile cvjetovi iz vrtlarskog staklenika, koje je uzgajala šačica inte- 
lektualaca u službi šačice mecena: vladara, dvora i koje crkvene ustanove. 
izvan tih oaza zemljište je bilo nepropusno za kulturu. I reforma pisma, u 
početku, zanimala je najviše nekoliko tisuća ljudi; ostali nisu znali ni čitati 
ni pisati. 


Trgovina: mali opseg, ali osjetan utjecaj. Koliko je ljudi osjetilo poticaj 
međunarodne trgovine? Budući da nam o tome nedostaju bilo kakvi statistički 
podaci, možemo pretpostaviti da je kupaca najviše bilo nekoliko dorna 
tisuća: svi oni koji su bili dovoljno profinjeni i željni nakita, oružja, lijekova, 

mirodija i egzotičnih začina, a nadasve dovoljno bogati da ih plate, uglavnom 
jedan dio plemstva i visokog klera. Što se tiče dobavljača, njih nije bilo više 
od nekoliko tisuća, čak ako uzmemo u obzir i trgovce robovima, drvom, meta- 
lima i drugim zapadnim proizvodima (većinom sirovinama) koji su mogli da 
zanimaju bizantska i arapska tržišta. Nemoguće je procijeniti broj trgovaca 
koji su se bavili unutarnjom trgovinom i zato što je jedan njezin važan dio bio 
u rukama ljudi drugih zvanja: posjednika, seljaka, lihvara i ribara. 


Ne samo u katoličkoj Evropi nego i od jednog do drugog kraja Staroga 
svijeta najveći su trgovci bili Židovi. SPomenimo posebno one za koje arapski 
izvori iz IX stoljeća tvrde da znaju sedam jezika i da putuju između Špa- 
njolske i Kine trima paralelnim putovima od kojih je jedan svom svojom 
dužinom prelazio preko karolinške države. Dobavljači merovinških kraljeva, 
pa karolinških, organizatori trgovine robljem, trgovci na veliko vinom i soli, 
Židovi su svoj uspjeh morali zahvaliti širokoj naobrazbi, izmjeni ideja i 
tehnike između zajednice svih zemalja. njihovu poštovanju trgovačke djelat- 
nosti u vrijeme kada je Zapad cijenio samo vojnika i svećenika. Koristilo im 
je i to što se s njima iznimno postupalo, a to je u mnogočemu bila i njihova 
nesreća: kako nisu bili ni u jednoj državi punopravni građani, to ih nisu 
vezala ograničenja koja je država nametala, osobito u vrijeme rata, prometu 
stranaca. 

Slične pogodnosti, ali bez istih neprilika, počeli su dobivati građani polu- 
nezavisnih bizantskih pristaništa u Italiji — Venecije, Amalfia, Napulja } 
Gaete — koji nisu bili tako važni kao Židovi, ali im je u idućim stoljećima 
bio namijenjen sjajniji životni put. Njihov dvoznačan politički položaj omo- 
gućavao im je da prelaze granice više kao prijatelji nego kao stranci, a njihove 
veze s Bizantincima i Arapima otvarale su im prozore u svijet civilizacija 
naprednijih od one karolinškog carstva kojoj su bili predstraže. Gradske 
predstraže, iako mnogo inferiornije od građova Istoka s kojima su trgovale, 
postavljene većinom na mjestima gdje se nikada nije ugasila gradska tradicija, 

Karolinško je carstvo opet bilo kulturno naprednije od sjevernih naroda 
koji su okruživali njegovu granicu od Irske do Češke. Ovdje je uloga preteče 
pripala Frizima koji su poput Venecijanaca živjeli na rubu carstva, usred 
močvarnih krajeva, i svoje mršave prihode od poljoprivrede dopunjavali nere- 
dovitom ali uspješnom trgovinom u tim krajevima. Nedostajalo je gradova 
unutar i izvan carstva; ali su se unutar carstva trgovci povezali s misionarima 
i vojnicima podižući mala gradska središta, kao Ouentovic i Dorestad, koji su 
procvali prije nego što su nestali u vrtlogu invazija što su pratile rasulo 
karolinške monarhije. Te su invazije dovele na pozornicu jedan drugi pusto- 
lovni narod, Skandinavce, koji su rado pljačkali i plijenili, ali su bili voljni 
da preprodaju plijen što su ga stekli svojim upadima ili da kupe ono što nisu 
mogli silom oduzeti. 

Dakako, ekonomske tokove ne smijemo mjeriti po njihovu opsegu: prema 
mjerilu našeg vremena učinit će se neznatnim. Ali ono nekoliko stotina osoba 
koje su prodavale male grupe robova i pokoju trubu tkanine (ili, u kraćim 
razmacima, onoliko soli koliko je mogla ukrcati kakva lađa) držale su otvore- 
nim spasonosni prozorčić u mračnom podrumu u kojemu bi — bez njih — 
tavorilo karolinško gospodarstvo, Svi nisu bili međunarodni trgovci. Ono malo 
»trgovaca« što su još živjeli u kojem propalom gradu unutrašnjosti, osobito 
na jugu, te crpli izvore iz svojih nekretninam, lokalne trgovine i lihvarstva, 
nije bilo beznačajno. Društveno su značili kao neka vrsta obrisa srednje klase 

između velikaša i siromaha koji su zajednički bili vezani uz zemlju. Ekonom- 
ski su sprečavali da novca ne bi sasvim nestalo iz opticaja i da svako selo ne 
postane otočić sasvim prepušten vlastitim izvorima. Vrlo je vjerojatno da su 
ti trgovci, strani ili domaći, o kojima gotovo ništa ne znamo — jer se nisu 
razmetali književnošću i nikakav nam trgovački dokumenat iz IX stoljeća nije 
ostao — razvili isto tako važnu djelatnost kakva je bila djelatnost Skota 
Eriugena i Einharda. Poput njih, i oni su osigurali životu svoga vremena da 
održi sporedne djelatnosti i sačuva mogućnosti za blisku budućnost. 


Pravo značenje karolinške obnove. Čim se odvojimo od tri pilastra karo- 
linške civilizacije: vjere, rata i poljoprivrede, odmah nam iskrsne u svijesti 
misao da je karolinška obnova imala sporedno značenje. I u ta tri područja 
pasivnost je većine ugušila odredbe i mišljenja djelatne manjine. 

Religiozna učenost jednog Alkuina i svetost Benedikta iz Aniana malo su 
djelovali na kler bez revnosti i pučanstvo bez gorljivosti. Najstrože kazne, 
pretjerane nagrade, nisu mogle pokrenuti pohlepne i uporne vazale protiv 
najopasnijih neprijatelja. Lakše je bilo pobrinuti se za poljske radove: kme- 
tovi nisu mogli odbiti da sudjeluju, jer ako netko hoće jesti, mora i raditi. 
Nedostajalo je radne snage, gotovo je sasvim nestalo malih posjeda koje su 
s ljubavlju obrađivali slobodni seljaci, a veliki posjedi bili su samo oaze usred 
napuštenih polja. Ako su htjeli iz njih nešto izvući, gospodarevi posrednici 
morali su ih stalno nadzirati. Na tim posjedima nastojalo se sve proizvesti 
kako se ne bi moralo bilo što kupovati; kako se nije namjeravalo kupovati, 
nije se ni brinulo za višak koji bi se mogao prodati. S teškom se mukom pri- 
kupilo toliko da su se mogle namiriti potrebe za vrijeme oskudice; rijetko se 
događalo da je žetva bila tri puta veća nego sjetva. čak je i Karlo Veliki, kada 
ne bi poduzeo kakav osvajački rat, nadgledao svoje vrtove, svoje kokošinjce, 
svoje služavke kako tkaju vunu. U zemljoradničkoj državi bio je uzoran zemljo- 
radnik. Ljepše mu se priznanje ne može odati. 

Po njegovu naređenju nova su zemljišta bila iskrčena duž granica, kako 
je to činio Rim i njegov nasljednik Bizant, koji su pokrajine izložene napadima 
napučivali vojnicima zemljoradnicima. Ali je napredak karolinške zemljo- 
radnje vrlo često bio nalik na pomicanje nomada: za seljacima koji iskrče 
žumu, stvarajući novo zemljište za obradu, zaraste šuma tek napuštenim 
poljima. Na isti način brzo obrastu šikarom i ceste koje su Karolinzi nasto- 
jali obnoviti kao i latinsku gramatiku. Nije bilo dovoljno karavana da njima 
prolaze i održe ih gazeći bujno izraslu travu. Da bi se mogla održati poveza- 
nost carstva, očuvati djelatnost birokracije, koje je bilo jedva dovoljno da 
njima upravlja, trebalo se neprestano prebacivati konjem s jednog mjesta na 
drugo. 
Doba viteštva tek je bilo na početku. Ako su vitezovi katkada znali munje- 
vitom brzinom osvajati golema prostranstva, nikada nisu mogli održavati svoj 
posjed bez pomoći skromnih dvokolica. Pa ipak je Evropa bila gotovo na 
dohvatu ruke. Bit će stvorena prije odozdo nego odozgo, s pomoću dvokolica 
više nego s pomoću vatrenih konja. U IX stoljeću karolinško carstvo, nemo- 
ćan div, slabi i prije vremena opada. U X stoljeću umjesto njega nastat će 
strukture sposobnije za život, jer su bile manje i ljudskom snagom bogatije, 
koje će, ne zaboravljajući iskustva i ideale što im je ono namrlo, započeti 
milenij ekonomskog i intelektualnog napretka. 

DRUGA KNJIGA 


Obnova odozdo 


Prvo poglavlje 


Evropska zora 


1. 


Tisuću godina unatrag: »Tama se rastvara« 


L'alba part umet mar atra sol, 
Poy pasa bigil, mira clar tenebras... 


»Zora donosi sunce tamno moru, a zatim prelazi preko brežuljaka: gle, 
tama se rastvara!« Ovaj distih pisan u X stoljeću jezikom koji više nije latin- 
ski i koji još nije istovjetan ni s jednim od modernih romanskih jezika, ne 
može se jamačno ubrojiti među najskladnije stihove koje je nadahnuo dolazak 
jutra. Ali su se povjesničaru evropskih početaka učinili uzbudljivim kao prvi 
krik novorođenčeta. Prorocima nesreće koji stalno mašu svojim strašilima, 
ispravama koje tu godinu obilježavaju izrazom »približavanje konca svijeta«, 
ti siromašni stihovi kao da najavljuju sretnu vijest, iako se dobro ne razabiru 
usred bolnih povika što prate rađanje Evrope. 

između polovine IX i polovine X stoljeća kršćanstvo je bilo uzdrmano 
u svojim najtemeljnijim strukturama od vrlo brojnih i surovih neprijatelja 

s kojima se ikada sukobilo nakon pada Rimskog Carstva na zapadu (k. 11). 
Njegove patnje bile su utoliko okrutnije ukoliko napadači nisu imali ni sred- 
stava ni namjere da poduzmu osvajanje Evrope i tako joj vrate mir uz cijenu 
ropstva 
eće otoke Sredozemnog 
oji A pr e vratima 
ih 


Opusiošena Evropa. Muslimani su zaposjeli naj 
mora, razmnožili pljačkaška i gusarska gnijezda u ju 
Rima, na Azurnoj obali, odakle su prodirali sve do alp 
ubijajući, pljačkajući, rušeći i udarajući namete. N 
tako okrutni kako ih prikazuju zapadne kronike: su SUDA ljati i uspješno 
graditi ondje gdje su namjeravali da se stalno uč kao na Siciliji i u 
kratkotrajnom emiratu Barija (847—871). Ali je vrijeme ekspanzije, više ili 
manje smišljene, bilo prošlo. Sada se vodila borba zato da se nansaknu TODO 
i osigura plijen. Glavni bagdadski kalifat raspao se u isto yri i 
karolinško carstvo. Države nasljednice bile su z i 
problemima i razdorima. »Sveti rais islamski mogli su 
pohlepni i nedisciplinira ni pustolovi i, əzlotvori, bunt 
roda, svodnici, osobe koje zaslužuju prezire keko ih naziva. 
suda, jedan učeni bagdadski pisac. 

Skandinavci su prebrodili I i Me doć! 
putom stigli u srce Francuske, morem na obale toskanske 
Luni, misleći da je Rim), a rijekama koje su prot jE 
Crno more i Bospor. Stvorili su civilizaciju 
već od brončanog doba, ali u iđućim stoljećima nisu je više 

svojim čestim vezama s najnaprednijim narodima na Zapadu i Istoku, saču- 
vali su običaje pretpovijesnih ljudi. Nisu poštivali ni svoje starješine ni svoje 
roditelje. Katkada su žrtvovali ljude Odinu, svom vrhovnom bogu, ali je 
bilo i onih koji su odricali svaku žrtvu jer su, poput one dvojice junaka u 
povijesnom islandskom spjevu Landnamabok, »vjerovali samo u vlastitu 
moć«. Moć koja se, uostalom, nije oslanjala samo na nasilje nego i na 
prijevaru. 

Mađari, koje je Bizant dozvao sa stepa da ih suprotstavi Bugarima, oboriše 
se na dunavsku ravnicu, koju su nedavno napustili Avari, kao oličenje apo- 
kaliptičnih jahača. Odatle su prodrli sve do Akvitanije i blizine Rima. Strašni 
po izgledu, jeziku, običajima, govorilo se da piju krv ubijenih neprijatelja. 
Možda nisu bili divljiji od drugih neindoevropskih naroda koji su napali 
Evropu: Huna, Avara, Bugara. Ipak je njihovo ime, izobličeno u pričama, 
postalo i ostalo strašilo za djecu: »ljudožđeri«. 

Progutana od »ljudožđera«, nestala je prva država koju su zapadni Sla- 
veni stvorili na granicama karolinškog carstva i brzo je doveli do znatnog 
stupnja civilizacije: Moravsku. Još sjevernije, slavenska plemena različita 
podrijetla probila su se kroz slaba utvrđenja respublicae christianae i prodrla 
u zemlju Bavaraca i Sasa. Drugi Slaveni, možda pojačani skandinavskim ele- 
mentom, opustošiše jadranske obale. 

Svi ti pritisci, uz neslogu i nesposobnost vladara, srušili su karolinško 
carstvo. Iako nije nedostajalo pretendenata na carsku krunu, nitko od poto- 
maka Karla Velikoga nije uspio poslije 887. ponovo sjediniti njegove dijelove. 
Čudnom povijesnom ironijom Rimsko Carstvo, koje je pripremila mitska lič- 
nost Romulova, a stvorio August, svršilo je s mladim carem koji se zvao 
Romul Augustul. Drugom opet ironijom karolinško carstvo, koje je osnovao 
Karlo Veliki, svršilo je s Karlom Debelim. 


Oipor na lokalnoj osnovi. Otpor se polako organizirao, što je bilo neiz- 
bježno s obzirom na vrlo slabu potku od koje je Evropa bila sastavljena. 
Redovita vojska i brodovlje, granice nad kojima su bdjele stalne posade, 
postojali su samo na dvije suprotne krajne točke Evrope, u Carstvu Bizant- 
skom i emiratu, kasnije kordobskom kalifatu. Marke, koje su stvorili karo- 
linzi i njihovi nasljednici na granici zato da izdrže prvi napad invazija, nisu 
bile dovoljno izdržljive. U unutrašnjosti zemlje vazali nisu bili voljni da 
napuste svoje »beneficije« i da se odazovu na poziv vladara. Uostalom, na 
britanskim otocima i u Italiji nije ni bilo vladara kojega bi priznala cijela 
zemlja i koji bi mogao uskladiti obrambene napore. 

Ako nije bilo moguće zaustaviti napadače — a kupiti njihovo povlačenje 
značilo bi izložiti se novim ucjenama — najbolja se taktika sastojala u tome 
da se sklone na sigurno mjesto najdragocjenija dobra i uvreba prilika za 
napad na kolone natovarene plijenom. Gradovi i samostani, koje su u početku 
iznenadili i opustošili, počeli su se opasivati snažnim utvrđenjima. Podignuti 
su utvrđeni dvorci na vrhovima brežuljaka i na rukavima rijeka. Kralj, pape, 
savezi plemića ili građana organizirali su na lokalnoj osnovi sve snažniji i 
ubrzo pobjedonosan otpor. Bitke na otvorenom polju postale su sve rjeđe 
i ne uvijek uspješne, ali je godine 955. Oton Veliki, vojvoda saski i kralj nje- 
mački, zadao Mađarima značajan poraz. Pa ipak se ta beskičmena Evropa 
X stoljeća, baš zbog svoje razjedinjenosti i siromaštva, mogla bolje oduprijeti 
invazijama nego preveć složeno Rimsko Carstvo V stoljeća. Nije više bilo vital- 

Karta 11. Posljednje invazije (IX i X stoljeće) 


nih središta, ni glavnih arterija, gospodarskih čvorišta, kojih bi gubitak mogao 
upropastiti čitavu pokrajinu, već osamljenih sela i gotovo osamljenih gra- 
dova. Da bi se moglo uništiti te sićušne ćelije, jednu po jednu, bio je potreban 
plan i kontinuitet akcije, što napadači nisu imali. 


Proširena Evropa. Izmučeni vlastitim naporima, potisnuti na pojedinim 
područjima, stišani dodirima sa sjedilačkim narodima, napadači su se stalno 
naselili na onim područjima koje su oteli starim kršćanskim zajednicama, a 
i na svojim domaćim. To ih je učinilo pristupačnijim utjecajima svojih susjeda, 

kojih se ratoborno plemstvo i masa siromašnih seljaka nisu iz osnove razli- 
kovali od njihovih. I u njih su nastale neznatne gradske jezgre. Postepeno 
je najveći dio novih barbara prihvatio religiozne i političke institucije starijih 
naroda i organizirao crkve i države po uzoru respublicae christianae. Tako 
je površina Evrope Karla Velikoga bila gotovo udvostručena, a porodica 
evropskih naroda, kakvu poznajemo danas, gotovo upotpunjena (k. 12). 


Za Skandinavce je asimilacija bila razmjerno laka: učvrstili su velik broj 
mostobrana na britanskim otocima sve do Normandije, a u svojim iskonskim 
postojbinama ubrzo su se sjedinili u tri katolička kraljevstva: Dansku, Nor- 
vešku i Švedsku. Malo je bilo teže Mađarima, jedinom neindoevropskom 
narodu koji se uspio ukorijeniti u središtu srednjovjekovne Evrope ne izgu- 
bivši ni svoj jezik ni svoj identitet. Dvije stotine godina nakon svoga obra- 
ćenja na kršćansku vjeru oni su još zadržali naviku da pola godine provode 
pod šatorima, tako da se jedan njemački biskup čudio strpljivosti božjoj 
koja je »izložila opasnosti tako divne krajeve takvih ljudskim čudovištimac. 
Ali još prije nego što su se obratili, nepoznati pisac spijeva Waltharius (možda 
Eckehard iz St. Gallena, švicarski redovnik iz X stoljeća) zabilježio je njihov 
konačan ulazak u proširenu Evropu: »Jedna trećina zemlje, koje se zove 
Evropa, sjedište je raznih rasa, različitih po običajima, jezicima, kulturi i 
vjeri. Jedna od tih rasa, koju nazivamo Hunima, živi u panonskoj nizini«. 


Za razliku od drugih napadača, muslimani nisu primili vjeru katoličke 
Evrope; ali prorjeđivanje njihovih upada dovelo je do razmjene robe i ideja. 
Već odavno nastanjeni na Iberskom poluotoku, sačuvali su od svojih nak- 
nadnih osvajanja u Evropi samo Siciliju. Taj otok, koji su redovite jedinice 
afričkih emira oduzele Bizantskom Carstvu u IX stoljeću, postao je ubrzo 
sjedište nezavisnog i naprednog emirata. Bizant je to obilno nadoknadio 
u X stoljeću kada je protunapadom u Aziji potisnuo islam sve do granica 
Palestine. 


Evropa u zavjelrini: trij 
mjerno uređenih država na 
u trenutku kada je opća obnova već bila na vidil 
nosti. U X stoljeću, prvi put u povijesti, osnovna iv 

Karta 12. Evropa oko 1000. godine 


ljeću carstvo se bilo rastočilo, a početna demografska i ekonomska obnova 
probudila je iz obamrlosti svaku stanicu evropskog tkiva. Tako je partikula- 
rizam postao glavna snaga Evrope. 

Kada se sva pažnja mora usredotočiti na lokalne probleme, ljudima su 
potrebni ideali. I dok su se lokalne snage suočavale s neposrednim problemima, 
san o respublica christiana i dalje je živio. Trajao je sve dotle dok su nacio- 
nalne države bile spremne da prihvate njegovu baštinu. Samo tada se Evropa 
pojavila u obliku koji znamo i volimo: ne kao jednolika civilizacija s teškim 
pečatom autoritativne države, nego kao mozaik samostalnih i povezanih 
kultura, čvrsto povezanih samo duhovnim srodstvom. 

2. 


Kraljevstva i carstva 


Prije nego što proučimo pojave koje obilježavaju duboku revoluciju X 
stoljeća — demografsku i ekonomsku obnovu, kolektivni i individualni parti- 
kularizam — trebat će da se časkom osvrnemo na sluižbene protagoniste 
povijesti: carstvo, papstvo i kraljevstva. 

Njihova nemoć bila je vrlo tužan prizor za sve one koji su ostali vjerni 
karolinškim snovima. Kako bi se moglo obnoviti skladno jedinstvo države 
i crkve kod razasutih dvoraca, osamljenih samostana, ostataka gradova, surova 
i neuglađena plemstva, skučena i materijalističkog svećenstva, bijedna i neuka 
seljaštva, na koje je središnja vlast imala tako malo utjecaja? 


Željezni pape za željezno doba. U drugoj polovini IX stoljeća dvojica 
hrabrih i pametnih papa, Nikola I i Ivan VITI, pokušali su, koliko su im 
snage dopuštale, da u svjetovnom upravljanju kršćanskom državom — res- 
publica christiana — nadomjeste carstvo u raspadanju. U isto vrijeme nasto- 
jali su da učvrste vlast Svete stolice nad biskupima i da odrede stajalište 
prema zahtjevima bizantske crkve za nezavisnošću. Jednoga će dana njihove 
načelne tvrdnje navoditi kao značajne primjere u razvoju papinske vlasti; u 
vremenu kada su izrečene imale su slab učinak usred nesreća koje su se 
oborile na katoličku Evropu. 

Ono što je papama omogućilo da se istaknu nije bio rast njihova ugleda, 
nego slabljenje tuđega. Kako je redoviti tok nasljeđivanja karolinške dina- 
stije bio prekinut, papa je ostao jedina osoba koja je mogla posredovati i 
najbolje ispuniti prazninu dijeleći carski naslov jednome ili drugome kan- 
didatu na prijestolje. Ali sama krunidba nije mogla papinu izabraniku dati 
i vlast (katkada ni želju) da vodi kršćanstvo. Pritisnut od Mađara i muslimana, 
poglavar crkve često je bio izložen na milost i nemilost krupnim svjetovnim 
vazalima iz okoline Rima. Njegove diplomatske pobjede nad Focijem i drugim 
predstavnicima istočne crkve pooštravale su sukob s Grcima i najavljivale 
konačan raskol. : 

Kada je umro Ivan VIII (882), naslijedio ga je čitav niz željeznih pastira 
za željezno doba, koji su često postavljani na papinsku stolicu i s nje zba- 
civani usred nasilja i zločina. Među njima je bilo izvanrednih ljudi, kao Ivan 
X (914—928), o kojemu su zli jezici govorili da održava veze s Teodorom, 
rimskom patricijkom, a koji se osobno borio protiv muslimana, pomirio se 
s Bizantom, potaknuo upotrebu latinskog jezika kod slavenskog svećenstva 
i umro zadavljen u zatvoru nakon četrnaest godina borbi. Drugi pape pokazaše 
se sasvim nedorasli svojim zadacima, ali su ipak ostali jedini priznati pred- 
stavnici teoretskog jedinstva one katoličke Evrope koja je unatoč porazima 
i demoralizaciji i dalje stjecala nove pokrajine. 


U znaku oponašanja: druga »obnova« carstva. Malo poslije druge po- 
lovine X stoljeća Oton Veliki (936—973) uspio je ostvariti drugu »obnovu Rim- 
skog Carstva«. Drugi su, prije njega, uzalud pokušavali; samo je on imao po- 
trebne adute za uspjeh. Saski vojvoda, po pravu rođenja, mogao se osloniti 
na naslijeđenu odanost toga ratobornog naroda, a sada već sklona civilizaciji. 
Izabran kao kralj »istočnih Franaka« — uskoro će se govoriti »Nijemaca« — 

jer je njegov otac ojačao ugled i odredio sudbinu krune, izvojevao je velike 
pobjede nad Mađarima i Slavenima, Kralj »zapadnih Franaka« — budućih 
Francuza — bio je prisiljen da mu prepusti Lotaringiju. U Italiji su velika 
svjetovna i crkvena gospoda uvijek bila spremna da prihvate nogova vla- 
dara kako bi uskratili poslušnost starome. Oton je zato vrlo lako pripojio 
»talijansko« kraljevstvo Njemačkoj. Godine 962. dao se okruniti za cara od 
jednog nesavjesnog pape, a kada je kasnije utvrdio da se u njega ne može 
pouzdati, imenovao je jednog koji je dan prije bio svjetovnjak. Njegove pristaše 
lako su sastavili spisak strašnih optužbi protiv svrgnutog pape, Ivana XII. 

Tako obnovljeno carstvo prilagodilo se, koliko je to bilo moguće, karo- 
linškom uzoru. Karlo Veliki ne bi mogao poželjeti boljeg oduženja: Oton I, 
poglavar onih Sasa koje je on pokorio i preobratio, prihvatio je njegove 
političke programe, vjerske ustanove, administrativno uređenje, brigu za 
izobrazbu, građevinski stil, metode kolonizacije, čak i dva prijestolna grada 
— Achen i Rim. Prijestolnice koje je car rijetko posjećivao jer je stalno bio 
na putu. 

Oponašanje je imalo svojih vrijednosti, ali u cjelini nije dostiglo svoj 
uzor. Skučena teritorijalna osnova carstva — Njemačka i Italija, bez Fran- 
cuske — isticala je nerazmjer između univerzalne zamisli i ograničene stvar- 
nosti. Sukob između saskog cara i rimskog pape isticao je nesklad između 
teorije o skladnoj suradnji crkve i države i prakse uzajamnog nerazumijevanja, 
koje se svakog trenutka moglo pretvoriti u sukob partikularizama, ako ne 
baš nacionalizama. Unatoč tome, otonskom carstvu bilo je suđeno da traje, 
barem zato što nije bilo drugog izbora. Bio je to jedini mogući politički oblik 
u kojemu se mogla ostvariti vizija apsolutnog jedinstva koja je pružala neku 
utjehu ljudima zbunjenim teškom stvarnosti. 


U smjeru Zapada: najtrajnije su države i najmanje. Vizija jedinstva, 
skromnija ili još maglovitija, služila je francuskoj monarhiji kao oslonac. 
Ovdje su se vlast i ugled vladarev gotovo sasvim rasplinuli. Sto godina su- 
parništva između potomaka Karla Velikoga i starješina najmoćnijih feudalnih 
porodica, markiza i vojvoda »Francuske« (oblast oko Pariza), završilo je 
godine 987. izborom jednoga od ovih posljednih: Huga Capeta, sina Huga 
Velikoga (nadimak koji se nikada nije tako često upotrebljavao kao u tom 
stoljeću, tako jalovom pravim veličinama). Hugo je nadzirao stare prijestol- 
nice merovinške Neustrije — Pariz, Soissons i Laon — a nekom je ipak trebalo 
dati naslov kralja. Neposredni posjedi nove dinastije, smanjeni dugim natje- 
canjem s Karolinzima zbog kupovine vjernosti, nisu bili veći od posjeda krup- 
nijih vazala. 

Spomenimo uzgred burgundske i arleške kraljeve, mnogo slabije od kape- 
tovskih. Skroman opseg toga komada karolinškog carstva, koji je obuhvaćao 
današnju jugoistočnu Francusku, zapadnu Švicarsku i Val d'Aostu, morao je 
olakšati zadatak središnje vlade, ali su to iskoristile lokalne snage kako bi se 
što više oslobodile vladara kojega se nitko nije bojao. 

Jedine zapadne države u kojima se monarhija čvrsto držala bila su dva 
sićušna i udaljena kraljevstva koja nikada nisu bila u sklopu karolinškog 
carstva: Wessex i Asturija. U Asturiji Alfonz III Veliki (866—910) poduzeo je 
smjelu ofenzivu protiv kordobskog emirata, tog diva koji je htio da ga sagna 
u surove sjeverne planine. Njegovi su nasljednici imali uspjeha i neuspjeha, 
ali su se asturijski vladari čvrsto držali na svome uskom području duž Atlan- 

tika, gdje je bilo mnogo slobodnih ljudi i gdje su tuđi utjecaji donekle ubla- 
živali surovost okoline. U Engleskoj je Alfred Veliki iz Wessexa, suvremenik 
Alfonza III, u početku bio prisiljen da danskim okupatorima prizna miran 
posjed većeg dijela teritorija koji je do tada pripadao Anglosasima, ali je 
umjesto toga osigurao dragocjen predah južnim pokrajinama otoka. Druga 
su kraljevstva nestala ili su svedena na vazalne države; wesseška je stvar 
postala sada i stvar Anglosasa. Alfred je ojačao svoje vojno i administrativno 
ustrojstvo i potaknuo vjersku i kulturnu obnovu koja se, u manjem opsegu, 
može usporediti s karolinškom obnovom na kontinentu. Njegovi nasljednici 
ponovo su poduzeli ofenzivu postepeno uspjeli proširiti vrhovništvo Wessexa 
nad pokrajinama koje su Danci osvojili. 


Misao na carstvo održava i širi svoju čar. Trijumf partikularizma ne 
samo što nije smanjio čar misli na carstvo nego ju je proširio na sve sirane. 
Tolika je bila moć žive riječi da su u malim kraljevstvima na Zapadu izobra- 
ženi ljudi zahtijevali za svoje vladare carski naslov; u Španjolskoj i Engleskoj 
ima isprava i kronika u kojima se lokalni vlađar naziva imperator, ili, po 
bizantsku, basileus. Svi ti naslovi, dakako, ne uključuju zahtjev za univerzal- 
nom vlašću, nego znače potvrdu bezuvjetne nezavisnosti ili prvenstva nad 
susjednom državom. 

Carska groznica zahvatila je i Bugarsku. Posljednji predstavnici dinastije 
koja je slavno i sjajno vladala, ne brineći se za etiketu, htjeli su se okititi 
naslovom basileus. Za vasilevsa romeon, cara bizantskog koji je držao da 
mu nije ravan ni zapadni car, to je bila neoprostiva uvreda, mnogo veća nego 
zauzimanje mnogih pokrajina od strane Bugara. Bizant je čekao povoljan tre- 
nutak, pa je prije kraja X stoljeća navalio bez milosti, i rat se svršio uni- 
štenjem bugarske nezavisnosti. 

Čudan je taj zanos za veličinom u doba kada su samo lokalne snage 
bile sposobne da kontroliraju situaciju. I u islamskom svijetu rasulo bagdad- 
skog kalifata nije obeshrabrilo države nasljednice da teže za ambicijama koje 
nisu bile razmjerne njihovim snagama. Najmoćnija od tih država, kalifat 
Fatimida u zapadnoj Africi, htjela je preuzeti čitavo naslijeđe islama preni- 
jevši svoje središte u Egipat, ali je izgubila svoju čvrstinu i svoj polet. Kalifat 
Omejida u Cordobi iscrpio se u jalovom naporu da ponovo osvoji pokrajine 
koje su kršćani oduzeli prije X stoljeća. 

Baš u X stoljeću i na početku idućega Bizan, najstarije i najlegitimnije 
od svih carstava, izvojevao je svoje najveće vojničke pobjede poslije Justi- 
nijanova doba i obogatio ih zadivljujućom umjetničkom i duhovnom obno- 
vom. Ali je i Bizant skupo platio svoja osvajanja u Aziji i Evropi. Povećani 
nameti oslabili su masu poljoprivrednika i slobodnih mornara koji su podu- 
pirali državu u strašnim iskušenjima za tri prijašnja stoljeća. Uzalud su se 
carevi trudili da ih zaštite. Mali vlasnici potpadoše pod vlast vojne aristo- 
kracije, a mali trgovci podlegoše konkurenciji stranih trgovaca, i to je dvo- 
struko propadanje, sporo ali neumoljivo, povuklo malo-pomalo u propast 
vladu i zemlju. 


Preopterećenje otonskoga carstva. Što se tiče otonskoga carstva, njegovi, 
su visoki ciljevi nedvojbeno pružili njemačkome plemstvu rješenje dostojnije 
poštovanja i unosnije od unutarnjih suparništava kojima je bilo zaokupljeno 
francusko plemstvo. Daleke avanture neizravno su koristile održavanju reda 

u N jemačkoj, a posebno obnavljanje carske ekspanzije prema istoku, protiv 
Mađara i Slavena, koje je otklonilo opasnost invazije. Kada se je otonsko 
carstvo zaplelo u iscrpljujući pothvat oko pokoravanja Italije, sve je došlo 
u opasnost. 


Oton I barem se zaustavio u Rimu, izbjegavajući naknadne sukobe na 
zapadu prema Francuskoj i na jugu prema bizantskim i muslimanskim obla- 
stima. Njegov nasljednik O Oton II (973—983) bio je poražen u Francuskoj i 
Kalabriji jer je htio proširiti carsivo ionako preveliko za njegove unutarnje 
snage. Duž istočne njemačke granice Mađari i Slaveni morali su priznavati 
teoretsku vrhovnu vlast carevu, jer su ih ti porazi naučili da se vojnički i 
politički organiziraju bolje. 


Neuspjeh je bio potpun kada su mladi saski car Oton III (983-—1002) i 
stari akvitanski papa Silvestar II (u svjetovnom životu glasoviti Gerbert 
d'Aurillac) htjeli doslovno ostvariti »obnovu Rimskog Carstva« i od Rima 
učiniti stvarno središte vlasti koja bi se nametnula svijetu više svojim mo- 
ralnim ugledom nego snagom oružja. Otonu III nije nedostajalo revnosti, 
ni njegovu papi sposobnosti. Prvi je dobio korisne savjete od svoje majke, 
jedne bizantske princeze, a Gerbert je u Španjolskoj, Francuskoj i Italiji ste- 
kao izvanrednu kulturu za ono vrijeme. Njihovi snovi bili su iznad životne 
stvarnosti: Rimljani su radije imali svoje lokalne male plemiće nego velikog 
stranog vladara, Nijemci se nisu mogli priviknuti talijanskoj klimi i običajima, 
a Slaveni su čekali prvu priliku da se osvete. Posvuda su izbile pobune, i samo 
je surov postupak pomogao Otonu III da se oporavi malo prije nego što 
ga je prerana smrt pokosila. 


ER 


Demografska obnova i početak Evrope. 


Najvažniji događaji X stoljeća ne nalaze se u ljetopisima i vrlo malo se 
obaziru na glasovite ljude onoga vremena. Tko želi da prati < evropsku zou, 
koja je tada počela sviteti, mora napustiti visoke = i 
povijesti i spustiti sc do prvih živoinih izvora. 


Sve nas navodi na misao da se dugo demografske cn 
njem vijeku tavilo odmeoh nal one shemisfe 
dine, koja je imala pogubne posliec 
tovala već u IX stoljeću: 

Za ta nemamo sigurnih znakova i nisu nam dovoljno poznati da bismo mogli 

važnija pojava, ali je bila bitna. Sveučilišta i katedrale, parlamenati i pjesme 
bijahu slava srednjega vijeka; ali razlika između broja rođenih i umrlih prvi 
je poticaj koji omogućava sve ostale. 


Uzroci obnove. Demografsku obnovu lakše je objasniti nego prijašnje 
opadanje. Prirodna je težnja svake vrste da se množi i raste, ako je u tome 
ne sprečavaju vanjski uzroci, sve do granica prehrambenih mogućnosti koje 
može osigurati. 

Čini se da između X i XIJI stoljeća nijedna od velikih smrtonosnih pošasti 
nije harala u velikoj mjeri (osim možda gube). Ni spomena nema o teškoj 
epidemiji kuge. I malarija, kako se čini, poprima blaži oblik. Nema, dakle, 
bioloških smetnji prirodnom rastu pučanstva. 

Rat — druga smetnja — nije znatnije utjecao na demografsku povijest 
srednjega vijeka. Unatoč tome što je rat bio na zlu glasu, feudalno doba imalo 
je male vojske i zato je dolazilo do velikog broja čarki, a vrlo malo do 
bitaka na otvorenom polju. Viteški je ugled zavisio od toga da se vitez istakne 
kao borac, da ne ostane bezimen, nego čuven ratnik koji zna podnijeti teške 
udarce i sačuvati život. Nekoliko tisuća boraca, nekoliko stotina mrtvih: u 
tim granicama treba procjenjivati najkrvavije sukobe koje ljetopisci prika- 
zuju najdramatičnijim izrazima. 

Često je bilo više žrtava među neborcima: kada je, na primjer, Gotfrid 
Bouillonski osvojio Jeruzalem križari su »do koljena jahača gazili u krvi« 
i nijedan Židov nije izmakao pokolju. Tako priča jedan ljetopisac; međutim 
je nedavno blizu sinagoge u starom Kairu (al-Fustat) otkriveno jedno pismo 
u kojemu se traži pomoć od židovske braće za preživjele u Jeruzalemu. Čak 
i onda kađa nije bila posrijedi mržnja, feudalne male vojske često su i rado 
spaljivale žetvu i polja seljačka kako bi izgladnili neprijateljskog feudalnog 
gospodara: Te vojske nisu bile dovoljno brojne, niti su se dugo zadržavale 
na bojištu, a nisu imale ni dovoljno usavršenih sredstava da stvore pustoš 
kakvu pričinja rat u modernim vremenima. 

Što se tiče prehrambenih raspoloživih izvora, sigurno je da je u početku 
X stoljeća bilo kudikamo više neobrađenog nego obrađenog zemljišta. Ne 
samo da je bilo velikih neobrađenih prostora između jednog i drugog sela 
ili grupe sela nego je bilo zapuštenih zemljišta i u najgušće naseljenim obla- 
stima: nije li bilo močvarnih predjela pred vratima Pariza i Londona, nadbi- 
skupske šume u Milanu, maslinika unutar zidina Carigrada? Za brojnije 
pučanstvo bilo je zaista dovoljno prostora. 

Štoviše, poljoprivreda je imala povoljne perspektive jer je klima postala 
malo blaža. To nam dokazuje povlačenje ledenjaka na planinama i leđenih 
santi u sjevernim morima, širenje vinogradarstva u oblastima kao što je 
Engleska, gdje danas loza više ne uspijeva, obilje vođe na područjima Sahare 
koju je kasnije pokrila pustinja. Uz to i čitav niz tehničkih usavršenosti omo- 
gućio je poljoprivrednicima da ostvare, s manje napora nego prije, bogatije 
i obilnije žetve i da ih lakše prevezu do dalekih tržišta. 


Uspjeh Evrope. Bilo bi zanimljivo usporediti neposredne i daleke poslje- 
dice demografskog rasta u svim pokrijinama gda je do toga došlo. U Kini 
— čini se — taj je rast izazvao ekonomsku, kulturnu i političku obnovu pod 
dinastijom Sung, a da nije temeljito izmijenio agrarni i statični karakter 
njezine civilizacije. U muslimanskoj Africi i Bizantskom Carstvu čini se da 

je taj porast izazvao brz i bujan procvat nakon kojega je brzo nadošlo pot- 
puno propadanje. Ali ti su događaji na rubu naših razmatranja: zadržat ćemo 
se na onome što se dogodilo u katoličkoj Evropi. 

Ovdje je demografski porast u X stoljeću obilježio početak lančane reak- 
cije koja se još danas, nakon tisuću godina, nije zaustavila. Postepeno, kako 
se je demografska revolucija pretvarala u poljoprivrednu, a ova u trgovinsku, 
katolička je Evropa prešla iz odstupnice na čelo svjetskog ekonomskog razvoja. 
Potom je u XIV i XV stoljeću preživjela novu krizu koja se proširila i na druge 
dijelove svijeta. Njezin je napredak za neko vrijeme bio usporen, ali nije 
ozbiljno poremećen. Polet koji je potaknula trgovinska revolucija u srednjem 
vijeku pripremio je Evropu za čudesan uzlet industrijske revolucije od XVII 
stoljeća pa dalje. 

Tako duga i tako složena evolucija ne može zavisiti samo od ekonomskih 
uzroka, ni proizići samo iz dobrog početka. Već smo istaknuli politički i vojni 
čimbenik koji je djelovao u prilog katoličke Evrope za čitav milenij: nije bilo 
velikih invazija. Da bismo shvatli kolika je to bila korist za Zapad, dovoljno 
je pomisliti na nesreće što su ih izazvali turski upadi u bizantski teritorij, 
upadi nomadskih plemena, goniča deva, u sjevernu Afriku i mongolska osva- 
janja većeg dijela Azije i Rusije. 

U tome su imali svoj udio i duhovni faktori koje je teže ocijeniti. Kakav 
god bio utjecaj osebujnih obilježja evropske kulture, bolje je o tome ne govo- 
riti nego se prepustiti neukusnom »šovinizmu«, ili pripisati duhovnim raspolo- 
ženjima praktičan rezultat koji ne možemo ni odmjeriti ni dokazati. Uzima- 
jući u obzir samo ekonomske uzroke, bilo bi besmisleno tražiti u X stoljeću 
specifične klice svake biljke koja će se rasevjetati u toku deset idućih 
stoljeća. 

Tko god temeljitije prouči koje specifično mjesto u određenom trenutku, 
otkrit će uzroke i lokalne varijante koje kao da proturječe svakom općenitom 
objašnjenju. Ali nema sinteze ako joj ne žrtvujemo nešto od preciznosti. 
Neka nam bude dopušteno da navedemo nekoliko osnovnih tendencija koje 
su, od X stoljeća pa dalje, osigurale Evropi elemente korisne za njezin uspjeh 
više nego što su ih imali drugi dijelovi svijeta. 


Osnovne tendencije. Četiri nove tendencije, koje se javljaju prvi put u 
X stoljeću, karakteriziraju ekonomsku evropsku ekspanziju u kasnom sred- 
njem vijeku. One nisu isključivo evropske ni isključivo srednjovjekovne. ali 
se očituju snažno i istodobno u katoličkoj Evropi posljednjih tisuću godina. 
Prije nego što ih analiziramo jednu po jednu, definirajmo ih u nekoliko jedno- 
stavnih riječi: 

— seosko stanovništvo raspodijelilo se tako kako bi uklonilo pretjeranu 
napučenost i nenaseljenost, pretjeranu zasićenost i rasipanje; 

— trgovačko zanimanje više se cijenilo nego prije, pa je tako privuklo 
i očuvalo kapitale i energije; 

— počela se priznavati važnost i korisnost strojeva i tehnike, više u 
praksi nego možda u teoriji; 

— krajnja politčka razdrobljenost i slabost vlasti pogodovale su lokalnim 
i privatnim inicijativama. 

Napredak poljoprivređe 


Ako se uzme u obzir samo broj zaposlenih i opseg proizvodnje, poljo- 
privreda je jedina ekonomska aktivnost u X stoljeću (s uzgojem stoke, seljač- 
kim kovačnicama i drugim seljačkim prijeko potrebnim radinostima). Povla- 
štene klase zavise od nje kao i mase, jer plemstvo i svećenstvo žive samo od 
poljoprivrednog dohotka. Bez povećanja poljoprivredne proizvodnje bilo bi 
nemoguće napredovati u bilo kojoj drugoj grani. 


Na nesreću povjesničara, razvoj poljoprivrede vrlo je teško proučavati. 
Izvori su oskudni, promjene spore i postepene, povijesi svakog sela suviše 
posebna da bi se prema njoj mogla automatski izvesti povijest susjednog sela. 
U kasnom srednjem vijeku, kao i uvijek, agrarni predjel — tako jednoličan 
i dosadan kada ga čovjek izdaleka gleda — podijeljen je na mnoštvo nejed- 
nakih i promjenjivih jedinica. Čini se da je od X stoljeća nastao jedan novi 
tok i da je on sretno stapanje dvaju nepovoljnih tokova koji se pomalo 
međusobno dopunjavaju. 


Sretno ukrštanje dvaju suprotnih sustava. S jedne strane bilo je pro 
padanje klasične poljoprivrede, intenzivne i štedljive, koja je, unatoč nedo- 
stacima što smo ih spomenuli, u svojim sretnim danima bila dovoljna da 
ishrani brojno stanovništvo i osigura razvoj velike civilizacije. U ranom 
srednjem vijeku zbog nedostatka radnika i tehničara, a isto tako slobode i 


sigurnosti — elemenata koji potiču poljoprivrednika da u svoje zemljište 
uloži maksimum truda kako bi izvukao maksimum koristi — zbijena selo 


grčko-rimske zajednice smanjila su se, a obrađena se površina suzila, ustu- 
pajući mjesto šumama, močvarama i pustarama. 

S druge strane, barbarska poljoprivreda svojim ekstenzivnim i rasipnim 
metodama koje su bile ostatak nomadskog živoia sve je više uzimala maha. 
Protiv osiromašenja tla znala je samo jedan lijek: puštala ga je da počiva; 
šumi i divljim životinjama prepuštala je prostrana područja obradiva zemlji- 
šta. Budući da nije proizvodila dovoljno žitarica, bila su joi potrebna velika 
stada i krda koja su davala mlijeka i mesa, a i jabaće životinje za lov i rat; 
kako joj je trebalo mnogo prostora za uzgoj stoke, nije mogla proizvodili 
dovoljno žitarica. Ipak ic barbarska poljoprivreda, čije smo nedositaike na: 
mjerno iznijeli da bismo istaknuli oprečnosi eni 
imala izvjesnih prednosti u usporedbi s razvijeni 
čuvala zalihe zemljišta koje su se mogle upotrijebiti kada se poveća stanovni- 
štvo i stavljala na raspolaganje selja j poma- 
gale pri u, razbijale jednoličnost vegefarijanskog načina is 


mu gnoj bolju obradu zemljišta. 


A stoljeća 


miljemo 


Za ranog srednjeg vij 
susrela su ose na zlatnoj sredini između rasipanja i i 
ipak zamišljati linearno jednolik razvoj. Nedostatak radne snage 
stanovni ` usporedno javljaju. To što smo nazvali szlatnom sredi- 
nom« ksikada je idealna sredina između još osamljenih sela usred šuma 


oka ta su se dva sustava približila; 


gustoće 


i često 

Opadanje stanovništva obično nadoknađuje prirodni demografski rast i 
doseljivanje, ali nedostatak sigurnosti, prometnih veza ili inicijative može 
usporiti taj proces. Duž evropske periferije narodi naviknuti na vrlo široka 
prostranstva traže kadikad nova nenaseljena područja prije nego što su pot- 
puno napučili ona gdje misle da im je pretijesno. Velike invazije i seobe u 
X stoljeću nisu potekle od seljačkih skupina koje su se nagomilale na uskom 
prostoru, nego od odreda pustolova koji nisu mogli podnositi disciplinu što 
je nameće življenje blizu drugih nastanjenih mjesta. 


Tko ima na umu malenost brodova, nedostatak navigacijskih sprava, te 
političke i ekonomske najosnovnije organizacije, mora se diviti toj pomor- 
skoj i seljačkoj epopeji koja je dala i značajne književne rezultate. Ali rasi- 
panje snaga u nepogodnoj klimi i često neizdašnim zemljama ograničilo je 
njezinu praktičnu važnost. U povijesti kasnog srednjeg vijeka Norveška i 
njezini zapadni prođužeci imali su sporednu ulogu, pa je trebalo da Kolumbo 
ponovo otkrije Ameriku. 


Švedska je opet imala malo koristi od sjajnih uspjeha svojih ratnika i 
trgovaca — Varjaga — koji su u IX i X stoljeću stali na čelo prvobitne ruske 
države što se prostirala od Baltičkog do Crnoga mora. Za razliku od Vikinga, 
Varjazi nisu našli puste ledine koje je trebalo obrađivati, pa su skandinavski 
kadrovi bili ubrzo progutani od slavenske većine. Između Švedske, još polu- 
barbarske, i Rusije koja se razvila u dodiru s Bizantom, islamom i neobičnom 
židovsko-hazarskom državom u slivu donjeg toka Volge, održala se tek pokoja 
trgovačka i diplomatska veza do XI stoljeća. 


Masovno iseljavanje preko granica. Ne obazirući se na ovaj krajnji pri- 
mjer Skandinavaca, ekspanzija poljoprivrednika stare Evrope bila je ipak 
ravnomjerna i sustavna. Prije svega bilo je intenzivno iskorišteno domaće tlo. 
Seljaci su iskrčili dio neobrađene zemlje oko svojih obrađenih polja, prori- 
jedili šume i stvorili čistine, isušili močvare, natopili neplodne ledine. Kako 


U razdoblju naglog demografskog rasta prenaseljenost je stalna opasnost 
za stare aglomeracije. U pariškoj oblasti, u Lombardiji i u drugim područjima 
koja su uvijek bila razmjerno napučena, često vidimo dvije ili više porodica 
kako se naseljuju na istom inansusu (osnovna ćelija poljoprivrednog društva, 
u početku imanje koje je obrađivala samo jedna porodica). Unatoč tehničkim 
novostima koje će povećati prinos zemljišta, komadanje vlasništva i većih 
imanja katkada prelazi mjeru, tako da ni iseljavanje ne može uvijek obnoviti 
ravnotežu. 


se povećavao demografski pritisak, tako su se sve dalje premještali, najprije 
u susjedne oblasti, pa preko granice koja se pomicala zajedno s njima. 


To masovno kretanje, bezimeno ali snažno, otpočelo je oko polovine 
X stoljeća, raslo kao lavina sve do konca XII stoljeća, teklo i dalje, barem u 
najistaknutijim područjima, za čitava XIII stoljeća i odjednom se zaustavilo 
u XIV stoljeću u isto vrijeme kada i demografski rast. Seljaci su u tome 
sudjelovali u svim oblicima i u svim mogućim uvjetima: zasebno, u malim 

grupama, u gustim skupinama; naseljavajući se kriomice i po pravu dosje- 
losti (usucapio), ili su oružanim upadima prisvajali gospodsku zemlju odre- 
đenu za ispašu ili lov, ili ih je privukla zaštita i povlastice koje su im dali 
kneževi, samostani i druge crkvene ustanove željne ljudi koji će braniti nji- 
hova imanja i povećati im dohotke. Nećemo pokušavati da u nekoliko redaka 
sažmemo povijest što je čine bezbrojne pojedinosti, ni da podijelimo u niz 
trenutnih snimaka sliku jedne ekspanzije kojoj je temeljno značenje nepre- 
stano trajanje. Da bismo bolje shvatili njezinu važnost, moramo se vratiti 
natrag i obuhvatiti jednim pogledom konačne rezultate. 

Najmasovniju ekspanziju izvršili su Nijemci prokrčivši put bradvom i 
mačem kroz šume i pustare preko Labe i Odre gdje su bila rijetko naseljena 
slavenska i baltička plemena. Na svome vrhuncu ta je plima preplavila više 
pokrajina nego što ih je imala u svome početku njemačka jezgra Otona I. 
Povukla se kasnije iz najudaljenijih područja, ali je trajno germanizirala povr- 
šinu veću od Engleske. Istina, bilo je to dijelom ponovo zauzeće, povratak, 
jer su Germani zauzeli neka područja prije nego što su se oborili na Rimsko 
Carstvo. Oni su tek od X stoljeća naučili kako da se ukorijene putem smi- 
šljene poljoprivredne kolonizacije, koristeći se u stranoj zemlji suradnjom 
između vojnika, misionara i seljaka koje su Karolinzi poslali u germanske 
zemlje Sasa i Friza. U XIII stoljeću kolonizacija velikog pojasa na istoku 
Njemačke bila je sada već uobičajena djelatnost koju su kneževi obično povje- 
ravali posebnim poduzetnicima, takozvanim locatoresima. 

Poduzetnik bi razglasio kako u nekom novom području postoje povoljne 
prilike za obradu, pa bi sakupljao seljake javnom kampanjom, otpratio ih do 
određenog mjesta, pripremio im privremene nastambe na ograđenom prostoru 
i najzad postao upravitelj i glavar novog naselja pod vrhovništvom svjetovnog 
ili crkvenog gospodara. Slavenski i mađarski gospodari služili su se također 
tim poduzetnicima (locatoresima), često u onim područjima gdje je već posto- 
jala domaća skupina, koja se mogla koristiti uvozom strane tehnike i radne 
snage. »Doseljenici iz raznih krajeva«, izjavio je Stjepan, prvi mađarski krš- 
ćanski kralj (997—1038), »donose sa sobom jezik, običaje, različita oruđa i 
oružja. Ta je raznolikost ukras kraljevine, ures dvora i strah našim nepri- 
jateljima.« 

U isto je doba na Iberskom poluotoku sporo napredovanje reconqniste 
bilo popraćeno i utvrđeno nicanjem novih središta poljoprivredne kolonizacije 
koja su poticali sami vladari. Najveći dio naseljenika bio je iberskog podri- 
jetla, ali su francuski vitezovi i seljaci bili primljeni raskriljenih ruku. Tako 
su opet oživjela polja ratom opustošena i bijegom napuštena od jednog dijela 
muslimanskih stanovnika i, malo-pomalo, kraj je opet poprimio zapadni 
izgled. U skromnijim razmjerima ostvarila se anglosaska i anglonormanska 
kolonizacija preko keltskih i skandinavskih granica Walesa, Školske i Irske. 


Unutarnja kolomzacija i zasićenost zemlje. Iako nas ekspanzije što su 
pratile osvajanja u početku iznenađuju, jer izazivaju promjene na karti narod- 
nosti, nedvojbeno je da je unutarnja kolonizacija dala veće rezultate. Ona je 
umnožila gradove i sela u Evropi ne ostavljajući nciskorištene pustinje kakve 
su u tropskoj Africi, ne stvarajući ni onakvu prenapučenost kakva je u Kini. 

U tome nam Francuska pruža najznačajniji primjer. Iako su njezini sta- 
novnici rado selili iz jedne pokrajine u drugu i davali novake i vođe za sve 
pothvate kolonizacije u drugim zemljama, od Španjolske do Palestine, ipak 

nisu »pofrancuzili« nijedan teritorij preko svojih granica. Ali su zato naselili 
i obradili sve velike i puste prostore gdje su u ranom srednjem vijeku zamrle 
inicijative širokog daha, one prostore koji su na tisuće slabo povezanih gospo- 
ština raskomadali jedno kraljevstvo, kojega je geografska konfiguracija bila 
savršeno prikladna za ujedinjavanje. Politička povijest, koja se bavi samo 
svjesnim akcijama, slavi kraljeve, vitezove, kaikada i znamenite građane što 
su radili za taj cilj. Zaboravlja seljake, koji su, nesvjesno, pripremili sjedi- 
njenu Francusku da postane najveća evropska nacionalna država. Štoviše, oni 
su jednom od najgušće naseljenog poljoprivrednog stanovništva stvorili skro- 
mno ali dobro raspoređeno blagostanje (u jednom od rijetko poznatih primjera, 
u normanskoj grofoviji Beaumont-le-Roger, na kraju XIII stoljeća, stanovni- 
štva je bilo onoliko koliko i danas). 

Razvoj engleske poljoprivrede, na manjoj površini, nalik je na onaj fran- 
cuski, samo što je plemstvo aktivnije sudjelovalo (a svećenstvo, u cjelini, 
manje) u unapređivanju poljoprivrednih kultura. Zemljište je gotovo posvuda 
bilo plodno, ali su prostrani pašnjaci ostali nepristupačni i šume sačuvane 
za kraljeske lovove, zbog čega su podanici veoma negodovali. Unatoč svemu, 
stanovništvo se brzo povećalo (godine 1086, čini se, bilo je oko milijun i sto 
tisuća stanovnika; godine 1348. tri milijuna i sedam stotina tisuća), a u isto 
vrijeme poboljšao se i životni standard stanovništva. I u Njemačkoj, kao i 
na Iberskom poluotoku, neka su posebna područja, kao dolina Rajne i dolina 
Ebra, bila gusto naseljena; ali je pokretna granica spriječila da se pučanstvo 
ne nastani još gušće. 

Zbog daljine prekograničnih izlaza stanovnici Italije sjeverno od Tibra i 
stanovnici današnje Belgije s okolnim oblastima bili su prisiljeni da do posljed- 
njeg hekiara iskoriste obradivo zemljište. Tako su Flamanci, nakon što su 
isušili močvare duž obale koja se srećom proširila zbog postepenog povlače- 
nja Sjevernog mora, načeli i velike pašnjake na kojima su pasla stada drago- 
cjena za njihovo vunarstvo što se počelo razvijati. Slično su postupili i Tos- 
kanci, koji su, udvostručivši obradivu površinu isušivanjem močvara koje su 
prkosile Etrušćanima i Rimljanima, lišili svoje brežuljke šuma što su ih 
šlitile od erozija. 

Tako se već od ranog srednjeg vijeka Italija i Belgija ističu na evropskoj 
karti kao područja najgušće naseljena. Unatoč tome obogatili su se više nego 
ostali time što su prešli jednu drugu granicu: od poljoprivrede na trgovinu 
i na krupan obrt. 


3. 


Početak trgovinske revolucije 


Iako se trgovinom izravno bavio samo neznatan dio evropskog pučanstva, 
njezin osobiti razvoj u toku kasnog srednjeg vijeka imao je revolucionarnije 
posljedice nego napredak u poljoprivredi. Nije samo riječ o kvantitativnim 
promjenama nego o drukčijoj orijentaciji koja je na kormilo privrede dovela 
novu društvenu klasu i postavila kao ideal ne više ravnotežu nego želju za 
dobitkom. 

Istina, katolička Evropa nije ni u početku X stoljeća bila sasvim bez 
trgovaca; njima se obraćala više zato da zadovolji svoje izvanredne potrebe 
i neobične prohtjeve nego da se pobrine za svakidašnje nabavke. Trgovina je 

dobavljala začine za raskošnu nadbiskupsku trpezu i sol za siromašnu pastir- 
sku torbu. Ali ni trpeza ni torba nije to gotovo nikada dobivala iz stalne 
prodavaonice, a rijetko s tezge na tržnici; svatko je nastojao zadovoljiti svoje 
potrebe vlastitim radom i radom svojih slugu. Ali između X i XIV stoljeća 
trgovina je malo-pomalo prešla s periferije u središte svakiđašnjeg života i 
postala glavni pokretač ekonomskog napretka, vršeći gotovo isto takav 
odlučan utjecaj kakav je imala industrijska revolucija na suvremeni svijet. 
Zato imamo pravo kada govorimo, po analogiji, o »trgovinskoj revoluciji« u 
kasnom srednjem vijeku. Isto tako možemo prihvatiti i neologizam »komerci- 
jalizacija« da bismo označili novi dinamizam koji je bio srednjovjekovni ekvi- 
valenat za modernu »industrijalizaciju«. 


Pojava trgovca-plemića. Trgovinska revolucija usko je povezana s razvo- 
jem gradova, o čemu ćemo kasnije govoriti u posebnom poglavlju. Ovdje ćemo 
se ograničiti na analizu početnih uspjeha koji su omogućili evropskim trgov- 
cima da u svoje ruke uzmu upravljanje gradskim životom: pojavu kakve nije 
bilo u povijesti stare Evrope i koja nema usporedbe u povijesti srednjega 
vijeka drugih kontinenata. Treba napomenuti da su moralni uspjesi trgovaca 
. bili općenito spori i ograničeni njihovim materijalnim dobicima. Njihovo 
bogatstvo nije se smatralo tako časnim kao ono zemljišnih vlasnika: miris 
haringe u bačvici kao da se zadržavao duže nego miris gnojišta blizu dvorca. 
Tako su brojni trgovci, opsjednuti osjećajem manje vrijednosti u usporedbi 
sa starim porodicama seljačkog podrijetla, nastojali svladati taj osjećaj 
kupovanjem zemljišta (to više što je zemljište bilo neka vrsta osiguranja 
protiv rizika trgovine). 

Osim toga, trgovce je njihov imutak lišavao teoretske zaštite koju je vjera 
pružala poniznima i ubogima protiv mogućnika na ovoj zemlji. Tako ozlo- 
jeđeni veronski biskup, Rathier de Ličge, u X stoljeću, nije ni trenutka dvou- 
mio da je trgovac »rob grijeha ..., ljubitelj novca«. Blagi opat iz Eynshama, 
Aalfric, priznajući da trgovac ima puno pravo na dobit od svoje djelatnosti 
»korisne kralju, vlastima, bogatima, cijelom narodu«, ističe prednost opljo- 
privrede pred drugim svjetovnim zanimanjima, jer nas »sve hrani«. Takvo se 
stajalište malo-pomalo mijenjalo, ali se zadržalo do konca srednjega vijeka, 
pa i dalje. Svećenstvo je trgovcu stalno spočitavalo zelenaštvo, cjenjkanje, a 
visoko plemstvo niskost podrijetla ili, naprotiv, preuzeinost. Trgovci su se 
osvećivali kako su znali, rugajući se buđalastom ili zaduženom plemiću, kao 
i neukom ili licemjernom svećeniku. Ali je njihovo stajalište pretegnulo samo 
u malom broju gradova. 

Ipak je stupanje trgovaca u časnije društvo — kroz glavna ili sporedna 
vrata — značilo za katoličku Evropu nov događaj s mnogo posljedica. Trgovci 
su najzad izbjegli začaranom krugu o kojemu smo govorili u prvome poglavlju: 
nisu imali dovoljno kapitala jer su bili prezirani, a bili su prezirani jer nisu 
imali dovoljno kapitala. U tom začaranom krugu izgubljene su sjajne prilike 
što ih je pružao grčki genij i rimski mir. Islamsko je društvo ipak u početku 
pokazalo izvjesnu simpatiju za trgovca: simpatiju koju ukazuje nomad put- 
niku. Na Istoku je, međutim, zemljišna aristokracija ponovo zadobila svoj 
utjecaj. Srednjovjekovna Evropa je zaslužna što je ponovo vratia ugled 
trgovcu. Ta se promjena ostvarila u vrlo nepovoljnim prilikama, u Evropi 
koja je u početku bila neuglađenija, siromašnija, mnogo opustošenija nego 
stara grčko-rimska zajednica ili istočne zajednice X stoljeća. Morat ćemo to 
objasniti. 

Objašnjenje ćemo naći, kao što smo ga našli u primjeru poljoprivrede, 
u čitavom nizu zapreka koje su se postepeno pretvorile u prednosti. Ako je 
nestanak najskromnijih elemenata brojčano smanjio trgovačku klasu, lišio ju 
je ujedno i balasta. U ranom srednjem vijeku njezini najznačajniji predstav- 
nici nisu više bili trgovci sitničari ili trgovčići, nego specijalisti za veliku 
međunarodnu trgovinu, dvorski dobavljači, kao što je Abraham iz Saragose, 
štićenik Ludviga Pobožnog, ili »bogati« Liutfred iz Mainza, poslanik Otona I u 
Carigradu. Propadanje gradova lišilo je trgovce njihova normalnog položaja 
u nižim slojevima gradskoga društva, ali im je omogućilo da se tamo vrate 
u povoljnijim prilikama, kao stranci s autonomnim statusom. Osamljeni usred 
poljoprivrednog, vojničkog i feudalnog društva, lakše su prihvatili njihove 
običaje nego plemićke: kupili su zemlje, opasali mačeve, organizirali se u 
karavane i oružane družine. Trgovina je privukla jedan dio plemstva jer je 
postala pustolovna pružajući priliku za borbu. Pojava plemića-trgovca pripre- 
mala je put trgovcu-plemiću. 


U Italiji: obnova pomorske trgovine. Nemoguće je pratiti tu preobrazbu 
u svakoj evropskoj zemlji. Nemamo dovoljno dokumenata, osim za Italiju. Na 
sreću, Italija je zemlja koja nas — s toga stajališta — najviše zanima. Ona je, 
naime, u početku trgovinske revolucije u kasnom srednjem vijeku imala 
odlučnu ulogu, kakvu je imala Engleska u početku moderne industrijske revo- 
lucije; tu je trgovinsku prednost sačuvala barem četiri stoljeća, a moderna 
je Engleska održala nadmoć nad drugim nacijama samo stotinjak godina. 

Venecija, Amalfi, Napulj i druge talijansko-bizantske luke, koje je lango- 
bardska invazija odvojila od poljoprivrednog zaleđa, bile su kolijevka nove 
buržoazije. Njihovi su stanovnici, naime, bili prisiljeni da u trgovini traže 
sredstva koja im više nisu mogli pružiti ostaci njihovih zemljišnih posjeda. 
Lavirajući između Bizantskoga Carstva, njihova gospodara i dobavljača, i 
njemačkog carstva u Italiji, njihova susjeda i kupca (malo kasnije i s musli- 
manskim bazama na talijanskom području), polako su postali politički neza- 
visni. U isto su vrijeme osigurali u ta tri suparnička bloka ulogu posrednika. 
Istina, nisu bili jedini. Kako smo vidjeli, Židovi su vršili istu ulogu. Ali su 
Italo-Bizantinci imali druge prednosti: kao kršćani nailazili su na smetnje 
vjerskog značenja samo u muslimanskim zemljama, gdje su te smetnje bile 
manje nego drugdje; gospodari u vlastitoj zemlji, upotrebljavali su vlastitu 
vojnu silu za svoje posebne interese. 

Kako su gotovo svi u isto vrijeme bili borci i trgovci, klasne razlike ubrzo 
su se temeljile više na bogatstvu nego na rodu. U oporuci venecijanskog dužda 
Justinijana Partecipazija iz 829. godine spominjali su se zajedno zemljišni 
posjedi i gotovina uložena u pomorsku trgovinu. U početku XI stoljeća jedan 
lombardski pisac otkriva činjenicu da Mlečani »ne obrađuju zemlju, ne siju, 
ne trgaju grožđe«, pa moraju zato kupovati žito i vino u Paviji. U zamjenu 
za to donose istočne proizvode i jedinu svoju žetvu: sol s laguna. Venecija je, 
dakle, bila prva država koja je isključivo živjela od svoje trgovine. Atena je 
u svoje vrijeme bila bogatija, ali se dobar dio njezinih građana bavio poljo- 
privredom, a vladajuća klasa pripadala je sloju zemljoposjednika. 

Istina, primjer Venecije je izniman: u XI stoljeću još se sijalo i obrađi- 
vala zemlja čak unutar gradskih zidina najrazvijenih gradova (u zaostalijim 
gradovima to se radilo do konca srednjeg vijeka). Međutim je trgovinska dje- 
latnost davala ton ekonomskom i društvenom životu ne samo u lukama italo- 

-bizantskim nego i u dvjema lukama langobardskim: u Pisi i Genovi. Stanov- 
nici Pise i Genove otkrili su u toku X stoljeća svoj poziv, nakon što su im 
muslimanski upadi opustošili polja prisilivši ih da za rat naoružaju svoje 
ribarske i obalne brodice. Prešavši u ofenzivu na Korzici, na Sardiniji, zatim 
u Africi i Španjolskoj, pribavili su kapitale pljačkom. Kad su se iskrcali na 
tuđe kopno, oikrili su što bi mogli izvoziti i uvoziti. Pobjednici su od svojih 
bivših neprijatelja zahtijevali povlastice kako bi iskoristili kapitale i iskustvo 
u trgovini. Plemići i građani izložili su se podjednako opasnosti rata: zato 
su zajedno sudjelovali u dobiti, zajedno iskoristili prve uspjehe i organizirali 
u svojim gradovima samoupravu. 


Obnova prodire u unutrašnjost. Obično se kaže da je Italija prirodni 
most između Istoka i zapadne Evrope. To je istina, ali stari Rim, koristeći se 
ipak Sredozemnim morem kao prometnom osovinom svoje države, nije ga 
temeljito iskoristio za svoju trgovinu. U starom vijeku i za prvih stoljeća 
srednjega vijeka najprometnije luke bile su na Levantu, najimućniji trgovci 
bijahu Grci, Sirijci i Židovi, a trgovina je teško prodirala u unutrašnjost. Ako 
su u kasnom srednjem vijeku Talijani bili na prvom mjestu i potaknuli komer- 
cijalizaciju cijele katoličke Evrope, u tome je imala udjela i obnova gradova 
u unutrašnjosti između Alpa i Rima. 

Prvi znaci bili su uočiljivi i prije X stoljeća. U doba langobardsko, a još 
više u karolinško, pojedini gradovi sjeverne Italije i Toskane sačuvali su 
osobitu životnu snagu. Niže plemstvo i krupna buržoazija živjeli su često jedni 
pored drugih, sjedili u istim sudovima, katkada se povezivali i bračnim 
vezama. Više nego drugdje bio je proširen opticaj novca i trgovačke robe, 
laičke kulture, primjena običnih trgovačkih ugovora, možda i obrt. Uostalom, 
Italija nije nikada opustjela toliko koliko druge zemlje, a nije imala ni mnogo 
raspoložive zemlje da bi mogla odolijevati demogralskom porastu u kasnom 
srednjem vijeku; more i Alpe dijelile su je od susjednih zemalja u koje bi 
mogla poteći masovna emigracija. Zato se u njoj osobito snažno razvio urba- 
nizam, opća evropska težnja od X stoljeća (k. 13). U gradove su došli ne samo 
seljaci bez sredstava i bez iskustva, osim iskustva u poljoprivrednim poslo- 
vima, nego i srednji zemljišni vlasnici i članovi nižeg plemstva, koji nisu 
mogli održati visok standard života s niskim prihodima njihova zemljišta, 
a nisu se mogli ni naseljivati, pa su se bez ikakvih predrasuda okrenuli prema 
trgovini i gradskim zanimanjima. 

Od X stoljeća talijanski su gradovi veći nego gradovi u drugim zemljama 
katoličke Evrope, iako su još mnogo zaostali za velikim gradskim središtima 
istoka. Dok su zidine Carigrada imale površinu od 1420 hektara (od čega je, 
zapravo, samo jedan dio izgrađen), zidine Pariza imale su 8, Tournaia 12 hek- 
su mu dostajale kada je bio prijestolnica Zapadnoga Carstva sa 113 hektara. 
Gradskom zemljištu, mnogo skupljem od seoskog, naglo je rasla cijena: grad 
je već imao nekoliko popločenih ulica, javnih kupališta, nahodište... Možda 
ima zrno istine u legendi koja priča o nekom mesaru onoga doba koji je 
odbio plemićki naslov samo da se ne mora nikome klanjati. Već od 1035. 
godine milanski plemići stoje na čelu gradske vojske protiv nadbiskupa i 
cara da bi silom izvojevali gradsku samoupravu. 

U isto je vrijeme trgovačka kolonizacija nadomjestila poljoprivrednu. I u 
tome su gradovi italo-bizantski prednjačili: ako možemo vjerovati jednom 

Karta 13. Gradska ekspanzija poslije X stoljeća: proširenje trinaest talijan- 
skih gradova i dvadeset osam gradova na sjeveru od 900. do 1550 (prema 
Harryju Miskiminu). 


Talijanski gradovi: Bologna, Brescia, Firenca, Lucca, Mantova, Parma, Pavia, 
Piacenza, Pisa, Pistoia, Siena, Genova, Milano. Sjeverni gradovi: Köln, Namur, 
Licgc, Tournai, Brugges, Gent, Douai, Ypres, Basel, Trier, Utrecht, Metz, 
Strasbourg, Aachen. Bruxelles, Leuven, Antwerpen, Malines, Amicns, Paris, 
Rouen, Troyes, Etampes, Lemans, Orléans, Middelburg, Nijmegen, Maastricht. 

istočnom ljetopiscu, godine 996. više od stotinu građana Amalfija postalo je 
žrtvom pogroma u starom Kairu. To nije smetalo ni Amalfiju ni Veneciji da 
na Levantu stvore stalne kolonije prije konca XI stoljeća. Talijani iz unutra- 
šnjosti kreću kasnije, i to u manjim grupama; ali su njihovi poslovi tako zna- 
čajni da je papa Grgur VIL; godine 1076, zahtijevao od kralja Francuske 
vraćanje »veoma velikih svota« koje je iznudio talijanskim trgovcima što su 


posjećivali njegove sajmove. 


Obnova u drugim zemljama. Skromniji i ograničeniji bio je napredak 
trgovačke buržoazije u drugim evropskim zemljama; ipak nailazimo na brojne 
tragove toga napretka između Xi XI stoljeća: u kastilskim gradovima umno- 
žavaju se prodavaonice, u Arrasu lihvari postaju ugledni, magdeburški »tr- 
govci« dobivaju carske povlastice, skandinavski kraljevi organiziraju sajmove 
i trgovačke ekspedicije, gradski puk sprema urotu protiv biskupa u Cam- 
braiu, a u Le Mansu pokušava da stvori revolucionarnu komunu... Arapski 
putnici, nepristrani svjeđoci, navikli na razvijen život svojih gradova, ističu 
trgovačku važnost Praga i ciljaju na »Britaniju, tržište rimsko i španjolsko«. 
Jedan pravni anglosaski tekst iz XI stoljeća tvrdi: »Ako je neki trgovac toliko 
postigao da se na svoj trošak može tri puta otisnuti na otvoreno more, stječe 
pravo na barunsku čast.« 

Ipak će se trgovačko građanstvo potvrditi, u toku idućih stoljeća, time 
što se nije stopilo sa starim plemstvom, nego se, naprotiv, oslobodilo svojih 
gospodara i stvorilo novu samostalnu skupinu. Poput dvorca i feuda, grad je 
u kasnom srednjem vijeku izraz pobjedničkog partikularizma; suprotno od 
grčko-rimskog grada otvorenog krupnim zemljišnim vlasnicima koji su vladali 
nad njime, on je neprijateljski raspoložen prema visokom plemstvu i ne uklju- 
čuje u svoju jurisdikciju ni svećenstvo koje živi unutar njegovih zidina, Prima, 
naprotiv, pod svoje okrilje one članove nižeg plemstva koji su se povezali 
s građanstvom, ali uz uvjet da postanu trgovci. 

Na pola puta između vitezova i crkvenih dostojanstvenika, stupova feu- 
dalnog društva, te bezimenih seljaka koji ga uzdržavaju svojim radom, trgo- 
vinska revolucija umeće klasu ljudi podrijetlom beznačajnih ali sposobnih 
da sami stvore svoj ugled. U zatvorenom srednjovjekovnom poretku trgovina 
otvara vrata bezbrojnim eksperimentima i mogućnostima. 


6. 


Nove tehnike 


Srednjovjekovni ljudi mnogo su se manje pridržavali svojih navika i bili 
mnogo manje skloni razmatranju nego što ih prikazuju povijesne predrasude 
što se čvrsto drže. Iako je materijaina i intelektualna bijeda barbarskog doba 
ometala napredak tehnika, »nužda je bila majka pronalazaka«. Barbari su 
donijeli određen broj malih praktičnih novotarija, od piva do dugmeta i od 
nekih vrsta sapuna do nekih vrsta čelika. Kako je veći dio najuspješnijih 
tehnika staroga vijeka pao u zaborav, druge su se tehnike, kojima se nisu 
mnogo služili ljudi u starom vijeku, tada više proširile. Obnova u kasnom 
srednjem vijeku nije donijela pravu tehničku revoluciju, ali je bila uzrokom 
(dijelom i posljedicom) značajnog napretka na mnogim područjima. 

Demografske promjene i praktični pronalasci. Neke od najvećih sred- 

njovjekovnih tehničkih tekovina možemo povezati s utjecajima demografskih 
promjena na tržište radnom snagom. Ta veza, na prvi pogled, nije jasna: rav- 
noteža se ne mijenja ako se smanjuju ili povećavaju istodobno proizvođači 
i potrošači. Ali opadanje brojnog stanja stanovništva u ranom srednjem 
vijeku smanjilo je na osobit način broj robova koji su malo trošili a nosili 
najveći teret proizvodnje. Katolička Evropa nije zbog toga jedina trpjela, ali 
je bila teže pogođena od bizantskog i islamskog svijeta, jer se ono malo robova 
što je ostalo gotovo sve pretvorilo u kmetove; koliko god bili bijedni, kme- 
tovi su trošili više a radili manje. Trebalo je, dakle, naći načina da se štedi 
radna snaga koristeći se bolje životinjama i oruđima. Demografska obnova 
u kasnom srednjem vijeku omogućila je veći broj radnika, ali nije smanjila 
njihove zahtjeve; mnogi su kmetovi postigli slobodu, a svikolici, kmetovi ili 
slobodnjaci, poboljšali su svoj životni standard. Trebalo je, dakle, tražiti 
drugi način da bi se povećala proizvodnost rada. Svaka promjena neizbježno 
izaziva druge, jer svaki napredak na jednom području stvara poremećaj na 
drugome, koji se mora ispraviti drugim napretkom. 
, Taj se odnos može i obrnuti: bolje iskorištavanje životinja i oruđa omogu- 
ćava štednju radne snage i unapređivanje robova u kmetove; svaka mehanička 
promjena poboljšava životni standard i oslobađa kmeiove. To je problem 
jajeta i kokoši; kako altruizam nije glavna pokretna snaga ljudi, pronalazak 
općenito više izaziva nelagodnost nego što je sprečava. Grci i Rimljani imali 
su znanstvenika koji su mogli olakšati napor robova pronalaskom sirojeva; 
ali tek onda kad je ponestalo robova, našlo se ljudi koji su uložili vrijeme 
i novac da opskrbe robove strojevima. 

Jednostavan spisak novih proizvodnih postupaka i novih oruđa koje je 
Evropa uvela u toku kasnog srednjeg vijeka ispunio bi nekoliko strana. Prije 
nego što navedemo koji primjer, iznesimo opću napomenu: svi ti pronalasci 
— ili gotovo svi — bili su djelo ručne i umne dovitljivosti prije negoli svjesne 
primjene općih znanstvenih načela. Odatle i njihova vrijednost, ali i njihova 
ograničenost. Savršeno prikladni za određene potrebe trenutka, nisu ipak 
otvorili šira obzorja gdje može prodrijeti samo čista misao. 

U srednjem vijeku nijedna primijenjena znanost ne povezuje čistu zna- 
nost s tehnikom: filozofi i inženjeri ne poznaju se međusobno. Taj nedostatak 
suradnje, kojeg ćemo posljedice vidjeti na području obuke i kulture, spriječio 
je kasni srednji vijek da razbije začarani krug grčko-rimske ekonomike: ručni 
radnici bili su siromašni jer nisu imali ni životinja ni strojeva, a nisu ih imali 
jer su bili siromašni. Bilo bi ipak nepravedno spočitavati trgovinskoj revoluciji 
što nije riješila problem s kojim su se morali redom hvatati ukoštac indu- 
strijska revolucija, liberalizam i socijalizam, a da ga nisu sasvim uklonili. 
Već je to mnogo što je srednji vijek toliko uznapredovao. 


Poljoprivredna tehnika. Na području poljoprivrede kasni srednji vijek 
postigao je svoje najveće uspjehe u iskorištavanju životinja. Nije toliko važno 
što mnoge novine nisu izvoran doprinos katoličke Evrope, nego sretne prila- 
godbe onoga što su klasična starina, nomadi Azije, velike istočne civilizacije 
već otkrile a nisu temeljito iskoristile. Bolja stočna hrana i pametna križanja 
stvorila su snažnije konje, jeftinije mazge, vunastija stada, krave s više mli- 
jeka. Upotreba željeza umjesto drva, usavršavanje uzoraka, dalo je bolje i 
jače plugove, a i čvršće grablje, motike i vile. Uprezanje više životinja zajedno, 

kruti konjski ham, potkivanje konja, racionalnija gradnja teretnih kola uzro- 
kovali su u sustavu transporta najveću preobrazbu koju je doživio od doba 
babilonskih teretnih kola pa do doba parobroda. 

U isto vrijeme povećao se i broj iskorištavanih životinja. Da bi im bilo 
osigurano dovoljno prostranih pašnjaka, a istodobno povećani i žetveni prinosi, 
bilo je potrebno poboljšati plodnost obrađivanog zemljišta. To se postiglo, 
dijelom, sredstvima koja su već bila poznata klasičnoj poljoprivredi — gno- 
jenjem, natapanjem, ponovnim okopavanjem — i aklimatizacijom nekoliko 
vrsta sočivica i žitarica velike hranjive vrijednosti. 

Sporija, ali revolucionarnija, bila je preobrazba naizmjeničnog obrađiva- 
nja polja. Ne samo što je gotovo posvuda nestala primitivna metoda nestalnog 
obrađivanja polja nego se dvogodišnje naizmjenično obrađivanje nastojalo 
nadomjestiti trogodišnjim: proljetna i jesenska žetva te ostavljanje na ugaru. 
Prve podatke o tom naizmjeničnom obrađivanju, koje je na istom zemljištu 
ostvarivalo dvije žetve u tri godine, imamo iz sjeverne Galije u IX stoljeću, ali 
je trebalo mnogo vremena da se takva praksa proširi i u drugim zemljama. 
Kišovito podneblje na sjeveru, njegovo gušće i teže zemljište, nedostatak 
doboljno jake rimske tradicije da se tomu odupre, olakšali su širenje trogo- 
dišnjeg naizmjeničnog obrađivanja, upotrebu željeznog pluga s kotačima 
s konjskom vučom u sjevernoj Evropi. Jug je u cjelini ostao vjeran dvogo- 
dišnjoj naizmjeničnoj obradi, drvenom plugu bez kotača i volovskoj vuči. U 
toj opreci, koja je postepeno rasla kako su se širili novi pronalasci, htjelo se 
raspoznati jedan od glavnih uzroka postepenog pomicanja prema sjeveru 
materijalnog i moralnog težišta Evrope u toku kasnog srednjeg vijeka: jedno- 
strana i pretjerana pretpostavka koja ipak sadrži zrno istine. 


Pomorska tehnika. Druge oštroumne pretpostavke, podjednako jedno- 
strane, nastoje povezati smjenjivanje atlantskih i mediteranskih naroda na 
čelu trgovine i plovidbe s tipovima brodova kojima su se služili. Bit će dovoljno 
da dademo kratak pregled, vrlo pojednostavljen. 

Već u X stoljeću postojale su dvije sasvim oprečne tradicije u brodo- 
gradnji. Skandinavski tesari imali su za svoje brodove pretpovijesni uzor što 
su ga upotrebljavali i drugi balkanski narodi (među njima i Slaveni, koji su 
se njime služili na Crnom i Sredozemnom moru): to je bio »monoksil«, to jest 
izdubljeno deblo stabla. U svome najjednostavnijem obliku takav je čamac 
mogao ploviti po moru i po plitkoj rijeci, a u slučaju potrebe mogao se i 
rukama prenijeti: to su bile izvanredne prednosti u vremenima kada je nedo- 
stajalo dobrih putova pa su se iskorištavali riječni tokovi. Da bi se nosivost 
takva broda povećala, dovoljno je bilo podići bokove u oštrom kutu s deblom, 
koje je tako pretvoreno u jednostavnu kobilicu, pa se lakše moglo upravljati 
brodom. Nije se, međutim, nosivost smjela previše povećati a da se brod ne 
oslabi; takav brod bio je, dakle, prikladniji za kvalitetne proizvode, koji su 
imali prevagu u početku trgovinske revolucije, nego za veće prijevoze, kako 
je to bilo kasnije. Iako je njihova smjelost omogućavala da se otisnu na ocean 
krhkim brodicama, Skandinavci nisu mogli dugo sačuvati početnu prednosi 
atlantske mornarice. 

Talijanski su tesari, naprotiv, gradili u okviru grčko-rimske trađicije, 
dotjerane prema bizantskoj školi. Ta je tradicija zahtijevala veće i složenije 
brodove, općenito sporije. Ipak su antičke trireme i pokoji veliki brodovi 
s dvostrukim palubama nestali zajedno s robovima koji su veslali u prosto- 


130 


a Peer aa i o i oi kaj ei onada 


Sv. Marko okružen simbolima četiriju evanđelista (Irski evanđelistar iz VIII 


stoljeća) 

Pčele hrane sv. Ambrozija (zlatni bareljef iz IX stoljeća na oltaru bazilike sv. 
Ambrozija u Milanu) 


Sv. Adalbert predstavlja trgovca robovima i robove kralju Boleslavu Hrabrom 
(detalj s brončanih vrata katedrale u Gnieznom u Poljskoj, XII stoljeće) 


rijama bez zraka i sunca. U X stoljeću, ako ne prije, pojavila se »galija« 
s jednom palubom i slobodnim veslačima (»galijoti« vezani za klupu pojavili 
su se tek u XIV stoljeću). Vrlo duga, s kljunom koji je podsjećao na ribu 
sabljarku, galija je (na grčkom galaia, odakle i njezin naziv) bila najbrža 
jedinica bizantske mornarice i priklađnija za potrebe trgovine na moru po 
kojem su pljačkali gusari. Galija sa tri trokutna »latinska« jedra (zapravo 
grčkog ili sirijskog podrijetla), koju su usavršili Talijani drugi pomorski 
narodi zapadnog Sredozemlja, pokazala se mnogo čvršćom od monoksila i 
mnogo pokretljivijom unatoč njezinoj zaobljenoj kobilici. Lako ju je bilo 
povećati, ali kako su se na njoj upotrebljavala više vesla nego jedra, preskupo 
je stajala za prijevoz krupnog tereta. To se moglo nadomjestiti oblim bro- 
dovima s latinskim jedrima žrtvujući brzinu i pokretljivost. Upotreba velikog 
broja raznolikih tipova i kasnija primjena pomorskih karata i instrumenata 
(kompasa i astrolaba), omogućile su mornarima Sredozemlja da održe i pove- 
ćaju svoju premoć nad mornarima Atlantika za nekoliko stoljeća. 

Na Atlantiku su se i dalje vršili pokusi. Biskajski mornari, hanzeatski, 
portugalski, poboljšali su gradnju svojih modela, obrativši pažnju na kuinu 
kobilicu i na jedinstveno pravokutno jedro. Nordijski izdubljeni brodovi i po- 
tugalske karavele, u suparništvu s mediteranskim karakama, postajali su sve 
prostraniji i jači. Primjena središnjeg kormila sa šarkom umjesto dva kormila 
sa strane, kako se to primjenjivalo još od starine na brodovima Sredozemlja, 
značila je, kako se čini, trijumf atlantskih jedrenjaka prije kraja srednjega 
vijeka. 


Spor i mračan put razvoja industrijske opreme. Još jednom smo se 
morali osvrnuti, kako smo to učinili s poljoprivrednom ekspanzijom, na čitav 
razvoj kasnog srednjeg vijeka prije nego što se zaustavimo na prvim fazama. 
Tehnički srednjovjekovni progres nije se sastojao od niza bučnih otkrića što 
su ih izvršili glasoviti znanstvenici, a uznijeli pisci, nego od sitnih pronala- 
zaka koji su se naglo pojavili i kratko trajali, uzgred i vrlo često kasno 
spomenuti. 

Zapravo, koji datum treba uopće zapamtiti? Da li trenutak kađa je netko 
nešto prvi put izumio ili onaj kada je izum prvi put dokazao svoju vrijednost 
prokrčivši put u naprednoj sredini? Ili trenutak kada većina prihvati njegova 
načela? Ili trenutak kada su sve moguće primjene nađene i prihvaćene? Često 
se između tih trenutaka uvlače stoljeća i kontinenti. Svilenu bubu, prvi 
izravan doprinos Kine evropskoj industriji, unijeli su u Bizantsko Carstvo 
monasi — uhode u vrijeme Justinijanovo, mnogo kasnije Arapi u Španjolsku, 
u sjevernoj Italiji pojavila se u X stoljeću, raširila za renesanse i prešla preko 
Alpa tek u novo doba. Papir, drugi kineski doprinos, unijeli su u istočne 
pokrajine kalifata ratni zarobljenici poslije bitke kod Talasa (751. godine), ali 
je muslimanska Španjolska, kako se čini, upoznala tvornice papira tek u XH 
stoljeću, malo prije Italije. 

Osim tih neznatnih pronalazaka kojih su nam podrijetlo, smjer puta i 
rezultati dobro poznati, koliko ih je još sasvim ili gotovo sasvim nepoznatih! 
Sjetimo se, na primjer, razboje s pedalom, tako važna za razvoj jedine sred- 
njovjekovne industrije, koja zaslužuje naziv krupna industrija, iako nije 
dostigla brojke na koje nas je naviknula industrijska revolucija. Kada ga je 
i tko izumio? Možda običan stolar. Primjena pedale na ručni razboj bijaše, 
tako reći Kolumbovo jaje, na koje stari narodi nisu mislili, vjerojatno zato 

Obnova privatne inicijative. Vidjeli smo kako je u prvim stoljećima 
ranog srednjeg vijeka Evropa bila zahvaćena neobičnom moralnom depre- 
sijom, koja nije bila samo opadanje duhovne djelatnosti nego i kriza inici- 
jative i volje. Istina, pasivnost nije bila nikada potpuna; i prije kraja ranog 
srednjeg vijeka častoljubivi vladari, poput Karla Velikoga i Alfreda Velikoga, 
trsili su se s uspjehom da potaknu svoje malobrojno osoblje na napor obnove. 


što je za njih vrijeme i trud tkalaca bila vrijednost koja ne dolazi u obzir. 
U kasnom srednjem vijeku tkalac je nešto počeo značiti — iako ne mnogo — 
i odjednom su se u XII stoljeću pročuli razboji s pedalom u tako dalekim 
područjima kao što su Flandrija i Bizantsko Carstvo. Kako ubrzanje tkanja 
zahtijeva ubrzanje predenja, prodro je u isto vrijeme i jedan drugi jednosta- 
van izum, iako su prelje još skromnije od tkalaca: kolovrat. Taj istodobni 

napredak na dva područja srednjovjekovnog vunarstva nalik je u malom na 
skupni napredak tkanja i predenja pamuka u početku industrijske revolucije. 


Primjer: vodenica. Nešto smo bolje obaviješteni o sudbini vodenice, he- 
lenističkog izuma koji stari nisu iskoristili do kraja. Da bi uvođenje mlina 
tjerana vodom bilo korisno, trebalo je, s jedne strane, da cijena robova ili 
Životinja što su pokretali žrvanj skoči, a s druge strane, da vlasnik takva 
mlina može računati na obilnu i stalnu opskrbu. Ta su dva uvjeta ostvarena 
na Zapadu od trenutka kada su robovi postali kmetovi, a većina slobodnih 
i neslobodnih ljudi jednoga sela morala slati svoje žito u gospodarov mlin. 
U Engleskoj je već godine 1086. bilo oko pet tisuća mlinova, gotovo sve vode- 
nice, to jest jedan mlin na četiri stotine stanovnika. Poslije vatre, ukroćene 
i odomaćene u kameno doba, voda je postala drugi izvor prirodne energije 
usmjerene na industrijske potrebe masa. Postepeno, kako je »komercijali- 
zacija« poticala razne grane industrije, sve se više primjenjuje princip na 
kojemu se temelji mlin tjeran vodom. I prije XIV stoljeća koriste se njime 
pri valjanju sukna i drobljenju sastojaka potrebnih bojadisaonicama i šta- 
vionicama, pri pokretanju mijeha u kovačkim radionicama, hemaničke pile i 
stroja za namatanje svile. 


Možda je bilo moguće upotrijebiti vodenu snagu za mehanizaciju razboja 
za tkanje, što bi silno pospješilo jedinu industriju srednjega vijeka koja bi 
se mogla, donekle, usporediti s onim što je donijela para industriji XIX sto- 
ljeća. Ali i nakon nestanka ropstva vrijeme i trud tkalaca nisu vrijedili, prema 
računu trgovaca koji su nadzirali industriju, više od kupovine običnog razboja 
s pedalom. Tako se trgovinska revolucija zaustavila na pragu industrijske 
revolucije. 


7. 


Inicijative i privatna udruživanja 


Strojevi nikako ne zaslužuju prezir što ga prema njima pokazuju neki 
intelektualci smatrajući da oni nisu izvorni proizvod ljudskog uma poput 
umjetničkih djela. Ali isto tako ne smijemo ni precjenjivati njihovu važnost. 
Sprava vrijedi samo onoliko koliko i ruka koja se njome služi i mozak koji 
njome upravlja. Stroj može ubrzati revoluciju, ali je ne može prouzročiti; prije 
će revolucija istaknuti važnost stroja ili ga izumjeti ako joj ustreba. Heleni- 
stički svijet dosjetio se pokretnoj snazi koju u sebi sadrži širenje pare, ali 
ju je iskoristio samo za pravljenje igračaka; svijet kasnog srednjeg vijeka 
upoznao je samo pokretnu snagu vode, ali ju je upotrijebio za svaku vrstu 
industrijskih procesa. Važna je samo suradnja sredine. 


134 


Od X stoljeća demografska i ekonomska ekspanzija Evrope pružila je obilno 
goriva svakoj novoj iskri. 


Bilo je to doba partikularizma; vladari nisu mogli usmjeravati lokalne 
inicijative, štoviše, nisu uspijevali ni da održe red i mir. Neki su se pojedinci 
osjećali dovoljao moćnima da djeluju bez ičije pomoći, oslanjajući se samo 
na svoju volju; drugi su se međusobno povezali kako su najbolje znali: zaklet- 
vom ili ugovorima, prema rodbinskim ili susjedskim vezama, prema zajednič- 
kim težnjama i interesima. Tako su se između X i XJI stoljeća javile dvije 
prividno proturječne tendencije: s jedne strane, anarhični individualizam, 
s druge, dobrovoljna udruženja. 


Individualizam, duh udruživanja, bez državnog zauzdavanja: takva su 
karakteristična i neizbježna obilježja svih privreda koje su se naglo razvijale, 
barem do pojave modernog državnog planiranja. Jedno ili drugo od tih obi- 
lježja posebno se javlja u kasnom srednjem vijeku, u muslimanskim drža- 
vama, kao i u Bizantskom i Kineskom Carstvu. Ali u ta oba carstva, kao i u 
starom Rimskom Carstvu, duh udruživanja sputavale su birokratske uprave 
koje nemaju povjerenja u privatnu inicijativu, i više im je da ekonomske sta- 
bilizacije nego do napretka. U islamskom svijetu država se općenito manje 
upliće, ali neobuzdani individualizam nastoji paralizirati duh udruživanja, ne 
dopuštajući drugi izbor osim despotizma ili anarhije. Samo su se u Evropi ta 
iri bitna uvjeta stekla, prvi put na početku trgovinske srednjovjekovne revo- 
lucije, drugi put na početku moderne industrijske revolucije. I u jednom i u 
drugom slučaju čini se da je ta povezanost uvjeta pomogla Evropi (u drugom 
vremenu i Americi) da stane na čelo svjetskog ekonomskog pokreta. 


Trgovački ugovori. U ugovorima pomorske trgovine individualizam dopu- 
šta duhu udruživanja samo prijeko potreban minimum za privremeno oku- 
pljanje kapitala i podjelu rizika. Nedvojbeno je najznačajniji ugovor com- 
menđa, nepoznata klasičnoj starini, ali se već začela u VII stoljeću na islam- 
skom i bizantskom Istoku, prvi put spomenuta na Zapadu u jednom veneci- 
janskom dokumentu X stoljeća i vrlo brzo raširena u svim lukama Sredo- 
zemlja. Taj ugovor veže davaoca kapitala i trgovca koji putuje samo za jednu 
trgovačku pustolovinu — odlazak i povratak. Prvome pripada najveći dio 
moguće dobiti (obično tri četvrtine), ali na njegov teret pada svaki mogući 
gubitak kapitala; drugi izlaže opasnosti svoj posao zbog te četvrtine moguće 
dobiti. Ta podjela dobitka i gubitka uvodi jedan udruženi element u ugovor 
koji se inače ne bi razlikovao od običnog zajma, budući da financijer ne 
sudjeluje izravno u opravljanju posla, a nije ni poznat onima koji posluju 
s putujućim trgovcem. 

Rekli smo trgovačka »pustolovina«. Naime, najstariji ugovori nazivali su 
putovanje žaxedion (na grčkom: vojni pohod), putnikovu djelatnost procertari 
(na latinskom: upustiti se u bitku), a čin financiranje iactare (»baciti« nasli- 
jepo). Ali je rizik općenito vrlo dobro sračunat. Poznat nam je slučaj iz XII 

stoljeća kada je jedan genovljanski kapitalist u dvije godine utrostručio svoje 
ulaganje s pomoću triju uzastopnih ugovora — commendi, a putnik nakupio 
iznos gotovo jednak onome koji mu je povjerio financijer pri prvom odlasku. 
U ovom posebnom slučaju čini se da je putnik bio mlad čovjek čiji se jedini 
kapital sastojao u inicijativi i pameti. Često su uloge bile izmijenjene: skrom- 
niji bi ljudi ulagali svoj novac u commendu povjeravajući ga kojem bogatom 
trgovcu u nadi da će tako dijeliti bogatstvo. Često se događalo da su dva 
podjednako bogata trgovca mijenjala uloge financijera i putnika. 

Od XIII stoljeća ugovore slične sredozemnoj commendi, iako u nerazvi- 
jenu obliku, nalazimo u trgovini na Sjevernom i Baltičkom moru. Je li to opo- 
našanje ili slučajna sličnost? Možda njihov izvor potječe od još neodređenijih 
ugovora koji se spominju u skandinavskim sagama, a prije njih od pomor- 
skih bizantskih običaja. Ne može se izuzeti ni utjecaj židovskoga i talijan- 
skoga prava. Kada se dobro razmisli, čini se razboritijom tvrdnja da su slični 
zahtjevi pomorske trgovine prirodno nametnuli ljudima sa sjevera rješenja 
koja možemo usporediti s onima što su ih pronašli mornari s juga. Spome- 
nimo uzgred da Engleska nije nikada prihvatila ni commendu, ni njezinu sje- 
vernu varijantu, nego se izvukla iz neprilike još jednostavnijim ugovorima. 

U kopnenoj trgovini ugovor koji je imao važniju funkciju — bratsko dru- 
štvo ili kompanija (doslovno — razdioba kruha) — temeljio se na načelima 
koja su vrijedila za zajedničko upravljanje nepodijeljenom baštinom. Često 
se događalo da su imaoci prava na nasljedstvo jednog feuda, zemljišnog po- 
sjeda, fiskalnog prihoda, stvorili udruženje zato da očuvaju nedjeljivost svo- 
jine. Slično tome, članovi osnivači jedne kompanije obično su braća ili rođaci 
koji su se složili da sjedine svoje kapitale i svoj posao za određen broj godina. 
Najbolji namještenici mogu biti unaprijeđeni u članove društva, a pojedini od 
njih mogao se u isto vrijeme oženiti kćerkom jednoga od članova. Svi članovi 
dijele rizik i dobitak razmjerno njihovu udjelu u društvenom kapitalu, a 
uzajamno su i neograničeno odgovorni za sve ugovorne obveze svakoga od njih. 

To je udruživanje bilo tako čvrsto i kruto koliko je commenda bila ela- 
stična i nestalna. Kompanija je bila prikladnija za dugoročne planove, strpljiva 
razrađivanja, od velike važnosti. Ali je bila i ranjivija: pogreška samo jednog 
člana društva mogla je upropastiti dobitke od nekoliko godina i povući druge 
članove u opću propast. 


Profesionalna udruženja. Osim individualnih i porodičnih ugovora — 
od kojih dva spomenuta primjera nepotpuno pokazuju raznolikost i elastičnost 
— treba spomenuti i profesionalna udruženja. I u najrazvijenijim gradovima 
veliki trgovci i međunarodni kapitalisti stvarali su samo odabranu družbu. 
Masu su stvarali trgovci na malo, sitničari, raznosači, obrtnici i šegrti. »Veliki« 
nisu voljeli da se miješaju s »malima«, ni da se podvrgnu grupnoj disciplini. 
Samo onda kada bi krenuli u inozemstvo, stvarali bi zajednički front, isto 
tako i u sigurnoj zajednici karavana i konvoja, u kartelima, u hanzama, gil- 
dama, koje su stvarali radi pregovaranja sa stranim silama. Oslobodili su se, 
međutim, tih kolektivnih organizama čim su svoje gradove pretvorili u samo- 
stalne političke jedinice, iskorištavajući komunalnu upravu za zaštitu vlasti- 
tih interesa. Gilda ili korporacija ostala je općenito tipična organizacija malih 
trgovaca i bila u pravom smislu riječi organizacija obrtnika. 

Kakvo je bilo podrijetlo tih staleških udruženja koja su naglo iznikla u 
X stoljeću u raznim gradovima Evrope i ubrzo postala bitan element grad- 


136 


skog života? Neka su, vjerojatno, potjecala od rimskih i bizantskih profesio- 
nalnih korporacija, koje je nadzirala država, ili od robovskih grupa radnika 
iz ranog srednjeg vijeka. Druga su opet udruženja možda bila u vezi s vjer- 
skim bratovštinama, s prvotnim germanskim gildama, koje nisu imale profe- 
sionalni karakter jer su se njihovi članovi zajedno okupljali radi molitve ili 
pića i pomagali se u slučaju potrebe. Bila to ili ne prijašnja tradicija, staleška 
udruženja stvarana su svuda gdje je postojala obrtnička jezgra željna da 
zaštiti svoje kolektivne interese. Uostalom, ta pojava nije bila ograničena na 
katoličku Evropu: od X stoljeća javljaju se u Kini, u islamskom svijetu, u 
Bizantu, staleška udruženja koja, općenito, nisu bila tako slobodna kao ona 
na Zapadu. 

Povjesničari, koji su bili opsjednuti problemima svoga vremena, često 
nisu razumijevali ciljeve staleških udruženja. Neki su od njih doslovno shva- 
tili moralne propise koji krase cehovske statute. što god se o njima govorilo, 
glavna težnja jednog tvorničara nije mogla biti služba bogu i čovječanstvu, 
nego želja da dobro proda svoju robu i dobro zaradi, Mjere kojima su htjeli 
zaštititi kvalitetu i ograničiti cijene ne izviru toliko iz brige za poštenjem 
koliko iz straha da se ne ozlovolje nesigurni kupci: u srednjem vijeku nije 
bilo mnogo potrošača, a »mušterija« — kako se danas kaže — »uvijek ima 
pravo«. Moderni klevetnici srednjovjekovnih cehova temelje svoju kritiku na 
ograničenjima koja se javljaju u XIV stoljeću u atmosferi padanja cijena, 
što je pretvorilo otvorena udruženja u zatvoreni povlašteni krug. Prije toga 
cehovi su obično primali u svoje redove toliko novajlija koliko im je to dopu- 
štala ekonomska ekspanzija. Šegrti i pomoćnici nisu imali sva prava, ali je 
svaki šegrt, s vremenom, mogao postati majstor. 


Da bismo mogli pravo ocijeniti ulogu cehova, ne treba zaboraviti jednu 
činjenicu. Ako je, naime, trgovac mogao beskrajno povećavati opseg svojih 
poslova, obrtnik je bio ograničen na osrednji prihod od ručnog rada. Taj 
prihod nije mogao povećati ni upotrebom jeftine radne snage, koje nije bilo 
nakon nestanka ropstva, ni velikim izborom složenih strojeva, koji su bili 
tek u razvoju. I u ekonomiji u ponom razvoju obrtnik je brzo postizao mak- 
simum svoje proizvodne sposobnosti izlažući se opasnosti da ga iskoristi 
trgovac kapitalist koji je istodobno davao posao i kapital radionicama neko- 
licine obrtnika. Ako bi industrija došla u krizu, izlagao se opasnosti konku- 
rencije drugih obrtnika koji su radili užurbano ili su upotrebljavali sirovine 
lošije kvalitete. Ceh se trudio da ga zaštiti spasavajući samostalnost radionice, 
ali je nametao obrtniku jednolike propise i smjer općeg vladanja. Uspio je 
djelomično, uz cijenu ograničenja koja su s određenih gledišta omela inicija- 
tivu pojedinaca i napredak zanata. Ali u mjeri u kojoj je uspio, spriječio je 
da trgovinska revolucija nanese radnicima ona stradanja koja će pratiti po- 
četke industrijske revolucije. 


Ako je ceh bio predstavnik cijele struke, tada je obavljao važne zadatke. 
U političkim i gospodarskim vijećima građova djelovao je odlučno, što nijedan 
član zasebno ne bi mogao. Katkada bi pregovarao i s vanjskim vladama i 
kao kakav kartel nabavljao sirovine i prodavao rukotvorine. Stanđardizirajući 
proizvodnju, lakše je mogao obavljati razdiobu u dalekim područjima. Tre- 
balo je živjeti u Ypresu da bi se moglo pojedinačno poznavati njegove tkalce, 
ali je sukno iz Ypresa, kojega je kakvoća i mjera zajamčena pečatom gilde, 
bilo poznato i traženo u Novgorodu kao i u Aleksandriji. Tako značajan 
uspjeh ipak je na kraju doveo u pitanje cehovske ideale jednakosti. Jako 

je industrija bila podijeljena na strukovna udruženja, a to opet na posebne 
radionice s majstorima i šegrtima, dobar tok poslova ili bespolica zanatlija 
zavisili su od trgovaca kapitalista koji su im osiguravali kredite i narudžbe, 
imajući na umu izglede međunarodnih tržišta. U Ypresu je bilo majstora 
tkalaca, majstora grebenara, bojadisara, ali su vunarstvo u cjelini nadzirali 
poduzetnici koji su kupovali vunu u Engleskoj, a prodavali sukno na sajmo- 
vima u Champagni. 

Prodoru trgovačkog kapitala najbolje su se odupirali cehovi manjeg 
značenja koji su radili samo za lokalno tržište, a i jedna važna industrija 
koja nije imala pravih cehova: rudarska. U X stoljeću pronalaženje naslaga 
bakra, olova i srebra u Rammelsbergu, u srcu Njemačke, otkrilo je nova 
obzirja Evrope željnoj kovina za njezin novčani i industrijski razvoj. »Sre- 
brna groznica« (općenito traganje za rudnicima) proširila se sve do Švedske, 
češke, Ugarske, Sardinije i Cornwalla u Engleskoj; njemački rudari bili su 
pozivani u sve zapadne zemlje. Ali zlato i srebro sami po sebi nisu bogatstvo, 
a ipak se ekonomska ekspanzija kasnog srednjeg vijeka temeljila u velikoj 
mjeri na kreditu. Više nego proizvođači novca obogatili su se trgovci novcem, 
lihvari i bandari, talijanski, cahorski, artoiški, i Židovi. Ipak su rudari, zdru- 
«ženi u kompanijama u kojima su poduzetnici i radnici dijelili pravično 
skromne prihode, lako zaslužili koliko im je bilo potrebno za život a da nisu 
bili ničije sluge. Bio je to život ograničenih obzorja, ali još uvijek bolji nego 
život robova i robijaša koji su u starom vijeku radili u rudnicima. 


Ropstvo i društveno previranje. Završimo ovaj kratki pregled inicijativa 
i sjetimo se onih koji na to nisu imali pravo: robova. U X stoljeću jedan 
jezični element — postepena upotreba naziva sclavus umjesto servus za oznaku 
čovjeka koji nema prava — ukazuje na kraj dugog procesa koji djelomično 
u našim očima iskupljuje sve nedostatke ranog srednjeg vijeka. Ropstvo je 
sada za ljude katoličke Evrope postalo neprirodnim stanjem; jedan kršćanin 
staroga roda nije više mogao postati domaća životinja, to je mogao postati 
samo Slaven (sclavus) ili koji drugi nevjernik. (Istina, rob nije automatski 
postajao slobodan čim je bio kršen, tako da se hurski biskup sredinom XI 
stoljeća nije ustezao da naplati pristojbu od dva denara za svakog roba 
koji je bio prodan na njegovu tržištu.) 

Još jedan jezični element, nestanak naziva colonus (prvotno slobodan 
»seljak«) iz rječnika X stoljeća, ističe drugu opću promjenu koja je nastala 
u isto vrijeme kada i ograničeno oslobođenje robova. Činilo se nepotrebnim 
praviti razliku između slobodnjaka, koji su pali na niži društveni stupanj, 
i robova koji su društveno uzdignuti: jedni i drugi bili su podložnici, to jest 
po zakonu slobodni u odnosu prema svima, osim prema svome gospodaru, 
za kojega su bili vezani, a po njemu i za zemlju koju su obrađivali. Gospodaru 
su bili obvezni na doživotna davanja kojih priroda često nije zavisila od nji- 
hova točno određenog društvenog podrijetla, nego od vrste zemljišta koja su 
im dana na obradu (mansi serviles, mansi ingenuiles ili liberi). Obveze poput 
ovih, jače od ropskih lanaca — teže je, naime, promijeniti stare navike vlasni- 
štva nego osloboditi jednog čovjeka — nastale su u doba zastoja. Doba ekspan- 
zije nije ih moglo odjednom ukinuti, ali ih je učinilo prilagodljivijim, a u 
pojeđinom ih je slučaju i raskinulo. 

Pri kraju X stoljeća neposlušnost je postala opća i borba dramatičnija: 
Oton III izdao je stroge zakone protiv »kmetova koji čeznu za slobodom« 

i odriču pokornost svojim gospodarima. Vojvoda i plemići normandijski ugu- 
šili su u krvi jednu pobunu seljaka. (Napomenimo usput da je to bilo doba 
seljačkih ustanaka Khariđita i Karmata u islamskom svijetu i pokušaja bizant- 
skih careva da izbave sitne seljake tlačenja »mogućnika«; uspjesi su bili razli- 
čiti, ali demografska plima svuda je podigla velike valove.) Potom se sukob 
između kmetova i gospođe, broja i sile, pretvorio u stotine odvojenih sukoba, 
ali je zato bilo i slučajeva plodne suradnje. Najzad je upletanje gradova, tih 
odlučnih branilaca privatne incijative, često prevagnulo u korist kmetova. 
Uostalom, služnost nije uvijek bila prisilna; u X i XI stoljeću bilo je mnogo 
primjera slobodnih ljudi koji su se kao kmetovi dobrovoljno predavali u 
zaštitu svjetovnoj i duhovnoj gospodi. 


Nema slobode bez opasnosti, ni rasta bez sukoba. X stoljeće istrglo je 
katoličku Evropu iz bijedne sigurnosti koju je konačno našla otprilike jedno 
stoljeće prije. U zamjenu za to pružilo joj povoljnu priliku. Samo ju je ugra- 
bila određena manjina koja je i uspjela: manjina koja je obuhvaćala ljude 
iz svih staleža, od Huga Capeta, vjerojatno potomka jednog saskog pustolova 
iz IX stoljeća, koji je uzeo kraljevsku krunu, do kakvog francuskog ili fla- 
manskog kmeta koji je postao vlasnik slobodan i poštovan u zemljama što 
su otete španjolskim muslimanima ili Slavenima preko Labe. Društvene grupe 
urotile su se i borile protiv drugih društvenih grupa. I poslije prvih pedeset 
godina X stoljeća — najmučnijeg — borba je često nalik na borbu divljih 
zvijeri a da bismo mogli zatvoriti oči pred bijedom pobijeđenih. Bitno je da 
je Evropa krenula i da se počelo stvarati novo, snažnije i uglađenije društvo 
usred meteža. 

Drugo poglavlje 


Trojno društvo 


L. 


Kristalizacija staleža 


»Da bi se lakše oduprli nesrećama koje su na njih navalile, narodi se 


podijeliše u tri dijela: jedan dio posvetio se Bogu, drugi trgovini i obradi 
zemlje, a najzad su došli na svijet vitezovi da čuvaju ta dva dijela od nasilja 
i nepravdie. Tako je Filip od Vitryja, tajnik Filipa VI, prikazivao 1335. proces 
iz kojega je izniklo skladno trojno društvo, kojega je Francuska, po njegovu 


mišljenju, bila najljepši primjer, i ljiljan sa tri cvijeta, najprikladniji simbol 


"toga društva. Bez obzira na patriotizam, takve misli bile su općenito prihva- 
ćene u cijeloj katoličkoj Evropi XII stoljeća, a i prije. Ne samo što su omo- 
gućavale da se suglasi društvena zemaljska struktura s nebeskom, obilježena 
simbolom Trojstva, nego su, sve u svemu, uglavnom odgovarale stvarnoj 
strukturi klasa (ili »redova«, kako se onda govorilo) u glavnim zapadnim 
monarhijama. 

Bilo je, dakako, u tome odstupanja. Neki su pisci, na primjer, hinili da 
ne vide duboku razliku među članovima trećeg staleža, između trgovaca i 
seljaka, ili su prelazili preko kasne pojave vitezova. Drugi su rado uspoređi- 
vali društvo svoga vremena s ljudskim tijelom kojega su noge predočivale 
seljaka. Treći su opet zanemarivali ljude i više isticali trojnost ustanova: 
svećenstvo, monarhiju, sveučilište. Pojedini građanski pisci bili su tako drski 
da nisu priznavali superiornost vitezova; poštivali su ipak svećenički stalež, 
ali ne i pojedine predstavnike svećenstva. 


Početna neodredivost klasa, ustanova, prava. Budući da je trajao u jed- 
nom ili u drugom obliku sve do francuske revolucije, ideal trojnog i hijerar- 
hijskog društva nosi pečat srednjega vijeka, kao što carska ideja potječe od 
starog Rima. Ipak je carstvo bilo samo posljednja kristalizacija jednog dru- 
štva koje je u početku bilo republikansko; isto su tako i tri staleža bila samo 
konačno zgrušavanje jednog društva koje je u početku bilo fluidno. 

Istina je da se već u X i XI stoljeću govorilo o tri klase, ali im onda 
granice nisu bile točno određene. Crkva i država, svećenički i vojni stalež, 
prožimali su se međusobno, i nije bilo pravila koje bi utvrđivalo njihova 
područja djelovanja. Svojstva plemstva, obilježja kmetstva, bila su tako neod- 
ređena da se u Njemačkoj službeno govorilo o »kmetovima vitezovima«, a 
u Kastiliji o »vitezovima seljacima« ne dirajući logičan smisao izraza. Staleži 
nisu bili zatvorene kaste: u njih se ulazilo ili izlazilo ne samo po pravu (ili 
greškom) rođenja, nego i svojevoljno ili slučajno. Najkorjenitije preobrazbe 
dogodile su se u plemićkoj klasi (pretpostavivši da se u to doba može govorili 
o klasi): veliki stari rodovi koji su postojali prije X stoljeća raspali su se u 
borbi i ugasili bez potomaka, pa su na njihovo mjesto došli novi ljudi koji 

nisu pamtili svoje pretke. Dandanas nema porodice koja bi imala provjereno 
rodoslovlje (ističemo riječ provjereno) što seže po muškoj liniji mnogo prije 
posljednjih godina IX stoljeća. 

Ta neodredivost zavisi nedvojbeno od nereda i pometnje same epohe, ali 
odražava i nedostatak jasnih političkih i pravnih zamisli. Apstraktna doktrina 
respublicae christianae, učvršćivanje svećeničke monarhije i monarhističkog 
svećenstva, nisu mogli riješiti stvarne probleme partikularističkog i nasilju 
podložnog svijeta. Karolinzi su se, istina, u kratkom razdoblju svoje moći, 
pokazali kao veliki pokretači novog zakonodavstva i pabirčari barbarskih 
važećih običaja i crkvenog prava; ali se pravo »rada kao staro«, to jest najviše 
registrira već prihvaćena načela, a ima potrebu za stalnim preinakama. Kada 
je propalo karolinško carstvo, proteklo je dosta vremena a da francuski 
kraljevi nisu izdali ni jedan zakon (da su to i učinili njihove odredbe ne bi 
imale nikakva učinka izvan njihovih neposrednih domena), a kraljevi i carevi 
njemački ograničili su se na nekoliko beznačajnih zakona. Samo su anglo- 
saski kraljevi stalno izdavali male zbirke zakona, posvećene velikim dijelom 
osnovnim administrativnim pravilima i pokojoj odredbi kaznenoga prava. I 
ta vrlo skromna djelatnost zamišljena je više zato da utvrdi i objasni pravila 
vladanja koja su već postojala u svijesti podanika nego da utječe na njihovo 
vladanje. U XII stoljeću Glanvili, tvorac prve opće rasprave o engleskom 
pravu, izjavljuje da »kralj niti smije željeti, niti se usuditi« da promijeni stare 
običaje. 

Dok su teoretičari i zakonodavci šutjeli, dotle su se ustanove mijenjale 
suviše brzo za pisare i administratore koji su morali registrirati svakodnevne 
događaje. Nitko nije mogao razriješiti sumnje onog redovnika iz Chartresa 
koji je, prepisujući kartular svoga samostana pri kraju XI stoljeća, napo- 
menuo da nijedno od zakonskih pravila i određaba u ispravama X stoljeća 
nije primjereno sadašnjici. 


Razrađivanje običajnog prava. U nedostatku službenog pisanog prava 
društvo se organiziralo kako je umjelo i znalo na temelju vlastitih običaja. 
To nije bila sasvim nova pojava: barbarski običaji i običajna tumačenja rim- 
skog i crkvenog prava bili su glavni izvori pravne prakse ranog srednjeg vijeka. 
Praksa se ipak redovito oslanjala na središnju upravu i na ozakonjeni tekst, 
Teodozijev kodeks, Dekretalije, Salijski zakon, Rotarijev edikt i tako dalje; 
nije bilo važno što pojedini suci nisu uvijek imali pri ruci kopiju teksta 
da se njome posluže. Od X stoljeća središnja uprava ostaje po strani, a 
prijašnja pravna praksa zauzima mjesto službenog zakona. 

Presudan kriterij za zakonitost jedne ustanove, jednog djela, prava vla- 
sništva, obveze zavisnosti, sada će biti jednostavno utvrđivanje činjenice da 
praksa postoji odavno ili, još točnije, od pamtivijeka. A kako je ljudsko pam- 
ćenje ograničeno i podložno koristi, svaki onaj koji je prisvojio tuđe pravo 
silom, lukavošću i ustrajnošću, mogao se s velikom vjerojatnošću nađati da 
ga nitko neće uznemirivati. Ali onaj koji bi htio braniti staro pravo protiv 
zahtjeva jednog nadošlice morao je svakako spriječiti da se ne izgubi uspo- 
mena na io pravo. Zbog toga i sklonost da se umnože pisani dokumenti kako 
bi se dokazalo postojanje jednog običaja koji potječe od pamtivijeka ..., 
a kada nije bilo vjerodostojnih dokaza, onda su se izmišljali lažni podaci. 

Tako je zastoj zakonodavne djelatnosti države potaknuo obnovu privat- 
nih pravnih djelatnosti. Te su se djelatnosti najprije očitovale u skromnom 

obliku bilježničkih akata i istraživanja kako bi se utvrdile prijašnje okolnosti 
prema svjedočenju najstarijih članova jedne zajednice. Potom su potaknule 
još temeljitija proučavanja i najzad dovele do bujne obnove prava koja je 
omogućila točnu definiciju triju staleža: plemstva, svećenstva, običnih radnika 
ili seljaka. 


Četvrti stup društva. Tada su od tri društvena stupa nastala četiri. Nije 
se više moglo nijekati postojanje građanstva, previše bogatog i ponosnog da 
bi ga se moglo pomiješati s prostom masom seljaka. Ali se pravo rađa kao 
staro, a simbolična Ljudska Država nije imala mjesta za gradske ljude. U 
Velikim zapadnim monarhijama vladari su katkada nastojali uklopiti u 
feudalni poredak ne pojedine građane, nego cijele gradove, smatrajući sva- 
koga od njih za kolektivnog »vazala«. Na suprotnom kraju Evrope jedan se 
grad sam nazvao "Gospodin Novgorod Veliki«. U Italiji komune su se zado- 
voljavale stvarnom pobjedom, ne vodeći brigu o prividnostima. Politički 


pisci, općenito, nisu uzimali u obzir četvrti stup društva, pa i mi možemo. 


zasad postupiti kao oni. 

I Zato ćemo nastojati da prikažemo tri staleža, ne u epohi njihove krista- 
lizacije, nego u periodu njihova nastajanja, između polovine X i polovine XII 
stoljeća. Također ćemo u idućem stoljeću potražiti koju pojedinost o kojoj 
ne govore prijašnji izvori. S kakva god stajališta gledali, tridesetak strana 
doista nije dovoljno za kolektivnu sliku evropskog društva u toku dviju 
stotina godina ispunjenih promjenama i lokalnim različnostima. U najboljem 
slučaju moći ćemo iznijeti u najkrupnijim crtama nekoliko utisaka. 


2. 


Sveprisutnost crkve 


Ako nije sigurno da je srednjovjekovno društvo nadmašilo svako drugo 
između kraja X stoljeća i početka XIII, gorljivošću svoje vjere, ipak je neos- 
porno da je svećenički stalež zauzimao u tom društvu značajnije mjesto nego 
u bilo kojoj idućoj epohi. Prije svega materijalno: mala sela podigla su do 
desetak crkava, a gradovi s pet do deset tisuća stanovnika nekoliko desetina, 
samostani kao što su Saint Riguier i Sankt Gallen nadišli su površinom i sta- 
novnicima mnoge gradove ranog srednjeg vijeka; neki samostanski redovi, 
kao cistercitski i franjevački, imali su u kasnom srednjem vijeku više pri- 
padnika nego neka kraljevstva podanika. Zatim politički: isposnici ili slado- 
strasnici, odani papi ili umiješani u zbivanja svoga vremena, pripadnici klera, 
bili su najsposobniji dio administrativnog osoblja najvećih država sve do XII 
stoljeća; na čelu najmanje jedne čtvrtne lokalnih uprava, prihvaćali su česio 
i zapovjedništvo vojske i, po potrebi, ubijali neprijatelje vlastitom rukom — 
ne mačem, jer je (crkva zabranjivala prolijevanje krvi, nego topuzom. Najzad, 
i nadasve, kulturno: iako je poistovećivanje obrazovanog čovjeka s »klerikom« 
(odatle za učene ljude u francuskom i engleskom jeziku naziva »clerc« ili 
»clerk«) postepeno gubilo svoje prvotno značenje, crkveni ljudi bili su sve do 
XIII stoljeća najbrojniji dio među mnoštvom i kadrovima obrazovanih ljudi. 

Već u XI stoljeću jedan njemački ljetopisac sa čuđenjem pripominje 
kako »u Italiji sva djeca pohađaju školu«, jer se ne čini da je »nekorisno ili 

neprilično poučavati dijete koje nije određeno za svećeničku službu«. To se 
odnosilo na jednu od mnogih osobitosti zemlje koja je bila okužena Bizan- 
tincima. U Francuskoj otac Abelard, vitez, površan književni znalac, koji je 
htio svoj ukus prenijeti na sinove, činilo se nedvojbeno isto tako nastran kao 
i njegov slavni sin na početku XII stoljeća. Potom je obrazovanost svjetov« 
njaka naglo napredovala, ali su se crkveni ljudi uza sve to isticali u umjetnosti 
— kazalištu, glazbi, arhitekturi, slikarstvu — do te mjere da se njihova ruka 
otkriva čak i u antiklerikalnim ili svjetovnim djelima, kao što su pjesme 
srednjovjekovnih studenata lutalica i epopeje. Još treba napomenuti da su 
gotovo isključivo svećenici bili ljetopisci svoga vremena — u Italiji sve do 
XII, a u Francuskoj sve do XIII stoljeća — i to je razlog koji nam otežava 
da točno ocijenimo djelovanje svjetovnjaka. 


Klerici i laici: svijet prožet bogom. Nije li, ipak, anakronistično praviti 
razliku između »laika« i »klerika« u vrijeme kada ih je gotovo nemoguće 
bilo odvajati? Iako su se pape i carevi, biskupi i kneževi sukobljavali među- 
sobno zbog prvenstva i sudbene nadležnosti, iako su se znali često posvađati 
zbog određenog zemljišta ili posebnog nameta, nijedan od njih nije mislio 
da jednom zauvijek razuzla gordijski čvor koji su često morali presijecati. 
Odvojiti crkvu od države, ustanoviti jedan odio za vjeru, a drugi za građanski 
život, značilo bi u njihovim očima potvrditi razvod između neba i zemlje: 
čin ne samo bezbožan nego i nemoguć. Ako su pojedine sektaške manjine 
vidjele đavolsku ruku u svim ljudskim ustanovama, golema većina ljudi bila 
je uvjerena da je cijeli svijet samo jedna hijerarhija crkava, gdje je posvuda 
nazočan Bog. Na nebu pobjedonosna crkva blaženih, na njezinu rubu patnička 
crkva duša u čistilištu, na zemlji vojujuća crkva svih vjernih, podjednako 
obveznih da služe i slave Gospoda prema svojim mogućnostima. 


La gloria di colui che tutto move 
Per l’ universo penetra, e risplende 
In una parte più, e meno altrove. 


(Sav svemir puni slava Onoga čija 
ruka sve kreće te ponegdje krati 
svoj puni sjaj, dok drugdje jače sija.) 


To što Dante izražava u tim stihovima bilo je miješljenje svih. Svima 
se činilo prirodnim da laici pružaju svoju pomoć i svoj savjet kako bi 
osigurali djelovanje crkvenog života i da isto tako svećenici sudjeluju u 
svim djelatnostima laičkog života. Raspravljalo se, dakako, o pojedinostima, 
o opsegu i obliku pomoći koju je jedan ogranak vojujuće Crkve bio dužan 
drugom. Redovnici nisu mogli odbiti svoje usluge nijednom vjerniku, budući 
da je izopćenje, u načelu, bilo privremena kazna, a laici se nisu protivili da 
stručnjaci za molitvu, vještaci u nauku, provodnici milosti, ubiru od njih dese- 
tinu i sude im prije nego što ih odriješe od grijeha. 


Nemogućnost apsolutnog skepticizma. Taj ideal nije isključivo srednjo- 
vjekovni: za njim teži još uvijek jedan dio suvremene vojujuće crkve. Ali 
baš u srednjem vijeku, između X i XIII stoljeća, taj ideal bio je najbliži tome 
da ga Evropa općenito prihvati i najvjernije se odrazio u društvenom životu 
i kolcktivnoj misli. Pri svakoj obvezi prizivalo se Boga za svjedoka, pri svakom 
pothvatu zahtijevan je blagoslov, za svaku razonodu tražena je pobožna izlika, 

vrijeme se mjerilo prema crkvenom vremenu. Za svaku bolest postojale su 
posebne molitve i obredi, čak i određeni obrazac za izopćivanje kukaca koji 
uništavaju žetvu. Boga su prizivali da utvrdi istinu pri suđenju: dvobojem 
među plemićima, dokazima vrelom vodom, usijanim željezom ili vatrom ako 
se ticalo seljaka. Kada su te metode odbačene da se ne bi »Boga iskušavalo«, 
upotrebljavala se zakletva »sakrament« (serment« u modernom francuskom) 
ili prisega zainteresiranih na evanđelje ili moći svetaca. 

Vjera se različito izražavala prema vremenu i osobama, ali uvijek s gorlji- 
vošću. Oko godine 1000. nagonski animizan, uživanje u čudesnom, sklonost 
neukih masa prema magiji, susretali su na pola puta misticizam obrazovanih 
ljudi, njihovu naklonost za nadnaravno i ljubav prema bogoslužju. Jedni i 
drugi gledali su u veoma brižljivom ispunjavanju obrednika, prije svega u 
nagomilavanju vjerskih dužnosti, prijeko potrebno sredstvo da bi se u svim 
životnim prilikama, svakidašnjim ili značajnim, pridobilo božanstvo kojega 
su se više bojali nego što su ga voljeli. Dvije stotine godina kasnije taj se 
susret ostvario na višoj razini: mase su se nešto uljudile, a obrazovani ljudi 
postali su brojniji i profinjeniji. Susret nije prestajao. S jedne je strane teo- 
loška nauka objašnjavala prirodne zakone i nepromjenjivi red stvari božjom 
ljubavi, izvorom svake energije; s druge strane, pučki osjećaj zahtijevao je 
od te svemoguće ljubavi uslišenje vlastitih želja i, usprkos prirodnim zakonima, 
putem čudesa koja bi izmijenila prirodni red. 

Ono što više od svega obilježava srednji vijek to je činjenica da nije 
bilo skepticizma, ili je bio tako rijedak, tako prikriven da nam izvori ne 
otkrivaju nikakav trag. Posljednje bezbošce nalazimo u skandinavskoj pogan- 
skoj književnosti. Katolička Evropa ipak je znala za nevjernike — Židove i 
muslimane — kao i heretike svake vrste, među kojima su bili oni što su 
nijekali besmrtnost pojedinačne duše, ali se čini da nije znala ni za agnostike, 
ni za bezbošce. Evropa je već bila izišla iz pretpovijesti; njoj nije bilo do 
toga da sve objasni, ali još nije stekla dovoljno znanstvenih spoznaja da bi 
mogla u svakom slučaju dati objašnjenja podobna da se suprotstave onima 
što ih je vjerska znanost mogla dati u svakome trenutku. Pred tisuću godina 
srdžba božja bila je najbjelodaniji uzrok svake nesreće, a božja pomoć naj- 
sigurniji lijek. Čovjek je mogao biti nezadovoljan time i tražiti vremenite 
uzroke i sredstva, ali bi se smatralo ludošću kada bi se samo na njih računalo. 

Da li ćemo sažaljevati srednjevjekovnog čovjeka zbog njegove znanstvene 
podređenosti koja ga je činila ranjivim prema prirodnim nesrećama? Da li 
mu zavidjeti zbog njegova ograničena viđenja koje ga je smještalo u prirodno 
središte svemira što ga je pokretala ljubav božja? To su nerješiva ali zavod- 
ljiva pitanja na kojima ćemo se kasnije zadržati. 


Sotona ođasvud vreba. Duhovno obzorje naših pređa zastirao je velik 
oblak: ako se moglo nastojati da se ne izazove srdžba božja, nije bilo moguće 
izbjeći svim zamkama Sotone. Otjeran s neba zauvijek, neprijatlej je progonio 
vjernike u svakom uglu zemlje kao što sjena prati svjetlost. Bio je posvuda- 
šnji izvor zla, suprotan izvoru dobra, u svijetu u kojem znanstvenici nisu 
zamjećivali slijepe ili ravnodušne prirodne sile. Antagonizam je bio prilično 
oštar, pa je Sotona imao utjecaj koji danas više nema. 

Kroz čitav srednji vijek teče izrazito dualistički tok. Manihejci Zoro- 
astrova izvora ili zapadnog nadahnuća, bizantski pavlikijanci, slavenski bogu- 
mili, katari (»čisti«) na Zapadu i još drugi, osamljeni ili združeni u otpadničke 
sekte, tjerali su svoje rušilaštvo do kraja. Naravno, Bog će na kraju slaviti 

pobjedu; ali ovdje, na zemlji, Sotona je tako blizu pobjede. Treba odbaciti 
gotovo sve ono što pruža ovaj život, ako čovjek želi pobjedu s Bogom na 
drugom svijetu. Zemlja je okužena, tijelo je pokvareno, rađanje je sramno, 
nečisto je hraniti se mesom i jajima, organizirana crkva je izopačena. Za 
najbarbarskijih stoljeća taj dualizam kao da je oslabio, kao i sve umne dje- 
latnosti; ali je za trenutak ponovo izbio u početku karolinškog doba i ponovo 
oživljava u idućim stoljećima. Odmah nakon 1000. godine otkrivaju se brojna 
žarišta u Francuskoj, u Italiji, Njemačkoj. Stalno napadan od službene crkve, 
koja je rado nazivala poklonicima Sotone te vrlo gorljive službenike Božje, 
dualizam je unatoč tome stjecao pristaše. 

Umjereni su se elementi malo razlikovali od dualista; naposljetku, Sotona 
ima priznato mjesto u evanđelju i u svakidašnjoj molitvi Pater Noster. Kralj 
pakla i pridružen Bogu pri izricanju najviše pravde, Sotona se ističe u svim 
pisanim, naslikanim ili izvajanim prikazima Posljednjeg suda. Malo prije 
Dies irae, Sudnjega dana, od kojega su ljudi strahovali vjerujući da je blizu, 
pojavit će se kao Antikrist u privlačnom liku i gotovo će pobijediti. U sva- 
kidašnjem: životu navodio je na zlo muškarce i žene, katkada je čak i djecu 
stvarao: u to je bio uvjeren čak i razboriti Toma Akvinski. Treba napomenuti 
da u srednjem vijeku procesi protiv vještica nisu bili ni približno tako oštri 
kao u doba renesanse i u prvim stoljećima modernog doba: jedan nezabo- 
ravijeni crkveni zakon odricao je Sotoni moć da može činiti čudesa natječući 
se s Bogom. Štoviše, Sotona je odbijao svoje moguće štovatelje ružnoćom i 
prostotom: ozbiljni su svjedoci vidjeli kako je svojim izmetinama obasšuo 
jednu sveticu iz područja Rajne koja mu se opirala. Taj se događaj slučio 
u XIII stoljeću kada je Sotona izgubio u svome mračnom dostojanstvu kojim 
su ga još okruživale pobožne legende u X i XI stoljeću, kada je napadao 
svece u junačkim megdanima da ih odvrati od njihova poziva ili spriječi da 
spase koju dušu, posvete koje mjesto, ozdrave kakva bjesomučnika. U doba 
Dantea Sotona je pohađao školu, učio logiku kako bi mogao pobijati dokaze 
svetoga Franje. U toku čitava srednjeg vijeka, uz pratnju bezbrojna mnoštva 
vragova, podobnih da se preobraze i premještaju po svojoj volji, on je sačuvao 
svoju posvudašnjost. Cezarij Heisterbaški, čuveni monah i pisac koji je umro 
oko 1240. godine, spominje njegovu nazočnost u grmljavini, tuči, poplavama, 
bolestima, iznenadnim šumovima, u zavijanju vjetra i u šuštanju lišća. 


Posrednici. Na sreću, da bi se priteklo u pomoć vjerniku, bilo je isto 
toliko anđela koliko i vragova koji su ga htjeli upropastiti. Često je sudbina 
jedne duše bila određena u trenutku posljednjeg sukoba između tih besmrtnih 
bića, koja su se gorljivo borila za pridobivanje novih podanika nebeskom 
ili paklenom vladaru. Svako ljudsko biće imalo je, dakako, pravo na svoga 
anđela čuvara. 

Osim toga, postojala je i legija svetaca koja je sve više rasla pobuđom 
pučke pobožnosti što su je često poticale crkvene ustanove koje su od toga 
imale koristi. Sve do godine 933. za proglašenje neke osobe svetom nije bila 
potrebna papina odluka. Moći svetaca produljivale su na očeviđan način nji- 
hovu nazočnost na zemlji čudesima koja ni najprostodušniji vjernici nisu 
očekivali od njihove ncdohvatljive duše. 

Utjecaj Blažene djevice, ograničen u teologiji i kultu ranog srednjeg vijeka, 
brzo se proširio u idućim stoljećima. Teologija je zaista zaostajala za pučkom 
pobožnošću: Toma Akvinski, na primjer, nije se otvoreno izjašnjavao o dok- 

trini Bezgrešnog začeća, koje je postalo dogmom tek 1854. godine. Vjerni su 
se ipak uvijek uzdali u Marijinu dragocjenu pomoć. Na oltarima njezin je 
izgled izgubio onu dostojanstvenu strogost kakvu je imao na mozaicima 
i na bjelokosti u ranom srednjem vijeku: Božja majka prikazivana je kako 
miluje dijete i smješka se pobožnome puku. Strogoj i antifemističkoj vjeri 
jednog nasilnog doba kult Blažene djevice donio je neizrecivu milinu maj- 
činske i ženske ljubavi. 

Krist, još nekako dalek i skriven u ikonografiji i osjećajima X stoljeća, 
postajao je toliko bliži ljudima koliko je pobožnost isticala više njegovu ljud- 
sku nego njegovu božansku i nadnaravnu prirodu. Još ga je resila nebeska 
slava, ali je na križu bio prikazan kao čovjek koji trpi. Od XII stoljeća i Duh 
sveti, kojega je do tada zapadna pobožnost smatrala previše apstraktnim za 
poseban kult, počeo je buditi nađe vjernika što su s nestrpljenjem očekivali 
njegov dolazak i konačan trijumf pravde koju je najavio Sin. Nedostupan je 
bio samo Otac: činilo se da je njegovo kraljevstvo okončano dolaskom Sina, 
pa su mu se obraćali molitvom preko Krista. Krist je zaista bio i sudac i 
branitelj u isto vrijeme. Njegova se žrtva neprestano obnavljala u euharistiji 
posredstvom crkve, te ga je čak i najskromniji laik mogao oponašati i izravno 
mu prići. 

Mistični tok nikada nije presušio od prvih vremena kršćanstva, a ojačat 
će u tijeku ranog srednjeg vijeka. Uza sve to gotovo su se svi vjernici oslanjali 
na pomoć klera, prvu kariku u lancu posrednika pred licem Božjim. Unatoč 
sumnjama s mnogih strana u valjanost sakramenata koje dijele nedostojni 
svećenici i u pravu prisutnost Kristovu u kruhu i vinu (to još nije bilo progla- 
šeno dogmom), pravovjerna doktrina mirila je duhove. Nije bilo prijeko po- 
trebno da svi svećenici budu uzori vrlina ili riznice znanja. Bilo je dovoljno 
što su bili zaređeni i time osposobljeni da obavljaju obrede i dijele sakra- 
mente koji vode u vječno spasenje. 


3. 


Problemi svećeničkog reda 


U svijesti crkvenih povjesničara joč uvijek odjekuju strašne riječi velikih 
reformatora iz doba Grgura VII. Mnogi od njih, u tom duhu, vide u razdoblju 
od raspadanja karolinške države pa do početaka borbe za investituru čudo- 
višno skretanje koje se objašnjava neprirodnim miješanjem laika u upravlja- 
nje crkve. Pod utjecajem svjetovnog plemstva, okuženo njegovim niskim i 
prostim strastima, svećenstvo je tobože zaboravilo svoje ideale i popustilo 
napastima pohote i lakomosti. Zdrava manjina, koja dugo nije mogla izvesti 
na pravi put tu pokvarenu većinu, uspjela se tobože utvrditi tek onda kada je 
slomila moć laika, izazivajući samog cara. 

Ova slika, koja se nalazi u najvećem dijelu nastavnih tekstova, ne može 
se reći da je netočna, ali je treba ublažiti i nijansirati. Ako je upletanje laika 
između X i XI stoljeća bilo veliko i često štetno, ipak nije bilo neprirodno: 
sam Karlo Veliki, časni sin crkve, stegnuo je uzde nediscipliniranim sveće- 
nicima. Ako je kler i plemstvo poprimilo surove običaje surovog društva, ipak 
su davali svece i kreposne ljude. Kada su u krilu klera ljudi dobre volje postali 
prilično brojni da bi mogli pokušati opću reformu, nije im nedostajalo savez- 
nika u laičkom društvu. 

Sveci i grešnici. U svojoj biti vjerski se ideal nikada nije promijenio. 
Iako u izvorima X i XI stoljeća ima mnogo prokletstava i izopćenja, izraza 
gordosti i nasilja, u njima se ipak nalazi i jezik Propovijedi na gori i riječi 
crkvenih otaca i benediktinskih propisa. Ljetopisi su puni groznih djela. 
Je li ikada jednostavna dobrota privukla pažnju ljetopisaca? 


tralnih očitovanja bio bi dostojniji pc 
vanja pokazuju da su i veliki bili uvjereni kako se treba poniziti ako žele proći 
kroz uska nebeska vrata. 

To načelo u crkvenom životu moglo je dovesti vrlo daleko. Bolest je pri- 
vela vrlo strogom asketizmu monaha Nila, rođena oko 910. u jednoj velikaškoj 
Porodici bizantske kalabrije, koji je već bio ušao u redovnički red, ali bez 
velikog žara. Nakon bolesti stao je postiti prekidajući post rijetkom i oskud- 
nom vegetarijanskom hranom, oblačeći samo kozju kostret punu gamadi, 
budući da ju je mijenjao jednom godišnje. Uza sve to volio je pjevanje, čitanje, 
vježbe u krasopisu i duge šetnje. Car Oton III počastio ga je svojim posjetom 
i pozvao u Rim odakle bi se moglo lakše širiti njegovo svjetlo. Ali je Nilo 
imao narav pustinjaka »nalik na jednoroga iz bajke koji živi slobodno i 
osamljeno«. Otputio se ipak do obližnjeg samostana na Montecassinu, ali se 
ubrzo vratio užasnut kada je doznao da je opat otišao sa svojim redovnicima 
da se okupa i kada je čuo zvuk jednog gudačkog instrumenta iz trpezarije. 
Tak se tada počelo upotrebljavati gudalo, a Montecassino je prije izvjesnog 
vremena bio reformirao sveti opat Odon iz Clunyja, pisac prvog glazbenog 
priručnika, koji je sustavno upotrebljavao sedam slova kao notne znakove. 


Nesalomljiva krepost i relativno široko znanje svetoga Nila djelovale su 
na malu grupu oponašatelja koji su se ubrzo istaknuli kao najgorljiviji po- 
bornici reforme crkvenih običaja. Ali je nagodbeni duh clunyjevskog reda, 
tako blizak umjerenom duhu svetoga Benedikta, privukao najveći broj sljed. 
benika. Odon, opat glazbenik, obično je govorio: »Ako već moram biti osuđen, 
neka to bude više zbog moga milosrđa nego zbog moje strogosti«. Učenjacima 
koji su kritizirali namjeru da se umnogostruče molitve i razvija bogoslužje na 
uštrb umnog i ručnog rada, Cluny je mogao odgovoriti da je bitno privesti 
redovnike bogu načinom koji su oni najbolje razumijevali i tako širiti primjer 
neporočnog vjerskog života. 


Nikolaiti i simonisti. Tako je crkva katolička stalno preporučivala uzdrž- 
ljivost, svećenički celibat postao je obvezan tek u IV stoljeću. Istočne crkve 
još uvijek dopuštaju koju iznimku; na Zapadu je praksa bila različita. U 
XI stoljeću gotovo svi svećenici bili su nikolaiti, to jest oženjeni ili su imali 
priležnice; to su opravdavali činjenicom što im njihovi skromni prihodi ne 
bi bili dovoljni bez pomoći kućanice. Gregorijanska reforma zabranjivat će 
im tu praksu, ali će u tome djelomično uspjeti. U Njemačkoj i Engleskoj 
bit će pojedinih svećenika javno oženjenih još u XIII stoljeću; što se tiče 

priležništva, već je to bio dobar znak što je nadbiskup iz Rouena, prilikom 
svojih posjeta u istom stoljeću, našao samo jednog župnika na sedmoricu 
poznata po svome neumjerenu životu. 

Prije i poslije reforme pučka književnost više šaljivo nego ogorčeno 
smjera na »svećenice«. U vrijeme reforme mješovitost nekih samostana, brojne 
ljubavi nekih biskupa, spolne nastranosti (njihovu su rasprostranjenost vje- 
rojatno pretjerivali gorljivi reformatori, kao sveti Petar Damiani) svakako su 
ogorčili javno mišljenje unatoč surovosti vremena. Ali nepristrani povjesničar 
ne može bezuvjetno prihvatiti tvrdnju da su svi svećenici više držali do 
interesa vlastite djece nego do interesa crkve. Bilo je časnih biskupskih 
»dinastija« u Quimperu, Nantesu i drugdje. Baš je papa Ivan (931—936), sin 
pape Sergija III, prema najbolje obaviještenim i najslužbenijim izvorima, 
povezao svoje ime s odlučnim nastojanjem Clunyja da proširi svoju refor- 
matorsku djelatnost u vrijeme kada su — da se poslužimo riječima samog 
pape — »gotovo svi samostani odstupili od svojih svetih ciljeva«. 


Mnogo teže od nikolaitizma bila je simonija, to jest kupoprodaja crkvenih 
časti i djelatnosti koje su odatle proistekle. U svom širem značenju simonija 
je obuhvaćala svako plaćanje koje se iziskivalo za vršenje jednog obreda. Na 
primjer, godine 1301. papa Bonifacije VIII — kojega je Dante smjestio baš u 
jedan od krugova pakla gdje su bili osuđenici zbog simonije — zabranio je 
bretonskom svećenstvu, pod prijetnjom izopćenja, pravo da za pogrebne 
obrede naplaćuju »bilo kakav iznos u novcu koji nije dan iz čiste velikoduš- 
nosti« (zahtijevala se, po onome kako piše, čak trećina pokojnikovih pokret- 
nina). Međutim, naplaćivanje crkvenih obreda, koje se nikada nije moglo 
sasvim ukloniti, nema onu istu težinu kao kupovanje i prodaja crkvenih časti. 

Istina je da su oni koji su se time bavili isticali razliku između zaređenja 
i posvećenja, s jedne strane (koje je Bog podijelio preko svojih službenika), 
te crkvenih časti s nuzgrednim prihodima, s druge strane (koje je dijelio tko 
god je njima raspolagao). Kako je postavljanje za biskupa, opata ili župnika 
određenog mjesta donosilo i izvjesne posjede i prihode, činilo se sasvim 
prirodnim da to bude povezano s obvezama koje ima svaki prijenos vlasništva. 
Najveći dio vjernika mislio je na zloporabe tek onda kada je pohlepom ili 
protekcionizmom ugovornih strana ta čast dodijeljena nedostojnoj ili nepodob- 
noj osobi. Neki vikont iz Narbonnea otvoreno iznosi da je nadbiskupija toga 
grada, nepopunjena zbog smrti njegova strica, bila prodana stricu njegove 
žene, koji je nadbiskupsku čast prenio na svoga desetogodišnjeg sina. »Ne 
tužim se ja na to«, nastavlja, »nego na njegovo vladanje nakon što je postao 
nadbiskup«. I obratno, kada je 1045. jedan vrlo krepostan svećenik kupio, 
u zamjenu za isplaćen iznos, ostavku jednog nesposobnog pape (Benedikta 1X) 
i umjesto njega bio izabran kao papa Gurgur VI, to su mu bez oklijevanja 
odobravali sami protivnici simonije. Doduše, godinu dana kasnije car Henrik 
III, razljućen zbog jedne nepravilnosti koja mu nije donijela nikakvu korist, 
smijenio je Grgura i postavio svoga kandidata, koji je bio isto tako krepostan. 
Njega su jednoglasno izabrali isti oni koji su podupirali Grgura VI. 


Svjetovnjaci, pokretači reforme. Kažnjavajući dobronamjeran čin simo- 
nije, je li se Henrik III koristio pravom intervencije koje je carevima stolje- 
ćima priznavano ili je prekršio načelo po kojemu samo Bog može suditi papi, 
kako mu je otvoreno u pismu spočitavao hrabri biskup Ličgea, Wazon? To 
je bilo pitanje administrativne a ne teološke prirode, jer s time nije bila 

vezana nijedna doktrina. Dok su bizantski carevi, općenito dobro upućeni u 
teološke probleme, sudjelovali često u bogoslovnim rasprava, nijedan zapadni 
car, unatoč svetom obilježju njegove časti, nije sebe smatrao dovoljno mjero- 
davnim da iznese vlastito teološko mišljenje. 

Upletanje svjetovne vlasti bilo je ograničeno na prinovu i disciplinu osoblja 
i temeljilo se na tri zakonske osnove: na odgovornosti države za održavanje 
reda i obavljanje javnih službi, od kojih je bogoslužje bilo najvažnije, na 
funkciji države kao predstavnika laika, kojih je sudjelovanje u crkvenim izbo- 
rima bilo prijeko potrebno, i najzad, na pravu države da bira svoje službe- 
nike, pravu koje se moglo primijeniti na sve svećenike što su obavljali civilne 
službe. 

Prvo opravdanje izviralo je iz rimskog prava i Konstantinove države, a 
bilo je obnovljeno i posvećeno od karolinške restauracije. Nije moglo biti 
odbačeno a da se ne osudi čitavo djelo Karla Velikoga. 

Drugo opravdanje bilo je povezano sa žilavim ali nedovoljno utvrđenim 
običajima crkvenoga prava. Sudjelovanje laika u izborima bilo je naslijeđe 
prvobitne crkve, kao što je bilo i sudjelovanje klera, ali izbor njihovih pred- 
stavnika i važnost njihova sudjelovanja razlikovala se prema vremenu, ze- 
mljama i položajima. Kako su političke skupštine slobodnih ljudi bile svedene 
na rang savjeta velikaša, koji je rijetko sazivan, ne treba se čuditi što su se 
narodne mase ograničavale na to da potvrde izbore aklamacijom. Ipak su oni 
koje su nazivali »glavnim elementima« naroda sudjelovali aktivnije u izboru. 
Ili se je laički element mogao usredotočiti u osobi vladara ili potomka ute- 
meljitelja — vlasnika crkve ili samostana, koji je izravno predlagao svoga 
kandidata predstavnicima klera. u 

I crkveni izbornici nisu svuda bili jednaki. Malo-pomalo prevagnula je 
težnja da biskupe imenuju — među kojima i papu, biskupa rimskog — viši 
svećenici (»kardinali«, »kanonici«) njihove biskupije, a svećenike nižeg polo- 
žaja njihovi biskupi. 

Što se tiče trećeg uzroka laičkog upletanja (upravne službe bile su povje- 
rene velikom broju članova klera), prema feudalnom pravu, vladar je imao 
pravo na investituru i na zakletvu vjernosti koja je obvezivala crkvenog vazala. 
U načelu nije bilo nesuglasnosti između vjernosti laičkom gospodaru i poslu- 
šnosti crkvenom starješini. Sam Wazon, tako odan načelu papinske nezavi- 
snosti, izjavljuje u svome pismu Henriku III: »Mi smo vam odgovorni za naše 
svjetovno upravljanje, a papi za ono što se odnosi na božju službu«. 

Nije dakle bilo dubokog sukoba između crkve i države u početku otpora 
protiv pokvarenosti svećenstva. Vidoviti kneževi i savjesni crkveni dostojan- 
stvenici imali su istu želju: da obnove svećenstvo dostojno povjerenja kako za 
upravljanje ljudima tako i za službu bogu. Kneževi su se prvi pothvatili 
zadatka jer su imali vlast i jer je lakše ispaliti tuđu ranu nego svoju. 

Prvi koraci bili su, dakle, lokalnog i ograničenog značenja. Kada je voj- 
voda Vilim I Akvitanski, na nagovor blaženoga Bernona, utemeljio opatiju 
Cluny (910), obrazložio je svoju nakanu običnim pobudnim govorom koji je 
prije svega namijenjen vlastitom spasu: »Iako nisam kadar da prezrem bogat- 
stvo, ipak se uzdam i nadam, povjeravajući svojoj brizi preziratelje svijeta 
koje smatram pravičnim ljudima, da ću dobiti nagradu koja pripada praved- 
nim ljudima«. Ali neobična je bila činjenica što je vojvoda odijelio opatiju 
od pokvarene sredine biskupije i što su se opati mogli podrediti izravnoj 
jurisdikciji pape. I 

Druga središta reforme pojavila su se u Lotaringiji, u Engleskoj, Italiji, 

i njihov se primjer širio od samostana do samostana u idućih sto i pedeset 
odina. 

' Naposljetku je Henrik III od 1045. godine prenio glavni štab reformistič- 
kog pokreta u Rim, birajući čitav niz papa iz redova njemačkog i lotarinškog 
svećenstva koje je bilo discipliniranije nego ostalo svećenstvo. Djelo vjerske 
obnove što se počela širiti od jednostavnog zatiranja praktičnih zloporaba do 
teoretskog preispitivanja najviših zadataka crkve bilo je povjereno u prvom 
redu papi, kome je pomagala mala vojska isposnika, redovnika i propovjed- 
nika koji su priznavali samo njegovu vlast. 

Pape pritežu uzde. Tada je borba počela mijenjati prirodu i prelaziti u 
opću kontraofenzivu vladara protiv partikularizma. Papa je nakanio ponovo 
potvrditi svoj apsolutni primat nad crkvenim redom oslobađajući ga njegovih 
veza s vojničko-laičkim redom. 

Francuska sa svojim nemirnim feudalcima i kraljem simonistom i bez 
ugleda — Henrikom I (1031—1060) — kao da je bila dostupnija papinskim 
zahtjevima nego carstvo. Papa Leon IX (1048—1054) Iako je uvjerio desetine 
biskupa u simoniju i smijenio najokorjelije. Djelomična podložnost Francu- 
ske uskoro je povukla i Englesku, gdje je normanski utjecaj, već snažan za 
posljednjeg kralja anglosaskog, doživio potpun uspjeh s Vilimom Osvajačem. 
Doduše, normanski kraljevi bili su spremniji da reformiraju crkvu nego da 
prihvate papino vrhovništvo; tek je 1106. godine došlo do konkordata koji je 
Rimu donio moralnu pobjedu, ali ograničene praktične koristi. 

U istočnom carstvu, naprotiv, nepomirljivost i nedostatak takta u papin- 
skih legata i carigradskog patrijarha, Mihajla Cerularija — prvi su htjeli da 
sasvim nametnu vrhovništvo papino, a drugi je bio odlučan da ga isto tako 
sasvim odbaci — raskidali su 1054. godine posljednje konce što su povezivali 
bizantsku i katoličku crkvu. Ima ih još koji tvrde da je raskol neizbježna poslje- 
dica zategnutosti što je stoljećima rasla. Možda, ali je za Rim nesreća bila 
utoliko teža ukoliko zainteresirane. strane u tom trenutku nisu bile svjesne 
njezine neporecive težine. 

U zapadnom carstvu pape su morale čekati da maloljetni Henrik IV 
pruži povoljnu priliku. Godine 1059. Nikola II presjekao je čvor papinske 
podložnosti odlučivši da otada samo rimski kardinali biraju pape (a potom 
da ih aklamacijom prihvati svećenstvo i narod biskupije) bez ikakva pritiska 
tuđih laika i klera. Istovremeno je zabranio svemu svećenstvu da od laika 
primaju investituru. Prva odredba brzo se nametnula i sve do danas uskla- 
đuje izbor pape. Druga je, naprotiv prihvaćena djelomično, sve do trenutka 
kada se Henrik IV, postavši punoljetan, nije tome otvoreno usprotivio. To je 
protivljenje pokrenulo borbu za investituru. 


4. 


Feudalizam — sustav vladanja i način života 


Opće mišljenje gotovo da smatra feudalni poredak, kao i simoniju, veli- 
kim grijesima srednjega vijeka. Sam izraz rođen je pod nesretnom zvijez- 
dom, u odluci Narodne skupštine koja je 11. kolovoza 1789. »sasvim uništila 
feudalni poredak« u Francuskoj. Kasnije će »feudalni poredake s »kapilali- 
stičkim poretkom« dijeliti prezir marksizma. Najzad se čini da je pridjev 

»feudalni«, koji potječe iz srednjega vijeka i označava određene pravne odnose, 
u našim udžbenicima poprimio neugodno značenje imenice »anarhija«. 

Zapravo je feudalizam sustav vladanja, kao liberalna demokracija ili soci- 
jalizam, kojima je ostavio mnogo razvalina da ih uklone, ali i mnogo materi- 
jala za obnovu. Danas ga je lako kritizirati koliko i dokazivati prednost tele- 
fona nad golubom pismonošom: to ne znači da golub pismonoša nije bio 
koristan prije pronalaska elektriciteta. 


Usporedbe, prijašnji primjeri, postanak i razvoj. Ako prihvatimo strogu 
definiciju, možemo reći da se feudalizam srednjovjekovne Evrope uklapa u 
brojnu i kozmopolitsku porodicu. Sociolozi su mu našli usporedbe koje idu 
od Egipta prije pet tisuća godina do Etiopije prije triđeset godina, preko 
Konfucijeve Kine i Rusije Petra Velikoga. Usporedbe uvijek poučne, jer ispra- 
vljaju težnju stručnjaka da vidi samo tradicije i lokalne prilike, tamo gdje 
bi bilo potrebno odrediti opće uzroke. Treba istaknuti da je feudalizam kato- 
ličke Evrope još manje nalik na druge »feudalizme« nego što je britanska 
imperija nalik Rimskom Carstvu, ili demokracija iz godine 1789. atenskoj 
demokraciji. Moderne demokracije i države rado se uspoređuju sa svojim 
prethodnicima: srednjovjekovni feudalizam nije ni posumnjao da ih je imao. 
Štoviše, viteški romani preobrazili su Aleksandra Velikoga i Julija Cezara 
u srednjovjekovne vitezove. 

Povjesničari prava, koji se više brinu za točnost, našli su izravne prethod- 
nike feudalnih ustanova u starih Germana, u Rimljana iz doba propadanja, 
u Kelta, čak i u španjolskih muslimana. Da ne idemo tako daleko, moramo 
priznati da su sastavni elementi feudalizma — vazalstvo, beneficiji, imunitet 
— postojali u svome začetku u čitavoj barbarskoj Evropi. Možda bi bili sazreli 
u vizigotskom kraljevstvu da mu Arapi nisu skratili život. Sve je to točno; ali 
je važno samo ono što je ostvareno. Karolinzi su bili prvi koji su sustavno 
pretvarali svoje službenike u vazale, a Francuska X stoljeća bila je prva koja 
je prihvatila feudalizam kao tehniku vladanja. Njemačka ga je prihvatila 
kasnije, a rimska se pokrajina do kraja odupirala. Čini se, dakle, bezrazložnim 
povezivati feudalizam s duhom teutonskim ili tradicijom latinskom: ako mu 
moramo odrediti domovinu, onda je to samo Francuska. 

Rezultat prakse, više nego apstraktnih načela — kao što je i najveći dio 
srednjovjekovnih ustanova — feudalizam je izgradio državu na temel ju dobro- 
voljnih i osobnih zajedničkih obveza. Bilo je već vrijeme: iskustvo je pokazalo 
da vladari nemaju dovoljno vlasti nad svim svojim podanicima i da su druge 
političke ustanove, neprilične i za običnu administrativnu praksu, prestale 
djelovati pri prvom udarcu. Veliki kraljevi i mala gospoda mogli su se oslo- 
niti samo na mali broj vjernih koje su osobno poznavali. 

U početku su ti vjerni bili iz redova siromaha, kmetova, pustolova, kao 
i bogatih, moćnih i »dobroga roda«. Į jedni i drugi »rekomandirali« su se svome 
poglavaru obećavši mu »vjernost«, izjavivši da su njegovi »vazali« (od keltske 
riječi gwas, čovjek). Poglavar im je za to obećao svoju potporu i zaštitu: oni 
su s njime dijelili plijen s ratničkih pohoda, sjedili za njegovim stolom, spa- 
vali pod njegovim krovom ili primali od njega zemljište sa životinjama, lju- 
dima i oruđem prijeko potrebnim za iskorišćavanje tog zemljišta — »bene- 


` ficij« ili kasnije »feud«. Sve dotle su vazalstvo i beneficij bili u biti zasebni 


ugovorni odnosi. Postali su način vladanja kada su međusobno bili nerazrje- 
šivo vezani: vazal je dobio ili je uzeo na se dužnost da upravlja i brani svoj 

feud, a njegov se starješina — »vladar« ili »gospodar« — sve manje za to zani- 
mao. Svaka funkcija ili stupanj vlasti koji se prenosio s gospodara na vazala 
(više ili niže pravosuđe, ubiranje dažbina, kovanje novca i tako dalje) bio je 
sastavni dio »imuniteta«; prijenos je bio potpun kada je imunitet bio posve- 
mašnji. 

U početku se vazalove nadležnosti nisu mnogo razlikovale od onih bilo 
kojeg vladina službenika. Vazal je obavljao javne službe i za to primao nagradu 
kao predstavnik vladara, koji je katkada slao na njegov feud druge predstav- 
nike da mu pruže pomoć i da paze na njega; kada je to vladar zaželio, vazal 
ga je morao služiti i izvan svoga feuda. Nagomilavanje imuniteta dovelo je ipak 
dotle da je vazal uzeo u svoje ruke čitavo upravljanje feudom, zadržao gotovo 
sve prihode, zabranio pristup svome feudu svim drugim vazalima (naposljetku 
čak i vladaru) i smanjio svoje usluge izvan feuda na najmanju moguću mjeru. 
U doba vrlo teških prometnih veza i iznenadnih napada i to se moglo smatrati 
najpraktičnijim rješenjem, koliko za vazala toliko i za gospodara. Ako je 
partikularizam morao pobijediti, onda je i najslabija veza vazalstva bila jedina 
alternativa potpunom raspadanju države. 

Uspjeh feudalne uprave zavisio je poglavito od množine imuniteta. Ako 
ih je bilo premalo, vazal se osjećao sputan u svome djelovanju i nedovoljno 
nagrađen za svoje usluge; u tom slučaju zakletva vjernosti nije mogla sprije- 
čiti iskušenje pobune. Ako je imuniteta bilo previše, feud je postajao neza- 
visno područje, a vladar je ostao praznih ruku osim teoretskog priznavanja 
njegovih istaknutih prava. 

Ta druga opasnost izazvala je najprije pažnju modernih kritičara feuda- 
lizma; zato se i govori o »feudalnoj anarhiji«. Ali u biti feudalizam nije nagi- 
njao na anarhiju više nego na tiraniju; inače ne bi bilo jasno zašto su ga Karo- 

"linzi potaknuli. Temeljio se, naprotiv, na teoretskoj ravnoteži uzajamnih 
obveza, na ravnoteži koju je, naravno, stalno remetila privlačnost moćnijega. 
U Francuskoj X stoljeća i u Njemačkoj XIII stoljeća najjači je vazal; ali u 
Engleskoj XII stoljeća i u Francuskoj XIV stoljeća to je kralj. 


Aristokracija stručnjaka. Na kraju svoga razvoja — koji smo morali pri- 
kazati u glavnim crtama — feudalci su postali aristokracija stručnjaka. Ple- 
mić po svome obilježju, vazal se bavio samo »plemenitim« poslovima: ratom, 
bogoslužjem, pravosuđem, upravom. Beneficij ili feud poistovjećivao se gotovo 
uvijek s dijelom zemlje, naiprikladnijim i najviše cijenjenim izvorom dohotka 
u doba kada je poljoprivreda bila najvažnije zanimanje. Osiguravši uzdržava- 
nje, laički je vazal poboljšao svoju opremu i svoju vojničku izvježbanost. 
Njegov konj, mač, oklop, njegova vještina u rukovanju oružjem, učinili su ga 
nepobjedivim prema neprofesionalnim vojskama: njegov dvorac štitio ga je 
od iznenađenja. Neki su se laički vazali sasvim zanijeli pravom i upravlja- 
njem, posebno u Engleskoj, ali se velika većina zadovoljila time da zna ono 
nainužnije što je bilo prijeko potrebno za upravljanje feudom. 

Njihova umna osrednjost bila je nadomještena suprotnom opredijelje- 
nošću crkvenih vazala koji su vrlo rijetko bili veliki ratnici, ali su njegovali 
svoje znanje kako na svojim feudima tako i u službi središnje vlade. Feud 
je bio iskušenje koje je poticalo na simoniju, a odvlačilo pažnju na svjetovne 
poslove; ali je isto tako fcud mogao pribaviti sredstva za gradnju crkava, 
podupiranje teoloških studija i iskorjenjivanje simonije. Često su i najsvje- 
sniji crkveni dostojanstvenici bili meču najpohlepnijim skupljačima feuda: 

na primjer clunyjevski opati. Crkvena gospoda obično su bila popusiljivija 
prema svojim kmetovima, ali neumoljivija u zahtijevanju onoga što im se 
dugovalo. 

Ipak vrlo malo znamo o položaju seljaka u barbarsko doba da bismo 
mogli kazati je li feudalizam za njih značio poboljšanje ili veću potlačenosti. 
Sigurno je samo to da se feudalno plemstvo u usporedbi s barbarskim plem- 
stvom bolje borilo, molilo i upravljalo. 


Feudalni stil. Feudalizam je bio više nego sustav vladanja. Kao demo 
kracija i socijalizam, postao je način života, izraz mišljenja koji se uikao u 
sve društvene odnose: između čovjeka i Boga, muža i žene, učitelja i učenika, 
šegrta i zanatskog majstora, prijatelja i neznanaca. Još i danas neki odnosi 
među nama nose pečat feudalizma. Spomenimo samo jedan primjer, površan 
ali svakidašnji: demokracija nas uči da je žena ravnopravna, socijalizam nas 
potiče da je zovemo »drugaricom«, ali je zbog feudalnih iradicija nazivamo 
»gospođom« i dajemo joj desnu stranu kako bismo je mogli braniti isukanim 
mačem. Bilo bi naivno kad bismo iz toga zaključili da je feudalno doba, una- 
toč svome divljenju fizičkoj snazi i vjerskom asketizmu, stalno propovijedalo 
poštovanje prema ženi ili metlu svake domaćice pretvaralo u žezlo. Bilo bi isto 
tako nepravedno zaboraviti da je feudalizam bio manje grub nego barbarsko 
doba i da je s vremenom postao profinjeniji. 

Plemići kasnoga srednjeg vijeka često su imali sve mane koje su im pripi- 
sivane: bili su ratoborni, bratoubojice, razuzdani, sebičnjaci, neznalice, lice- 
mjeri i hiroviti; ako su se prali ne tako rijetko kako mi mislimo, prepuštali 
su katkada djevojčicama brigu da ih »češu«, kako se to priča u jednom vite- 
škom romanu. Ali mane pojedinaca ne znače izraz duhovnog stanja čitava 
društva. Kao ni demokraciju ili socijalizam, tako ni feudalizam ne možemo 
shvatiti ako zanemarimo njegove političke i moralne ideale. 

Istina je da se praksa nije sasvim prilagodila teoriji i da su pravila vlada- 
nja feudalizma oblikovana i uzakonjena mnogo kasnije od njegova nastanka. 
Ali su ideali postojali u klici već od početka u samom pojmu vazalstva i u 
njegovu religioznom obojenju koje su mu nametnuli Karolinzi. Odnosi između 
gospodara i vazala bili su, u biti, odnosi između oca i posvojenog sina. Nasta- 
jali bi, obično, »spajanjem ruku«, obredom koji je simbolizirao miješanje 
krvi, što se u prvobitnim obredima obavljalo zarezivanjem vena na zapešću 
dvojice ugovarača. Vazal bi kleknuo i položio sklopljene ruke u gospodareve; 
gospodar bi ga obično podigao i poljubio u usta. Nakon te dramatične veze 
posvojenja — vazal je pregibao koljena kao podređeni, ali je dobivao poljubac 
kao krvni srodnik i ravan gospodaru — sklapao bi se ugovor. Vazal bi dao 
prisegu vjernosti, to jest, prema jednom značajnom obrascu iz 1034. godine, 
obećanje da će biti »vjeran kao što čovjek mora biti vjeran svome starijemu« 
(senior, odatle seigneur, sire). Tada bi gospodar »investirao«, uveo u posjed 
vazala dajući mu simboličan predmet; po običajnom pravu svaki je prijenos 
vlasništva zahtijevao konkretan oblik. Uostalom, investiture su postojale i 
izvan feudalne Evrope. U Bizantu, u islamskim zemljama, u Kini, dužnosnik 
je primao doslovno skupocjenu haljinu, službenu uniformu; na Zapadu se 
vazal morao zadovoljiti grumenom zemlje, vojničkim stijegom, štapićem, ili 
ako je primio žezlo ili prsten gospodarev, morao ga je vratiti na kraju obreda. 

Voze zavisnosti: porodica ili ugovor? »Postati nečiji čovjek«, »zakleti se 
na vjernost«, značilo je više nego biti podanik ili službenik. U teoriji značilo 
je to posvetiti mu čitav život. U praksi, naravno, trebalo je to točno odrediti. 

Prije svega bilo je određeno niz obveza s negacijom: ne škoditi svome gospo- 
daru, ne izdati ga. Potom niz obveza s pozitivnim predznakom: poslušnost, 
poštovanje, pomoć, savjet. Kasnije su se obveze pretvorile u određene pristojbe 
koje su bile pojedinačno označene: toliko dana vojne službe, toliko davanja 
u naravi ili novcu, toliko dana prisutnosti vladarevu sudu, određeni dar pri 
stupanju njegova prvorođenog sina u viteški red ili pri udaji njegove kćerke, 
određeni doprinos za njegovu otkupninu ako bude zarobljen ... Vladar se opet 
nije ograničavao samo na to da uvede vazala u određeni beneficij, nego se 
morao neprestano brinuti za njegovo duhovno i vremenito dobro i, u slučaju 
potrebe, pružiti mu brzu pomoć. Ako je vazal umro, vladar je postao zaštitnik 
njegove malodobne djece, osim ako udovici nije našao novoga muža. U načelu, 
njegov je položaj više naličio na položaj srodnika nego na položaj davaoca rada. 

Odnosi između gospodara i vazala nisu imali mnogo zajedničkog s prisno- 
šću koja je u XVII i XVIII stoljeću vezala kralja i plemiće u zajedničkom 
lovu i često u istoj palači. Feudalni ugovor mogao se zaodjenuti svećeničkim 
sjajem, ali je u biti ostajao dobrovoljni, osobni, opozivni čin. Tako je fracuska 
riječ »precaire« — dodijeljen na molbu — baš zato što je upotrebljavana pri 
srednjovjekovnim feudalnim koncesijama, dobila moderno značenje »nesta- 
lan«. Svaki teži prekršaj vazala davao je gospodaru pravo da ponovo uzme 
feud; vazal je bio oslobođen svoje obveze ako vladar nije održao svoje obe- 
ćanje. I smrt jedne od ugovornih strana oslobađala je drugu stranu ugovora. 
Istina, pritisak javnoga mišljenja, osjetljivijeg na veze porodične nego na 
ugovorne, a nadasve interes ugovarača da održe korisne odnose, učinili su da 
je pobijedio običaj po kojemu su zakletva i investitura postali nasljedni. »Le 
mort saisit le vif« (»Mrtvi hvata živoga«), kako se slikovito kaže na francuskom. 
Ali i onda kada je običaj potvrđen zakonom, sačuvao se osobni karakter s obve- 
zom da se formalno obnovi uzajamna izmjena obećanja pri svakoj promjeni 
gospodara ili vazala. 

Obred je mogao izvršiti vjerojatni baštinik dok je otac još bio živ, ili 
odgođen do trenutka kada su se zainteresirane strane mogle sastati bez 
velike teškoće, ili nadomješten priznavanjem suvereniteta i vazalstva preko 
punomoćnika ili pismeno. Pravo apsolutnog i automatskog nasljeđa nikada 
nije priznato. Dinastije što su se ustoličile na evropskim prijestoljima dale 
su čitav niz kraljeva koje su jednoga za drugim izabrali njihovi vazali, često 
na temelju njihovih izričitih obećanja. Isto su tako sinovi umrlog vazala bili 
sigurni da će naslijediti očev feud samo ako budu mogli ispuniti obveze. 
Gospodar koji bi ih odstranio s feuda, smatrajući da ne mogu ispunjavati 
obveze, postupao je možda nemilosrdno, ali nije prekršio ugovor. 


Put u viteštvo. Najveća korisnost religioznog aspekta feudalizma bila je 
od početka u tome što je porodične ili ugovorne obveze podupro prijetnjom 
božje kazne ako ne budu ispunjene. Ali s razvojem religioznog duha, koji je 
najprije bio zadahnut strahom od osvetničkog boga, a potom oponašanjem 
boga ljubavi, tradicionalnim idealima plemstva — snaga, iskrenost, darežlji- 
vost, hrabrost, čestitost — nametnuli su se ideali viteštva. 

Taj napredak, jedva zamjetljiv u početku X stoljeća, ubrzan je u XI i 
XII stoljeću. Uskoro neće biti dovoljno da član feudalne porodice, kralj ili 
običan vitez, dade blagosloviti vlastito oružje na početku svoje karijere, kako 
je to bilo i u drugim vremenima i u drugim podnebljima, nadajući se da će 
ojačati oštricu svoga mača s nadnaravnom pomoći, čarobnjačkom ili vjerskom; 
sada se očekivalo od viteza da posjećuje crkvu i da svoj mač stavi u službu 

vjere. Polako će se njegovim obvezama prema svome gospodaru pridružiti i 
obveze prema cijelom društvu, Morat će se čak odreći ispunjavanja svojih 
feudalnih obveza, ako one moraju služiti nepravednoj stvari. Najzad, pod 
utjecajem promjena, postat će, kada to ustreba, putujući zaštitnik siromaha, 
siročadi, udovica. 

Taj se razvoj nije ograničio samo na kršćanske zemlje; posebno je islamski 
svijet upoznao ustanove dosta slične viteštvu, barem onoliko koliko je to moglo 
biti u zemljama gdje se feudalizam nikada nije razvio. Viteštvo, rođeno u kelt 
skoj i romanskoj Francuskoj, nije slučajno našlo na Iberskom poluotoku, 
zemlji gdje se susrelo kršćanstvo i islam, svoje posljednje junake: portugalskog 
kralja Sebastijana i — zašto ne? — Don OQuijotea. 

Što su opet mnogi vitezi postali pustolovi i drumski razbojnici, što su 
radije štitili lijepe udovice s bogatim nasljeđem, što su rado zamjenjivali 
zaštitu slabosti preljubom, to je na kraju ljudski. Jesu li ikada svi profesio- 
nalni zaštitnici slabih bili nesebični? Bitno je da je viteško shvaćanje namet- 
nulo onima koji su bili na vlasti odgovornost da se njime služe za dobro 
drugih. Grčka filozofija, rimsko pravo, kršćanska vjera, već su mnogo učinili 
za oblikovanje evropske svijesti. Feudalizam je dao skroman, ali ne i bezna- 
čajan doprinos isticanjem načela da su veze ovisnosti isprepletene uzajamnim 
obvezama i da svako pravo zahtijeva i odgovornost. ' 


5 
Problemi feudalnog poretka 


Često se tvrdi da je feudalizam potekao od naturalne privrede. Kako je 
novca bilo malo, trebalo je službenike nagrađivati zemljom. To nagrađivanje 
bilo je nalik na plaću, jer ako se službenik pokazao nevjernim ili nesposob- 
nim, izlagao se opasnosti da izgubi svoju zemlju isto onako kao što namje- 
štenik koji ne zadovoljava svoga poslodavca može izgubiti plaću. Ako je, 
naprotiv, podređenik zasluživao promaknuće, mogao se nadati da će mu feud 
biti povećan ili da će dobiti sloboštine ili povlastice na zemljištu koje je već 
posjedovao. Sustavu je ipak nedostajalo elastičnosti: nije posjednika tako lako 
otjerati s njegova zemljišta kao što je uskratiti plaću jednom namješteniku. 
Štoviše, raspoloživa površina zemljišta bila je ograničena: kako onda primiti 
u službu izvanredne službenike za izvanredne potrebe? Jedini je lijek u tak- 
vim slučajevima bio da se čovjek osloni na dobru volju službenika koji su već 
postojali u nadi da će u poslu dati više. 

Feudalizam je — još se kaže — izgubio svoju privlačnost čim je privreda 
postala fluidnija. Tko god je raspolagao prihodima u novcu — bio to knez, 
crkveni dostojanstvenik, građanin — požurio bi se da osigura vlastite službe- 
nike za plaću. U trgovačkim gradovima feudalizam je sasvim nestao. U drža- 
vama s mnogo obradivog zemljišta gdje je poljoprivreda sačuvala svoj eko- 
nomski i moralni primat, mogao je nadživjeti, ali je težio tome da se pretvori 
u hijerarhiju više dekorativnu nego korisnu, u vojsku parazita pored službe- 
nika koji su obavljali važnije poslove. 


Od zemljišne do novčane privrede. Ta slika nedvojbeno odgovara, u 
glavnim crtama, istini, ali istini bez nijansi, koja nas može obmanuti o prirodi 
feudalizma i njegovim problemima. Istina, mnoge veze povezuju feudalne 

političke ustanove s privrednim zastojem u kojemu su se razvile, ali bi bilo 
pretjerano govoriti o izravnoj vezi između uzroka i posljedica. Čak i onda 
kada je novčani opticaj bio ograničeniji, vladajuće klase nisu bile sasvim 
bez novca, niti su bile ravnodušne prema prilikama koje su im omogućavale 
da ga steknu. Dragocjene kovine u obliku novca ili pretvorene u kovinske 
šipke, umjetničke predmete, služile su za ukras kneževskih boravišta, ili za 
kupovinu svečanih haljina, za ukras grobova, za nabavku živežnih namirnica 
u slučaju loše žetve, za kupovinu zemljišta da se zaokruže postojeći posjedi. 
Zato nije bilo sasvim nemoguće plaćati podložnike. To što su ih općenito 
radije nagrađivali beneficijem, nije bilo samo zato što su im ekonomski uvjeti 
nametali takvo rješenje nego i zato što se feudalizam slagao s duhom vremena. 

Treba, uostalom, istaknuti da ekonomski i politički razvoj nisu sasvim 
usporedno tekli. Najveći pad novčane privrede zbio se u VII i VIII stoljeću, 
to jest u doba zametka feudalnih ustanova. Početak ekonomske obnove podu- 
dara se s potpunim trijumfom feudalizma u Francuskoj, u X stoljeću. U Italiji 
je uspon trgovačkih gradova u XII i XIII stoljeću postao koban za feudali- 
zam; da li bi razvoj događaja bio isti da su Barbarossa ili Fridrik II uspjeli 
podvrći svojoj volji građane i njihove novčane prihode? Napomenimo da je 

* baš u to vrijeme, u Engleskoj, kralj ubirao godišnje doprinose od gradova u 
zamjenu za povelju sloboda, od vazala umjesto vojne službe, a novac upotre- 
bljavao za izdržavanje nefeudalnih plaćenika. I baš je u to vrijeme engleska 
feudalna monarhija djelovala s najvećim uspjehom. 

Sve u svemu, može se reći da je feudalizam bio posebno prilagođen poljo- 
privrednom gospodarstvu u kojemu je i nastao, ali mu nije bila sasvim 
strana ni novčana privreda. Ništa nije smetalo vladare i vazale da uspostave 
redovite feudalne odnose na temelju novčane naknade umjesto zemljišnog 
ustupka. Tako se je pri kraju srednjega vijeka takva praksa razvila dotle da 
su riječ fee (feud) u engleskom jeziku i riječ onorario (beneficij) u talijan- 
skom počele polako prelazti u svakidašnju upotrebu iz zemljišnog u novčani 
rječnik. 


Zamršenost feudalnih obveza. Ako promjena ekonomskih uvjeta nije stva- 
rala nepremostiv problem, sporovi i svađe oko tumačenja feudalnih ugovora 
izazvali su svakovrsne teškoće. 

Sukobi između gospodara i vazala bili su gotovo neizbježni. Njihove uza- 
jamne obveze, podjednako važne, ali ne i jednake, obično su nastajale na 
temelju usmene i općenite obveze; ako je postojao kakav pisani ugovor, rijetko 
je propisivao pojedinosti. I kada su obje strane željele s najboljom voljom 
poštovati ugovore (to je bila više iznimka nego pravilo), svaki je od ugova- 
rača bio nepopustljiv u obrani svojih prava i nemaran u vršenju svojih dužno- 
sti. Ali kako je feudalno doba i doba običaja koji nadomještaju zakon, dovoljno 
je bilo da se ugovorači ne pridržavaju koju godinu neke klauzule pa da se novi 
običaj nametne starome ne poništavajući ga potpuno. Katkada su pribjega- 
vali istragama ili obraničkim sudovima, ali je većinom prevladavalo pravo 
jačega. 

Kasnije se, istina, situacija poboljšala: feudalni običaji bili su ozakonjeni, 
a kralj i krupni vazali zabtijevali su da se poštuju. čak i u Engleskoj, pri 
kraju XIII stoljeća, to jest u vrijeme kada je najčvršća feudalna monarhija 
bila na vrhuncu svoga uspona i kada je kralj Edvard I uputio svoje izasla- 
nike da provjere ovlaštenje ili ispravu po kojoj je plemeniti earl Warenne 
vršio određenu sudbenu vlast, ovaj je trgnuo mač i uzvratio: »Evo moga ovla- 

po sto 


Mali mramorni kip monaha (XII stoljeće, vjerojatno iz južne Italije) 

Glava vikinškog ratnika u drvu (VIII—IX stoljeće brodski ukras na jednom 
brodu nađenom u Osebergu) 


Krist prikazan na jednom runskom kamenu iz Jellinga (VIII—IX stoljeće) 


Vikinški brod iz IX stoljeća nađen u Osebergu 

štenja: mačem su moji pređi stekli svoje zemlje, mačem ću ih braniti od 
svih otimača«. Kraljevi izaslanici su se povukli. 

Ako pokušamo objasniti pojedine feudalne ugovore, vidjet ćemo da je 
svako objašnjenje opterećeno progresivnim zamršivanjem drugih obveza koje 
su se odnosile na istog vazala i istu zemlju, S vremenom su najpoduzetniji 
vazali stekli više feuda od više gospodara. Svaki feud, ako ga kralj nije izravno 
dao, bio je dio većeg feuda što ga je jedan gospodar dobio od drugog gospo- 
dara višega položaja. Svako stupanje u feudalni odnos zahtijevalo je i prisegu, 
tako da je jedan član feudalnog reda mogao biti »čovjek« mnogih gospodara, 
s obzirom na broj njegovih feuda, i, neizravno, »čovjek« svih gospodara sva- 
koga od svojih gospodara. Štoviše, lanac laičkih podaničkih vjernosti ispre- 
pletao se sa crkvenim, često na istom feudu, koji je u jednom pogledu mogao 
zavisiti od kojeg grofa ili vojvode, a u drugom od biskupa ili opata. 

Vazal koji bi htio točno ispunjavati vlastite obveze prema svojim izrav- 
nim i neizravnim gospodarima nalazio se dakle u položaju onoga koji mora 
uskladiti svoje dužnosti prema ženi, roditeljima, rođacima i ostalim člano- 
vima mnogobrojne porodice: zadatak vrlo težak i sasvim neostvariv ako svi 
članovi ne žive u savršenom skladu, kako je to bivalo u feudalnoj porodici. 
U praksi vazal bi se najčešće pridružio najjačem, najdarežljivijem ili najbli- 
žem od svojih gospodara, osim ako nije želio da iskoristi mnogostrukost svojih 
obveza kako bi ih sve izigrao. U tom ograničenom smislu možemo upotrijebiti 
izraz »feudalna anarhija« ne zaboravljajući ipak da zla volja ne traži izlika za 
neposlušnost, a dobra volja općenito nalazi načina da zadovolji, barem djelo- 
mično, sve obveze. 


Krhka feudalna piramida. Brzo su se pravnici pobrinuli da nađu lijeka 
za rješenje sporova zbog obveza. U prvo vrijeme držali su da su riješili pro- 
blem »podložničkom prisegom«, zakletvom na apsolutnu vjernost, koja je, 
kad ju je dao vazal jednome od svojih gospodara, imala prednost pred običnim 
zakletvama drugima. Ali kada je svaki gospodar zahtijevao podložničku pri- 
segu, problem se nije pokrenuo s polazne točke. Uza sve to, zamisao je nešto 
koristila kada su kraljevi Engleske i Francuske nametnuli plemstvu kraljev- 
stva da u svaki feudalni ugovor bude uključena i obveza potpune vjernosti 
vladarevoj osobi, 

Dublji utjecaj imala je teorija prema kojoj je cijeli feudalni sustav tvorila 
samo jedna hijerarhija, piramida dostojanstava što su se nizala postepeno od 
običnog viteza ili svećenika do cara i pape koji su bili vazali ili namjesnici 
božji. Teorija se polako razvijala, gotovo spontano, kao reakcija protiv nabu- 
jalog partikularizma. Bila je satkana od mnogih niti: čežnje za širim jedin- 
stvom koje je postojalo prije feudalne razdrobljenosti, a nazivalo se još uvijek 
imenom kraljevstva i carstva; zajedničkih interesa vazala koji su živjeli na 
istom području ili ih je ugrožavao isti neprijatelj, interesa koji su katkada 
dovodili do sazivanja skupštine velikaša ili do stvaranja liga; sve veće želje 
za redom i mirom usred nasilja i općeg meteža; ambicije najmoćnijih vladara 
koji su nastojali podvrći svojoj volji mnoštvo svojih vazala. Ali teorija se nije 
mogla primijeniti bez ozbiljnih teškoća. Kako, prije svega, uskladiti dvostruku 
piramidu, onu laičku i crkvenu, koje su se usredotočile u osobama cara i 
pape? Kako pomiriti princip univerzalnog Rimskog Carstva s postojanjem 
nezavisnih piramida u svakom od velikih kraljevstava? Gdje smjestiti u toj 
općoj zgradi onoga koji je bi vazal jednoga čovjeka na jednom feudu, a gospo- 

dar toga istog čovjeka na drugom? Feudalno doba puno je raspri o tim nerje- 
šivim problemima. 

Feudalna piramida, iako lišena vlastitih snaga, zauzima počasno mjesto 
u dugom nizu pokušaja kako pomiriti partikularizam i jedinstvo, kako to 
pokazuju najnoviji primjeri u širem okviru, kao što je Društvo naroda, Orga- 
nizaciju ujedinjenih naroda i Evropski savjet. 

U X i XI stoljeću pokušaj je bio gotovo beznadan. Uskipjela snaga feuda, 
što ih je oživio razvoj svake naseljene jezgre, bila je u opreci sa slabošću 
kraljevstava još uvijek podijeljenih velikim praznim prostorima između jedne 
i druge jezgre. Zato, u početku, najjače monarhije nisu bile one u kojima je 
feudalizam najbolje napredovao, kao što je francusko ili arleško kraljevstvo, 
nego one u kojima je malobrojnije i zaostalije društvo zadržalo najuže veze 
plemenske i oružane družine pod jednim starješinom: Njemačka, Ugarska i 
Poljska. Ali s vremenom su se feudalne monarhije pokazale snažnijima, jer 
se kralj mogao više osloniti na vazale vične da upravljaju vlastitim feudima 
istim metodama kojima se upravljalo i kraljevstvom. 

Na vrhuncu feudalne piramide kraljevi su davali posebnu prednost mate- 
rijalnim izvorima koje su dobivali, kao i njihovi vazali, uglavnom sa svoga 
izravnog posjeda. Kapetovići su prije svega bili vojvode Francuske (to jest 
pariške oblasti); kraljevi Njemačke bili su vojvode Saske, Frankonije i Švap- 
ske. Kraljevi Engleske bili su izravni gospodari velikog broja barunija rasutih 
po cijelom otoku. Slično tome, svaki je vojvoda bio vlađar nekoliko grofova, 
ali je u jednom dijelu svoga vojvodstva obavljao izravno grofovsku vlast. Ako 
je »istina da je kralj vladar iznad svih«, također je istina da je »svaki barun 
vladar u svojoj baruniji«. Ta proturječnost na koju je Beaumanoir, sudac 
dvaju francuskih kraljeva, upozorio godine 1283, ne čudeći se tome, bila je 
riješena samo ondje gdje je kralj bio i barun. 

Rim, grad-država, stvorio je svoju državu kao savez gradova-država; sred- 
njovjekovni kraljevi izgradili su svoja kraljevstva kao piramidu feuda. Ne 
zaboravljajući udio i srednjovjekovnih gradova, napomenimo da su najfeudal- 
nije monarhije dale Evropi prve velike nacionalne države: Englesku i Fran- 
cusku. Nadodajmo ipak da su jedna i druga uspjele izgraditi čvrstu piramidu 
tek onda kada se neposredna vlast kraljeva prilično proširila, i da su se neka 
manja kraljevstva, kao što je Portugal, gdje loše prometne veze nisu uopće 
smetale da kraljeve naredbe stignu i do najudaljenijih mjesta, pretvorila iz 
starinskih monarhija u nacionalne države ne prolazeći sva razdoblja feuda- 
lizma. 


6. 
Sloboda i slobode 


Ako je u X i XI stoljeću vlast jednog kralja ili feudalnog gospodara slaba 
i nedovoljno određena izvan njihova izravnog područja, unutar njega bila je 
vrlo opsežna. U toj opreci, koja se podjednako odnosi i na cara i na posljed- 
njeg od njegovih vazala, i jeste bit toga partikularističkog doba. U svakome 
od svojih zamaka i utvrđenih mjesta, s poljima koja se mogu vidjeti i nadzi- 
rati s visine kula, gospodar je nalazio oazu sigurnosti i gotovo apsolutne vlasti 
usred jednog svijeta gdje je svaki bojni pohod bio prava pustolovina. Istina 
je da u svojoj domeni gospodar mora voditi računa o običajima, o javnom 

mišljenju, o pravima drugih gospodara. Ali mu ta ograničenja manje smetaju 
nego šefovima demokratskih vlada današnja podjela vlasti; i samo bi se jed- 
nom diktatoru moglo prohtjeti da zahtijeva sva ona prava koja je obavljao 
gospodar bez ikakva protivljenja zahvaljujući rimskim i barbarskim tradi- 
cijama. Poput antičkih careva, svaki je gospodar zahtijevao od stanovnika 
svoje domene najtežu tlaku; poput njemačkih i slavenskih osvajača, on na 
zemljištu koje je pod njegovim neposrednim nadzorom postupa kao vlasnik, 
upravitelj i sudac. Protiv takve sveobuhvatne vlasti priziv na drugu vlast neće 
uspjeti. Bili podanici slobodni, poluslobođni ili kmetovi, u očima svoga gospo- 
dara oni su samo gomila ljudi s pognutim glavama. 


Sputavanje i rastakanje apsolutne slobode. Sloboda nije mrtva, ali je 
izgubila nesavitljivost helenske ili rimske boginje. Crkva uznosi podvrgavanje 
volji božjoj i zahtijeva za svoga poglavara naslov sluga slugu božjih. Država 
je opet zamišljena kao lanac zavisnosti, a ni vrh njegov ne može zahtijevati 
apsolutnu nezavisnost, jer upravlja kao neposredni vazal božanskog Gospo- 
dara. Vazalstvo i služnost u početku se nisu mnogo razlikovali: engleska riječ 
knight — vitez, ima isti korijen kao i njemačka Knecht — sluga, kmet. Ako su 
se ljudi, obdareni većom smjelosti, u zoru X stoljeća ponadali da će moći 
poboljšati vlastitu sudbinu, za veliku većinu traženi ideal nije bio napredak, 
nego ravnoteža, sigurnost da mogu bez straha uživati prava svojstvena nji- 
hovu društvenom položaju. 

Tako izvori rijetko govore o slobodi, u jednini, nego ističu slobode, koje 
ne znače prirodna prava nego povlastice, sloboštine, iznimke od pravila. Poje- 
dinac, ili češće zajednica, oslobođena je određenog davanja, određene juris- 
dikcije, određene tlake. Što više sloboda, to viša društvena ljestvica. Ali 
nitko ne misli na apsolutnu slobodu (je li uopće moguća na ovom svijetu?), i 
razlika između slobodnog i podčinjenog nije u tako izrazitoj suprotnosti kao 
svjetlo i mrak. To je čitav slijed preljeva koji zatvaraju širok pojas polutame; 
ni potpuna sloboda, ni potpuna podčinjenost. 

Bilo bi pogrešno unositi u tu polutamu preranu pravnu razdiobu. Čak se 
i u gradovima X stoljeća teško razlikuju slobodne zanatlije (koji ipak duguju 
izvjesna davanja svome gospodaru) i podčinjeni (koji mu duguju neograničen 
rad, ali primaju i narudžbe od drugih). U poslovnom krugu nikad se ne zna 
kamo svrstati one »trgovce« koji se nedvojbeno bave trgovinom u svoje ime, 
ali često djeluju kao upravnici i posrednici u ime samostana i velikaša. U 
selima gdje novac — taj veliki začetnik klasa — ima ograničeniju upotrebu, 
zbrka je veća i duže traje. Seljak u položaju kmeta obično mora odraditi na 
zemlji gospodarevoj više dana nego njegov slobodni susjed, ali i jedan i drugi 
podložni su tlaci, no ni jedan ni drugi — ma što govorio jedan propis starog 
režima — nisu zaista prisiljeni na tlaku po volji gospodara. Stare nam isprave 
neprestano govore o ljudima različitog položaja koji simbolički predaju sebe 
i svoje zemlje kakvoj crkvenoj ustanovi ili svjetovnom gospodaru da bi ih 
dobili natrag u zamjenu za određeno plaćanje. Je li njihov položaj postao pod- 
činjeniji zato što su bili manje nezavisni, ili slobodniji zato što su bili zašti- 
ćeniji? Vjerojatno to nisu ni sami znali. 

U X i XI stoljeću potpuna i neograničena sloboda, kako je mi danas 
zamišljamo, bila je katkada ostatak rimske tradicije: za Gerberta d'Aurillaca ta 
sloboda bijaše neugodno iznenađenje kada su seljaci na njegovim talijanskim 
zemljištima odbili kmetska davanja pokazujući mu »zakupnicc« (pisane ugo- 
vore) koje su dokazivale njihov slobodan položaj. Češće se ta sloboda sma- 

trala znakom zastarjelosti, manje vrijednosti ili anarhije. Te je slobode bilo, 
na primjer, među Židovima i drugim međunarodnim trgovcima, koji nisu bili 
punopravni članovi nijedne države, ili među skitnicama, prosjacima, mona- 
sima lutalicama, koji nisu pripadali nijednoj društvenoj klasi. Tu i tamo otkri- 
vamo je u planinskim močvarnim i šumskim predjelima: u Sasa, Friza i Skan- 
dinavaca, u graničnim područjima koja su tek bila otrgnuta muslimanima ili 
poganima. Kastilija nam pruža očit primjer onoga što bismo mogli nazvati 
preobrazbom jednog društva, utemeljena na jednakosti i nedovoljno razvi- 
jena, u hijerarhizirano i vrlo diferencirano društvo. Oko 1000. godine činilo 
se da velikaši, građani i svi slobodni seljaci još žive povezano. Dvije stotine 
godina kasnije svi društveni slojevi, od visokog plemstva do najnižeg kmeta, 
bit će sasvim podijeljeni. 


Gradski zrak. Osim tih iznimnih slučajeva, put društvene povijesti u 
toku kasnog srednjeg vijeka ne vodi od prvotne slobode u podčinjenost, nego 
od podčinjenosti u slobode. Gradovi u tome prednjače. Više od seljaka, gra- 
đani osjećaju potrebu za kretanjem, za slobodnom razmjenom dobara i 
usluga. Oni imaju novaca da svoje slobođe kupe kada ih ne mogu steći snagom 
oružja ili mirnim putem kao naknađu za svoju pomoć. 

Za razliku od seoskih skupina, koje su se isključivo sastojale od kmetova, 
gradska središta nikada nisu bila sasvim bez slobodnih stanovnika: klera, 
sitnog plemstva, barem jednog dijela trgovaca i zanatlija. Od X stoljeća počeli 
su se buniti želeći da postignu što više »sloboda« (to jest povlastica) za čitavo 
stanovništvo unutar gradskih zidina, i za stare robove i za nove doseljenike; 
od XI stoljeća htjet će da sami upravljaju. U sjevernoj Italiji ta se pojava 
javlja vrlo rano: već 897. godine građani Torina privremeno istjeruju svoga 
biskupa, a trgovci Cremone, okupljeni u gradskoj kući, suprotstavljaju se 
biskupu i pokušavaju da za se pridobiju cara. Brzo će se oblikovati gradske 
skupštine i u drugim gradskim središtima, cd Engleske do Španjolske. Samo 
će se u Italiji ostvariti puna komunalna samouprava prije kraja XI stoljeća, 
ali u cijeloj Evropi napredak sloboda očituje se u slabljenju služnosti, naj- 
prije unutar gradskih zidina, zatim u sve širem području oko gradske jezgre. 

Često se to oslobađanje postepeno ostvarivalo tako da je ostvarenje slo- 
boda prethodilo ili nadomjestilo pravno priznanje slobođa. U nekim sjever- 
nim gradovima, od Arrasa do Wormsa, crkveni kmetovi počeli su se pretva- 
rati u gradsko plemstvo ne kidajući veze zavisnosti koje su im osiguravale 
još uvijek korisnu zaštitu. U Huyu jedna isprava iz godine 1066, u kojoj biskup 
iz Ličgea priznaje samoupravu gradske zajednice, još određuje da kmetovi koji 
stanuju unutar gradskih zidina ostanu u službi svoga gospodara. Prije ili 
kasnije pretegnut će načelo da onoga koji je u gradu boravio godinu i jedan 
dan treba smatrati slobodnim građaninom. »Gradski zrak stvara čovjeka 
slobodnim«, tvrdi jedna dobro poznata srednjovjekovna poslovica. Njegovo 
je djelovanje zarazno; da bi uvjerili seljake da ostanu na njihovoj zemlji, 
mnogi su im gospodari dali određene slobode koje bi inače mogli potražiti u 
najbližem gradskom središtu. 

Razvoj i zračenje gradskih sloboda nije bilo u svakoj zemlji jednako. 
U najvećim talijanskim gradovima trijumf građanstva razbio je sve stare 
društvene okvire i raskidao feudalne veze zavisnosti. Mnogo prije kraja XII 
stoljeća uspjeh u poslovima značio je mnogo više nego plemenitost roda, slu- 
žnost je nestajala na dijelovima zemljišta podvrgnutog gradskoj upravi, a 
posebne »slobođe« iščezavale su pred ponovnim oživljavanjem neograničene 

slobode. Međutim, na suprotnom polu gradskog razvoja skupina engleskih, 
francuskih i slavenskih gradova imala je »slobode« podređene višoj vlasti 
monarhijskih i feudalnih struktura u koje su bili uključeni; te slobode nisu 
bile jednake za sve. Utjecaj gradskog prava na okolno područje bio je vrlo 
ograničen. Najzad, na pola puta između ta dva pola, mnogi gradovi Provence, 
Languedoca, Katalonije, Flandrije i doline Moselle i Rajne razmrvili su feu- 
dalne strukture, ali ih nisu sasvim uklonili. 


Obrati relativne slobode. U najvećem dijelu evropskih zemljišnih pod- 
ručja utjecaj dvorca i feuda bio je jači od utjecaja gradova u čitavom XII sto- 
ljeću i dalje. Tamo gdje se nije osjećao poticaj urbanizacije, napredak slo- 
boda bio je spor i često remećen suprotnim tendencijama. 

Isti uzroci imali su na različitim mjestima različite posljedice. Vidjeli smo 
kako je povećana pokretljivost stanovništva, izravna posljedica demografske 
ekspanzije, stvorila bezbrojne zajednice slobodnih seljaka, osobito duž granica 
katoličke Evrope. Ali povećana gustoća stanovništva otjerala je mnoge sinove 
brojnih porodica i prisilila ih da prihvate nove obveze služnosti kako bi dobili 
komadić zemlje za obradu. Isto tako i širenje plaćanja u novcu omogućilo je 
mnogim kmetovima da se oslobode određenih kmetskih obveza i da kupe 
»slobodu«. Ali redovito i osobno plaćanje u novcu slobodnog čovjeka gospo- 
daru, koje se zvalo glavarina ili chevage, dugo se uzimalo kao dokaz služnosti. 
Unatoč bezbrojnim naporima da se odrede prava i dužnosti gospodara i seljaka 
putem istraživanja, arbitražnih odluka, sudova, agrarnom društvu u svijetu koji 
je bio općenito neuk nedostajali su pismeno utvrđeni dokumenti. Zato je teško 
organizirati seljake za obranu protiv samovolje gospodareve; ali nije lako ni 
gospodaru svladati pasivni otpor seljaka. Svaka politička ili ekonomska kriza 
pruža jačima priliku da zloupotrijebe prava, a svaka duža zloupotreba pre- 
ivara se u ozakonjeni običaj prema običajnom pravu. U toj plimi i oseci 
podmukle borbe između pohlepnih gospodara i seljaka punih prohtjeva nikada 
se ne može unaprijed reći iko će prije sustati. 

Imajući na umu beskrajnu raznolikost lokalnih rješenja, mogu se zamije- 
titi tendencije koje su prevladavale u glavnim područjima Evrope. U mnogim 
francuskim pokrajinama razlike između slobodnih, poluslobodnih i neslobod- 
nih sve su više nestajale, pa su seljaci svakog sela praktički bili združeni u 
jedan razred, Ali to stapanje u pojedinim slučajevima uzdiglo je nekadašnje 
robove do položaja vrlo bliskog slobodi, u drugima opet spustilo najviše raz- 
rede poluslobodnih (villani, culverts, koloni) u još niži položaj. Engleski prav- 
nici, naprotiv, razradili su vrlo točne razlike između raznih razređa seljaka. 
Svaki je razred mogao računati na »slobode« koje su mu pripadale, ali je ukru- 
ćivanje definicija usporilo stapanje i kolektivan napredak. U Njemačkoj je 
stalna fuidnost razreda dovela do neobičnih obrata. Dok je velik broj »minis- 
terijalnih« kmetova, kojima su njihovi gospodari davali povjerljive zadatke, 
bio uvršten u niže kategorije plemstva, dotle je najveći dio »censualnih«, koje 
su isprave iz XI stoljeća obilježile kao »vječno slobodne«, zapao u kmetski 
položaj u idućem stoljeću. Takvih je obrata bilo mnogo na istočnoj granici. 
Njemačka riječ Diener — sluga, u ruskom ili litvanskom jeziku tim ili fiwun, 
najzad je dobila značenje visokog službenika; riječ »kršćanin«, koja je prvo- 
bitno obilježavala rusku obraćeničku aristokraciju, kasnije je bila primije 
njena na seljake sebre. 

Iz toga ne smijemo zaključiti da su pri kraju XJI stoljeća zakonite kate- 
gorije izgubile svoj sadržaj. Svaka je imala svoje dobre i loše strane, koje 

djelomično objašnjavaju pomicanje iz jednog razreda u drugi. Ali pravni 
položaj ne kaže sve. Gola sloboda bez posjedovanja zemlje ne znači velik dobi- 
tak za seljake. U Italiji gradskih komuna, koja je bila jedino kraljevstvo slo- 
bode i u selima, građanski vlasnik često je imao veće zahijeve nego stari 
gospodar; postupao je isto tako prezirno sa svojim seoskim podložnicima. 
Osim toga, ako je svaka sloboda pružala seljaku nove mogućnosti samostal- 
nog dobitka, svaka je podložnost smanjivala rizik u slučaju gubitka. Napo- 
sljetku, pravni razred i dužna davanja manje su značila od količine i kakvoće 
obrađivane zemlje. Primum vivere, najprije živjeti: onda kao i danas, najbolje 
zemljište bilo je ono koje je seljačkoj porodici omogućavalo da se do sitosti 
najede. 


7. 


Problemi seljačkog svijeta 


U X stoljeću problem prehrane bio je u svakom slučaju vrlo težak. Uglav- 
nom je svako selo nastojalo proizvoditi ono što mu je bilo najpotrebnije; za 
to nije bilo dovoljno radne snage, a tehnička sredstva bila su osrednja. Crkva 
je pobirala od svih životinjskih i biljnih proizvoda jednu desetinu, a često ih 
je odmah ustupala gospodaru koji je bio prisvojio crkvene prihode. Što se 
tiče stanovanja i oblačenja, vojnički se stalež zadovoljavao s malim, ali mu 
je prohtjev za jelom bio nezajažljiv, kako to prikazuju junačke pjesme. Do- 
duše, ulovljena divljač nije ga mogla sasvim zasititi, ali je lov bio omiljena 
razonoda plemića, izvrsno uvježbavanje za rat, a divljač je prekidala jedno- 
ličnu hranu. Seljaci nisu imali pristup u branjevinu za lov koja se mogla 
obrađivati. Osim toga, gospodar je zadržavao za vlastitu trpezu ono malo 
krupne stoke što se moglo oduzeti od uzgoja i poljskog rada. Ako bi trebalo 
kakvu uglednu ličnost, s brojnom pratnjom, ugostiti, sve bi se zalihe hrane, 
određene za jednu godinu, potrošile u nekoliko tjedana; nakon toga bi ta 
ličnost morala krenuti u neko drugo selo gdje bi se to isto ponovilo. Stalna 
kraljeva putovanja bila su najpraktičniji način da se utjeraju dažbine... — 
bile su pojedene. 

što je ostajalo za hranu seljacima? Najveći dio polja, namijenjenih dvo- 
godišnjom ili trogodišnjom rotacijom obradi, bio je određen za žitarice. Ali 
žetva, vrlo različita prema prirodi tla i upotrebljivoj tehnici, nije premašivala 
sjetvu na osrednjem zemljištu više od tri-četiri puta. Bilo je, dakle, potrebno 
ostaviti na stranu jednu trećinu za sjetvu iduće godine. Na sjeveru, gdje vinova 
loza nije uspijevala, trebalo je iskoristiti još jedan dio za proizvodnju piva, 
budući da seljaci nisu imali povjerenja u vođu, što je bilo opravdano s obzi- 
rom na zdravstvene uvjete toga vremena. Jug je imao i vinograda i maslinika, 
ali nedovoljno plodno tlo i nedostatak obilnih kiša nametali su još duže rota- 
cije. Mršave zalihe što su se mogle prištedjeti za dobrih godina tek su dotje- 
cale da se seljaci spase od gladi za loših godina. Što se mesa tiče, rijetko su 
seljaci mogli priskrbiti govedine, osim za Martinje, kada su se klale životinje 
koje se zimi nisu mogle prehraniti. Svinjetina je, naprotiv, češće bila na nji- 
hovu stolu: ta se domaća životinja isticala kao jedna od velikih životnih 
okrepa na tri ili četiri od dvanaest »mjesečnih radova« prikazanih na mnogim 
bareljefima i u rukopisima onoga vremena. 

»Uzorno« poljoprivredno dobro. Ako se u cjelini prehrana seljaka pobolj- 
šala po količini i kakvoći u kasnom srednjem vijeku, ako je oskudice bilo 
manje, ako je na mnogim mjestima lošija sorta žita bila zamijenjena boljom 
i povećala se potrošnja mliječnih proizvoda, ta i druga poboljšanja, koja su 
ipak ovisila o gospodarskim uvjetima svakog sela i svake zakupničke poro- 
dice, ne mogu se sažeti u nekoliko redaka. Bit će lakše ako prikažemo bitna 
obilježja i naknadni razvoj tipičnog dobra srednjovjekovne poljoprivrede. Ti- 
pičnog, dakako, u onom smislu u kojemu su tipična reimska katedrala, Božan- 
stvena komedija ili Puni parlament, koja djela su, svaka za se, uzor svoje 
vrste i baš zbog toga iznimna. Riječ je o onome što Englezi nazivaju manor, 
Francuzi seigneurie, a Talijani corte: sve su to netočni nazivi, iako nisu zastar- 
jeli, dok je naziv sustav privredne organizacije curtisa, dvorni sustav, koji toč- 
nije određuje vrstu agrarnog gospodarstva, moderan. 

Tipično vlastelinsko dobro — curtis — ima prilično elemenata rimske villae 
iz perioda kasnog carstva, kao i elemenata velikih imanja iz barbarskog doba, 
ali u cjelini razlikuje se od toga koliko i gotska katedrala od romanske i bizant- 
ske, od koje potječe. Prva stvar koja nam kod njega udara u oči jest podjela 
obrađenog zemljišta na dva nejednaka dijela: jedan, obično najmanji, izravno 
iskorištava gospodar; drugi je podijeljen kolonima. Iako je uvjetovana u 
prvom redu ekonomskim razlozima, ta podjela sliči na onu država pod izrav- 
nom vlasti i zemalja feudaliziranih, dodijeljenih vazalima; razlozi su zaista 
slični. Uzeti na se vođenje čitava imanja, dati ga na obradu odabranim lju- 
dima i uzdržavati ih, bio bi previše težak zadatak za gospodara, čak i onda 
kada bi imao sposobne upravnike; povjeriti ga robovima ili polukolonima bilo 
bi nerazborito. Zato je bilo potrebno sačuvati jedan dio za gospodarevu upo- 
trebu (»terra dominica«) i na njemu stalno prebivati, s malim brojem prijeko 
potrebnih domaćih robova i grupom seljaka koja može osigurati neprekidan 
rad. Na ostalom dijelu dobra seljaci, slobodni ili neslobodni, svoji su gospo- 
dari, pod uvjetom, dakako, da plaćaju svoju godišnju daću u naravi ili u novcu 
i da na gospodarevu dijelu odrade određen broj dana u tjednu ili u godini, 
svojom zaprežnom stokom i svojim poljskim oruđima, kako bi pomogli 
seljacima koji na gospodarevu dobru stalno borave. 


»Svoji gospodari« ipak nije pravi izraz ni za gospodara samog dobra. Pravi 
je gospodar cijela seoska zajednica, podvrgnuta još od pretpovijesnih vremena 
svojim bitnim, osnovnim zadacima: dobro ili loše hraniti svoje članove, osi- 
gurati skroman višak za upravljače, priskrbiti nešto zaliha u slučaju neizbjež- 
nih nerodica. Gospodar je bio najmoćnija ličnost zajednice, ali je morao pošto- 
vati stare običaje ako nije htio dovesti u opasnost ravnotežu u poljoprivrednoj 
djelatnosti o kojoj je ovisilo blagostanje njegovo i svih njegovih služnika. Mo- 
rao je svojim oružjem pružati zaštitu, davati tehničko iskustvo svojih uprav- 
nika i svoje stalne uređaje (mlin, turanj, ambare), a seljaci su davali svoj rad, 
tegleće životinje, teretna kola, pokretna oruđa. Ako je gospodar imao više ili 
manje neograničen monopol nad lovom i građevnim drvom, seljaci su imali 
nezastariva prava na pašnjake i zajedničke šume. 


Dakako, seljacima je bilo teško trgovati svojim uslugama, zloupotrijebiti 
prava na pašu i biti lovokradice u gospodarevoj šumi. Ali je i gospodaru bilo 
teško povećavati dažbine, prisvojiti pašnjake, osporiti seljacima pristup u 
šumovita područja gdje su se opskrbljivali suvarcima za svoja ognjišta ili 
mekim drvom za svoja oruđa. To nije sprečavalo svađe i nezakonita prisvajanja 
i s jedne i s druge strane, ali je činjenica da je kolektivna svijest sela dodje- 

ljivala svakome svoju zemlju, određivala zadatke i utvrđivala običajna prava. 
Ograničavala je zato individualnu slobodu, ali je svakom članu zajednice, iako 
na niskoj razini, osiguravala ono što bismo danas nazvali »punim zaposlenjem«. 


Sjever i jug: solidarnost sela. U velikom dijelu sjeverne Evrope i u nekim 
područjima juga solidarnost sela bila je učvršćena postojanjem zajedničkih 
vrlo prostranih pašnjaka, a posebno razdiobom zemljišta (k. 14). Gospodarev 
posjed i kmetska zemlja nisu tvorili čvrstu cjelinu, nego su se sastojali od 
uskih pojasa zemlje razbacanih po cijelom dobru. Te pojase nije dijelila 
nikakva stalna pregrada. Poljski radovi obavljali su se zajednički. 

Taj raspored, kojega su se tragovi tu i tamo sačuvali (osobito u Engleskoj, 
ali i u Francuskoj, u srednjoj Evropi), može nam se učiniti neobičnim; u 
srednjem vijeku, tvrdi se, bio je to najrazumniji sustav. Pojasi zemlje bili su 
otvoreni da bi stoka nakon svake žetve mogla na njih dolaziti, obrstiti ono 
što je ostalo, pognojiti polja svojim gnojem. Bili su razbacani zato da bi svaki 
član zajednice imao jednak dio dobre i loše zemlje. Bili su dugi i uski zato da 
obrađivači ne moraju mnogo puta okretati teški plug prikladan za teško zemlji- 
šte. Takvim plugom posao se obavljao brzo, ali ga je moralo vući nekoliko 
životinja, više nego što ih je posjedovao jedan seljak; zato je bilo potrebno 
da se oranje obavlja zajednički. 

U prirodnoj sredini, koja je dijelom još bila divlja, navika na kolektivni 
napor i kolektivni pašnjak bila je od velike pomoći. Nedostatak ograda i ras- 
cjepkanost individualnih zemljišnih čestica ubijali su volju za svakim pobolj- 
šanjem zemljišta, za promjenama navika, za osobnom inicijativom. Pa ipak, 
ako je jedna novotarija uspjela pobijediti kolektivnu nepokretnost, kasnioci 
su bili brzo prisiljeni da iđu ukorak s drugima. 

Individualne inicijative i otpori nailazili su na manje zapreka tamo gdje 
su zemljišne čestice bile zbijenije, a tlo lakše ili kamenitije, kao u većem 
dijelu južne Evrope (i u kojem području sjevera, kao što je Wales). I ovdje je 
sigurno bilo primjera kolektivne poljoprivrede, ali je rašireniji i trajniji bio 
pečat mediteranske klasične poljoprivrede, čija smo obilježja i odbojnost 
prema novim srednjovjekovnim tehnikama već vidjeli. Budući da je zemljište 
i podneblje zahtijevalo intenzivniju upotrebu ljudskog rada, a zajednički paš- 
njaci bili su u pravilu vrlo ograničeni, bilo je moguće, u određenoj mjeri, da 
se svaki kolon usavrši u svom poslu i zatvori u svoje ograđeno zemljište. 

Tu, na jugu, solidarnost sela bila je prije svega fiskalne naravi: često je 
cijela zajednica kolektivno odgovarala za dužne dažbine svakog svoga člana 
gospodaru i kolektivno ugovarala njihovu mjeru. Određeno ekonomsko jedin- 
stvo očitovalo se i u nekim tehničkim operacijama: trebala je uzajamna pomoć 
i pomoć gospodaru prilikom berbe ili žetve, trebalo je očuvati ispravnost 
kanala za natapanje, osigurati podjelu izvora vode, šume i pašnjaka. 


Moć tradicije. Kako da ne prepoznamo u ta dva tipa srednjovjekovne 
poljoprivrede tragove vrlo stare suprotnosti između neekonomičnog i ekono- 
mičnog gospodarenja. Nedvojbeno, razlike su vrlo ublažene, jer su se narodi 
pomiješali, njihove tehnike djelovale jedna na drugu, a sama se prirodna sre- 
dina, koja je utjecala na stvaranje različitih tradicija, izmijenila uslijed vje- 
kovnog rada seljaka. Ipak tradicije sporo izumiru, a prirodna se sredina ne 
može korjenito preobraziti. Još i danas, unatoč revolucionarnim promjenama 
društva i ekonomije, jedna gotovo nezamjetljiva ali postojana linija povezuje 
sovjetski kolhoz sa srednjovjekovnim selom na sjeveru, a druga postojana 

Slova a b c itd. označavaju vlasnike koji posjeduju jedan 
pojas zemljišta na svakom polju (po Gordonu Eastu). Slova 
LJ, Z,U, označavaju ljetnu žetvu, zimsku žetvu i zemlju na ugaru. 


Karta 14. Iskorištavanje tipičnog zemljišta srednjovjekovne štij 
f ti ) 7 ospoštije: plan 
jednog sela okruženog otvorenim poljima (open fields) Bane 


linija najnovija talijanska bonifikacijska naselja sa srednjovjekovnim i rim- 
skim selom na jugu. i 

' Baš zato smo dali prednost opisu »uzornog« poljoprivrednog dobra sred- 
njega vijeka ne prije nego poslije demografskog i ekonomskog evropskog 
osvita koji je morao izazvati njegovo propadanje. I doista, ljudi sa sela velika 
gospoda ili ponizne sluge, gotovo su uvijek konzervativni. Ravnoteža. autar- 
hija, puno zaposlenje, koje smo spomenuli, davali su im dojam sigurnosti, 
koju je svaka promjena, makar težila boljoj situaciji, stavljala na kocku. Svaki 
put kada su bili prisiljeni mijenjati svoje navike, činili su sve što su mogli da 
obnove istu ravnotežu na višoj razini. 

Tako vidimo plemiće iz XII stoljeća i građane iz XIII stoljeća kako malo- 
-pomalo prikupljaju ostatke zemlje koja je prije nekoliko stoljeća bila rasko- 
madana zbog podjele među nasljednicima ili zbog prekomjernih troškova loših 
upravitelja. Isto tako i seljaci, doseljenici bez gospodara na novokoloniziranoj 
zemlji, često i rado stvaraju nova kolektivna dobra pod zaštitom velikaša čim 
su se ukorijenili u novoj sredini. Iskorištavanje zemlje moglo je postati mnogo 
racionalnije, ugovori i plaćanja mogli su zamijeniti obveze zavisnosti i dava- 
nja u naravi, gospodari i seljaci mogli su se mijenjati a da organizacija rada 
ne izgubi svoje osnovne značajke, tijesno povezane s prostorom unatoč vre- 
menu koje je prolazilo. 

Napređovanje prema ekonomici razmjene. Konzervativni duh ne znači 
nepokretnost. Već smo spominjali pomicanje ljudi, tehničke promjene, pro- 
mjene pravnih statuta, koje su polako ali duboko preobrazile seljačko dru- 
štvo. Kako ne istaknuti, pri tome, postignuti napredak u onome što se odnosi 
na osnovni problem seljačkoga svijeta: hraniti se i hraniti ostali dio društva? 
Ipak o tome napretku imamo samo neizravnih, rijetkih potvrda: porast pučan- 
stva, produžetak srednjeg trajanja života, reakciju plemića i građana koji su 
se sablažnjavali gledajući dobro ishranjene i pristojno obućene seljake. 

Možda je ipak najrječitija i najnepobitnija potvrda baš različitost i sve 
veća specijalizacija obrade polja. To obilježava pristup poljoprivrede u pod- 
ručje spekulativnih i trgovačkih djelatnosti. 

Pri kraju XII stoljeća povećani prinos zemljišta i poljoprivrednog rada 
ukinuo je razlog podjele sela na gospodarev dio i na zakupnička zemljišta, 
jedno i drugo, uglavnom, određeno da zadovolji različite prohtjeve njihovih 
vlasnika. Budućnost je pripadala intenzivnoj obradi, poljoprivrednicima koji 
su proizvodili za tržište i zato birali biljke najprikladnije za svoje zemljište 
bez obzira na površinu zemljišta. Dok su se pojedina područja, kao Sicilija 
i Njemačka preko Labe, brinula da opskrbe žitaricama pasivne krajeve, dok 
je Gascogna isto činila s vinom, dijelovi Engleske i Kastilije proizvodili su 
vunu, a po nekim talijanskim i katalonskim dolinama uzgajalo se ljekovito 
bilje i bilje za bojenje. U gradovima, gdje je bilo vrtova, vješti poljoprivred- 
nici koji su ih obrađivali lopatom svoj su prinos nadopunjivali. To je bio samo 
početak, ali se tako otvarao put prema stapanju ekonomskih partikularizama 
u sve šire jedinstvo. 

Na kraju spomenimo da specijalizacija i komercijalizacija nisu bile nove 
pojave. Poznavao ih je grčkoxrimski stari vijek, a rani srednji vijek sačuvao je 
poneki trag. Ipak se kasni srednji vijek razlikuje po organizaciji toga poljo- 
privrednoga rada kojemu je bilo namijenjeno da proizvodi viškove, Stari vijek 
je to ostvario iskorištavajući robove i povećavajući rad slobodnih seljaka; 
kasni srednji vijek smanjio je taj rad zbog tehničkih poboljšanja i raspodi- 
jelio malo pravednije dobitke među sve slojeve stanovništva. 

To, dakako, nije bilo dovoljno da se promijeni položaj siromašnog seljaka, 
koji je bio zaokupljen brigom oko samoodržanja, ali je bilo dovoljno da 
omogući jednom dijelu društva da nađe vremena kako bi poboljšalo svoj 
način življenja i unaprijedilo mišljenje. 


Treće poglavlje 


Novi polet misli 


1. 


Istina dokazana razumom 


»Nema drugog autoriteta do istine dokazane razumom«! »Danas je neobra- 
zovani svećenik isto što i plemić koji ne zna ratovati«! Tako objavljuju novi 
smjer misli u katoličkoj Evropi Honorije Autunski i Giraud Cambraiski, prvi 
Nijemac ili Englez, drugi iz Walesa, ali oba pripadnici intelektualne kozmo- 
politske sredine pariške oblasti. 

Opće mišljenje nije išlo tako daleko kao ta dva napredna pisca. Najviši 
autoritet, neranjiv na napade razuma, bila je još uvijek Objava; za razliku od 
plemića nesposobnih za rat, neobrazovani svećenici nisu bili u opasnosti da 
izgube službu. Bilo je obrazovanih svećenika, kao Bernard iz Clairvauxa 
(1091—1153), koji su se zadovoljavali izrazom sv. Augustina, a taj je izraz u 
XI stoljeću prihvatio sv. Anselmo iz Aoste: »Vjerujem da bih mogao razu- 
mjeti«. Prevelika oštroumnost dovodi do grijeha iz ponosa: pribjegavajući u 
nuždi varljivim dokazima, sv. Bernard osuđuje najdrskijeg od novih učenjaka 
— Abelarda. 


Drski Abelard i razvoj dijalektike. Pobijeđen za života, Abelard je slavio 
pobjedu nakon smrti (1142). Njegova je zasluga velikim dijelom što je Pariz 
postao filozofskom prijestolnicom kršćanstva prije nego što je postao stvar- 
nom prijestolnicom Francuske. Ništa ne smeta što taj zavodljiv i nesnosan 
čovjek nije bio najdublji mislilac svoga vremena: bio je neusporediv učitelj 
i znao oduševiti široku publiku. Svaka od njegovih knjiga, obogaćena napret- 
kom misli u dva revolucionarna stoljeća, pripremala je put intelektualnim 
dostignućima idućih stoljeća. 

U njegovu djelu Scito te ipsum (Upoznaj samoga sebe) uporno isticanje 
nakane grešnika umjesto prirode grijeha više naglašava liječenje duha nego 
njegovo potiskivanje. Ne treba pokajnicima nametati niz kazni, neku vrstu 
starog tarifnika, kao što su globe u barbarskim zakonicima, nego ih podvr- 
gnuti ispitivanju savjesti, što će izazvati djelo pokajanja. 

U njegovoj Logici za početnike rasprava između »nominalista« i »realista«, 
koja je mogla paralizirati svako istraživanje već na početku, usmjerena je 
prema kompromisnom rješenju: »niversalia«, to jest pojmovi ili ideje, neraz- 
dvojivi su od predmeta koje vidimo i od misli koje zamišljamo. Bili oni jedno- 
stavna imena izmišljena zavisno od naše sposobnosti apstrahiranja (kako su 
to htjeli Aristotel i srednjovjekovni nominalisti) ili blijedi odrazi stvarnog 
uzorka, savršenog i božanskog (kako su to tvrdili Platon, neoplatonisti reali- 
sti), samo je jedan put koji moramo slijediti da bismo shvatili i spoznali. Treba 
pažljivo promatrati predmete i o njima razmišljati. 

U djelu Sic et non (Da i ne) Abelard iznosi na vidjelo primjetno nesla- 
ganje između najuglednijih pisaca, među kojima su crkveni oci i Biblija, u 

vezi s bitnim problemima vjere, uspoređujući njihove proturječne tvrdnje u 
stotinu pedeset osam takvih problema. Spomenuto djelo nije, naravno, smje- 
ralo da potiče na skepticizam, nego da preko sumnje postigne sigurnost: 
»Sumnjajući dolazimo do pitanja, a pitajući do istine«. Izvrsna metoda ali 
opasna dok ne bude učinjen posljednji korak: riješiti proturječnosti i naći 
ispravan zaključak, 

Posljednji korak neće biti učinjen u Parizu u uzvišenom bogoslovskom 
krugu, nego u Bologni na praktičnom području crkvenoga prava. Malo prije 
ili malo poslije Abelardove smrti, monah Gracijan, u svome djelu Concordia 
discorđantium canonum (Sloga nesložnih kanona, takozvani Decretum) riješit 
će sporna pitanja prema spisku autoriteta i njihovih proturječja. Uskoro će se 
u Parizu Petar Lombardus pobrinuti da riješi teološke sporove istom metodom. 

Tako će srednjovjekovna misao usavršiti dijalektiku koja će sada vladati 
u školama i svoja dostignuća učiniti pristupačnim velikom broju studenata. 
Oko godine 1170. Petar Comestor (»proždrljivac« knjiga) sastavit će crkvenu 
povijest, pravu enciklopediju Biblije, za uporabu studentima. Prije kraja sto- 
ljeća jedan će pariški opat uskliknuti s neprikrivenom grozom: »Javno se ras- 
pravlja o božanskim tajnama, pri čemu se oskvrnjuju svete konstitucije, božan- 
ske tajne... Nedjeljivo Trojstvo raskomadđano je na križištima. Koliko uči- 
telja, toliko zabluda; koliko slušatelja, toliko sablazni; koliko javnih trgova, 
toliko bogohuljenja«. Ogorčene riječi koje podsjećaju na tužbu Grgura iz Nisse 
koji se žalio na javne rasprave u Carigradu IV stoljeća: »Ovaj grad pun je 
mehaničara i robova, a svi su veliki teolozi koji propovijedaju po prodavaoni- 
cama i ulicama... Ako pitate za cijenu kruha, odgovaraju vam da je Sin niži 
od Oca...«. 

Poslije osam stotina godina sna je li se Pariz probudio kao bizantski? Zaci- 
jelo ne, ali je duh u njemu obnovio nekadašnju djelatnost. 


Širenje znanja i stvaranje općinstva. Razvoj zapadne misli između X i 
XII stoljeća ima svoje unutarnje razloge i dinamiku, svojstvene povijesti ideje 
koje se ne mogu posebno pretresati u jednoj studiji opće povijesti. Koliko se 
taj intelektualni razvoj javlja u obliku većeg širenja znanja, toliko se uklapa 
u okvir demografske, ekonomske i društvene ekspanzije koju smo već ocrtali. 
Vratimo se da vidimo najvažnije etape. 

U X stoljeću i u prvom dijelu XI stoljeća susrećemo samo mali broj pro- 
svijećenih samostana, kao što su St. Gallen i Montecassino, nekoliko intelek- 
tualnih grupa, kao što su Gerbertovi učenici i njihovi sljedbenici, nekoliko 
ognjišta svjetovnih nauka: medicine u salernskoj oblasti, prava i administra- 
cije u središtima Ravenne, Pavije i možda u Provenci. Nije pretjerano kada se 
ta ognjišta označuju kao oaze u pustinji književnosti. Izobraženi ljudi bili su 
međusobno tijesno povezani, jer gotovo nisu imali općinstva, znanje im je 
bilo enciklopedijsko, jer su im bili dostupni samo ograničeni izvori obavje- 
štavanja, uvijek su bili spremni đa se premještaju unatoč teškoćama putova- 
nja, jer su rukopisi i učeni ljudi bili samo u nekoliko glasovitih mjesta. Nije 
dug put od Reimsa do Chartresa, ali je Richer, koji je na taj put krenuo 991. 
godine, da bi bolje naučio medicinu, ostavio o tome mučnu priču. Njegov 
učitelj Gerbert morao je biti osobito izdržljiv kada je krenuo na putovanje 
po čitavu katoličkom Zapadu, uključivši i Kataloniju, pred vratima musliman- 
skog svijeta, da bi sakupio zamašna znanja. Gerbert i Richer bili su kraljevi 
savjetnici; Gerbert je postao i papa, ali treba dokazati koliko im je njihovo 

znanje uistinu pomoglo da upravljaju društvom koje je bilo gotovo sasvim 
neobrazovano. 

U toku XI stoljeća i nadasve u XII stoljeću bila je sva sila »lutajućih 
svećenika«, kulturna su se središta umnožila, prometne su veze postale lakše, 
društvo se dragovoljnije otvaralo intelektualnim utjecajima. To je zlatno doba 
studenata lutalica i njihovih pjesama, doba iznenadnih i privremenih moda 
posebnih škola, gdje se isticao učitelj rječitiji ili oštroumniji od drugih, dok 
Pariz nije zasjenio svakog takmaca. To je ujedno doba drugog humanizma, 
izvornijeg i gorljivijeg od karolinškog humanizma i gotovo isto tako plodnog 
kao pravi, preporodni humanizam, u tolikoj mjeri da se moglo govoriti o 
»preporodu XII stoljeća«. Izraz nije sasvim prikladan jer mislioci toga sto- 
ljeća nisu izrekli ma kakvu osudu barbarskog doba i jer im se činilo važnijim 
da budu kršćani nego olimpijci. Bio je to odlučan povratak antičkim uzorima, 
kojega je značajan izraz pažljivo ali ne ropsko oponašanje najboljih latinskih 
klasika, a odlučan je zaokret ponovo otkriće Aristotela i Ptolomeja. 

Novi tekstovi, od kojih su mnogi nanovo prevedeni s arapskog na latinski, 
pridružuju se ostacima grčko-rimske kulture što su ih spasili učeni ljudi karo- 
linškog doba. Osim toga, prijevodi originalnih djela arapskih i hebrejsko-arap- 
skih donose nove spoznaje, osobito na području medicine, matematičkih i pri- 
rodnih znanosti, u čemu su Arapi nadmašili Grke. Italija, gdje sukobi s musli- 
manskim svijetom ne sprečavaju korisnu trgovačku i kulturnu razmjenu, 
dobiva od polovine XI stoljeća središta za prevođenje. Španjolska, gdje su 
veze s muslimanima još jače, ali vrlo često ratoborne, ima vrlo važnu ulogu. 
Nasuprot tome, Sveta zemlja, gdje će odnosi između dviju civilizacija biti 
uvijek zategnuti, neće stvoriti gotovo ništa. 

Važnost ili obilje onoga što je katolička Evropa primila nije toliko bitno 
koliko sama činjenica što je ponovo stekla želju da nauči i usvaja. Nepre- 
stano se navode »autoriteti«, ne ustežući se da ih oplijene, uvjereni da pozna- 
vanje otkrivene Istine osigurava i najskromnijem kršćaninu prednost pred 
najvećim genijima koji je nisu poznavali. Treba se samo predati poslu i tako 
ih premašiti. Broj novih knjiga nadmašuje po količini i kakvoći sve ono što se 
do tada napisalo u katoličkoj Evropi od propasti Rimskog Carstva. Teološka 
djela imaju prednost pred jednostavnim životopisima svetaca; pravo, poli- 
tičke i prirodne znanosti, natječu se za prvenstvo s vjerskim studijem, ili, 
točnije, postaju nužna dopuna za inteligentnog vjernika; broj rukopisa koji 
nam ostaju od najčitanijih knjiga svjedoči o sve većem broju čitalaca i slu- 
šalaca. 

Sada već postoji i općinstvo. Svećenstvo je samo njegova elita, a građan- 
stvo njegova masa, dok je plemstvo prigodna klijentela, ali podobno da se 
zanosi temama koje ga pobliže zanimaju. Od polovine XI stoljeća opaža se 
čak i postojanje nekog javnog mišljenja koje više sluša nego što čita i na koje 
razumni dokazi utječu više nego priziv na emocije. Borba za investiture ne 
stvara niz čuda, već procvat pamfleta gdje se protivničke strane razmeću svo- 
jom povijesnom, filozofskom, književnom i pravnom učenošću. Ako je naj- 
većim dijelom puk nepismen — osim nekoliko talijanskih gradova gdje pou- 
čavanje laika nije nikada sasvim iščezlo — oni koji znaju čitati uzimaju na 
se brigu da objašnjavaju onima koji su željni znanja. A kako je za to potrebno 
prevoditi latinske tekstove na »pučki jezik«, onda je dvostruko umjesno go- 
voriti o »vulgarizaciji«. 

Ne smijemo podcjenjivati revolucionarnu snagu vulgarizirane kulture. Da- 
nas se Marxove riječi mogu učiniti manje primamljivijima onima koji ga nisu 

nikada čitali nego onima koji su ga temeljito proučavali. Slično tome je papin- 
ska propaganda, pri kraju XI stoljeća, pojednostavljena i prevedena narodu od 
propovjednika putnika i laičkih pučkih govornika, potaknula stanovnike mno- 
gih gradova i sela da otjeraju biskupe i svećenike simoniste. Papama su bili 
odveć potrebni sljedbenici da bi se uznemirivali zbog manje pravovjernih 
tumačenja koja su podjarivala plamen pučkog protesta: poneka su poricala 
valjanost sakramenata, što su ih dijelili nedostojni svećenici, druga su zahti- 
jevala vraćanje crkve evanđeoskom siromaštvu, a treća su bila sklona duali- 
zmu. Istina je da su pape, pobjednici pri kraju XII stoljeća, mogli pritegnuti 
uzde: tako je ime »patareni« (siromašni, prnjari), koje je prije označavalo 
saveznike papstva u lombardskim gradovima, možda pomiješano s imenom 
katarena, sada obilježavalo pristalice osuđenog krivovjerstva. 


Borba za dušu: heretici, učenjaci, trađicionalisti. Širenje kulture nedvoj- 
beno je povećalo broj pristalica za reformu crkve kao i duhovni sadržaj pravo- 
vjernog pokreta koji je počeo skromno kao reakcija manjine protiv najgrub- 
ljih zloupotreba. Ali nema reforme u objavljenoj vjeri koja se ne poziva na 
najstarije tradicije, a tradicionalisti, među kojima je bilo istaknutih članova 
novih vjerskih redova osnovanih oko 1100. godine (augustinci, kartezijanci, 
cisterciti), imali su razloga da budu zabrinuti. Previše proučavanja i kulturne 
vulgarizacije pogodovalo je kritici, a kritika je povećala broj nekomformista. 
Poboljšanje prometnih veza omogućilo je skupinama heretika, koji su do 
tada bili osamljeni, da se ujedine i da osnuju organizacije koje su ugrožavale 
rimsku crkvu. 

Najznatnija od tih organizacija, katarenska crkva, umalo što nije oduzela 
prevlast katoličkoj ortodoksiji u nekim gradovima sjeverne Italije i u nekim 
središtima južne Francuske. Unatoč krajnjoj strogosti njezinih dualističkih 
dogmi, širila se do 1209. godine, kada ju je u krvi ugušio »križarski rat protiv 
albigenza« u području gdje se najjače ukorijenila. Održala se u Italiji, ali je 
gotovo svuda morala tajno djelovati. 

Druga, ne tako radikalna i stroga, hereza »ljonskih siromaha« privukla je 
mnogo sljedbenika s obje strane Alpa. Nerađo se usprotivila Rimu kada papa 
nije dopustio njezinu osnivaču, trgovcu Petru Valdu ili Valdezu, da propovi- 
jeda na pučkom jeziku bez biskupskog odobrenja (1179. godine). Njegov prvo- 
bitni program, zasnovan na strogom pridržavanju Biblije, nije se mnogo razli- 
kovao od načela što su ih prihvatili cisterciti i drugi samostanski redovi koji 
su htjeli obnoviti prvobitna pravila benediktinskog reda. Odbačeni od službene 
crkve, »siromasi« ili valdisti zbližili su se s otvoreno nekomformističnim 
strujama. 

Poput pravovjernih reformatora i heretici su skupljali velik dio svojih 
pristalica među siromašnim pukom manje osjetljivom prema teološkom 
umovanju, a više prema bogatstvu i pokvarenosti povlaštenih redova. Vođe su 
gotovo uvijek pripadale višim klasama, među kojima je bilo umnih ljudi, 
idealista i željnih da shvate najviše istine. 

Ako je katolička crkva na kraju pobijedila nekomformističke vulgarizatore, 
bila je to velikim dijelom zasluga onih škola i odgoja kojih su se toliko bojali 
tradicionalisti. U njima su se teolozi naučili da uzvraćaju neovlaštenim tuma- 
čima na njihove prigovore, da popunjavaju praznine doktrine u kojoj se gubio 
trag pravovjerja i da otkrivaju nesvjesno zastranjivanje i skrivenu herezu. 

U drugoj polovini XII stoljeća počele su se uvelike razvijati svakovrsne 
škole, i grad je zamijenio gotovo sasvim samostan kao glavno sjedište studi- 

ranja. Pariško sveučilište sa svojom čuvenom teološkom školom postalo je 
maticom svih učilišta: godine 1180. osnovan je njegov prvi »kolegij« gdje je 
boravilo osamnaest studenata na trošak kaptola; godine 1194. korporacija nje- 
govih učitelja dobila je od pape prve povlastice; godine 1200. Filip August 
oslobodio je pripadnike Sveučilišta laičkoga pravosuđa. Ako se malo kasnije 
smatralo još uvijek nužnim da se vojnicima povjeri ugušivanje albigenškog 
Kkatarstva, škole su se za to osvetile godine 1229: papa je osnovao drugo fran- 
cusko sveučilište u Toulouzi, u središtu ponovo osvojenog područja, da bi još 
uvijek kolebljivi duhovi mogli pitanjima shvatiti istinu dokazanu razumom). 


2. 
Ljubav prema zakonu 


Usporedo s »preporođom« filozofije i »preporod« prava prošao je gotovo 
iste etape s istim živim nastojanjem. Ako se srednji vijek nije isticao posto- 
janim vršenjem zakona, odlikovao se ipak ljubavlju i dubokim štovanjem 
zakona. 

»Čuvaj se da nikako ne narušiš zakon našeg presvetoga prethodnika Justi- 
nijana«, kaže jedan propis koji je možda upotrijebio Oton III oko 1000. godine 
pri postavljanju rimskih sudaca. Kandidati su odgovarali: »Ako to učinim, 
neka me snađe vječno prokletstvo!« Dvjesto godina kasnije, kako to kazuje 
vjerojatno istinito predanje, čuveni pravnik Iacopo di Baldovino, ne uspjevši 
riješiti prividno proturječje dvaju mjesta u Digestama, molio se bogu čitavu 
noć; u zoru ga je Vrhovni sudac nadahnuo i on je našao pravo rješenje. 

Učenje crkve i ljudsko mišljenje složno su opominjali kraljeve i barune 
da je dijeljenje pravde njihov najplemenitiji i najvažniji posao. Nije bio tako 
zabavan kao rat, ali je osiguravao stalnije zaposljenje i — zbog globa — bio 
unosniji. Zato je svaki onaj koji je imao bilo kakvu vlast nastojao utvrditi 
svoje pravosuđe i proširiti krug djelovanja, makar prisvojio i tuđu sudbenu 
nadležnost. 


Od rimskog do »romanskog« prava. Raznolikost sudova i pravnih tradi- 
cija stvarala je smetnju ništa manje ozbiljnu od nemoći središnje vlasti i samo- 
volje pojedinaca. Barbarsko pravo i rimsko pravo, kraljevska naređenja i 
lokalni običaji, crkveno i svjetovno pravosuđe, sve se to primjenjivalo na 
istom području stvarajući zbrku koju nisu mogli razmrsiti osrednje obrazo- 
vani suci X i XI stoljeća. Istina je da su Karolinzi pokušali uspostaviti red 
na tom području, kao i u jeziku i pismu, ali s malim uspjehom. Prikupili su 
razne tekstove barbarskoga prava proglašavajući svoje poštovanje prema 
»rimskom zakonu« gdje god je bio na snazi (Protiv toga zakona ništa nismo 
učinili ni mi ni naši prethodnici«, spominje jedan kapitular Karla Ćelavoga, 
omogućujući razvoj crkvenog zakonodavstva, obogaćenog u svoje vrijeme laž- 
nim dokumentima (osobito takozvanim pseudoizidorskim Dekretalijama), obja 
vljujući određen broj zakona ili »kapitulara«; ali su u biti pustili da se svniko 
služi pravnim odredbama po svojoj volji. 

Da bi mogli pronaći konac koji će ih voditi kroz labirint, kasnije genc- 
racije morale su izabrati jednu ili drugu od pravnih postavki: partikulari- 
stičku, feuđalnu i običajnu, ili univerzalističku, građansku i crkvenu. Za većinu 
sudaca, koji nisu bili obrazovani, a sudili su pretežno u vremenu kada nisu 
bili zauzeti drugim poslovima, prva postavka, s oslonom na ono što je pretho- 

dilo i na običajno pravo, bila je mnogo praktičnija. Istančanost i apstrakcije 
građanskog i crkvenog prava privlačili su obrazovane duhove kojih je s vre- 
menom bilo sve više. Iako su barbarski i feudalni običaji imali svoju gipkost 
i međusobnu povezanost, samo je rimsko pravo pružalo organski sustav u 
koji su se mogli uklopiti posebni slučajevi svakidašnjeg iskustva. Istina je 
da je bila potrebna živa vjera da bi se na suvremeni život mogao primijeniti 
pravni sustav star šest do devet stoljeća; zar vjera nije već usmjerila prema 
istom pravcu one koji su obnovili Rimsko Carstvo za Karla Velikoga? 

Neizbježno je bilo da se namjera za obnovu carske rimske univerzalnosti 
proširi s političkog područja na pravno. »Prema rimskom zakonu određeno je 
za cijeli svijet...« — tako je počinjala jedna francuska listina iz 903. godine. 
Zapravo je sadržaj rimskih zakona bio tako malo poznat da je jedna dalma- 
tinska listina iz istog doba navodila kao »rimski zakon« jedno poglavlje iz 
Rotharijeva edikta! Često i sami suci nisu poznavali drugo nego lokalne obi- 
čaje koji su se sačuvali u usmenoj predaji. Trebalo se dakle ponovo prihvatiti 
rada na knjigama. Prije svega počeli su proučavati preostale dijelove Corpus 
Turis i zbirke rimskoga prava prije Justinijana. Bili su od pomoći i tekstovi 
crkvenog prava, starog ili novog, u kojemu se osjećao rimski utjecaj. Glavna 
središta za proučavanje crkvenih izvora bila su u Lotaringiji između Rajne i 
Meuse i u cijeloj sjevernoj Francuskoj; za laičke izvore u južnoj Francuskoj 
i Italiji. 

Naposljetku, između kraja XI stoljeća i početka XII, baš u vrijeme kada 
je ponovno otkriće Aristotela navještavalo »preporod« filozofije, postepeno 
ponovno otkrivanje Digesta i potpuno sređivanje Novella omogućilo je sličan 
»preporod« prava. I na tome su području pronađena remek-djela dala kato- 
ličkoj Evropi opće ideje, apstrakcije, znanstvenu metodu, koje je potrebu 
osjećalo novo društvo. 

Unatoč divljenju antičkom geniju, pravnici nisu s vida gubili sadašnjicu. 
Nisu zanemarili ni dostignuća kršćanskog morala, ni novosti trgovačkog prava, 
ni znatan dio barbarskih i feudalnih običaja. Ipak im je bilo lakše prilagoditi 
latinske Digestae novolatinskom duhu nego teolozima uskladiti grčku filozo- 
fiju s hebrejsko-kršćanskom teologijom. Nije se išlo za tim da se prevede 
strani jezik, nego da se shvati stariji oblik pravnog i još uvijek dobro poznatog 
jezika. Obnovu prava rimskoga, osobito na područjima gdje su se pravne 
tradicije antike promijenile a da nisu izumrle, možemo usporediti s pojavom 
romanskih jezika i romaničke umjetnosti. Među tim područjima Romagna je 
samim svojim imenom objavljivala svoju vjernost rimskoj i bizantskoj pre- 
daji. Ravenna, njezina stara prijestolnica, bila je jedno od središta gdje nikada 
nije prestalo poučavanje rimskog prava. Pri koncu XI stoljeća veliki učitelj 
Irnerij učinio je za jedan drugi od svojih gradova, za Bolognu, ono što će 
Abelard učiniti malo kasnije za Pariz: osnovao je jednu školu koja je zasje- 
nila sve druge. Godine 1158, kađa je car Fridrik Barbarossa podijelio bolonj- 
skim studentima i učiteljima prve povlastice, Bologna je već stekla među. 
narodni glas. Ljudi su se utjecali njezinim glosatorima (tumačima) za gra 
đansko pravo, a Gracijanu za crkveno. 

Prije kraja XTI stoljeća škola je slala »misionare« u inozemstvo. Placen- 
tin je uveo glosatorske metode u Montpellier, gdje se razvio drugi veliki pravni 
fakultet. Vakarij je u Oxfordu napisao sažet pregled Justinijanova zakonika 
»namijenjen siromašnim stuđentima« da bi ga mogli jeftino kupiti i brzo 
naučiti. Njemačka, Španjolska i sjeverna Francuska, koje nisu imale nezavi- 
snih znanstvenih središta, slale su u Bolognu brojne studente. To rimsko 

pravo, prilagođeno potrebama »srednjega vijeka«, počelo se sada nazivati 
»zajedničkim pravom za sve ljude«. Da ga ne bismo pomiješali s onim koje 
anglosaski narodi nazivaju općim pravom, bilo bi možda bolje zvati ga 
»romanskim pravora«. 


Širenje romanskog prava: privlačnosti i otpori. Velika popularnost 
»romanskog« prava ne objašnjava se samo njegovom velikom jasnoćom, umno- 
šću, gipkošću, nego i činjenicom da je pravna enciklopedija Justinijanova pru- 
žala argumente za sve primjere. Pristalice Grgura VII i crkvene reforme nala- 
zili su u tome opravdanje za papinski univerzalizam, a pristaše carstva vidjeli 
su u tome opravdanje za carski apsolutizam, »živi zakon na zemlji« preko 
vječne punomoći naroda. Građani slobodnih komuna nisu isticali delegata nego 
opunomoćenika, to jest načelo narodnog suvereniteta. Feudalna gospoda i 
posjednici tražili su u tom istom pravu sredstva da svoje nestalne posjede 
pretvore u apsolutno i individualno vlasništvo; poslovni ljudi crpli su u njemu 
rastezljivu i nijansiranu teoriju obveza; moralisti su uznosili prirodno pravo 
i velika etička načela; cinici točnu razliku između onoga što je pošteno i 
onoga što je zakonito. 

U Italiji, gdje nije bilo domaće vladarske kuće za koju bi se mogli vezati, 
Justinijan i njegovo pravo postali su patriotski i gotovo nacionalni simboli. 
Tako je u XII stoljeću nepoznati pisac jedne knjižice posvećene »pravnim 
potankostima« davao oduška svome negodovanju protiv »transalpinskih kra- 
ljeva« koji su dopustili primjenu barbarskih zakona otvarajući na taj način 
»staru ranu«. Potomci Rimljana htjeli su istinsko rimsko pravo. 

Upravo zbog toga »romansko« je pravo naišlo pri kraju XII stoljeća na 
prvi otpor. Ne među talijanskim stručnjacima germanskoga prava, koji su se 
uglavnom pomirili s langobardskim zakonima kao s jednostavnom dopunom 
»općeg prava« svuda gdje je jedna energična dinastija nastojala nametnuti 
vlastiti zakon cijelom Kraljevstvu. Filip August, bojeći se da prodiranje rim- 
skoga prava ne potakne zahtjeve za univerzalnom hegemonijom cara, njegova 
neprijatelja, (možda i zato da spriječi suparništvo između pravnog i teolo- 
škog studija), zabranio je 1219. godine poučavanje prava na Pariškom sveuči- 
lištu. Ipak su škole rimskog prava i dalje cvale ne samo na jugu, još uvijek 
nezavisnom, nego i u samom kraljevskom gradu Orlćansu, starom središtu 
francuskog književnog humanizma. Uza sve to, Francuska, sjeverno od Loire, 
praktično je ostala područje »usmenog zakona« (to jest običajnog) nasuprot 
»pisanom zakonu« (rimskom ili »romanskom«) na području južne Francuske. 
U Španjolskoj sukob nije bio tako oštar. Iako su vladari uvijek zahtijevali da 
kraljevske odredbe imaju prednost pred svakom drugom zakonskom odred- 
bom, ipak su općenito dopuštali pravnicima da prvenstveno navode, u prilog 
svome mišljenju, rimsko pravo. 

Engleska se, naprotiv, žestoko oprla još prije kraja XII stoljeća. Vakarij 
je bio »ušutkan«, rukopisi rimskog prava zaplijenjeni, a njegovo učenje zabra- 
njeno u svim školama. Oluja je bila kratkotrajna, ali je otpor potrajao. Ako 
su engleski pravnici htjeli stvoriti čvrste doktrine za cijelo kraljevstvo, morali 
su ih zasnovati ne na stranim teorijama, nego na lokalnim običajima, na feu- 
dalnim navikam, na sudskim odlukama i kraljevskim statutima. Tako kraljev. 
ski suci XII stoljeća nisu bili neosjetljivi na utjecaj općih principa i metoda 
rimskog prava, pravni sustav koji se stvorio za vladavine Edvarda T i njego- 
vih nasljednika temeljio se na narodnom pravu. Tako je i izraz »opće pravo«, 
nastao na kontinentu kao obilježje rimskog prava nasuprot pravu narodnome, 

u Engleskoj označavao (i još uvijek označava u anglosaskim zemljama) narodno 
pravo nasuprot rimskom. 

Tamo gdje je bilo otpora, djelo glosatora ipak je dalo novi poticaj prouča- 
vanju prava. Da bi se moglo oduprijeti prodiranju rimskog prava, običajno 
feudalno i narodno pravo moralo se ugladiti. Trebalo ga je pismeno utvrditi, 
srediti prema logici poznavalaca crkvenog i rimskog prava, izvući odatle ap- 
straktna načela i opće ideje. Kada je oko 1187. godine Rainulf iz Glanvilla (ako 
ne on, onda njegov nećak i tajnik) sastavio prvo opće djelo »zakona i običaja 
engleskog kraljevstva«, dobro je iskoristio svoje poznavanje rimskog prava. 
U XIII stoljeću u cijeloj su se Evropi umnožila djela i zbirke lokalnog i narod- 
nog prava. Kakav god bio njihov sadržaj, kostur je gotovo uvijek otkrivao 
utjecaj rimskog sustavnog načina mišljenja. 


Druge pravne tradicije. Sadržaj se sporije mijenjao nego forma. Osim 
u nekim naprednim gradovima, društvo XII stoljeća bilo je odveć različito 
od rimskog društva da bi moglo primijeniti njegove propise za svoje potrebe. 
Staro shvaćanje neograničenog, isključivog i vječnog vlasništva bilo je nespo- 
jivo s feudalnom organizacijom »domene« ili »poljskog imanja« razdijeljenih 
na različite dijelove i povjerenih različitim privremenim uživaocima. Stare 
kategorije slobodnjaka i robova nisu se mogle primijeniti na mnoštvo srednjo- 
vjekovnih kmetova. Pravo djelovanja što su ga stari dali slobodnoj ženi bilo 
je u suprotnosti s režimom vječne maloljetnosti na koju je bila prisiljena 
žena u ranom srednjem vijeku. Na tim i drugim područjima »romansko« 
pravo moglo je uglavnom prevući rimskim lakom germanske običaje. 

Je li inače baš pravilno to suprotstavljanje »germanskih običaja« rim- 
skom pravu? Krvna osveta, sudski dvoboj, skupna kaznena odgovornost (to 
jest prisega rodbine kao dokaz nevinosti optuženoga), zakon o brodolomu (to 
jest zapljena imovine, a često i padanje u ropstvo mornara brodolomnika): 
sve te uredbe, često pripisivane germanskom doprinosu, nisu bile ni spomenute 
u vizigotskom zakoniku Španjolske, ali su se pojavile u kršćanskim državama 
Španjolske nakon arapske invazije; možemo se upitati jesu li zaista german- 
ske ili su naprosto necivilizirane. Na slična razmatranja pobuđuje nas tako- 
zvano »pučko pravo« u krajevima poput Sardinije, koju nikada nisu zauzelj 
Germani. 

Sigurno je da su u čitavoj katoličkoj Evropi najsuroviji običaji postali 
nepodnošljivi kako se razvijao društveni napredak. Najprikladniji obrazac za 
poboljšanje stanja bilo je rimsko pravo kojim su se služile gotovo sve evrop- 
ske zemlje. Engleska je ipak iskoristila mali broj točno određenih elemenata 
iz tog prava (na primjer, temeljitije razlike između ugovora i »nepravdi«, 
između »posjeđa« i vlasništva); ali u cjelini uspjela je svoje običaje više prila- 
goditi trenutku nego ih sasvim dokrajčiti. Na primjer, prisega rodbine pretvo- 
rila se postepeno u proces pred porotnim sudom. Englesko iskustvo pokazuje, 
ako bi to bilo potrebno, da nijedna zakonska tradicija nema isključiv monopol 
nad osjećanjem pravde i da se može stvoriti pravovaljani sustav a da se ne 
crpe iz rimskog prava. 

Ne pripada ipak Engleskoj slava đa je dala prvi narodni zakonik ranog 
srednjeg vijeka (engleski zakonik još ne postoji!) nego Norveškoj. Na potjecaj 
kralja Magnusa Lagabčtera, »reformatora zakona« (1263—1280), zakonske od- 
redbe pokrajinskih skupština i gradsko pravo bili su uneseni u zakonik. U 
Njemačkoj je sudac Eike von Repgow izmeu 1221 i 1224. godine sastavio pri- 
vatnu zbirku običajnog prava (Sachsenspiegel — Ogledalo Sasa) kojoj je, čini 

se, bilo namijenjeno da kristalizira pravnu njemačku tradiciju bolje od carskog 
zakonika Fridrika II, koji je bio objavljen u Siciliji istih godina i prožet rim- 
skim pravom. Moglo bi se pomisliti da je raspadanje »rimske države teutonske 
narodnosti« poslije smrti Fridrika II potpomoglo emencipaciju običajnog nje- 
mačkog prava. Naprotiv, rimsko i crkveno pravo imali su dublji utjecaj na 
jednu drugu privatnu zbirku iz 1274. godine, Schwabenspiegel — Švapsko 
ogledalo. Na kraju srednjeg vijeka rimsko pravo toliko je uznapređovalo da 
je praktički postalo narodnim njemačkim pravom. Tako je Justinijan, tisuću 
godina poslije svoje smrti, izvojevao svoju najljepšu pobjeđu. 


3. 


Strast građenja 


Ako se još i danas divimo skladnimi mudrim sastavima filozofa i prav- 
nika XII stoljeća, ne volimo ih toliko koliko djela građevinara njihovih suvre- 
menika. Znanje potiče napredak i sudbina mu je da zastaruje. Umjetnost 
ostaje i pomlađuje se putem tumačenja koja joj postupno daju iduća stoljeća. 

Između modernih tumačenja romanskog i gotskog stila najpopularnije 
je ono koje u tome vidi suprotnosti vjerskih stavova. Masivna vodoravnost 
romaničke arhitekture izražavala bi podčinjenost bogu jednog društva koje 
se tek probudilo iza duge obamrlosti; laka okomitost gotske arhitekture odra- 
žavala bi polet ka bogu jednog društva sigurnijeg u se. Pisci onoga vremena 
nisu ništa znali o toj suprotnosti između »arhitekture poniznosti« i »arhitek- 
ture poleta«. Ono što su hvalili može se sažeti u tri riječi: veličina, skladnost, 
sjaj. Te intuitivne vrednote pripadaju estetici svih vremena. Nisu isključivo 
religiozne (k. 15). 


Uloga simbolizma. Ne može se poricati da su crkve bile slava i najviši 
napor srednjovjekovnih graditelja. Golem napor koji je izazvao mnogo odo- 
bravanja i po koju kritiku. Raoul Glaber iz X staljeća, Bernard iz Clairvauxa 
iz XII, Rutebeuf iz XIII, čudili su se gradnji sve većih i raskošnijih crkava, 
iako je bilo još starih u odličnom stanju, a toliko je siromaha kojima je po- 
trebna pomoć. Suger, opat i ministar dvaju kraljeva, nije oklijevao da zlatom 
obloži oltar svetog Dionizija. »Sveti mučenici«, izjavljivao je on, »govore nam 
svojim ustima: hoćemo ono što je najbolje«. Da bi se mogla dati odgovarajuća 
zamisao božanske slave, zar se raskoš i ljepota nisu možda mogli opravdati 
prožimanjem simboličkih značenja? 

Tako se vjerovalo. Veličina jedne crkve predočavala je neizmjernost 
nebesa. Skladnost razmjera mjerila se brojevima koje je posvetila nebeska 
hijerarhija (tri kao obilježje sv. Trojstva, dvanaest kao obilježje apostola) i 
morala se temeljiti na intervalima što ih sugerira odjek skladnosti sfere 
ljudske glazbe (1/2, 2/3, 3/4, itd). Sjaj je oponašao raskoš prirode i Boga, 
njezina tvorca, živahnošću boja i obiljem svjetlosti. 

Vanjsko i unutarnje ukrašivanje, planimetrija, mjesto crkve, sve je to 
služilo da objasni i dramatizira poruku božju. Divovski zvonici na zavoju 
kakve ulučice dokazivali su sićušnim kućama moć božju. Tlocrti u obliku križa 
sa tri lađe pravili su od čitave bazilike strukturalnu alegoriju. Mozaici, freske, 
stakleni prozori pretvarali su u purpur, zlato, u blistavi safir blijedo i nestalno 

plavetnilo stvarnoga neba. U isto vrijeme kiparstvo, ta Biblija nepismenih, 
služilo je kao pučko tumačenje i povijesna ilustracija teoloških apstrakcija 
prikrivenih u arhitektonskim obrascima. Tako mu se mogla oprostiti gotovo 
idolopoklonička pobožnost kojom je nadahnjivalo naivne duše, pomalo svje- 
tovna rastresenost koju je izazivalo u ljudskim očima što ih je lako privla- 
čila ljepota. 

Utjecaj simbolizma na religioznu umjetnost neosporan je i dubok. Ne 
treba ga uveličavati, niti se prepustiti anakronističnom romanticizmu koji 
smatra da o njemu ovisi čitav razvoj stilova. Simbolizam nije mogao izravno 
djelovati na vojnu i građansku arhitekturu, a ni na gradnju običnih kuća. 
Kada su jedan rimski plemić iz X stoljeća i jedan framanski vazal iz XII 
stoljeća dali sagraditi »neboderske kule« (inter coelos, coelo contigua), nisu 
to činili zato što su htjeli biti bliži Bogu, ni zato da u ljudima probude vjeru, 
nego da što bolje zaliju vrelim uljem i zaspu kamenjem napadače koji su bili 
na manjoj visini. Gradilo se više dvoraca nego katedrala. Po riječima jednog 
ijetopisca, između 1135. i 1154. baruni su iskoristili nemoć kralja Stjepana 
i podigli 1115 dvoraca, za koje nisu dobili ovlaštenje, iako je Engleska već 
bila puna ovlaštenih zamaka. Broj se čini pretjeranim — jedan suvremeni 

«učenjak smatra da ih nije bilo više od pet stotina u cijelom kraljevstvu — ali 
tome broju treba pridodati obzidane gradove i sela, kao i kule građana, osobito 
u Italiji. 

Treba razmotriti i građansku arhitekturu. Prije ili poslije svi su gradovi 
i pojedina trgovišta htjeli imati svoju gradsku kuću, natkrivene tržnice, 
česme, mostove i bolnice. K tome treba pribrojiti i velik broj privatnih 
prebivališta, gradskih ili seoskih. Najsiromašnija su bila samo skloništa, ali 
mnoga od njih umjetnički zamišljena, što je imalo izvjestan utjecaj na razvoj 
ukusa i stilova. 


Uloga materijala. Suprotnost između romaničkog i gotskog stila nije 
starija ni, u određenom smislu, bitnija od suprotnosti među građevinskim 
materijalom: s jedne strane arhitektura u kamenu i opekama, s druge arhi- 
tektura u drvetu, slami i blatu, kasnije i u staklu. 

Izbor, u početku, ovisi o raspoloživom materijalu i o klimi. Ako bismo 
preko Evrope povukli liniju koja bi išla od ušća Loire do ušća Dunava, onda 
bi na jugu ostao najveći dio područja koja odiluju kamenom i izvrsnom 
glinom i gdje je uputno graditi debele zidove da se čovjek zaštiti od ljetne 
žege. Na sjeveru šume obiluju drvom za gradnju, ogrjev, taljenje stakla; veliki 
su prozori potrebni zbog oskudne zimske svjetlosti. Naravno, ima iznimaka 
koje se odražavaju na arhitekturu: alpske šume, belgijska glina za opeke i 
tako dalje. Ali u cjelini materijali i podneblje podržavaju dvije suprotne tra- 
dicije: drvo na sjeveru, kamen i opeka na jugu. Svaka tradicija, međutim, 
ostavlja trajan trag koji se očituje u ukusu naroda koji teže za tim da održe 
svoj način gradnje i onda kada odscle u drugu, različitu sredinu. 

Jedan langobardski tekst iz VII ili iz početka VIII stoljeća, Meimoratorio 
dei maestri comumacini, naziva ne bez razloga dva graditeljska tipa opus 
romanense i opus gallicum. Prvi od tih naziva podsjeća nas da su kamen i 
opeka, tehnički i estetski zahtjevi rimske arhitckture, sačuvali svoju prevagu 
u »rimskom dijelu« Italije i u drugim bizantskim područjima ili pod utjecajem 
Bizanta. Nakon što su se kasnije proširili po čitavoj Evropi, nametnuli su se 
novom stilu, koji suvremeni povjesničari nazivaju »romaničkim«. Naziv »opus 
gallicum« ističe činjenicu da su drvo i drugi laki materijali, pretežni u Galiji 

UMJETNOST 
VII-IX stoljeća 


UTJECAJI S 
VII-XIII stoljeća 


Karta 15. Širenje umjetnosti u katoličkoj Evropi od VII do XIII stoljeća 


(uključujući i cisalpinsku) prije rimskog osvajanja, bili ipak omiljeni mate- 
rijal barbarskih radnika. Potisnuti u drugi plan od masivnih struktura roma- 
ničkih, barem kod velikih zgrada vjerskog i vojnog karaktera, laki su materijali 
neizravno prevagnuli u onoj arhitekturi koja se služila staklom s vrlo malo 
kamena i koju s nepravom obično nazivamo »gotskom«, a Nijemci su je u 
XIII stoljeću s većom točnošću nazivali opus francigenum. l 

Dakako, materijali ne objašnjavaju sve, ali, za razliku od simbolizma, 
odlučujući su elementi u svim zgradama — vjerskim, svjetovnim, javnim i 
privatnim. U arhitekturi vjerskog karaktera pružaju nam osnovne elemente 
problema o kojemu je velikim dijelom ovisio razvoj romaničkog i gotskog 
stila: kako ispuniti prazan prostor. Stari problem s kojim su se već suočili 
i riješili ga na različite načine Grci, Rimljani, Bizantinci, ali je sasvim izbjeg- 
nut u ranom srednjem vijeku Zapada, jer se teški materijali uopće nisu 
upotrebljavali, ili su se obično upotrebljavali za zgrade skromnih razmjera i 
malih otvora. Velik građevinski polet u kasnom srednjem vijeku ponovo je 
načeo problem i učinio ga još težim kako su se povećavale prostorije i podi- 
zali prozori, a kamen nadomještao laki materijal ne samo u zidovima nego 
i na krovovima, te iznad prozora. Da bi riješili problem zidari i arhitekti 
katoličke Evrope poduzeli su čitav niz pokusa, nadahnutih kadikad primjerom 
starih ili istočnih susjeda, ali, u konačnom ishodu, bogatih dubokom samo: 
niklošću. 

Srž problema bio je bočni pritisak. Obična greda ili monolit ne bi mogli 
nositi golem teret iznad širokog otvora; luk, pod pritiskom tereta, može se 
raspuktnuti i izbaciti zidove koji ga podržavaju i srušiti se zajedno s njima. 
Da bi se smanjio ili neutralizirao pritisak, istodobno se obavljao rad na četiri 
elementa: na svodovima, kontraforima, protupritiscima i najzad na samom 
luku (da ne govorimo o kupoli s ograničenom upotrebom). Bačvasti svod, 
sa cilindričnim presjekom poput tunela, bio je utvrđen rebrima ili potpornim 
lukovima u pravilnim razmacima, a potom nadomješten nizom križnih svo- 
dova koji se sastoje od dva bačvasta svoda što se mrežasto ukrštaju i težinu 
raspoređuju na četiri ugla. Svaki nosivi luk, osobito oni na uglovima križnoga 
svoda, bio je poduprt kontraforima koji su stršili iz zida; kontrafore su 
učvršćivale fijale koje su na njih bile vertikalno položene; zatim su nadodati 
nagnuti lukovi da podupru vanjske zidove s »letećim« kontraforima, to jest 
neovisnim o njima. Povećanjem broja križno-rebrastih svodova i poredanih 
lukova postiglo se da je pritisak svakoga od njih zadržavao svojim pritiskom 
onaj slijedeći. Polukružni luk (bačvasta oblika) postepeno je nadomješten 
šiljastim lukom (ogivalnim), koji se sastoji od dva lučna dijela s različitim 
središtem što su se, visoko se ukštavajući, uzajamno podupirali i vršili manji 
bočni pritisak manjim udaljavanjem od vertikalne linije. 

Gotovo sva ta dostignuća ostvarena su za romaničke umjetnosti. Kada 
su bila sustavno sređena i maksimalno iskorištena nastala je gotička umjet- 
nost. S tehničkog stajališta gotska arhitektura nije bila reakcija protiv roma- 
ničke, nego viši stupanj na istom putu, Do nas je, prema našim sklonostima, 
hoćemo li je označiti kao vrhunac ili pretjerivanje romaničkog stila. 


Širenje i razvoj romaničke arhitekture. Novosti su počele zamjenom 
greda kamenom pri natkrivanju crkvenih lađa. To je bio razlog zanimanja 
povjesničara umjetnosti, željnih da se vrate na početak zbog rijetkih arhi- 
tektonskih svjedočanstava u kamenu ili opekama prije obnove u XiXI 
stoljeću. U IX stoljeću asturijski kralj dao je sagraditi od kamena veliku 
dvoranu svoje palače u Oviedu. Pretvorena u crkvu, izmakla je sudbini rušenja, 
koja se oborila na palače i druge svjetovne zgrade karolinškog doba. Fran- 
cuska, Njemačka i Italija sačuvale su nam pokoji dokument, pokoji nacrt; 
rijetko čitave crkve. Rimsko-bizantska tradicija ima u tome općenito glavni 
udio, ali se mogu zamijetiti i novi istočni utjecaji. Najvažnije je to što ori- 

GOTIČKA ARHITEKTURA: 
KATEDRALA U BEAUVAISU 
(OISE, XIII STOLJEĆE) 


ginalne novotarije u planimetriji i rasporedu kula najavljuju buđenje strasti 
za građenjem. 

U X i u početku XI stoljeća pokret se ubrzava usporedo s obnovom reli- 
giozne i pravne misli, često u istim središtima i s istim pokretačima. Žarišta 
su nedvojbeno bila razmjerno malobrojna i raspršena po područjima gdje 


181 


a 


arhitektura još nije postala umjetnička, nego je jednostavno bila tehnička. 
Žarišta raspršena, ali ne i osamljena: pokretači su bili većinom velika go- 
spoda, čuvene samostanske zajednice, visoki crkveni dostojanstvenici od veli- 
kog utjecaja; oni su često osobno surađivali u nacrtu zgrada. Zidari, a katkada 
i materijali, stizali su izdaleka na poziv mušterija. Iskorištavali su se i temelji, 
stupovi, starinski ostaci, ako ih je bilo; i ukrasi, uzorci, stručnjaci grčki ili 
talijanski, ako su ih mogli platiti. Ipak su najviše dolazili u obzir kamen i 
domaće zanatlije, osobito onda kada se radilo o zgradama skromnih razmjera, 
kojih je, kako se čini, bilo najviše. Najveće i možda najljepše crkve pripadaju 
carskoj Njemačkoj koja se u to doba prostirala od područja Meuse do vazalnih 
država Poljske i Češke. Ali ta »otonska« umjetnost, koja je je nastavila karo- 
linšku tradiciju ne bez izvornosti, postala je sklerotična pri kraju XI stoljeća. 
U razvoju prave romaničke arhitekture najvažnija je uloga pripala evropskom 
Jugu i Zapadu. Napomenut ćemo da je ostalo vrlo malo spomenika koje 
možemo sa sigurnošću pripisati zori romaničke umjetnosti. Kasnije generacije 
bile su dovoljno bogate i ratoborne da su mogle obnoviti crkve i dvorce prema 
»modernim« kriterijima. O običnim kućama ne znamo gotovo ništa. 


»Malo poslije 1000. godine«, piše francuski ljetopisac Raoul Glaber, »svijet 
se trgnuo i odbacio stare prnje i zaodjenuo se bijelim plaštem crkava«. Isti 
taj dinamizam koji je stvarao sela na neobrađenim područjima i pretvarao 
se u gradove ispunio je veličanstvenim zgradama svako nastanjeno područje. 
Tako je, na primjer, širenje novih vinograda na području Bordeauxa pratilo 
istu krivulju osnivanja romaničkih seoskih crkava na istom području. U 
početku su se još isticale gdjekoje umjetnički različite pokrajine: Katalonija, 
Lombardija, Toskana, različita područja južne i središnje Francuske, područje 
Meuse i Rajnska oblast. Razlike su se postepeno ublažile i zajedničke su se 
sklonosti razvile u cijeloj katoličkoj Evropi. Obogatili su ih klasični i istočni 
utjecaji, ali ih nisu skrenuli s puta. Katkada u njima raspoznajemo osobni 
pečat kakvog arhitekta, ne uvijek bezimenog, kao i doprinos ljudi koji su 
putovali i zapažali: hodočasnika iz Rima i Compostele, talijanskih trgovaca, 
križara. I u umjetnosti, kao i u knjigama, javlja se nakon naprednih redovnika 
i općinstvo koje želi kazati svoje mišljenje. 

Gradile su se sve veće zgrade, bilo zato da se smjesti velik broj ljudi koje 
su demografski prirast i poboljšanje prometnih veza poticali da se okupe u 
jednoj zgradi, bilo zato što ih je tjerala na to želja za veličinom, skladom i 
sjajem. Ravnoteža između tih dvaju motiva — praktičnog i estetskog — otkri- 
vala se u istodobnom širenju u svim pravcima: »Širina, dužina i visina idu 
zajedno«, izjavljuje jedan pisac iz XII stoljeća. Romanička bazilika moćnija 
je i smionija na vrhuncu svoga razvoja od prvotne bazilike, ali je od nje saču- 
vala miran i svečan ritam. Vojne i civilne zgrade, kao i carska palača u 
Goslaru, dvorac gandskih grofova, kuća Crescenzijeva u Rimu — gotovo su 
masivne. 


Trijumf gotike: racionalizam ili ukrašavanje? Žudnja za visinom konačno 
je pobijedila. Godine 1144, točno pedeset godina nakon još neizrađene gotike 
u kojoj je građena katedrala u Durhamu, posvećen je kor Saint-Denisa, prvo 
remek-djelo potpuno razvijene gotike. Pola stoljeća manje od onoga što je 
trebalo arhitekturi koju nazivamo »racionalnom« ili »modernom« da bi 
odbacila banalne ukrase neogotike i neoromanike. Srednji vijek nije bio spor 
na svim područjima pri uvođenju novih dostignuća! 

Mediteranska galija iz XII stoljeća (knjiga Liber ad honorem Augusti Pietra 
Ebolija) 

Prizori iz ratničkog života u Španjolskoj (kopija jednog rukopisa iz X stoljeća 
napravljena 1220) 


Nedavno su u pobjedi gotske arhitekture htjeli vidjeti trijumf srednjo- 
vjekovnog racionalizma. Na temelju deđukcija (tvrdilo se) prvo križanje šilja- 
tih lukova moralo je neizbježno dovesti do katedrala u Reimsu i Chartresu, isto 
onako kao što je prvi silogizam doveo do sinteze skolastičke filozofije. Ističe 
se činjenica da je u gotsko doba arhitektinženjer postao glavna osoba, zasje- 
njujući naručioca. Biskupi i kneževi obasipaju ga pažnjom, ljetopisci se 
zanose njegovim tehničkim i umjetničkim talentom, stanovništvo jednoga 
grada ili biskupije daje mu novac i katkada (rjeđe nego što se tvrdilo) dobro- 
voljno prenosi materijal za gradnju. Nije važno da li se arhitekt kadšto zava- 
rava djelotvornošću svojih sredstava, da li kakav šiljati luk ne drži svod, 
da li kakav potporni stup zaista podupire ili služi samo za ukras, da li 
pretjerana smjelost dovodi kadikad do rušenja svoda. Bitno je da arhitekt 
vjeruje u svoju Jogiku, kao što teolog vjeruje u svoju dijalektiku, i da slaganje 
između obojice bude savršeno. »Bog je svjetloste, tvrdi teolog, a arhitekt 
pretvara slijepi zid u providnu pregrađu, gomilu kamenja u staklenu kon- 
strukciju. Inicijativa u arhitekturi, potekla s juga kao i rimsko pravo, 
nije se slučajno razvila na sjeveru kao i pariška filozofija. 

Sve je to istina, ali treba još jednom spomenuti da se srednjovjekovni 
arhitekti nisu ograničili samo na gradnju katedrala. Dvorci i utvrđenja, koji 
nemaju nikakve veze sa simbolizmom, zahtijevaju čvrste zidove. Romanički 
stil već je to pružao. Gotski se može pohvaliti određenim praktičnim pred- 
nostima: visokim kulama, otpornošću protiv udara, ekonomijom materijala. 
Moda, koja zna prodrijeti u najbolje čuvane zidove, pripomaže da se prihvati 
novi stil ne kao korjenita revolucija nego kao djelomična i razborita reforma. 

U običnim kućama promjena ne ide dalje od uvođenja šiljatoga luka na 
prozorima, na vratima, hodnicima sa stupovima i kakvog dekorativnog ele 
menta. Odbacivanje drva i uvođenje kamena, opeke i nabijene ilovače novost 
je koja sve više prodire. Drugim riječima, još smo na početku pokreta roma- 
ničke obnove, koja je već premašena u katedralama i sada vrlo sporo prodire 
na nižoj razini. Toj zakašnjeloj revoluciji povjesničari umjetnosti ne pridaju 
mnogo pažnje. Šteta: kao što kraljevi i biskupi ne ispunjuju političku pozor- 
nicu bez masa, tako su dvorci i kateđrale samo dio arhitektonskog krajolika. 


4. 
Zađovoljstvo pisanja 


Otrgnimo se zavodljivom prizoru umjetnosti prvih triju stoljetća kasnog 
srednjeg vijeka — samo posebna djela na tom području mogu joj pravedno 
presuditi — i časkom se okrenimo bogatstvu književnosti. Na tom širokom 
području nemamo, za orijentaciju, sigurna putokaza što ga imamo da bismo 
pratili neprekidan razvoj romanike i gotike za arhitekturu. Ali raznolikost 
književnih vrsta, stilova, jezika, skriva samo djelomično postojanost nekih 
tema. 


Povijest, životopisi svetaca, kazalište. Povjesničar koji ne bi započeo 
svoj put s povjesničarima bio bi nezahvalnik. To više što su ljetopsci bili 
među prvima koji su se uzdigli. Ako je barbarsko doba dalo samo jednog 
povjesničara dostojna toga imena, Bedu, deveto stoljeće imalo ih je nekoliko, 
vrlo različnih po nadarenosti i temperamentu, od kojih svaki ima svoju po- 
sebnu vrijednost; prvenstvo pripada zlobnom peru Liutpranda iz Cremone, 

poznata pored kulture i živosti stila i po širini svojih pogleda. Težak je izbor 
kada gledamo na dva iduća stoljeća: povjesničari-filozofi kao Oton Freisinški 
učeni monasi kao Orderik Vitalis, ratoborni prelati kao Guilbert de Nogent, 
gradski ljetopisci i predstavnici gradskog života kao Caffaro iz Genove, nacio- 
nalisti kao Hugon Falcando, promatrači plemićkog života kao što je kroničar 
grofova de Guines, i još mnogih drugi. 

Moramo ipak priznati da nijedan od tih svjedoka srednjovjekovne povi- 
jesti, kojima ipak dugujemo sve točnija obavještenja, nije bio velik povjesni- 
čar. Neki su od njih bili dobri književnici, iako im je smetalo to što su pisali 
latinskim jezikom a mislili narodnim. Mnogi su bili oštri promatrači i razmjer- 
no nepristrani, sjajni i originalni duhovi. Nijedan se od njih ipak nije pot- 
hvatio sinteze koja daje, kako nam se čini, obilježje remek-djela. Između 
Tacita i Macchiavellija jedini genijalni povjesničar, s toga stajališta, bio je 
Ibn Khaldun, rođen u Tunisu 1332. godine. 

Povijest su zamišljali kao slijed događaja kojima ne treba tražiti toliko 
uzroke i posljedice koliko objavu izvanrednih nesreća i velikih podviga. U 
ranom srednjem vijeku povijesni je osjećaj nadahnjivao epske spjevove i 
životopise svetaca: područja bliska u jednom vremenu koje je svecima pri- 

, davalo herojska obilježja, a herojima čudotvornu moć. Pučki pjesnici zado- 
voljavali su se pjevanjem, ali su monasi neprestano pisali, oponašajući jedan 
drugoga bez ikakva premišljanja: dvadeset i pet tisuća života svetaca, napi- 
sanih između VI i X stoljeća, sakupljenih u velikim latinskim svescima od 
otaca bollandista. Toj vrsti pripadaju i prve sačuvane stranice francuske knji- 
ževnosti između kraja IX i polovine XI stoljeća: Sequence de Sainte Eulalie, 
Vie de Saint Leger, Vie de Saint Alexis. Ovaj posljednji počinje čeznutljivim 
opisivanjem prošlosti: »Lijep bijaše svijet u staro doba. Tada je bilo vjere, 
pravde i ljubavi... Sve se promijenilo, izgubilo svoju boju!e Životopisi svetaca 
bili su na zalazu. 

U kasnom srednjem vijeku religiozna književnosti došla je do jačeg izra- 
jaža u liturgijskim himnama — neke kao Dies Irae i Stabat Mater ostale su 
do danas — i u pučkom kazalištu. Živo pisane religiozne drame, po ugledu 
na Terencija, što ih je na latinskom napisala u X stoljeću redovnica Hrot- 
switha, nećakinja Otona I, nisu imale nikakva utjecaja izvan samostana za 
koji su i bile pisane. Ali dijalogizirane međuigre uskršnjeg bogoslužja, što 
su ih u crkvama pokušali i svećenici u istom razdoblju, razvit će se u prave 
drame, prikazivane pred crkvom ili na trgovima uz sudjelovanje svjetovnih 
glumaca. Prvo remek-djelo svetih prikazanja (Adamova igra — Jeu d'Adam, 
na francuskom) privlači nas osobito zbog sasvim svjetovnog prizora u kojemu 
zmija upućuje Evi laskave riječi svojstvo ne zavodnicima i kao da time gotovo 
najavljuje preljubnički trokut građanske komedije. 


Epski junak. Jeli glavni junak u književnosti ranog srednjeg vijeka bio 
zaista sveti čudotvorac, kako nas pokušava uvjeriti crkvena dokumentacija 
toga doba? Već od XI stoljeća, ako ne i prije, ratnik je svakako glavna ličnost 
u pučkoj fantaziji. U jednoj njemačkoj poemi s kraja VIII stoljeća zove se 
Hildebrand, a u jednoj latinskoj poemi X stoljeća Walter Akvitanski; u kasni- 
jim stoljećima zvat će se Sigurd ili Siegfried, Roland, Cid Campeador, Cuchu- 
Jainn, u sagama i junačkim pjesmama skandinavskim i germanskim, fran- 
cuskim, španjolskim i irskim. 

Ne može se gotovo nikako otkriti koliko određeno književno utjelovljenje 
već izražena ideala u likovima Samsona i Ahila potječe od starinskog usmenog 

predanja, koliko je pokršćanjeno i dotjerano od svećenika, a koliko se temelji 
na stvarnim povijesnim činjenicama. Ne možemo se zadržavati na tim slo- 
ženim problemima koje je pretresala književna stratigrafija. Ipak prava 
remek-djela — Chanson de Roland, Cantar de mio Cid, Nibelungenlied — nose 
pečat ličnosti njihova pisca, iako su im izvori mnogobrojni i iz različita doba. 
U neobrađenijim epskim verzijama junak je ratnik obdaren nadnaravnim 
moćima. Osoba mu je neranjiva, mač nepobjediv, njegova čudesna moć ustuk 
je svakoj čaroliji, njegov stas, njegova snaga, čak i njegov tek nemaju premca. 
Takav nadčovjek morao bi lako pobjeđivati sve svoje protivnike; da bi se 
prekinula jednoličnost tih uzastopnih predvidivih pobjeda, trebalo je da 
postane žrtvom izdaje. Njegova osobna tragedija obično se uklapa u povijesnu 
kolektivnu dramu. Tako se ne veličaju brojne pobjede Karla Velikoga, nego 
njegov proza u klancu Roncesvalles, ni velike pobjede Germana nad Rimlja- 
nima, već njihovi porazi što su ih pretrpjeli od Huna, ni smišljeno napre- 
dovanje kraljeva Lećna prema španjolskoj granici, nego usponi i padovi u 
karijeri kojeg njihova vazala. 

Povijesne prilike neodređeno su osvijetlile junaka religioznom, patriot- 
skom, monarhijskom ili feudalnom svjetlošću. Nijedan od njih nije bio ravan 
po književnom obrazovanju bizantskom nadčovjeku Digenisu, ali je hrabri 
Roland dobio dvojnika u mudrom Olivieru, Cid je bio isto toliko lukav koliko 
odvažan, Raoul di Cambrai ubio je svoga gospodara koji ga je uvrijedio, kao 
što je i Cida uvrijedio njegov kralj, ali ga je zato grizla savjesto do kraja 
života. Nakon udaraca mačem javljaju se duševni sukobi: epopeja uzmiče 
prema lirici i romanu. 


Lirska junakinja. Junakinja će preuzeti glavnu ulogu junaku. Idealna 
žena, ravna idealnom muškarcu ili iznad njega, velika je novost u evropskoj 
književnosti kasnog srednjeg vijeka. Suprotno rimskom pravu, koje je pošti- 
valo ženinu ličnost, klasična ju je književnost opjevala kao instrument putenog 
užitka i ljubavi. Između IX i XII stoljeća lirski pjesnici latinskog preporoda, 
koji nisu uzalud čitali Ovidija, opet su oživjeli erotsku temu. Što se tiče hagio- 
grafa i epskih pjesnika, oni nisu skrivali svoj prezir prema spolu koji se 
pokazivao slabim u svim bitkama, duhovnim i vojnim. Kadšto su se smilovali 
kojoj neženstvenoj ženi: asketskim djevicama ili ratobornim Valkirama. 

Odakle onda pjesnička revolucija u novoj književnosti romanskoj, ger- 
manskoj i keltskoj, koja je uzdigla ženski lik? Neki u tome vide utjecaj pobož- 
nosti prema Blaženoj djevici; ali taj sinovlji kult ima malo zajedničkog s lju- 
bavnim osjećajem, čulnim i kada je platonski, koji je nadahnuo prve provan- 
salske pjesnike. Drugi ukazuju na arapsko-španjolski i keltski doprinos pro- 
vansalskom pjesništvu i romanima bretonskoga kruga; ali ni španjolski Arapi, 
ni Kelti, kako se čini, nisu nikada iskazivali osobito štovanje prema ženi. 
Nedavno su se počeli utjecati psihologiji i psihoanalizi kako bi doprli do pod- 
svjesnih izvora udvorne, viteške ljubavi: trebalo bi ipak objasniti zašto se 
podsvjesno iznenada probudilo između Loire i Garonne u XI stoljeću. Možda 
je najprihvatljivije objašnjenje da se od XI stoljeća oblikovao ženski svijet u 
krajevima gdje ozbiljni muškarci nisu imali navike da čitaju. Baš za taj ženski 
svijet trubaduri i romanopisci stvarali su svoja djela, često uz pratnju jedno- 
stavnih glazbenih instrumenata sa žicama, upotreba kojih se sve više širila u 
elegantnom i otmjenom društvu onoga doba. 

Junakinja viteške književnosti — tko to ne zna? — bila je bogata, lijepa, 
plemenita i gotovo uvijek udana. Njezini pjevači veličali su njezinu pobožnost, 

mudrost i onaj hladan prezir što su ga htjeli slomiti. Njezin moralni i fizički 
lik — bezlično i nejasno ocrtan — ubrzo je izgubio, zbog stilizacije, svaku 
vezu sa stvarnošću. Konvencionalna slika koju su stvorili prvi pjesnici pro- 
vansalskog jezika — istodobno kada i metar nove poezije — prešla je gotovo 
nepromijenjena u druge književnosti. Dovoljno je bilo opisati ženu čiji je 
glavni zadatak bio da služi kao ogledalo muškim osjećajima. Muške a ne 
ženske emocije nadahnule su najljepše pjesme. Misleći više na vlastitu ljubav 
nego na voljenu osobu, pjesnik je tonuo u samozaljubljenost. 

Pod utjecajem vremena i umjetnika nije se promijenila žena nego ljubav. 
Usred proturječnosti što ih je taj osjećaj uvijek pobuđivao, u umjetnosti kao 
i životu, jedna je tendencija ipak prevagnula nad drugima: ljubav se produ- 
hovila. Unatoč očitovanja platonskih osjećaja, prvim provansalskim pjesnicima 
često bi izmaklo priznaje čulne želje, koje se nije razlikovalo od želje pogan- 
skih pisaca što su nadahnuli, prije njih, drske stihove mnogih »stuđentskih« 
pjesama na latinskom. Ali su »studenti« u svojim pjesmama ponovo opjevali 
i motive čisto vjerske, koji su potjecali od prvih kršćanskih pjesnika i litur- 
gijskih himni; zbog toga čudni skokovi u jednoj zbirci kao što je Carmina 
Burana, gdje ista retorička slika, nehajno posuđena u Ovidija ili Prudencija, 
služi za pjesničko veličanje Venere u jednoj pjesmi, a u drugoj za uznošenje 
Bogorodice. U zreloj provansalskoj lirici taj dualizam iščezava: herojski mo- 
tivi zaogrću se vjerskim simbolizmom, a postolje junakinje postaje nepristu- 
pačno prijestolje, štoviše oltar. To je izvještaćenost, koja nije nespojiva s odre- 
đenim oblicima ljubavne uznesenosti; i danas ima ljudi koji se zaljubljuju u 
filmske glumice s druge strane oceana. Kada Jaufrća Rudela muči čežnja 
za dalekim zemljama te odlazi u križarski rat, sasvim je svejedno je li njegova 
»gospođa« Sveta zemlja ili kakva princeza iz Tripolisa (koja je ipak navršila 
određene godine): njegova želja i čežnja su istinske. 

Ipak se čovjek ne može dugo zadržati na razmatranju neđosežnog cilja. 
Provansalskih pjesnici svoje su zanimanje prenijeli na sredstva kojima su 
ga htjeli postići: raspravljali su o pravilima gotovo feudalne službe i gotovo 
vjerskog kulta na koje ih je primoravala njihova ljubavna predanost. Prestali 
su pisati za elegantnu publiku, pa su pisali za mali broj upućenih, često u 
nerazumljivu obliku (cantar clos). Njihova je umjetnost izgubila svaku pri- 
rodnost. Međutim je križarski rat protiv sekte albingenza u početku XIII 
stoljeća raspršio upućene. Mnogi su od njih na taj način stupili u vezu s 
jednom drugom sredinom, s talijanskom građanskom sredinom. Ovdje se 
lirika oslobodila bezizlazne situacije u koju je bila upala i našla širu publiku 
svojim dolce stil nuovo — slatkim novim stilom, 


Roman i pastirsko pjesništvo. Uzdizanje viteške ljubavi stvorilo je pra- 
zninu koja je dijelom bila ispunjena francuskim romanom i pastirskim pje- 
sništvom. Ne ponizivši junakinju, roman priprema sve opasnija mjesta preko 
kojih se zaljubljenik može do nje uzvinuti. Obrazac dostiže svoj najveći uspjeh 
u drugoj polovini XII stoljeća djelom Conte de la Charrette od Chrétien de 
Troyesa. Nakon što je Lancelot doživio najnevjerojatnije pustolovine zbog 
ljubavi prema Gueničvri, pri čemu publika ostaje bez daha, Lancelot zaslužuje 
najveću nagradu koju mu može dati jedna žena. Opasna književnost: sto 
godina nakon pojave te spretne mješavine nade i straha, erotike i viteškog 
nauka, Dante je optužio »knjigu i njezina pisca« koji su naveli na preljub 
Francesku da Rimini. Unatoč tome, nije vjerojatno da je čitaoce očarala toliko 
Lancelotova sreća koliko tragična sudbina Tristana i njegove Izolde, koje 

su više sile podčinile svojoj volji. Njihova legenda, kao i Parcifalova (ili 
Gawainova) i Graalova, ima svoje duboke korijene u pretpovijesti, ali se 
savršeno prilagođuje emocijama kasnoga srednjega vijeka, koji ju je pri 
hvatio u bezbrojnim književnim i umjetničkim oblicima. 

Tema nevine ljubavi, koja slavi pobjedu nad svim iskušenjima i klasnim 
razlikama, razvila se kasnije. U početku XIII stoljeća nepoznati pisac priče o 
Aucassinu i Nicoletti miješa erotičke helenističke i muslimanske zapise s pate- 
tičnim zapisima neobuzdanog feudalstva i grozi se brukom zbog slobodne 
veze između jednog plemića iz Languedoca i saracenske robinje. Uzgred izriče 
i jednu drsku misao u vezi s rajem i opisuje jednu smiješnu bitku s projekti- 
lima od sira. Na kraju se sve sređuje kada se otkriva da je robinja zapravo 
afrička princeza koja je u djetinjstvu bila krštena. 

Kao suprotnost tužnom tonu i pomalo komičnom i tromom stilu Aucas- 
sina, spomenimo još njemački roman Hartmanna von Auea: Ubogi Henrik. 
Liječnik, ili bole čarobnjak iz Salerma, obećava vitezu da će mu izliječiti gubu 
ako se jedna djevojka za njega žrtvuje i umre. Vitez se priprema da prihvati 
žrtvu kćerke svoga kmeta koja je ludo zaljubijena u njega, ali je u posljed- 
njem trenutku osjetio grižnju savjesti. Milost božja spasava oboje. 

Pastirskom pjesništvu nije trebalo toliko emocija i zapleta. Obična pasti- 
rica nema prava na toliko obzira koliko žena iz visoke kaste. Ako nije toliko 
razumna da se prikloni mladiću koji pripada istom društvenom sloju, nego 
popusti ljubavnim prijedlozima jednog viteza, postaje njegov zakoniti plijen. 
Kako se pjesnici, kao i vitezovi, nisu zanimali za njezine osjećaje, to je i lik 
te kćerke puka već od početka bio mnogo konvencionalniji od lika idealne 
žene. Vrstan opis jednog krajolika mogao bi iskupiti opća mjesta u pastirskom 
pjesništvu; ali Arkadija nikada nije bila prava priroda. 

Prije Dantea i Petrarce priroda nije osobito privlačila srednjovjekovne 
pjesnike. Unatoč tome, proljeće, cvijeće, zora, a katkada i mjesečina, javljaju 
se kao obvezna pozadina ljubavnog ugođaja. Čak se i ratni drugovi Rolandovi, 
prije nego što ih je zadesila kobna sudbina u Roncesvallesu, pogledom osvrću 
na zlokobne klance pirenejske; ali ono što vide jednostavan je i pust krajo- 
lik kakav je na suvremenim mozaicima i slikama. 


Realizam i »antiepopeja«. Obično se kaže da srednjovjekovni natura- 
lizam treba tražiti u kratkim stihovnim pričama na francuskom jeziku — 
fabliaux, kojima su izvori grčko-rimski, istočni ili folklorni, ali i zapažanja 
iz svakidašnjeg života. Te priče teže za tim da budu realistične; ali prije XIV 
stoljeća, osim rijetkih iznimaka, karakteri nisu dovoljno produbljeni, akcija 
je sputana, karikatura usiljena. Glavni junaci u velikom dijelu tih priča obično 
su prevareni muževi škrte i vjerski zatucane žene, licemjerni popovi, glupi i 
podmukli seljaci. Kako u svakoj sredini ima gotovo više lakrdijaša nego 
junaka, to se većina sastoji od običnih muškaraca i žena. Svakidašnji život 
bolje zrači iz kakve pričice latinskih kronika, iz kakve vesele studentske pje- 
sme, čak iz kakve pučke naivno sentimentalne popijevke. Veliko doba reali- 
stičke pripovijetke nastat će kasnije, kada Boccaccio, Chaucer, Rabelais ožive 
svojim genijem skromnu osnovu fabliauxa. 

Na području parodije moramo posebno mjesto dati onome što bismo 
htjeli nazvati srednjovjekovnom »antiepopejom«: povijest o liscu Renartu, o 
proždrljivom vuku Ysengrinu. O tome imamo osrednju latinsku crticu iz X 
stoljeća, Ecbasis captivi, nekoliko kasnijih verzija, opširnijih i sadržajnijih, 
na francuskom, flamanskom, engleskom, a da ne govorimo o prikazima figu 

rativnih umjetnosti. Stare ezopovske teme ponovo su obrađene i obogaćene 
s ironičnim trpkim prikazivanjem čitava srednjovjekovnog ljudstva. Lice- 
mjerje, nasilje i mržnja vladaju svijetom. Ako čovjek želi da se održi na 
životu, a nije rođen kao plemić, moćan i bogat, treba da laska glupima, da 
umilostivi mogućnike, da prevari zlonamjernike. Tako čini junak, ili točnije, 
antijunak, lisac Renart, koji pobjednički svladava sva iskušenja namjerno 
radeći suprotno od onoga što bi učinio Roland ili Lancelot. 


Činjenica što je vlastita imenica Renart istisnula u modernom francu 
skom opću starofrancusku imenicu »goupil« (lisac) dokaz je golema uspjeha 
priče. Paladini i vitezovi Okrugloga stola također su bili popularni i nikada 
im se popularnost nije ugasila; još i danas sicilijanska teretna kola i mari- 
onetsko kazalište uzimaju neke prizore iz legendi karolinškog i bretonskog 
kruga. Metar, pjesnička pravila, čak i osjećaji naše lirske poezije, više ili manje 
izravno potječu od pjesničkih tvorevina provansalske škole i oponašatelja što 
ih je imala u cijeloj Evropi. Iako su pisci pripadali uskom krugu svećenstva, 
aristokracije i bogatih građana, ne može se ipak književnost kasnog srednjeg 
vijeka smatrati samo zabavom neznatne manjine. 


« | Nijedno se doba ipak ne ogleda potpuno u svojoj književnosti. Da bismo 
mogli doprijeti do korijena kolektivne svijesti, ništa nam neće bolje pomoći 
nego studij zajedničke baštine čitava pučanstva: jezika. 


5. 
Babilonska kula 


Za društvenog povjesničara nema pojava koje su tako privlačne kao što 
je nepredvidivi razvoj pojedinih riječi. Irska riječ cisel sadrži u sebi bezbroj 
svjedočanstava pripovijednih, pravnih, ekonomskih i arheoloških kojima ras- 
polažemo u vezi s teškim fiskalnim teretima iz posljednjeg vremena Rimskog 
Carstva. Ta je riječ potekla od latinske censalis, sakupljač poreza, a u irskom 
označava »đavla«. Dvije romanske riječi snažno izražavaju nesklonost onih 
koji te riječi izgovoraju prema sjevernim »barbarima«: od latinskog bibere 
potječe francuska riječ boire i talijanska bere, ali kada je riječ o neumjerenom 
ili prostačkom pijenju, onda se pribjegava njemačkoj riječi trinken, odakle 
izviru riječi fringuer i trincare. Što bi moglo bolje objasniti misao o intelek- 
iualnoj klonulosti i društvenom osamljenju ranoga srednjega vijeka nego 
nestanak latinske riječi logui — govoriti? Gotovo bi se moglo zaključiti da 
se na francuskom i talijanskom govorilo samo alegorično (parler, parlare, 
iz grčkog parabole, prispodoba, alegorija) i da se na kastilijskom i portugal- 
skom govorilo samo da bi se pričale priče: hablar i falar prema latinskom 
fabulare. 

Bilo bi nerazborito slijepo prihvatiti etimološko značenje osamljenih 
riječi. Na signrnijem smo tlu kada čitava skupina jezičnih posuđenica odražava 
masovnu posudbu iz kulture i društvenog života. U svim jezicima katoličke 
Evrope crkveni je rječnik latinski, osim nekih najstarijih hebrejskih i grčkih 
izraza, dok su arapski, grčki i kasnije talijanski imali važnog udjela u stvaranju 
trgovačkog i pomorskog međunarodnog rječnika. Evo dva slučaja gdje se 
povijest i znanost o jeziku uzajamno podupiru. 

Germanska prodiranja i otpori latinskih temelja. Usporedba između 
dviju znanstvenih disciplina daje zanimljivije rezultate gdje različnost izvora 
pokazuje miješanje utjecaja. Walter Scott točno je uočio da su u engleskom 
jeziku imena glavnih domaćih životinja anglosaska (ox, swine, lamb), ali 
postaju francuska čim životinja iz staje domaćeg kmeta dođe na trpezu 
frankonormanskog gospodara (beef, pork, mutton). Iz germanskih jezika 
romanski su jezici primili najveći dio glavnih vojničkih izraza; ipak je latinski 
jezik i dalje bio izvorom za oficirske naslove, a francuski je dao nove riječi 
iz područja viteštva i viteških turnira. 

Pečat germanskog prodora u romansko jezično područje nije ograničen 
na vojno područje. Obuhvaća bitne riječi, kao što je nekoliko osnovnih boja 
(blanc, gris, brun, blond — na francuskom, bianco, grigio, bruno, biondo — 
na talijanskom), i druge izraze za svakidašnju upotrebu: riche, ricco, échine, 
schiena, salle, sala, balcon, balcone. Čini se da neke posudbe sežu u doba i 
prije toga germanskog prodora: Rimsko Carstvo otvorilo je Germanima vrata 
i prije nego što su ih oni ostavili. Broj i raznovrsnost tih uvezenih izraza 
potvrđuje u. cjelini da su odnosi između šačice pobjednika i mnoštva pobije- 
đenih bili prisni na svim razinama. 

Ali ono što najviše iznenađuje nije njemačko jezično prodiranje, nego 
otpornost najdubljeg latinskog sloja. Arapi nisu bili brojniji od Germana, ali 
su romanski jezici ipak nestali s područja Afrike. Slaveni nisu bili kulturniji, 
ali su potisnuli grčki iz tri četvrtine bizantske Evrope. Germani su, naprotiv, 
istisnuli latinski samo iz razmjerno uskog pojasa južno od rimskog limesa 
na Dunavu i Rajni: iz današnje Austrije, sjeverne Švicarske, nizozemskih pod- 
ručja, njemačkih — Renanije i južne Bavarske. U Engleskoj su izvojevali 
pobjedu radikalnijim sredstvima: domorocima nisu nametnuli svoj jezik, nego 
su ih istjerali. Treba još spomenuti da je sa crkvenim latinskim, a pogotovu 
francuskim, što su ga kasnije na otok uvele dvije strane dinastije, unesen 
na to područje jedan dio jezičnog romanskog blaga. Zato moderan engleski, 
izrazito germanski po gramatici, ima dvoznačni rječnik. Gotovo svi glavni 
izrazi potječu od anglosaskog, ali su ipak riječi romanskog korijena brojnije 
od germanskih. 

Engleski primjer (latinizacija germanskog riječnika) nema usporedbe u 
romanskoj porodici. Tri iberska jezika imaju stotine arapskih riječi, a manje 
od stotinu i pedeset vizigotskih. Talijanski jezik ima oko tri stotine i pedeset 
ostrogotskih i langobardskih riječi. Francuski jezik, omeđen na jezični polu- 
otok okružen germanskim strujanjima iz Engleske, Njemačke i Nizozemske, 
zadržao je iz franačkoga ne više od stotinu i pedeset riječi; jedna je od tih 
riječi i samo ime Francuska, dok su Italija i Španjolska sačuvale svoja 
latinska imena. 

Također je moguće da je njemački izgovor latinskih riječi, koji je nena- 
glašene slogove utopio u zvučnost glavnog tonskog naglaska, do krajnosti 
sažeo neke francuske riječi (oculum: oeil; asinus: âne). Ta pojava sažimanja 
bila je općenita u pučkom latinskom jeziku i u njegovim romanskim tvore- 
vinama, što bi se bilo dogodilo i bez njemačkog doprinosa. Što se tiče mor- 
fologije i sintakse (promjena riječi, sintaksa rečenice), u francuskom, kao i 
u drugim romanskim jezicima, nema germanskih utjecaja. 


Životnost latinskog književnog jezika. Neuspjeh njemačkoga u latinskim 
zemljama ne može se objasniti samo brojčanom i kulturnom slabošću osvajača: 
treba, dakle, tražiti drugi uzrok koji nije valjan za Slavene i Arape. Taj uzrok 

— prema našem mišljenju — bio je oslon što ga je romanskim dijalektima 
pružio preostatak i ugled latinskog kao vjerskog, upravnogf i književnog 
jezika. Čovjek se čudi moći te kulture, čak i u epohi kada je bila u najvećem 
opadanju. Bez jezičnog posvjedočenja tko bi mogao vjerovati da bi neke 
napola razumljive molitve, neke zakonske odredbe i službene objave koje su 
često kršili, možda i kakav poučan ili pripovjedački sastav, što ga je nepi- 
smenom mnoštvu razložio usputni »spisatelj«, mogle stvoriti nesavladivu 
zapreku prodoru germanskih jezika među to priprosto mnoštvo. 

Književna latinština crkve, države i škola sačuvala je svoju životnost i 
nakon svoga konačnog odvajanja od pučke Jatinštine i praromanskih narječja 
nakon stilizacije što su je izvršili gramatičari Karla Velikoga. Umjetan jezik, 
zapravo, ako imamo na umu da ga nisu učila djeca od kolijevke; jezik pri- 
hvaćen, jer su njegovi najbolji uzorci pripadali iščezlom društvu, ali nikako 
okamenjen. Bilo je nedvojbeno učenjaka, pogotovu u ranom srednjem vijeku, 
koji su ga smatrali okamenjenim: vadili su iz djela Vergilija ili sv. Augustina 
riječi i čitave rečenice i samovoljno ih uklapali u kakvo skrpljeno djelo bez 
stvarnoga značenja. Ali dobri pisci i sposobni službenici prilagodili su klasične 
uzore zahtjevima svoga doba, nadodali nužne nove izraze, pa je svečani stari 
jezik igrao po nervoznom ritmu srednjovjekovne proze i poezije. 

U kasnom srednjem vijeku položaj književne latinštine bio je pomalo 
nalik na položaj modernog talijanskog u pokrajinama gdje narod govori lokal- 
nim dijalektom, ili na položaj nekadašnjeg francuskog i njemačkog gdje su još 
prevladavali južnofrancuski govor i njemačko narječje. Tom se latinštinom 
služio razmjernom lakoćom određeni birani krug, ali nije bilo tako tupoglavih 
ljudi koji nisu znali barem koju riječ. Latinski je bio opća svojina baš zato 
što nije pripadao ni jednom posebnom narodu. Kasnije, kada ga je među- 
narodni snobizam htio zamijeniti s ovim ili onim suvremenim jezikom, kada 
je integralni patriotizam nametnuo eliti narodni jezik, stvorila se praznina 
koju nikada nije bilo moguće ispuniti. 

Neka svi oni koji vole Evropu blagoslivlju srednjovjekovni latinski! Pri- 
hvaćen od Germana, Mađara, velikog dijela zapadnih Slavena, bio je najpo- 
godniji instrument evropske zajedncie. Bizantinci i istočni Slaveni nisu ga 
se lišili bez vlastite štete. U srednjovjekovnoj katoličkoj Evropi bilo ih je 
koji su odricali poslušnost carevima i osporavali zakonitost jednog pape, 
ali latinski književni jezik zbližavao je obrazovane ljude svih stranaka i svih 


zemalja. 


Jednostavnost, gipkost: usporedni razvoj srednjovjekovnih jezika. Dok 
se književna latinština sporo razvijala, romanski su se jezici mnogo brže mije- 
njali u smjeru koji se već nazirao u pučkoj latinštini Rimskog Carstva. Obične 
riječi zauzele su mjesto otmjenih: riječi odmila kao bellus (zgodan) umjesto 
formosus (lijep), riječi podrugljive kao testa (tikva) umjesto caput (glava), 
riječi koje se odnose na kuhinju kao ficatum (nadjeven smokvama) umjesto 
iecur (jetra)... Fonetika je uvijek više odražavala greške izgovora nižih slo- 
jeva. Morfologija i sintaksa gubile su svoju strogu krutost i malo-pomalo 
se primicale oblicima više analitičkim, konkretnim, gipkijim. Te posljednje 
pojave mogu se zapaziti, iako u ograničenoj mjeri, u germanskim, u slavenskim 
jezicima, čak i u grčko-bizanstkom. Jedna tako općenita »jezična struja« (kako 
kažu glotolozi) ne može biti slučajan čin; očekujući da stručnjaci počnu teme- 
ljito proučavati odnose između jezične i društvene povijesti, morat ćemo se 
ograničiti na to đa istaknemo neke od najznačajnijih preobrazbi. 

Prva promjena poznata je svakom učeniku: iz romanskih jezika nestaju 
deklinacije, svode se samo na genitiv (upotreba neobavezna) u engleskom, 
pojednostavljuju se i izjednačuju u njemačkom. Za oznaku padeža upotre- 
bljavaju se prijedlozi koji su gipkiji i bogati preljevima. Ali se više ne osjeća 
potreba za posrednim brojem između jednine i množine: dvojina, dual, sasvim 
je nestala u klasičnom latinskom, iščezava i u germanskoj skupini). 

Druga promjena: konjugacije gube sintetične ili »jednostavne« oblike (ali 
za onoga koji ih mora učiti zamršene), dobivene mijenjanjem, a obogaćuju 
se analitičkim i »složenim« oblicima s pomoću pomoćnih glagola. Ta je pojava 
možda još izrazitija u germanskim nego u romanskim jezicima. Uzmimo 
kao primjer futur, vrijeme zaista novo za engleski i njemački jezik, budući da 
se u Urgermanischu (hipotetičan prvotni jezik svih germanskih naroda) pre- 
zent upotrebljavao i za futur (nedostatak predviđanja?). U starom engleskom 
i starom njemačkom dugo se kolebalo između različnih pomoćnih glagola 
koji su značili »postati«, »morati«, »moći« ili »htjeti«. Njemački će se konačno 
prikloniti glagolu »postati« (werden), služeći se često u praksi prezentom i za 
futur; engleski se još i danas koleba između »morati« (shall) i »hijeti« (will). 
Sličan je razvoj i u romanskim jezicima, iako je latinski imao »jednostavan« 
oblik futura (amabo, voljet ću). Na periferiji romanstva (Rumunjska, retoro- 
manska Švicarska) pokušavaju upotrebu glagola »htjeti« i »doći«; u središtu 
pribjegavaju najobičnijem pomoćnom glagolu »imati«. Pred participom nekog 
drugog glagola taj uslužni pomoćni glagol označava oblik prošlosti; poslije in- 
finitiva istoga glagola taj oblik vrijedi koliko i glagol »morati« ili »biti dužan« 
i označava futur (amare habeo, voljet ću, što inače odgovara engleskom obliku 
I have to love); to je samo prijelazna faza; uskoro će se pomoćni i glavni 
glagol zajedno spojiti u sažeti oblik, ili tako reći u »jednostavan« oblik koji 
će zauzeti mjesto starog latinskog oblika: amerò u talijanskom, j'aimerai, 
u francuskom, umjesto amabo. 

Treća promjena: koliko u romanskoj skupini, toliko i u germanskoj, 
određeni i neodređeni članovi, koji proizlaze iz pokazne zamjenice »onaj« i 
glavnog broja »jedan«, stoje pored imenice. Služe zato da vidljivo označe, da 
istaknu u čemu se razlikuje određena imenica od bezbrojnih homonima. Za- 
pravo »žena« (illa foemina) znači »ona žena tamo«; »jedna žena« (uma foemina) 
znači »samo jedna žena« ili » neka žena«. 

četvrta promjena: hijerarhije glavnih zavisnih rečenica sve više slabi. 
Nije više potrebno unaprijed pripremati sporedne rečenice da bi ih se umet- 
nulo u glavnu: rečenični sklop teži za tim da se razglobi u niz usklađenih 
rečenica, slobodnih dakle od svake sintaktične veze. Ta sloboda, nastala u doba 
nepodobno da se organiziraju složene misli, omogućit će dinamizmu idućega 
doba gipkije sredstvo da izrazi novi polet misli. 


Iz anarhičnog partikularizma u sređeni pluralitet. Slobodu treba platiti. 
Jezici Evrope, koji su stoljećima izmicali disciplini jedne škole koja nameće 
jednaka pravila, umnožili su se i međusobno se sve više razlikovali. Jezični 
partikularizma ide zajedno s političkim i ekonomskim i još dalje prodire. 
Dante spominje da u Italiji, u njegovo doba, ne samo da svaka pokrajina i 
svaki grad ima svoj »govor« nego i Bolonici iz četvrti San Felice ne govore 
jednako kao Bolonjci iz Via Grande. Kada ne bi bilo književnog latinsko — 
kojega je »gramatika« u pravom smislu riječi obavezna osnova obuke u svim 
dobrim školama— kako bi se mogla međusobno razumijevati djeca Evrope, 
ako se i malo uđalje iz rodnog kraja? 

Srednjovjekovna Evropa je babilonska kula. Ta okolnost daje posebnu 
vrijednost bezbrojnim slikama i tekstovima što ocrtavaju i žale posljedice 
ludog čina ohologa Nimroda. Propadanje hebrejskog, univerzalnog jezika prije 
Babilona, čini se da simbolički ukazuje na buduću propast latinskog u Babi- 
lonu srednjega vijeka. Bilo bi uzaludno boriti se protiv množine jezika, ali 
je prijeko potrebno stvoriti malo reda u kaosu, ograničavajući pretjerani par- 
tikularizam. 

Narječja iste pokrajine međusobno su slična; jedno je narječje katkada 
raširenije od drugih. Ono će biti ishodište za jedan novi književni jezik, 
spontaniji od latinskog, lakši za učenje, recimo demokratičniji. To će laskati 
nacionalnom ponosu, a taj će ponos braniti nacionalni jezik. Trebat će odre- 
diti pravila tom nadošlom jeziku, učiti ga u školama, osamiti ga, poput latin- 
skog, kako bi bio zaštićen od vrlo brzih preobrazbi lokalnih narječja. Pustimo 
Dantea da ponovo govori: »Pučki govor... koji bez pravila učimo od svojih 
dojilja«, prirodniji je, dakle plemenitiji od »umjetne gramatike« školskog 
latinskog. Gdje ćemo naći taj »pučki latinski« ako ne u Italiji? Ipak ga ne 
treba tražiti u narječju posebnoga grada, ni u Firenci, jer je samo »slavni 
pučki jezike, kojim jednako govori politička i književna elita čitave Italije, 
podoban da izrazi najuzvišenije filozofske i umjetničke misli. Zaštitimo ga 
od »neotesanih riječi, od pogrešnih rečenica«. 


Prema jezičnome nacionalizmu. Nacionalni jezici, nacionalni osjećaj: 
povezana stremljenja, dakako, ali katkada oprečna, u srednjem vijeku kao 
i danas. Izvori iz kojih potječu isti su: zajednička vjerovanja i posluh, povoljne 
ekenomske i intelektualne veze, jedinstvenost geografske sredine, povijesna 
i književna sjećanja, ili cilj koji treba postići, neprijatelj kojega se treba bojati 
ili prezirati. Ali nije uvijek isto ono što crpemo na izvorima. 

Pogrešno se ivrdilo da nacionalni jezici pokazuju uvijek otpor, protest 
protiv latinštine. U IX stoljeću vidimo kako na dvoru Alfreda Velikoga cvate 
istodobno anglosaski i latinski studij. U XII stoljeću latinska obnova potak- 
nula je francusko književno stvaranje često zaslugom istih pisaca. Samo je 
u idućem stoljeću bujan razvoj pučke književnosti ugrozio razvoj starije se- 
stre. Zar ćemo zaboraviti da je Dante na latinskom jeziku napisao onu pohvalu 
»pučkoj rječitosti«, što smo je maloprije naveli? 

Širenje kulture u laičkoj, plemićkoj i građanskoj sredini nije uvijek dje- 
lovalo, kao u Francuskoj, u prilog književnom nacionalnom jeziku. Lakoća 
kojom su se u Italiji obrazovani vitezovi i trgovci služili latinskim jezikom 
prouzročila je usporenje nacionalne književnosti za dva do tri stoljeća. Tek 
su se u XIII stoljeću odlučili da pišu na talijanskom nakon što su oprobali 
provansalski i stari sjevernofrancuski jezik. Latinski je Nijemcima mnogo 
ieži: unatoč tome, sve do XV stoljeća baltički su trgovci upotrebljavali Ver- 
gilijev jezik u svome knjigovodstvu. 

Već smo spomenuli kako je sudbina književne latinštine vezana uz sudbinu 
crkve, države i škola. Prvi od tih oslona bio je uskraćen nacionalnim jezi- 
cima: širitelje nacionalnog jezika rimska je crkve osumnjičila zbog nedi- 
scipline, čak zbog krivovjerja. Crkva je popustila tek u XIII stoljeću, a ni 
tada sasvim. Škole, barem neke, nisu bile tako stroge. Pogotovu trgovci nisu 
na to mnogo pazili: učenje aritmetike, profesionalne tehnike, stranih jezika, 
činilo im se korisnijim od učenja Eneide napamet; ipak je latinski sačuvao 
svoju važnost za trgovačko pravo. 

Kurzivna majuskula označava kraljevstva IX stoljeća. 
Prekinute linije obilježavaju granice kraljevstava XIII stoljeća, 
Neprekinute linije-različite faze reconquiste. 


Karta 16. Reconguiste (ponovo osvajanje) 


Karta 17. Širenje iberskih jezika oko 1072. i oko 1300. (po F. Yudurainu) 

'oko 1027. oko 183900. 


G: galješki i portugalski, L: leonski; K: kastiljski; B: baskijski; A!aragonski; 
{__ KA: katalonski; M: mozarapski 

Država bi imala koristi od toga da podržava premoć narodnoga jezika, 
ali toga nije uvijek bila svjesna. Engleski kraljevi, koji su općenito bili vrlo 
spremni da prihvate sve ono što je moglo ojačati njihovu kraljevsku vlast, 
priječili su razvoj već uznapredovalog engleskog jezika, služeći se na dvoru 
ne samo latinskim nego i francuskim. Kastilijski se širio od jednog do drugog 
kraja Španjolske kako su napredovali vitezovi koji su potiskivali Arape (k. 16), 
ali će kastilijski kralj Alfons X sredinom XIII stoljeća pisati svoje stihove na 
galicijskom, koji je smatran najbiranijim pučkim jezikom Ipak će se potruditi 
da očisti »pravilnu kastilštinu« Toleda, prijestolnoga grada (k. 17). Što se 
tiče francuskoga pariške oblasti, sigurno mu je prokrčio put Karlo Veliki sa 
svojim paladinima, ili možda kralj Artur, jer je širenje toga jezika bilo već 
u toku prije nego što je Filip August protegnuo kontrolu monarhije nad 
Francuskom. Fridrih II, naprotiv, potaknut će prve književne oglede na talijan- 
skom, koji će s Danteom doseći vrhunac poslije pada carske moći. 

Pravi vladari i graditelji jezika i književnosti jesu pisci. U tome će im 
pružiti pomoć i okrunjeni kraljevi, ali je njihov glavni doprinos stvaranju 
Evrope na drugim područjima: u ratu, diplomaciji, administraciji. Na tim 
područjima moramo pratiti njihov rad. 

Četvrto poglavlje 


Mijenjanje kraljevstva 


1. 
Veličina i slabost germanskog carstva 


»Kakve sve posljedice donose sa sobom promjene i propasti kraljevstava 
zna Bog koji sve radi s razlogom. Ima ih koji tvrde da je Bog htio uniziti 
Kraljevstvo, a uzvisiti Crkvu. Međutim, nitko ne sumnja da je Crkva, koju 
je uzdigla i obogatila moć Kraljevstva i dobrota kraljeva ..., mogla poniziti 
Kraljevstvo do te mjere.. da ga je uništila ne samo duhovnim nego i stvarnim 
mačem«. Ovako, sredinom XII stoljeća, sjetno razmišlja Oton Freisinški, pisac 
kronike »Dvije države« (ljudska i božja, međusobno čvrsto povezane). 

Cistercitski redovnik, a kasnije freisinški biskup, Oton je bio polubrat 
designiranog cara Konrađa III. Iako je bio vezan uz papu, volio je cara. 
Carstvo je kasnije ojačao Otonov nećak, Fridrik Barbarossa, na veliku radost 
svoga strica biskupa. No, mišljenje Otona Freisinškog bilo je opravdano: od 
svih zapreka, što su stajale na putu carskim naporima za unutrašnjim i 
vanjskim jačanjem najteža je bila suprostavljanje papa. 


Prividna veličina i spokojstvo. Vremenski razmak između carske kru- 
nidbe Otona I (962. godine) i prijetećeg pisma Grgura VII Henriku TV, kojim 
je otpočela borba za investiture, iznosio je više od jednog stoljeća, i za to 
vrijeme carstvo se nije moralo bojati papa. Bilo je to doba partikularizma, 
koji je, kako smo to vidjeli, rastakao sve monarhije, pa i onu papsku. Carevi 
su se opirali mnogo uspješnije nego drugi vladari, budući da nisu škrtarili u 
onome što se od vladara toga vremena tražilo — u energičnim i pravičnim 
presudama, ili u kakvom kratkotrajnom i uspješnom ratu. 

Pobjeda je bilo prilično. Carska vojska bila je, nedvojbeno, najspremnija 
vojska katoličke Evrope, a carevi su redovito bili i vrlo vješti vojskovođe. 
Mnogo je teže, međutim, bilo s pravosuđem. Budući da je administrativno 
osoblje ostalo gotovo isto kao i za doba Karolinga, to je car morao uzeti na 
se i glavnu odgovornost upravljanja. Za mase svojih podanika nije ni mogao 
bogzna što učiniti, čak da je na to i mislio, ali je zato pridobio vjernost i 
privrženost vazala proširivši granice carstva, sprečavajući otvoreno kršenje 
ljudskih i božanskih zakona, goneći pokatkada nesposobne i diskreditirane 
grofove, prelate i pape, a postavljajući na njihovo mjesto »najbolje«. Uostalom, 
nitko se nije čudio što odsutnog kralja nisu u svemu slušali i što to nije škodilo 
njegovu ugledu. Moglo bi se čak reći da su njegove rijetke intervencije, upravo 
zbog toga, bile još djelotvornije: čak su se i oni vazali koji su inače ljubomorno 
čuvali svoje povlastice mirili s time da sagnu glavu, samo ako je to kralj od 
njih rijetko tražio. 

Tokom vremena počele su se isticati više one države koje su znale orga- 
nizirati budnu i uravnoteženu upravu nego one koje su imale jaču vojsku. 
S toga stajališta carstvo je bilo u gorem položaju. Ono je bilo veliko gotovo 

kao karolinško carstvo; obuhvaćalo je najrazličitije narode i civilizacije (k. 
18) koje je bilo teško natjerati na skladnu suradnju, pa su carevi morali 
neprestano mijenjati mjesta da bi se posvuda osjetio njihov osobni utjecaj. 
»Kad kralj prijeđe Alpe, njegova nazočnost smiruje Nijemce, ali njegova 
odsutnost uznemiruje Talijane«, tvrdi Oton Freisinški. 

Najslabija karika carskog lanca bila je Italija jer ju je iznutra razjedao 
tvrdoglavi partikularizam, a od Njemačke ju je dijelio mnogo viši kulturni i 
ekonomski razvitak. U njoj je car imao čvrst oslonac samo u svojoj stranci, 
koja je opet računala na pomoć njegove vojske u borbi s protivničkom stran- 
kom. Ali ta pomoć bila je vrlo rijetka: od krunidbe Otona I pa do konca XII 
stoljeća car je, naime, dolazio u Italiju prosječno svake pete godine, a izbivao 
i po dvađeset i šest godina. Čim bi vojsku, omlohavljenu zbog talijanske blage 
klime, pozvao zbog kakvih njemačkih problema, u Italiji su se odmah dizale 
bune koje su zahvaćale jednu pokrajinu za drugom. Na povratku car se 
osvećivao, ali osvete nisu rješavale sukobe, nego su ih još više zaoštravale. 
Vidjeli smo kako je Rim, ponosit i u svojoj bijedi, a neiscjeljivo bizantski, 
unatoč dugom suparništvu sa Carigradom, bio središte otpora za triju Otona. 
Kako se sjeverna Italija razvijala, tako se i otpor širio i jačao, Nakon smrti 


. Otona III svjetovni plemenitaši sjevera izabrali su nezavisnog kralja Ardouina 


od Ivrče. Da nije bilo oporbe crkvenih vazala, vjerojatno bi bio i pobijedio. 
Godine 1024. stanovništvo Pavije, tadašnjeg administrativnog središta Italije, 
zapalilo je carsku palaču. Car se nemilo osvetio, ali je ipak morao sagraditi 
novu palaču izvan gradskih zidina. Nekoliko godina nakon toga Milano je 
ustao protiv Konrada II i njegova saveznika, nadbiskupa Hariberta. Još 
mnogo prije borbe za investiture bilo je gradova koji su se ponašali kao 
nezavisne države, ne vodeći računa o caru, baš kao što ni francuski vazali 
nisu vodili računa o svome kralju. 

Ne smijemo se, dakle, zavaravati veličinom teritorija koji je samo teo- 
retski bio pod vlašću cara. Čak i kad se nije bunila, Italiju su, na primjer, 
smatrali samo perivojem užitaka, koji su uzdržavali samo radi ugleda, uz 
cijenu velikog rasipanja snaga. Burgundija ili Arleško kraljevstvo, koje je 1032. 
godine njegov posljednji kralj dao u baštinu caru, bilo je gnijezdo feudalnih 
nemira. Njegov vladara nije imao od njega nikakve koristi; zadovoljavao se 
time da mu ne zadaje brige. Mnogo korisnija bijaše Lotaringija (Lorena sa 
susjednim pokrajinama), srce karolinškog carstva za njegovih najsretnijih 
dana. Carevi saskih i salijskih, ili franačkih dinastija (od Otona I do Henrika 
V) često su se koristili njezinim poljoprivrednim, trgovačkim i industrijskim 
bogatstvima, koja su zaostajala jedino za talijanskim. Njezino brojno i pro- 
svijećeno svećenstvo davalo je carstvu vrlo vrijedne administratore. Ali carska 
Lotaringija bijaše slabo nadzirana predstraža. Budući da su francuski kraljevi 
bili preslabi da joj se nametnu, to ju je susjedna Flandrija, inače francuski 
feud, poticala na vlastiti kulturni i ekonomski život, nezavisan i od cara i 
od francuskog kralja. 


Njemačka tvrđava i prođiranje prema Istoku. Carska se moć prvobitno 
oslanjala na četiri vojvodstva koja su se poklapala sa četiri glavne podgrupe 
vladajućeg naroda: saskom, franačkom, švapskom i bavarskom. U toj su se 
njemačkoj tvrđavi ustanove i društva razvijali mnogo sporije nego drugdje. 
Sretna mješavina barbarskih ostataka, karolinških tradicija i mudrih feudal- 
nih novotarija omogućila je kralju da se nametne kao vrhovni zapovjednik, 
kao miritelj crkve i kao vladar vrlo velikog područja (carska kruna je, zapravo, 

pripadala najprije saskim vojvodama, zatim franačkim i najzad švapskim). 
Velika vojvodstva davala su Otonima nekoliko tisuća vitezova, osiguravajući 
im nadmoćnost upravo u doba kada je pokolj od tisuću i pet stotina vitezova 
Kod Firenzuole (923. godine) stvorio takvu prazninu u talijanskim redovima 
da je trebalo — kažu — pola stoljeća da se popune. Ta vojvodstva davala su 
Henricima i Konradima XI stoljeća mnogo više vojske no što je bilo potrebno 
s obzirom na tek započeti demografski rast. 


Istinu govoreći, partikularizam je postojao i unutar njemačke tvrđave. 
Kad ga već nisu mogli ukloniti, carevi su ga nastojali iskoristiti. Svakom vazalu 
ili grupi vazala suprotstavili su drugu grupu, poduzimajući niz praktičnih 
mjera. Te mjere bile su više nametnute prilikama nego nekim unaprijed odre- 
đenim planom: sve su imale isti cilj: podijeli pa vladaj! 

Da oslabe vojvode, carevi su povećali broj i moć grofova. Međutim, to 
nije bio pravi lijek, jer su grofovi iskoristili tu priliku da povećaju svoje 
posjede i da se osamostale. Ali, da bi i grofove držali u šahu, carevi su im 
oduzeli upravu nad glavnim gradovima grofovija i grofovije predali potpuno 
u ruke biskupa. Vrlo dovitljivo rješenje, jer biskup nije mogao prenijeti tu 
funkciju na svoje potomke, a njegova nasljednika određivao je obično car. 
Da ponizi visoko nasljedno plemstvo, Konrad II odredio je da i manji feudi 
budu nasljedni. Velikim vazalima zabranio je otimanje feuda vlastitim vaza- 
lima (podvazalima) bez suglasnosti ostalih, njima ravnih velikaša, a njihove 
sporove predao je u nadležnost carskih sudova (1037. godine). Na kraju, da 
bi držao na uzdi cijelu feudalnu klasu, Konrad je nekima od svojih kmetova 
(»ministerialesima«) povjerio službe koje su inače obavljali plemići. Tako su 
se ti ljudi, koji su imali vlast samo kao emisari vladara, morali držati uza 
nj, kako bi mogli zapovijedati feudalnim moćnicima koji su ih smatrali nižima 
od sebe. 

To i tako postignuto jedinstvo bilo je krhko u Njemačkoj, (a i za vrijeme 
talijanskih ekspedicija), ali u ratovima protiv Slavena, i ostalih istočnih naroda, 
pokazalo se vrlo čvrstim. Carevi su, naime, bili prirodni vođe tog zajedničkog 
nadiranja, koje su plemići, misionari i seljaštvo vršili još od vremena Karo- 
linga, primjenjujući metode svojstvene svim kolonizatorima. Izvorni doku- 
menti potvrđuju njihovu iskrenu želju za obraćenjem pogana, njihov uporan 
rad na krčenju šuma, na poboljšanju i obrađivanju zemlje, što je, uostalom, 
koristilo i samim domoricima. Ali ti isti dokumenti govore i o nasilništvu, 
okrutnosti i potpunom nerazumijevanju naroda. U XI stoljeću pobune podjar- 
mljenih naroda, i onih koji to još nisu bili, potpuno su zaustavile njemački 
Drang nach Osten, osim u »Istočnoj marki« prije nego što je postala »Istočno 
carstvo«(Osterreich, Austrija). Napredovanje se nastavilo u XII stoljeću, 
osobito inicijativom nekih velikih vazala i masovnim sudjelovanjem plemića i 
seljaka u potrazi za zemljom, tj. onih elemenata koji su inače odlazili u 
križarske ratove. »S dalekog oceana dođoše brojni i hrabri narodi«, piše 
kroničar Helmond, ste zauzeše zemlju Slavena, podigoše gradove i crkve i 
obogatiše se iznad svakog očekivanja«. U tom su ih pomagali i svećenici, naro- 
čito cisterciti i premonstratisti. Od sada se ipak moralo voditi računa o prvim 
slavenskim kršćanskim državama, koje su se uspješno opirale najezdi feu- 
datnog konjaništva, osobito u planinskim krajevima i tamo gdje je bilo pri- 
rodnih i umjetnih zapreka. Dok su kraljevstva Venda i Obodrita, između Labe 
i Odre, bila smrvljena i priključena novim oblastima, šireći tako njemačka 
vojvodsiva, dotle su Poljska i češka slavodobitno obranile barem svoj poli- 

tički i kulturni identitet, ako ne uvijek i svoju nezavisnost. Danska i Mađarska 
primile su, doduše, njemačke koloniste, ali su i dalje ostale suverene. 


Širenje carske hegemonije. Malo prije početka borbe za investiture car 
Henrik III (1039—1056) bio je najmoćniji kršćanski vladar. Smrću Knuta 
Velikog (1035. godine), kralja Engleske i Danske i vladara drugih sjevernih 
zemalja, raspala se jedina katolička država sposobna da se suprotstavi caru. 
Deset godina ranije, smrću Vasilija II, »zatornika Bugara«, završila se i serija 
careva-ratnika, za vrijeme kojih je Bizant bio »starica slična djevojci načička- 
noj zlatom i dragim kamenjem« —- da se poslužimo metaforom jednog kro- 
ničara. Jedini kršćanski vladar koji se, na neki način, mogao mjeriti s Hen- 
rikom III živio je na kraju Evrope. Bio je to Jaroslav, veliki kijevski vojvoda 
(umro 1054. godine). U prvo se vrijeme činilo da će se Rusija pridružiti za- 
padnim silama; vladajuća dinastija sklopila je rodbinske veze sa svim evrop- 
skim dvorovima, uključujući tu oba carstva i Francusku. Ali je Jaroslav, poput 
Karolinga, porazdijelio države među svoje sinove, a snaga Rusije propala je 
zbog njihove nesloge. 

Prvi put nakon Karla Velikog i Ljudevita Pobožnog carstvo je dobilo svoj 
stalni glavni grad. Bio je to očit znak ekonomskog procvata koji je Henriku 
III omogućio da u svojoj palači očekuje priliv svojih dohodaka i povratak 
svojih vojski. Taj glavni grad bio je Goslar, blizu rudnika u Rammelsbergu, 
o čijoj smo važnosti za kovnice novca i talionice već govorili. Vidjeli smo 
kako je Henrik III nametnuo Rimu niz papa-reformatora, odabranih između 
njegovih učenih i skromnih svećenika, koji su mu pomagali pri upravljanju 
zemljom. A tko bi drugi i mogao bolje pomoći vladaru preopterećenom toli- 
kim poslom? 

Njegov nasljednik Henrik IV bio je još dijete kada je stupio na prijestolje, 
što su vazali iskoristiti. Čim je postao punoljetan, želio je što prije povesti 
svoje carstvo putem brzoga razvoja. Umjesto zamka Goslar podigao je palaču, 
okružio se utvrđenim seljačkim naseljima, odakle su njegovi »ministerialesi« 
odlazili da saopće naredbe krupnim vazalima. Mladi car ponovo je zahtijevao 
svoja prava zaboravljena za njegova maloljetstva: monopol na visoko pravo- 
suđe i na šume, pokroviteljstvo nad opatijama, ponovo vraćanje nedavno 
izgubljenih teritorija i vlast nad nedavno otetim slavenskim zemljama, te 
pravo na porez koji nitko više nije plaćao. Bijesni zbog despotizma toga »juž- 
njaka« (Henrik je bio franačkog podrijetla), saski plemići i seljaci masovno su 
se pobunili, ali ih je Henrik porazio. 

Ti sjajni uspjesi, međutim nisu uklonili već uvriježeno izigravanje vlade 
oličene u vladaru: kad je car bio maloljetan, bolestan ili odsutan, sve bi se 
rasplinulo. Baš tađa se ukazala izvanredna prilika da se nove snage probuđene 
Evrope iskoriste za stvaranje djelotvornije administracije. Dok francuski kra- 
ljevi u to vrijeme nisu bili sposobni da upravljaju ni vlastitim područjem, 
Vilim Osvajač se spremao da preuredi englesku upravu na novim osnovama. 
A kakvi su bili planovi Henrika IV? Povećati, možda, broj i moć svojih 
»ministerialesa«? Pokušati, po prvi put, da izabere činovnike među građanima 
Italije i Lotaringije, iako su ti kraljevi bili spremni na bunu? Nikad to nećemo 
doznati. Godine 1075. počela je borba za investiture, a Henrika TV napustili 
su čak i oni vrli svećenici koji su prije dvadeset godina pomagali njegovu ocu. 


Početak velikog dvoboja. Tijek dramatičnih događaja, poznat svakom 
gimnazijalcu, prikazat ćemo samo u nekoliko redaka. U početku je izbio ne- 

znatan, ali vrlo delikatan sukob između feudalnog i crkvenog prava oko toga 
kome pripada pravo postavljanja svećeničkih osoba na položaje koji su, osim 
duhovničke službe, donosili i leno. Još prije nego što je to pitanje bilo spora- 
zumno riješeno (konkordatom u Wormsu, 1122. godine), ta se borba pretvorila 
u borbu za univerzalnu vlast. Katolička Evropa je iz te borbe izišla duboko 
potresena: vjera i pravo, društvene ustanove i klase, doživjele su teške udarce, 
a nije pretjerano s borbom za investiture povezati i, naizgled, različite pojave, 
kao što su križarski ratovi i komune. 

U početku se taj sukob činio nejednakim. Carstvo je bilo moćno, bogato, 
držalo je u pokornosti svjetovnjake i svećenstvo. Papinstvo je bez oružja, 
razmjerno siromašno, kritizirano od strane mnogih crkvenih dostojanstvenika, 
koji su više voljeli povremene intervencije svjetovnjaka nego neprekidnu kon- 
trolu papa. Nekoliko puta činilo se da je reforma propala, ali je Rim ipak 
konačno učvrstio svoju vlast nad gotovo cijelim svećeničkim redom, a oslabio 
carsku moć nad feudalcima. Taj trijumf slabijega borca ne može se drukčije 
razjasniti nego sve većim religioznim zanosom. Pape su preživjele svaki poraz 
zato što progonstva jačaju vjeru, postali su nepobjedivi jer je kraljevstvo sv. 
Petra dio svijeta u koji i carevi moraju ući samo na koljenima. 

Bili bismo, međutim, u velikoj neprilici ako bismo htjeli točno odrediti 
specifičan doprinos religioznog osjećaja. Ljudi toga vremena bavili su se, 
uglavnom, ograničenim i konkretnim problemima: zamjerali su, na primjer, 
što se u nekoj crkvi milodari za sirotinju upotrebljavaju za ishranu pasa 
nekog feudalca, a nije im padalo na um da crkva ne bi smjela svoje prihode 
dijeliti ni s kakvim velikašem. Uostalom, feudalna obveza, temeljena na zak- 
letvi, bila je isto tako sveta kao i obveza poslušnosti svećenika svome starje- 
šini. Danas bi nam se činilo sasvim logičnim rješenje da su se svećenici odrekli 
feudalnih dobara koja su im davali svjetovnjaci. No, kad je papa Paskval II 
to stvarno predložio godine 1111, svi su mu zamjerili. Svećenstvu je zemlja 
bila potrebna za ishranu i osiguranje a svjetovnjacima su svećenici bili potre- 
bni kao pomoć pri upravljanju zemljama. 

I sam vjerski autoritet pape bio je dvosjekli mač: mogao je izopćiti gre- 
šnike, ali i oprostiti pokajniku. Vidjelo se to u Canossi 1077. godine: Henrika TV 
izopćio je Grgur i doveo do ruba propasti, ali je ovaj, dramatičnim ali prola- 
znim aktom pokajanja, dobio odjednom sve što je izgubio. Jedan kršćanski 
kralj mogao se poniziti pred slugom Kristovim a da ne izgubi svoj prestiž. 
I Henrik II Engleski bio bi se, sto godina kasnije, rado podvrgao takvoj 
pokori, zbog umorstva Thomasa Becketa, samo da mu zbog toga ne propadne 
carstvo. 

Zapravo, nije dovoljno da nešto bude dobro, već treba da bude dobro 
branjeno. Iako su obje strane imale vrsne odvjetnike, ipak ih je Grgur VII 
(1073—1085) sve nadvisio svojom rječitošću, energijom i djelatnošću. Žestok 
i neumoljiv u principijelnim pitanjima, ali sklon sporazumijevanju i pun obzira 
kada se to nije ticalo dubokih uvjerenja, Grgur je najveći papa srednjega 
vijeka, velik i u svojim zabluđama i u svojim vrlinama. Uza nj treba spomenuti 
vrlo kulturnu i talentiranu ženu, o kojoj malo znamo, ali koja je umjela 
pridobiti ljude izuzetne vrijednosti — groficu Matildu od Canosse. 

Presudna metoda papinske strategije bila je ista kao i carska — podjeli 
pa vladaj! Kao što su carevi podbadali i nagovarali svećenike da uklone »nedo- 
stojne« pape, a na njihovo mjesto dovedu antipape, tako su i pape nagovarale 
vazale da uklone »nedostojne« careve i izaberu anticara. Vazali protiv vladara, 
podvazali protiv vazala, svjelovni velikaši protiv crkvenih velikaša vjernih 

caru, građani protiv biskupa, kmetovi protiv gospodara — tko god je mrzio 
i bunio se, mogao je dobiti blagoslov crkve, naravno, uz uvjet da bude uz nju. 
Carevi su na to odgovorili potičući bune u samoj crkvi, ali nisu uspjeli odgo- 
voriti na svaki udarac. Da zaustave dezertiranja, morali su dijeliti časti, da 
podjare borbu u Italiji, morali su se odreći jedinog pothvata koji im je osi- 
guravao trajnu dobit: rata na istočnoj granici. Taj Sizifov posao istrošio je 
monarhiju, pa su njemački vazali i talijanski gradovi počeli sami odlučivati 
svojim poslovima. 


Carstvo na licitaciji. Wormski konkordat bio je ustupak koji nije zado- 
voljio ni jednog ni drugog suparnika, ali je obojici omogućio da zaliječe rane. 
Nesrećom po carstvo, Henrik V umro je tri godine kasnije, bez izravnog 
potomka. Kruna je sađa postala predmetom prave licitacije između dviju srod- 
nih feudalnih loza i njihovih pristaša — gvelfa i gibelina. Tu su licitaciju pod- 
grijavale pape, iskorištavajući je za ucjenjivanje. Njemačka kao da zbog toga 
nije mnogo trpjela. Životni standard je neprestano rasta, najbogatiji sloj 
građana pretvarao se u plemiće, koji, živeći slobodno u miru ili se zalijećući 
preko Labe, smatram cara Lotara uzornim vladarom, unatoč njegovoj osred- 
njosti, ili, točnije, zbog njegove osrednjosti. Lotar je bio kandidat gvelfa, a 
njegov nasljednik Konrad III kandidat gibelina. 

Godine 1152. obje stranke su se privremeno složile da izaberu Fridrika I. 
Barbarossu, koji je po ocu bio gibelin, a po majci gvelf. Slučaj je htio da je 
taj energični, ambiciozni i realistični mladić imao sve odlike velikog vladara. 
Ali u Njemačkoj ostalo mu je samo malo područje sa slabim prihodima. 
Osim toga, njega su izabrali vazali koji su katkada bili jači od njega, pa nije 
mogao ni računati na njihovu pokornost. Da ojača carsku vlast, naumio je u 
Italiji zatražiti davno zaboravljena, ali nezastariva carska prava. 

Da bi imao slobodne ruke, Fridrik je od njemačkih vazala tražio samo 
neznatne feudalne usluge, ali je zadužio svoga rođaka, Henrika Lava, da u 
vojvodstvima i istočnim oblastima obavlja službu po prilici jednaku službi 
generalnog namjesnika. Pod tim novim zapovjednikom, čije je područje obu- 
hvaćalo veliki blok zemalja u središtu Njemačke, udvostručila se snaga ekspan- 
zije prema slavenskom teritoriju. Za to vrijeme Fridrik se upleo u novi sukob 
s papom i drugim talijanskim vlastima, koji ni pod koju cijenu nisu željeli 
stranca za vladara. Taj prvi korak izazvao je i druge, a posljedica im je bila 
da su, u toku triju generacija, carevi od Nijemaca postali Talijani, pa su svoje 
sjedište premjestili iz Goslara u Palermo. Njemačka je, međutim, postala kon- 
federacija gotovo nezavisnih feuda. 


2: 
Snaga i nemoć talijanskih papa 


Neki smatraju vrijeme između Wormskog konkordata i smrti Inocenta III 
(1216. godine) stoljećem teokracije. Jesu li pape mogle zamijeniti careve u 
dvostrukoj ulozi vladara-graditelja jedne nacionalne i feudalne države i upra- 
vljača višenacionalne zajednice katoličkih država? 

Na prvi pogled čini se da su pape bile pripremljene bolje nego carevi za 
takvu internacionalnu zadaću. Jurisdikcija crkve, naime, nije prestajala 
s političkim granicama. Ona je potjecala od Boga, pred kojim se svaki zemalj- 
ski gospodar bez srama morao sagnuti. Nasuprot tomc, pape nisu bile spremne 

za nacionalnu funkciju. Nacionalizam i patriotizam pokretale su drukčije 
poluge od papinskih: dinastički principi, plemenska solidarnost, vojnički pre- 
stiž. A ipak, povijest papinstva u tzv. stoljeću teokracije pokazuje nam, s jedne 
strane, više blistave nego trajne uspjehe na internacionalnom području, a 
s druge strane, skroman ali trajan uspjeh u stvaranju papinske države u Ita- 
liji. Stvarnost je isuviše složena da bi se mogla na brzu ruku odrediti. Ako je 
želimo shvatiti, moramo se vratiti korak unatrag i ukratko ispitati osnovne 
elemente papinske moći. 


Oružje papa. Glavno oružje papa bila je njihova vrhovna vlast nad sve- 
ćeničkim staležom. »Samo papa zaslužuje naziv univerzalan. Njegov legat na 
koncilu je iznad biskupa. Nema sinoda bez njegova naređenja. On jedini u ime 
crkve donosi zakone... Može smjenjivati i razrješavati biskupe, može ih pre- 
mještati... Nitko mu ne može suditi... Nitko ne može preinačiti njegove 
odluke.« Te postavke iz DICTATUS PAPAE Grgura VII nisu se odmah namet- 
nule. Bilo je i izuzetaka. Moralo se najprije nagađati s lokalnim i nacionalnim 
specifičnostima pojedinih crkava, a onda se i sporazumijevati sa svjetovnom 
vlasti pojedinih zemalja. Konkordatima XII stoljeća carevi i kraljevi priznali 

“su papi ono u čemu nijedan papa nije mogao popustiti — pravo miješanja u 
izbore crkvenih velikodostojnika, ovisno o različitim zemljama i različitim 
prilikama. Papa se rijetko upletao u izbore nižeg klera. 

Da je papa mogao upotrijebiti usluge svećenstva za svoje političke ciljeve, 
papinstvo bi indirektno zavladalo cijelom Evropom. Ali papa je pod svojom 
neposrednom vlašću imao samo šačicu svećenika rimske kurije i papinske 
države, kojoj je imao zahvaliti za najsposobniju administraciju u zapadnom 
svijetu. Ostali dio svećenstva sačuvao je vlastitu inicijativu u svjetovnim poslo- 
vima, jako se pokoravao duhovnoj disciplini Rima: Suger i Lanfranco iz Pavije 
(kasnije iz Beca) bili su vjerni ministri francuskog i engleskog kralja, a ne 
pape. Unatoč tome, tijesna povezanost religije i politike, kao i sjecijalni juri- 
dički status svećenika, pružali su papi nebrojeno prilika da učvrsti svoj utje- 
caj i da ubire poreze na nekim sektorima javnog i privatnog života. Crkveni 
sudovi, imunitet crkava, jurisdikcija nad brakom i njegovim poništenjem, bili 
su područje na kojem su se i pape i svećenstvo zajednički suprotstavljali svje- 
tovnoj vlasti. Ta solidarnost nije sezala daleko pa, iako je vladarima smetala 
u nekim određenim područjima, nije krnjila njihov politički ugled. 

Teorija o supremaciji »duhovnog mača« nad svjetovnim, ili, točnije, teo- 
rija o primatu pape nad svjetovnim monarhijama, mogla je imati i težih poslje- 
dica. Ali se ne može reći da je mnogo utjecala izvan idejnog područja. Nema 
sumnje da je papinim saveznicima dobro došla u borbi protiv vladara, ali 
papi nije pribavila mnogo pristaša i sredstava, koja ne bi mogao naći i bez te 
teorije. Ni suprotna teorija, koja je duhovni mač podvreavala svjetovnom, nije 
privukla caru mnogo boraca, koje on i inače ne bi mogao prikupiti. Prepirka 
je bila toliko apstraktna da su teoretske pristaše pape mogle i u Parizu i u 
Londonu govoriti njemu u prilog, a carevi ih sljedbenici napađati, a da ni 
jedni ni drugi nisu pri tome pomišljali da za dlaku odstupe od suverenih prava 
kraljeva Francuske ili Engleske. 

Ipak, pravo na potvrđivanje i posvećivanje vladara, koje su pape tražile 
još u doba Pipina Malog, znali su oni više puta iskoristiti, osobito onda kad 
se na svjetskoj pozornici javljala neka nova država. Već oko godine 1000. papa 
Silvestar TI poslao je krunu mađarskom k ralju, budućem sv. Stjepanu, koji 
tek što je pokrstio svoje podanike. Od toga vremena Mađarska je duboko 

poštivala i krunu i papu a da papi ipak nije morala pomagati kad je ustrebalo. 
Isti takvi odnosi postojali su koju godinu prije i prema osnivaču poljske 
države, Mješku I, koji se pozivao na papu da bi se što uspješnije odupro nje- 
mačkom pritisku. Godine 1059, kada je papa Nikola II donio reformatorske 
odluke, Robert Guiscard (tj. Lukavi), vođa normanskih bandi koje su se širile 
među Bizantincima i Langobardima južne Italije, dobio je od pape investituru 
za osvojene zemlje. Tako je papa osigurao sebi onaj dio poluotoka koji carevi 
Zapada nikad nisu uspjeli podložiti. Ta hipoteka ostala je na snazi osam sto- 
ljeća, gotovo sve do ujedinjenja dviju Sicilija s kraljevinom Italijom, kao čisto 
nominalno vrhovništvo, dok su vladari juga bili jaki, ali i kao izlika za inter- 
venciju kad su bili slabi ili neprijateljski raspoloženi. 


Pape na čelu svetog rata. Do XI stoljeća pape nisu izravno sudjelovale u 
obrani i širenju vjere putem oružja. Oružje je bila stvar svjetovnih vladara. 
Tek je neposredna opasnost arapske najezde na Rim prisilila pape Ivana VIII 
i Ivana X da poduzmu vojničku protuofenzivu. Investitura koju su dali Robertu 
Guiscardu- 1059. godine otvarala je nove putove. Naravno, njegova osvajanja 


bivšem bizantskom teritoriju. Bio je to velik uspjeh, ako se uzme u obzir 


nedavni raskol Mihajla Cerularija. Kad je Robertov brat, Ruđer, nakon friđe- 


ma Siciliju (1061—1091) i “kad | 


prijestolja i oltara pos 


u je 
-5037 


Rim je dijelio oproste od grijeha, sakupljao priloge u novcu, vršio pritisak na 
kršćanske države u Svetoj zemlji, kojima će se pridružiti 1204. godine i Latinsko 
carstvo u Carigradu. Papin politički utjecaj sve se više širio, Mnoge evropske 
države, bilo zbog interesa, bilo zbog privrženosti, tražile su investituru ili vi- 
soko moralno pokroviteljstvo Svete stolice. Malo-pomalo stvorile su se grupe 

-na kontinentu nisu bila vjerska, ali su ipak potpomagala latinski obred na 


države koje su se okupile oko pape, slale mu novac (ili tražile pomoć), svoje sm " 
probleme podastirale njegovu sudu i vladale se prema njemu kao vazali prema UM 
nekom milostivom vladaru. 


Papinstvo — talijanska sila. U doba feudalizma snaga vladara nije toliko 
ovisila o broju vazala koliko o veličini njegova posjeda. Carska vlast oslanjala 
se na njemačka vojvodstva, a papinska samo na Rim i Italiju. 

Napomenimo da je »Konstantinova darovnica« dodijelila papama veći dio 
poluotoka, a darovnice Pipina i Karla Velikoga, možda ne toliko velikodušne 
koliko vjerodostojne, srednju Italiju. Već u početku bilo je jasno da je taj 
teritorij prevelik za njihove snage. U X stoljeću pape su imale samo nesigurnu 
vlast u Rimu i u neposrednoj okolini, ali su i ovdje mali plemići Lacija samo- 
voljno gospodarili čim bi se car udaljio. Kad je počela reforma, Henrik III 
doveo je, jednog za drugim, pet lorenskih ili njemačkih papa na vlast (1046— 
1058), za kojih je provincijska i pokvarena atmosfera oko pape bila prožeta 
raznim internacionalnim strujama, pa je problem biskupija prešao u drugi 
red, iza međunarodnih problema. 

A zatim, godine 1059, situacija se promijenila. Reforma je trajala, ali su 
poglavari crkve bili Nikola TI iz Savoje, Anselmo da Baggio iz Lombardije (kas- 
niji Aleksandar TI) i, osobito, Hildebrandt Soanski (Grgur VII). Zakon je rim- 
skim kardinalima davao pravo biranja pape, pa je sudbina papinstva bila u 
rukama lokalnog klera. Papinstvo je, investiturom Roberta Guiscarda, osigu- 
ralo južne granice svoje vlasti. Odmah zatim, zahvaljujući podršci lombardij- 
skih gradova i grofice Matilde Toskanske, ono se čvrsto povezalo sa sjevernom 
i srednjom Italijom. Odatle su, kasnije, dolazile sve pape i njihovi politički i 
financijski savjetnici. I Wormski konkordat je istaknuo talijansko obilježje 
papinstva, pa je, s obzirom na investiture, podijelio carstvo na tri zone: na nje- 
mačku, u kojoj je car stvarno odlučivao pri izboru biskupa, na talijansku i 
burgundijsku, koje su bile u rukama kaptola i pape, te izravno na papinsko 
područje, u kojem je papa dijelio ne samo vjersku nego i svjetovnu investi- 
turu. Uskoro se to područje proširilo i dobilo natrag »baštinu sv. Petra« i 
područje oko Rima, zatim brdski pojas Sabine i Umbrije i, na kraju, grofica 
Matilda ostavila je papama svoje velike feude s obje strane Apenina. Car se 
usprotivio tom Matildinu poklonu, ali pape su i bez toga imale znatan teritorij. Iskazivanje podaničke vjernosti feudalnih ple- 

S takvom jezgrom u srcu poluotoka jedan ratnički papa (kao što je u doba mica Perplenana Angu no, kralju 
renesanse bio Julije If) mogao je i pokušati da ostvari »Konstantinovu darov- Astire G7 Niže PU OI AGE malar) 
nicu«. Takav pothvat u XII stoljeću bio bi nezamisliv, ali je bilo sasvim razu- 
mljivo da se Sveta stolica okruži saveznicima koji će, malo-pomalo, okupiti 
cijelu Italiju pod papinsku zastavu. Polovinom stoljeća prilike za to bile su 
vrlo povoljne. Na jugu je Ruđer II ujedinio sve normanske posjede, od gra- 
nice papinske države sve do Malte, te se sav predao osvajačkoj politici prema 
Africi i Balkanu. Bilo bi, svakako, ncrazborito uporno isticati njegov vazalski 
položaj. Kako je, naime, imao iste neprijatelje kao i papa— njemačke careve, 
bizantske careve, afričke muslimanske države — mogao se na nj osloniti kao 
na svoga prirodnog saveznika. Na sjeveru se tzv. »talijansko kraljevstvo« pot- 
puno rasulo i pretvorilo u mozaik gradova-država, kao u antičko doba. Svaki 
od tih gradova želio je dobiti papinu podršku u borbi protiv ovog ili onog 
neprijatelja. 

U toku borbe za investiture većina talijanskih gradova dobila je autono- 
miju i prihvatila poziv papa-reformatora da protjera biskupc-grofove koji su 
trgovali crkvenim dobrima, kao i carske vazale koji su upravljali gradovima. Crkveni feudalizam: stijeg sv. Kiliana, nošen u 

Mjesečni radovi 
Listopad i studeni (iz knjige Officium Općinske biblioteke u Forliju) 


Videći što im se sprema, biskupi i vazali ostalih gradova predali su mirno uzde 
u ruke komunalim upravama. Građani su tada ustali protiv feudalnih velikaša 
i carskih predstavnika koji su gospodarili okolinom, a ti su se, napušteni od 
cara, morali skloniti u svoje seoske dvorce ili se povući u alpske i apeninske 
visoke doline. Pobjeda komuna nije donijela mir: u svim gradovima borile su 
se između sebe porodice, stranke, društvene klase i interesne skupine. Veći 
gradovi nastojali su se proširiti na račun manjih susjeda. Već oko 1066. godine 
Pisa i Genova uhvatile su se ukoštac zbog Korzike i Sardinije. Nešto kasnije 
je i Milano, taj bauk lombardijskih malih komuna, porušio Lodi i zaprijetio 
Comu i Cremoni. Takvo stanje pružalo je kleru, a još više papi, izvanrednu 
priliku da ponudi svoje dobre usluge. Biti sudac u borbama na toj talijanskoj 
šahovskoj ploči zahtijevalo je mnogo obzira i strpljenja. Ali ulog je bio velik. 
Svojim malim, ali plodnim teritorijem, svojim trgovačkim i industrijskim 
bogatstvom, kao i gusto naseljenim pučanstvom, komune sjeverne Italije bile 
su polovinom XII stoljeća pravi biser Evrope. 


Fridrik Barbarossa i Savez lombardijskih gradova. Nesrećom za pape, 
Fridrik Barbarossa izmiješao je karte u tek započetoj igri. lako je po odgoju 
i simpatijama bio čvrsto srastao s feudalnim društvom, mladi car je prvi 
evropski vladar koji je shvatio važnost novih gradova; želio ih je iskoristiti 
za sebe. Financijska pomoć njemačkih rajnskih gradova djelomično je nado- 
knadila ustupke velikim vazalima zbog njihove pomoći za vrijeme talijanske 
ekspedicije. Pod svoju zastavu okupio je preostalu feudalnu klasu Italije, željnu 
da se oporavi nakon pretrpljenih poraza i spremnu pomoći caru u njegovu 
zahtjevu za pokornost i poreze koje gradovi nisu plaćali carstvu već više od 
jednog stoljeća. U isto vrijeme pravio se zaštitnikom malih lombardijskih 
gradova protiv Milana i laskao mladoj bolonjskoj školi, iražeći od njezinih 
stručnjaka da u rimskom pravu pronađu dokaze neotuđivog carskog prava. 
Štoviše, Fridrk je za tu stvar pridobio i naklonost pape, koji je bio zabrinut 
zbog porasta revolucionarnog strujanja što su ga pokrenuli pape reformatori. 
Nekoliko godina ranije i Rim je dobio komunainu upravu, pa je, pod utjeca- 
jem ekstremnog reformatora Arnalda da Brescie, zaprijetio papama da će pro- 
ijerati sve simonijske biskupe iz sjeverne Italije. Pape su pobijedile. Arnaldo 
se skrivao u okolini, dok ga Fridrik, konačno, nije uhapsio, a rimski prefekt 
kao heretika osudio na smrt i pepeo mu prosuo u Tibar (1155. godine). 

Pridobivši tako mnoge pristalice, car se latio ostvarivanja svojih planova. 
Kao i Henrik IV prije Canosse, ali u mnogo bogatijoj, kulturnijoj i tehnički 
razvijenijoj sredini, on je želio uzeti u ruke kormilo svih svojih država i ener- 
gično nametnuti svoju volju. Godine 1159. u Roncagli je održana najveća skup- 
ština carstva na kojoj su se okupili njemački i talijanski biskupi i vazali, pred- 
stavnici gradskih općina i pravnici iz Bologne. Ta skupština izglasala je niz 
odluka koje su točno odredile politička, pravna i financijska prava vladara. 
Protiv novog i njemu nesklonog pape Aleksandra III Fridrik je podržavao 
jednog antipapu. Protiv Milana, koji je već jednom kapitulirao 1158. godine, 
pa sc ponovo naoružao uz pomoć onih gradova koji su mu ostali vjerni, poveo 
je nepoštednu i nemilosrdnu borbu. Nakon duge opsade Milano se predao 
1162. godine. Da jednom zauvijek svrši s njime, Fridrik je naredio da ga pol- 
puno sruše, ovlastivši stanovnike Lodija i drugih manjih gradova da sudje- 
luju u rušenju njegovih zidina. Nikad carstvo nije izgledalo moćnije i slavnije. 

Ali ta slava nije dugo trajala, jer je prešla svoju granicu. Svi talijanski 
gradovi, pa i sami carevi saveznici, morali su dočekati carske emisare koji su, 


j4 Rođenje Evrope 209 


s njemačkim konjanicima, ubirali od građana za ono doba teške poreze. Usto- 
ličen u Rimu, antipapa je morao mirno gledati kako mu Fridrik otima baštinu 
grofice Matilde. Više ogorčena nego ustrašena krajnostima pobjednika, većina 
lombardijskih gradova sklopila je savez protiv Fridrika, obnovila Milano, a 
da mu prepriječi put, utemeljila novi utvrđeni grad. U čast borbenog pape 
prozvaše ga Aleksandrijom. Tom su se savezu pridružili Venecija i sicilijanski 
Normani, koji su bili ugroženi carskom ekspanzijom. Nemoćan protiv tolikih 
neprijatelja i epidemije koja je desetkovala njegovu vojsku, Fridrik se vratio 
u Njemačku. Tu se, za šest godina, posvetio jačanju i izgradnji carstva, poslu- 
šnosti i slozi svojih vazala i učvršćenju njemačkog protektorata nad slaven- 
skim državama. Kad je, napokon, bio opet spreman da se vrati u Italiju, bilo 
je već prekasno — Aleksandrija je slavodobitno izdržala dugu opsadu. A onda 
se, godine 1176, dogodilo nešto nečuveno i nevjerojatno: građanska vojska 
Saveza lombardijskih gradova sukobila se kod Legnana s Fridrikovom feudal- 
nom vojskom i nanijela joj strahovit poraz. To je bilo trijumfalno ratno 
krštenje borbenog građanstva. 


U izvjesnom smislu Legnano obilježava i prvu stranicu talijanske nacio- 
nalne povijesti. Objavljujući taj događaj, pobjednici su u svakom svome pismu 
«izjavljivali da su se borili zajedno »za čast i slobodu Italije«. Naravno, ujedi- 
njenje Italije bilo je još dalek san, a sloga nije dugo trajala. No, mirom u 
Costanzi, lombardijskim gradovima priznata je samostalnost, osim nekih izu- 
zetaka od kojih car, uostalom, nije imao nikakve praktične koristi, 


Legnano je neizravno izazvao i raspad velikog konglomerata feuda iz 
kojega je nikla jezgra nove njemačke države, sposobne da zamijeni carsku 
vlast u rasulu. Fridrik je kaznio Henrika Lava oduzimanjem zemlje, jer je 
svom rođaku uskratio pomoć u kobnoj ekspediciji protiv Saveza. Car nije od 
toga uzeo sebi ništa budući da je, po njemačkom običaju, morao svu pljačku 
porazdijeliti vazalima koji su mu pomogli u borbi protiv pobunjenika. Zato 
je dobio velik broj pristaša među plemstvom i »ministerialesima« koji su ga 
pratili u svim južnim avanturama, po srednjoj Italiji, Arlesu i po Istoku, gdje 
je i umro u početku jedne križarske vojne (1190. godine). 

Uvijek pobjednik — osim u Legnanu — ali neprestano nekamo pozivan, 
taj riđobradi car stekao je golem ugled, ali ne i stvarnu moć. Ukratko, naj- 
trajniji uspjeh tog neumornog ratnika bio je na diplomatskom polju: oženio je 
svoga sina, budućeg Henrika VI, s baštinicom normanskog kraljevstva na Sici- 
liji. Taj brak je u jednu ruku oslabio carstvo, a u drugu učinio ga još opasni- 
lim: oslabio zato što ga je, ionako velika, učinio još većim, heterogenijim i bes- 
kičmenijim; opasnijim jer je lišio papu i Lombardijski savez njihova tradicio- 
nalnog saveznika, pa se činilo da su kliještima stegnuti, što je trebalo pošto- 
-poto razbiti. 


Sukob skreće u slijepu ulicu. Henrik VI baštinio je od oca golem zada- 
tak: čudno je to što ga je gotovo uspješno riješio. Vječno u borbi, poveo je 
svoje njemačke vazale na osvajanje Sicilije, okrutno ugušio pobunu Sicilija- 
naca, prisilio papu da prizna svršen čin, ponovo uspostavio carsku stranku u 
Lombardiji, pokorio pristalice Henrika Lava koji su ponovo digli glavu. Kao 
da mu to rasipanje snaga nije bilo dovoljno, pa je htio postati univerzalni car 
u pravom smislu te riječi. Neopravdano i protiv javnog mnijenja dao je uhap- 
siti engleskog kralja na povratku s križarske vojne, pa mu se taj morao zakleti 
na podaničku podložnost i platiti golemu otkupninu. Od bizantskog cara zahti- 

jevao je da mu ustupi svoje posjede u Evropi, a na listi njegovih budućih zah- 
tjeva nalazile su se još Francuska, Španjolska i Afrika. 

Ti su planovi granđiozniji i od planova Karla Velikoga i Otona III, bili 
Odraz evropskog progresa: na kraju XII stoljeća vladar je imao na raspola- 
ganju takva sredstva koja su Prije tri ili četiri stoljeća bila gotovo nezamisliva. 
Ali ono što je činilo snagu Henrika VI davalo je snagu i njegovi protivnicima. 
U svojoj trideset i drugoj godini, 1197. godine, bio je moćniji od svoga oca, ali 
su ga zato i više mrzili i više ga se bojali. Smrt ga je iznenadila prije no što 
su njegovi neprijatelji mogli Ojačati i napasti ga sa svih strana. 

Tada se pojavio veliki papa — Inocent III — koji je sve bogatstvo crkve 
stavio u službu najambicioznije politike koju je crkva ikad imala — nepo- 
sredna vlast nad središnjom Italijom, protektorat nad Sicilijom i kontrola nad 
carstvom, stvarna vlast nad kršćanskim državama od Bugarske sve do Engle- 
ske. Kao i Henrik VI papa Inocent III umalo što nije ostvario svoj plan; kao 
i Henrik umro je prije nego što je vidio kako mu se ruši kula od karata. 

Jako je borba trajala i poslije smrti Inocenta III, sudbina je bila odlučena 
još u Legnanu. Dok su se dva suparnika međusobno ogledala, gospodar situa- 
cije postala je treća sila, nikla iz Partikularizma. U najvećem dijelu Njemačke 
ta sila bila je u rukama feudalnih vazala; ona će stvoriti čitav niz regionalnih 
državica. U gradovima Italije ovjenčala se novim dostojanstvom i sviješću. 
Mnogi su je zvali »sloboda«. 

Tako su Italija i Njemačka izgubile mogućnost stvaran ja svojih nacionalnih 
država. Ako usporedimo njihovu uzbudljivu i zamršenu povijest s trijumfima 
Francuske i Engleske u Prvim stoljećima modernog doba, moglo bi nam biti 
žao, s jedne strane, carske i papinske megalomanije, a s druge, kratkovidno- 
sti i nesloge talijanskih gradova i njemačkih plemića. Ali ne treba žaliti. Prije 
svega zato što ideali srednjeg vijeka nisu i naši: Talijani i Nijemci željeli su 
više mir nego ujedinjenje, a nacionalna monarhija ne znači i garanciju mira; 
i zato što su srednjovjekovni univerzalizam i autonomizam, ekstremni i u 
Italiji i Njemačkoj, ostavili evropskoj civilizaciji u baštinu dragocjene lije- 
kove protiv uskogrudnosti i tiranije integralnog nacionalizma. 


3. 
Spontani preporod Francuske 


Ako je carstvo primjer iskonski jake države koja je u toku stoljeća osla- 
bila, onda je Francuska suprotan primjer (k. 19). Materijalni i duhovni polet 
X stoljeća koristio je samo lokalnim snagama. Kraljevstvo su prekrili dvorci, 
kao korov u vrtu bez vrtlara. Sposobnost i bogatstvo nekih vazala omogućili 
su im da u sastavni dio kraljevstva utkaju i svoje grofovije i vojvodstva veća 
od ostalih. Što se tiče vladarske dinastije Kapetovića, ona se održala zahva- 
ljujući nadasve svojoj osrednjosti: ne smetajući nikome, ona je bila samo vrh 
onoga što se kasnije nazvalo feudalnom piramidom. 

Francuska samo slučajno nije postala sastavni dio carstva Otona I. Plem- 
stvo Neustrije, kao i langobardsko, osjećalo se prilično nesigurnim a da bi 
napustilo svoje kraljeve. Da se i htjela oduprijeti kakvu napadu, Francuska 
ne bi mogla sakupiti tako snažnu vojsku kao Oton. Ovaj je, pak, podržavao 
dinastiju francuskih vojvoda, nezakonitu, doduše, ali zaio i manje opasnu, u 
borbi protiv karolinških kraljeva koji bi mogli istaknuti svoje zahtjeve na 
carsku krunu. Za razliku od Pavije, Pariz nije stajao na putu za Rim gdje su 

se carevi krunili. Oton 1 nije, dakle, imao razloga da ga zauzme. Osim toga, 
njegovi nasljednici bili su zauzeti problemima carstva i nisu imali vremena 
za pustolovine na Zapadu. Francuska je živjela jer su joj omogućili da se rodi. 


Francuski jug — drugi narod. Postavši francuski kraljevi, vojvode Fran- 
cuske sačuvale su, gotovo slučajno, nominalnu vlast nad Akvitanijom, zapad- 
nom polovinom francuskog juga (istočna polovina, međutim, postala je naj- 
prije nezavisna kraljevina Burgundija ili Arles, a zatim je pripojena carstvu). 
Akvitanija se tako snažno odupirala Karolinzima da je i sam Karlo Veliki 
smatrao pametnijim stvoriti od nje nezavisnu kraljevinu i namijeniti je svome 
sinu. To su isto mislili i njegovi nasljednici, tako da se u X stoljeću činilo da 
će od nje nastati samostalna država. Međutim. to se nije dogodilo. Možda zato 
što su velikaši smatrali beskorisnim boriti se za titulu bez ikakve vrijednosti. 
I barcelonski grofovi nisu željeli kraljevski naslov, iako su se odvojili od fran- 
cuske krune i vladali nekadašnjom španjolskom markom koju je Karlo Veliki 
oteo Arapima. Možda je i dugo boravljenje prvog kralja-vojvođe iz Francuske, 
Odona I (888—898), u Akvitaniji ostalo u tako dubokom sjećanju da se nije 

osjetila odsutnost njegovih nasljednika. Bilo kako bilo, nova feudalna 
"stija AKvitanje uzela je predkarolinsški naslov vojvoda i nije osporavala suve- 
renost pariškog kralja koja im nije nimalo smetala. 

Unatoč tome Akvitanija je neustrijskoj Francuskoj bila tuđa po klimi, 
kulturi i po načinu života. Bila je mnogo bliže Provenci koja je pripadala 
Burgundiji, a poslije carstvu. Nadasve tuđa bila je Njemačkoj. Provencu su 
privlačile osobito Ligurija i Katalonija (grofovija Barcelona), obje razdvojene 
planinama, ali spojene s njome morem i slične joj po dijalektu i pravnim 
tradicijama. Malo poslije 1000. godine, kad se kralj Robert Pobožni oženio i 
doveo u Pariz jednu provansalsku princezu, koja se okružila samim Akvitan- 
cima i Auvergnancima, činilo se kao da su Pariz zauzeli stranci. »Ljudi izvan- 
redno nepostojana duha, iskvarena života i odijevanja, neuredni u nošenju 
oružja i koniskoj opremi, gologlavi, lica obrijana kao glumci, neugledne obuće, 
nepostojani i u vjeri i u zakletvi«. Tako ih opisuje Raoul Glaber, kroničar, 
koji je u svakoj novosti vidio vražje prste. Zapravo, jug u to vrijeme nije bio 
nikakva anomalija u francuskom narodu. Jednostavno, bio je to drugi narod, 
s vlastitim graditeljstvom od kamena i opeke, sa svojim jezikom (langue d'oc) 
i svojim »pisanim pravom«, koji su bili mnogo bliži svom latinskom izvoru nego 
što su bili langue d'oil i običajno pravo sjevera. 

Čovjek se ne može oteti pomisli kakvo bi to bilo lijepo kraljevstvo da se 
našao neki osvajač koji bi ujedinio Provencu i Akvitaniju, kao što su Normani 
ujedinili daleko raznoličnije zemlje talijanskog juga. U toku XII stoljeća bilo 
je više prilika za to, iako u drukčijoj formi — u formi pirenejskog kraljev- 
stva bez zapadne Akvitanije, a s akvitanskom grofovijom Toulousom, Proven- 
com, Katalonijom i Aragonijom. Ali, to je bio samo san. Vojnička i književna 
djela akvitanskih (ili poitierskih) vojvoda i njihovih vazala, grofova od Tou- 
louse, povećali su njihov ugled, ali ne i njihov posjed. Posljednja vojvotkinja 
samostalne Akvitanije, Alićnor (koju netočno nazivamo Elečnora), bila je i 

“ a najprijepornija i majprivlačnija figura zbog_svoje j stvene mješa- 
komislenosti i energičnosti, žestine svojih opravdanih ali zabranjenih 

si. Njezinoj slavi pridonijeli su i mnogi pjesnici koje je voljela. 

S vremenom se francuski jug razmrvio u feude različitih veličina i u samo- 

stalne gradove. Prije nego što su se konačno uklopili u sferu francuske mo- 

narhije, oni su dugo težili prema Španjolskoj, Italiji. čak i Engleskoj. Vitezovi, 

Isprekidane crte označavaju glavne kraljevske feuće, u koso povučene crte 
obilježavaju glavne kraljevske domene 


Karta 19. Francuska 987. godine 


pravnici, trgovci i umjetnici juga bili su u inozemstvu vrlo cijenjeni zbog 
pomaganja kraljevima Kastilije, Navare, Aragona, Sicilije i Jeruzalema u učvr- 
šćivanju njihove zemlje; ali takvu revnost nisu pokazivali u svojoj zemlji. Naj- 
više su pomagali udruženja za »Božji mire ili »Božje primirje«, koja su nasto- 
jala umanjiti barem kronični nered, ako ne i rat, što bi bio prevelik zahtjev: 
tražili su da se određenih dana u tjednu ratno ubijanje prekine i da se ratna 
brutalnost proglasi protuzakonitom. Jedini veliki pokret, s mnogo pristaša na 
jugu i izvan njegovih lokalnih granica, bila je tragična katarska religija, koja 
je svoje vjernike poticala i na najveće žrtve. Ona je, međutim, bila negativan 
pokret jer je napadala društvo, vlasništvo, društvenu hijerarhiju i zemaljske 
ustanove, a da za uzvrat nije pružala nikakav drugi sustav vladavine. 


Veliki feudi na sjeveru. Sjeverno od Loire, međutim, stvorene su ubrzo 
grofovije i vojvodstva što su zauzimala cijele pokrajine. Iako različitih veli- 
čina, njihova prostranost bila je slična velikim njemačkim vojvodstvima. Zbog 
nedostatka etničkog jedinstva i utvrđenih geografskih granica, bile su to 
uistinu nove i umjetne tvorevine. 

Samo je Bretagna imala svoj jezik i vlastitu povijest, što ju je približavalo 
keltskoj Britaniji s druge strane kanala, a udaljavalo od Francuske. Tek 
malo-pomalo bretonski je poluotok postajao francuskim, i to pod utjecajem 
provincija francuskog jezičnog područja, Nantesa i Rennesa, koje je nedavno 
pripojio. I Flandrija je, premda s geografski utvrđenim granicama, okupila oko 
sebe teritorije romanskog i germanskog jezičnog područja. Champagna je pak 
bila dio Neustrije, vrlo čudno uobličena. Jedan uzdužni primorski pojas Neu- 
strije, što ga je u X stoljeću neki kralj prepustio napadačima koje nije mogao 
suzbiti, dobio je po njima ime Normandija. Anjou, Maine, grofovija Blois, iako 
naizgled kompaktne, bile su zapravo konglomerat silom pokorenih gradova i 
nasilno izgrađenih dvoraca. Burgundsko vojvodstvo bilo je odvojeno od bur- 
gundskog kraljevstva i pripadalo Francuzima. Osim kraljevine Burgundije i 
njezinih zemalja francuskog jezičnog područja, izvan Francuske ostala je i 
Loraine — u sklopu carske Lotaringije. 

Cijela dva stoljeća, sve do polovine XII stoljeća, a i kasnije, svaki od tih 
velikih feuda, kao i manjih gospoštija okolnih ili o njima ovisnih, rješavao je 
svoje probleme upravljanja ne obazirući se gotovo na kralja francuske. Dvije 
najbolje organizirane feudalne države bile su Normandija i Anjou, obje dugo 
povezane personalnom unijom s engleskim kraljevstvom. 

Anžujski grofovi, potekli od običnog viteza, bili su odlični ratnici; svoju 
su državu stvorili ni iz čega i pokazali takvu upornost da je jedan od njih 
dobio i nadimak »Martel« (čekić). Vjerujući u Boga, ali ne držeći se njegovih 
zapovijedi, oni su bili strah i trepet svojim podanicima. Ali takvim postupa- 
njem uspjeli su uspostaviti red u svojim grofovijama. 

Ni normandijske vojvode nisu bolje započele od anžuiskih, ali su se prije 
uljudili. Vrlo rano su uspostavili dodir sa svojom starom domovinom Skan- 
dinavijom, ali su i dalje sačuvali svoj ratnički duh. Pridobili su za se podršku 
mnogih sposobnih i vrlo učenih svećenika, pa su u svakom kotaru postavili 
po jednog vikonta ili sebi odanog svjetovnjaka, koji su, u ime vojvode, ener- 
gično dijeli pravdu. Vazali su morali redovito plaćati porez, a trgovci visoke 
takse. Godine 997. nemilosrdno su ugušili pobunu seljaka. To ne znači da su sa 
seljacima postupali gore nego drugdje; naprotiv, možemo ustvrditi da su se 
uvjeti njihova života pobolišali. Kad nema više nikakve nade, čovjek se rijetko 
buni. 

Flandrijski grofovi, zajedno s »kaštelanima« (upravnicima područja oko 
središnjeg utvrđenog dvorca), upravljali su svojim feudom vrlo djelotvorno 
kao i normandijske vojvode. Sagradili su brane za zaštitu obale od plima, 
koje su u Holandiji i Friziji stvorile nove zaljeve. Podigli su nova gradska 
središta, pa su im uskoro građanski porezi postali unosan izvor prihoda. Ali 
snažno građanstvo nije se moglo zadovoljiti samo slušanjem i plaćanjem. 
Ubrzo su njihovi sukobi s grofovima i plemićima postali uznemirujući problem. 

Ostali velikaši nisu imali toliko uspjeha. Burgundski i akvitanski grofovi 
nikad se nisu uspjeli nametnuti svojim vazalima. Grofovi Bloisa i Champagne 
nisu ostvarili svoje velike ambicije, da o drugima i ne govorimo. Ukratko, bilo 
je vrsnih administratora, ali je većini francuske feudalne klase dobro upra- 
vljanje bila samo dosadna dužnost. Njezini ideali bile su avanture, križarske 
vojne, ratovi shvaćeni kao umjetničko djelo i kao samodovoljan cilj, onakvi 
kakvima su ih opjevali junački epovi. 


Kraljevi — domaćini. Na svom izravnom području kraljevi su morali rje- 
šavati iste probleme kao i njihovi vazali. Kraljevski posjed nije bio ni preve- 
lik ni prebogat, ali se zvao Francuska i nalazio se u središtu Neustrije, obu- 
hvaćajući središnje dijelove dviju vrlo važnih rijeka, Seine i Loire. Zemlja je 
bila plodna, s dobrim kopnenim i riječnim trgovačkim putovima koji su od 
Saint-Denisa stvorili najstariji i najvažniji francuski sajam X i XI stoljeća, 
baš pred vratima samog Pariza. Nije slučajno što prve podatke o novim poljo- 
privrednim tehničkim dostignućima — trogodišnje smjenjivanje plodoreda 
i tvrdi konjski ham — imamo upravo iz Ile-de Francea. Veliki feudi nalazili su 
se između kraljevog posjeda i državne granice, pa su tako štitili vladara od 
vanjskih napada. Štitili su ga i od njegovih lokalnih avanturističkih vazala, 
ali i od nepromišljenih osvajanja udaljenih zemalja, kao što su ih činila nje- 
gova njemačka subraća. Prvi Kapetovići većinom su živjeli u Parizu i bavili 
se uglavnom svojim posjedom, jer nisu imali drugih mjesta kamo bi mogli 
ići. Blizu glavnog grada nalazili su se feudalni dvorci, kamo se kralj i ne bi 
usudio poći bez poziva. Da bi malo proširio taj zatvoreni obruč, Luj VI 
(1108—1137) morao ih je osvajati gotovo jednog po jednog. 

Boraveći kod kuće i obrađujući svoj vrt, francuski kraljevi lako su mogli 
imati izvjesnog utjecaja na cijelo kraljevstvo. Pariz je, naime, kao bivši mero- 
vinški glavni grad, koji su Kapetovići učinili svojim sjedištem mnogo prije 
nego carevi Goslar, bio odlična polazna točka. Ako se moć kralja i nije pro- 
tezala daleko, ipak je mogao savjetovati i čekati priliku da se nametne kao 
zaštitnik pravde i suđac u neriješenim sukobima. Baštinik gotovo svećeničkog 
dostojanstva Karla Velikoga, obdaren (kako se govorilo) nekim tajanstvenim 
fluidom, koji mu je omogućavao da dodirom izliječi neke bolesti, on je imao 
skrovitu i neotuđivu moć koja je donekle bila slična papinoj. Zbog toga ga je 
velik dio klera, i izvan njegova područja, smatrao svojim svjetovnim glava- 
rom. Bilo je samostana koji su tražili od njega imunitet i povlastice, nazivajući 
ga svojim zaštitnikom, iako su dobro znali da ih u slučaju sukoba nije mogao 
braniti. Da je kralj bio lukaviji i da je dao poticaj, cijela bi francuska crkva 
s njime surađivala na uspostavljanju reda i mira. U kraljevstvu punom veli- 
kih i malih ugnjetača bilo je potlačenih koji su raspolagali s nešto snaga: svi 
zajedno mogli su stvoriti veliku vojsku da se našao — vođa. 

Sve to išlo je u prilog vlađarima a da toga ni sami nisu bili svjesni. Neki 
povjesničari spominjali su metođičke planove, patriotske ciljeve i neposredne 
usluge učinjene kraljevskom poslanju. Da bismo mogli pripisati takvu politiku 

prvim Kapetovićima, trebalo bi samovoljno odvojiti neke njihove akcije. Sve : konzervativnoj sredini nije ni čudno što su u početku XII stoljeća Luj VI i 


do dolaska na prijestolje Filipa Augusta kraljevi su radili nagonski, napada- njegov susjed i protivnik Henrik I Normandijski i Engleski odbili zahtj 
jući bez razlike sitne okolne plemiće, velike vazale i strane vladare. Oni nisu svojih gradova za autonomijom, osim u njet slučajevima ai att 

u ke, ka kk go ae. Base mi aa kad je želio mobilizirati »cijelu Francusku« protiv »teutonskog« cara, koji je 
pomagao car Henrik V) zbog Flandrije protiv Henrika II Anžujskog i Engle- ao gn siti Ta mm Koa 
È = PA ig Pa .. x . . : 1 na = 
skog zbog zauzimanja raznih francuskih feuda. Sreća po njih što se ti vlađari ; Nekoliko sodina kasnije Luj KA. puncu i njegov susjed Henrik II 
nisu ozbiljno poduhvatili s tako neopasnim protivnikom. To što se Luj Vi Anžujski, krali N dije i Enel 55013 Jegov Sus] a 
pokazao boljim od ostalih unatoč svojoj neplanskoj, ali upornoj aktivnosti k Pe I Na ve S zadese S. neke 
aaa Meme sa STR sjeo dete buše i omune u punom razvoju, ali još nikako nisu odlučili da povežu s njima i 
Tako su prvi Kapetovići bili pobožni, nisu ih mnogo zanimali problemi i Aa (o e e dje onde 
težnje crkve, kao što su razna udruženja za mir, clunyjska, cistercitska i grego- sradove da se otresu ist Pai u ` pan 
; ; a : gate K g 2 odobn 
rijanska reforma i prva križarska vojna. Njihova formalna pobožnost nije im g o IVE apo BJE Pre Ta 
smetala da se često sukobljuju s crkvenim vlastima zbog svoga burnog brač- Filip August. Konač i NE ; 
à CI I E I ; načno se godine 1180. 
nog života. Jedini skladan brak bio je brak Henrika I s kćerkom velikog kneza čovjek r e da iskoristi sv. 2 op La ee Prijestolje 
Jaroslava Kijevskog tost. POGINE). Ali za jednog tako ograničenog kralja to je. DESE me ene gora toa E 1, kojega st Svo 
i6 megalomanski bra jostā om, žene Kapetovića rađale su muževima sinove Moje rean aar a E balu rasa 
J r ik. Uostalom, e a] Sl : što je znao povećati (augere) svoje jede. ćao ih j : 
koji su postali punoljetni prije nego što su stupili na prijestolje. Zbog toga A ona a a e e E a 
«francuska dinastija nije imala problema oko nasljeđa, što je mnogo štetilo dalekom i nemirnom jugu, gdje Se njegov otac A pokušavao učvrstiti 
Su a “A feudalnim dinastijama, a njoj omogućilo da se upleće u Dobro smišljenim brakovima i ratom protiv jednog diskreditiranog kralja 
uđe nasljedne probleme. (Ivana bez Zemlje) on je zaokružio svoju baštinu nizom bogatih i dobro ure- 
đenih pokrajina: Normandijom, Anjouom, Maineom, Tourrainom i Artoisom 
Francuska postaje jača. Monarhija nije preporodila Francusku, nego se ; : ; dim Baka : > 3 ka : 
Francuska amet SEE U toku dvaju: stoljeće. nakon stupanja na ine Pao u a Leg te se Pe = Kat am du 
stolje Huga Kapetovića, Francuska je napredovala u svim pravcima. »Mila Filip August nije bio velik vojnik. Čini će neobičnim ali se može reći da 
Francuska« iz Pjesme o Rolandu, zemlja veličanstvenih katedrala i slavnih mu je najbolji saveznik bio Ivan bez Zemlje, koji mu je upravo svojim gre- 
sveučilišta, nije se mogla zadovoljiti zauvijek osrednjom politikom. Najnapu- škama utro put. Ali mnogo je važnija činjenica što je Fili i održavao do 
čenija i najbolje obrađena zemlja Evrope, sjedište vrlo sposobnih obrtnika i s gradovima, koji su njegovi prethodnici tek zamislili, a njegom nasljednici 
es maa La en E E eo lojalno, ali bez oduševljenja očuvali. Prijeporno je je li on doista shvatio eko- 
Već u edn in godinom XI "stoljeća baza francuskog društva bila je me Mu Su : da ga Hin ar su no NE? 
sposobna za vladu velikog formata. Ali kralj još nije bio spreman, pa su prve gas U a OSU padoe o 
plodove ubrali veliki vazali. Normandijski vojvoda, na primjer, imao je bolju slobodi ili je osnažio one koje im je netko drugi io Nije se smjelo gubiti 
aki Ka nai ei grof UR je. dvje u 2 cham vrijeme, jer je flandrijski grof već osigurao podršku gradova protiv kraljevih 
pagnski grof okupio je oko sebe svijet pjesništva. To što je Pariz sagradio prvo retenzija. I drugi su gradovi davali znatne i PARI Ma k 
sveučilište nije bila zasluga kraljeva nego Abélardova. Zapravo, jačanje velikih EM da, nisu DiE dovoljno jaki za a a (o e 
feuda bilo je od koristi i njihovim stanovnicima, ali je kralju priječilo izlazak da on odluči o ishodu. Godine 1188. svojom je vojskom obranio a 
eae P a Ko SLIM da će podijeliti feudalnu klasu a red i tako spasio Pariz. Konačno su 1214. godine svojim transportnim 
s 7 - : sredstvima i pomoćnim trupama dovi ćili Fili 
cuski gradovi bili su slabiji od lombardijskih, a ni papa nije bio blizu da im Unatoč tome Filip Agust ne može se smatrati pobornikom okamih aute 
pomogne u jačanju nezavisnosti. Biskupi, koji su upravljali gradovima, nisu nomija. Naprotiv, on je bio jedan od prvih vladara pristaša centralizma. Za 

ao do nana ue popaj. bilo zbog nebrige 1 do Ura NM od 
a, ze S na , DO NE tSS 1205 odila se paternalističke i crkvene vlade kakva je bila za Sugera Luja VI i 
opreznosti. Ukratko, sve veći prohtjevi građanstva morali su prije ili kasnije M B Ke KADER Ea E dj SE 
(Ga do roba Da je krut) stao Me stranu slabijega MODI pd x: kao KR; koa dake emma giga mI na 
. Da a ao na s jega (grada), mogao SC, KAO ednik merovinških i karolinški mićki šti j št 
njegov saveznik, nametnuti jačemu (feudalcu). Ali u tom slučaju morao bi aktivniji i sposobniji. U njemu su se male PORN poč le E dei. 
trpjeti odvratnu rulju pobunjenika protiv postojećeg feudalnog i crkvenog sekcije — zameci budućih ministarstava. U pokrajinama su kralju oea 
poretka, a Kapetovići nisu za to imali potrebnu elastičnost duha. Još u XIII u jačanju njegova izravnog posjeda »suci« (bailli) koje je imenovao i plaćao 
stoljeću učeni prelat Jakov iz Vitrxja, koji je posjetio slobodne talijanske a mogao ih je po volji i opozvati. Oni su mu omogućili da protegne rhovnu 
gradove, žučno se okomio na nasilne i okužene« francuske komune. U takvoj vlast nad cijelim kraljevstvom. z 2 

Filip August bio je ipak novator u usporedbi s drugim Kapetovićima. Ali 
još prije njih dvije su francuske dinastije, koje su za redom vladale Engle- 
skom, postavile temelje administracije na kojima će se izgraditi prva evropska 
nacionalna država. 


4. 


Engleska — prva nacionalna monarhija 


Samo je jedna država koju su stvorili barbari na ruševinama Rimskog 
Carstva doživjela X stoljeće — kraljevstvo Wessex, od tada zvano »Kraljev- 
stvo cijele Britanije«. Doista, sin i nećak Alfreda Velikog, Eduard i Athelstan, 
.podjarmili_su rili waleške i škotske »kraljiće« (subreguli). Ovi 
potonji, nakon Athelstanove_ pobjede kod Brunanburha (937), pokoravali su | 
sa samo nekoliko godina, ali Engleska, u užem smislu, ostala je pod čvrstom 
kontrolom dinastije Wessex, _ a video. 


To kraljevstvo potječe još iz arhaičkog doba. Za razliku od ostalih bar- 
“bara, Anglosasi su se već u početku opirali romaniziranim domorocima i 
njihovoj kulturi. Kasnije su doduše prihvatili rimokatoličku vjeru, ali su ostali 
privrženi svom germanskom podrijetlu i služili se svojim jezikom u književ- 
nosti i zakonodavstvu. Danci, koji su došli kao osvajači i ostali pod vlašću 
Anglosasa, donijeli su sa sobom novu barbarsku struju. Budući da su se i jedni 
i drugi nalazili na najzapadnijem otoku tada poznatog svijeta, to su im susjedi 
bili još primitivniji narodi: nemirni i surovi Kelti u Walesu, Škotskoj i Irskoj, 
skandinavski pogani u Dublinu, na otoku Manu i na Orkneyskom otočju. 
Tako se objašnjava održivost ili ponovna pojava mnogih obilježja koja su bliža 
Homerovoj Grčkoj ili Tacitovoj Germaniji nego katoličkoj Evropi X stoljeća. 


Anglosasi i Danci. Struktura kraljevstva nije se mnogo razlikovala od 
strukture primitivnih germanskih plemena. Kralja Athelstana, kao i vikinške 
poglavice opisuju kao »djelitelja grivni« hrabrim borcima koji su ga poma- 
gali kod Brunanburha. Neke od tih grivni, do kojih smo došli, izrezuckane 
su u pravilnim razmacima, tako da ih vlasnik može odlomiti kad dragulj 
zaželi upotrijebiti kao novac. Jedna plemićka skupština, bez određene funkcije, 
pomagala je kralju u upravljanju i zakonodavstvu. Mjesne skupštine slobodnih 
ljudi (koji su tada činili većinu stanovništva) štitile su zakonitost u admini- 
strativnom i plemenskom području kraljevtsva. U svakom okružju ili shireu 
kralj je imenovao jednog shire-reeva, ili šerifa, koji je ubirao krunske prihode 
i predsjedao narodnom sudu. Niži reevei vršili su tu funkciju po manjim 
okružjima i uvtrđenim trgovištima, koja su zapravo bili velika sela. Kralj i 
velikaši izdržavali su skupine ratnika i posjedovali velika imanja. Kraljevska 
moć nije se temeljila na feudalnim obvezama, već na njegovu osobnom ugledu, 
broju oružanih pristaša i posjedu zemlje. 

Utjecaj rimske crkve, dodir s kontinentom i sjećanje na stare rimske 


ustanove ipak su ostavili trag. Athelstan i njegovi šurjaci Oton I i Hugo Capet _ 


bili su svjetovni glavari klera í gotovo svote osobe. Svećenici, Koji su upravljali 
administracijom, poznavali su latinski jezik i nazivali kralja imperatorom 
ili pak basileusom. Kovničari novca bili su podvrgnuti takvu zaptu kakav 
kontinent nije poznavao. Izrađivali su dobar i jednoobrazan novac, mnogo 
prikladniji za opticaj nego što su bili komadići grivni. Anglosaski trgovci, 

diplomati i svećenici često su putovali na kontinent i donosili u Englesku 
predmete i ideje cijele katoličke Evrope. 

I Skandinavcima se Engleska X stoljeća činila zemljom stare civilizacije 
i vrlo bogatom. Bili su, doduše, poraženi, ali uvijek spremni na nov napad 
ako im se za to pružila prilika. Ona im se i pružila godine 978, kad je, nakon 
umorstva jednog kralja-dječaka, engleska kruna prešla na mlađeg mu brata 
Aethelreda TI. Invazija je ponovo započela. Budući da ga nisu slušali, impul 
zivni Aethelred pokušao je kupiti mir dankom — danegeld (novac za Dance), 
što ga je u više navrata ubirao od svojih podanika. Ali u tome nije uspio. 
.Danski kralj Sved započeo je osvajanje otoka, a dovršio ga je njegov sin 
Knut. Danegeld se morao i dalje plaćati zbog financiranja stajaće vojske i 
mornarice. Još od vremena Rimljana u katoličkoj Evropi nije se plaćao porez, 
niti je bilo stajaće vojske. Čini se čudnim da su se ta dva stožera svake dobro 
uređene zemlje pojavila prvi put zaslugom jednog nesposobnog Anglosasa i 
jednog danskog pustolova iz najudaljenijeg kutka zapada. Istina je da se 
danegeld nije redovito ubirao i da je 1027. godine Knut pisao iz Rima svojim 
engleskim podanicima da će se vratiti »čim sakupi novac za flotu«. 


: Karijera Knuta Velikog bila je doista jedinstvena. Neki pjesnik opjevao 
je njegove mladenačke pothvate kao vikinškog pustolova, »kad su zapaljene 


kuće označavale njegov prolaz«. Kad je postao engleski kralj (1016—1035), 
Knut se vjenčao s Aethelredovori udovicom i osigurao ugledno mjesto međi gledno mjesto među 
vladarima, a svoj nemirni duk smirio hodočašćem u Rim. Čini se da mu je. 
cilj bio stvoriti od Engleske osovinu jedne savezne države, čije bi krilo bile 
skandinavske zemlje s obje strane Baltika, sve do Finske i Poljske. Takva bi 


država tvorila ekonomsko-političko jedinstvo »sjevernog Mediterana« po ka- 
jemu će ploviti frizijski i skandinavski brodovi. Taj se program nije, međutim, 
ostvario: Knut je umro u četrdesetoj godini, a za njim i njegovi sinovi, koji 


ionako nisu bili Sposobni Kao on. 
I tako je Engleska godine 1042. proglasila kraljem sina njegove udovice i 


Beznačajan i pobožan, Edvard je davao kleru, plemićima, svojoj normanskoj 
pratnji i jogunastim poreznim obveznicima sve što su od njega tražili. Zemlji- 
šni posjedi su rasli, plemićka vojska i mjesne skupštine sve su se više osamo- 
staljivale, a otočni je partikularizam postajao sve jači — i to cijelo jedno 
stoljeće nakon njegova trijumfa na kontinentu. Gubila se i još jedna karakte- 
ristika otoka: robovi i slobodnjaci iz nižih klasa stapali su se malo-pomalo u 
jedinstvenu masu kmetova, poput one na kontinentu. 


Aethelreda — Edvarda Ispovjednika, koji se vratio iz progonstva u Normandiji. 

je vladajuća klasa dolazila iz Francuske. Prije nego što su iduće generacije 


kad je ono propalo, za sobom je ostavilo raskomađanu Ttaliju i Njemačku. 
Naprotiv, kada je propalo anglo-anžujsko kraljevstvo, ostala je Francuskoj 
.skupina dobro uređenih pokrajina, a na otoku je stvorena prva kompakina 
nacionalna država u Evropi. PE I 

Da bismo razjasnili suprotnost između tih rezultata i stečajne bilance 
carstva, nije dovoljno navesti kao jedini razlog katastrofalan utjecaj borbe za 
investiture, što se u carstvu osjetio tek nakon stoljeća vjerskog mira. Glavna 
razlika potječe od početka. Oton 1, naime, niti je ikad potpuno pokorio Italiju, 
niti je na talijanske odgovorne položaje mogao postaviti svoje povjerljive ljude, 
ni presaditi arhaične ustanove svog saskog vojvodstva u mnogo naprednije 
pokoreno kraljevstvo. Vilim je, međutim, gotovo odjednom pokorio cijelu 
Englesku, razdijelio je među svoje odane vazale i na starinske i ukorijenjene 
"stanove novog Kraljevstva uspješno navrnuo vrlo napredne institucije svoga 
vojvodstva, Tako je u jedno spojio sve ono što je bilo najbolje u to doba: 
tradicije snažne barbarske monarhije i dinamiku vrlo razvijenog 1 sređenog 
Tčudalnog sustava. 


Usavršavanje administracije. Ratnici što su s Vilimom Osvajačem stigli 
iz svih krajeva Francuske (nekoliko tisuća normanskih feudalaca i dobro- 
voljaca iz ostalih krajeva) bili su nagrađeni feudima rasutim po tom tuđem i 
neprijateljskom otoku. Kralj ih je nagovarao da grade utvrđene dvorce protiv 
eventualne pobune domorodaca i mogućeg povratka skandinavskih osvajača 
(ovo posljednje nije se ostvarilo). Za uzvrat kralj je od svakog feudalca tražio 
zakletvu na vjernost i određen broj vitezova za potrebe kraljevske vojske: u 
svemu oko pet tisuća, tj. najviše što je jedna država, kao što je bila Engleska, 
mogla dati i prehraniti. Kao jamstvo da se nijedan feud neće suprotstavljati 
svome kralju, kao što je, na primjer, normansko vojvodstvo prkosilo Francu- 
skom kralju, Vilim je u svakom shireu zadržao za se područje veće od pod- 
ručja pojedinog vazala. Prema odmjerenom mišljenju najvažnije kronike toga 
vremena, on je bio »vrlo uman i velik čovjeke, ali i »vrlo strog prema svakomu 
tko se opirao njegovoj volji«. Kronika dodaje da je Vilim »volio jelene kao 
da im je otac«; to je, dakako, bila ljubav lovca, a ne pastira. i mu 

Isto tako energično, iako ne tako mudro, vladali su nakon njega Vilim 
II (1087— 11005 i Henrik. 1 0100—1135). Oni su znali do kraja iskoristiti veliku, 


ali ne i neograničenu vlast nad svojim podanicima. Solidarnost kralja i vazala, 

kad se radilo o običnom svijetu, izazvala je katkada u anglosaskog naroda 
želju za ustankom. Kralj se opet sve više oslanjao na anglosaski element kad 


konca XII stoljeća, kralj se od glavara jedne družine pretvorio u upravnog 
rukovodioca, a vazali od oružanih članova družine u upravne sudionike. 

Suradnju sa svećenstvom, koja je bila djelotvorna još u doba Vilima Osva- 
jača, Henrik I osigurao je konkordatom, starijim od wormskog. Tim konkor- 
datom, koji je priznavao autoritet pape, kralj je stekao vrlo velik utjecaj na 
izbor biskupa. Sporazum se održao na snazi, iako je dolazio u opasnost zbog 
mnogih pravnih sukoba. Godine 1171. vrlo ozbiljnu krizu izazvale su samo- 
voljne mjere Henrika II i umorstvo Thomasa Becketa, canterburyjskog nad- 
biskupa, što su ga izvršili previše gorljivi vazali. Iz te krize Henrik je ipak 
izišao jači nego prije, unatoč prividnosti. Iako ponašanje engleskog svećen- 
stva nije bilo uvijek primjerno, ono nije vrijeđalo javno mišljenje. Samo- 
satnski i vjerski reformistički pokret, koji je duboko potresao kontinent, 
širio se otokom sporo i bez dubljih potresa. 

Malo-pomalo, na svim administrativnim područjima monarhija je učvrstila 
svoju vlast i usavršila svoje metode. Za to nije morala tražiti pomoć od »sko- 
rojevića«, kao što su bili njemački ministerijalesi ili sitničavo građansko činov- 
ništvo koje se kasnije razvilo u Francuskoj. Naprotiv, monarhija je uzimala, 
plaćala i osposobljavala najbolje činovnike iz vlastite feudalne klase. Za 
vrijeme partikularizma mjesne uprave bile su svuda mnogo djelotvornije od 
pokrajinskih i središnjih. U Engleskoj dobrih anglosaskih tradicija upravo na 
tome području očitovala se prvi put sklonost za razvoj bez revolucije, tako 
karakteristična za život toga narođa. 

Zaista ne treba pretjerivati u isticanju originalnosti razvoja engleske admi- 
nistracije. Osnovni elementi mjesne uprave — općina, skupštine, seoska, 
okružna ili grofovijska sudišta, te barunski i crkveni sudovi — nisu se mnogo 
razlikovali od kontinentalnih. No, engleski sudovi razlikovali su se pravilnom 
geografskom raspoređenošću, vrlo čestim sazivanjem i spremnošću ljudi svih 
staleža da sudjeluju u njihovu radu. Ti su sudovi bili neka vrsta administra- 
tivnih praktičnih škola, sastajališta, na kojima su se postepeno usklađivale 
nesuglasice između Normana i Anglosasa, povlaštenih i nižih klasa, vjerskih 
i svjetovnih interesa. Smiješno bi bilo govoriti o jednakosti pred zakonom; 
ali se često priznavalo pravo svake osobe da joj sude njoj ravni. U mnogim 
slučajevima bilo je dopušteno svjedočenje priprostih ljudi, a katkada su bili 
saslušani čak i kmetovi. S vremenom su kraljevski suci i sudovi proširili svoju 
jurisdikciju i na mjesne sudove, ali ne zato što je tako kralj naredio, nego 
zato što su njegovi suci bili obično sposobniji i dosljednji od feudalnih sudaca. 

Pokrajinska uprava bila je oduvijek najslabija točka feudalne monarhije, 
ali je u Engleskoj ipak funkcionirala bolje nego drugdje. šerifi Vilima Osva- 
jača bili su velikaši bez nekog administrativnog iskustva, oni Henrika 1 mali 
plemići, podatniji da prihvate upute, a šerifi Henrika II prilično iskusni ple- 
mići, koje su nadzirali još sposobniji putujući inspektori (rmissi dominici 
Karla Velikoga). Iako su pazili i na svoj osobni interes, šerifi i njihovi podlož- 
nici nisu smjeli zaboraviti ni interese vladara koji ih je i postavio. 

Za središnju vladu morao se brinuti sam vladar i njegovi pomoćnici do 
kojih je mogao doči. Ali dok su se generalne skupštine u Njemačkoj i Fran- 
cuskoj rijetko sastajale, u Engleskoj se prilikom svake važnije odluke pitalo 
za savjet Veliko vijeće (curia regis), baštinika anglosaske skupštine (witan). 
Za obavljanje redovnih poslova funkcioniralo je jedno niže vijeće, koje se 
također nazivalo curia regis i kasnije se podijelilo na stručne komisije. Prva 
od tih komisija bavila se računovodstvom i financijama, a zvala se »šahovnica«, 
prema običnoj šahovskoj ploči koja je služila za računanje s pomoću žetona. 
Ostale komisije bavile su se pravnim poslovima i drugim državnim funkcijama. 
To su buduća ministarstva. 


Sretna sudbina Engleske. U tako skladnom i postojanom razvoju Engle- 
ske velik je udio imao i njezin geografski smještaj. Kraljevstvo nije bilo ispre- 
sijecano visokim planinskim lancima, niti je bilo prostrano, ali je bilo dovoljno 
veliko da posluži kao osnovica jednoj važnoj državi. Kraljevi, ili njegovi iza- 
slanici, mogli su ga prijeći s kraja na kraj za nekoliko tjedana. To je omo- 
gućilo Vilimu Osvajaču da godine 1086. izvrši ono što nije mogao učiniti ni 
.jedan kralj katoličke Evrope prije XIII stoljeća — gruntovnicu ili popis doma- 
ćinstva (Domesday Book), i to tako podroban kao da je država kakav privatan 
posjed. Za svako naselje svjedočili su svećenik, reeve (sudac) i četiri slobodna 
seljaka: »Sramota je reći, iako se kralj toga nije stidio, ali nije bilo vola, 
krave ili svinje koja nije unijeta u inventara, gunđa neki kroničar. Taj doku- 
ment, koji je i do nas došao, bio je prvi u nizu sličnih istraživanja, koja su 
omogućila kralju točan uvid u izvore prihoda svoje države radi određivanja 
visine poreza. 

Kako se povećavalo stanovništvo i proizvodnja kraljevstva, tako su rasli 
porezni prihodi. Još od početka ti su se porezi plaćali u novcu; tim novcem 
kralj je plaćao vojsku i činovnike, ne oviseći tako isključivo o feudalnim uslu- 
gama. U doba Henrika II (1154—1189) prihodi u tekućem novcu znatno su se 
povećali zbog sve veći sudskih globa koje su izricali kraljevski sudovi i 
poreza na pogodbu, koje je kralj ubirao od gradova u zamjenu za ograničenu 
samostalnost. Iako su engleski gradovi bili manji i malobrojniji od francuskih 
komuna, a cijelo kraljevstvo manje bogato i od same Lombardije, engleski je 
vladar bio najredovitiji platiša katoličke Evrope. 

Najzad — a to je možda bila i njezina najveća sreća — Engleska je bila 
jedina evropska monarhija koja sto i pedest godina nije na svojoj zemlji imala 
opasnih neprijatelja. Skandinavci nisu više upadali, a Walešani, Škoti i Irci 
bili su preslabi da bi značili pravu opasnost. Francuski kraljevi napadali su, 
doduše, povremeno kontinentalne posjede svojih strašnih susjeda, ali nijedan 
od njih, prije Filipa Augusta, nije bio dostojan protivnik. 


Engleski kraljevi bili su odviše sigurni na svome otoku a da bi se morali 
brinuti zbog kakve nedaće u Francuskoj. Njihovi najjači protivnici u XI sto- 

Od vrhunca do pada, od pada do ravnoteže. Obrazovanošću i inteligen- 
cijom, drskošću i naprasitom ćudi, Henrik II zaslužuje da ga usporedimo 
s njegovim velikim suvremenikom Fridrikom Barbarossom. Suprotno Fridriku, 
koji je svojim uzaludnim pokušajem da pokori Italiju ubrzao rasulo Njemačke, 
Henrik je ojačao englesku monarhiju, iako je veći dio vremena posvetio fran- 
cuskim feudima. To mu se i isplatilo, jer je s Normandijom, koju je naslijedio 
po majci, s Anjouom, naslijeđenim Od oca, i Akvitanijom, koju mu je žena o 
donijela u miraz, Henrik II postao gospodarom polovine Francuske. Njegov 
"kontinentalni posjed protezao se od La Manchea do Pireneja i Centralnog 
masiva; bio je veći i napučeniji od otočnog kraljevstva. Na nesreću, svaki 
francuski feud imao je svoje teške probleme, a svaki problem stvarao mu je 
nove neprijatelje. 

Neumoran vojnik i sposoban državnik, Henrik je imao vremena da se 
pripremi za osvajanje i ostalih dijelova britanskog otočja. Poraženi škotski 
kralj morao mu se pokoriti, a isto tako i neki irski plemići, dok su se neki 
njegovi vazali ušančili kod Dublina i tako stvorili engleski mostobran zaštićen 
»palisadom« (kako su kasnije govorili). U Francuskoj nije uspio ostvariti vje- 
kavni san akvitanskih vojvoda: prisiliti toulouške grofove, svoje formalne 
vazale, na stvaran vazalitet, ali je barem sačuvao ono što je imao na početku 
svoga kraljevanja. Rezultat je mogao biti još i uspješniji da se u posljednjim 
godinama njegova života nisu protiv njega pobunili vlastiti mu sinovi. 

Naslijedio ga je sin mu Rikard Lavljeg Srca, koji je deset godina svoje 
vladavine proveo kao vitez lutalica u potrazi za pustolovinama. Svojom drsko- 
šću i okrutnošću bio je dostojan protivnik caru Henriku VI. Nije bio tako 
uporan kao Henrik VI. i Filip August, pa je svojim hirovima stvorene gordijske 
čvorove presijacao mačem kojemu nije bilo ravna u doba feudalizma. Truba- 
duri su ga slavili kao kraljevića slična njima, koji je čak pisao dobre stihove (ili 
su ih za njega pisali drugi). Dakako, više se čudimo velikim svotama novca koje 
je Rikard dobio novim nametima u Engleskoj, a da nije ni stupio u nju. Za tu 
fiskalnu akrobaciju, međutim, zaslužni su baruni i svećenici, činovnici državne 
riznice, koju je tek uredio njegov otac. s 

Jedinstvo kraljevstva izdržalo je još i težu fiskalnu politiku Ivana bez 
Zemlje (ili »Tupi mač«, kako su ga nazvali zbog njegove vojnička nesposob:__ 

nosti), ali se ona okrenula protiv njega. Njegovi prethodnici povrijedili su 
više puta feudalne ugovore što su ih povezivali s engleskim podanicima i s fran- 
cuskim vladarom, ali su se svojom ratničkom i političkom mudrošću znali 
uvijek iskupiti. Imali su sreću što se nisu sukobljavali s jakim protivnicima, 
osim možda s Becketom. Osim toga, njihovi protivnici nisu još bili načistu 
dokle seže vlast jednog feudalnog vladara. Za vrijeme kralja Ivana sve je bilo 
jednostavno. 

Kao vazal Filipa Augusta, Ivan se izložio opasnosti da bude suđen zbog 
izdaje. Francuski vladar uspio je ovaj put ostvariti svoja vladarska prava i 
iznenada zauzeti Normandiju i Anjou, te ih pripojiti vlastitom posjedu. Kao 
engleski kralj, ivan je prekršio zakletvu koju je položio prilikom krunidbe. 
Istina, ta zakletva (još i danas obvezna za engleske kraljeve) bila je u početku 
samo neodređena verbalna obveza na očuvanje mira i pravednosti. Zakletva je 
bila popraćena, još od Henrika I, i pismenom obvezom, također neodređenom 
i nejasnom. Ali što je kralj bio stroži i pravedniji, to su ga vazali u tome 
nastojali što više sputati. Porazi u Francuskoj potkopali su ugled Ivanov. 
Oluja, koja se odavno spremala, oborila se na kralja čim se sukobio sa crkvom 
— sa crkvom kojom je u Rimu upravljao Inocent III, a u Canterburyu Stephen 

Langton, obojica izvanredni ljudi — i odnijela ga sa sobom nakon ponovnog 
poraza kod Bouvinesa. Pedesetak engleskih baruna, mnogi velikodostojnici, 
građani Londona i princ Llewelyn Veliki iz Walesa ujedinili su se protiv 
Ivana i u lipnju 1215. godine prisilili ga da potpiše »Veliku povelju sloboda«, 
Odmah nakon toga Ivan je povukao svoj potpis, ali ga je dvije godine nakon 
toga zatekla smrt. Sad su baruni mogli potvrditi »Veliku povelju«, Magnu 
Chartu (ili Magnu Cartu, po uobičajenoj ortografiji). 

Današnji će se čitalac možda začuditi što je taj feudalni dokument, u 
kojem se općenite klauzule miješaju bez primjetnog reda s vrlo podrobnim 
klauzulama, postao temeljni kamen najuzornijeg predstavničkog sustava. 
Magna Charta je doista slavan dokument, osobito zbog onoga što se na njezi- 
nim temeljima kasnije izgradilo. N jezin sadržaj ne razlikuje se mnogo od onog 
što su obećavali i drugi kraljevi gotovo u isto vrijeme. Međutim, ako je pom- 
njivo proučimo, opazit ćemo i neke pojedinosti koje drugi dokumenti nemaju. 
Vazali se obvezuju da će podržavati pravedne odluke kralja, a boriti se protiv 
njegove nepravde i nepridržavanja vlastitih zakona. Izravna zaštićenost 
svećenstva i građanstva izražena je, doduše, prilično neodređeno, ali je mini- 
mum neizravne zaštite osiguran cijelom stanovništvu: kralj ne može povećati 
feudalne namete ni u vesti izvanredne poreze bez suglasnosti onih na koje 
se ti porezi odnose. To su već prvi začeci velikih ustavnih principa, a u isto 
vrijeme i dokaz spremnosti na ustupke koji će podanike pridobiti za suradnju 
s kraljem, uz uvjet da ne zlorabi svoju vlast. 

Koje li razlike između povratka Filipa Augusta nakon Bouvinesa i 
povratka Ivana bez Zemlje! Francuski seljaci posipali su cvijećem i vinovim 
mladicama put kojim je prolazila vojska, a pariški sveučilištarci slavili su taj 
događaj osam dana. Iako bez potrebne administrativne i pravne pripreme, na 
području još uvijek uskom, ipak se nazire francusko nacionalno jedinsivo. 
Tom jedinstvu nisu smetale slobode komuna i vazala koji su pomagali kralja. 
Taj trijumf mogao je ipak kralja potaknuti na apsolutizam. U Engleskoj, na- 
protiv, žive snage već ujedinjenog kraljevstva nanijele su kralju teško poni- 
ženje, ali su se zaustavile u pravi trenutak i udarile temelj novom jedinstvu, 
vrlo elastičnom i sposobnom da se suprotstavi svakoj nevolji. 


5. 
Sile drugoga reda 


Ako časkom ostavimo po strani nezavisne gradove, kojih su problemi bili 
sasvim drukčiji od problema zemaljskih država, ostaje nam samo da se leti- 
mično osvrnemo na neke drugorazredne sile, kao što su skandinavska, iberska 
i sicilijanska kraljevstva. Sve druge državice, keltske i one istočnoevorpskili 
zemalja (koje izlaze iz okvira našeg proučavanja), imale su mnogo manju 
političku i vojnu ulogu nego četiri već spomenute; uza sve to, pridonijele su 
bogatstvu evropske civilizacije, ali se, na žalost, moramo ograničiti na površan 
pregled njihove povijesti. 

Dva su nedostatka koja objašnjavaju djelomično (ali samo djelomično) 
njihovu neznatnu ulogu: njihova udaljenost od središta katoličke Evrope i 
mali broj pučanstva u usporedbi s Francuskom, komunalnom i papinskom 
Italijom, Njemačkom i Engleskom. Ali je potrebno ipak istaknuti da ni 
Engleska ne bi bila velika sila da nije imala izvanredno sposobnu vladu. Kra- 
ljevina Engleska, bez francuskih feuda, nije bila ni veća ni napučenija od 

Sicilije, pa ako je Sicilija bila periferna država s obzirom na Francusku, onda 
je to bila i Engleska s obzirom na Rim. ' 


— Kraljevina Sicilija. Često se Normane Sicilije uspoređuje s Normanima 
Engleske, a Roberta Guiscarda s njegovim suvremenikom Vilimom Osvajačem 
Zapravo, sličnost je samo prividna. Vilim je bio moćan normandijski vojvoda 
i prije nego što je prešao morski tjesnac da postane kraljem već postojećeg 
kraljevstva; Robert je pak bio jedno od dvanaestoro djece malog vazala kad 
se uputio, kao i ostali pustolovi, da traži sreću na dalekom jugu. Od papinske 
investiture 1059. godine, koja je ozakonila njegova osvanja, i one iz 1139. 
godine, koja je značila potpun trijumf njegova nećaka Ruđera II, prošlo je 
osamdeset godina — gotovo cijelo jedno stoljeće sukoba i borbi ustanaka i 
gušenja ustanaka, ali isto tako i mudrih popuštanja i strpljivosti. Umjesto da 
se uklopi u već postojeće kulturno-političko jedinstvo, kao, na primjer, anglo- 
sasko kraljevstvo prije 1066. godine, sicilijansko kraljevstvo spojilo se s kon- 
glomeratom starih suverenih država (s langobardskim kneževinama Beneventa 
Salerna i Capue, te sa sicilijansko-muslimanskim emiratima), s provincijama 
koje su se odvojile od Bizantskog Carstva, s autonomnim gradovima kao što 
su Amalfi, Gaeta i Napulj, koji su se stoljećima mrzili. —= 

Kršćani protiv muslimana i Židova, Grci protiv Langobarda, Arapi protiv 
Berbera, građani protiv seljaka, feudalno plemstvo protiv slobodnih gradova! 
Normanski vladari morali su biti vrlo taktični i uporni da izglađe sve te 
sukobe i usklade različite interese. Izvan svojih granica morali su se braniti 
od moćnih neprijatelja, kao što su bili njemački carevi, i agresivnih protektora 
kao što su pape. Kao da im ni to nije bilo dosta, pa ih je ambicija i osvajački 
zanos tjerao da napadnu Bizantsko Carstvo na Balkanu, muslimanske države 
u Africi, te islamske i kršćanske snage u Svetoj zemlji. 

Ipak je ta etnička i kulturna šarolikost bila izvorom bogatstva, a veliki 
apetit znakom snage. Nedvojbeno je da su pohvale velikog arapskog geografa 
Idrisija, upućene njegovim normanskim mecenama, pune laskanja i pretjeri- 
vanja, ali je činjenica da se na početku XII stoljeća normansko kraljevstvo 
svojim neobičnim sjajem, isticalo na sivom nebu katoličke Evrope i da je 
Palermo, veličinom i raskoši, nadvisio sve gradove kršćanskog Zapada. Nigdje 
nije bilo tako bujne i raskošne umjetnosti, nigdje takvih skupova učenih ljudi 
takve mnogojezične administracije, sposobne da se prilagodi najrazličitijim 
običajima. Š ! 

, Kao što sicilijanski umjetnički spomenici iz doba Normana obuhvaćaju 
bizantske mozaike, arapske dekoracije, langobardsku i anglo-francusku arhi- 
tekturu, tako se i financijski ured, koji odgovara engleskoj državnoj riznici 
nazivao u Siciliji dohana (od arapskog diwan). Imali su po dva pododsjeka, 
a secretis i baronum, što podsjeća na carsku bizantsku blagajnu i anela hor 
manske feudalne financije. Sicilijanski kralj grabio je odasvud sve što je naj- 
bolje bilo. Živio je raskošno kao kakav istočnjački vladar, a svoje dugove je 
plaćao in aurum tarenorum, jedinim zlatnim novcem koji se kovao u Italiji 
prije 1252. godine. Osvojio je svoje kraljevstvo na način barbarskog razboj- 
ničkog poglavice, tražio pokornost kao kakav rimski imperator, a zahtijevao 
vjernost kao feudalni vladar. Pri koncu XII stoljeća bilo je kraljeva, kao 
što su Vilim Dobri i Tankred, koje su podanici vrlo voljeli. Bilo je prekasno 
spriječiti Henrika VI i njegove »barbare« (kako ih naziva Ugo Falcando, sici- 
lijanski povjesničar toga doba) da osvoje kraljevstvo, ali je još uvijek bilo 
vremena da se Fridrik TI, sin njemačkog cara i sicilijanske kraljice, pridobije 

za ideju da premjesti središte »rimskog« carstva u srce talijanskog Sredo- 
zemlja. 


Skandinavska kraljevstva. U postojbini Normana, na drugom kraju 
Evrope, države koje danas tvore skandinavsko trojstvo teško su se i polako 
organizirale. Kao i primitivna Germanija, tako je i poganska Skandinavija 
odabirala svoje vojskovođe iz onih obitelji koje su sebe smatrale potomcima 
bogova i čarobnjaka. Od njih su proizišle tri kraljevske dinastije koje su saču- 
vale krunu sve dok se nisu ugasile. Danci i Norvežani su je sačuvali sve do 
XIV stoljeća. Međutim, oni su se morali dugo boriti dok se nisu nametnuli 
nediscipliniranim narodima. 

U početku vladar je crpio svoju moć iz svog neposrednog i golemog po- 
sjeda. Prihodi su mu služili za održavanje oružanih skupina koje su bile 
mnogobrojnije nego što su bile one najmoćnijih njegovih podanika. Bio je 
zato u stalnoj opasnosti da ga netko ubije ili ukloni ako bude radio bez pri- 
stanka mjesne ili pokrajinske narodne skupštine (thing). Na Islandu i na 
Grenlandu generalna je skupština (althing), sve do XIII stoljeća, bila bez 
kralja. I takva, gotovo apsolutna anarhija, smetala je nekim potomcima pioni- 
ra koji su, želeći živjeti bez ikakve kontrole, tražili raj individualizma u 
arktičkoj pustoši, među ledenjacima i vulkanima. 

Kako se u Danskoj, Norveškoj i Švedskoj pučanstvo sve više množilo, a 
društvene veze postajale sve čvršće, to se i kralj malo-pomalo nametnuo pre- 
tvorivši svoju oružanu tjelesnu stražu u polufeudalnu vojsku koja se osla- 
njala na crkvu. Razvoj kršćanstva tekao je sporo; tek pri koncu XI stoljeća u 
Švedskoj je bio porušen veliki poganski hram u Uppsali, poznat zbog prino- 
šenja ljudskih žrtava. Zahvaljujući nastojanjima jednog nadbiskupa koji je 
bio oženjen i imao djece, gregorijanska reforma u Danskoj utrla je sebi 
put tek oko polovine XII stoljeća. Taj isti nadbiskup, Apsalon, iskoristio je 
neprilike Fridrika Barbarosse nakon Legnana i nagovorio svoga kralja da mu 
otkaže feudalnu podložnost na koju se Danska zaklela carstvu. 

Moglo bi se pomisliti da su sjeverni narodi, kojih su se izdaci odvojili od 
rodnog stabla i uspješno presadili u Englesku, na Siciliju i u Rusiju, mogli 
mnogo više pomoći rodnoj grudi, koja je, na kraju, pala pod skrbništvo jedne 
snažne monarhije. Nikako. S ekonomskog gledišta Skandinavija je ostala 
u biti zemlja siromašnih seljaka. Otkad su prestale vikinške ekspedicije sma- 
njio se i priliv pljačke i drugih dragocjenosti; mirnodopska trgovina slabo se 
razvijala, a ono malo gradova bilo je neznatne veličine. S političkog gledišta 
Danska i Švedska uspjele su se nešto proširiti duž istočnog Baltika, a Norveška 
je samo nominalno bila gospodar nekoliko zapadnih skandinavskih kolonija 
(Islanda, Grenlanda, Orkneyja, Hebrida, otoka Man). Prestalo je vrijeme velikih 
pobjeda. Umjetnost je izgubila svoju sirovu ali snažnu originalnost i uklopila 
se u periferni romanički stil (kasnije i gotski). Motivi provansaiske poezije 
prodrli su, doduše, i u tri skandinavska kraljevstva, ali najbolja književna 
djela napisana su ipak u »republici« islandskoj, većinom s tradicionalnim 
temama ranog srednjeg vijeka. 

Moramo li, dakle, zaključiti da genij skandinavskog naroda nije mogao 
trpjeti stegu središnje vlasti? Radije ćemo kazati da je stanovništvo bilo raštr- 
kano i tako dugo ostalo, pa je vladarima bilo lakše ugušiti svaku individualnu 
inicijativu negoli je iskoristiti za svoje dobro. Arhaična i folklorna umjetnost 
i književnost Skandinavije nije mogla zadržati svoju originalnost u plimi 
evropske kulture koja je zapljuskivala i te obale. 

Iberski poluotok — »povijesna zagonetka«? Mnogo je teže objasniti 
spori razvoj iberskih država. Jedan suvremeni španjolski učenjak naziva tu 
činjenicu »povijesnom zagonetkom«. U X stoljeću činilo se da poluotok kreće 
prema sjajnoj budućnosti. Istina je da je tadašnji kordobski kalifat, gospodar 
četiriju petina poluotoka i velikih suparnik bagdadskog kalifata i Bizanta, 
zasjenio sve kršćanske sjeverne državice. Ali njegova snošljivost prema dru- 
gim »narodima Knjige« (kršćanskim i židovskim podanicima), osiguravala je 
svima pravedan udio u ekonomskom i intelektualnom blagostanju jedne 
mnogo naprednije države nego što su bili njezini katolički susjedi. 

Što se tiče kraljevstva Asturije i Leona, ono je baštinilo najsnažnije karak- 
teristike vizigotskog kraljevstva i popravilo svoje najveće slabosti. U tim 
vrletnim predjelima kantabrijskih i pirenejskih planina kler se nije miješao 
u politiku, nediscipliniranost plemstva i neprijateljstvo prema Židovima znatno 
se smanjilo, opasno propadanje gradova zaustavilo, se a životni uvjeti seljaka 
su se poboljšali. Kralj je imao neku vrstu protektorata nad kršćanskim drža- 
vicama što su nicale duž sjeverne granice kalifata. Iako je imao manje poda- 
nika nego neki francuski vojvode, volio je sebe nazivati »carem po milosti 
božjoj«, a mnogi su mu proricali da će »uskoro zavladati cijelom Španjol- 
skom«. 

Tako je borba muslimana vratila kralju njegovu staru funkciju vojsko- 
vođe-osvajača i djelitelja ratnog plijena, kako u samom kraljevstvu tako i 
u satelitskim državama. Svaki komad nevjerničke zemlje morao je ponovo 
biti naseljen, obrađen i, na svaki način, vojnički branjen. Neprestana zajed- 
nička opasnost smanjila je socijalne razlike i nametala opću suradnju. Još 
na izmaku IX stoljeća, kad je grof od Barcelone želio privući kolone u svoj 
dvorac Cardona, ponudio je slobodu svim robovima, preljubnicima i zločin- 
cima, koji se odazovu njegovu pozivu. U Portugalu se dugo vremena, uz 
zvukove roga, dijelila napuštena zemlja svakome tko je želio da je obrađuje. 
Sporo i ometano napredovanje kršćanske »reconquiste« na cijelom poluotoku 
nije bilo povjereno toliko brzim i pokretnim trupama, koje su se smiono 
zalijetale u srce neprijateljskog teritorija, koliko emigrantima koji su osni- 
vali nova naselja blizu granice. 


Početni zamah i kasnije usporavanje. U početku su Kastilija i Katalonija 
značile »zemlju dvoraca«, ali iberski dvorac podsjeća, više nego feudalni, na 
poljoprivredni gradić s njegovim gradskim ponosom, njegovim slobodnim 
vlasnicima i skromnom grupicom zanatlija i trgovaca. Kralj je svojom vlašću 
ograničavao autonomiju svakoga grada, ali je jamčio za njegove povlastice 
(fueros), štitio ga od pohlepe njegovih suparnika i branio od ambicioznih 
plemića. 

Plemstvu su pripadali »bogati ljudi« (ricoshombres), »sinovi poznatog 
oca«, ili, točnije, »posjednici« (hidalgos). Ono je u cjelini bilo presiromašno 
da bi se moglo mjeriti s kraljem; plemstvu se više isplatilo da bude u kraljevoj 
službi. Često prorijeđeno ratom, redove plemstva popunjavali su hrabri seljaci 
i francuski pustolovi. Najslavniji među ovim posljednjima bio je Henrik Bur- 
gundski, koji se oženio s kćerkom kastilijskog kralja i pri koncu XI stoljeća 
utemeljio portugalsko kraljevstvo. 

Rasulo kordobskog kalifata ubrzalo je napredovanje reconquiste. Pove- 
ćanje kršćanskih država, iako je uvećalo njihova bogatstva, imalo je neobičnu 
posljedicu: oslabilo je kraljevu moć. Velike udaljenosti u tako rijetko naselje- 
noj zemlji otežavale su prenošenje i izvršavanje zapovijedi. Tako se, malo- 

-pomalo, patrijarhalna monarhija pretvarala u feudalnu. Nema sumnje da je 
i primjer Francuske, jedine kršćenske zemlje koja je graničila s Iberskim 
poluotokom, utjecao u tom pravcu. Ali južno od Pireneja otpor protiv kraljev- 
ske vlasti izvorno se očitovao u Cortesima. Ti nerazvijeni ustavni organi, u 
kojima su predstavnici autonomnih gradova sjedili zajedno s plemićima i 
s visokim klerom, nastali su iz plemićkih skupština prije konca XII stoljeća 
(u kraljevstvu Leon već od 1188. godine) i bili preteče za cijelo stoljeće prvog 
engleskog »parlamenta«. 

Unatoč tim prednostima — kojima treba dodati prvorazredan kulturni 
razvitak — iberske su države, u osvit XIII stoljeća, prešle s avangardnih na 
retrogradne pozicije katoličke Evrope. U toku cijelog X i u velikom dijelu 
XI stoljeća one su bile kulturnije, bogatije, uređenije od svojih susjeda, ali 
nisu znale iskoristiti do kraja priliku koju im je nudio opći napredak. Oko 
godine 1200. njihovi gradovi (osim, možda, Barcelone) bili su inferiorniji 
talijanskim i flamanskim gradovima u trgovini, industriji i u intezitetu poli- 
tičkog života. Zemljoradnja je gotovo posvuda bila manje produktivna nego 
francuska i engleska, a pokret za oslobođenje kmetova, koji se tako rano 
javio u Kataloniji (IX stoljeće), usporeno je tekao u XIII stoljeću. Tako su 
Toledo i Cordoba bili intelektualni svjetionici u tami X stoljeća, prva sve- 
učilišta nisu nastala u Salamanci ili u Lisabonu-Coimbri, već u Bologni i u 
Parizu. 

I s političkog gledišta zastoj je bio očit. »Pet kraljevstvaa: Kastilija, Lećn, 
Navarra, Aragon i Portugal nisu htjeli više priznavati vlast kralja »imperatora«. 
Unatoč bliskim rodbinskim vezama tih pet dinastija svaka je od njih pronala- 
zila saveznike prema prilikama, čak i među muslimanima. Reconquistu je u 
dva navrata zaustavila islamska protuofenziva, iako se činilo da je pri koncu 
XI stoljeća bila vrlo blizu svome ostvarenju, Najprije su Almoraviđi, a zatim 
i Almohadi doveli iz Afrike svježe i fanatične snage u pomoć svojim španjol- 
skim istovjernicima koji su bili profinjeniji, ali isto tako i pomireniji s pora- 
zom. Istina, godine 1212. tri su udružena kršćanska kralja izvojevala kod 
Las Navasa de Tolosa odlučnu pobjedu nad Almohadima, ali je uspjeh došao 


prekasno. 


Dugotrajan rat. Došao je prekasno: nije li baš u tome ključ rješenja 
španjolske »povijesne zagonetke«? U početku je reconquista potaknula obnovu 
iberskih naroda, ali kad se obnova otegla stoljećima, ona im je iscrpla velik 
dio snaga, koje su drugi narodi iskoristili za vlastitu izgradnju. Mnogi su se 
ljudi naučili — da se poslužimo riječima Cantar de mio Cid — »zasluživati 
svoj kruh otimajući ga drugima«. Osim toga, ta dugotrajna borba onemogu- 
ćavala je stapanje pobijeđenih i pobjednika. 

Možda bi to stapanje pod okriljem islama i bilo moguće u X stoljeću, 
ali nije bilo više vremena da se izvrši. Pod okriljem kršćanstva ono se moglo 
ostvariti u drugoj polovini XI stoljeća, kad se Alfons VI Kastilijski proglasio 
»carem dviju vjera« i uspostavio srdačne odnose sa seviljskim emirom, a 
prema Židovima bio vrlo tolerantan. A onda je i katolike i muslimane povukla 
međunarodna struja križarskih ratova i jihada (muslimanska antikrižarska 
vojna), koje su ponovo rasplamsale neprijateljske strasti. Povoljan trenutak 
je propušten! Istina, sve do konca srednjega vijeka bilo je i prosvijećenih 
ili ciničnih vladara, koji su se i dalje okruživali inovjernim intelektualcima 
i bankarima; bilo je pojedinih građana koji su pružali ruku svojim bližnjima 
bez obzira na vjeru; bilo je vjerskih manjina koje su živjela razmjerno sigurno, 

iako izložene sve strožim ograničavajućim mjerama. Unatoč tome, za Židove 
i muslimane epilog je bio uvijek isti: ako se nisu na vrijeme pokrstili, morali 
su bježati ili su bili protjerani. 

Bilo bi besmisleno kriviti iberske narode više nego druge što su upali 
u zabludu zajedničku većini Evropejaca srednjega vijeka, ali je očito da su 
najteže posljedice snosili oni. I po broju i po kulturi španjolski portugalski 
inovjerci zauzimali su važne društvene položaje. Bez njih obnova zemlje ne 
bi bila moguća. Tomu se nije moglo doskočiti ni useljavanjem neiberskih 
kršćana, ni »dobrovoljnim« obraćenicima (uostalom, i obraćeni Mauri bili 
su protjerani iz Španjolske, osim iz Portugala). Što je »pet kraljevstava« više 
ograničavalo slobode vjerskim manjinama, to više je slabila i suradnja bez 
koje se nije moglo biti. Kada su ih protjerali, nastala je takva praznina u 
vlastitim redovima da je nikad više nisu mogli popuniti. 


6. 
Sukob Zapada i Istoka 


Vjerska nesnošljivost imala je poraznije posljedice na istoku katoličke 
Evrope nego na zapadu. U toku dvaju stoljeća križarskih ratova ljudi svih 
klasa pružili su mnogo primjera hrabrosti, odanosti i požrtvovanja. Davali 
su svoju krv i novac, uvjereni da obavljaju veliko bogoljubno djelo radeći 
na širenju vjere. Na nesreću, taj i toliki napor urodio je samo jednim trajnim 
rezultatom: propašću bizanskog kršćanstva, fanatizmom muslimanskog pra- 
vovjerja i pojačanim evropskim antisemitizmom. 

Možda će se ovaj sud o najslavnijem srednjovjekovnom pothvatu činiti 
prestrog. Zar odavno ne tvrdimo da je velika zasluga križarskih ratova obnav- 
ljanje ekonomske i kulturne razmjene između Istoka i Zapađa, te pobjeda 
viteških i evanđeoskih ideala u do tada pospanoj Evropi? 


Izbježiva, ali neizbjegnuta mržnja. Nitko ne dvoji da se za vrijeme 
križarskih ratova napredovalo u svim pravcima. Ali križarski ratovi nisu bili 
uzrok nego posljedica toga napretka. Umjetnički i književni utjecaji, filozof- 
ski i znanstveni prijevodi, vjerskih idealizam i trgovačka izmjena roba, nisu 
započeli s Gotfridom Bouillonskim. Prva križarska vojna rezultat je gregori- 
janske reforme u razdraženoj atmosferi zbog svećeničke korupcije. Križarski 
se ratovi ne bi mogli ni zamisliti bez talijanskog trgovačkog i pomorskog 
ratnog iskustva, bez velikog broja vojnika (kao posljedice porasta pučanstva), 
bez političke razvijenosti Francuske i bez nabujalih snaga Evrope. Te činjenice 
ubrzale su i proširile ponovni dodir s Istokom, pa je Zapad stekao dragocjeno 
iskustvo i za druga velika dostignuća, kao što su ekspancija i prekomorska 
kolonizacija. Ali to je iskustvo bilo zagorčeno dubokom mržnjom. 

Bi li ta mržnja bila tako duboka da je nisu toliko zatrovale križarske 
vojne? Teško je u to vjerovati. Dakako, neprijateljstvo prema Židovima, musli- 
manima i Bizantu postojalo je i prije, ali se nikad nije očitovalo kao sveti 
i trajni međunarodni pothvat. Taj rat se, dakle, razlikovao od prijašnjih ratova 
i krvoprolića ne samo među inovjernim narodima nego i među samim katoli- 
cima. »Mi poštujemo istog Boga, iako na različite načine«, piše Grgur VII 
emiru u Bugiji, u sjevernoj Africi. »Duboko smo potreseni nesrećama koje 
su pogodile veliko carstvo«, govorio je vjernicima, pozivajući ih da pomognu 

bizantskom caru, ali ne u Jeruzalemu, koji mu više nije pripadao, nego u Maloj 
Azili koju su pustošili Turci. Sam Grgur VII okružio se novoobraćenim židov- 
skim bankarima, a njegov prethodnik, Aleksandar II, ustao je u obranu neo- 
braćenih Židova Narbone i Beneventa, a protiv njihovih progonitelja. Takvo je 
bilo držanje papa reformatora uoči prvog križarskog rata: u skladu s tradi. 
cionalnom antimilitarističkom politikom prvobitne crkve, prožetom novim 
radikalnim strujama, s dubokim uvjerenjem da će se dragovoljno obraćenje 
Židova dogoditi malo prije Posljednjeg suda. Naravno, nisu svi tako mislili, 
ali ih je bilo dosta, osobito u najneporočnijim dobronamjernim krugovima. 
Neprekidan razvoj kulture i trgovine mogao je olakšati susrete ljudi dobre 
volje. 

Kako se onda dogodilo da su ti križarski ratovi — koje su mnogi suvre- 
menici uporno nazivali »putovanjima u Jeruzalem«, ili »proputovanjem kroz 
Svetu zemlju« (tj. hodočašćem) — pretvorili u okrutni rat? Problem, ako se 
to može nazvati problemom, nije zaslužio toliko raspravljanja među suvre- 
menim povjesničarima. Uzaludno je svako nastojanje da se vjerski motivi 
odvoje od političkih i ekonomskih pobuda — većina križara ne bi znala reći 

koji je od tih dvaju poticaja odlučniji. Upravo to poklapanje materijalnih 
interesa i vjerskih ideala izazvalo je i učinilo popularnim križarske ratove. 
Sasvim je prirodno da se vjerski rat izrodi i postane nemilosrdan. Ono što 
karakterizira križarske ratove nije razlika između obećanja i ostvarenja, nego 
njihov opseg i polet. Unatoč partikularizmu, križarski su ratovi okupili dobro- 
voljce iz svih katoličkih zemalja za jedan pothvat koji se u početku činio 
više božanskim nego ljudskim — Gesta Dei per Francos, kako ga naziva jedan 
francuski povjesničar. 

Općinjeni tim mitom, neki moderni pisci nisu znali lučiti normalne pojave 
jedne epohe, sasvim različite od naše, od patoloških pojava kolektivne histe- 
rije ili individualnog zločinstva. Zato su se oglušili ne samo na svaki glas koji 
nije dolazio iz katoličkog Zapada nego i na one zdravorazumske riječi kojih 
je uvijek bilo među zapadnjacima. Njihovi junaci su »mali ljudi«, tj. egzalti- 
rane mase, koje nisu razlikovale kršćane istočnog obreda od nevjernika, obične 
promatrače od vojujućih neprijatelja, drsku improvizaciju od hrabrog pouzda- 
nja u božju pomoć. Oni su smatrali da je taj »narodni križarski rat« odvratio 
»barunski križarski rat«, koji je blagoslovio i vodio papinski legat, od nje- 
govih uzvišenih ciljeva. Nastojanja vođa da se drže razmjerno stvarnog i 
ostvarivog programa određivala bi sebičnost i želja za dobili. Što se tiče trgo- 
vaca pomorskih republika, tih starih zatočnika kršćanskih granica, koji su 
hijeli da Sveta zemlja, vraćena kršćanstvu s njihovom pomoći, bude most 
prema stranom svijetu, oni su za njih ništa manje nego srednjovjekovni 
»trgovci topovima«! 

Takvo samovoljno tumačenje, kada nije ublaženo istinskom suzdržljivo- 
šću, ne samo da je netočno nego je i anakronistično. Lako je simpatizirati 
s naglim i sentimentalnim ljudima protiv hladnih račundžija kad nas poslje- 
dice izravno ne dodiruju. Zanosno je slušati riječi ekstremista, ali se treba 
prije uvjeriti jesu li u pravu. Baš zato što su križarski ratovi djelovali na 
maštu masa, njihova je kronika puna netočnih podataka. Nije istina, na 
primjer, da je car Aleksije Komnen pisao pismo u kojem traži pomoć Zapada, 
nego je Bizant samo želio regrutirati određen kontigent plaćenika. Isto su 
tako i vijesti uoči prve križarstve vojne (koje se još i danas nalaze u nekim 
udžbenicima) o navodnom zlostavljanju hodočasnika od strane muslimana 

Hvale djevici Mariji, podjela juhe i cipela siromasima (minijatura iz Statuta 
internata Ave Maria de Hubant u Parizu, osnovanog godine 1346. za siromašne 
studente) 

Mučeništvo sv. Thomasa Becketa (biskupska mitra iz samostana u Selingen- 
stadtu) 
Povratak Milanaca iz bitke kod Legnana (1176) 


samo odjek dogođaja koji su se zbili sto godina prije kad je neki luckasti i 
okrutni kalif iz dinastije Fatimida nekoliko godina bjesnio protiv svakoga 
tko se opirao njegovoj volji. 


sNarodni križarski rate i »barunski križarski rate. Što se stvarno doga- 
đalo malo poslije nego što je papa Urban II objavio prvi križarski rat godine 
1095? U proljeće 1096. godine neki zanesenjaci okupili su grupe pustolova, 
seljaka i prosjaka te se uputili ne čekajući papin znak za polazak. Nešto prije 
toga isti takvi zanesenjaci postigli su znatne uspjehe u poljoprivrednoj kolo- 
nizaciji Evrope. Ali sami nisu mogli uspjeti u tako smionom i dalekom pot- 
hvatu kao što je osvajanje Svete zemlje. Za takav pothvat nije bilo dovoljno 
samo oduševljenje, čudo ili nebesko nadahnuće. 

Ti križari nisu stigli do cilja. Neki su se zaustavili u rajnskom području 
i upustili se u bliži, lakši i unosniji »sveti« rat: poubijali su sve Židove i njihov 
imetak podijelili s mjesnim barunima. Drugi su, pljačkajući i ubijajući, stigli 
sve do Mađarske, gdje su ih uništili razjareni stanovnici. Ostatak se probio 
sve do Carigrada. Car Aleksej nije ih očekivao, pa ih je prebacio u Malu Aziju, 
preporučivši im da ne izazivaju sukobe. Bizant se, u međuvremenu, djelomično 
oporavio od svih onih nedaća zbog kojih je Grgur VII izrazio svoje žaljenje: 
Aleksije je, naime, potukao svoje neprijatelje na Balkanu, zaustavio Turke i 
sakupio vojsku za protuofenzivu, uz pomoć redovite vojske sa Zapada koju 
su mu unaprijed bili najavili. Je li se mogao nadati da će »narodni križari« 
biti obazriviji prema nevjernicima nego prema kršćanskim Mađarima? »Sveta 
vojska« nastavila je pljačkati, i Turci su je lako uništili. 


Malo poslije, različitim putovima, stigoše u Carigrad četiri redovite voj- 
ske: provansalska, lotarinška, sjeverna francuska i normanska iz Italije. 
»Baruni« su postigli od Aleksija mlaku vojničku suradnju i potrebnu opskrbu 
zamjenu za feudalnu zakletvu na lojalnost po zapadnom običaju i obećanje 
da će Bizantu predati sve krajeve koje budu oteli Turcima. Tako je, prvi put 
u doba feudalizma, jedan ekspedicijski korpus mogao pune tri godine ratovati, 
sve do zauzeća Jeruzalema 15. srpnja 1099. godine. 


Ta se »barunska Ilijada« ne može ispričati u nekoliko redaka. Ne želimo 
kvariti sliku koju je u naše mladenačko sjećanje urezala legenda i poezija. 
Ako je križarima i pomoglo neslaganje maloazijskih Turaka s egipatskim 
Arapima, ako znamo da su bili svadljivi i nasilni, ipak su se pokazali izvan- 
redno hrabri i uporni. A kada se činilo da će hrabrosti i upornosti ponestati, 
tada su čudesa ponovo oživjela njihov zanos. Prešavši staru bizansku granicu, 
nakon što su iscrpli strpljivost svojih tvrdokornih saveznika, od uništenja 
su ih spasila pojačanja i opskrba koje su im morem poslale talijanske pomor- 
ske republike. Osvojivši Jeruzalem, svoju su pobjedu uprljali krvoprolićem 
stanovnika, koje je preuveličano sadističkim pretjerivanjem kakva ljetopisca. 
Rat, naime, nikada ne pruža lijepu sliku, ali se njegove grozote brzo zaborav- 
ljaju ako pobjednici znaju uspostaviti mir i obnoviti uništeno. 


Srednjovjekovna Amerika?  Uspostaviti mir i obnoviti uništeno! Je li to 
mogla učiniti šarolika vojska divljih i neukrotivih rainika, utaborena na 
rubu neprijateljskog svijeta, okružena podanicima kulturnijim nego što su 
oni, ali zato i vrlo različitim po jeziku i običajima? Križari nisu bez razloga 
bili nepovjerljivi prema domorocima, uključujući tu i nelatinske kršćane, 
tako da se nisu ni brinuli za njihovo obraćenje. Ostao im je samo jedan jedini 

put — snošljivost. To su, nakon kratkog kolebanja, i prihvatili, ali ne toliko 
da u upravljanje uklope i lokalni živalj. Iako je bilo pokojih mješovitih bra- 
kova i dosta pojedinačne suradnje, pobjednici se nisu željeli miješati s pukom, 
već ostati kao stalna okupatorska vojska. Pozvali su ipak useljenike iz Evrope, 
koji su im pomogli da u jeruzalemskom kraljevstvu, i njegovu zavisnom pod- 
ručju, stvore prvu evropsku prekomorsku naciju, neku vrstu embrionalne 
Amerike. 

Dvadesetak godina poslije osvajanja Foucher da Chartres, građanin toga 
novog svijeta, zanosno je pisao: »Već smo zaboravili našu staru domovinu..., 
ima ih koji posjeduju kuću i poslugu, koji su se oženili sa Sirijkom, Armen- 
kom, pa čak i pokrštenom Saracenkom ... Međusobno povjerenje zbližava i 
najrazličitije rase... Onaj koji je imao samo malo novca ovdje je stekao 
cijelo bogatstvo; onaj koji u Evropi nije posjedovao ni malo selo, na Istoku 
je postao gospodar čitava grada«. Prožet orijentalnom maštom, koje ni sam 
nije bio svjestan, Foucher se navikao pretjerivati. Zapravo, bogatstvo kolo- 
nijalne Palestine nije se moglo mjeriti s bogatstvom mnogih zemljama novo- 
kolonizirane Evrope, pa nije ni privuklo dovoljan broj useljenika. 

Potpuno je razumljivo da je Jeruzalem svojim egzotičnim plantažama 
i posredničkom ulogom u trgovini između Istoka i Zapada, kao i intenzivnim 
iskorištavanjem turista-hodočasnika, imao solidnu ekonomsku podlogu. Nje- 
gove ustanove, po uzoru na južnu Francusku, odražavale su ideale feudalizma, 
ali ne i feudalne anarhije: ako su vazali imali vrlo široku autonomiju i pravo 
da savjetuju kralja, koji se nije smio nekažnjeno na savjete oglušiti, kralj 
je imao vlast — iznimnu u Evropi — da, u slučaju potrebe, pozove pod oružje, 
na neodređeno vrijeme, sve svoje podanike, do posljednjeg podvazala. 


izbjeglice iz Velike Armenije (koju su Turci zaposjeli), i osobito s Bizantskim ` 
Carstvom, tom tvrđavom kršćanstva; na istoku i na jugu štitili su ga planinski 


vijenci Libanona i pustinja. 


Neuspjeh u Jeruzalemu, uspjeh na Cipru. Prekomorska Evropa mogla 
bi dugo živjeti da je potisnula svoj agresivan duh koji ju je i stvorio. Potomci 
Evropljana, rođeni u Siriji (Poulains — »ždrijepci« na modernom francuskom 
jeziku, ali etimologija nije sigurna), odlično su se prilagodili običajima i klimi 
zemlje. Iako su se odvajali od domorodaca, morali su ipak uspostaviti dobro- 
susjedske odnose s Bizantincima i muslimanima. Primjer je Bizanta pokazivao 
da se može boriti i s ograničenim ciljevima, a ne izložiti pogibelji koegzisten- 
ciju dviju velikih vjera, koje su bile prejake da bi mogle jedna drugu ugušiti. 
Bilo je jeruzalemskih kraljeva, kao što je Amalrik I, koji su znali iskoristiti 
suparništvo istočnih sila i postati prijeko potrebni i Egipćanima i Grcima. 

Nemilosrdna borba i ogorčena mržnja imale su strastvene pristaše u 
cijelom kraljevstvu. Militaristički redovi što su ih osnovali križari (templari, 
hospitalci, teutonski vitezovi), bili su svojim propisima gotovo obvezni na 
nepomirljivost, a povezivali su vjerske zavjete s viteškim pozivom. Ti redov- 
nici-vojnici nisu se, naime, isticali svojim svećeničkim dužnostima, ali su se 
znali dobro boriti, shvaćajući sveti rat kao jedini cilj. Osim toga, svake 
godine stizale su nove pridošlice, koje su iz svoga zavičaja donosile novi žar 
i nove predrasude, željno očekujući da speru svoje grijehe u nevjerničkoj 

krvi prije nego što se vrate u Evropu, ostavljajući »Žždrijepce« da se snađu 
kako znaju. 

Godine 1147. vijest o teškom porazu kršćanske vojske na perifernom 
području Svete zemlje izazvala je drugi križarski rat. Bernard iz Clairvauxa 
uložio je svu svoju snagu da ponovo rasplamti nekadašnji zanos. Sada je u 
rat krenulo manje odrpanaca i pustolova, a na čelu križara bili su francuski 
i njemački karljevi (Luj VII i Konrad III). Uz pomoć cara Manojla Komnena 
i »ždrijebaca« ta je ekspedicija mogla učiniti mnogo više nego prva križarska 
vojska, samo da je bila dobro vođena. Kako to nije bila, doživjela je potpun 
slom: dva su se kralja posvadila s Manojlom, izazvala veliku uzbunu među 
muslimanskim svjetom i vratila se neobavljena posla u Evropu. 

Unatoč svemu, jeruzalemsko carstvo živjelo je još četrdeset godina u 
razmjernom blagostanju. Istina je da se sada, umjesto malih suparničkih 
država koje su porazili prvi križari, protiv njih stvarala nova truko-egipatska 
sila; ali muslimani su dobro poznavali izvanrednu hrabrost franačkih vojnika 
i ne bi olako napali budno i jako kraljevstvo, pa su radije izbjegavali nepo- 
trebne provokacije. Tek 1187. godine ponovo je počeo sukob, izazvan eodgo- 
vornim ratnim činom nekog vazala jeruzalemskog kralja i templara. Saladin 
je diplomatskim putem uzalud tražio zadovoljštinu. Onda je prešao u napad 
1 potukao kršćansku vojsku kod Hattina. Budući da nije bilo dovoljno pomoć 
nih četa da začepe rupe na bojištu, muslimani su preplavili kraljevstvo, ponovo 
zauzeli Jeruzalem i odbacili kršćane sve do mora. Sve je bilo izgubljeno, osim 
nekoliko tvrđava. 


Da bi se situacija popravila, bio je potreban novi križarski rat. Taj su 
rat vodila tri vladara: Fridrik Barbarossa, koji je umro na putu, Filip August 
i Rakard Lavljeg Srca. Ova dvojica, potpomognuta talijanskom mornaricom, 
ponovo su povratila izgubljeno i, prije nego što su se vratila, osigurala su 
dug obalni pojas, a Jeruzalem prepustila Saladinu. Luka Akra postala je tako 
glavni grad »Jeruzalemskog kraljevstva«, okljaštrenog, ali još uvijek životnog. 

Gubitak na kontinentu nadoknadilo je — barem materijalno, ako“n€i 
moralno — stvaranje »latinskog« kraljevstva, s francuskim jezikom, na grčkom 
otoku Cipru. Taj je otok zauzeo samovljno Rikard Lavlje Srce i prodao ga 
templarima, koji su ga, opet, prodali jeruzalemskom kralju (pobijeđenom kod 
Hattina). Vojnici i trgovci sa Zapada, premda su se još čvrsto držali palestin- 
skog mostobrana, premještali su malo-pomalo svoje operativne baze prema 
otoku. 

Tako je Cipar postao velika prirodna tvrđava, okružena Sredozemnim 
morem, kojim su gospodarili kršćanski brodovi. Na tom razmjerno sigurnom 
mjestu križari su se ponovo prihvatili kolonizatorskih planova, koje na kon- 
tinentu nisu uspjeli ostvariti zbog vlastitih grešaka i zbog neprijateljskog pri- 
tiska. Svojim glasovitim vinogradima i plantažama šećera i prirodnog indiga, 
svojim lukama i sajmištima, gotskim crkvama i orijentalnim kućama, svojom 
profinjenom kulturom i ratničkim duhom, otok je bio naljepši i najtrajniji 
križarski uspjeh, najtrajniji — jer je ciparsko kraljevstvo nadživjelo jeruza- 
lemsko za nekoliko stotina godina. 


Navala na »bolesnog čovjeka«. Treći križarski rat zaustavio se prije Jeru- 
zalema. Najveći uspjeh toga rata nije bio protiv muslimana, nego protiv 
ciparskih Bizantinaca. Taj rat pružio je primjer koji se malo kasnije ponovio 
u mnogo većem opsegu. Naime, godine 1204. u Veneciji se, na putu za istok, 

ukrcala vojska sastavljena od baruna iz svih krajeva Evrope i jakog kanti- 
genta talijanskih mornara i vojnika. Četvrti križarski rat nije išao dalje od 
Carigrada, gdje se ostvario plan koji je već prije nagovijestio sve veće nepovje- 
renje zapadnjaka prema »opakim kršćanima« Bizanta: križari su opsjeli i 
zauzeli grčku metropolu, opljačkali je, kao da je to kakvo muslimansko leglo, 
a opljačkano carstvo podijelili. Dok su razbijene grčke snage organizirale u 
raznim perifernim pokrajinama »vlade u progonstvu«, dotle je u Carigradu 
osnovano slabašno »latinsko carstvo«. U drugim pokrajinama nicale su baru- 
nije i kneževine, a Mlečani su prigrabili većinu važnih trgovišta, zajedno s 
otokom Kretom i Negropontom. 

Bio je to velik skandal koji se mogao predvidjeti. Ima li smisla i danas 
postavljati pitanje odgovornosti? Ako je križarski rat imao za cilj oslobođenje 
Jeruzalema, pa onda »skrenuo«, odgovornost za to isključivo snose Mlečani. 
Oni su, naime, preuzeli troškove samo za jedan dio brodovlja, dok su drugi 
dali na kredit. Budući da nisu uspjeli utjerati novac, zahtijevali su od križara 
da im, umjesto novca, pomognu zauzeti Zadar, koji se odskora bio oslobodio 
njihove vlasti. Da je Carigrad bio samo jedna etapa, a ne i konačan cilj, 
sigurno ne bi bilo drugog definitivnog »skretanja«. U mnogim ratovima bilo 
je primjera zauzimanja neutralnih zemalja, kao baza za daljnje operacije, 
mada se obično okupatori trude da ne opljačkaju zemlju. Sigurno je da su 
organizatori četvrtog križarskog rata bili pozvani da posreduju u dinastičkim 
razmiricama Bizantskog Carstva i da su se već u početku tajno sporazumjeti 
da to iskoriste. Papa je to sigurno znao, ali na tu opasnost nije upozorio cara. 
Optužio je, dođuše, organizatore zbog »skretanja«, ali je ipak rado primio 
dio dobitka ustoličivši svoj poslušni latinski kler u buntovničkoj i šizmatičkoj 
prijestolnici. Mornari, vitezovi i vojničke rulje bili su ushićeni što mogu 
ispuniti svoj križarski zavjet prisvajajući dobra »opakih kršćana«, koji su bili 
bogati ali slabo naoružani. 

Možda su glavni krivci sami Bizantinci: zar nije velika krivica biti bogat, 
a ne biti naoružan? Nakon trijumfa u X stoljeću staro je carstvo neprestano 
propadalo. Njegovo seljaštvo bilo je još uvijek rađišno, a trgovci i obrtnici spo- 
sobni. Njih su pritiskali teški porezi, plemstvo ih je nemilice izrabljivalo, 
a Turci i Slaveni uništavali svojim neprekidnim napadima. Bizantsko Carstvo 
osobito je trpjelo zbog svoga konzervatizma, koji mu je u ranom srednjem 
vijeku omogućio premoć. U društvu koje naglo napreduje brzo prestignu 
onoga koji posustaje. Uoči križarskih ratova Bizant je već bio »bolesnik s 
istoka«, a da to ni sam nije znao. Kad su ga istodobno napali Turci u Maloj 
Aziji, a Normani u Evropi, bolesnika su još više ugrožavali njegovi saveznici: 
franački baruni prezirali su njegove običaje i ismijavali njegovu vojsku. 
Pomorske republike napadale su njegovu flotu i prisvajale trgovačku robu. 

Venecija, njegova prvorođena kći, zadala mu je smrtonosan udarac. 
Tužnog li prizora! Možda je i pravedno što je nasljedstvo posljednjeg pred- 
stavnika antičke civilizacije dobila upravo prva srednjovjekovna gradska 
republika. Budućnost je pripadala gradovima otvorenim prema prostranim 
obzorjima. 

KNJIGA TREĆA | 


Vrhunac srednjovjekovne Evrope u XIII stoljeću 


Prvo poglavlje 


Otvorena obzorja 


1. 
Svijet obilja 


»Pučanstvo raste svakog dana, a gradovi se svojim novim zdanjima sve 
više šire... Osobito se ističe plodnost zemlje i obilje svih mogućih potrošnih 
dobara... Nema zdrava čovjeka, osim lijenčina, koji ne živi dolično, u skladu 
sa svojim društvenim položajem... Kad čovjek, za blagdana, pogleda one 
razdragane skupine plemića i pučana u svečanim odijelima, živahne gomile 
djece što jure tamo-amo, lijepe sastanke, divne skupine žena i djevojaka koje 
šeću ili sjede na pragu kućnih vrata, nalik kraljevim kćerkama — tko bi 
mogao poreći da je to najljepši prizor koji se može vidjeti na obje strane 
mora?« Tako piše 1288. godine fra Buonvicino de la Riva u svom hvalospjevu 
Milanu, i u tome nema ništa neobično. Istim takvim zanosom, kakvih stotinjak 
godina prije, William Fitzstephen veličao je svoj London, koji je u to vrijeme 
imao približno dvadesetak tisuća stanovnika. Isticao je kako je taj grad, 
utemeljen od Bruta Trojanskog, »mnogo stariji od Rima«. Gdje sve nema 
lokalnog domoljublja?! 


Mnogo je zanimljivije što se tvrdnje Buonvicina poklapaju sa službenim 
statističkim podacima i što su, općenito uzevši, istinite: oko 200 000 stanov- 
nika, više od 40 000 građana sposobnih za vojsku, 12 500 kuća s jednim ili više 
stanova, više od 1000 dućana, ne ubrajajući tu i klupe za prodaju na otvorenom, 
120 doktora prava, gotovo 200 liječnika i kirurga, 25 podgradskih i gradskih 
bolnica, 300 javnih pekarnica upisanih u općinske registre, oko 8 800 hekto- 
litara soli što svake godine prođe kroz mitnicu, 1750 hektolitara dnevno 
mljevenog i oporezovanog žita... I još jedan nestatistički, ali vrlo slikovit 
podatak: +... u Milanu same životinje pojedu više kruha nego svi stanovnici 
mnogih talijanskih gradova«. Vrlo lijep život za onoga koji ima novaca, 
zaključuje fratar. 


Pokazatelji veličine gradskog stanovništva. Pri kraju XIII stoljeća Mi- 
lano je vjerojatno bio najnapučeniji grad katoličke Evrope (možda je jedino 
Carigrad bio nešto brojniji), ali su isto tako Venecija, Firenca (k. 20) i Genova 
prešle brojku od sto tisuća stanovnika, dok je velik broj talijanskih gradova 
imao više od dvadeset tisuća. Danas nas se te brojke mnogo ne doimlju, ali 
ako se prisjetimo da oko godine 1000. nije, možda, ni bilo katoličkog građa 
preko deset tisuća stanovnika, onda ćemo shvatiti da je urbanistički razvoj 
gradova kasnog srednjeg vijeka sličan razvoju gradova posljednjih dvaju sto- 
ljeća. To se isto događalo i izvan Italije, ali u nešto manjem opsegu. Malo je 
bilo gradova u kojima nisu nicala nova predgrađa i sve se više širili gradski 
bedemi. Samo se Pariz, sa svojih osamdeset tisuća stanovnika, mogao mjeriti 
s talijanskim metropolama. 

Spomenimo ipak da je 1292. godine na čelu poreznih obveznika Pariza 
bio jedan Talijan, direktor filijale jedne banke iz Piacenze, koji je oporezovan 
sa 5625 lira. Poslije njega dolazi još jedan Talijan, a tek onda Pierre Marcel 
(predak slavnog vođe revolucije iz 1365. godine — Etiennea Marcela) sa 2 900 
lira, a onda opet četiri Talijana redom. Istina je da plemstvo nije plaćalo 
porez, a stranci su bili podvrgnuti specijalnim taksama. Bilo kako bilo, Pariz, 
glavni grad najmoćnije države u Evropi, sjedište najvećeg sveučilišta, svakako 
je poseban slučaj — on je više potrošački centar nego proizvodno ili distri- 
butivno središte. Gradovi koji su živjeli od trgovine i industrije nalazili su 
se na krajnjem sjeveru Francuske. Najveći od svih bio je Gand, sa pedeset 
tisuća stanovnika, zatim Arras sa dvadeset. I u južnoj Francuskoj bilo je 
trgovačkih gradova s brojnim pučanstvom, osobito u Provenci, ali tu smo već 
izvan granica kraljevstva. 

U Njemačkoj i u Engleskoj većina središta što se kite imenom grada 
imala su ispod deset tisuća stanovnika i ni jedno središte nije doseglo stanov- 
ništvo Ganda. U Kataloniji, prema jednom tekstu iz XIII stoljeća, Barcelona 
neprestano raste zbog brodovlja koje stiže u njezinu luku«, ali u gradovima 
unutar kršćanske granice, koja se pomicala sve više k jugu, vladari su se 
mučili kako da napuče gradske četvrti što su ih napustili muslimani. I u 

“drugim područjima određenima za kolonizaciju osnivači novih gradića bili 
su previše veliki optimisti, jer su mnoge planom predviđene ulice i trgovi 
ostali poluprazni. 


Grozničava djelatnost velikih gradova. Mnogo važniji od broja stanovnika 
bio je dinamični duh gradova, njihov životni ritam. Vitalnost grada kasnog 
srednjeg vijeka toliko odudara od mrtvila okolnih sela da to nisu poznavali 
ni najveći grčko-rimski gradovi. 

Karakteristike grada su obilje, živost, brzina. Dovoljno je otvoriti bilie- 
žničke kartulare, u koje su Genovljani unosili svoje privatne obveze, pa da se 
u to uvjerimo. Ljudi i žene, samohrane udovice ili djeca pod skrbništvom, sve- 
ćenici, plemići, proleteri — svi ulažu rad ili novac kratkoročno ili dugoročno 
u kakav trgovački posao, u kakav obrt, u banke, u brodogradnju, građevinar- 
stvo, u špekulacije s obveznicama javnog duga. Nijedan predmet nije bio 
previše neznatan ili previše rijedak da ga se nije moglo prodati na veliko: na 
listovima kartulara susrećemo nekog trgovca sitničara koji kupuje na stotine 
noćnih posuda, a malo dalje draguljara koji prodaje 111 prstena, 169 safira i 
topaza, 348 komada dragog kamenja, 59 bisera, 12 kameja od kojih jedan 
sadrži i komad pravog pravcatog križa. Sluga nudi zajam gospodaru, gospo- 
dar sluzi. Rizika uvijek ima, ali riskiraju svi i nitko ne stoji skrštenih ruku. 

Vrijeme je toliko važno da se ugovori sklapaju ne samo na jedan dan, već 
i na jedan sat. Toliko je dragocjeno da veletrgovci pozivaju bilježnika na brod 
koji je već spreman otploviti put dalekih krajeva, ili ga sile da radi do kasne 
noći nakon posljednjeg otkucaja zvona. U takvu ritmu sklapa se na desetine 
tisuća ugovora godišnje, a opseg poslovanja raste iz godine u godinu. Godine 
1293. predviđeno je da će samo porez na pomorsku trgovinu iznositi najmanje 
3 822 000 lira, tj. četiri puta više nego 1274. godine, a tri i pol puta više nego 
što je godišnji prosjek prihoda francuske kraljevske blagajne za protekle četiri 
godine (1289—1292). 

O Firenci također imamo različitih podataka, koji se odnose na nešto 
kasnije vrijeme, ali su u biti istovrsni. Sve se može oprostiti osim nerada, 

Neprekinuta crta označava pojas rimskih zidina i onih u ranom srednjem 
vijeku Gortonu pojas zidina iz 1172, a isprekidana pojas 
od 1229. do 1327. 


Karta 20. Plan Firence u početku XIV stoljeća 


Lijenčine »što življahu bez sramote i hvale«! Dante je smjestio u najodvratnije 
mjesto pakla. Paolo di messer Pace, pisac zanimljive knjige »O dobrim obi- 
čajima«, ovako opominje svoje sugrađane: »Ako imaš novaca, ne stoj skrštenih 
ruku, ne drži ih u kući kao mrtvu glavnicu, jer bolje je uzalud poslovati nego 
uzalud ljenčariti... Ako ništa ne zaradiš, nećeš izgubiti svoje mjesto u trgo- 
vini, a zaradio si mnogo ako nisi izgubio glavnicu i ako si očuvao mjesto u 
trgovini«.2 

I kad se čovjek obogati on u svome dućanu, skladištu, za razbojem, sve do 
svoje smrti radi posao koji je započeo u svojoj mladosti. No, najprije mora 
ići u školu, jer tko ne zna »dobro računati i ne griješiti« nije vrijedan trgo- 
vačkog poštovanja. Oko 1336. godine, uz godišnji natalitet od oko 5 500—6 000 
živorođene djece (oko 5%), u Firenci ima 8 000—10 000 dječaka koji uče čitati, 
više od 1000 koji uče matematiku, a oko 550 do 600 koji studiraju književnost 
i filozofiju. 

1 »che visser sanza infamia e sanza lodo«. 

? »Se tu ai danari, non ti stare (in ozio) e non li tenere a casa morti, che 
meglio è indarno fare che indarno stare... S'altro non guadagnassi, non ti svierai 
dalla mercatanzia, c assai guadagni se non perdi del capitale e non ti svii dalla 
mercatanzia«. 

Radinost manjih centara. Još jednom ističemo da su »četiri velikac tali- 
janska grada: Milano, Venecija, Genova i Firenca, predstavnici srednjoevrop- 
skog urbanizma, kao što su New York i London predstavnici suvremenog urba- 
nizma. Vrhunac održava osnovne tendencije, ali je mnogo iznad prosjeka. 

Gradovi izvan područja sjeverne i srednje Italije zadržali su još uvijek 
seljačko obilježje, iako postaju sve bogatiji. Njihova. trgovina vezana je više 
uz periodične sajmove nego uz stalne dućane. Ovdje je bankar isto što i zele- 
naš. Plemići i niži građani žive zajedno, ali se ne miješaju jedni s drugima. Za 
vrijeme žetve građani pomažu seljacima. Dakako, gradovi kao što su Köln, 
Bruges, Southampton, Toulouse, Sevilla upoznali su sve prednosti i teškoće 
života prijestolničkog, ali njihov ritam nije mnogo brži od ritma mnogih tali- 
janskih drugorazrednih gradova, kao što su Siena, Pisa, Piacenza, Verona... 

Bilo je, doista, mnogo okolnosti koje su Italiji namijenile avangardnu 
ulogu u složenoj »trgovinskoj revoluciji« kasnog srednjeg vijeka: kontinuira- 
nost građanske tradicije u barbarsko doba, fiuidnost društvenih klasa, rana 
sazrelost gradskih komuna, dobri odnosi s Bizantom i islamskim svijetom, 
čak i nedovoljna razvijenost poljoprivrede koja je prisilila poduzetne ljude 
da gledaju malo dalje. Ali nikakva početna korist ne osigurava vjekovima prvo 

* mjesto. Talijanski jug prvi je krenuo tom stazom, ali je i prvi dopustio da ga 
pretekne sjeverna Italija. Pa i te je gradove (Paviju, Ravennu, stare prijestol- 
nice partis langobardae i partis romanae prije Karla Velikoga) dostigla i pre- 
stigla Firenca, grad koji gotovo i nije imao svoju povijest. Venecija i Genova 
bile su prisiljene, zbog neodgovarajuće geografske pozadine, tražiti izlaz prema 
moru, a Milano je mogao izvrsno iskorištavati vlastita polja, među najplod- 
nijima na svijetu. Ako je bio potaknut da želi više, poticaj je dolazio od »uro- 
đene radinosti« njegovih stanovnika. 


Ekonomija i arhitektura: primjer Beauvaisa. Istinu govoreći, radinosti 
je bilo i u drugim zemljama, ali se ona rasula na mnogo strana, U Parizu je 
podržavala filozofiju, umjetnost, javnu upravu, dvorski život. Ne treba se, 
dakle, čuditi što su u toj prebujnosti bile žrtvovane industrija i trgovina. 

Mnogo je jednostavniji, ali i značajniji, slučaj susjednog Beauvaisa. Sre- 
dište vrlo bogate poljoprivredne oblasti, taj je grad proizvodio vuneno sukno, 
poznato u cijeloj Evropi. Na izmaku XII stoljeća bile su izgrađene mnoge nove 
valjaonice, a početkom XIII stoljeća bilo je potrebno proširiti i gradske 
zidine. Sudeći po njegovim gradskim financijama, Beauvais je, poslije Pariza, 
bio i ostao, sve do polovine XIII stoljeća, prvi grad kraljevskog područja. Go- 
dine 1259/60. komuna je isplatila Luju IV »otkupninu« od 3500 lira u dva 
obroka (Amiens, po važnosti odmah iza Beauvaisa, plaćao je 1 237 lira). U isto 
vrijeme bila je spremna isplatiti jedan državni dug od 6129 lira, svotu po sebi 
skromnu, ali ipak višu od obveza svih drugih područnih komuna. Potom se 
nešto slomilo. Valjaonice su i dalje radile, a sela su još živjela načinom koji je 
Beaumanoir idealizirao u svojim Coutumes du Beauvais, tom spomeniku fran- 
cuskog upravnog i feudalnog prava, što ga je izradio dubok poznavalac rim- 
skog i kanonskog prava. Zakazalo je gradsko pučanstvo. Industrija se nije 
razvijala kao u susjednoj Flandriji. Komuna je živjela od dohotka i teškom 
mukom izbjegla stečaju. 

Nastaje pitanje: zašto Beauvais, nakon izvanrednog i uspješnog početka, 
nije iskoristio opće blagostanje kao i drugi gradovi koji su učinili velik korak 
naprijed u drugoj polovini XIII stoljeća? 

Možda se odgovor nalazi u onoj divnoj, još nedovršenoj katedrali, što se 
izdiže iznad skromnih krovova i kućama oduzima sunčano svjetlo. Kaptol i 
biskup Beauvaisa nisu bili zadovoljni postojećim monumentalnim crkvama u 
gradu, već su poželjeli jednu novu, koja će visinom natkriliti sve katedrale 
svijeta. Radovi su počeli 1247. godine ali su 1284. morali biti prekinuti zbog uru- 
šavanja presmiono građenih svodova. Zatim su nastavljeni, i za samo petnaest 
godina stajali 80 000 lira. Naravno, troškove nije platilo građanstvo, jer to nije 
ni moglo. Taj kapital, koji su biskupi i kler pretvorili u kamen, dolazio je od 
gradskih poreza i kotarskih prihoda. Kmetovi i najamni radnici toga kraja 
utrošili su sate, dane i godine rada, što se, kao prihodi i porezi, moglo uložiti 
u industrijsku i trgovačku proizvodnju. 

U mnogo bogatijoj Italiji nisu se događale takve stvari. Venecija je utro- 
šila mnogo zlata i mramora u crkvu Sv. Marka, ali je njezina izgradnja trajala 
stoljećima, a neki najskupocjeniji ukrasi oduzeti su Carigradu. Milano je u 
XIII stoljeću sagradio novu općinsku palaču, ali građani Milana još nisu ni 
pomišljali na novu katedralu. Genovski biskup zadovoljio se skromnom kate- 
dralom, a prihođe je uložio u trgovinu. U San Gimignanu, gradu po važnosti 
sličnom Beauvaisu, deseci privatnih tornjeva ponosno se uzdizahu iznad 
crkvenih zvonika. Isto je tako bilo i u građu Lucchi. 


Ipak, slučaj Beauvaisa nije bio usamljen u Evropi. Strast za sve višom 
i grandioznijom izgradnjom — bolje reći kampanilizam — širila se u XIII 
stoljeću po svim zemljama. Stotine malih i srednjih gradskih naselja natje- 
calo se u podizanju veličanstvenih građevina koje su uresili skulpturama i 
uljepšali šarenim vitražima. Tako su se, tisuću godina prije, mnogi rimski 
municipiji natjecali u gradnji terma i amfiteatara, što je nadilazilo njihove 
mogućnosti i potrebe. I onda je troškove plaćalo gradsko stanovništvo, ali 
manje svojim prihodima, a mnogo više propuštenim prilikama, što je mnoge 
municipije dovelo pod stečaj. 

Naravno, »umjetnost nema cijene«. Divimo se, dakle, rimskim teatrima 
i gotskim katedralama, poklonimo se domoljublju koje je gradilo kazališta i 
vjeri koja je podizala katedrale! Ali, ne smijemo zaboraviti goleme žrtve koje 
su takvi pothvati zahtijevali od jedne ekonomije koja nije bila sposobna proiz- 
voditi višak. Ekonomski govoreći, bilo bi mnogo pametnije čekati izobilje i 
tada ulagati u umjetnost. Taj hladni, razumski zaključak neće svakoga uvjeriti, 
jer je odvratno cjenkati se s ljepotom i vjerom. Čovjek želi pobiti materija- 
liste i dokazati im da je ta, nama tako draga umjetnost, ipak dala znatne 
dohotke, ali, na žalost, nemamo valjanih dokaza. 

Ponckad se tvrdi da su takve vjerske građevine omogućavale rad mnogim 
zidarima i arhitektima, poticale na hodočašća i turizam, tada kao i danas. 


Istina, nema plaćenog posla koji nekomu ne koristi, čak i kad je ekonomski 


neopravdan. Produktivan rad ima još jednu dobru stranu — da i sam stvara 
nove mogućnosti rada. Neka natkrivena tržnica, na primjer, neko skladište, 
neki most, kakvi su se svuda gradili u XIII stoljeću, osobito u Italiji i Flan- 
driji, mogu savršeno sjediniti lijepo i korisno. 

Hodočašća su više rađi svetih moći nego radi moćnika. Da u kaledralama 
Compostele i Puyja nema moći sv. Jakova i čudotvorne slike Bogorodice, nji- 
hov umjetnički sjaj ne bi privukao ni jednog hodočasnika. 

Srednjovjekovni turizam bio je sasvim nešto drugo nego današnji. Čak ni 
danas hotelska industrija ne može Veneciji osigurati ekonomsko prvenstvo 
kakvo joj je nekada pružala njezina luka, prepuna brodovlja, i njezini vječno 

pokretni razboji. Rim je već vjekovima središte turizma, hodočašća i umjet- 
nosti, ali ne i važno trgovačko ili industrijsko središte. 

Istina je da su velike katedrale omogućile ljudima da utaže svoju žeđ za 
Bogom. Vjeri, međutim, nije potreban sjaj. Nju neće obeshrabriti skromnost 
jedne Porziuncole sv. Franje Asiškoga. Ako je i bilo vjernika koji su htjeli 
izraziti svoju zahvalnost Stvoritelju visokim zvonicima i raskošnim bojama, 
ipak je uvijek moralna vrijednost njihova poklona ovisila samo o namjeni. Ni 
namjena nije uvijek bila čista. Mnogi pokloni nisu dani od srca i nesebično. 
Kada župljani Andresa, blizu Boulognea, nisu na vrijeme platili sto maraka po 
glavi obećanih za novu opatijsku crkvu, opat je dao po svim kućama zaplijeniti 
tignje i lonce. U Beauvaisu su radovi na katedrali morali biti prekinuti neko- 
liko puta zbog buna protiv biskupa; godine 1305. pobunjenici su se okomili 
osobito na njegovu kapelicu, pokrali je i oskvrnuli, okaljavši sve što nisu mogli 


odnijeti. 


Građani protiv gospođe. Najveća smetnja razvoju gradova nisu bili skupi 
vjerski spomenici, koji su, na kraju krajeva, ipak bili ures grada i koristili 
dušama građane, nego teret feudalnih i agrarnih ustanova, koje, u trojednom 
idealnom društvu, nisu vodile računa o četvrtom, građanskom staležu, osim 
onda kad mu je trebalo oduzeti novac. 

Da stvore sebi mjesto pod suncem, građani su se morali sukobiti s raznim 
mogućnicima: biskupima, opatima, grofovima i markizima, kraljevima, care- 
vima i papama. Građani nisu bili protiv vlasti, već protiv poreza koji se nisu 
upotrebljavali u njihovu korist; bili su protiv zakona koji nisu štitili njihove 
interese, protiv ratova koji su pustošili njihovu zemlju i kočili njihovu trgo- 
vinu, a koristi donosili samo velikašima (ukoliko su im donosili). Malo je 
njima bilo stalo do toga što se novac ulaže u kakvu novu katedralu, dvorac 
ili šumu za lov, ili u neku oblast koja će još više proširiti kraljev posjed. 

Građani su i za sebe i za svakoga tražili slobodu kretanja, zahtijevali su da 
se trgovina oslobodi čestih i visokih carina i cestarina, da trgovci odlaze i 
dolaze kad ih je volja, da svaki onaj koji se želi useliti u grad i obogatiti ga 
radnom snagom, kapitalom ili svojim znanjem može to učiniti bez obzira na 
ranije kmetske obveze. U početku radilo se samo o praktičnim i umjerenim 
zahtjevima, ali, kako se događa da se onome tko više ima više i hoće, to se 
neuslišane želje prije ili kasnije prenose i na ideološko polje. 

Svaki grad ima svoju specifičnu povijest. Različiti su zahtjevi i slučajevi, 
različita je vlast protiv koje se treba boriti, različito je trajanje borbe i postig- 
nuti uspjeh. Ono što je postignuto različito se koristi, ovisno o geografskom 
smještaju svakog grada i o dinamičnosti njegovih stanovnika. Bez potrebnog 
minimuma samoupravljanja građani ne mogu živjeti. Apsolutna nezavisnost, 
kao idealan uvjet za razvoj snažne i složne zajednice, može biti velika opa- 
snost za nesložnu i slabu zajednicu. 

U toj šarolikosti mogu se ipak razabrati težnje koje pretežu u glavnim 
zemljama katoličkog svijeta. U najvećem dijelu zapadne Evrope građani su 
uspjeli izboriti od velikaša više-manje široku samostalnost, ali uz cijenu veće 
podložnosti kralju, koji se nalazio daleko i imao manje zahtjeva. Komune su 
se nastojale uklopiti u feudalnu piramidu s pomoću svojih povelja o slobodi, 
koje su više rezultat ustupaka nego pobjede. Svaki član povelje, naime, točno 
određuje izvojštena prava, ali i granice koje se ne smiju prekoračiti. Najmanju 
autonomiju imali su, možda, engleski gradovi. Oni su često, za određen iznos 


i aks žali (fi : SH i ; Novo feudalno plemstvo: skabin i ili z jom > 
vodiš f r z plemstvo: skabin i kapetan Vilim Wenemaer 
koji su godišnje plaćali (firma bur gi), zakupili lokalne poreze 1 druge osnovne (nadgrobna ploća iz XIV stoljeća) P aer sa svojom ženom 

Staro feudalno plemsivo: oružani vitez iz XI stoljeća (bareljef od vapnenca 
iz opatije Notre-Dame-de-la-Rčgle) 

Komunalne borbe u Genovi 

Okršaj na tri različite razine između osvajača dviju kula godine 1194. 
Podestat naređuje rušenje raskošne kuće jednoga buntovnog građanina (mi- 
nijatura iz Caffarova djela Annales Januenses) 


s RN 


dij a 


administrativno-pravne službe, Ali su zato bili i najmirniji: u Engleskoj kralj 
zna nametnuti poslušnost. 

U Njemačkoj, međutim, gradovi se osamostaljuju zbog opadanja vlada- 
reve moći, ali su baš zato bili prepušteni milosti feudalnih velikaša, koji su 
često puta moćniji i od kralja. Okruženi neprijateljskim teritorijem, gradovi 
se nastoje međusobno povezati regionalnim savezima. Borba će potrajati sve 
do sredine XIV stoljeća; pobijedit će ne toliko najveći gradovi koliko oni koji 
su bili u kakvom savezu ili zaštićeni kakvim prirodnim zaprekama — švicarski 
gradski i seoski kantoni i, nešto manje, komune švapske lige — ili oni koji su 
bili saveznici kojeg velikog vazala u zajedničkom osvajanju (na primjer han- 
zeatski gradovi). 

U Flandriji i Provenci suparništvo između bližih i daljih velikaša omogu- 
ćilo je gradskim komunama široku autonomiju, ali ne i potpunu nezavisnost. 
U toku XIII stoljeća ojačat će ponovo ugled grofova, koji je u XII stoljeću 
bio beznačajan. U Flandriji je sjajna pobjeda gradskog pješaštva kod Cour- 
taia (»Bitka zlatnih ostruga«, 1302. godine) svela grofovsku vlast na najnižu 
mjeru, ali veze ipak nisu bile nikad potpuno prekinute. 

Samo su u Italiji gradovi između Alpa i Tibra apsolutni gospodari svoje 
sudbine. Njima nije bila potrebna povelja o slobodi, jer su 1176. godine, u 
Legnanu, stekli nezavisnost oružjem u ruci. Feudalni velikaši morali su se 
pokoriti zakonima komune ili nestati. Osim nekoliko zabačenih planinskih 
dolina, čak je i krajina pripadala komuni. Od sada se gradovi nemaju čega pla- 
šiti, osim vlastite pohlepnosti, koja slabije komune baca u ždrijelo jakih, a 
jake tjera na međusobno proždiranje. 

Politička emancipacija i ekonomski razvoj idu usporedo. Najslobodnije 
komune gotovo su uvijek i najveće i najbogatije. Cijela gradska Evropa je u 
Pokretu, a Italija joj je na čelu. Budući da se ne možemo dugo zadržavati na 
svim regionalnim različnostima, morat ćemo na slijedećim stranicama posve- 
titi najveći dio Italiji. 


2. 
Država — unosan posao 


Jedna poznata knjiga kaže da su renesansni vladari odlučili da državom 
vladaju i da je oblikuju »kao umjetničko djelo«. Tako bi se i za srednjo- 
vjekovno građanstvo također moglo reći da je htjelo oblikovati državu i 
upravljati njome »kao unosnim poslom«. Politika je podređena ekonomiji. 

Ta je težnja odgovarala načinu gledanja vladajuće klase koju su činili 
poslovni ljudi, ali je prije svega bila rezultat prvotne strukture komunalne 
uprave, koja je nastala ne kao država javnog prava, nego kao dobrovoljno pri- 
vaino udruženje. 


Od privremenog i privatnog udruženja do stalne političke ustanove. Da- 
tum rođenja prvih komuna uglavnom je poznat. Ali još prije nego što je slu- 
žleno nazvana komunom, već je neko vrijeme funkcionirala kao stvarna auto- 
nomna zajednica. Možda to i nije njezin pravi datum rođenja: komuna je, 
naime, nastala neprimjetno, tj. rodila se onog časa kad je jedna grupa ugled- 
nih građana, koja je savjetovala i pomagala mjesnom velikašu, počela raditi 
na svoju ruku. 

Ponajčešće su se stare komune rađale prevratom: nekoliko bi se građana 
udružilo da zaštite svoje interese političkim pritiskom, a po potrebi i silom. 

Zakleli bi se na uzajamnu pomoć i pridržavanje usvojenih pravila, kao i na 
pokoravanje svojim vođama. U dokumentima X stoljeća javljaju se pokatkada 
sramežljivi nazivi kao »zavjerenici«, »urotnici«, pa i »komuna«. Ali te preura- 
njene zavjere bile su brzo ugušene, rasturene, ili su se uklopile u veća udru- 
ženja. Da ta coniuratio manjine, s ograničenim ciljevima i kratkog trajanja, 
preraste u komunu, trebalo je da se proširi i učvrsti, da joj se zakunu na 
vjernost svi stanovnici grada i okoline, a ona uzme na sebe sve redovite funk- 
cije vlade. To će se postići tek pri kraju XI stoljeća, čak i u najjačim i najsvje- 
snijim gradovima sjeverne Italije. 

Sasvim je razumljivo da u revolucionarnim komunama najvažnije službe 
u početku pripadaju najplemenitijim, najbogatijim i najmoćnijim »urotni- 
cima«. Kako trgovačka ekonomija još nije bila dostigla pun razvoj, to se rađilo 
o ljudima iz nižeg feudalnog plemstva, koje je posjedovalo zemlju u podgrađu 
i unutar gradskih zidina, uložilo svoj novac u trgovinu i obrt, te živjelo obično 
u gradu. Samo u tom smislu može se govoriti o aristokratskom podrijetlu 
komuna. Doista, među zavjerenicima bilo je vitezova i pješaka, ili »viših, 
srednjih i nižih«, ali velikih razlika nije bilo. Svatko pridonosi općoj stvari 
koliko može i kako može. Mjesto pojedinca u udruženju ne ovisi o podrijetlu, 
već o vrijednosti. Dobar kovač mačeva isto je toliko koristan kao i onaj koji 
ih upotrebljava. 

U toku vremena samostalnost će se postizati i bez nasilnog prevrata. I 
izvan Italije smatralo se potpuno razumljivim da građani žele imati svoju 
»slobođu«. Kralj i vazal daju, uz ostalo povlastice, automatski i povelju slobode 
svima koji se žele nastaniti u budućem gradu. Povelja je obično kopija vrlo 
poznatog starinskog obrasca (kao što je Lorrisova povelja u Francuskoj ili 
Magdeburška povelja u zemljama preko Labe). Ipak je sloboda koju je kralj 
davao bila mnogo manja nego ona koju su revolucionarne komune silom 
izvojštile (k. 21). 

Bez obzira na njezin postanak, komuna je uvijek zadržala dobrovoljno i 
privatno obilježje. Ona nikad nije poricala teorijsku suverenost prijašnjih vla- 
sti, makar se borila protiv biskupa, grofova i vladara, makar tražila sve veće 
sloboštine, pa čak i potpunu nezavisnost, Te se vlasti moraju brinuti za naj- 
više dužnosti države, propisane političkom doktrinom toga vremena: za Pravdu, 
Mir, Vjeru, pisane velikim slovom, mora se brinuti papa i car (ili kralj). Komu- 
nalna uprava brine se za pravdu, mir i vjeru samo onoliko koliko štite posebne 
interese zajednice. Može ih čak i zanemariti, ako je to u interesu građana. 
»Svi oni koji smatraju da su, prema Svetom pismu, ugovori o razmjeni i osi- 
guranju iihvarski i protuzakoniti, te od crkvenih sudova traže njihovo odga- 
đanje..., neka se osuđe na plaćanje globe od pola lire za svaku neplaćenu 
liru..., jer ako se takvi ugovori ne poštuju, građani i trgovci Genove imali 
bi velike štete«. Ovaj zakon, izglasan 1369. godine, s rijetkom iskrenošću izra- 
žava razliku između država kao moralne ustanove i komune kao ekonomske 
stvarnosti. 


Komunalne institucije — napredna demokracija? Organi komune isti su 
kao i u države: skupštine, zakonodavni odbori, izvršna vlast i sudstvo. Plenarna 
skupština građana, kao simbol jednakosti, održava se na trgu — mnogo jedno- 
stavnije nego kraljevska skupština — i javnim glasanjem odobrava rat, mir ili 
važne zakone. Istina, teškoće rastu s rastom komune, pa će sazivanje ple- 
narne skupštine biti sve rjeđe i sve nedjelotvornije. 

SICILIJA < 


Karta 21. Središnjo-sjeverna Italija u XIV stoljeću 


Međutim, porast će važnost većih i manjih vijeća, tih malih senata koji 
se povremeno sastaju pod arkadama općinskih palača ili pak u velikim zatvo- 
renim dvoranama. Njihovi članovi biraju se na najrazličitije načine: među naj- 
uglednijim porodicama, među pravnim stručnjacima, posredstvom delegata 
plenarne skupštine, neposrednim imenovanjem od strane najviših vlasti, 
neizravnim izborom neporočnih svećenika, određivanjem kockom, ili na pri- 
jedlog gradskih četvrti ili cehovskih udruženja. Plenarne skupštine izložene su 
katkada ometnju i zastrašivanju, a vijeća se sastaju iza zatvorenih vrata. 
Uskoro će i glasovanje biti tajno, a obavljat će se bobom ili raznobojnim 
kuglicama. 

U početku je vrhovna izvršna vlast povjerena vijeću. Kasnije, osobito 
izvan Italije, većina vijeća bira predsjednika ili »majora« (maire, Mayor, Berg- 
meister), redovno iz svoje društvene grupe. I neki talijanski gradovi, bizant- 
skog podrijetla, imaju svoga predsjednika, ali ponešto drukčijega: on je stari 
carski službenik čiji je položaj, postavši izboran, izgubio prvobitni ugled. 
Takav je slučaj i s vojvodom ili s mletačkim duždom. 

U lombardijskim gradovima, međutim, vrhovna vlast pripada vijeću kon- 
zula. Njihov naziv podsjeća nas na slavne dane Rima, ali je zapravo nastao od 
riječi »consigliere« (savjetnik). Konzula je bilo od dva do dvadeset, obično 
biranih na godinu dana, ali ih nisu mogli odmah nanovo izabrati. Imali su 
civilna, vojna, financijska i pravna ovlaštenja. Služba konzula, privremena i 
višečlana, imala je cilj da spriječi pretvaranje vlasti u tiraniju i da onemo- 
gući da se najviši položaj iskoristi za prekomjerno osobno bogaćenje. Bit će 
potrebne i druge mjere opreza: čim napuste službu, konzuli moraju javno 
podnijeti račun o svojoj djelatnosti. 

Prve općinske uprave nastale su, nešto prije XI stoljeća, u lombardijskim 
i toskanskim, a još prije u italo-bizantskim gradovima. Ni tada, a ni kasnije, 
one nisu imale karakter zlatnog doba o kojemu su maštali nostalgični pisci 
kasnijih stoljeća (od Dantea do Carduccija). Ali nisu bile ni samovoljni tlači- 
teljski režim kakvim ih prikazuje poneki noviji povjesničar. Usporedimo li ih 
s bilo kojim oblikom vlade prije velike američke i francuske revolucije, te 
komune nas iznenađuju svojom spremnošću da velikom broju svojih građana 
pruže mogućnost sudjelovanja, na jedan ili drugi način, u vođenju državnih 
poslova. A kad ih usporedimo s monarhijskim vladama toga vremena, onda 
zaslužuje da ih slavimo kao primjer napredne demokracije. Naravno, javni 
trg na kojemu se održavala plenarna skupština nije bilo idealno mjesto za 
nesmetano izražavanje javnog mišljenja, ali je bio tribina za svakoga tko je 
imao hrabrosti i nadahnuća da govori. Na kraljevskim pak skupštinama, kad 
bi se sazvale, mogao je doći samo onaj tko je pozvan. Iako savjetnici i naj- 
viši službenici komune nisu birani po modernom predstavničkom sustavu, oni 
su ipak mnogo vjernije odražavali cjelokupnost građana nego nekoliko »iza- 
branih« pripadnika engleskog ili francuskog parlamenta u jesen srednjega 
vijeka. 

Jasno je da komunalna demokracija nije bila, niti je željela biti, potpuna 
i za sve jednaka. Zahtijevati apsolutnu jednakost značilo bi rušenje poretka 
što ga je odredio Bog koji je stvorio nejednakost ljudi. U tome se građansko 
mišljenje nije mnogo razlikovalo od plemićkog. Ni u komunama ni u kraljev- 
stvima nije bila važna brojna većina, nego suglasnost »najvrednijeg dijela«, 
kako tvrdi najveći politički mislilac u početku XIV stoljeća, Marsilije iz 
Padove. Samo što se u komunama »vrijednost« nije određivala prema rođenju, 
niti je bila ograničena na neznatnu manjinu. Bila je cilj koji je trebalo dostići, 
a ne zid koji je trebalo prijeći. Sirotinja je mogla dostići taj cilj samo ako sc 
obogati, slabiji ako se naoružaju, stanovnici okoline i podložnih gradova samo 
ako bi se uselili i stalno nastanili u građu. To nije bilo lako postići, ali nišia 
nije bilo nemoguće u doba ekonomskog procvata, kad je gradska milicija tre- 
bala mnogo vojnika, a gradska industrija mnogo radne snage. 


Politička nesigurnost. Nada u sve veći društveni uspjeh, a osobito nedo- 
statak točno utvrđenih propisa za biranje magistrata i za određivanje većine, 
uzrok su vrlo burnog i nesigurnog života gradskih demokracija. U državi u 
kojoj upravljaju poslovni ljudi i kojoj je cilj poslovni procvat, duboki kori- 
jeni političke i društvene borbe morali su biti ekonomske prirođe. Javne 
službe budile su zavist. Onaj tko ih je obavljao odlučivao je o ratu i o ugo- 
vorima, ukidao je i određivao poreze, ugovarao zajmove i nabavke, sudio u 
trgovačkim sporovima, određivao cijene i radne uvjete, ne zaboravljajući 
nikada ni probitke vlastite porodice ili stranke. Glavni razlozi bili su ipak 
razlike u mišljenju, društveno suparništvo ili osobno neprijateljstvo. Lice- 

mjerstvo? Da i ne. U to doba, kao i danas, nije bilo lako lučiti sukobe iz inte- 
resa od sukoba iz političke strasti. Često ni samom građaninu nisu bili jasni 
razlozi zbog kojih radije pristaje uz jednu, a ne uz drugu stranku. 

Politička povijest komuna zatvorena je knjiga za one koji neće da upoznaju 
njezinu složenost. Bilo bi, naime, naivno prihvatiti uobičajeno tumačenje po- 
stanka političkih stranaka u Firenci kao posljedicu nekih propalih zaruka, 
koje su izazvale osvete, ali isto tako bila bi naivna tvrdnja da bi takva uvreda 
bila izlika za prikrivanje nekog smišljenog političkog poteza. Činjenica što je 
neka stranka bila uz gvelfe, a druga uz gibeline, ne znači ljubav jednih prema 
papi, a drugih prema caru. Ali nije isključeno da se iz jednog političkog braka 
može roditi i iskrena ljubav. Iza imena gvelfa i gibelina u Italiji, katolika i 
katara u Languedocu, pristaša francuskog kralja i flandrijskog grofa u Bel 
giji, često stoji većina pripadnika jedne određene ekonomske, društvene ili 
profesionalne klase. Ali nijedna se klasa potpuno i stalno ne poistovjećuje 
samo s jednom strankom. 

Bez obzira na to koji su bili pravi razlozi ili izlike, sukobi i neredi potre- 
sali su svaki grad i širili se brzo i na ostale, stvarajući tako čitavu mrežu saveza 
i protusaveza. To se osobito oštro očitovalo u Italiji, sjeverno od Tibra, koja 
je bila pretvorena u pravu šahovsku ploču na kojoj su se izmjenjivale komune 
gvelfa i komune gibelina. Svaka od njih borila se protiv svoga neposrednog 
susjeda uz pomoć njegovih susjeda, najčešće bez prolijevanja krvi, ali s veli- 
kim ekonomskim štetama. U tim komunalnim borbama sudjelovali su gotovo 
svi građani, pa su zato i bile vrlo žestoke, ali i mnogo humanije od feudalnih 
ratova, u kojima se borilo malo vitezova, a najviše patio sam narod koji u njima 
nije ni sudjelovao. 

Mir je uvijek bolji od rata, ali je i borba znak vitalnosti. Građani svake 
komune konačno su se zainteresirali za političke probleme koji su se i njih 
ticali. Podjelom na stranke — obično dvije u svakom gradu — započeli su 
ogorčeno raspravljanje, ali nužno za razvoj demokracije — raspravljanje koje 
je u izvjesnom smislu preteča stalnog dvoboja između konzervativaca i libe- 
rala (ili socijalista), klerikalaca i laika, »republikanaca« i »demokrata«, zna- 
čajnog za suvremeni parlamentarni život. I na međunarodnom polju (ili toč- 
nije na »međugradskom«) formiranje suparničkih saveza pogodovalo je održa- 
vanju ravnoteže sila ili međusobnoj utakmici, bez pribjegavanja sili. 

Nesrećom, talijanske komune nisu imale iskustva ni potrebne samodisci 
pline potrebne da svedu na najmanju mjeru potrese što ih je izazvalo političko 
kolebanje. »Svaka kuća ima svoju kulu«, piše rabin Beniamino di Tudela o 
Genovi, »pa kad se raspali borba, terase na vrhu kule postaju bojno poprište«. 
Uzalud poglavari komune naređuju da se, za primjer, sravni sa zemljom kuća- 
-tvrđava nepokodnog građanina, a njega protjera; uzalud biskupi i redovnici 
pozivaju narod da se okani bratoubilačkog rata te poljupcem i prisegom 
zaključi mir; uzalud stranka koja je privremeno pobijedila pruža pobijeđe- 
nima ruku pomirnicu, nudeći im širokogrudne mirovne uvjete, ili, što je još 
češće, nastojeći da ih uništi isključenjem iz svih državnih službi, osuđivanjem 
kolovođa na teške kazne, većinom u odsutnosti. 

Razmirica ima uvijek, bilo pod starim ili pod novim nazivima — nema 
više gvelfa ili gibelina, sad su crni i bijeli, Capuletti i Montecchi. Uvijek ima 
gradova koji su susjedi, pa su stoga i neprijatelji. Oni će uvijek i rado primiti 
protjeranoga i zajedno s njim snovati odmazdu zbog posljednje izgubljene 
bitke radi dobivanja kontrole nad nekom cestom, rudnikom ili tržištem. A 
kako je trgovačko i industrijsko suparništvo mnogo jače od njihovih strasti, 

to se često događa da promjena vladajuće stranke u jednoj komuni izazove 
promjenu u obratnom smislu i u susjednim komunama: ako je Bologna gvelf- 
ska, Mođena će odmah postati gibelinska. Glavno je da se neprijateljstva 
nastavljaju. 

U takvom metežu veći talijanski gradovi svladavaju manje, pa se u svakom 
takvom gradu pojavljuju i novi ljudi.. Za pobijeđene bi situacija bila drama- 
tična kad ekonomska ekspanzija ne bi i njima pružala mogućnost nadoknade 
izgubljenog. Unatoč pretrpljenom poniženju što su ih pretekli novonastali bo- 
gataši ili useljenici, članovi starih propalih porodica mogu ponovo steći imo- 
vinu u svom gradu ili, ako su u njemu uspomene previše gorke, u susjednoj 
komuni. Pobijeđeni gradovi, koje je odlučno svladao jači i bogatiji suparnik, 
pronađu uvijek način da se ponovo obogate, makar i sporije, iskorištavajući 
one trgovačke i industrijske grane koje njihov suparnik nije prisvajio. 

Kad jedna komuna zauzme drugu, ni tada nema u njoj dubokih ustavnih 
promjena. Kao ni stari Rim, tako ni srednjovjekovni talijanski grad-država nije 
dirao u lokalnu autonomiju zauzetog grada; tek bi za se zadržao pravo ime- 
novanja ili potvrđivanja najviših magistrata. Grad-gospodar preuzima vanjsku 
politiku i obranu, iskorištava osobito poželjan ekonomski sektor, kao što je, 
na primjer, duga plovidba u određenom smjeru, uvoz i izvoz namirnica, izrada 
određenog tipa tkanina itd. Svojim uklapanjem u širi teritorijalni kompleks, 
gradovi-sateliti, smatrani saveznicima, izvlače često velike koristi. 

U početku XIV stoljeća Genova kontrolira cijelu Liguriju, Milano velik 
dio Lombardije, Firenca polovinu doline Arna, Venecija niz luka i otoka, a 
Pisa dug pojas toskanske obale. Prije tisuću i pet stotina godina slična savez- 
ništva stvorila su najveću federaciju kojoj je na čelu stajao Rim. Ali u kasnom 
srednjem vijeku bilo je previše gradova koji su težili za vodstvom, a snaga im 
bila gotovo podjednaka. Njihove svađe samo su dovele do nestalne ravno- 
teže između najjačih suparnika. 


Nova iskustva i nova razočaranja. U svakom su gradu s važnim ustav- 
nim promjenama dolazili sve više do izražaja mali ljudi i niže klase. Najori- 
ginalnija pomjena dogodila se u Italiji i u Provenci — bila je to stvaranje 
službe podestata. Podestat je bio plaćeni upravitelj, uglavnom stranac. On je 
zamijenio ili se pak nametnuo konzulima, u počeiku samo u izuzetnim godi- 
nama, a kasnije i stalno. Njegova funkcija slična je donekle city manageru, 
koji je bio pozvan da upravlja mnogim američkim gradovima našega stoljeća. 
Podestatu su se utjecali kao nepristranom sucu koji je iznad stranka, bez pred- 
rasuda, potpuno slobodan da vodi i sudi u građu gdje nije imao nikakvih 
veza. Za svaku sigurnost zadržali bi ga i nakon izvršene dužnosti dok ne pod- 
nese izvještaj o obavljenom poslu. 

Bilo je podestata koji su zaslužili čast da im slika, izrađena na trošak 
općine, resi općinsku dvoranu. Bilo je i takvih koje su — s pravom ili ne — 
kažnjavali novčano, zatvarali, prisiljavali na bijeg ili čak životno ugrožavali. 
Iako su mnoge komune, od polovine XII stoljeća do polovine XIII stoljeća, 
polagale velike nade u režim podestata, shvatljivo je da se nije moglo od 
jednog stranca, kojega su često slabo obavještavali, a još manje podržavali, 
tražiti da učini čudo i da svojom pravičnošću umiri grad. To više što su sc 
razmirice između bogatih porodica i nestrpljenje onih koji su bili isključeni 
iz vlasti sve više zaoštravali i pogoršavali ukoliko je ekonomska i demografska 
ekspanzija jačala broj i društvenu različnost nezadovoljnika. 

U Italiji su, oko polovine XIII stoljeća (u Milanu već od 1198. godine), 
nezadovoljnici izgubili svako povjerenje u uobičajeno, stalno obnavljanje po 
kojemu su javne službe dobivali, osim starih magnatskih porodica, i najvi- 
đeniji novi bogataši. Umjesto da izravno smjeraju na komunalnu upravu, oni 
su osnovali neku vrstu »podvlade«, koja se obično oslanjala na zanatlijska 
udruženja i imala svoju skupštinu, vijeća i magistrate slične komunalnim. To 
su takozvane »male komune« ili »pučke komune«. Na čelu tih komuna stajalo 
je katkada ili vijeće predstojnika udruženja (nalik konzulima) ili češće pučki 
kapetan, koji je bio stranac (nalik podestatu). Malo-pomalo ta je »podvlada« 
uzela na se glavne funkcije prave vlade ili ju je sasvim zamijenila, bilo to nizom 
mirnih reformi ili, češće, pučkim prevratom. 

I pored naziva »pučka vlada« nije dovela na vlast masu »mršavih« pučana 
pobunjenika, već »tusto« građanstvo koje ih je vodilo, a svojim bogatstvom 
i odgojem bilo bliže magnatima nego pučanima. Pobjedonosno građanstvo uči- 
nilo je, ipak, mnogo za cijelu zajednicu: suzbilo je zloupotrebe u sudstvu i 
poreznoj politici, a u javnoj djelatnosti primijenilo usavršenu tehniku svojih 
privatnih poduzeća. 

Ti »tusti« građani, inače mnogo smotreniji, prilagodljiviji, ali i usko- 
grudniji od magnata, nisu, doduše, željeli da niži radnici trpe glad, ali su se 
bojali da se ne »udebljaju« kao i oni. Zato su pojačali kontrolu kapitalističkog 
obrta nad ručnim, ali su istodobno stvorili i hitan program javnih radova, 
kako bi pomogli sirotinji u borbi protiv bijede i besposlice, kao potencijalne 
osnovice novih pobuna. Bojali su se i protuudara, pa su zato iz javnih službi 
uklonili magnate. Taj čin imao je samo simboličnu vrijednost, kao što je u 
modernim demokracijama ukidanje plemićkih titula, ali bez neke praktične 
koristi. Magnati su se mogli izvući upisivanjem u kakva udruženja »pučana«. 
Unatoč svim tim mjerama opreza, pučkoj komuni prijetili su i s vrha i s dna, 
razvlačili je međusobno i oni koji su već bili na vrhu i oni koji su se spremali 
na uspon ili na ponovni uspon. 


Naposljetku je u nekim talijanskim gradovima nestrpljivost laktaša i ne- 
povjerenje građana dovelo do očajne odluke slične imenovanju pučkog kape- 
tana: izabrali su jednog vladara ne zato da ukine ustavne organe nego da ih 
prisili da rađe kako treba. Ti vladari iz XIII stoljeća nisu se dugo održali: čas 
ih je neka kriza dovodila na vlast, a čas ih tjerala s vlasti, baš kao i pučke kape- 
tane. Dok je trajao ekonomski i društveni polet talijanskog građanstva, očaja- 
nje je bilo privremena pojava i lokalnog karaktera. Vladari su se morali miriti 
s javnim mnijenjem ako su željeli ostati na vlasti. Svi su, međutim, više željeli 
da se proširi sudjelovanje naroda u vlasti nego da se vlada povjeri pojedincu. 

I Da se na miran način uklone nemiri bez despotizma postojalo je i drugo 
rješenje — vlada nekolicine, uz uvjet da se ta nekolicina slaže i bude svjesna 
svoje odgovornosti. U tom pogledu Venecija je najbolji primjer. Početak je 
bio takozvano »Raspuštanje Velikog vijeća« 1297. godine. Zapravo je to bilo 
povećanje broja porodica (od četiri stotine na više od tisuću članova) iz kojih 
će se birati članovi za najviše državne funkcije, ali je sve to završilo nasljed- 
nom izbornošću! Posljedica toga bila je da su patriciji nemilosrdno gušili svaku 
osobnu ambiciju. Posvetili su se pravičnom upravljanju i blagostanju cijele 
zajednice, a nižim staležima širokogrudno prepustili izvjestan broj unosnih ali 
politički nevažnih službi, pozivajući, tako reći, sve građane na zajedničku, 
makar i skromnu trpezu. Taj sustav upravljanja trajao je, uz manje izmjene, 
točno pet stotina godina, sve tamo do 1797. godine. 

U cijeloj Evropi: gdje je života, tu je i borbe. Oligarhijski sustav trijum- 
firao je u gotovo svim komunama izvan Italije. Ali tu se redovito radilo o 
uskogrudnim i učmalim klikama koje se ne mogu uspoređivati s mletačkom 
oligarhijom, sočnim plodom političke mudrosti, sposobne da predvidi i ukloni 
svako nezadovoljstvo. Prividni i nesigurni mir u mnogim komunama XIII sto- 
ljeća sjeverno od Alpa gotovo je uvijek bio znak prerane ekonomske i dru- 
štvene klonulosti, dokaz umora jednog naroda koji više ne vjeruje u kori- 
snost lokalnih autonomija, a protiv nasilja gradskih vlasti vidi spas samo 
u kraljevoj pravičnosti. »Vidjeli smo mnoge borbe u dobrim građovima Fran- 
cuske«, tuži se Beaumanoir. »Sirotinja protiv bogataša ili bogati protiv drugih 
bogataša... Ni sirotinja ni srednji stalež ne sudjeluju u gradskim uprava- 
ma... ne znaju kako će postići pravduc. Iz toga slijedi zaključak: »vrijedne 
gradove... i sitan puk netko mora zaštititi«. 

Kraljevski činovnik i pravnik, Beaumanoir, više se brine za red nego za 
napredak zemlje. Ali po cijeloj Evropi gdje se živi, tu se i borba vodi. U sto- 
tinama gradova, sjeverno od Alpa, oligarsi se glođu između sebe, pa ih pre- 
stižu i istiskuju novi bogataši, koje će opet pomesti novi prevrati. Tu nema 
prijelaznih faza kao u Italiji — vlada nekoliko porodica vlasnika i sposobnih 
trgovaca redovito prelazi u ruke »pučana«, koji se oslanjaju na zanatska udru- 
ženja — ali što je grad napredniji, to je i život sličniji talijanskom, iako ne 
tako intenzivan i dramatičan. Ako se neki tiranin i nametne, on sigurno nije 
iz građanskih redova, nego je ili lokalni feudalac ili kralj. Ima gradova kao što 
su Ličge, Utrecht, Montpellier, u kojima vlada egalitarna demokracija: sve 
gilde, siromašne i bogate, vladaju zajedno. 

Tko bi pobrojio tolike prevrate i ustave! Povijest svakog evropskog grada 
ispunila bi debele knjige. Svaki je grad mikrokozam koji na svoj način odra- 
žava veliki svijet. Svaka komuna dovoljno je mala da se svi građani među- 
sobno poznaju, dovoljno velika da obuhvati cijelu društvenu ljestvicu, do- 
voljno dinamična da nađe svoj obrazac opće slobode, koja se, barem u teoriji, 


poklapa sa slobodom svakoga. 

Sloboda siromaha 


Sirotinja najteže dolazi do slobode i najteže je održava. Najveća su siro- 
tinja nesumnjivo seljaci. Izvan Italije njihova sudbina nije izravno povezana 
s gradskim komunama, jer se vlast komuna ne proteže dalje od podgrada: 
Međutim, u Italiji, sjeverno od Tibra, komuna je gospodar gotovo cijele 
krajine. 

Kolika god bila prostranost zemljišta pod njezinom kontrolom, komuna 
njime upravlja na trgovački način — bez pretjeranog zlostavljanja, ali i bez 
naročite nježnosti prema seljacima. Ne priznaje kmetstvo, ali ga trpi tamo 
gdje joj je i kada probitačno, te se zalaže ne samo za oslobađanje onih kme- 
tova koji useljavaju u grad nego potiče i njihovo oslobađanje na cijelom SD 
teritoriju. Oslobađa ih, dakako, zato da plaćaju poreze, da nesmetano i = 
govoljno proizvode živežne namirnice i sirovine i da gradu daju jeftinu 2 nu 
snagu. Zbog istih razloga su i restriktivne mjere koje se na njih odnose: 
komuna ne dopušta scljacima masovno useljavanje u grad, jer bi zbog toga 

trpjela poljoprivredna proizvodnja; ne dopušta im osnivanje seljačkih radi- 
nosti koje bi mogle konkurirati gradskima, ni prodaju svoga žita privatni- 
cima (ili, što je gore, strancima) sve dok ne napune komunalna skladišta po 
maksimiranoj cijeni. Prigovarati ne vrijedi, jer vladali građani ili plemići, 
seljak nema pravo glasa. 


Na talijanskim poljima — porast mobilnosti, početak blagostanja. Suprot- 
stavljajući kmetskim i feudalnim obvezama slobodu ugovora i kretanja, ko- 
mune su omogućile najsposobnijim seljacima da mijenjaju zemlju i gospo- 
dare i da potraže sreću u gradu, a to je već vrlo veliko distignuće. U Italiji, 
sjeverno od Tibra, sloboda se temelji i na mediteranskom tradicionalnom 
poljodjelstvu (mnogo pogodnijem za individualno obrađivanje nego za dvorni 
sustav) i na rimskom pravu (koje štiti interese sirotinje kad su zajamčeni 
pisanim ugovorom). Talijanskim seljacima koristi bujan razvitak gradova, 
željnih više nego igdje sirovina i radne snage, a i relativna ravnodušnost gra- 
đanstva prema kastinskom ponosu, možda i promatrački duh otvoreniji prema 
čovječnijim osjećajima. Jer onaj koji živi u feudalnoj sredini jedva primjećuje 
sirote seljake. »Bio je to veliki gospodin; njegovi psi vrlo su ga voljeli«, tako 
neki prostodušni pjesnik francuskog viteškog života slavi svoje heroje, gospo- 
dara brojnih kmetova. Ali njegov suvremenik Azzone, bolonjski glosator iz 
XIII stoljeća, izražava svoju sućut prema seljacima: »Danas su životni uvjeti 
seljaka neizrecivo teški — muče se i propadaju zbog nedovoljne ishrane«. 

U tom svjetlu čini nam se povelje o kolektivnom oslobađanju, koje su 
mnoge talijanske komune objavile u XIII stoljeću, dobronamjernima, iako 
nisu bez interesa. Prva u nizu tih povelja je Concordia, na koju su se 1210. 
godine zakleli, na trgu u Assisiju. Tome je činu, čini se, prisustvovao i sv. Fra- 
njo i sigurno ga odobrio. Zbratimljeni mirovnim ugovorom, »viši« i »niži« gra- 
đani ukinuli su sva feudalna prava i kmetske daće na cijelom teritoriju ko- 
mune. Gospodari su ipak dobili odštetu od svojih bivših kmetova i sačuvali 
posjed zemlje. Bolonjski Memoriale iz godine 1257, »koji se s pravom može 
nazvati rajskim«, korak je naprijed: kao što je u raju, prije istočnog grijeha, 
čovjek bio slobodan, tako moraju biti slobodni svi građani bolonjske države. 
Komuna, »koja se borila oduvijek za slobodu«, isplatit će bivšim gospoda- 
rima, u ime odštete, deset lira za odrasla kmeta, a osam lira za mlađeg od 
četrnaest godina. Zatim će oslobođene upisati u porezne obveznike. Raj, doista, 
ali s porezima. 

Pa i tamo gdje nema takvih povelja, tj. u cijeloj Italiji sjeverno od Tibra, 
kmetstvo je prestalo još prije konca XIII stoljeća. Većini sela bilo je dopu- 
šteno stvaranje seoskih komuna s ograničenim, ali korisnim ovlaštenjima, pa 
se životni standard seljaka naglo poboljšao. Pod utjecajem gradova i na selu 
se šire pismenost, plaćanje u novcu i specijalizirane privredne kulture. U većim 
selima otvaraju se dućani, organiziraju se zanatlijska udruženja, a javlja se 
i domaća radinost. Ceste, kanali, mostovi i mlinovi, što su ih građani podigli 
za sebe, koriste i seljacima, bez obzira rade li na svojoj ili na iznajmljenoj 
zemlji, jesu li napoličari ili ovisni o vlastelinu, svećeniku ili građaninu. Bolonj- 
ski sudac Pietro de'Crescenzi, građanski posjednik, piše oko 1305. godine vri- 
jednu raspravu o zemljoradnji, iz koje doznajemo da su se ,osim rimskih naj- 
boljih poljoprivrednih metoda, primjenjivale i nove metode i sadile novc 
biljke. Prehrana seljaka sada je raznovrsnija i kaloričnija. Još značajniji dokaz 
blagostanja: seljaci su počeli nositi košulju. Danas obično ruho, onda je bila 
raskošan predmet, to više što se mogla i — prati. 

Gradovi i sela u ostalom dijelu Evrope. Izvan Italije utjecaj gradova na 
sela bio je vrlo ograničen, u dobrom i u lošem smislu. Tu i tamo konkurencija 
seoskog obrta izazvala je sukobe. U Flandriji gradovi poduzimaju oružane po- 
hode na sela, uništavaju ili odnose razboje i valjaonice. U Engleskoj, međutim, 
nemoćni gradovi pozivaju kralja da selima zabrani tkanje i valjanje sukna. 

Problem gradske opskrbe nije uvijek težak: dosta je i ono što proizvode 
seljaci unutar gradskih zidina i u okolici. Međutim, životni se standard seljaka 
sporije razvija nego u Italiji, a oslobođenje kmetova nije nikad potpuno, čak 
ni na uskom komunalnom području. , E , 

Izvan područja male gradske države protežu se polja, vlasništvo sveće- 
nika, velikaša i kralja, na kojima su seljaci prepušteni na milost i nemilost 
svome gospodaru. Ovdje gradovi ne mogu posredovati između kmetova i gospo- 
dara, čak ni kao predstavnici staleških skupština. Barcelonski Cortesi potvr- 
dili su godine 1281. jedan kraljev dekret kojim se seljacima zabranjuje napu- 
štanje zemlje ako unaprijed ne plate otkupninu. Zato i u XIV stoljeću još 
uvijek nalazimo brojne kmetove pred vratima najveće katalonske komune. 

S druge strane, u gradovima Flandrije kmetstvo nestaje Još prije XIII 
stoljeća. Flamanski seljaci nose sa sobom svoju slobodu i u naseljene zemlje 
preko Labe. Teško je reći je li taj slobodarski duh rezultat utjecaja slobodar- 
skih gradova, ili je to bila nagrada onima koji su pretvorili u plodno tlo 
najprije flamanske močvare, a potom pustopoljine na istoku. 


Razvoj i problemi vunarske industrije. Iako građanstvo za seljake nije 
učinilo sve što je moglo, ne bi bilo pravedno okriviti ga zbog bijede za koju 
nije krivo. Može li se to isto reći i za bijedu koju je izravno skrivilo — za 
bijedu gradskog proletarijata? Trgovinska revolucija kasnog srednjeg vijeka, 
a u vrlo ograničenoj mjeri i inđustrijska, morala se suočiti s problemima 
s kojima se suočila i moderna industrijska revolucija. Kako ih je riješila? 

Uzmimo najtipičniji, ili točnije, najdrastičniji primjer — vunarstvo (k. 22 
i 23). To je jedina srednjovjekovna industrija koja se po uloženoj radnoj 
snazi, po složenim operacijama i po opsegu svojih proizvoda može, donekle, 
usporediti s velikom suvremenom industrijom. U Firenci je, u početku XIV 
stoljeća, tri stotine radionica proizvelo godišnje preko sto tisuća bala vune. 
Trideset godina kasnije radionica je bilo dvije stotine, a bala oko 75 tisuća, 
bolje kvalitete, tako da je vunarstvo, S poslovnim prometom od — kako kažu 
— preko milijun forinta hranilo četvrtinu gradskog stanovništva. Lombardijski 
su se gradovi specijalizirali za prostije tkanine, miješane s pamukom. Proiz- 
vodnja je mnogo veća, ali vrijednost nedvojbeno manja. Međutim, engleski 
gradovi proizvode tkaninu vrlo visoke vrijednosti, ali u ograničenim količi- 
nama. Zato se u Flandriji i u okolnim krajevima Belgije i sjeverne Francuske 
nalaze najstarija i najmoćnija industrijska postrojenja. U samom Ypresu je 
1313. godine proizvedeno 92 500 bala za izvoz. U isto vrijeme tu nalazimo i 
najsloženiju društvenu hijerarhiju i najveći ekonomski nerazmjer toga vre- 
mena. U tim »franko-belgijskim« krajevima veliki međugradski kartel, »Hansa 
sedamnaest građova« (u toku XIII stoljeća više od dvadeset), usklađuje, što 
bolje može, izvoz glasovitih »franačkih« tkanina na sajmove u Champagni, a 
odatle u cijeli svijet. I = 

U svakom gradu industriju vodi nekoliko kapitalista-poduzetnika, više 
trgovaca nego inđustrijalaca, koji ne prljaju ruke radom, već nadziru početnu 
i završnu fazu proizvodnje, tj. kupnju sirovine i prodaju gotovih proizvoda. 
Ti »stratezi« proizvodnje određuju količinu i cijenu za buduću potražnju 

međunarodnog tržišta, koje je otvoreno konkurenciji, pa prema tomu podobno 
i za ekspanziju i za krizu. Uprava grada je ili u njihovim rukama ili u rukama 
njihovih prijatelja. 

Iza njih je veliko mnoštvo majstora, kalfa i kvalificiranih radnika gilda, 
koje najkorisniju fazu izrade pripremaju bojadisarima, valjarima i grebe- 
nerima. Iako su ih kapitalisti prezirali i nazivali »mođroprstićima«, oni su 
ipak više građani nego proleteri. Imaju svoju profesionalnu organizaciju, po- 
sebnu obuku i skupo oruđe: bojadisarske posude, valjaonice, duge škare 
za striženje. Zahvaljujući svome oruđu, njihovo je umijeće unosno. Mogu tako 
obrađivati velike količine sukna, primati narudžbe od više poduzeća i odbijati 
ponude koje se dobro ne isplate. U gildama pravo glasa imaju samo majstori, 
ali kalfe i radnici nadaju se da će i oni jednog dana postati majstori. Disciplina 
u udruženjima je stroga, ali pravična, pa zato i korisna. 

Tkalci, grebenari i češljari bili su negdje između najnižeg stupnja građan- 
stva i proletarijata. Oni imaju svoju posebnu tehniku i određeno oruđe, a 
tkalci imaju i svoju gilđu. Neki maštoviti pisac XII stoljeća uspoređuje ih 
s »konjanicima-pješacima koji se odupiru na stremen (pedale na razboju) i 
neprekidno tjeraju svoga sporog konja«. Mora biti spor kad se ručni rad tka- 
laca izvodi sporo, pa stoga donosi i malo koristi. Svaka duža bolest, svaka 
industrijska kriza, makar i kratkotrajna, baca ih u dug, te su prisiljeni 
prodati ili založiti svoje oruđe, a svoju budućnost predati u ruke poduzetniku 
ili lihvaru koji su često ista osoba. U takvim slučajevima oni najpoduzetniji 
nastoje se iseliti. Već u prvoj polovini XIII stoljeća mnogi flamanski tkalci 
odlaze u Italiju, a lombarđijski tkalci često se sele na jug. 

I na dnu ljestvice — proleteri: nekvalificirani radnici i radnice, mlatioci 
i perači vune, pletari i prelci. Oni često rade u kući poduzetnika i služe mu 
u isto vrijeme i kao kućna posluga. Ta vojska siromaha dolazi većinom sa 
sela (a ima ih koji rade isti posao ne napuštajući svoje selo) i živi, možda, 
još bjednije nego što žive seoski kmetovi. Ali grad ima svoju draž, svoje razo- 
node i nadu u moguću sreću. Tako se ta nada rijetko ostvaruje, ipak je grad 
poželjniji od dosadnog, premda sigurnijeg seoskog života. 


Izrabljivanje radnika. Protiv poduzetnika obično su se bunili obrtnici 
viših kategorija, a manje oni najsiromašniji. U Valenciennesu su već 1225. 
godine tkalci i valjaoci napali bogataške kuće. Pri koncu stoljeća bune su 
planule istodobno u Dovaiu, Tournaiu, Ypresu, Brugesu. Nakon krvavih borbi 
— među koje uvrštavamo i već spomenuiu bitku »Zlatnih ostruga« kod 
Courtaia — pobunjenici su uspjeli da neki predstavnici obrtničke gilde uđu 
u vladu. Je li to buntovno vrenje dokaz nesnosnih i neopravdanih patnji, ili je 
pozitivan rezultat neprekidne društvene dinamike, koja širom otvara komu- 
nalna vrata novim ljudima? Ima više odgovora na to pitanje. 

Podjela i organizacija rada, što ih je nametnula praksa i zahtjevi nedo- 
voljno mehanizirane industrije, nemaju u sebi ništa nečovječno. Naravno, 
radnih sati je previše — osam do trinaest — ali zato ima dosta praznika. 
Plaće su male, štrajkovi zabranjeni, ali su zakonske forme kolektivnih ugo- 
vora dobro poznate. U Douaiu je 1229. godine odlučeno da grebenari vune, 
s odobrenjem gradskih nadzornika, mogu zahtijevati od najviših gradskih 
službenika (skabina) da im se povećaju plaće u skladu sa životnim troškovima 
i tržišnom situacijom. Skabini moraju odobriti i svako smanjenje plaća. Istina, 
oni su kapitalistički poduzetnici, ali tko bolje od njih može ocijeniti da li 
situacija u industriji opravdava nove proizvodne cijene? Zar nije i njima 


17 Rođenje Evrope 257 


| 


ha E A PV AE 
pa ei OSPORENA REN 10 zA La I OI o 
om T. 
o ZEA H © 
r S j TE, O 
PS tr Lo i ER o EIEEE SMOLENSK 
Dz s T EEE eg O. 
poe s E. poje? N IC 
KOE TNŽUPTON = OSTAMFOROTIĆFLANDE OSZCZECIN o lo 
kopre yoro -BRUGGE A ò d 
LONDON poze GENT_, P LEIPZIG ; KIJEVNQ 
STOMER re U MAASTRICHT KRAKOW 
Prase see LEGA? 00 
ie. 0% SULE Ye NÜRNBERG 
ROUEN <o e 2 
IRE u = 
ar I PROVINS © 409, AUčsBuRo = 
=) e O SO BUDAPEST A 
LOMBARDIJA o Pl 
a RE RNA! 
nee =) MILANO o pete NEZIA I 
homo GENOVA 2 SR CTEM + 
rt TOULOUSE = ada E o LUCA u 
= "a * LA sd VE o Ô CONSTANTINQPCLISI 
PEEN e = \ oz 
EL sone "KOA Mimea O ==: 
I a THESALONICA OQ 5 
7 O r po EEE X = 
dy Pier IA AA. da Q 
ARENE 
= IHEBAL ee 
—=— T. Ap 
; rfam 
500km ===> —— 


I e SUKNO, VUNA I PAMUK O PLATNO O SVILA 
i 


Karta 22. Tekstilna središta u Evropi XIII stoljeća 


u interesu da osiguraju svojim radnicima — prema sposobnosti i produktiv- 
nosti — pravednu plaću, pa da budu mirni i radišni? 

Na žalost, gubimo iluzije kad pročitamo zapisnik istrage iz godine 1287, 
koju su provcli izvršioci oporuke Jeana Boinebrokca iz Douaia, poduzetnika 
i vlasnika kuća i zemalja, lihvara i devet puta skabina (osobito 1280. godine, 
kada je nemilosrdno ugušio jedan štrajk tkalaca). Tu nalazimo beskrajnu 
listu radničkih pritužbi. Radnici tvrde da se nisu usuđivali govoriti dok je 
gospodar bio živ, ali sada traže da im se nadoknadi šteta za počinjene 
nepravde, za koje nemaju dokaza ni sigurnih svjedoka. Optužbe su, vjero- 
jatno, pretjerane — mrtvac ne može osporavati, a izvršioci oporuke neće pla- 
ćati iz svoga džepa — ali, ako je i polovina onoga što mu se pripisuje istina, 
dovoljno je da Boincbrokeova uspomena bude zauvijek okaljana. Ne samo 
da ih je bijedno plaćao nego je to činio s velikim zakašnjenjem; plaćao ih je 
češće u naturi ncgo u novcu. Nasuprot tomu, vrlo je savjesno ubirao visoki 
najam što su ga radnici plaćali za bijedne nastambe u kojima su živjeli. Kad 
mu ti nesretnici nisu na vrijeme mogli vratiti dug, uz lihvarske kamate, on 
je zadržavao za sebe njihove zaloge. Radnicima je izručivao sirovine slabe 
kvalitete i u nedovoljnoj količini, a zahtijevao da mu obilato vrate proizvode, 

Karta 23. Metalurgijska i rudarska središta u Evropi XIII stoljeća 


i to mnogo kvalitetnije... Kad su ga radnici molili da se smiluje, on ih je 
ismijavao, a kad su se bunili, pozivao je vlasti. 

Možda svi poduzetnici i nisu bili tako bezobzirni, ali dokumenti iz drugih 
gradova i pokrajina, uključujući tu i Italiju, potvrđujući postojanje takva bez- 
dušnog i trgovački neopravdanog izrabljivanja. U doba ekonomskog procvata 
vunari su se mogli uzdići i do viših kategorija društvene ljestvice, ali blago- 
stanje je osiguravao samo vrh te ljestvice. Tako se iz mase izrabljivanih stva- 
rala klika izrabljivača. U statutima nekih engleskih gradova otvoreno se i 
zagovaralo takvo stanje: onaj tkalac ili valjalac koji želi među »trgovce« ili 
»građane« mora se prije svega otresti svoga zanatskog oruđa. 


Netko životari, a netko se uzdiže. Ekonomske i društvene razlike manje 
su vidljive tamo gdje ne postoje kapitalistička poduzeća ili su pak tek u 
začetku; tada je i opći standard skromniji, pa se ravnoteža plaća propuštenim 
prilikama. To je svijet dućančića, sitnog obrta i trgovine na malo, namije 
njene uskom tržištu četvrti ili grada. Tu se drži korporativnih propisa u 
svemu što je u njima mudro, ali i u onome što je u njima skučeno. Majstori 

idu stopama svojih otaca — majstora istog zanata. Kalfe po tradiciji žele 
postati majstori. U takvom ambijentu mirne osrednjosti čak i nepoštenje 
dobiva obilježje skromnosti, rekli bismo, dobroćudnosti: netočne mjere i 
utezi, pokvarena roba ili, kao onaj engleski pekar koji je, kroz otvor na tezgi, 
kriomice doturao skrivenom šegrtu dio kupčeve tjestenine. Ljudi se zabavljaju 
tako da nedjeljom odu u krčmnu na partiju kockanja, da prisustvuju proce- 
sijama, vjerskim obredima, da idu na gozbe što ih novi majstori moraju pri- 
rediti starima koji su ih unaprijedili. Ukratko, dosadan i miran život. 


U tom sivilu svakodnevnog života ipak se ističu neki zanati i pojedinci. 
U mnogim gradovima, s određenim brojem pekarnica i tržnica, ima pekara, 
mesara, ribara, koji se zbog porasta stanovništva i povećane potrošnje brzo 
obogaćuju. Zarađuju i zidari, kovači novca, torbari koji idu iz grada u grad 
u potrazi za unosnim poslom i dobrim platišama. U brodogradilištima s velikim 
kapitalom i radnom snagom, kojima obrinička udruženja daju potrebne fon- 
dove, vrijedan tesar može lako napraviti karijeru, a vješt kovač sablja može 
svojim proizvodima postići međunarodni ugled. Bogati su i vrlo ugledni naj- 
revniji kožari, krznari, krojači, koji izrađuju fine radove od skupih sirovina. 
Zlatari gotovo uvijek pripadaju visokoj buržoaziji, ne toliko po poluumjet- 
ničkom obilježju svoje profesije, koliko po vrlo skupim sirovinama. Ali slikari, 
koji upotrebljavaju malo zlatnog papira za pozadinu slike ili za aureolu, raz- 
likuju se od ostalih obrtnika samo ako su izuzetno nađareni, kao na primjer 
Giotto, koji se rodio siromašan, ali se svojim kistom obogatio. Uz to, on je 
znao kako se posluje: vidimo ga kako posuđuje novac nekom tkalcu uz kamate 
od 120% i uz zalog njegova razboja! 

Srednjovjekovni grad nije bio, doduše, Eldorado, ali onome koji nije 
želio životariti bio je otvoren put do najvećeg uspjeha. U drugorazrednim 
gradovima, kao što je bio, na primjer, Lille, put do uspjeha bio je dug: odlazak 
sa sela, dvije ili tri generacije praktičnog rada u trgovini ili obrtu, ulaza u 
općinsku službu, kupovanje zemljišta (najprije kao razborita investicija, a 
tek onda kao simbol prestiža) i, na kraju, definitivno stupanje u krug uglednih 
porodica (»patricija«, kako ih anakronistički nazivaju neki suvremeni povje- 
sničari). U razvijenim građovima brže se dolazi do bogatstva i nisu potrebne 
nekretnine da se čovjek istakne. Ali u Firenci, gdje se cijeni ručni rad i gdje 
se čovjek mora upisati u neko obrtničko udruženje, ima dosta uglednih poro- 
dica, kao što su Firidolfi, koji se nikad nisu bavili trgovinom ili industrijom, 
ali su zato znali razborito upravljati zemljišnim posjedima koje su nasljeđivali 
s oca na sina. 

Do uspjeha se može stići raznim putovima, ali najbolji put bio je i najduži. 
On je vodio najdalje. Međunarodna trgovina omogućila je Dalmatincu Dobro- 
miru da bude brlo ugledna ličnost u Veneciji, a omogućit će i Francescu Marku 
Datiniju, siročetku nckog krčmara, da postane najbogatiji čovjek u Pratu. 
Na čelu građanstva uvijek su veliki trgovci koji neprestano putuju, a kad 
se vrate, cijeli grad o njima govori. Putujmo, dakle, s njima na konju ili na 
magarcu! Ukrcajmo se na njihove brodove koji plove (kako navode bilje- 
Žnički ugovori) »tamo kamo nas Bog odvede«, per diversas mundi partes. 

4. 
Po raznim krajevima svijeta 


More je kraljevstvo slobode. Slobodni su mornari na svojim brodovima, 
slobodni su i brodovi čim isplove iz luke i za sobom ostave državne carine i 
državnu kontrolu po cestama, slobodan je i trgovac koji je u elastičnim gra- 
nicama ugovora commende ovlašten da raspolaže kako najbolje zna povje 
renim mu kapitalom; a kad na povratku uredi račune, može se ponovo oti- 
snuti na more kamo hoće, kad hoće i s kim hoće. 

Kad se može birati, onda je prijevoz morskim putom kudikamo bolji i 
prikladniji za raznovrstan teret. Osim toga, on je i do dvadeset i pet puta 
jeftiniji od prijevoza kopnenim putom! Za »finu« robu (tj. skupu, s obzirom 
na volumen) potrebni su brzi brodovi, pretežno na vesla i s jakom oružanom 
pratnjom; za »prostu« robu — veliki jedrenjaci oblih bokova i spori, ako 
nema vjetra. Skromne su nosivosti — nekoliko desetina ili stotina tona. Ali 
broj brodova neprestano raste, a sezona putovanja sve je duža, osobito u 
Sredozemnom i Crnom moru. U drugoj polovini XIII stoljeća plovi se čak 
i zimi. Neprekidno usavršavanje brodogradnje, nautičkih i brodskih instru- 
menata, kartografije, smanjuje »opasnost mora« koje može progutati svu 
robu. Ali nije se smanjila »opasnost od neprijateljskog svijeta«. Neprijatelji 
nisu više muslimani, koji su u X stoljeću prilično bili oslabljeni, a u XI 
konačno potučeni. Neprijatelji su kršćani. Među suparničkim gradovima nema 
primirja, ni na moru ni na kopnu. Obraniti se može samo brzinom brodova ili 
putovanjem u konvoju. U Genovi, Firenci, Portugalu, javlja se u začetku i po- 
morsko osiguranje brodova kada plove sami. 


»Prosta« i »fina« roba. lako su luksuzni artikli s visokim prijevoznim 
cijenama važniji za srednjovjekovnu trgovinu nego što su to danas, i tada se 
glavni dio tereta sastojao od živežnih namirnica i prostijih sirovina: soli, vina, 
žita, ribe, sira, masla, ulja, pamuka, lana, vune, drva, običnih kovina i boja. 
Tih proizvoda bilo je posvuda, ali su bogatiji krajevi izvozili višak u siro- 
mašnije susjedne pokrajine. U slučaju nestašice, rata, izmjene carinskih 
tarifa, plovilo se i u dalje krajeve, jer onome kome treba i koji je ne može 
nabaviti, svaka je roba dragocjena. Egipat za svoja brodogradilišta kupuje 
drvo u Italiji za skupe novce, a Talijani tim novcem građe brodove za borbu 
s Egiptom. Bez engleske vune flamanska bi industrija prestala živjeti, a 
bez gaskonjskog vina engleski plemići morali bi piti pivo kao i plebejci. 

Ima ih koji ne vjeruju brojci od 750 tisuća hektolitara vina, što ga je 
Gascogna izvezla u Englesku za samo jednu godinu; ali je sigurno da je u 
početku XIV stoljeća — a to je vrhunac evropske srednjovjekovne trgovine, 
koji nije dostignut ni do konca XVIII stoljeća — engleski izvoz iznosio 
godišnje oko četvrt milijuna ondašnjih lira sterlinga! Iznos je to značajniji 
ako kažemo da u taj izvoz ne ubrajamo nikakve dragocjenosti i da su samo 
dvije vrste robe imale razmjerno visoku cijenu: neobrađena vuna i nekoliko 
tisuća truba sukna. 

lako je lira sterlina imala veću vrijednost, spomenuti iznos mnogo je 
manji od 4 milijuna genovljanskih lira u pomorskom prometu Genove za 
godinu 1297. Manji je i od pomorskog trgovačkog utrška kolonije Pere (pred- 
građa Carigrada), koji je 1334. godine iznosio 1 648 000 genoveških lira. To je 
zbog toga što se i u Genovi i u Peri radi o tranzitnoj trgovini, što je životni 
standard talijanskog stanovništva bio viši, što su gradovi bili napučeniji, a 

gradovi su najveći potrošači živežnih namirnica i teških sirovina. Nedvojbeno 
je da u Genovi i Peri na opću vrijednost robe znatno utječu veća količina 
mirodija i drugi luksuzni artikli. 

Mirodije u pomorskoj trgovini isto su što i fini tekstil u industriji: to 
nisu najobimniji proizvodi, ali su najznačajniji jer zahtijevaju najveću koncen- 
traciju kapitala, omogućavaju život većem broju ljudi i pogoduju razvoju 
zanatske elite. Dvije se aristokratske trgovine dopunjuju: talijanski brodovi 
voze zapadnjačku tkaninu (u manjoj mjeri svilu iz Lucche), a s Istoka dovoze 
mirodije. Venecija je prilično udaljena od velikih tekstilnih središta, pa 
tkaninama mora još dodati svoje kristalne proizvode i njemačke dragocjene 
i obične metale. I Genovi je potrebno senegalsko zlato da popravi svoju platnu 
bilancu. Lombardijske tvornice čelika također su prvorazredni doprinos 
Zapada. 

Ipak, sve mirodije nisu ni orijentalne, ni aromatične, ni dragocjene. U 
svom trgovačkom praktičnom priručniku, iz prve polovine XIV stoljeća, 
Firentinac Francesco di Balduccio Pegolotti nabraja 288 »mirodija«, koje ne 
obuhvaćaju samo začine, droge i boje Srednjeg i Dalekog istoka, nego i 
sasvim drugu običnu robu, kao što je ljepilo iz Firence i Bologne, papir iz 
Fabriana, bakar iz srednje Evrope, vosak iz Španjolske, Poljske i Rige. U 
popisu nema ni 23 vrste sirove svile, koju Pegolotti spominje nešto dalje, a 
ne spominje se ni jedini luksuzni artikl sjeverne Evrope — krzno. 


»Ilijada« baruna, »Odiseja« trgovaca. U svakom od četiri evropska ba- 
zena što okružuju Evropu: sredozemnom, crnomorskom, atlantskom i baltič- 
kom, morski promet, na početku trgovinske revolucije, bio je vrlo intenzivan. 
Veza između ta četiri mora postojala je gotovo isključivo kopnenim putom. 
U kasnom srednjem vijeku stvaranjem stalne pomorske veze između tih mora 
Talijani (a nešto manje Skandinavci i Nijemci) ispisali su jednu od najvažnijih 
stranica evropskog jedinstva. 

Na toj su stranici zabilježeni slavni uspjesi i porazi kršćanske ekspan- 
zije. Počet ćemo kao i obično prvom križarskom vojnom, ali uz napomenu 
da je »Ilijadi« baruna prethodila »Odiseja« trgovaca, koja ju je pripremila i 
nadmašila. Ukratko, dramatičan sukob XII i XIII stoljeća nije bio toliko 
odlučan koliko razjedanje koje su otpočele talijanske pomorske komune prije 
dva stoljeća. U tih dvije stotina godina svoje prve mlađosti one su se držale 
bogatijih i kulturnijih država, kojima baš zbog toga nije bilo toliko do dobiti 
i uspjeha. Oružje im je bilo krijumčarenje, gusarenje, niske cijene i slobodna 
inicijativa. 

Bizant je još prije 1000. godina svoje luke otvorio Talijanima, koje je 
držao svojim vazalima i siromašnim rođacima, te ih pozivao da služe u nje- 
govoj mornarici i da se koriste njegovim mitatima, stanovima-bazarima, u 
kojima su stranci mogli boraviti najviše tri mjeseca. Mudrost takve tradi- 
cionalne politike kao da je dokazivao i sam sjaj carstva u X stoljeću. Tko 
bi tada mogao i pomisliti da će sto godina kasnije talijanska pomoć spasiti 
Bizant od ekonomskog i vojničkog sloma?! Godine 1082. Aleksije I raspolagao 
je protiv Seldžuka u Maloj Aziji i protiv Normana, koji su se spremali da 
napadnu Balkanski poluotok, vrlo mršavom blagajnom, demoraliziranom voj- 
skom i slabom mornaricom. Kupio je od Venecije pomoć, otvarajući joj, za 
uzvrat, sve bizantske sredozemne luke na neodređeno vrijeme, oslobađajući 
je svake carine. To je bilo fatalno za grčke trgovce, koji su se tako, u vlastitoj 
kući, našli u podređenom položaju, budući da nisu bili oslobođeni carinskih 

taksa. Još je gore po njih bilo kada su i Pisa i Genova, a kasnije i drugi 
gradovi Zapada, dobili isto takva oslobođenja i povlastice te osnovali svoje 
stalne kolonije u lukama carstva. 

Talijani su se nametnuli i muslimanskim državama Istoka, Afrike i Špa- 
njolske, uvozeći sirovine za mirnodopsku i ratnu industriju: drvo, željezo, 
bakar i smolu. Protiv takve obosirano korisne trgovine uzalud su grmjeli pape 
i vladari, zahtijevajući jedinstven front kršćanstva. Muslimanski svijet, me- 
đutim, nije se uspio ujedinit ni nakon pobjeda Pise i Genove na Korzici i 
Sardiniji, ni kad su Normani zauzeli Siciliju, ili talijanski pomorski gradovi, 
na prepad, grad Mehediju. Nisu se ujedinili ni onda kad su Norman zauzeli 
neke afričke luke. Prije nego što je isteklo XII stoljeće Talijani su u svim 
muslimanskim lukama Mediterana osigurali sebi carinske povlastice, skla- 
dišta, a katkada i izvanteritorijalne gradske četvrti, bilo silom ili diplomacijom, 
ne pribjegavajući križarskom ratu. 

U križarskim državama povlastice talijanskim provansalskim i katalon- 
skim gradovima bile su velike, ali su se još više povećale kada je Saladin 
suzio jeruzalemsko kraljevstvo na uski obalni pojas, koji je trebalo opskrblji- 
vati i pomagati morskim putom. Trgovci u Svetoj zemlji nisu našli Eldorado, 
iako su imali dosta prilika da zarade svojim prijevozom i nabavkama. Ratovi 
su ometali lokalnu proizvodnju egzotičnih namirnica, pa su tako umanjili 
vrijednost kolonija kao polazne točke za trgovački prodor u Aziju. Umanjili, 
doista, ali ne i uništili. »Vojnici su zauzeti ratom, narodi mirnom trgovinom, 
a svijet pripada onomu koji ga prvi uzme«, piše u svom palestinskom dnev- 
niku arapski putnik Ibn Đubair (1183—1185. godine). 


Zapad kuca na vrata Azije i Afrike. Čak i za najrodnijih godina brojni 
arapski i bizantski trgovci prodavali su po Sredozemlju bogatstva Dalekog 
istoka i tropske Afrike uz vrlo visoke cijene. Da bi se postalo neovisnim o 
njima, trebalo je probiti vrata Mediterana, iz Crnog mora prodrijeti prema 
Aziji i Kini, preko Crvenog mora prema Indiji i Indoneziji, iz Atlantika prema 
tajanstvenim senegalskim rudnicima zlata. Međutim, ključevi tih vrata bili 
su još u rukama Bizanta koji je nadzirao Dardanele, zatim Egipta koji je gospo- 
dario Sueskim poluotokom i, konačno, ibersko-marokanskog islama, gospodara 
obiju strana Gibraltarskog tjesnaca. Vlasnici tih ključeva bili su inovjerci ili 
»opaki kršćani«, a to je razlog više da im ih »dobri kršćani« oduzmu. 

Te želje XII stoljeća ispunile su se samo djelomično u toku idućeg sto- 
ljeća. Venecija je u četvrtom križarskom pohodu dobila ključeve Crnog mora 
i mnoge dijelove Bizantskog carstva. Neki dijelovi bili su vrlo plodni, kao 
Kreta, na kojoj je trgovačka republika nastojala izučiti metode ratarske kolo- 
nizacije. Ostali dijelovi imali su odlične luke, koje su još više povećale trgo- 
vačku mrežu mletačkih kolonija. Mlečani su dopuštali i drugim zapadnjačkim 
trgovcima da se smjeste u Carigradu i na Crnom moru, ali su za sebe sačuvali 
lavlji dio. 

Ali Bizant još nije bio mrtav. Prognan u Nikeju, u Maloj Aziji, on je 
strpljivo čekao osvetu. Najzad sc je car Mihajlo Paleolog uspio 1261. godine 
vratiti u stari glavni grad. Svoje genovljanske saveznike nagradio je time što 
im je dopustio da razruše palaču mletačkog načelnika u Carigradu, uz vesele 
zvuke trublja i bubnjeva. Ali bilo je već prekasno za političku i trgovačku 
obnovu Bizanta: Genovljani, najveći izrabljivači carstva, dijelili su njegovu 
baštinu s Mlečanima, šireći svoje posjede po Grčkoj, Maloj Aziji, Krimu i 
Kavkazu, prodirući ekonomski sve dublje u unutrašnjost. 

Nakon što su zauzeti Dardaneli, došao je red i na Suez. Ali dvije križarske 
vojne protiv Egipta, 1219. i 1248. godine, propadoše nakon istovjetnog početnog 
uspjeha zauzimanjem luke Damiete. Tako je propala svaka nada u prodor do 
Crvenog mora i Indijskog oceana. 

Između prve ekspedicije talijanske mornarice, pod vodstvom papinskog 
legata, i druge ekspedicije, pod Lujem IX, francuskim kraljem, uklopila se 
i najčudnovatija od svih križarskih vojni — vojna Fridrika II, cara i kralja 
Sicilije, kojega je papa upravo tada izopćio. On je privremeno zauzeo Jeru- 
zalem, ali ne oružjem, već prijateljskim ugovorom s egipatskim sultanom. 
Bijaše to vrlo pametno rješenje, ali za ono doba i vrlo drsko. Pobožni kršćani 
i muslimani sablažnjavali su se zbog toga sporazuma, koji je, inače, mogao 
na miran način dokrajčiti niz ratova i započeti eru međusobne snošljivosti 
dviju velikih monoteističkih religija. Taj ugovor je propao nakon ponovnog tur- 
skog zauzimanja Jeruzalema (1244. godine). 

Iskustvo je pokazalo da kršćani nikako ne mogu zauzeti Egipat, a ni vratiti 
svoje prvobitne pozicije u Palestini dok im je neprijateljski Egipat pred vra- 
tima. Stoga su »jeruzalemsko kraljevstvo« prepustili njegovoj sudbini, usprkos 
lažnim suzama cijele Evrope. Egipat ga je ponovno zauzeo i vratio islamu. 
Glavni grad križara, Akra, pao je tek 1291. godine, kao rezultat iznenadne 
intervencije Mongola protiv Egipta, koja mu je produžila agoniju. Upravo 
ta intervencija otvorila je talijanskim trgovcima nove putove za prodor u 
Aziju i tako ih udaljila od namjere da uklone barune i da sami preuzmu 
stražu u posljednjim križarskim tvrđavama Svete zemlje. 


Od Pekinga do Londona: vrhunac talijanske trgovinske vlađavine. U 
nekoliko decenija XIII stoljeća, dok je katolička Evropa bila zauzeta mnogim 
lokalnim sukobima, osvajanja Džingis-kana i njegovih nasljednika izmijenila 
su lice barem četvrtine napučenih zemalja (k. 24). Ambicije, okrutnost, disci- 
plina i fanatizam Mongola nadišli su sva tadašnja shvaćanja. Jedan za drugim 
padoše i dva vladara Nebeskog carstva. Godine 1258. pao je i bagdadski kalif, 
moralna kičma islamskog svijeta. Pali su i brojni vlađari Azije i istočne Evrope, 
a na bržinu stvoreni savez njemačkih knezova uništen je tek dodirom jednog 
krila mongolske vojske (1241. godine). Prestrašeni, ali ne sasvim svjesni užasne 
opasnosti, pape i carevi i dalje su se borili za prevlast nad Evroazijom. 

Sva sreća za katoličku Evropu što je mongolski polet splasnuo sam od 
sebe, upravo pred vratima Zapada, koji nije bio spreman ni da im se suprot- 
stavi ni da s njima pregovara. U prvoj bitki koja se bila da se zaustavi njihov 
prodor — kod Poitiersa i Akroinosa u XIII stoljeću — pobjedu su izvojevali 
upravo oni Egipćani koje su križari uzalud pokušavali uništiti (Ain-Jalut, 
1260. godine). I dok je na golemom kontinentalnom prostranstvu, koje se 
protezalo od Japanskog mora do obronaka Karpata, užasni mongolski rat 
zamijenila pax mongolica, osvajači su tražili tko će im pomoći u upravljanju 
i iskorištavanju bogatih ali opustošenih pokrajina, te uplašenih ali neprija- 
teljski raspoloženih stanovnika. U takvim prilikama dobro su došli trgovci i 
katolički misionari. Gotovo cijelo jedno stoljeće, od Marka Pola do polovine 
XIV stoljeća, talijanske kolonije na Levantu imale su pred sobom širom 
otvoreni i beskrajni prostor Azije. 

Tri su puta, s mnogim varijantama, povezivala ie kolonije s Kinom. Prvi 
je polazio od Krima preko južne Rusije i Turkestana do Pekinga, a trajao 
je devet mjeseci. Prema Pegolottiju, taj je put bio »siguran i po danju i noću«. 
Drugi put, kraći ali naporniji, vodio je od Trapezunta preko Perzije i Afga- 

EVROPSKE DRŽAVE (OKO 1250) 


——— GLAVNI TRGOVAČKI PUTOVI 


Karta 24. Mongolsko carstvo oko 1250. godine 


nistana. Treći, najduži, ali i najjeftiniji put, polazio je od Cipra ili Ayasa, u 
Ciliciji, prema Mezopotamiji, zatim morem do Indije i Indokine; do Pekinga 
trebalo je nešto manje od dvije godine. 

„Naravno, većina zapadnih trgovaca zadovoljavala se time da posjećuje 
krajeve mongolskog carstva bliže Evropi: Tabris i Astrahan. Ta dva grada 
postala su njihov omiljeni cilje, kao nekada Carigrad i Aleksandrija, pa su 
se neki Talijani tamo i nastanili. Kaspijsko more i Perzijski zaljev brazdali su 
brodovi koje su Genovljani gradili na licu mjesta, a Mlečani su odlazili na 
tržišta središnje Azije, u Urgenč (ili »Organdi«, koji je i dao ime tkanini) i 
Al-Malikh. Malih talijanskih kolonija bilo je i u samom Pekingu i Ts'iien-chowu 
(»Zaiton«, nasuprot Formozi), gdje su franjevci sagradili sklonište za trgovce 
na putu. Talijanski trgovci i misionari nastanili su se i u Indiji i bili pod 
zaštitom moćnih delhijskih sultana. Godine 1338, čim se vratio iz Kine, Mle- 
čanim Giovanni Loredan, otputovao je u Delhi s bratom Paolom i rođakom 
Andreom. Uskoro će u Kinu otputovati i Francesco Loredan, s preporučenim 
pismom strica Pietra u kome se kaže: »Ako se ovo putovanje završi dobro, 
živjet ću u blagostanju do smrti, a ako ne — morat ću prodati sve što imame. 
Treba imati na umu da su trgovci svoju robu na Dalekom istoku plaćali u 
gotovu, ali katkada i najskupljim proizvođima zapadne industrije, kao što su 
vunene i pamučne tkanine, staklarija, a u jednom slučaju čak i najnovijim 
izumom evropske tehnike — mehaničkim satom. 

Talijanski su trgovci, u isto vrijeme, produžili svoju plovidbu i prema 
zapadu. »Križarski« ratovi pojedinih evropskih vladara protiv Afrike bili su 
za njih više smetnja nego pomoć: rat Luja IX Francuskog protiv Tunisa, 1270. 
godine, propao je, ostavivši iza sebe samo mržnju, a ni rat Alfonsa X Kastilij- 
skog protiv Maroka, 1260. godine, nije postigao trajnije rezultate. Ali geno- 
vljanski trgovci već su 1253. godine prodrli atlantskom obalom Maroka sve 
do Safija. U početku XIV stoljeća stigoše i do Kanarskih i Azorskih otoka, ali 
nikada nisu uspjeli pronaći toliko željeni Eldorado senegalskih zlatonosnih 
rijeka. Crnački kraljevi, koji su nadzirali proizvodnju, nisu svojim kupcima 
odali tu tajnu. f u 

Kad su Kastilijanci, u prvoj polovini XIII stoljeća, zauzeli Andaluziju, sve 
više brodova iz Mediterana plovilo je prema atlantskoj obali Evrope: najprije 
u Cadix i Sevillu, a zatim u La Rochelle, Southampton, London i Sluis (luka 
Brugesa). Godine 1277. galije Genovljanina Benedetta Zaccarije, admirala, 
trgovca i industrijalca, poznatog po cijelom Levantu, plovile su od Genove do 
Engleske. Godine 1281. doplovila je tu i jedna galija iz Majorke. Taj isti Zac- 
caria, prešavši u službu kastilijskog kralja, uništio je i posljednju muslimansku 
zapreku pred Herkulovim stupovima, porazivši marokansku mornaricu u 
Gibraltarskom tjesnacu. Na početku XIV stoljeća organizirale su Genova i 
Venecija mrežu konvoja preko Sredozemnog i Crnog mora s točno određenim 
pristaništima i redom plovidbe, uspostavivši još jednu liniju, koja je išla 
do Engleske i Flandrije, krajnjih ogranaka trgovačkog imperija što se protezao 
od Londona i Brugesa do Ts'iien-chowa i Pekinga. 


Rađanje njemačke trgovinske vladavine. Ako su se Talijani učvrstili na 
Sredozemnom i Crnom moru, usprkos svojim opasnim takmacima Katalon- 
cima i, u manjoj mjeri, Provansalcima, ipak su se s druge strane Gibraltara 
prema Engleskoj i Flandriji ograničili samo na prijevoz skupocjene robe 
brzim ali skupim galijama. Francusko i portugalsko vino i sol, na primjer, 
prevozili su lokalni jedrenjaci. Za zemlje udaljenije od Fiandrije glavni je 
teret bio bakar, haringe, sol, maslo, drva, a kasnije i žito. Pomorski put iz 
Sredozemlja bio je četiri do pet puta duži nego kopneni, koji je povezivao 
Mediteran sa sjevernom Evropom. S Flandrijom se završavala talijanska trgo- 
vinska vladavina, a počinjala jedna manja, ali vrlo moćna — njemačka, koja 
se protezala od Brugesa i Londona do Bergena, Visbyja i Novgoroda. J 

I tu su vladavinu stvorili slobodni gradovi kojima su pomogli popratni 
pohodi kneževa i križara, a nađasve individualna incijativa njihovih građana. 
Bila je to mlada vladavina. Dok su se u ranom srednjem vijeku Venecija i 
Amalfi učvršćivali na Sredozemlju, Frizi su gospodarili Sjevernim morem. 
U toku XI stoljeća njih su nadmašili mnogo smjeliji i poduzetniji Skandinavci. 
Ali i jednima i drugima nedostajalo je nekoliko bitnih elemenata: njihovi 
brodovi bili su premaleni, gilde i ugovori tek u stvaranju, gradovi slabo raz- 
vijeni, a trgovci su bili uglavnom seljaci koji su se bavili trgovinom samo kao 
nuzgrednim i povremenim poslom. Kad je njemačka ekspanzija na Baltiku 
bila na vrhuncu, u XII stoljeću, skandinavsko gospodarstvo bilo je, ako ne 
u zastoju, a ono sigurno u zakašnjenju. u X 

Kao što su Bizant i muslimanske države otvorile svoje luke talijanskim 
trgovcima, tako su i skandinavski kraljevi i slavenski kneževi pozivali Nijemce 
da kupuju njihovu ribu, drvo, krzna. U zamjenu za to dobivali su robu i 
tehničku opremu iz razvijenim zemalja. Samo su se danski kraljevi kadikad 
nastojali nametnuti strancima i njihovoj ekonomskoj i političkoj prevlasti na 

Baltiku. Ali poraz Valdemara II Kod Bornhöveda, 1294. godine, značio je kraj 
danske ofenzive; taj je poraz ponovo otvorio put njemačkoj ekspanziji koju 
je još više olakšalo mirno useljivanje. Godine 1378. jedna petina stanovništva- 
glavnog grada Kopenhagena bila je njemačkog podrijetla. 

Norveški kralj Magnus Lagabötter dao je 1278. godine specijalne povla- 
stice njemačkim »gostima« koji su, samo u toku ljeta, posjećivali njegovu 
zemlju. Njegov sin Erik II, nakon što je 1294. godine izdržao kobnu opsadu, 
morao je Nijemcima dopustiti neograničen boravak u svojoj zemlji. Sebi je 
pridržao samo trgovinu sjeverno od Bergena i u pravcu Islanda i Grenlanda; 
ta je trgovina od tada bila kraljevski monopol. 

Švedska je pri koncu XJI stoljeća oslobodila trgovce Liibecka svih carin- 
skih tarifa. Nijemci su to odmah iskoristili i naselili otok Gotland, koji je, 
smješten usred Baltika, bio središte trgovinske razmjene još od konca rimskog 
doba, a tek je sada postajao stalno sjedište trgovačkih udruženja. Uskoro je 
"Udruženje njemačkih posjetilaca Gotlanda«, što se osnovalo u luci Visby 
nešto prije 1225. godine, bacilo u zasjenak »bratovštinu« danskih trgovaca i 
postalo piva jezgra njemačkih lučkih gradova ujedinjenih kasnije u tzv. 
Hanzeatski savez. 

Novi naseljenički gradovi na Sjevernom moru, koje su Nijemci često osni- 
vali na mjestima gdje su prije postojala skromna slavenska, baltička ili skan- 
dinavska naselja, unijeli su u trgovinu XII i XIII stoljeća svjež i snažan inici- 
jativni duh, ne umanjujući važnost starih središta rajnske Njemačke, kao što 
su Köln, ponosan zbog svoga rimskog podrijetla, i neka unutrašnja trgovačka 
središta, kao Regensburg, a kasnije i Nürnberg. Hanzeatski savez u pravom 
smislu utemeljen je tek 1369. godine, kad su mu se pridružili Köln i druge 
luke na rijeci Rajni. Ali ni tađa nije imao upravne organe, nego samo jednu 
skupštinu, koja se rijetko sastajala i nije uvijek okupljala sve gradove sudio- 
nike, njih sedamdesetak. Ali već u XII stoljeću izbio je na čelo Lübeck, naj 
stariji od novih gradova, rođen voljom jednog slavenskog vladara toga kraja, 
uništen voljom jednog feudalca, pa ponovo vraćen u život voljom Henrika 
Lava. Drugi njemački građovi na Baltiku usmjeravali su svoju političku i diplo- 
matsku aktivnost prema uputama Liibecka. 

Lübeck se nalazio na početku danskog poluotoka i gospođario izlazom u 
Baltičko more, a kopnenim prečacem preko poluotoka bio povezan sa Sje- 
vernim morem. Nešto istočnije, na rubu vjerske, vojničke i poljoprivredne 
njemačke kolonizacije, razvili su se, u toku XII stoljeća, i drugi vrlo aktivni 
lučki gradovi kao Rostock i Wismar. U zaleđu duga borba njemačkih kolona 
protiv domorodaca koji su pripadali zapadnom ogranku slavenskih naroda 
završila je koncem stoljeća potpunom pobjedom germanskog elementa i asi- 
milacijom pobijeđenih. S druge strane rijeke Odre kršćanski Poljaci, svojom 
odlučnošću i otporom, stvarali su nesavladivu zapreku. Ali, zahvaljujući mor 
skom putu, Nijemci su ih potisnuli i tako još više proširili svoje kolonije. Na 
sjeveroistočnom kraju Baltika nalazio se prostran svijet poganski, obećana 
zemlja za lovce na duše, za obrađivanje polja, izrabljivanje radne snage, za 
izvoz i uvoz proizvoda. 

Na početku XIII stoljeća posljednji val njemačke ekspanzije preplavio 
je tu zemlju baltičkih i finskih ratobornih, ali neorganiziranih plemena. 
Prvi mostobran u Letoniji bio je grad Riga, koji su utemeljili 1201. godine 
vitezovi Mačonosci i njihov vođa, nesalomljivi biskup Albert. Da bi ga držali 
u škripcu, Danci su osnovali grad Reval (Talin) u Estoniji. Ali mirnim use- 
ljavanjem hanzeatskih gradova, grad je ubrzo bio germaniziran. Godine 1274. 

građani Revala pisali su onima u Liibecku: »Naši su gradovi sjedinjeni kao 
kraci raspela«. U međuvremenu, vrativši se poraženi iz križarske vojne protiv 
Egipta, teutonski vitezovi Hermana von Salze našli su mnogo pogodnije polje 
za akciju u skrižarskom ratu« protiv poganskih Prusa. Zauzeli su i obližnje 
područje poljskog mazovskog vojvode, koji ih je neoprezno pozvao, i godine 
1237. uništili viteški red Mačonosaca. Zauzeli su Prusiju, Letoniju i Estoniju. 
Gradove koje su osnovali ili obnovili pripojili su Hanzeatskom savezu, a ovaj 
je vitezove primio u društvo ne kao članove, već kao svoje »zaštitnike«. Finsku 
su svojatali Rusi, Nijemci i Šveđani, ali su je zauzeli ovi potonji i pokrstili. 
Na kraju XII stoljeća jedino je Litva ostala još poganska i nezavisna, ali 
je izgubila izlaz na more. Rusi, koji su kao i Poljaci bili već odavno kršteni i 
civilizirani, izmaknuli su njemačkom gospodstvu, ali je njihov glavni prozor 
na Baltik, Novgorod, priznao trgovcima Hanze specijalne povlastice. Od sada 
je njemačka trgovinska hegemonija obuhvaćala cijeli »sjeverni Mediteran« — 
od Bergena, Londona i Brugesa do Novgoroda, Revala i Rige. 


Gradska civilizacija na Baltiku. Usprkos različnosti podrijetla, hanzeat 
skim gradovima vladale su međusobno srođene porodice koje vuku svoje pođ- 
rijetlo još od prvih organizatora kolonizacije. Ti su potjecali iz Vestfalije, 
nekađa i same kolonizirane granične zemlje. Poljoprivredne naseljenike davali 
su Nizozemska, Flandrija i valonski krajevi. Osnova stanovništva bila je sla- 
venska ili baltička, a tako je još i danas. Na sličan način, više ili manje izmije- 
njen običajima i institucijama Slavena, događalo se i u drugim gradovima 
Poljske i ostalih slavenskih zemalja, čija je vlastela pozivala njemačke use- 
ijenike kako bi ubrzali razvoj svojih gradova. 

Tako je gradska civilizacija Baltika dosegla razinu gradskih civilizacija 
Sredozemlja odprije sto godina. Životni standard, tehnika i ideje zapadne 
Evrope preneseni su sada u šume i močvare tih dalekih krajeva. Sličnost 
hanzeatskih i talijanskih gradova očitovala se u širenju kulture, u duhu eko- 
nomske inicijative, u gipkosti društvenih odnosa i ugovora, u nepodnošenju 
feudalnih obveza, pa i u samim nazivima najviših gradskih magistrata (kon- 
zula). S obzirom na ograničenja nametnuta stranoj trgovini, na strogo razli- 
kovanje između trgovaca na veliko i preprodavača na malo, na aristokratski 
karakter komunalnih vijeća, koja nisu dopuštala pristup onima što su se bavili 
ručnim radom, ti se gradovi ipak ne mogu usporediti s talijanskim gradovima, 
osim, možda, s Venecijom. Hanzeatski gradovi nikli su u okviru područja 
njemačkog naseljavanja, prožetog vojničkom disciplinom i prezirom prema 
domaćem stanovništvu. Osim gradova uz morsku obalu, u unutrašnjosti nije 
bilo samostalnih gradova, već samo feudalnih i seljačkih područja. Istina, 
i na Levantu su se talijanske kolonije sučeljavale s tuđim narodima, prema 
kojima nisu imale povjerenja te su s njima katkada okrutno postupale, ali, 
iako neprijateljski, Bizant i muslimani imali su svoju civilizaciju koju koloni- 
zatori nisu mogli zanemariti. 

Tamo gdje hanzeatski trgovci nisu uspjeli stvoriti samostalne gradove — 
već su se zadovoljili posebnim samostalnim četvrtima u stranim gradovima, 
kao u Novgorodu, Bergenu, Londonu i Brugesu — razlika između njemačke 
i talijanske ekspanzije nije bila velika. U tim samostalnim četvrtima građa. 
kao i u talijanskim levantinskim kolonijama, stanovništvo su u početku tvorili 
mladi ljudi željni da se brzo obogate i vrate u domovinu. Kasnije su se ti 
naseljenici u tuđini učvrstili ženeći se s djevojkama toga kraja ili pozivajući 
k sebi žene iz domovinc. Većinu poslova obavljali su pismenim putem, ali 

Utvrđeni most (XIII stoljeće, Mon- 
mouth, Engleska) 


Arapske kupke u Palmi di Maiorci 
Vodovod u Salernu (XIII stoljeće) 


di A ako je bilo potrebno, onda su i putovali. Tako su nastale nove zajednice, slične 
onima u domovini, ali mnogo šarenije, kozmopolitskije i liberalnije. Na sve 
iseljenike, bili oni Nijemci ili Talijani, mogu se primijeniti riječi jednog nepo- 
znatog genovljanskog stihotvorca iz XIV stoljeća: 


Ima mnogo Genovljana 
Po svijetu raštrkanih, 
Kud god i ostanu 

Novu Genovu osnivaju! 


5. 
Unutrašnja trgovina 


Kopnena trgovina razvijala se mnogo sporije od pomorske. Razlog su 
tomu visoke prijevozne cijene, mnogi nameti i carina, te kneževska i općinska 
ograničenja. Njezina najveća dostignuća možda su i najmanje očigledna: doku- 
menti toga doba malo ih spominju ili ih čak i ne spominju. Njihovi su junaci 
nepoznati ljudi, kao što su, na primjer, agenti firentinskih kopmanija koji 
nabavljaju sir u najzabačenijim selima apulijskim, ili onaj bilježnik-suknar 
koji je na kredit, u mjesec dana 1331. godine, prodao trideset i šest truba 
obične tkanine u trgovištu Forcalquier, u sjevernoj Provenci. 

U cijelom tom kapilarnom kretanju trgovine možda je ipak najvažnije 
postepeno nestajanje pustih ili malo napučenih područja, u koja ni torbari 
ne dopiru, pa nema ni dućana, već se vrši samo razmjena; zatim bujanje 
malih povremenih pazara, na kojima se gradski predmeti svakodnevne upo- 
trebe mijenjaju za životne namirnice ili za stoku; suradnja opata i baruna 
s mjesnim ili stranim trgovcima radi organiziranja poljoprivredne proizvodnje 
prema tržišnoj potražnji; smjerni napor bratovština i zajednica u popravljanju 
cesta i gradnji mostića prema pustom kraju, prenoseći materijal na maga- 
rećim leđima. Eto, tako su se duboko pripremali temelji seljačkih osnova 
srednjovjekovne Evrope, koji su bili sposobni da ponesu sve snažniju grad- 
sku, trgovačku i industrijsku superstrukturu — ustežemo se reći »kapitali- 
stičku«. 


Utvrđeni most u Orthezu (područje Basses-Pyrćnćes) 
Engleska rešetka iz XIII stoljeća 


Prosječna većina, golema manjina. U unutrašnjoj trgovini na većim 
udaljenostima, a još više u lokalnoj, ima manje rizika i manje dobiti nego u 
pomorskoj trgovini. Zato se tom trgovinom i bavi veći broj osoba koje se 
nikada ne izdižu iznad prospečnosii. I sami obrtnici, u granicama komunalnih 
i profesionalnih propisa, prodaju svoje proizvode na malo u svome dućanu 
i nemaju nikakva dodira s trgovcem na veliko. Veletrgovac, kad mu se ukaže 
prilika, trguje i s manjim količinama robe koja ne spada u njegovu granu. To 
nije zbog toga što nema kapitala ili smjelosti da se prihvati prodaje na veliko 
samo jednog artikla, već zbog malog broja potrošača, Kupaca (raštrkanih po 
mnogim konkurentskim dućanima) ima mnogo u trgovinama živežnim namir 
nicama, ali ih nema za kupovanje neke druge robe. Razvoj unutrašnje trgovine 
ovisi osobito o željama i o ukusu viših slojeva: plemića, svećenstva i bogatog 

građanstva. Samo u velikim talijanskim gradovima i malobrojnim prekoalp- 
skim središtima, kao što su Pariz, Bruges, Köln, dnevna potražnja može nado- 
knaditi zastoj između jednog i drugog tjednog pazara. »U nas je svaki dan 
pazar«, izjavljuje ponosno neki firentinski pisac. 

Ali i u Firenci dobro prodati vrijedi više nego mnogo prodati. Ne pazi 
se toliko na raznovrsnost i cijenu koliko na kvalitetu i trajnost robe. Kroničar 
Giovanni Villani zadovoljan je što se prodajna cijena firentinskog sukna 
udvostručila, ali ga ne brine činjenica da se posljednjih trideset godina koli- 
čina izvezenog sukna smanjila za četvrtinu. Kad se sve sračuna, onda Firen- 
tinci zarađuju više. U unutrašnjoj trgovini zabranjena je svaka reklama radi 
što bolje prodaje: u tom se slažu svi evropski propisi i običaji. Štoviše, zako- 
nom protiv raskoši nastoji se smanjiti nerazumno ili »pretjerano« trošenje 
manje imućnih, ali za to nitko ne mari. Nemamo točnih podataka, ali je gotovo 
sigurno da je trgovinski razvoj Evrope dosegao najviši srednjovjekovni stu- 
panj pri kraju XIII ili na početku XIV stoljeća, stupanj koji nije premašen 
sve do XVIII stoljeća. 

Iako prosječni rizik i dobitak iđe u prilog malim poduzećima s uskim 
pogledima, dogodi se katkada da se skromna porodična poduzeća pretvore 
u velika. Daista, trgovačke »kompanije« na kopnu, suprotno od pomorskih 
»komenda«, ne mogu i ne smiju shvaćati svaku operaciju kao posebnu, napetu 
ali kratku pustolovinu, koja završava nakon jednog putovanja. Ortaci ulažu 
određenu glavnicu na određen broj godina, zaokružuju je dobitima od poslo- 
vanja i povećavaju kamatama koje nisu visoke (obično 8 do 10%), ali je štite 
od »opasnosti mora i neprijateljskog svijeta«. Tako su mogli stvarati planove 
na duže vrijeme, mogli su poslovati istodobno na više strana, primati i ospo- 
sobljavati nove službenike, povećavati broj poslovnih prijatelja i inozemnih 
podružnica. Kompanija Peruzzi (jedna od triju najvećih u Firenci, ali ne naj- 
veća) imala je 1336. godine 88 »poslovođa« u 17 raznih podružnica. 

Ali želja za uvećanjem dobiti (ako ne za drugo, a ono da mogu isplaćivati 
na vrijeme kamate na pologe) tjera ortake u napast da prebace sve veći dio 
svoga i tuđeg kapitala s obične trgovine na pozajmljivanje, na »financiranje«. 
Zar kredit nije duša trgovine? Ako se od nekog kralja, recimo, ne mogu postići 
trgovačke povlastice silom galija, kao što to rade pomorski trgovci, zar nije 
najbolje oružje pozajmiti mu novac? Ali to je mač s dvije oštrice. Dužnici, 
osobito ako su to okrunjene glave, često su nepouzdaniji od mora i gramziviji 
od gusara, i kopnena kompanija može doživjeti brodolom. 


Nekoliko brojki. Premda je kopnena kompanija vjerojatno isto tako 
stara i raširena kao i pomorska komenda, ona je sazrela tek u polovini XIII 
stoljeća, i to samo u nekoliko talijanskih gradova: u Astiju, Cremoni, Pistoji, 
Lucchi, Sieni i Firenci. 

Evo nekoliko podataka da pokažemo njezinu snagu. Godine 1260. »kom- 
panjon« jednog od najvećih sijenskih udruženja, Salimbene Salimbeni, daro- 
vao je domovini 118000 sijenskih lira kao pomoć za ratne troškove protiv 
Firence, a obvezuje se dati još toliko. Godine 1318. najveća firentinska kompa- 
nija Bardi ima bilancu od oko 875 000 forinta poslovnog prometa. Dvadeset 
i pet godina kasnije past će pod stečaj zbog neisplaćenog kredita od 900 000 
forinta pozajmijenih engleskom kralju i više od 100 000 kralju Sicilije. Umjesto 
da uspoređujemo vrijednosti ovog iznosa s njegovom vrijednošću u različitim 
vremenima, napomenut ćemo samo činjenicu da je papa Klement VI godine 
1348. platio 80000 forinta napuljskoj kraljici za kupovinu Avignona, svoga 

budućeg sjedišta. Godinu dana kasnije francuski kralj kupio je grad Mont- 


"pellier za 120 000 škuda (133 tisuće forinta), tj. za manje od jedne šestine po- 


slovnog prometa kompanije Bardi, i to za najvažniji grad Sredozemlja, pored 
Marseillesa i Barcelone! Spomenimo, na kraju, da Francuska nije uspjela saku- 
piti ni 400 000 škuđa (450 000 forinta) za otkup svoga kralja, kojega su, 1360. 
godine, kod Poitiersa zarobili Englezi. Cijeli iznos otkupnine nije nikad bio 
isplaćen. 

A sada usporedimo te brojke s brojkama pomorske trgovine. Iznos što 
ga je Salimbeni isplatio godine 1260. trostruko je veći od vrijednosti pokret- 
nih i nepokretnih dobara mletačkog dužda Ranierija Zena, koja je iznosila, u 
času njegove smrti, 50 000 mletačkih lira. To je daleko manje od ostavštine 
spomenutog genovljanskog trgovca Benedetta Zaccarije, koji je umro 1307. ili 
1308. godine. Njegova ostavština sastojala se od galija i drugih brodova, 
rudnika stipse, plantaža mastike, svakovrsne robe, državnih obveznica, nekret- 
nina, plaća, mirovina i još drugih izvora prihoda, što je nemoguće izračunati 
u novcu. Samo rudnici stipse u Fociji, u Maloj Aziji, posjed Zaccarije i nje- 
gova brata, proizvodili su godišnje 13 000 kantara (ili 750 tona), u vrijednosti 
od barem 50000 genovljanskih lira. 

Suvišno je isticati da takvih talijanskih Rotschilda i Rockefellera u Italiji 
XIII stoljeća nema u drugim zemljama, a da su izuzetni i u Italiji. Ako je 
istina da su neki visoki Zaccarijini sliužbenici sudjelovali u dobiti i dobivali 
više od sto lira za svako putovanje morem, istina je i to da ostavština petnae- 
stak njegovih skromnijih službenika, umrlih u Fociji, nije iznosila ni deset lira. 
Službenici firentinskih kompanija zarađuju godišnje po nekoliko desetaka 
forinti, a povremena povećanja plaća dostaju tek toliko da se pokrije nepre- 
kidan rast životnih troškova. (Budući da nemamo vjerodostojnih studija o 
cijenama u Italiji toga doba, sjetimo se da su se u Engleskoj životni troškovi 
između polovine XII i prve četvrtine XIV stoljeća učetverostručili). 

Situacija najnižeg sloja gradskog stanovništva ili proletarijata još je teža. 
Za taj sloj ni Genova ni Firenca nisu počele, 1253. godine, ponovo kovati zlat- 
nike nakon prekida od dva stoljeća. Za nj je dobar i bakreni sitniš, s tek 
nešto primjese srebra, ili, u najboljem slučaju, veći novaca od čista srebra. 
Izrabljivanu od gulikoža, proletarijatu nije koristilo što je kamatna komer- 
cijalna stopa u toku XIII stoljeća pala od prosječno 20—26%/ na prosječno 
8—10%%, što je očit znak obilja novca i kredita u Italiji. U Brugesu, gdje je 
kredit bio tako raširen da je pri koncu XIV stoljeća barem svaka četrdeseta 
osoba imala vlastiti račun na banci, normalna kamatna stopa bila je iznad 
40%, a nije postojao lokalni zlatni novac. U najrazvijenijem središtu južne 
Njemačke, Niirnbergu, legalna kamatna stopa bila je 43%, a kršćanska kom- 
panija Holzschuher daje Židovima zajam i uz 94% kamata! 

Ipak, gradski proletarijat nije na dnu društvene ljestvice: navikla jesti 
bijeli kruh, firentinska sirotinja prosvjeduje kad joj je, u toku gladne 1346. 
godine, komuna besplatno dijelila manje od dvije librice toga kruha dnevno 
(1 libra = 327 grama, op prev.) Proletarijatu je ipak bolje nego okolnom 
seljaštvu koje je zadovoljno i crnim kruhom. 

Što trgovinska revolucija može pružiti seljacima? Može jedno, ali vrlo 
vrijedno — potpunu sigurnost od aveti gladi. Takvo stanje nije bilo samo u 
Italiji. U Nizozemskoj i Njemačkoj kroničari su, u toku XII stoljeća, nabrojili 
desetak takvih kriza gladi, a samo dvije-tri u toku XIII stoljeća. Zasluga je 
to seljaka koji su više proizvodili. Ali ako žetva podbaci, onda se žito uvozi iz 
dalekih zemalja. Godine 1276, na primjer, genovljanska je komuna, preko 

Manuela Zaccarije, Benedettova brata, uvezla žito s Balkana i tako »milosrdno 
podarila« i nasitila gomilu izbjeglica što su došli čak iz Francuske. Naravno, 
Genovi pomaže more, ali tamo gdje nema mora mogu pomoći rijeke i ceste. 


Duž cesta: roba i ideje. Razvoj cestovnih komunikacija u kasnom sred- 
njem vijeku mjeri se više po broju cesta nego po njihovoj kakvoći (k. 25). 
One se ne mogu usporediti s rimskim vojnim cestama od tucanika, što ih je 
ne škrtareći gradila jedna država s velikom vojskom, s mnoštvom robova i 
krajnje »izrabljivanih« seljaka. Zato nema ni jednog sela, svetišta ili sajmišta 
koje nema svoje vlastite prilazne ceste, staze, pošljunčene ili popločane putove, 
pa čovjek može birati kad ide iz jednoga u drugo važno središte. Te mreža 
osrednjih, ali brojnih i svakovrsnih putova, počela se stvarati u doba partiku- 
larizma i razvijala se i dalje inicijativom mjesnih vlasti, vjerskih bratovština, 
trgovačkih udruženja, a rjeđe središje vlade. Srednjovjekovnim vitezovima 
nisu trebale popločene ceste; naprotiv. Hodočasnici su bili zadovoljni s malim, 
dok su trgovci željeli mnogo, ali su ipak više voljeli osrednje a jeftine nego 
popločene a skupe ceste. 

Možda je najglasovitiji put onaj koji vodi iz Francuske, pa do Santiaga 
de Compostela, Iako je njegova važnost za širenje vjerskih, umjetničkih i knji- 
ževnih ideja velika, njegova ekonomska korist bila je skromna. Duž puia 
nicala su nova trgovišta, ali se nisu razvijala, a krajina kroz koju je prolazio 
bila je gotovo pusta. Duhovni život bio je bogat, ali mjesta i ljudi siromašni. 
Ni u Engleskoj put kojim su hodočasnici išli u svetište Thomasa Becketa nije 
bio trgovački važan, iako je prolazio kroz plodno područje: svoju slavu treba 
zahvaliti književniku Chauseru i njegovim Canterbury Tales. 

Najgušću skupinu tvore velike prometne ceste preko Alpa; one su naj- 
unosnije za trgovinu. U XIII stoljeću za njih su se posebno brinula udruženja 
vozača i mazgara koji nastoje poboljšati prijevoz i sniziti troškove svojim 
mušterijama s obje strane planinskih obronaka. U početku stoljeća gradi se 
vrlo smion most preko Sv. Gotharda, koji omogućava prolaz tovarnim živo- 
tinjama. Sto godina kasnije uređen je za kolni promet i obližnji prijelaz Septi- 
mero. Nešto sjevernije grad Schaffhausen izvršio je vrlo skupo bušenje litice 
kako bi smanjio nagib ceste prema Koblenzu i donjoj dolini Rajne. 

Moramo istaknuti da te ceste ne služe samo za prijevoz robe. Njima pro- 
lazi i sloboda gradskih komuna, rođena u lombardijskoj nizini, ali je ubrzo 
prenesena i u planine, gdje će naći svoje najvatrenije pristaše. Švicarci su 
danas jedini narod koji sebe smatra više građaninom komune nego podanikom 
nacionalne države. 

Najvažnije cestovno čvorište na sjeveru Alpa ne nalazi se ipak u Švi- 
carskoj, već na otvorenim ravnicama Champagne. Ovdje se, duž osovine koja 
povezuje dvije ekonomski najrazvijenije evropske zemlje, Italiju i Belgiju, 
sastaju putovi što dolaze iz dolina Rhone i Rajne; ovuda protječe Seina sa 
svojim glavnim pritocima. Katedrala u Rcimsu služi kao okvir krunidbi fran- 


oko nastranog i simpatičnog Thibauta IV, koji je i sam: i 
manjih središta proizvodi glasovita sukna i platna. Ali još slavniji šu sajniovi 
što se održavaju šest puta godišnje u gradovima Provinsu, Troyesu, Lagnyju 
i Bar-sur-Aubeu, a traju praktično cijelu godinu. U XII stoljeću naslijedili su 
druge skromnije sajmove u istoj pokrajini iz doba Rimljana i Karolinga, a 
ostat će kao stožer razmjene između južne i sjeverne Evrope gotovo cijelo 

KOPNENI PUTOVI LA BRDOVITA PODRUČJA 
a 


Karta 25. Kopneni i morski putovi u Evropi (stoljeće XI—XIJI) 


XIII stoljeće, sve do trenutka kada će ih konačna prevaga morskih putova od 
Sredozemnog do Sjevernog mora i drugi nepovoljni faktori osuditi na lagano 
propadanje i konačan nestanak. 


Sajmovi — baza mira i pokusni teren. Na međunarodni sajam u Cham- 
pagni, na sajam u Saint-Denisu kod Pariza, u Berg-op-Zoomu, Kolnu i Solunu, 
zatim na pokrajinske sajmove u mnogim gradskim središtima, na godišnje 
sastanke torbara, hodočasnika, seljaka i mnogih radoznalaca, koji su se odr- 
žavali u tisućama sela prilikom proslave sveca-zaštitnika — na sve te živopisne 
i uzbudljive skupove možemo baciti samo letimičan pogled. Nnjihova eko- 
nomska funkcija, osobito velika ondje gdje nema trgovačkih gradova u pravom 
smislu, malo-pomalo opada zbog sve većeg razvoja irgovine, ali su unatoč 
tomu, sačuvali sve do danas izvjesnu važnost. 

U barbarsko doba i u počeiku feudalizma, kad je trgovcima bilo najteže, 
najveća privlačnost nekog sajma bila je nesumnjivo u tzv. »sajamskom miru«. 

Svim posjetiocima njegova sajma gospodar mjesta je obećavao sigurnost ne 
samo od pljačke ili napada, ne go i oprost od svojih uobičajenih »uznemi- 
rivanja«. Među tim »uznemirivanjima« na prvom su mjestu bile tzv. aubaine 
(konfiskacija dobara trgovca koji umre u tuđini) i represalije (oduzimanje 
dobara, a katkada i zatvor sunarodnjaka, ako je otputovao, a nije platio 
dugove). Osim toga, gospodar grada davao je obično i carinske olakšice, 
omogućavao smještaj ljudi i robe po stanovima i skladištima, kovao novac 
naročito za tu pirliku, a davao je i pravo priziva na specijalan i vrlo ekspedi- 
tivan sud. S izvjesnim prezirom prema onima što su se tim pravom koristili, 
Englezi su taj sud za trgovce nazivali »sudom prašinara«. Taj naziv mogao 
se odnositi na torbare, ali ne i na talijanske veletrgovce, koji su u svakoj 
svojoj koloniji zahtijevali javno kupalište. »Sajamski mir« katkada su obilje- 
žavali i dramatizirali i neki stvarni simboli, kao, na primjer, raspelo, koje je 
podignuto prije tisuću godina, a stoji još i danas na tržnici u Trčvesu, ili 
spomen-ploča iz 1111. godine, još i danas iznad portala katedrale u Lucchi, 
koja govori o obećanju mjenjača i trgovaca mirodijama da neće počiniti 
»krađe, prijevare ili krivotvorine« na sajmu sv. Martina. 

U XIII stoljeću, međutim, takva obećanja nisu bila potrebna. Trgovina 
«s udaljenim krajevima nije više bila neuobičajena, niti se trgovac osjećao 
osamljenim u prostorno i vremenski omeđenom krugu. U nekim su zemljama 
ipak postojale zapreke, dijelom zbog feudalnog mentaliteta, a dijelom zbog 
ijubomore lokalnih trgovaca koji su se bojali strane konkurencije, a »stran- 
cem« su smatrali svakoga tko dolazi iz drugog grada. U Engleskoj je bila 
potrebna posebna dozvola za boravak duži od četrdeset dana, a primitak u 
državljanstvo za oslobađanje od kraljevskog poreza i općinskih zaštitnih 
mjera. U mnogim njemačkim gradovima stranci su bili isključeni iz trgovine 
na malo i smješteni u zgrade koje je nadzirala vlast (Venecija im je uzvratila 
istom mjerom sagradivši »Fondaco dei Tedeschi«). Bilo je smetnji i u važnim 
središtima kao što su Pariz i Barcelona. Nije tu bilo riječi samo o gradskoj 
uskogrudnosti: najveći dio vladara, iako nisu poznavali ekonomsku znanost 
da bi mogli određeno i jasno oblikovati protekcionističke ili merkantilističke 
doktrine, ipak su bili dovoljno upućeni da za sebe iskoriste izvozne i uvozne 
zabrane i dozvole. Engleska je razradila vlastitu politiku za vunu, Norveška 
za drvo, Sicilija za žito. 

Međutim, u većini talijanskih, belgijskih i provansalskih komuna neki 
nagonski ekonomski liberalizam razvijao se usporedno s političkim i društve 
nim slobodama. Tu gotovo i nije bilo teškoća za strance, a posebni trgovački 
zakoni bili su vrlo ekspeditivni. Aubaine se smatrala barbarskim i feudalnim 
običajem, a represalije su se otklanjale diplomatskim i pravnim putem, dok 
se strance primalo bez straha od konkurencije, pa su imali neograničenu slo- 
bodu boravka i trgovanja. Ugostiteljska radinost bila je dobro razvijena i 
opremljena. Sajmovima, kad su se održavali, bio je jedini cilj da upozoravaju 
na mjesta i povoljne datume: na dolazak konvoja iz Levanta u Veneciju, ili 
odlazak iz Venecije u Bruges. Da bi se privukli kupci, nije više bilo potrebno 
obećavati oprost od »uznemirivanja«, sad je bilo mnogo trgovina i dućana, 
mnogo novca i kredita, a postojala je i praktična djelotvorna moć trgovačke 
organizacije. 

I sajmovi u Champagni nudili su djelotvornu organizaciju trgovačkih po- 
slova svim trgovcima naprednih zemalja, a onima iz nerazvijenih zemalja 
osiguravali su slobodu trgovine koju nisu imali u svojoj domovini. Kad danas 
pogledamo mali trg Saint-Ayoul u Provinsu, čini nam se nemogućim da su se 

na tako skučenom prostoru mogli izložiti proizvodi iz cijele Evrope, a i iz 
još udaljenijih krajeva. Zapravo, bilo je dovoljno izložiti samo uzorak naj- 
traženije robe, kao npr. uzorak standardiziranog kvalitetnog sukna, zajam 
čenog originalnim pečatom gradskih korporacija, ili uzorak poznatih mirodija, 
za koje se lako moglo odrediti prema mirisu, dodiru i izgledu odakle dolaze 
i kakve su kvalitete. Roba koju je taj uzorak reklamirao nalazila se u skladištu 
ili se slala po narudžbi. Da bi bila u toku događaja, središnjica jedne sijenske 
kompanije zahtijevala je od svojih »ortaka« u Champagni tjedne cjenike, 
izvještaj o trgovačkim i političkim novostima i o svojim transakcijama. To 
se redovito izvršavalo bez troškova, jednostavnim prijepisom sajmišnog regi- 
stra. Dugovanje ili kredit, nakon zatvaranja sajma, prenosi se na idući putem 
pismenog dokumenta (sajmovno pismo). Ugovori o razmjeni omogućavali su 
proširenje kredita na svaku zemlju u kojoj je trgovac imao svoje poslovne 
veze, a često su dopuštali i opasne valutarne špekulacije. 

Sajmovi u Champagni, a kasnije i stalni sajam u Brugesu, koji je ponovo 
proradio kad su se brodovi sa Sredozemnog i Sjevernog mora stekli u nje- 
govu luku; služili su katoličkoj Evropi kao trgovački kapital i, u izvjesnoj 
mjeri, pomogli razvoju jednoobrazne ekonomske tehnika koja se temelji na 
dopisivanju, računovodstvu i kreditu. No, različiti stupanj duhovne pripremlje- 
nosti i sposobnosti ljudi i ovdje je, kao i drugdje, produbio jaz između kon- 
zervativaca i novatora. Među ovim posljednjima Talijani su bili na prvom 
mjestu. 


6. 
Tijelo i duh 


Nove metode pomogle su Talijanima da se osposobe na jednom području 
na kojem se nisu isticali prije XIII stoljeća — na području zajmova, razmjene 
i banaka. Diferencirano i široko područje: obuhvaćalo je i prljave založne 
zajmodavce i vrlo ugledna mjenjača i skromnu banku za ulaganje i obrtanje 
novca kao i velike kompanije međunarodnog trgovačkog bankarstva. Speci- 
jalisti za takvu vrstu poslova dolazili su odasvud: Židovi, raštrkani po svim 
gradovima i varošima, bili su spremni odmah dotrčati tamo gdje se trgovalo 
novcem, mjenjači novca iz Montpelliera i Majorke, bogati lihvari iz Arrasa i 
Cahorsa, engleski poslovni ljudi kao što je De La Pole i drugi. No, Talijani su 
imali specijalan adut — podršku pape. Sveta stolica je preko njih pobirala pri- 
hode iz svih katoličkih zemalja, od Svete zemlje do Grenlanda, a preko njih je 
slala novac, robu i korespondenciju po čitavu svijetu. Tako su talijanski ban- 
kari predstavljali neku vrstu druge crkvene birokracije. Od crkve nisu tražili 
velike usluge, znajući da mogu računati na papu, po potrebi čak i na strašnu 
anatemu ako se ne mogu drukčije naplatiti dugovi ili ako im neki vladar 
zaprijeti visokim porezom ili protjerivanjem. 


Opsjednutost kamatama. Pape su, ipak, prve osudile kamatni zajam. 
No, ta osuda bila je dužnicima dobra izlika za neplaćanje dugova, iznuđivanje 
i protjerivanje. Novac se upotrebom ne troši i ne daje ploda; bratu kojemu 
je novac potreban treba posuditi badava, iz ljubavi prema Bogu — lihvari, 
dakle, rade protuprirodno djelo i griješe protiv čina milosrđa. Te ideje naslije- 
dio je katolički moral od grčke i židovske filozofije i etike, obje rođene, za 
trgovce, u nepogodnom ambijentu, budući da su se oni jedino bavili potro- 

šačkim zajmovima, namijenjenim sirotinji i rasipnicima, tj. lihvarenjem, kako 
to mi danas nazivamo. U doba ekonomskog procvata crkva se još nije 
uspjela osloboditi svoje doktrine i razlučiti lihvarstvo od trgovačkih kamata. 
Zato su se zajmodavci domišljali najrazličitijim kompromisima, bojeći se 
božjeg i ljudskog suda. 

Posebno ih opisivati stvar je posebnih stručnih djela. Najbolja rješenja 
bili su ugovori, u kojima se zajam vezao s dohotkom poslovnog društva kao 
u commendama, ili s participacijom u riziku kao u starinskom foenus nau- 
ticumu (pomorskom zajmu) ili novijem cambium traiecticiumu (ugovoru o 
zamjeni novca na daljinu). Na žalost, takvi ugovori nisu se mogli uvijek pri 
mijeniti, niti su uvijek bili besprijekorni. Najdomišljatije ali i najprovidnije 
rješenje za suca i za savjest njegova autora bila je klauzula koja je u »bes- 
platni zajam« znala ugurati i zamaskirane kamate. Posljednji lijek za taj 
grijeh bilo je, kao i za ostale grijehe — kajanje u času smrti i vraćanje novca 
dužnicima, siromasima i crkvi u viđu kakva malog, posve simboličnog poklona. 

Crkva je sa svoje strane rado zatvarala jedno oko, primjenjujući na lihvare 
isti kriterij kao i na putene grešnike: ne proganjajući blud sam po sebi, nego 
njegovu javnu manifestaciju, tj. prostituciju; ne kamate same po sebi, nego 
lihvarsku ustanovu. Teorija ostaje ista, a praksa, koja je život, ima više 
ili manje zakonitih rješenja, osporavanih samo onda ako su bezočna i ako 
mogu, u času smrti uznemiriti dušu vjernika. 

Dubrovački trgovac Vito Rastić ostavlja u svojoj oporuci 35 lira »za nepo- 
šteno stečeno imanje, jer mi se čini da ga kao trgovac nisam mogao drukčije 
steći«t. U poslovnim knjigama firentinske kompanije Bardi postoji osobni 
račun naslovljen na »Messer Domeneddia« ("Gospodina Boga), kojemu zdušno 
upisuje na korist jedan dio svoje dobiti — dio namijenjen sirotinji. Ti pri- 
mjeri pokazuju duboku i iskrenu vjeru srednjovjekovnog trgovca, ali i odluč- 
nost da joj ne da više nego što joj pripada. Za poslovnog čovjeka vjera je 
dragocjen i potreban kompanjon, ali ne i gospodar. 


Apsolutna i kompromisna vjera. Bilo je poslovnih ljudi nezadovoljnih 
tako ograničenom vjerom pa su, da zarade raj, davali siromasima cijelo svoje 
bogatstvo. Tako je godine 1170. učinio lyonski trgovac Petrus Valdus, a valde- 
žani, koji su po njemu i dobili ime, raširiše se po svim trgovačkim gradovima 
u ravnicama, dok ih progoni nisu prisilili da bježe u palanine Pijemonta. 
Nešto kasnije to isto je uradio i sin trgovca Pietra di Bernardona d'Assisija, 
budući sveti Franjo. Tri svećenička reda, koja je osnovao, nisu se zatvorila u 
osamljene samostane kao mnogi redovi ranog srednjeg vijeka, a nisu se bavili 
ni bonifikacijom zemljišta kao cisterciti i drugi redovi kasnog srednjeg vijeka, 
već su se uklopili u gradski život. I dominikanci su u biti gradski red, iako 
njihov utemeljitelj nije bio ni trgovac ni trgovčev sin. 

Taj novi smjer samostanskog načina života u XIII stoljeću dokazuje da su 
gradovi postajali ne samo važniji od sela nego da je mistični mlin nalazio 
među građanstvom dobro žito za meljavu. Nisu, dakle, samo plemićke obitelji 
nego i one bogate građanske davale crkvi askete i svećenike, svece i pape. 

Čak i oni koji su više voljeli bogatstvo od siromaštva bili su vrio pobožni. 
Svjetovnjak i građanin Dante ostavio nam je vlo snažnu sliku pakla i raja. U 
svome strahu od pakla poznati lihvar iz Arrasa, Baude Crespin, kojemu su 


! »Pro mal tolecto, chè me par avere conscientia che no po'esser che non 
habia mal tolecto, chè fu sta’ mercadante«. 

bile dužne sve flamanske komune, želio je biti pokopan u benediktinskom 
habitu. U svome nadgrobnom natpisu preporučio je svoju dušu molitvama 
siromašnih »službenika i radnika«: kajanje je, naravno, prekasno. Ali što 
da kažemo o Benedettu Zaccariji, poslovnom čovjeku, lakomu na dobit, koji 
je prekinuo blokadu Sluisa i Brugesa, od koje je mogao imati golemu korist, 
da bi organizirao križarski pohod u Svetu zemlju. Čini se da je u ekspediciji 
među borcima bilo i žena genovljanske trgovačke aristokracije. Na žalost, 
papa Bonifacije VIII zabranio je križarima bilo kakvu osobnu korist od 
mogućih osvajanja, pa je ekspedicija propala. Ni najiskrenija vjera nije se 
mogla odvojiti od određenih praktičnih obzira. 


Umjetnost, znanost, korist. Takva shvaćanja ogledala su se u poklonima 
trgovaca za preporuku svoje duše Bogu i za sjećanje potomstva. Poklanjali su 
crkve, kapele, oslikane prozore, baš kao što su to radili i plemići, ali su ipak 
bili skloniji milosrdnim djelima od kojih je sirotinja, a i zajednica, imala nepo- 
srednu korist. Gotovo da nije bilo oporuke u Genovi a da nije bilo zavještanja 
za lučke radove. Još godine 977. mletački dužd i trgovac Pietro Orseolo sagra- 
dio je sklonište. U Gandu 1200. godine obitelj Uten Hove podigla je bolnicu 
čija je golema glavna dvorana još i danas središte najveće gradske bolnice. 
U početku XIV stoljeća Arras je ima barem 23 bolnice, bolnicu za gubavce i 
skloništa za siromahe; sve zajedno mogle su primiti više od tisuću osoba; sve 
su to sagradili građani grada koji u ono vrijeme nije imao više od dvadeset 
tisuća stanovnika. Snažni oblici romaničke arhitekture, smjeli oblici gotike, 
našli su svoju primjenu u tim zgradama, mostovima, vodovođima, vodoskocima 
i drugim radovima od opće koristi od kojih se neki još i danas upotrebljavaju. 
Tim već prokušanim obrascima dodala je kiparska i slikarska mašta nove 
teme, kao što je, na primjer, Dobra vlada Ambrozija Lorenzettija. 

Praktičan duh, što ga je idealizam oplemenio, a nipošto ugušio, prožima 
cijeli gradski život XIII stoljeća. Ne zaboravljajući nikad »vagu na kojoj će i 
sam biti izmjeren«, trgovac se usavršava u računanju i uči knjigovodstvo prema 
tehnici koja ni do dana današnjeg nije nadmašena — dvojno računovodstvo. 
Da bi mogao bolje ocijeniti trgovanje i trgovačku robu, on studira aritmetiku, 
geografiju, kartografiju, astronomiju i prirodne znanosti. 

To nagomilano znanje tekovina je evropske kulture. Rasprave Leonarda 
Fibonaccija iz Pise, trgovca i trgovčeva sina, polazna su točka za modernu 
matematičku znanost. Marko Polo, »univerzalan čovjek«, kao nitko prije njega, 
donio je sa svojih poslovnih putovanja kulturno bogatstvo mnogo dragocje- 
nije od najskuplje kineske svile. Njegova knjiga doživljaja, proročanski posve- 
ćena »carevima, kraljevima, vojvodama i ostalom svijetu« zamijenit će romane 
Chretien de Troyesa i biti najčitanije i najraširenije djelo u Evropi. 


Najava renesanse? Sve to još nije renesansa, ali je to na bezbroj načina 
najavljuje. Naravno, ne teži se umjetnosti zbog umjetnosti, niti se poganina 
Augusta pretpostavlja kršćaninu Justinijanu. Kad bismo htjeli odabrati geslo 
koje obilježava ambicije talijanskog građanina, najprikladnije bi bile riječi 
s naslovne strane Peruzzijevih trgovačkih knjiga: »U ime zarađe i sigurnosti 
na moru i na kopnu, u ime povećanja imutka i osoblja, za spas duše i tijela 
našega«. Ali vjetar rimskog duha promahuje ulice ukrašene građanskim pala- 
čama i razgoni oblačine. Sv. Franjo divi se ljepoti prirode, raznom voću, raz- 
nobojnom cvijeću i tratini (»diversi fructi, con coloriti fiori et herba«). Prvi 
put u povijesti građanska poezija pjeva o običnom čovjeku s neobičnim srcem. 
Ljubav, pisana velikim slovom, što su je provansalski pjesnici i njihovi sljed- 

benici namijenili plemićima, postala je u bolonjskoj i firentinskoj poeziji 
»slatkog novog stila« (sdolce stil nuovo«) svojstvo »srca plemenitog« (»cuor 
gentile«). A »srce plemenito« se ne nasljeđuje od oca na sina, već se odgaja 
usavršavanjem osjećajnosti i uljuđenosti. Kao da to želi potvrditi, jedan špa- 
njolski pjesnik, koji se učio viteštvu u Francuskoj i Njemačkoj, izjavljuje 
kako se želi u njemu usavršiti u »Lombardiji«. 

Doduše, moć tih gradova ne može se mjeriti sa snagom starog Rima, niti 
se pučanstvom približiti kineskim metropolama što ih ushićeno opisuje Marko 
Polo. No, talijanski gradovi XIII stoljeća nadmašuju kineske svojim poduzet- 
nim i nezavisnim duhom, a Atenu i Rim slobodnim narodom bez robova. Osim 
toga, oni su i bogatiji, ne toliko opticajnim novcem koliko spretnim kredi- 
tima. Privatne transakcije temelje se na mjeničnom pismu i pismenom obe- 
ćanju plaćanja, a državne financije na trajnom državnom zajmu. Da se taj 
iznalazak komuna XIII stoljeća dogodio u moćnom Rimskom Carstcu, možda 
barbari nikad ne bi pobijedili. Ali to se moglo dogoditi samo u državi koja je 
shvaćena kao unosan posao. 

Ponoseći se svojim ekonomskim procvatom, svojom kulturom i značaj- 
nom materijalnom snagom, trgovci-plemići gledali su s visoka feudalce i 
seljake. Činilo se da imaju pravo. Pri koncu XIII i u početku XIV stoljeća 

+ najmoćnija evropska monarhija, Francuska, postavljala je talijanske admirale 
na čelo svoje mornarice, unajmljivala genovljanske strijelce kao zaštitu svojim 
konjanicima, a firentiske bankare da upravljaju državnom blagajnom. 

Uza sve to građanstvo još nije bilo dovoljno brojno da podigne i povuče 
za sobom golemu većinu seljaštva. Pri koncu srednjeg vijeka politička buduć- 
nost katoličke Evrope neće biti odlučena u gradovima s otvorenim horizon- 
tima, već u feudalnim monarhijama i protiv gradskih sloboda. 

Drugo poglavlje 


Mladi narodi 


1. 


Put po Evropi: kraljevi, jezici, narodi 


Cvijete, cvijete, sa zelenog bora, 

Kad bi znao što je s mojim prijanom! 
O, Bože, gdje je sada? 

Cvijete, cvijete, sa zelene grane 

Kad bi znao što je s mojim dragim! 
O, Bože, gdje je sada?! 


S takvim uzdahom počinje najdražesnija od stotinjak i više lirskih pje- 
sama Dionizija »Ratara«, portugalskog kralja (1279—1325). Kao svaki plemić, 
i Dionizije je bio potkovan u provansalskom stilu. Ipak, njegovu poeziju nadah- 
njuju pučke teme, a pjevaju se prema tradicionalnim melodijama, koje su proi- 
zišle iz arapskog i gregorijanskog napjeva. Nije se on bavio samo pjesništvom. 
S latinskog, arapskog i hebrejskog jezika prevodio je na portugalski razna 
povijesna, teološka, pravna i poučna djela, želeći da portugalski postane slu- 
žbeni jezik. 

Kralj Dionizije nije bio jedini kralj-pisac. U bujnom pramaljeću evropske 

nacionalne E brojna obitelj vladara XII stoljeća bila je književno 
vrlo plodna. D ionizijev djed po majci, Alfons X Kastilijski, ostavio je za sobom__ 


opsežna djela koja je pisao on ili drugi po njegovu nalogu: ciklus pjesama 
“o čudđesima Djevice i pjesme profanog sadržaja na galicijskom jeziku, na 
kastilijskom jeziku neke ljubavne stihove, niz kronika, astronomska i prirodo- 
slovna djela, jednu monumentalnu pravnu enciklopediju Las siete partidas, 
koju je Dionizije preveo na portugalski jezik. Fridrik II, car i kralj Sicilije, 
rođak Alfonsove majke, napisao je nekoliko djela na latinskom i talijanskom: 


na latinskom jeziku jednu prilično dobru raspravicu o lovu sa sokolom, u 


čemu je imao veliko iskustvo, a na ITI S pjevala su i tri nje 


"dvora. “Otac. Fridrika II, okrutni Henrik Vi, napisao. je na SREO ili mu 
samo pripisuju, nekoliko ljubavnih pjesama u provansalskomi "stilu, dok se 
"dvije druge, na istom jeziku, pripišuju rotmantičnom Fridrikovu nećaku Kon- 

arm Čak i oni vladari koji su bili malo raspoloženi da gube vrijeme u 
književnim razonodama, kao Jakov I Aragonski, tast Alfonsa X, Luj IX Fran- 


cuski, .sin Bianke Kastilijske pisali su poučna djela: Jakov — kroniku vlasti“ 


1 Ai flores, ai flores do verde pino, 
Se sabedes novas de meu amigo! 
Ai Deus, e u è? 
Ai flores, ai flores do verde ramo, 
Se sabedes novas de meu amado! 
Ai Deus, e u è? 


281 


tog kraljevanja na katalonskom, a Luj — kratki priručnik moralnih zasada za 
prijestolonasljednika na francuskom jeziku. 


Od Portugala do Katalonije. Čak i onda kad su teme bile lakoumne, ta 
književnost nije bila samo razonoda nego je pomagala vladarima da se stope 
s dušom vlastita naroda i da budu u neposrednijoj vezi sa svojim podanicima. 
U tom se najviše isticao Dionizije, najveći portugalski pjesnik svoga vremena. 
Njegova kulturna djelatnost polazila je od narodu dostupnih pjesmica pa sve 
do osnivanja prvog portugalskog sveučilišta. 

Aktivnost kralja »Ratara« nije se ograničila samo na književnost. Iako 
nije sudjelovao ni u jednom ratu, svojim »mirnim« pobjedama postao je treći 
osnivač svoje države, nakon prvoga grofa i prvoga kralja. Energično je proveo 
u djelo svoj zacrtani program prevlasti države nad crkvom podjelom odgovor- 
nosti upravljanja državom između plemića i gradskih vijeća, te razvijanjem 
ratarstva i trgovine. Sagradio je na desetke kaštela i sela, razvijao slobodnu 
trgovinu, zaplijenio velike posjede i porazdijelio ih onima koji su bili voljni 
da ih obrađuju. Tvrdio je da se čovjek može posvetiti zemljoradnji a da pritom 
ne izgubi dostojanstvo plemića, koji su cijenili samo ratničko umijeće. Da 
osigura brodogradilištima potreban materijal, zasadio je u pokrajini Leiriji 
borovu šumu koja još i danas postoji; na tu nas šumu i podsjeća onaj »zeleni 
bor«, kojemu djevojka povjerava svoje uzdahe. 

Portugal je bio ujedinjen u granicama otprilike istim kao i danas, pa se 
mogao širiti jedino morem. U to vrijeme važnost Portugala u međunarodnoj 


trgovini nije bila značajna, pa je Dionizije pozvao iz Genove admirala Emanuela. 


Pessagna. Pod njegovim rukovodstvom portugalska mornarica krenula je po- 
Jako prema svojoj slavnoj budućnosti. 

Daleko sjajniji i brži, iako kratkotrajniji, bili su uspjesi Jakova I (1213— 
1276) i Petra ITI (1276—1285) na drugoj obali Iberskog poluotoka. Dvije eko- 
nomski i kulturno potpuno različite pokrajine bile su pod njihovom vlašću: 
Katalonija, čiji je jezik bio sličan provansalskom, i Aragonija, s narječjem 
sličnim kastilijskom. 

Aragonija, kao i susjedna mala kraljevina Navarra, bila je zaostala zemlja 
svadljivih plemića i siromašnih seljaka i gorštaka. Aragonskoj ekspanziji prema 
zapadu i jugu ispriječila se Kastilija, a prema sjeveru aragonski prohtjevi za 
Languedocom propali su nakon bitke kod Mureta. Međutim, uz katalonsku 
obalu bilo je mnogo gradova i široko otvorenih obzorja. 

Jakov I pobijedio je oslanjajući se na avanturističko niže plemstvo i na 
katalonsko građanstvo. Njegovo se kraljevstvo dvostruko povećalo kad je mu 
slimanima preoteo Baleare, Valenciju i druge primorske krajeve u koje je 
naselio svoje podanike. Petar III je zauzeo Siciliju, koja se pobunila protiv 
Karla I Anžujskog (Sicilijanska večernja), a francuskog kralja, koji je napao 
na Kataloniju da osveti Anžujce, natjerao je u bijeg. Aragonsko kraljevstvo 
postalo je velesila. 

Smrću Petra III ratnički zanos nije prestao. Jakov II zauzeo je velik dio 
Sardinije, pokušao je zauzeti i Korziku, ali nije uspio. Jedan odred katalonske 
plaćeničke vojske osnovao je u Grčkoj nezavisnu državu i stavio je pod za- 
štitu aragonskog kralja. Za to vrijeme književna kultura u Barceloni i osta- 
lim katalonskim lukama bijaše sve profinjenija, a način trgovanja sve je više 
išao ukorak s talijanskim. Čak se neko vrijeme činilo da će Barcelona potisnuli 
i Genovu i Veneciju, koje su, kao nezavisni gradovi, morale same sebi krčiti 
put, dok su katalonske gradove pomagali zemaljsko plemstvo i kralj, uvijek 

Gospođa uvježbava sokola (brokat, Lucca, XIII stoljeće) 
Engleska karikatura protiv Židova (iz Tallage Roll, 1233. godine) 

Crkva i sinagoga (detalji s prijenosnog oltara iz opatije Stavelot, 1155—1160) 


Vilim II Sicilijski na bolesničkom krevetu. Liječe ga liječnik i astrolog (iz 
knjiga Pietra da Ebolija Liber ad honorem Augusti) 


spremni da donesu zaštitne mjere, . trgovcima stave na raspolaganje vlastite 
diplomate. 

Ali i nezavisnost ima svojih prednosti. Barcelona, Valencija, Palma de 
Majorca, samo su djelomično iskoristile povoljne prilike. Kao da ih je zarazila 
pospanost kraljevstva, kojemu su pripadale. Gotovo cijelo kraljevstvo bilo je 
sastavljeno od ratarskih pokrajina, gdje je neradišna aristokracija vladala nad 
masom kmetova. Primorski gradovi bili su samo mramorna fasada jedne zgrade 


na glinenim nogama. 


Češka. Jedno drugo dvojezično kraljevstvo, Češka, naglo se uzdiglo do 
velesile XIII stoljeća za vlađavine jednog ambicioznog i inteligentnog vlađara. 
Sama među slavenskim državama, postala je sastavni dio njemačkog carstva 
ne izgubivši svoje češko obilježje. Te dvije, na prvi pogled proturječne činje- 
nice, došle su do izražaja u dva navrata: najprije, 1158. godine, kad je Fridrik 
Barbarossa proglasio kraljem češkog vojvodu Vladislava 1I, kao nagradu za 
pruženu pomoć protiv lombardijskih gradova; zatim 1212. godine, kad je 
njegovu sinu kralj Fridrik II podario »zlatnu bulu« kojom je sveo na najmanju 
mjeru obveze kraljevstva prema carstvu, ne dirajući u prava kralja da, s osta- 
lim krupnim vazalima, bira cara. 

Premda su Česi u IX stoljeću stvorili značajne gradske centre, ipak je 
češko društvo sačuvalo svoje u biti ratarsko obilježje. I sama se dinastija 
ponosila svojim podrijetlom od nekog mitskog Pfemysla Ratara. Trgovačka 
revolucija došla je sa zakašnjenjem u Češku i u druge zemlje istočne evropske 
granice, ali je kasnije ojačala zbog iskorištavanja lokalnih rudnika srebra. 
Njemački rudari i drugi useljenici — koje je pozvao kralj ili su došli sami 
privučeni razvojem gradova — osnažili su njemački element, ali je njegovu 
nametljivost suzbila premoć češkog plemstva. Te dvije kuliure našle su svoj 
vlastiti izraz u lirici Minnenstingera (njemački »provansalci«) i u češkim povi- 
jesnim epovima. Kao veza između dvaju naroda bio je latinski službeni i knji- 
ževni jezik, a na latinskom bili su i svi najvažniji tekstovi, kao, na primjer, 
»Češka narodna kronika« Kuzme (XII stoljeće) i Rudarski zakonici iz 1249. 
i 1300. godine. 

Natoj osnovi kralj Přemysl Otokar II — napola Čeh i napola Nijemac, 
kako mu to i samo ime kaže — želio je na brzinu stvoriti snažnu državu. Imao 
je za to i vojničkog talenta i diplomatsku vještinu i novčanih sredstava. Te- 
škoće kroz koje je prolazilo carstvo i kraljevstvo Ugarske oslobodile su ga za 
trenutak susjeda koji bi mu mogli prepriječiti put. Nasljednim zemljama češke 
krune Přemysl je pripojio Austriju, Štajersku i Korušku i probio se sve do 
Jadranskog mora. Pozvan godine 1256. da svojim glasom odluči o izboru 
novog cara, Přemysl se nije htio izjasniti ni za jednog kandidata, nadajući se 
da će njemu ponuditi krunu. 

Da mu je to uspjelo, vjerojatno bi se umjesto umirućeg njemačko-rim- 
skog carstva rodilo novo slavenskomnjemačko carstvo. Ali je manevar propao. 
Nakon dugog interregnuma kruna je pripala malom plemiću sa švicarsko-alza- 
ških brežuljaka, koji nikomu nije smetao — Rudolfu Habsburškom. Upravo 
zato što je bio nepoznat, novi je car uspio ujediniti, protiv sjajnog češkog 
vladara, mnoge njemačke kneževe, koji su se pribojavali Premyslovih ambicija 
i bacali oko na ovu ili onu njegovu pokrajinu. Toj se koaliciji pridružio i ma- 
đarski kralj. Pfemysl se prekasno pozvao na slavensku solidarnost riječima 
koje zvuče tako suvremeno: »Od svih naroda na svijetu poljski narod je naj- 
bliži našemu. S našim susjedom veže nas ista krv, isti jezik, isto podrijetlo. 
Podlegnemo li mi, nezasitna njemačka halapljivost još će više porasti, a nje- 

gova uništavajuća poblepnost progutat će i našu zemlju«. Stisnut između nje 
mačko-mađarskih kliješta, češki je kralj bio pobijeđen i ubijen 1278. godine. 
Austrijske zemlje prešle su Rudolfu Habsburškom: to je bio gotovo slučajan 
početak poistovjećivanja te vlađarske porodice sa sudbinom Austrije. 

Izgubivši svaku nadu u ekspanziju prema Zapadu, prvi nasljednici Pře- 
mysla usmjerili su svoj pogled prema Poljskoj i Mađarskoj. U ovoj ih knjizi 
ne možemo pratiti. Činjenica je, međutim, da su u XIV i u početku XV sto- 
ljeća mnogi vladari morali povezati češku i carsku krunu personalnom unijom. 
No, od sada je probuđeni nacionalni osjećaj onemogućavao stapanje dvaju 
naroda. U češkom kraljevstvu stoljećima se nepomirljivo sukobljavala slaven- 
ska većina i njemačka manijna, nastojeći da se jedna nametne drugoj. Kad je 
propao i posljednji pokušaj Nijemaca da podjarme Češku, taj se tragičan 
dvoboj konačno završio tek u naše vrijeme — protjerivanjem njemačke 
manjine. 


Keltske zemlje. Na drugom kraju katoličke Evrope tuđinska kultura 
pomogla je Škotskoj da se nacionalno osvijesti. Da bismo shvatili taj paradoks, 
moramo imati na umu da osnovicu naroda tvore različita plemena koja nisu 
podnosila centralističku vladu: Pikti, čije se etničko podrijetlo gubi u tami 

' vremena, Škoti, koji su se doselifi iz Irske i govorili gaelskim dijalektima, bri- 


tanska plemena keltskog jezika, srodna Britancima iz Engleske i Walesa. Da 


pokore to mješovito društvo, koje je zaziralo od gradskog života, keltski kra- 
ljevi Škotske morali su tražiti svoje uzore i suradnike izvan svoje zemlje. Ali 
kontinent je bio daleko, a Skandinavija neprijateljska i ne mnogo naprednija 
od Škotske. Ostala je samo Engleska, koja nije bila uvijek neprijateljski 
raspoložena, unatoč čestim sukobima na još neutvrđenim granicama. 


Arm engleskom narječju neki anonimni pjesnik oplakuje smrt posljed- 
njeg Vladara keltske dinastije, Aleksandra III, koji je umro 1286. godine: Mir, 
red i blagostanje u doba njegova kraljevanja, ugovor s norveškim kraljem, 
kojim su Škotskoj vraćeni otok Man i Hebridi, uvrstili su Aleksandra u red 
velikih vladara XIII stoljeća. Poslije njegove smrti Engleska je postavila svoje 
stare zahtjeve za vrhovništvom nad cijelom Velikom Britanijom. Nakon dugo- 
trajna rata škotsku nezavisnost spasila je hrabrost Walacea, Brucea i njiho- 
vih pristaliča. NE Sñieta što su Bruce bili normanskog podrijetla, a Walace vje- 
rojatno iz Walesa. Od svih Kelta samo se Škotska pokazala sposobnom da se 
odupre jačem neprijatelju, koji je doduše govorio istim jezikom, ali se od nje 
u biti duboko razlikovao. 

Škotski primjer nije imao usporedbe među Keltima. Upravo onda kada 
su se neke keltske književne teme širile po cijeloj katoličkoj Evropi i kada je 
po izbor usmena proza i poezija bila sabrana u irskim i waleskim rukopisnim 

Kelti u Irskoj mogli su bolje organizirati svoj otpor u najprostranijem 
okviru Irske. Oni su odbili Skandinavce, nakon borbe koja je trajala više 
od dva stoljeća, a dosegla vrhunac pobjedom ard-rija Briana Borua kod Clon- 
tarfa (1014). Englezi su, naprotiv, bili bolje naoružani i organizirani, a drugog 
nekog Briana koji bi u ratu znao ujediniti Irce nije bilo. Između 1315. i 1318. 
godine činilo se za trenutak da je otok pronašao takva vođu u osobi brata onog 
Roberta Brucea, škotskog Kralja, koji je 1314; godine porazio Engleze kod 
Bannokburna. No, Edwarda Brucea pobijedili su i ubili, pa su Irci ponovo 


zapali u svoje svađe. Englezi (ili, točnije, njihova vojska waleških plaćenika 
s normanskim oficirima) nastavili su svoje nezadrživo napredovanje unatoč 
ogorčenom otporu. 


Od Islanda do Finske. Island, otok koji se ponosio svojom književno- 
šću, ali očajno siromašan i razdiran unuirašnjim razmiricama, morao se, 1262. 
godine, odreći svoje nezavisnosti u korist kralja Norveške. Nekoliko godina 
prije Šveđani su pokorili Finsku. Dolje na jugu protezalo se groblje podjar- 
mljenih naroda, koje su Nijemci svladali prije nego što su i mogli nešto uči- 
niti: Estonci, Letonci, Prusi ili Borusi, Vendi i drugi pomeranski Slaveni. 

Prusi su nestali, ostavivši za sobom samo spomen u imenu jedne pokra- 
jine i uspomenu na svoje barbarstvo. Letonci, Estonci i Finci sačuvali su svo ju 
osebujnost u narodnoj predaji, u kojoj se osobito ističe prekrasna zbirka fin- 
skih epskih legendi, danas sakupljenih u Kalevali. 

Pitamo se koliki bi doprinos dali evropskoj kulturi ti narodi da ih nisu 
tako ušutkali. Ali već u XIII stoljeću nije bilo prostora za narode bez svoga 
vođe, za neorganizirano društvo, za zaostalo gospodarstvo i kulturu. Iščezli na- 
rodi nisu bili uništeni toliko oružjem osvajača koliko trgovinskim revolucijama 
i intelektualnim preporodom Zapada. Oni su žrtve progresa koji zna biti i 
okrutan. 


Dva velika vladara: skeptik i serafin. Taj je progres, s druge strane, 
ojačao nacionalnu snagu onih naroda koji su ga na Vrijeme prihvatili. Čak i u 
državama drugoga reda on je uzdigao snažne vladare kao što su Haakon IV 
i Magnus. Lagabčter u Norveškoj, Valdemar TI i Eric Menved u Danskoj, Vla-- 


dislav Mali u Poljskoj, Bela IV u Mađarskoj, Stevan Nemanja u Srbiji, Karlo I 


Anžujski u Siciliji, Floris V u Nizozemskoj, regent Birger u Švedskoj. Budući" 
đa su bile moćnije, Kastilija, Engleska i Francuska imale su i slavnije vladare, 
a crkvom su upravljale vrlo energične pape. Od svih drugih vladara osobito su 
se isticala dvojica, koji su na svoje potomske i suvremenike ostavili dubok 
dojam, jeđan svojim anđeoskim žarom, drugi svojom demonskom spretnošću: 
francuski kralj Luj IX, svetac (1226—1270), i Fridrik II, car Sicilije, »čudo 
svijeta« (1197—1250). 

Svojom željom da sliči više Cezaru nego Karlu Velikom, svojom težnjom za 
univerzalnim znanjem i svojim proračunatim racionalizmom, Fridrik nam se 
čini kao preteča renesanse; da bi se što više približio klasičnoj rimskoj sta- 
rini, on nastoji pročistiti politiku, zakonodavstvo i umjetnost od barbarskih 
natruha i feudalnih tradicija. Svaka ga nauka zanima, svaka kultura privlači. 
Iako sam nije ništa otkrio, on strasno proučava, ispituje, eksperimentira. Stu- 
dirajući filozofiju, stječući iskustva u praktičnoj diplomaciji, stalno u vezi 
s mnogim nekonformističnim kršćanima, muslimanima i Židovima, njegov 
autoritativan, naprasit i nemilosrdan karakter postaje skeptičan, ali — što je 
još važnije — i tolerantan. 

Suprotno njemu, Luju IX bio je uzor Karlo Veliki, uljepšan od kasnijih 
generacija: otac i pastir svoga naroda, neprijatelj grijeha, borac za pravdu i 
mir. Neumoran branilac utemeljenog poretka, Luj IX podržava trojstveno dru- 
štvo, običajno pravo i gotsku umjetnost. Viteške vrline: snagu, hrabrost, vjer- 
nost, plemenitost, njeguje do najvišeg stupnja. Njegova jednostavna pobožnost 
bliža je clunyjevskom asketizmu nego pariškoj skolastici. Poštovanje prema 
crkvi nije toliko da bi joj podredio državni ugled i vlast, kao što ni svoju 
strogost prema hereticima i nevjernicima ne podređuje dobroti naivčine. Kao 
što se Fridrik II često varao u previše oštroumnim i ciničnim računima za 
svoje doba, tako je i sv. Luj često upadao u greške zbog svoga neznanja, oso- 
bito u toku dviju križarskih vojni, kad se nije obazirao na mišljenje stručnjaka. 

Ali u kojem se stoljeću ne javljaju takve kontrastne figure? Sigurno ne 
u našem stoljeću, koje je dalo i jednog Einsteina i jednog Hitlera, ali ni u 
prošlom, koje je dalo Kierkegaarđa i Darwina. Fridrik II i Luj IX nisu se 
razlikovali samo po temperamentu već i po problemima koje su morali rje- 
šavati. Gledište Pariza nije moglo biti slično gledištu Palerma. Unatoč 
kozmopolitskom odgoju i njemačkom podrijetlu, Fridrik II je odražavao tali- 
janske tradicije, ukus i predrasude, dok je Luj IX mislio i radio kao pravi 
Francuz, iako je smatrao da su svi kršćanski vladari članovi iste obitelji 
(uostalom, svi su oni bili više-manje njegova rodbina). 

Ipak su, obojica tih vlađara bila, više no što se obično misli, vezana uz 
shvaćanja i strasti svoga vremena. Tako je skeptični Fridrik poslao nekoliko 
heretika na lomaču, a anđeoski Luj ljubomorno branio kastinske povlastice. 
Fridrik nije bio križarski fanatik, ali je ipak vratio Jeruzalem kršćanstvu; 
Luj je bio vjerski zanesenjak, ali se ipak dao nagovoriti da skrene posljednju 
križarsku vojnu prema Tunisu, na koji je njegov brat, Karlo I Anžujski, pola- 
gao svoja feudalna prava. I tako, polazeći s oprečnih principa i služeći se 
različitim metodama, ta su dva vladara smjerala prema istom cilju — iskori- 
stiti nova sredstva koja im je pružao ekonomski i intelektualni progres da od 
države stvore poslušni aparat u rukama vladara. 


2. 
Drama univerzalnih monarhija 


Ta nova sredstva bila su, međutim, dvosjekli mač. Vladar se njime mogao 
poslužiti ili za miran prosperitet svoga kraljevstva ili za utaženje vlastite osva- 
jačke žeđi. Vazali i samostalni gradovi mogli su ih upotrijebiti ili za što bolju 
surčdnju s njime ili za što snažniji otpor prema njemu. Najsolidnije države 
nisu bile one najveće, nego one najuređenije, u kojima su se središnja vlada 
i mjesne vlasti uzajamno pomagali; drugim riječima, to su bile ragionalne, 
ili u najboljem slučaju nacionalne države, a nikako univerzalne. 

Univerzalne države po definiciji, jedine koje su u XIII stoljeću slabile, 
bijahu carstvo i papinstvo. Imale su, doduše, velik broj suradnika i vazala, 
ali su se morale suprotstaviti najraznovrsnijoj unutrašnjoj i vanjskoj oporbi. 
Zauzeti obranom i zaštitom svojih dalekih interesa, uvučeni u stari sukob 
između crkve i države, njihovi vladari nisu imali vremena rješavati važne pro- 
bleme na vlastitom području. 


Papa trijumfira posvuda, osim u vlastitoj državi. Ako pogledamo samo 
veličinu teritorija pod papinom indirektnom kontrolom, možda će nam biti 
jasno zašto je XIII stoljeće značilo vrhunac papinstva. Na stolici sv. Petra 
ređali su se ljudi izvanredna talenta, koji su poznavali filozofiju, pravo, eko- 
nomiju i diplomaciju i na međunarodnom planu postizali velike uspjehe. Ino- 
cent III (1198—1216) upletao se u poslove gotovo svih evropskih država, a 
njega su slušali svi poznati vladari; Grgur IX (1227—1241) po raznim zemljama 
osniva inkviziciju; Inocent IV (1243—1254) osvaja Napulj, a Grguru X (1271— 
1276) bizantski izaslanici, u ime grčke crkve, izjavljuju pokornost... 


Svoje najveće ambicije Sveta je stolica ostvarila s obzirom na kler: disci- 
plinu, vlast ubiranja poreza na dohodak crkvenih i samostanskih prebenda, 
pravo odlučivanja u spornim crkvenim izborima. To joj priznaje cijeli kato- 
lički svijet. U školama i sudovima nalaze se uz Justinijanov Codex i novi 
zbornici papinskih dekreta, drugo »opće pravo«, kojega se moraju pridržavati 
svuda gdje crkveni zakoni upotpunjuju ili pobijaju lokalne zakone. Crkva 
ima puno pravo da se umiješa ne samo u parnice koje se odnose na sveće- 
nike, križare, udovice i siročad nego i u stvari hereze, vještica, razvoda braka, 
lihvarstva. 


Na drugu stranu vage treba staviti neupjehe papinstva na vlastitom svje- 
tovnom posjedu. »Crkvena država« obuhvaćala je mnogo polunezavisnih grad- 
skih komuna (a oko Rima polufeudalnih vlastelinstava) koje svom suverenu 
često nisu iskazivale ni najosnovnije dužno poštovanje. I samom rimskom 
općinom uglavnom je vladala gibelinska stranka, unatoč koristi koju je grad 
imao od papine prigodne nazočnosti. 

Pape XIII stoljeća bile su odreda Talijani, a često iz samog Rima. Oni su 
uzalud nastojali uvesti malo reda u svojoj državi. Lokalni otpor nisu mogli 
otkloniti ni pregovori, ni opomene, ni novac, a ni dobra administracija papin- 
skih predstavnika i službenika. 

I samo izopćenje, koje se primjenjivalo na ogorčene neprijatelje, izgubilo 
je prečestom upotrebom svoju djelotvornost. Pape su pribjegle križarskoj 
vojni najprije protiv heretika, zatim protiv Fridrika II (smatranog heretikom), 
a onda i protiv svakog opasnog političkog neprijatelja. Ali se i to sredstvo 
istrošilo bezobzirnom upotrebom. Godine 1297. Bonifacije VIII započeo je 
križarski rat protiv Palestrine, blizu Rima, da iz nje protjera slavnu porodicu 
Colonna, suparnicu svoje porodice. Palestrina je zauzeta i srušena, ali su je 
1303. god. osvetili papini suparnici, uz podršku francuskog kralja Filipa Lije- 
pog. Oni su uhvatili Bonifacija VIII i zatočili ga u obližnjem Anagniju. Neko- 
liko dana kasnije oslobodili su ga njegovi vjernici, ali taj dramatičan događaj 
dokazuje kroničnu nemoć papinstva, čak i na vlastitom teritoriju. Ta je nemoć 
bacila sjenu i na međunarodne uspjehe Inocenta IH i Grgura X, a mogla je 
stvoriti i nenadoknadivu štetu zbog poraza Bonifacija VITI, što ih je doživio od 
francuske i engleske monarhije. 

Opadanje carstva u razjeđinjenoj Njemačkoj. Još prije početka XIII sto- 
ljeća raspali su se temelji njemačke carske monarhije. Nakon smrti Hen- | 
rika VI, 1197. godine, njegov maloljetni sin Fridrik H naslijedio j je. samo kra- 


"ljevinu Siciliju, dok su u Njemačkoj “dva pretendenta na prijestolje ponovo 
rasplamsala stari rat između gvelfa i gibelina. Kad se Fridrik upustio u borbu 
i preuzeo carsku baštinu, nije pokušavao obnavljati razvaline, kako su to radili 
njegovi prethodnici. Naravno, primamljiva carska titula omugućavala mu je 
ostvarenje budućih ciljeva. Ali u tom trenutku nije bilo moguće upravljati 
Njemačkom iz Napulja ili iz Palerma. Najviše se moglo tražiti od njemačkih 
kneževa da pomognu pri ponovnom zauzimanju sjeverne Italije, a da za uzvrat 
dobiju velikodušne koncesije. 

Dva dekreta iz 1220. i 1231. godine službeno su ukinula carsku kontrolu 
nad velikim crkvenim i svjetovnim njemačkim vazalima. Prvima je Fridrik 
dao sva suverena prava, a druge je proglasio »gospodarima zemlje«, pove- 
zavši ih konfederacijom, kojoj je on stajao na čelu. Kasnije je i to predsjed- 
ništvo prepustio dvojici svojih sinova. 
== Godine 1256, nakon smrti Fridrika II i njegova sina Konrada IV, te nakon 
smrti grofa Vilima Nizozemskog, koji je slabo upravljao gvelfskom strankom, 
carstvo se pretvorilo u konfederaciju bez vođe. Od tada je postao običaj, u 
slučaju da nema izravnog nasljednika, da prijestolonasljednike određuju sed- 
morica crkvenih i svjetovnih kneževa u ime svih njemačkih vazala. Vidjeli smo 
da je jedini vazal koji se uspješno mogao kandidirati bio Přemysl Otokar 
Češki, ali se nije pravodobno znao odlučiti. Dva stranca koja su težila za 
carskom krunom bijahu Alfons X Kastilijski i Rikard Kornvaldski, brat Hen- 
rika HI Engleskog. Oni su potrošili golem novac kupujući pristalice, ali se 
nisu uspjeli nametnuti snagom svoga oružja. Njemački su kneževi osamnaest 
godina podržavali takvu situaciju povoljnu za njih. Kad su shvatili da od 
careve zaštite u borbi protiv kneževa nema ništa, navikli na upražnjeno mje- 
sto cara, njemački slobodni gradovi počeli su se brinuti sami za se i sklapati 
regionalna savezništva. 

Taj se interregnum mogao beskonačno otegnuti, a carstvo se u toj obamr- 
losti moglo samo od sebe ugasiti da nije papa Grgur X, 1273. godine, izvršio 
pritisak na kneževe da izaberu za cara Rudolfa Habsburškog. Papa je želio 
slabo carstvo, ali ne i carstvo bez cara. Njemu je irebala svjetovna sila koja 
će omogućiti crkvi da vrši svoju volju. Dvije univerzalne vlasti nisu se voljele, 
ali su bile potrebne jedna drugoj. —— 

Ali Rudolf nije imao univerzalističkih ambicija. To mu je upravo i pomo- 
glo da u granicama mogućnosti spasi ono što se već činilo izgubljenim. Do- 
bivši na račun Přemysla Otokara dovoljno veliko područje da je mogao dolično 
istupiti ne uznemirujući svoje susjede, zadovoljio se time da bude prvi među 
jednakima — njemački predsjednik njemačke konfederacije. Da i djelom 
dokaže koliko se Rudolf želi odreći talijanske i univerzalističke politike, nje- 
gova je kancelarija uvela njemački umjesto službenog latinskog jezika. 

Njegovi se nasljednici, međutim, nisu mogli sasvim oteti privlačnosti 
carske titule, a još manje bogatstva koje su mogli steći u Italiji. Ali njihov 
praktičan uspjeh ovisio je gotovo sasvim o pažnji koju su obraćali svome 
području sjeverno od Alpa. Osim toga, postojale su još i središnje institucije 
koje su u Njemačkoj, za razliku od Italije, imale vrhovnu vlast — Vrhovni 
carski sud, Vijeće izbornih kneževa i Dijeta ili Generalna skupština carstva. 
Ali funkcije tih organa bez vlastite snage bile su mnogo ncodređenije nego 


290 


funkcije organa fantomskih monarhija X stoljeća. Odgovornost za red i pore- 
dak u raznim njemačkim krajevima prešla je sa carevima na lokalne i regio- 
nalne države. Neke od njih nisu još prešle ni feudalni stadij, iako je i feudali- 
zam mogao biti razmjerno djelotvoran sustav upravljanja. Slobodni gradovi 
prionuli su na taj posao s trgovačkom poslovnošću. I teutonski vitezovi stvorili 
su snažnu državu, kojom su upravljali vojničkom krutošću, ali vrlo naprednim 
ekonomskim metođama. 


Iluzije talijanskog carstva. Opadanje njemačkog carstva bilo je djelo- 
mično posljedica ranijeg rasula u Italiji. Vratimo se godinama 1220. i 1231, 
kada je Fridrik II prepustio stvarnu vlast vazalima u Njemačkoj. Te dvije 
godine označavaju početak i svršetak Liber Augustalisa, prvog zakonika što ga 
je napisao jedan car nakon Justinijana. Dok je boravio u Njemačkoj, Fridrik 
je pripremao svoje sicilijansko kraljevstvo kao osnovu za ponovni procvat 
carstva, pa je za to sabrao i uredio zakonodavstvo svojih normanskih pret- 
hodnika, oslanjajući se na najapsolutističkije tumačenje rimskog prava. 

Neki suvremeni povjesničari vide u Liber Augustalisu, kao i u cijelom 
sustavu vladavine Fridrika II, prototip moderne države. To pretjerivanje oprav- 
dano je samo ako pojam »moderno« znači isto što i »centralizirano« i ako ne 
gledamo toliko na postignute rezultate koliko na željeni cilj. Fridrik je želio 
iskorijeniti svaki oblik barbarskog, feudalnog, crkvenog i gradskog partikula- 
rizma i utrti put monarhističkoj, paternalističkoj, birokratskoj i apsolutistič- 
koj državi. Počeo je sa Sicilijom, budući da je u njoj već imao pripremljenu 
osnovu; u povoljno vrijeme mislio je to provesti u sjevernoj Italiji, a Nje- 
inačka je mogla čekati. 

U svom južnom kraljevstvu car, taj »živi zakon na zemlji«, šalje u sve 
provincije svoje službenike, gradi palače i tvrđave, osniva pravne i medicinske 
škole, na svome dvoru njeguje književnost i lijepo ponašanje, proširuje ce- 
stovnu mrežu, potiče trgovinu, obrt, ratarstvo, stočarstvo i useljavanje ...e 
»Bogatstvo podanika«, piše on, »služi na korist i čast vladaru«. Mudra izreka, 
dostojna jednog Colberta. Ali, Fridrik II (kao kasnije i Luj XIV) jednom rukom 
daje, a drugom oduzima i s mlađe voćke trga još nezreli plod. Previše mu se 
žuri da prijeđe na drugu etapu svoga programa: zauzimanje sjeverne Italije, 
prijeko potrebne za realizaciju treće etape — pokorenje Njemačke. Čudnovato 
je što nije pomišljao na ekspanziju u Sredozemlju, koju bi svaki drugi sicili- 
janski kralj, makar i ne bio tako ambiciozan kao Fridrik, smatrao najprečim 
ciljem. 

Konačni Fridrikovi ciljevi, ako se mogu sagledati u vrtlogu stalnih skre- 
tanja na koja ga prisiljavaju politička zbivanja, bili su: podijeliti sjevernu Ita- 
liju na pokrajinske vlade, kao što je i na Siciliji, nametnuti selima svoje namje- 
snike, a komunama podestate koje će sam izabrati, crkvu učiniti službenicom 
države, a državu sucem savjesti i privatnog života podanika. Iscijeđena Sici- 
lija daje novac, Njemačka vojnike, a vojne i administrativne kadrove popunja- 
vaju politički bjegunci i pustolovi iz sjeverne i središnje Italije. U svim toskan- 
skim i lombardijskim gradovima gibelinska stranka želi, s pomoću cara, da 
svlada svoje neprijatelje, makar ih to stajalo nezavisnosti vlastite komune. 
Što se tiče najodlučnijega protivnika, pape, možda bi se i s njim moglo prego- 
varati i tražiti od njega umjerene koncesije, a za uzvrat sudjelovati u križar- 
skoj vojni i surađivati na drugim područjima do kojih mu je stalo. Ali Fridrik 
je nestrpljiv, ne zna za kompromis i neće se odreći očijukanja s gibelinima ni 

u samom papinskom Rimu. Pobjeđuje u mnogim bitkama, a svaki mir gubi. 
Umro je 1250. godine, ostavivši iscrpljenu Siciliju, sjevernu Italiju u metežu, 
a Njemačku bez svoga poglavara. 

Uza sve nedostatke, draž njegove osobe i njegovih zamisli tolika je da su 
njegovi nasljednici u Siciliji pokušali sve da zauzmu cijelu Italiju. Prvi od njih 
bio je njegov sin Manfred, koji je stajao na čelu gibelina protiv pape. Drugi je 
Karlo I Anžujski, papin miljenik, na čelu gvelfa. Iako vrlo talentirani, ali bez 
Fridrikova genija i carskog prestiža, obojica su u početku doživjeli trijumf, 
a zatim katastrofu. Manfred je izgubio kraljevstvo i život u bitki kod Bene- 
venta 1260. godine. Karlo I, pobjednik kod Beneventa, izgubio je, doduše, 
samo pola kraljevstva za vrijeme »Sicilijanske večernje« 1282. godine, ali ta se 
polovina zvala Sicilija, koja je dala i ime kraljevstvu. Izgubio ju je na vrlo 
ponižavajući način, nakon jedne pučke pobune lokalnog plemstva i interven- 
cije kralja jedne male države — petra III Aragonskog. 


Oblaci na nebu kastilijske države. Od svih pobijeđenih vladara XIII 
stoljeća najdirljiviji je slučaj Alfonsa X Mudrog, kralja Kastilije (1254—1284). 
Učenjak, književnik, ratnik, kandidat za cara, Alfons je bio svestraniji od 
Fridrika II; dok je Fridrik smatrao carevanje svojom profesijom, a znanost 
razonodom, dotle je Alfons njegovao znanost kao stručnjak, a carevanje 
kao diletant. 

Početak njegove političke i vojničke karijere mnogo je obećavao, Još kao 
prijestolonasljednik pomagao je svome ocu Ferdinandu III da probije po- 
sljednju liniju muslimanskog otpora u Andaluziji i ponovo zabođe zastavu na 
južnoj obali Španjolske, koju je prvi kastilijski grof, prije dvije stotine godina, 
razvio u brdima sjevera. Postavši kraljem, zauzeo je Cadix i Nieblu, ali je 
dopustio granadskom emiru da ostane u planinama juga kao njegov vazal. Taj 
osamljeni klin nije mu se činio opasnijim od muslimanskih i židovskih samo- 
stalnih zajednica kojih je bilo svuda po Kastiliji; kršćanski kraljevi često 
su pozivali svoje muslimanske saveznike kada nisu uspjeli pokoriti svoje po- 
danike. Opasan je, međutim, bio Maroko, odakle su već dva puta dolazila 
izgladnjela i ratoborna plemena Almoravida i Almohada, koji su usporili 
reconquistu za dva stoljeća. Protiv Meriniđa, novih marokanskih gospodara, 


"Alfons je 1260. godine opremio pomorsku ekspediciju (saleska »križarska 


vojna«), a pripremao je 1264. godine još jednu, ali je nije dovršio. Mnogo je 
toga htio u isto vrijeme, a ni na što se nije mogao usređotočiti i privesti kraju. 
Želio je portugalsku Algarvu, Gascognu, Siciliju, Švapsku, Lombarđiju, carsku 
krunu. Izjavljivao je da kao kastilijski kralj »ima istu vlast kao i car«, još 
i više: da može tu vlast »prenijeti i na nasljednike, što car ne može«. Zaokup- 
ljen svojim pjesmama i horoskopima nije ni osjetio da mu se tlo ruši pod 
nogama. 

Posljednji dvadeset godina njegova kraljevanja bilo je ispunjeno tjesko- 
bom kao u kakvoj grčkoj tragediji. S pomoću kralja Jakova I Aragonskog 
jedva je uspio ugušiti masovnu muslimansku pobunu u tek zauzetim provin- 
cijama. Zatim su se počeli buniti kastilijski plemići koji nisu htjeli plaćati 
troškove njegove jalove politike. Na poziv granadskog emira marokanski emir 
opustošio je ognjem i mačem južnu Kastiliju i tek je nakon krvavih borbi 
bio potisnut. Konačno je Alfonsov drugorođeni sin Sancho, pretendent na 
prijestolje, uz pomoć Cortesa, smijenio rasipnog i nesposobnog oca (1282). U 
krajnjoj nevolji Alfons se obratio istodobno papi i dojučerašnjem vjerolom- 

nom neprijatelju, marokanskom emiru, za pomoć. Papa izopći Sancha, a 
starog kralja ovlasti da upotrijebi i crkvenu desetinu za borbu protiv sina. 
Emir stiže s vojskom zamolivši pismeno i Francuskog kralja, iako uzalud, da 
uspostavi red u obitelji kršćanskih vladara. Kad je s pomoću Marokanaca i 
preostalih vjernih četa ponovo počeo osvajati zemlji, zateče Alfonsa iznenada 
smrt. Kako se priča, vijest (uostalom, lažna) o smrti nezahvalnog sina toliko 
ga je potresla da ga je udarila srčana kap. 


3. 
Francuska — najjača evropska sila 


Nesreće pojedinih vladara ne smiju nam prikriti razvoj monarhijskih 
ustanova u toku XIII stoljeća. Unatoč mijenjanju dinastija, sicilijanska vlada 
privukla je u svoju službu mnoge poduzetne ali nedisciplinirane plemiće, 
gradske magistrate naučila da se vladaju kao službenici središnje uprave, 
širila jednak novac i mjere, iako ne istovjetne, pojačala nadzor nad trgovinom 
i izvozom žita i potvrdila prvenstvo kraljevskog suda nad crkvenim. 

I druge su vlađe ojačale, ali mnogo smotrenije, zaobilazeći one zapreke 
s kojima se nije trebalo izravno sudarati. Pojedine sukobe i lične osvete 
vlade nisu doduše uspjele spriječiti, ali su ih otupile i prostorno ograničile, 
Nisu osporavale vrijednost običajnog prava ni feudalne pravde, crkvene ili 
gradske, ali su za cijelo područje države izdale naredbe i zakonike i poticale 
prizivanje na kraljevski sud. Nisu poricale da kralj mora oživjeti od svoga«, 
ij. idržavati se od svoga privatnog prihoda, ali su zato povećale izvanredne 
poreze za izuzetne potrebe i nastojale da te iznimke postanu pravila. 

Ako je kralj tražio više, on je i davao više, osim za dugih i teških ratova, 
koji su ga prisiljavali da zanemari javne službe. Da pridobije pristaše, kralj 
više nije morao biti slavan vojskovođa ili rasipan dobročinitelj, već mudar 
državnik. »Budi uvijek ispravan, ma što se dogodilo! Vlast neka dobiju ljudi 
dobre volje, jer će je oni na dobro i upotrijebiti! Čuvaj se nerazumnog rasi- 
panja novca i nesmiljenog utjerivanja porezal« — to su, eto, pouke koje Luj 
IX upućuje svome sinu. Vladar mora uspjeti ako imalo poštuje ta načela. 
Žive snage kraljevstva — plemstvo, kler, trgovci, umni radnici — okupljaju 
se malo-pomalo oko njega, pomažu mu protiv najprkosnijih podanika, daju 
mu podršku protiv vanjskih neprijatelja, a kad ih pozove na kakvo odgovorno 
mjesto, često pokazuju više smisla za realnost nego on sam, 


Pariz — »evropska Atena«. Bilo bi predugo i zamorno pratiti razvitak 

svake države, svaku malu promjenu i beznačajna osvajanja pojedinih sre- 
dišnjih vlada. Ograničit ćemo se stoga da ih u glavnim crtama iznesemo u 
državi koja je, u toku XIII stoljeća, od drugorazredne zemlje postala prvo- 
razredna evropska sila — u kraljevini Francuskoj. 
- Koliko god taj skok izgledao čudnovat, on se morao dogoditi. Samo je 
Njemačka bila veća od Francuske, a Italija ekonomski jača. U cjelini, Fran- 
cuska je bila iznad obiju, jer je bila bogatija ljudima i sirovinama, skladnije 
raspoređenim između različitih klasa i provincija. — l 

Na kraju XII stoljeća Francuska je bila na čelu Evrope u svim umjetnič- 
kim i intelektualnim djelatnostima. Francuska je imala najglasovitija središta 
crkvene arhitekture i sve što je s njome u veiz: vitraje, emajl, zlatarstvo, kipar- 
stvo. U tim središtima rađale su se nove ideje koje su francuski umjetnici 

širili po cijelom svijetu. Epske i lirske pjesme na provansalskom i sjeverno- 
francuskom jeziku, romani, dramska književnost, glazba — nametali su svoje 
ieme, svoju metriku, simboliku, pa čak i svoj jezik, koji se u XIII stoljeću 
natjecao s latinskim. Francuska filozofija i teologija bile su protuteža rim- 
skoj. Bila je potrebna oštra borba dok pariško sveučilište nije, konačno i bez 
ustezanja, prihvatilo dominikance i franjevce, previše vezane uz svoj red, 
pa prema tome i uz papu. Citeaux i Clairvaux bili su, nakon Clunyja, najvažnija 
rasadišta redovničke reforme XII stoljeća. Unatoč konkurenciji novih pro- 
sjačkih redova, ta su središta i u XIII stoljeću vršila velik utjecaj na širokom 
prostoru. Francuski feudalizam i viteštvo bili su uzorom plemstvu svih zemalja 
i stvarali heroje i ratnike u svim borbama između kršćana i nevjernika. Dok 
su francuski intelektualci odlazili u svijet, dotle su se evropski intelektualci 
useljavali u Pariz. »Kao što je Atena bila majka slobodne umjetnosti i knji- 
ževnosti, hraniteljica filozofa i učenjaka, tako je to danas Pariz, ne samo za 
Francusku nego za cijelu Evropu«, kaže Bartholomeus Anglicus, redovnik- 
-enciklopedist iz prve polovine XII stoljeća, pa nastavlja: »Kao majka mu- 
drosti, Pariz prima sve one što u nj dolaze iz svih krajeva svijeta, pomažući 
im u svemu, mirno ih usmjerujući«. Možda je pretjerano reći »iz svih krajeva 
svijeta«, ali iz cijele katoličke Evrope sigurno je točno, uzevši u obzir među- 
narodnu važnost glavnog grada Francuske. Nije važno što je Albert Veliki bio 
iz Švapske, Toma Akvinski iz okoline Napulja, Siger iz Brabanta, Boetius iz 
Dacije, u današnjoj Švedskoj — svi su oni po svom učenju Parižani. 


Francuski kraljevi u borbi za osvajanje svoga kraljevstva. Dok je sre- 
dišnja vlada bila slaba, sjaj Francuske i njezina glavnog grada nije joj mogao 


služiti kao oslonac. Ali kad je Filip August (1180—1223) trgao iz mrtvila monar- | 
.hiju, ona se _odjeđnom našla bez ijednog suparnika: carevi i pape bili su 


zauzeti svojom borbom na život i smrt, Engleska je nakon n nesposobnog. kralja 


Ivana bez Zemlje dobila još nesposobnijega Henrika III (1216—1272). Fran- 
cuskim kraljevima otvarali su se razni putovi: mogli su se upustiti u pustolo- 


vinu i zahtijevati baštinu Karla Velikog, koju su rasuli Nijemci; mogli su se 
uputiti preko kanala i osvetiti se svojim anglo-normanskim i anglo-anžujskim 
suparnicima, koji su mnogo puta prešli kanal u obratnom smjeru; ili su mogli 
nastaviti započeto djelo Filipa Augusta i postati neospornim gospodarima 
vlastite zemlje. Oni su izabrali ovaj posljednji, najpametniji put, i tako našli 
veličinu koju nisu tražili (k. 26. i 27). 


Je li to bilo zbog mudrosti ka TE o sa i MR Vjero- 


carskom. krunom i ida ju je lip IV svojatao | za svoga sina. Ali to su. bili 
trenutni hirovi, a nikako duboke strasti. Jer, nakon ] prvog neuspjeha, francu- 
ski vlađari vratili su se domaćoj politici, koja je više odgovarala krajnjoj 
savjesnosti Svetog Luja (»Čuvaj se, koliko to do tebe stoji, da ulaziš u rat 
protiv kršćana!«) ili pohlepnosti i administrativnoj sitničavosti Filipa Lijepog 
i njegovih savjetnika — politici okrenutoj unutrašnjim problemima i zasno- 
vanoj na upornosti, ako ne na planiranju. Tiho, bez buna i uzbuna, francuski 
vladari gutali su feud za feudom, grad za gradom, tako da je, sto godina nakon 
smrti Filipa Augusta, prema službenim podacima iz 1328. godine, više od 
iri četvrtine kraljevstva tvorilo kraljev izravan posjed (sl. 30). Gospodar tih 
golemih i plodnih zemljišnih površina imao je pravo da se naziva »carem u 
svome kraljevstvu«. 

Najvatreniji pobornici toga naziva bili su pravnici Languedoca, najuda- 
ljenije pokrajine koja je nedavno pripojena monarhiji — a to je dokaz, ako 
je potreban, solidnosti kraljevih stečevina. Udaljenost između Pariza i Tou- 
louse bila je dvanaestak dana na konju, a kad bi čovjek tamo došao, našao 
bi se u sasvim drugom svijetu zakona, običaja, podneblja i jezika. Ali teškoće 
nisu bile nepremostive. Provansalac i Francuz članovi su iste obitelji. U ško- 
lama Languedoca učilo se po rimskom pravu da je narod neopozivo dao kralju 
neograničenu vlast, a strahote križarskih ratova protiv Albižana i strogost 
inkvizicije slomili su u narodu svaku želju za vjerskom ili političkom samo- 
stalnošću. Najnepokorniji velikaši bili su ili potjerani ili već mrtvi. Samo su 
na jugu ostala dva neugodna vazala: engleski kralj i aragonski kralj. Ali da 
bi prvi sačuvao ostatak akvitanskog vojvodstva, a drugi barem komadić 
zemlje na Sredozemlju, morali su se obvezati Sv. Luju da se odriču većine 
svojih zahtjeva. 

Samo se dvije pokrajine, gdje se govorilo neromanskim jezicima, Flan- 
drija i Bretagna, nisu dale progutati. Bretonski se vojvođa, do duše, zakleo 
francuskom kralju, ali bi smjesta vratio svakog funkcionara središnje vlade 
kojega nije izričito pozvao. Flandrijski grof bio je i inače nesiguran saveznik, 
a postao je još nesigurnijim kada mu je kralj oduzeo bogate južne oblasti 
grofovije, u kojima se još govorilo francuski. Plemići, građani i proleteri 
flamanskih gradova borili su se međusobno, ali su bili jednodušni kada je 
trebalo odbaciti težak jaram. Francuski je kralj među njima imao mnogo 
svojih pristalica, ali je engleski proizvođač vune imao mnogo više kupaca. 

Izvan tih pokrajina feudalno plemstvo i gradske komune radije su poma- 
gale negoli ometale središnju vladu. Slično antičkom Rimu, i francusko je 
kraljevstvo imalo mnogo koristi kad su ga lokalne vlade oslobačale poneke 
administrativne dužnosti. 

S pravom ili ne, kralj je očekivao od svoje rodbine da mu bude vjeran 
suradnik, pa je rado dijelio feude članovima svoje porodice, kako je tada 
bio običaj u cijeloj Evropi. Tako je najspretniji vazal kraljev: ske krvi, Karlo 


i fraj jeca ilije. "Daleka "Sicilija nije se dala po- 
francuziti, ali se zato Provenca spremala da se pod Karlovim nasljednicima 
otrgne od nominalne podložnosti caru i da se približi Francuskoj. Filip Lijepi, 
sa svoje strane, zauzeo_je carski grad Lyon i pustio korijen u maloj francusko- 


proširivši Francuski. utjecaj. sve do Sici 


_iberskoj. kraljevini Navarri,_y rjenčavši Se S. nasljednicom prijestolja. Još se — 
nije ni počelo govoriti o »prirodnim granicama države«, a kraljevska se Fran- 
cuska već proširila do Alpa i Pireneja,“ 


Od ratničke perjanice do guščjeg pera. U korak s teritorijalnim šire- 
njem išla je i administrativna organizacija. Francuska Filipa Lijepog nije 
se mogla zadovoljiti prijenosnom blagajnom i arhivom, što ih je Filip August 
ostavio na bojnom polju 1194. godine, kad ga je potukao Rikard Lavlje Srce. 
U Početku XIV stoljeća središnja blagajna Louvrea i središnji arhiv Sainte- 
-Chapelle postali su glavno i stalno spremište državnog novca i državnih doku- 
menata. Nisu bili ni jedini. U XIV stoljeću kralj nije mogao više obavljati 
svoje poslove preko svojih bezličnih i malo različitih vijeća iz XIII stoljeća 
— curie ragis (kraljevskog dvora) i hospiciuma (kraljevske kuće). U okviru 
tih vijeća stvorile su se, malo-pomalo, posebne komisije: Vrhovni politički 
savjet, Vrhovni sud (Parlament). Računski sud i Kancelarija. Pokrajinska 
administracija nije više mogla biti u rukama nekog prelata ili nasljednih 

Karta 26. Francuska 1180. godine, pri stupanju na prijestolje Filipa Augusta 

vazala, koji su se više brinuli za vlastite interese nego za kraljeve. Sada su 
bili potrebni profesionalni službenici koji će primati plaću, biti premještani 
ili opozivani. Uz njih je stajala cijela četa podređenih činovnika i putujućih 
inspektora, koji su nadgledali rad i održavali vezu sa središnjim organima. 

I takva francuska administracija bila je nerazvijenija nego engleska, ne 
tako složena kao papinska, ni tako sustavna kao sicilijanska, iako je djelo- 
mično uređena prema njihovu uzoru. Francuska je svoju sve uspješniju admi- 
nistraciju više dugovala ljudima koje je znala odabrati nego vlastitoj strukturi. 
Francuski administrativni službenici u cjelini imali su bolju pravnu, teološku 
i računarsku spremu nego njihove engleske kolege, bili su odaniji dinastiji 
nego službenici izbornog pape ili, na primjer, sicilijanskog vladara, koji je 
neprestano strepio od pobuna i nedaća političkih borbi. U Francuskoj su 
najviši činovnici pripadali nižem plemstvu, koje je tražilo karijeru u službi 
jednog kralja nesklona ratnim avanturama. Za njihova upravljanja krčili 
su sebi put novi ljudi, kojima je jedini ponos bila njihova učenost, a izvor 
vlasti činjenica što su bili predstavnici kraljevskog veličanstva. 

Kao i mnogi današnji službenici, činovnici Filipa Lijepog bili su često 
svadljivi, nadmeni, nametljivci, a katkada i ucjenjivači. Kralj je često korio 
njihovu pretjeranu revnost, osobito onda kada su osporavali imunitet i sasvim 
zakonite povlastice, a davali pravo svakomu tko je svoga pretpostavljenog 
tužio kralju. Nikad nećemo doznati u kojim je sve slučajevima kralj želio 
iskreno zaštiti svoje podanike, kad je kudio svoje podčinjene zbog ucjenjivanja 
radi osobne koristi, kad se rasrdio što su se njegovi predstavnici nezakonito 
okoristili. No, ti mali ljudi radili su za nj kao pravi termiti feudalnog poretka. 
Malo-pomalo ratnička se perjanica pretvarala u guščje pero. 


4. 
Rat i njegova cijena 


Ako potanje ispitamo kako su nasljednici Filipa Augusta dovršili izgrad- 
nju svoga kraljevstva, iznenadit će nas činjenica što u tome vojska nije imala, 
tako reći, nikakva udjela. Bilo je raznih pritisaka, zapljena, političkih brakova, 
ali poslije Bouvinesa, osim flamanske pobjede nad Filipom IV 1302. godine, 
nije bilo ni jedne velike bitke. 

Tipičan primjer za to je postepena aneksija Languedoca. Kad je godine 
1208. Inocent III objavio križarski rat Albižanima i velikašima francuskog 
juga zbog hereze, Filip Augustu se nije osobno izložio, ali je svojim vazalima 
dopustio da u njemu sudjeluju. Nije to učinio ni onda kada je njihov vođa 
Simon de Montfort prisvojio zadobivene feude, već je prihvatio njegovu izjavu 
podložnosti (1216). Njegov nasljednik Luj VIII iskoristio je nesposobnost 
Simonova sina i baštinika, Amauryja, i zauzeo Languedoc bez otpora (1226). 
Umjesto da je napao Rajmonda VII Toulouškog, zakonitog ali izopaćenog grofa, 
kralj mu je pomogao da dobije oprost. U zamjenu za to dobio je dio grofov- 
skih feuda, a ostalo je osigurao udajom Rajmondove jedinice za svoga braia 
(1229). Kad je i brat Luja VIII umro, ne ostavivši nasljednika (1271), novi fran- 
cuski kralj progutao je i posljednji zalogaj, šezdeset i tri godine nakon jednog 
rata čije je plodove pobrao, a da se pritom nije izložio ni mržnji ni riziku. 


Viteštvo okamenjeno u vlastitim tradicijama. Spori napredak, prigovorit 
će netko. Ali rat, kakav se vodio u XIII stoljeću, svodio je na najmanju mjeru 

korist koju je imao kralj od vazala. Samo je od X stoljeća divovskim kora- 
cima napredovala vještina utvrđivanja. Bedemi, kruništa, potporni zidovi, 
kule, puškarnice, bili su sve jači. Dobro utvrđen zamak, sa šačicom odlučnih 
branitelja, mogao se beskrajno dugo opirati najuvježbanijoj vojsci, ako ga 
glad ili izdaja nije natjerala na predaju. Nepobjedivi Rikard Lavlje Srce 
našao je smrt pod zidinama zamka jednog malog francuskog plemića. 

Na bojištu se osobna hrabrost više cijenila nego broj vojnika i sposobnost 
vojskovođe. Taktika je obično bila vrlo jednostavna: vitezovi protivničkih 
vojski napadali su jedni druge frontalno, kaikada svi odjednom, a katkada 
u valovima, nastojeći postići pobjedu jednom bitkom. Tako je zahtijevao 
viteški ideal. Iako su novija proučavanja dokazala izvjesnu primjenu pravila 
jednostavnog vojnog umijeća, kakvo ratno lukavstvo, kakav manevar, ipak 
nije bilo moguće spriječiti neke usijane glave da rade po svojoj volji i da se 
povuku iza onih najopreznijih. Strategija je ovisila o operativnoj opskrbi: 
na većim udaljenostima vrlo je teško premještati i hraniti tri ili četiri tisuće 
vitezova. Unatoč izvještajima kroničara, platni spiskovi dokazuju da engleski 
kralj, u toku XIV stoljeća, nikad nije uspio sakupiti pod zastavu više od 
deset tisuća vitezova. 

Kralj se nije smatrao osramoćenim ako bi, kao Sv. Luj, zatražio mir. Ako 
je odlučio da se bori, morao je to platiti glavom kao i svaki njegov vazal i 
tako izložiti opasnosti i sebe i svoje kraljevstvo. Kod Mureta je 1213. godine 
Petar II Aragonski odbio kao »kukavički« prijedlog da se utvrdi i izvrši opsadu 
križara u gradu čekajući da glad učini svoje. Jedinu je lukavštinu viteška čast 
dopuštala vladaru: da stavi na se oklop nekog suborca kako ga ne bi uzeli na 
nišan. Kada se bitka razvila, nije mogao odoljeti napasti da se pokaže i pre- 
pozna, pa su ga odmah opkolili i ubili. Simon de Montfort imao je pod zasta- 
vom manje od tisuću vitezova, a Petar i njegovi saveznici oko dvi je tisuće, ne 
računajući tu i pješake, koji nisu ni sudjelovali u borbi. Uzaludna smrt vla- 
dara zapečatila je sudbinu katara, nezavisnost Languedoca, kao i aragonske 
ambicije sjeverno od Pireneja. Istina je da je Petar II bio poznat kao usijana 
glava, dok su njegov nećak Petar III i Karlo I Anžujski bili bezobrzirni rea- 
listi, koji su pomišljali da svoju svađu oko Sicilije okončaju dvobojem na 
kakvom skrovitom mjestu. Karlo I Anžujski stekao je svoje kraljevstvo jed- 
nom jedinom bitkom, koju je odlučila Manfređova smrt na bojnom polju. 


Pješadija ne priliči kralju. Ako je želio iskoristiti svoje snage, a zaštititi 
svoj život, kralj se morao više oslanjati na pješadiju nego na konjaništvo. 
To su dokazale talijanske komune još u XII stoljeću. U Legnanu, a i drugdje, 
pobjedu su odlučili pješaci, naoružani dugim kopljima i poredani oko »car- 
roccia«, srednjovjekovnih bornih kola, koja su vukli volovi i na kojima je lepr- 
šala zastava komune. Drugi važan čimbenik u borbi bili su strijelci. Pokretni 
samostrijel davao je strelici toliku snagu da je mogla probiti i čelični oklop, 
a poljski samostrijel bacao je vrlo daleko goleme projektile koji su bili tako 
ubojiti da ih je Koncil iz 1179. godine uzalud nastojao zabraniti kao nečovječno 
oružje. Vitezovi »Mačonosci« služili su se tim samostrijelima u borbi protiv 
estonskih pogana. I Fridrik II, a u manjoj mjeri i ostali zapadni vladari, pri- 
hvatili su samostrijele i koplja (čak i protiv kršćana), ali srce feudalnog kralja 
ostalo je uvijek uz konjaništvo. 

U početku XIV stoljeća bilo je ipak mnogo poučnih primjera: pobjeda 
flamanskih pješaka nad francuskim vitezovima u »Bitki zlatnih ostruga«, 
pobjeda katalonskih pješaka nad francuskim barunima kod jezera Copaide u 

Grčkoj, pobjeda škotske pješadije nad engleskom vojskom kod Bannokburna, 
trijumf švicarskih pješaka nad habsburškim četama kod Morgartena. Među- 
tim, tek u stogodišnjem ratu engleski su kraljevi odlučili da izvrše napad 
s masom strijelaca naoružanih lukovima koji nisu bili tako moćni i precizni 
kao samostrijeli, ali su bili laki za rukovanje i zapinjanje, pa stoga i brži. Naj- 
bolje evropsko konjaništvo, francusko, bilo je razbijeno kod Crecy-en-Pon- 
thieua (1346) i kasnije kod Poitiersa. 

Ipak treba priznati da oklijevanje kraljeva u vezi s promjenom taktike 
nije bilo samo zbog nekih predrasuda. Talijanske komune borile su se obično 
na tijesnom prostoru i na plodnoj zemlji koja je mogla opskrbljivati brojnu 
vojsku. Njihova gradska milicija nije bila plaćena. Nešto slično bilo je neko- 
liko godina i u Francuskoj dok je kraljev posjed bio malen, a komune borbeno 
spremne. To je bio kratki medeni. mjesec kralja i građanstva; Filip August 
rado je dijelio slobodu gradovima koji su mu davali miliciju: pješake, lako 
konjaništvo kola za prijevoz trupa, da time popuni velike praznine teškog 
konjaništva plemićkih vazala. No, naglo povećanje kraljevskih domena u 
XIII stoljeću umnožilo je i probleme operativne opskrbe. Bilo je preskupo 
i nepraktično premještati trupe kojih je kvaliteta bila u opadanju i koje je 
već nakon tjedan dana trebalo raspustiti, to prije što gradska milicija, kao 
i feudalni odredi, nisu bili plaćeni, a služili su samo za strogo ograničeno 
vrijeme. 

Nasljednici Filipa Augusta nagovoriše stoga gradove i vazale da svoje voj- 
ničke obveze otkupe novcem. Taj novac im je poslužio da od plemića-bezem- 
ljaša stvore malu vojsku profesionalnih konjanika, spremnih da služe bez 
vremenskog ograničenja. I tako je, neočekivano, širenjem kraljevske vlasti, 
malo-pomalo prestajala dužnost prolijevanja krvi za domovinu. 


Mirovni i ratni budžet. Za vladara najbogatije evropske zemlje, koji je 
raspolagao i gradskim i vazalskim novcem, nije bilo, na prvi pogled, teško 
plaćati, hraniti, opremiti i premještati nekoliko tisuća konjanika. A ipak su 
financijski izvori prihoda francuskog kralja bili tako mali da mu je budžet 
uskoro bio poremećen. 

S područjem ograničenim na Tle-de-France, s feudalnom i gradskom voj- 
skom, Filip August je sjajno zaključio budžetsku godinu 1202/1203: prihodi 
su iznosili oko 197 000 lira, a rashodi oko 95000. Luj IX, s mnogo širim pod- 
ručjem i s mnogo težom fiskalnom politikom — osobito prema gradovima, 
od kojih su neki pali pod stečaj — uspio se izvući iz teškoća zahvaljujući 
svojoj miroljubivoj politici. Ipak mu je trebalo tri godine da pripremi kri- 
žarsku vojnu 1248. godine, više od pet godina da isplati dugove (mjenice 
Genovi, Pisi i Piacenzi nisu isplaćene ni godine 1253), a dvanaest godina da 
poduzme drugi križarski rat. 

Filip TV Lijepi, iako je upao u rat na dva suprotna fronta svoga područja 
— u Flandriji i u Akvitaniji — želio je vlastitu flotu. Godine 1295, kako tvrde 
kroničari, sakupio je više od sedam stotina brodova, što unajmljenih u ino- 
zemstvu, što izgrađenih u svom novom brodogradilištu, i potrošio više od 
milijun lira u toku neuspješne pomorske vojne protiv Engleske. Pri koncu 
stoljeća, 1299. godine, godišnja bilanca francuske državne blagajne završila je 
manjkom: prihoda 1571977 pariških lira, a rashodi 1642 649 lira. Te brojke 
nije moguće usporediti s bilancom iz 1202. godine zbog različitih razloga (pro- 
mijena vrijednosti lire, postojanje raznih državnih blagajni, prijenos dugova 

iz jedne računske godine u drugu), ali je razlika između ta dva razdoblja očita. 
Sretni oni kraljevi koji su uspjeli očuvati mir! 

Naravno, bilo je načina da se namakne novac. Naijednostavnije je bilo 
iskovati ga i pri tome iskoristiti kraljevsku povlasticu da se smanji količina 
metala u novcu, ne smanjujući njegovu vrijednost. Ali taj lijek nije bio ni 
popularan ni koristan, jer ono malo što je kralj dobivao islatom svojih dugova 
»lošim novcem« vraćalo mu se danim kreditima u isto takvu novcu. Uza sve 
nastojanje »majstora državnih kovnica« da takvo novčano iskrivljivanje drže 
u tajnosti, narod je to odmah opazio, pa su se i cijene mijenjale u savršeno 
točnom omjeru. 

Za vrijeme ekonomskog procvata inflacija je zapravo pružala više koristi 
nego štete: stavljala je u opticaj nova platna sredstva i tako prividno stvarala 
obilje likvidnog kapitala. Moderan ekonomist teško se može složiti s takvim 
razlaganjem: Francuski su trgovci, naime, vidjeli da novčana nestabilnost iza- 
ziva nered u njihovim trgovačkim poslovima, a svećenstvo i ostali uživaoci 
stalnog dohotka — smanjivanje kupovne moći svoga novca. Kralj ih je katkada 
ucjenjivao novom emisijom bezvrijednog novca, a 'onda bi odustao u zamjenu 
za iznos koji će mu platiti onaj tko je zainteresiran za vrijedan novac. 


Porezi — cement nacije. Takva kraljeva ucjenjivanja pridonijela su popu- 
larnosti monarhije. Kad god bi kralj optužio kojeg službenika zato što se 
obogatio pljačkom njegovih podanika (uostalom, ne bez njegova prešutnog 
odobrenja) pa mu zaplijenio imanje, uvijek su mu odobravali, osobito onda 
kada je službenik bio stranac. Još su mu više odobravali kada je to bio Židov 
ili »Lombardijac« (Talijan sa sjevera ili Toskanac). Uhapsio bi ih kao gulikože, 
zaprijetio protjerivanjem, a onda se s njima pomirio, uz uvjet da brišu kra- 
ljeve dugove i plate odštetu. Takve operacije protiv njevjernih grešnika ili 
stranaca često su se i uvijek uspješno ponavljale. (Treba napomenuti da 
kršćanski zajmodavci i Francuzi iz Cahorsa nikad nisu bili uznemiravani.) 
Ipak se šaka nije smjela previše stezati da se ne zadavi kokoš koja nosi zlatna 
jaja. 

To se upravo i dogodilo tempiarskom redu. Nakon gubitka Svete zemlje 
templarski vitezovi izgubili su i pravo opstojanja, a nisu znali pronaći oprav- 
danje za svoje opstojanje na drugom teritoriju, kao što su to učinili teuton- 
ski vitezovi ili hospitalci svojom pojačanom brigom oko bolesnika. Čini se da 
ih je narod opravdano optuživao zbog raznih poroka: oholosti, okrutnosli, 
homoseksualnosti, škrtosti. Nije istina, međutim, da su templari bili »lihvari« 
ili profesionalni bankari. Oni su čuvali kraljevu blagajnu i davali mu predu- 
jam kad je trebalo, naravno uz kamate, od prihoda svojih velikih zemljišnih 
posjeda. Godine 1307. Filip Lijepi dao ih je uhapsiti, izveo ih pred sud i 
osudio procedurom koja se činila nepravilnom čak i u vremenu naviknutom 
na metode inkvizicije. Slabi Papa Klement V, iako protiv svoje volje, osnažio 
je presuđu. Veliki meštar i još nekoliko vitezova bili su mučeni i živi spaljeni, 
red je bio raspušten, a njegova dobra predana hospitalcima. To se dogodilo 
tek onda kada je kralj poništio svoja dugovanja templarima i zatražio veliku 
svotu novca kao naknadu za stvarne ili izmišljene kredite. T drugi su vladari 
iskoristili tu presudu i u svojim državama uradili to isto. Ipak su bili tako 
obzirni da ih nisu osudili na lomaču. 

Sve te mjere samo su trenuino ublažavale situaciju. Uzevši u svoje ruke 
uzde nacionalnog života, monarhija je opet uvela uobičajene poreze, koji su 

još od starog Rima bili glavni izvor prihoda, pa su to ostali i do dana današ- 
njega. Ali XIII stoljeće još nije bilo zrelo za tako temeljite promjene. Vladar 
je mogao od svojih podanika tražiti, u slučaju izvanrednog stanja, samo 
»pomoć«. Filip Lijepi je to tako uredio da je izvanredno stanje« trajalo 
neprekidno, a njegovi su nasljednici tu »pomoć« još više povećali. 

Gotovo svake godine gradovi i plemići kraljevstva pozivani su da za novac 
otkupe »pomoć« (aide), u zamjenu za oslobođenje od vojne službe. Iznos je 
ovisio o zaključenom ugovoru između vladara i poreznog obveznika, obično 
postignut nakon dugog cjenkanja. Otkupnina vlastelina obuhvaćala je i vla- 
stelinove kmetove, ali su kraljevi i s njima došli u dodir, nudeći im slobodu 
uz naplatu, kao što su činili i talijanski gradovi, samo bez protuusluge. Zapo- 
četo za vrijeme Luja IX, kolektivno oslobađanje seljaka doseglo je vrhunac 
1315. godine, naredbom Luja X, kojom se oslobađaju svi kmetovi na kraljev- 
skom posjedu »jer po prirodnom pravu svaki se čovjek rađa slobodnim«. 
Naredba je k tome još dodavala da i oni koji više vole »ostati u kmetskom 
sužanjstvu« moraju platiti poseban porez »kao pomoć u današnjem ratu«. 
Postojao je još jedan, ne toliko unosan koliko nepopularan, porez na trgovačke 
poslove, koji su nazivali »otimačina«. Plaćali su ga samo neki gradovi na nepo- 
«srednom kraljevom posjedu; ti su gradovi bili najviše opterećeni. 

Crkvena dobra bila su, u teoriji, oslobođena taksa. Papa je u praksi dopu- 
štao kralju da ubire takse i na crkvene prihode ako je to, makar i malo, 
koristilo religiji. U toku pedeset godina, od smrti Sv. Luja do smrti Karla IV 
— od 1270. do 1328. godine — svećenstvo je kralju isplatilo čeirdeset i devet 
puta crkvenu desetinu, ne računajući druge manje takse. Nestrpljivi Filip 
Lijepi došao je u otvoren sukob s Bonifacijem VIII zbog papinske dozvole za 
isplatu koja je kasnila. Papa je svojom naredbom Clericis laicos pogriješio 
kad je istaknuo antagonizam, a bilo bi bolje da je to prešutio: »Svjetovnjaci 
su«, piše on, »oduvijek bili neprijatelji svećenstva, što dokazuje prošlost i 
sadašnjost«. Nakon kratkog zatišlja počela su još žešća neprijateljstva, koja 
su dosegla vrhunac u već spomenutoj drami u Anagniju. Kao i u doba borbe 
za investiture, samo s još većom učenošću, mnoštvo propagandista branilo 
je stajalište obaju tabora. Francuski kler, uglavnom, podržavao je kralja u 
njegovu nastojanju da Klementa V (1305—1314), Bonifacijeva nasljednika, 
prisili na potpunu kapitulaciju. I tako se jedan papa poklonio svjetovnom 
vladaru: Canossa i dva iduća stoljeća bila su pogažena. Taj događaj je utoliko 
više ponižavajući što Bonifacije VITI nije tražio ništa što nisu tražili i njegovi 
prethodnici i, uglavnom, dobili. 

Obično sc kaže da se jedinstvo naroda cementira na bojnom polju, a 
rastače pod teretom poreza. Naravno, ako se narod bori za svoju slobodu, 
a plaća za vlastito robovanje. Ali u XIII i XIV stoljeću nije bilo tako. Ratovi 
koje vodi kralj ne zanimaju pobliže narod, nego samo grupice plaćenika. 
Porezi, međutim, nisu jednostran i samovoljan čin, već vid feudalnog ugovora: 
kralj traži najviše, vazali daju najmanje, pa se dvije stranke nađu na pola 
puta. Njihov razgovor, dakako, nije uvijek skladan, ali je ipak razgovor, pa 
se u suprotnostima uvijek pronađe obostrano najbolje rješenje. 

Dijalog je tek započeo u vrijeme Luja IX. Vladarevi zahtjevi bili su 
umjereni, pa je, gotovo bez diskusije, dobio sve što je tražio, jer su ga poda- 
nici voljeli, poštovali i bojali ga se. Filip Lijepi imao je veće potrebe, ali 
manji prestiž, i nije nikad izgubio iz vida težnje i antipatije ljudi. Kad se 
potpuno upleo u borbu protiv pape, u vjerio se, preko narodnih savjetovanja 

(1302—1303), da je plemstvo, svećenstvo i građanstvo s njime. Za vladavine 
njegovih triju sinova i nasljednika, Luja X, Filipa V i Karla IV (1314—1328), 
takva savjetovanja bila su češća, opsežnija i ređovitija, baš kao i novi porezi. 
Čak su i kmetovi, koje nikad nisu pitali za savjet, polaskani ponudom 
slobode. 

U tom pogledu, tj. u pogledu slobode kmetova, makar i radi posezanja 
za njihovim novcem, Francuska je ispred svih ostalih evropskih monarhija. 
Što se tiče razvoja parlamentarnih i predstavničkih ustanova, ona je bila 
iza drugih država; njima ćemo sada obratiti pažnju. 


5. 
Kraljevska zajednica i njezine predstavničke ustanove 


Svaka monarhija, zasnovana na feudalnom ugovoru, ograničena je po 
svojoj definiciji. Vladar ima pravo tražiti od vazala savjet, ali i dužnost da 
ga se pridržava. Dok je u pitanju obična administracija, dovoljno mu je da 
se savjetuje sa curiom regis, koju obično čine ljudi iz njegove svite i veliko- 
dostojnici koji stanuju u blizini. Ali kad su bile u pitanju izvanredne odluke 
— kakav važan vojni pohod, problem nasljedstva, proces protiv kakva velikaša, 
objava novih zakona, specijalni porezi — kralj je sazivao generalnu skupštinu. 
U tom slučaju vazali su bili dužni o svom trošku doći iz svih krajeva kraljev- 
stva da vijećaju s vladarem i da uzmu na se svoj dio odgovornosti u zajed- 
ničkom izvršavanju odluka. 

I u njemačkim i u romanskim zemljama skupština ima svoje davne izvore. 
Pri koncu IX stoljeća kralj Alfred Veliki, u još nefeudaliziranom Wessexu, 
opisuje dolazak velikaša na skupštinu i odlazak sa skupštine Witenagemota, 
Vijeća mudraca: »Netko po dugom, teškom i lošem, netko po dugom, ravnom 
i dobrom putu, netko kratkim, uskim i neprohodnim, a netko kratkim, ravnim 
i dobrim putome. Godine 971, u još bizantskoj Veneciji, dužd je naredio da 
se sastavi zapisnik skupštine u kojoj »velik dio naroda, tj. gornji, srednji i 
donji sloj, zajednički raspravljaju« i obavezuju se ne davati oružja muslima- 
nima. Vidjeli smo da se na Islandu već od 930. godine sastajala jedna takva 
generalna skupština, Althing, bez potrebe da je kralj saziva. Predsjednik joj 
je logsogumađhr, koji je zaslužio tu čast jer je znao napamet sve važeće 
zakone; jednom godišnje morao ih izreći od početka do kraja. 


Od feudalnog do predstavničkog parlamenta. lako feudalni sustav nije 
stvorio parlament, ipak je isticao potrebu suradnje između skupštine i vladara. 
Da bi odredili značenje skupštine, pravi eksperti odabrali su jednu pleme- 
nitu izreku iz Cođexa cara Justinijana — »Ono što se tiče svih, svi moraju i 
odobriti« (Quod omnes tangit, ab omnibus comprobetur). To čitamo na 
početku poziva koji je Edvard I, kralj Engleske, uputio barunima, vitezovima 
i građanima kraljevstva za glavnu skupštinu godine 1295. To je bila »velika 
prekretnicu« cvropske ustavne povijesti. 

Ipak, u doba partikularizma nije se još moglo reći da se vladarevi poslovi 
tiču svih. Da je Hugo Capet, na primjer, u svojoj megalomaniji htio sazvati 
samo plemiće i svećenstvo kraljevstva, većina mu ne bi ni odgovorila: udalje- 
nost je bila velika, a kralj preslab za takav zajednički pothvat. 

I sam se car u to doba rijetko obraćao parlamentu. On je mogao računati 
samo na prisutnost nekoliko odanih, koji su obično išli s njime, i na nekoliko 

vazala koji bi se zatekli negdje u blizini, jer su se mjesta mijenjala, budući 
da car nije imao stalne prijestolnice. U Njemačkoj su savjetovanjima prisu- 
stvovali osobito veliki seoski vazali. Već u desetom stoljeću u Italiji je među 
njima bilo nekoliko predstavnika velikih gradova. Sudionici su davala obveze 
isključivo u svoje ime i u ime svojih izravnih podanika. Nije se moglo sigurno 
utvrditi jesu li im i odsutni prešutno odobravali, ili su bili nezainteresirani, 
ili pak suprotnog mišljenja. Samo je poneka manja država imala prilično 
brojne i dobro posjećene skuštine, tako da bi mišljenje prisutnih bila, ako 
ne vjeran odraz javnog mišljenja, a ono barem početno ispitivanje mišljenja 
klasa i pokrajinskih skupina odakle su potjecali. 

što je nedostajalo tim povremenim skupštinama X i XI stoljeća da po- 
stanu pravi i djelotvorni organi jedne ustavne vlade? Trebalo je poboljšanje 
prometnih veza, uvjerenje da vladar i podanici moraju usko surađivati na 
obostranu korist i da brojni neprisutni nađu način da ih predstavlja mali 
broj prisutnih. Između konca XI i početka XIV stoljeća napredak na pod- 
ručju prometnih veza bio je općenit i stalan, ali nejednak i promjenjiv u 
pogledu suradnje i vrlo skroman u pogledu zastupanja. 

Zastupništvo je, međutim, bilo nešto novo i tek ga je čekala budućnost. 
Antičke demokracije, kojima je apsolutni ideal bio da svi moraju izravno 
sudjelovati u obavljanju i vođenju državnih poslova, nisu predviđale i kompro- 
misno rješenje po kojemu bi narodnim masama bilo omogućeno da posredno 
ostvaruju svoja prava preko izabranih zastupnika. Zato se demokracija grčko- 
rimskih gradova-država izrodila u demagogiju, u oligarhiju ili u tiraniju čim 
je velik broj građana ometao ili onemogućavao neposredno savjetovanje. To 
su doživjele i komune srednjovjekovne demokracije. Monarhijskim državama 
pripada velika zasluga što su, makar i nesvjesno, učinile prve nesigurne korake 
prema sustavu predstavničke i posredne demokracije. 


Različiti postanci — različita rješenja. Srednjovjekovne predstavničke 
ustanove, nove po rezultatima, stvorene su od raznovrsnih elemenata koji 
su već prije postojali. 

Feudalni sustav tome je pripomogao ne samo savjetovanjem vazala nego 
i lancem ovisnosti: neposredni kraljev vazal, iako nije bio izabrani pred- 
stavnik svojih podređenih vazala, ipak je odgovarao za njih, pa je morao 
voditi računa o njihovu mišljenju. 

Lokalne uprave i zajednice (gradske komune, seoske općine, »sveučilišta« 
i »zavičaji« dolina i pokrajina, vlastelinski zaseoci, grofovska sudišta, bisku- 
pijski sabori, zanatlijska udruženja) služile su kao probni teren. Njihove 
skupštine bile su i češće i prisnije nego generalne skupštine. U njima su se 
ljudi različitih klasa učili samoupravljanju i dogovaranju o zajedničkoj poli- 
tici, raspravljanju s vladarom i njegovim funkcionarima preko svojih delegata. 
Sve klase pokazuju posebnu solidarnost i želju da se zajednički bore za svoje 
povlastice ili »sloboštine«, bilo da se radi o manjim i čvrsto povezanim gru- 
pama, kao što su gilde i vjerske zajednice, ili o širim i fluidnijim, kao što su 
razni ređovi ili »staleži« plemića, svećenika, građanstva i slobodnih seljaka. 
Njihovo oružje bili su kolektivni zahtjevi vladaru i prijetnja pobunom. 

Konačno su počeli prodirati i neki apstraktni pojmovi rimskog privatnog 
prava, prilagođeni suvremenom političkom životu, kao rezultat novog tuma- 
čenja srednjovjekovnog kanonskog prava. Najznačajniji od tih pojmova bio 
je onaj o pravnoj osobi ili o »mističnom tijelu« kraljvstva, ic predstavništvo 

u pravom smislu, tj. slanje zastupnika koji imaju punomoć da nastupaju u 
ime cijele zajednice. 

Kao ni udovi ljudskog tijela, tako ni oni »mističnoga tijela« kraljevstva 
nisu jednaki po važnosti i dostojanstvu. Prema Johnu Salisburyju, uglednom 
prelatu i filozofu (umro u Chartresu 1180. godine), kralj ima ulogu glave, 
svećenstvo duše, plemići ruku, a seljaci nogu. Naravno, svi o tome ne misle 
sasvim jednako — na primjer, kler ne smatra da mu se uvijek pripisuje 
tako uzvišena uloga —ali isto tako nitko ne misli da su glava i noge jednake 
vrijednosti, niti da svi članovi društva zaslužuju istu pažnju. Na vrhu dru- 
štvene ljestvice nalaze se najvažnije osobe, koje je uputno zvati na sve skup- 
štine; na dnu ljestvice su mali, siromašni; njih ne treba pitati za mišljenje. 
Na sredini ljestvice nalaze se oni koje se ne smije potpuno zanemariti, ali 
se ne može ni pitati za savjet jednog po jednog. Zbog tih posljednjih, i samo 
zbog njih, bit će izmišljen predstavnički sustav. Ta novost ne znači širom 
otvoriti vrata egalitarnoj i proporcionalnoj demokraciji, već samo mudro 
odškrinuti vrata u prilog nekih grupa srednje klase. 

Kojih to grupa? Ovisi o kraju u kojem žive. Slobodni će seljaci, na pri- 
mjer, slati svoje delegate u parlamente brdovitih, rijetko naseljenih pokra- 
jina, kao što su Tirol i Friuli. Budući da se kler ne želi miješati sa svjetovnja- 
cima, koje smatra nižima od sebe, on će s kraljem razgovarati odvojeno, u 
posebnim skupštinama. Delegati iz gradova imat će važan udio u Španjolskoi, 
ali ne i u Skandinaviji. Niže plemstvo imat će svoje predstavnike u Engleskoj 
i Aragonu ali će ga u Kataloniji i Francuskoj istisnuti veliki vazali. Kako 
da se ne sjetimo triju »staleža« francuske revolucije — klera, plemstva i 
trećeg staleža ili građanstva — koji će se sukobiti na pragu revolucije. No, 
Etats Gćnćraux (Glavni staleži) francuskog kraljevstva nisu još postojali u 
XIII stoljeću: skupštine koje su im prethodile u nekim krajevima Francuske 
nisu bile podijeljene u tri razne skupštine. 


Englesko iskustvo. Engleska doduše nije prva stvorila predstavnička 
tijela, ali ona koja je stvorila pokazala su se vrlo prikladnim za svladavanje 
krize i za postepeno usavršavanje. 

Riječ »parlament« pojavila se u Engleskoj malo poslije Magne Charte, 
ali u početku nije označavala predstavničke skupštine. Parlament je svaki 
skup na kojem se govori. U Francuskoj, kako smo vidjeli, Parlament nije 
zakonodavno tijelo, već sudski organ. Sve do konca XIII stoljeća engleski 
Parlament, novo ime za staru skupštinu Witenagemot ili kasnije Generalno 
vijeće, činili su veliki vazali ili baruni koji su osobno pozvani. Katkada je 
kralj na sjednice pozivao i ponekog predstavnika nižeg plemstva i irgovaca, 
no, kad su mu trebali, češće ih je pozivao na poseban sastanak, po raznim 
gradovima kraljevine. I kler je pozivao na odvojene sastanke, na koje su 
redovničke zajednice slale svoje opunomočenike. Glavni argumeni o kojem 
se raspravljalo bio je redovito kraljev zahtjev za specijalnom pomoći. 

Korak naprijed učinjen je godine 1265, kad je vođa baruna, koji su kralja 
uzeli pod skrbništvo, pozvao u parlament, osim sebi ravnih, još po dva viteza 
iz svakog shirea (grofovije) i po dva građanina iz svakog slobodnog grada. 
Takav simetričan obrazac prihvatio je i kralj za parlament u 1295. godini, pa 
je to postalo uobičajeno i prilikom slijedećih sazivanja. Tako se stvorila 
mješovita skupština, sastavljena dijelom od izravno pozvanih osoba, a dijelom 
od predstavnika. Kad se radilo o izuzetno važnim političkim i pravnim 

poslovima na razgovor su bili pozivani samo baruni pojedinačno. Od pred- 
stavnika plemstva i građana kralj je tražio samo pristanak na nove poreze 
i poštivanje plana za akciju, što su ga razradili kralj i baruni bez njih. Taj 
plan bit će saopćen predstavnicima, koji će onda izvijestiti sebi ravne. Osim 
toga, niže plemstvo i »slobodno« građanstvo nisu činili ni deseti dio engleskog 
stanovništva, a imali su ipak pravo na dva delegata za svaku oblasti ili grad, 
bez obzira na sastav pučanstva. Golema većina engleskog naroda bili su 
seljaci, a oni nisu imali što da kažu. Za njih je bilo dovoljna da su »virtuelno« 
zastupljeni, kako se kasnije govorilo. Daleko je to od današnje predstavničke 
demokracije! 

Iako je u početku važnost predstavničkih ustanova bila beznačajna, ona 
je postala značajna kao simbol nacionalne solidarnosti. Jedan engleski pisac 
nepoznata imena i vremena, možda William Ayreminne, u početku XIV sto- 
ljeća, tvrdi da »kralj može sazvati parlament i bez biskupa i baruna«, jer 
samo »opunomoćenici klera, vitezovi shirea, državljani i građani čine englesku 
zajednicu, što se ne može reći za barune koji u parlamentu zastupaju samo 
sebe.« Nema sumnje da pisac ne misli na stvarnost engleske ustavnosti, već 
izražava opće mišljenje. Zaista, kao prvorođena evropska nacionalna monar- 
hija, Engleska ima svoje predstavničke ustanove, koje su tribina onog dijela 
javnog mišljenja koje je svjesno pripadnosti zajednici istih običaja i istih 
interesa. To je rezultat razvoja koji je započeo 1215. godine porazom kralja, 
ubrzanog bunama protiv jednog drugog kralja, a završenog slogom trećeg 
kralja i njegovih podanika. 

Razmotrimo letimično glavne etape. Magna Charta obvezivala je Ivana 
bez Zemlje da neće tražiti nikakav naknadni porez bez pristanka »Općeg kra- 
ljevskog vijeća«, tj. visokog plemstva i klera, njegovih izravnih vazala. Skup- 
štine, koje su se otad nazivale parlamenti, odobravale su mnogo godina Hen- 
riku ILI njegovo neprestano traženje novca, ali su se koristile svakom prilikom 
da mu prigovaraju zbog njegovih inozemnih političkih ambicija i slabosti 
prema tuđincima. Nisu imale krivo, ali njihovi protesti bili su prožeti nacio- 
nalizmoma, koji bi bio neshvatljiv nekoliko godina prije kad je trećina Fran- 
cuske bila pod engleskom krunom. Pa i sam vođa barunske pobune protiv 


tog nesposobnog, ksenofilskog kralja bio je francuski doseljenik, Simon de 
Mont fort, sin istoimenog pobjednika nad Albižanima i svak Henrika III. 


Henrik se spasio od bankrota, ali je stavljen pod skrbništvo: upravljanje kra- 
ljevštvom uzeo je na sebe odbor što su ga imenovali dijelom sami pobunjenici, 

a dijelom vladar, Vjerojatno od tada i počinje praksa da se pariment saziva 
redovito tri puta godišnje na raspravu o državnim poslovomia i peticijama. 
Svađe baruna, intervencije pape i Luja IX u korist vladareva ugleda i otpor 
opozicije doveli su do novog državnog udara i novog parlamenta 1265. godine, 
a Simon de Montfort, videći da je u opasnosti, pozvao je vitezove i građane 
na pobunu, o kojoj smo govorili. Engleska je u toku nekoliko mjeseci, iako 
neodređeno, okušala režim sličan ustavnoj predstavničkoj monarhiji XIX 
stoljeća. 

Pokušaj je bio preuranjen: prije nego što je završila godina Simon de 
Montfort bio je poražen i ubijen u borbi protiv prijestolonasljednika Edvarda. 
Lekcija nije bila uzaludna. Kad je postao kralj, Edvard I (1272—1307) sazvao 
je odmah parlamente baruna i plenarnu konzultativnu skupštinu, koje su 
“Kasnije bivale češće. Činilo se da mu je lakše doći do novca i suradnje pri- 
stankom nego jednostavnim iznuđivanjem. Tako je taj jaki i sposoban vladar 

osigurao Engleskoj, ako ne i neku vladu blisku narodu, kao što su slobodne 
komune, a ono barem ravnopravniju raspodjelu vlasti u jednoj srednjovje- 
kovnoj monarhiji. Kralj je ponovo preuzeo vrhovnu vlasti i vršio je odlučno. 
Ponovimo riječi najvećeg engleskog pravnika XIII stoljeća, Barctona: »Vladar 
nije podložan nikomu do Bogu i zakonu«. Parlament baruna potvrđuje nove 
zakone »nakon posebne rasprave«. Na kraju plenarna skupština parlamenta 
odobrava izvanredne namete, dajući kralju ono što Bracton unaprijed, još 
prije 1258. godine, naziva »zajedničkom obvezom republike«. 

Kraljevstvo je, dakle, »republika«. Taj nas naziv podsjeća na Rim koji je 
sve do svoga pada sačuvao republikansko ime i republički privid. Engleska 
XIV stoljeća nije se, međutim, zaustavila na prividu. Nije bez razloga ustvrdio 
jedan kraljev pravnik da se vladar »ne usuđuje, niti želi djelovati protiv 
zakona«. Iako kralj, kao poglavar države, upravlja zemljom, on ne može 
zanemariti želju i zahtjeve ostalih udova »mističnog tijela« naroda. 


Ostala Evropa. Činjenica je da su u cijeloj katoličkoj Evropi ti principi 
sada već zajednička osnova pravne misli koja izražava težnje raširene gotovo 
u svim zemljama. Njihov se utjecaj osjeća u većini mirnih ili nasilnim ustav- 
nih prevrata u XIII stoljeću. Engleska je jedina zemlja u kojoj se teorija 
potpuno stopila s praksom. U ostaloj Evropi kraljevi su bili ili preslabi ili 
prejaki, a podanici ili nesložni ili previše zauzeti interesima svoje klase ili 
svoga kraja, da bi zajedno stvorili snažnu i vitalnu zajednicu. 

Tako je u Mađarskoj Zlatna bula, iz 1222. godine — koju često krivo uspo- 
ređuju s Magnom Chartom — predala jednu snažnu, patrijarhalnu monarhiju 
u ruke mnoštvu nediscipliniranih plemića kojima je bila jedina briga oslo- 
boditi se poreza. U Kastiliji Cortesima, koji su imali starije tradicije od 
engleskog parlamenta, kao da će budućnost biti sretnija. No, Cortesi se rijetko 
sastaju, a kada se to dogodi, onda je to gotovo uvijek odvojeno za svaki od 
triju dijelova države: za Kastiliju u užem smislu, za Leon i za Estramaduru 
— i nikako ne mogu izmiriti gradske zahtjeve s plemićkim i svećeničkim 
željama. U Francuskoj je podvojenost još dublja, tako da će kralj sazvati Etats 
Généraux tek u XIV stoljeću, pa i tada će pregovarati sa svakim staležom 
posebno, podijelivši opoziciju da uzmogne bolje vladati. 

U Siciliji je despotska vlast Fridrika II i njegovih nasljednika pretvorila 
parlament u pokornu skupštinu, pa se nije moglo znati što prisutni zapravo 
misle. Dakako, opozicija postoji, ali čim zaprijeti neprijatelj, ona poprima 
ilegalan oblik zavjere ili izdaje. U Njemačkoj su prilike još gore: nitko, pa 
ni Fridrik II, ne može učiniti čudo i u raskomadanom carstvu stvoriti pred- 
stavničke ustanove koje će mu udahnuti nov život. To ne znači da u Njemač. 
koj i Italiji ne postoji nacionalni osjećaj; no on je opterećen univerzalističkom 
političkom strukturom, pa se iskazuje kako može u književnosti, pravu, u 
načinu življenja i mišljenja. 


6. 
Nemjerljivi elementi nacionalizma i »interni« društveni slojevi 


Očigledna je istina da nacije i nacionalizmi u srednjem vijeku nisu po- 
stojali u takvu obliku kako ih mi danas shvaćamo. Ali zanemariti zbog toga 
istraživanje svjesnih ili nesvjesnih oblika duhovnog života i nacionalnog osje- 

života u XIII MISE 


Odanost vladaru i dinastiji, ponos plemenski i zavičajni, zajednički jezik, 
književnost i običaji, mržnje prema tlačitelju ili susjeđu — sve su to očitovanja 
patriotizma koji se sve jasnije ističe na pozadini XIII stoljeća. Dakako, 
carevi i pape ranog srednjeg vijeka imali su svojih pristaša, a borba za inve- 
stiture raspalila je strasti i na jednoj i na drugoj strani. I Fridrik TI i njegovi 
protivnici, Grgur IX, Inocent IV, bili su različite i složene ličnosti, sposobne 
da pridobiju pristaše i da dovedu do očaja svoje protivnike. Riječi »mila 
Francuska«, koje se stalno ponavljaju u Pjesmi o Rolandu, u početku je možda 
i mogla značiti naprosto mehaničko sjećanje na klasičnu poeziju. Ali je već 
godine 1066, prilikom zauzimanja Engleske, francuskim pustolovima, što ih 
prikazuje jedan kroničar u pratnji pjevača-pjesnika koji ih potiče stihovima 
iz toga epa,» mila Francuska« postala lozinkom. Kad narod vjeruje u buduć- 
nost, rado se sjeća svojih prošlih bitaka, čak i onda kada je riječ o porazima. 


Patriotizam pobijeđenih: u Walesu. Sjećanjem na slavnu prošlost, bila 

ona istinita ili izmišljena, pobijeđeni narodi ponovo stječu hrabrost. Neki 
. waleški kapelan, Gottfried Monmouth, koji je umro 1154. godine, strastveno 
sakuplja legende koje niču oko skromne povijesne jezgre, nadopunjuje ih 
svojom živom maštom i sabire u Historia Regum Britanniae u kojoj su Kelti 
heroji, a Anglosasi izdajice i tirani. Uzalud ozbiljni povjesničari raskrinkavaju 
te izmišljotine — njih prihvaća i engleska i druge književnosti, pa ih oboga- 
ćuju mnogobrojnim varijantama. Kralj Artur baca u zaborav Beowulfa, a 
Lancelot, ljubimac dama, strogog Rolanda. U XIII stoljeću kralj Artur se 


ubraja u idealno zviježđe »devet velikana«, od kojih je jedino Hektor možda. 
Tegendarniji od njega, dok su ostalih sedam dostojni povijesnog poštovanja: 


“AleKsariđar Veliki, Cezar, Jozua, David Juda Makabejac, Karlo Veliki i Gott- 


fried Bouillonski. 


“Savj jesniji od Gotfrieda Monmoutha, Gerard de Cambrai (umro 1220. go- 
dine), pisac zanimljivih brošura o Walesu i Irskoj, »nakon što je jasno opisao 
karakter, ponašanje i običaje britanskog naroda, sakupio je i rastumačio sve što 
može pridonijeti njegovu ugledu i slavi«, opisuje i »one njegove osobitosti koje 
nisu baš kreposne«. Njegovi sunarodnjaci Walešani su neuglađeni, razvratni, 
neđisciplinirani, »postojani samo u nepostojanosti«, ali hrabri kad treba 
nekoga prevariti, izvanredno inteligentni, neusporedivo glazbeni, jezik im je 
oplemenjen zbog bliskog srodstva s klasičnim jezicima (pump, pet opravdano 
napominje, odgovara grčkom pente). Walešani se ne bore zbog ambicije ili 
zbog koristi kao Englezi, već za slobodu zemlje čiji su »prirodni stanovnici«. 
Kakve god bile njihove sadašnje novelje, sna dan Posljednjeg suda nijedan 
narod, nijedan jezik, osim waleškoga, neće moći Vrhovnom sucu odgovarati 


za ovaj kutak zemlje«. 


Patriotizam u krilu univerzalizma: Italija i Njemačka. U Italiji patrio- 
tizam je usko povezan s univerzalističkim rimskim tradicijama, ali se te tra- 
dicije mogu izmiriti s nacionalnim ponosom, osobito u književnosti. Superior- 
nost Rimljana nad njemačkim barbarima stara je tema, prikladna za nove 
varijacije. Vergilije i drugi pisci Augustova doba nadahnuli su Italiju opasnim 
ponosom i vjerom kako je pozvana da vlada svijetom, i ugodnim ali pogreš- 
nim dojmom o izvanrednom poljoprivrednom bogatstvu. Dante i drugi pisci 
iz doba komuna spočitavali su Italiji što je dopustila da joj izmakne svjetsko 

carstvo, ali su joj zato stvorili književni jezik ravan latinskom njezinih djedova 
i granice koje se poklapaju s onima koje je August označio kao talijansko 
srce carstva: »Kvarner koji Italiju zatvara i granice joj plače« i »Alpe koje 
Njemačku drže na Tirolu«1 To su doista talijanske granice između dva svjet- 
ska rata. 

Naravno, bilo je i drugih poticaja nacionalne svijesti: geografski položaj, 
jezik, povijesne tradicije, vjerska, politička i trgovačka solidarnost, ali je 
književnost ipak bila najutjecajnija. Italija je zemlja s prirodnim granicama, 
kao i Iberski i Balkaniski poluotok, na kojima je stvoreno više naroda. Ona 
ima i zajednički jezik, iako sardinijski i galsko-talijanski dijalekti sjevera nisu 
razumljivi onomu koji pozna samo Danteov toskanski. U srednjem vijeku je 
»talijansko kraljevstvo« povezano s Njemačkom, ali ta povezanost ne iđe 
dalje od Rima. Pokrajina s točno određenim granicama, koje su opjevali Ver- 
gilije i Dante, tvorila je posebnu i nezavisnu državu samo nekoliko desetaka 
godina pod Rimljanima, a zatim pola stoljeća pod Ostrogotima. Papa i velik 
dio njegove pratnje bili su, doduše, većinom Talijani, ali ne uvijek. Godine 
1309. papinski dvor se preselio u Francusku i postao gotovo francuski. Ako 
su gvelfi i gibelini željeli pobjedu svoje stranke u čitavoj Italiji, ipak nisu 
dopuštali da netko dirne u nezavisnost bilo koj je njezine države. Trgovci supar- 
ničkih talijanskih gradova katkada se udružuju kad im zaprijeti koji strani 
konkurent (na primjer sajam u Champagni), ali kad god im se ukaže prilika 
spremni su da onemoguće jedan drugoga. Zato se s pravom može reći da je 
oblikovanje talijanske nacionalne svijesti u kasnom srednjem vijeku prije 
svega književni fenomen, moguć jedino u zemlji gdje ima mnogo čitalaca. 

U Njemačkoj, gdje je kriza carstva onemogućavala svako maštanje o 
univerzalnom gospodstvu, također je u XIII stoljeću procvala patriotska po- 
ezija. Njemački su pjesnici, kao i članovi francuskog i engleskom parlamenta 
za vrijeme Filipa Lijepog i Edvarda I, kritizirali pape zbog miješanja u unu- 
trašnje poslove njihove zemlje, a isto tako i zajmodavce židovske i talijanske 
koji tu zemlju gule, te strance općenito. Spočitavaju mnogo toga i svojim 
zemljacima: plemićima pohlepnost, prelatima trgovanje crkvenim dobrima, 
podmitljivost sucima, bezobrazluk seljacima. Ali počujmo i kad veličaju svoj 
njemački narod: »Nema boljih ljudi na svijetu od onih između Labe i Rajne, 
između Rajne i Mađarske! ... Nijemci su poštenjaci, a žene im pravi anđeli«. 
Tako pjeva najveći Minnesćnger (ljubavni lirik) Walter von der Vogelweide, 
umro poslije 1228. godine. Međutim, u drugoj nekoj pjesmi on ipak pjeva 
o općem ljudskom bratstvu: »Svi su građani od iste materija ... Kršćani, 
Židovi, pogani, svi služe Onomu koji uzdržava svako živuće čudo ...«. 

Duga je lista patriotskih djela, ali se može navesti i mnoštvo primjera 
kad je nacionalni osjećaj potisnut lokalnim patriotizmom, univerzalističkim 
težnjama, solidarnošću i klasnim predrasudama. Dva ratoborna kralja — 
Rikard Lavljeg Srca i Saladin — bolje se međusobno razumiju nego velikaši 
i kmetovi iz istog kraja. Te proturječnosti nisu samo svojstvene srednjem 
vijeku, Ukazujući na buđenje još neodređenog nacionalnog osjećaja, ne 
smijemo mjeriti njegove nemjerljive sastavne clemente, budući da do nas 
dopiru samo glasovi jedne neznatne manjine. Osim politički aktivnih dru- 
štvenih slojeva postoje, čak i u današnjim najrazvijenijim zemljama, duboki, 
nepoznati i inertni slojevi koji teško podnose tuđu inicijativu i često je uspo- 


1 »Carnaro ch' Italia chiude e suoi termini bagna« i »! Alpe che serra Lamagna 
sovra Tiralli«. 

ravaju svojom pasivnom rezistencijom, kad su je svjesni. Ti su slojevi više 
objekt nego subjekt povijesti i vrlo su važni, kao što su geografska sredina, 
podneblje ili tlo. 

Zahvaljujući toj masi nepoznatih, narod se hrani, održava, obavlja napore 
koji su mu nametnuti ili ih odbija. Da bismo shvatili i razumjeli do koje je 
mjere njihova bijeda ubrzala raspad Rimskog Carstva, ili njihova slabost do- 
vela do rastroja karolinškog carstva, ili njihovo jačanje pomoglo evropskoj 
obnovi i preporudu kasnog srednjeg vijeka, nije možda ni potrebno prodirati 
u tajnu njihovih misli. 


Što misle seljaci? Ne bismo ipak htjeli sasvim mimoići duhovno stanje 
te većine naroda. Što nam o tom govore povijesna vrela? 

U kronikama XIJI stoljeća seljaci se gotovo nikad ne spominju. Kao da 
nije ni bilo njihovih povremenih pobuna što su pratile demografsko i socijalno 
buđenje. Iako ne tako brzo kao u evropskim gradovima, njihov velik napredak 
— u cijeloj feudalnoj i monarhijskoj Evropi — potvrđuju svi ekonomski, 
pravni, lingvistički i arheološki dokumenti. Očito je da je mnogo teže povećati 
poljoprivrednu proizvodnju nego pojačati trgovačku ili industrijsku robnu 
razmjenu. Ali, ipak, za golem broj zemljoradnika, kao i za građansku manjinu, 
XIII stoljeće je razdoblje relativnog obilja, možda najvećeg što ga je Evropa 
doživjela prije XVIII stoljeća. 

I prije tog razdoblja postojale su pokretačke snage, ali su tek u XIII sto- 
ljeću dosegle svoj pun zamah i svoje najveće širenje. Nova poljoprivredna 
tehnika, popuštanje veza ovisnosti, inflacija, koja tjera velikaše željne novca 
da seljački rad pretvore u stalnu plaću i da malo-pomalo sruši njezinu vrijed- 
nost. Sve su to izravni udarci postojećem poretku. Možda se, upravo zbog 
toga, seljaci više i ne bune. Vrijeme radi za njih. 

Ekonomski odnosi između seljaka i plemića, u blizini gradova, katkada se 
preokreću. Propadanje nižeg seoskog plemstva često graniči s bijedom: gospo- 
dar zamka Tintinnano prisiljen je tražiti od sijenske komune pripomoć kako 
bi mogao kupiti par sandala, a provansalski plemići, prezaduženi zbog mnogo- 
članih porodica, vezuju kraj s krajem tako da prodaju gnojivo na gradskih 
tržnicama. U to isto vrijeme bogati seljaci nastanjuju se u Firenci, na veliko 
zgražanje Dantea, kvareći »čistoću« stare gradske buržoazije. I u Parizu isto 
takvo useljavanje, isti takav prezir. Siromašni pjesnik Rutebeuf tješi se zbog 
vlastite bijede, tvrdeći da ni sam vrag neće te prostake u paklu jer — previše 
smrde. 

Daleko od grada, na selu, razlika između propadajućeg plemstva i bogatih 
seljaka nije tako velika, ali svejedno postoji. Jedan austrijski pjesnik, Helbling, 
žali što seljaci žive kao vitezovi, žene se s plemkinjama i drsko se guraju na- 
prijed, zahvaljujući svome novcu. Jedan njegov zemljak preporučuje plemi- 
ćima da ne tlače previše seljake, jer su oni kadri da im poruše dvorce — što 
će švicarski gorštaci uskoro i dokazati na račun austrijskih vojvoda i njihovih 
vazala. U romanu Meier Helmbrecht neki bavarski pisac upozorava seljake 
na njihovu pretjeranu ambiciju. Sina nekog bogatog zakupca — priča on — 
nagovaraju majka i sestra da se preruši u viteza, te on postaje jedan od 
mnogih bandita koji pljačkaju kraj. Jednog dana ga uhapsiše, oslijepiše i 
poslaše u rodno selo, gdje su ga njegovi bivši drugovi izmrcvarili. Vitez i 
pjesnik Neidhart von Reuenthal hvali se opet svojim ljubavnim uspjesima 
kod mladih seljanki i uživa u ljubomori mlađih seljaka. 

Unatoč stanovitim oblicima bahatosti ili podrugljivosti, ta poezija, rođena 
u srcu Evrope, mnogo vjernije odražava seljački svakodnevni život nego 
nezgrapne satirične fabliaux, ili muzička komeđija Adama de la Hallea (Jeu 
de Robin et Marion), ili pak poplava pastoralne poezije na različitim roman- 
skim jezicima. Ipak, sve nam to ne može nadoknaditi šutnju pravih prota- 


gonista — seljaka. 


Na što misle žene? Malo znamo i o dobroj polovini srednjovjekovnog 
stanovništva — o ženama. Iako im se materijalni položaj poboljšao, o njiho- 
vom duhovnom stanju ne smijemo prosuđivati samo na temelju književne 
proizvodnje muškaraca. Strastvena pisma Héloïse (koju Abélard, u svojim 
odgovorima, moli da šuti), prilično dobra, ali neoriginalna ljubavna poezija 
Marije »Francuske« (vjerojatno starješinice opatije Shaftesbury, polusestra 
Henrika II Engleskog i Anžujskog, zatim pjesme neke toskanske »savršene 
gospođice«, o kojoj jedino znamo da ju je otac htio udati protiv njezine volje, 
onda pjesme grofice Beatrice de Dije, nekoliko liječničkih savjeta koji se, 
možda pogrešno, pripisuju liječnicama salernske škole i — na kraju — neko- 
liko znamenitih izreka, što ih s više ili manje točnosti spominju kroničari, 
hagiografi i novelisti — sve je to vrlo malo za jedan spol koji često optužuju 
zbog brbljavosti. 

Tek u XIV stoljeću dvije, po temperamentu sasvim oprečne spisateljice, 
zauzimaju dostojno mjesto u književnosti: jedna je Caterina Benincasa, kći 
sijenskog tkača, kasnije svetica, uvijek spremna da se baci u vrtlog politike 
za dobro crkve i mira, a druga je Christine de Pizan, kći mletačkog astrologa 
na francuskom kraljevskom dvoru, neutješna udovica i prezaposlena majka, 
ali neumorna u veličanju ženskog talenta i hrabrosti. 

Prepuštene milosti muškog pera, žene XIII stoljeća nisu uvijek prikazane 
u lijepom svjetlu. »U Zemaljskom raju«, piše Jacques de Vitry, »osim Boga i 
Adama bila je samo jedna žena, koja nije imala mira dok nije otjerala muža 
iz raja i tako osudila Krista na raspeće«. Možemo i mi slegnuti ramenima i 
odgovoriti kao Chauserova »Bathova žena« da »svećenik ne može govoriti lijepo 
o ženi, osim ako nije svetica«. Ne treba pretjerivati tvrdnjom da je sve veće 
čašćenje Djevice utjecalo i na poštivanje žene, jer Corpus juris canonici 
doslovno tvrdi da »žena nije stvorena na sliku i priliku Božju... i zato je 
jasno da žena mora biti poslušna i podložna svome mužu«. 

A ne smijemo doslovno shvatiti ni viteški kult idealne žene. Ovdje je, 
naime, riječ o vrlo uskom krugu ljudi, od kojih se svaki predao službi tuđoj 
ženi, a o svojoj i drugima nije vodio računa. »Biti oženjen«, kaže prvo pravilo 
viteškog ljubavnog priručnika Andrije, kapelana francuskoga kralja, »nije 
razlog da se ne zaljubiš«. Suvišna preporuka u doba kad su roditelji umjesto 
djece sklapali brakove iz računa kad su budući supružnici bili još djeca. 

Ako uzmemo u obzir da su se žene često udavale u dvanaestoj ili trinac- 
stoj godini za dječake od četrnaest ili starce od šezdeset i više godina, ako 
znamo da su ženinu podložnost mužu, iako ublaženu u toku stoljeća, podrža- 
vali pravo, vjera i običaji, a sama je bila često izložena, za to doba, velikim 
porođajnim opasnostima, onda jesu li žene XIII stoljeća bile nesreinije od 
današnjih? 

Kao što ravnopravnost spolova i udobnosti suvremenog života nisu sigurno 
jamstvo za uspješan brak, tako držimo da ni nejednakost i teškoće srednjo- 
vjekovnog života nisu onemogućavale bračnu sreću. Ako je srednjovjekovni 

način života bio težak za ženu, nije bio lak ni muškarcu. Podložnost žene mužu 
nije se smatrala nepravdom prema ženi, nego nesrećom proizišlom iz samog 
reda stvari. Iako mužu nije nitko osporavao pravo da »razumno« izudara ženu, 
bilo je ipak slučajeva kada je žena mužu vraćala milo za drago. Bračni se 
par mogao i nagoditi, kao što je bio slučaj s onim genovljanskim »mlatiocem 
vune«: on je pod prijetnjom globe, pred bilježnikom, obećao da neće više tući 
ženu niti se sastajati s jednom drugom ženom sladunjava imena, Adalasion 
Caramella, osim u prisutnosti svjedoka. Ako ne održi obećanje, platit će 
globu! 

Život žene nije se ograničavao samo na kuću, crkvu i djecu. Bilo je i ple- 
sova za sve društvene slojeve, pjesama za svačiji ukus, bilo je i bajki za one 
koje su znale čitati i za one, kojih je bilo mnogo više, koje su ih mogle slušati, 
ako su ih voljele. Jedna od najomiljenijih igara bila je »igra žmure« — djetinja- 
sta, doduše, ali se moramo sjetiti da su mladenci bili dvanaestogodišnjaci. 
Žene su bile mnogo spretnije od muškaraca u elegantnom lovačkom sportu sa 
sokolom. Ozbiljan filozof, John Salisbury, tumači to tako što su »najgori ele- 
menti društva uvijek skloni grabežu«. Iako se moda nije mijenjala tako brzo 
kao danas, vrpca, ruževa i pomada prodavalo se mnogo i razmjerno jeftino. 
H Osim redovničkih, ženskih profesija bilo je malo. Ženske specijalnosti 
bile su: mužnja, tkanje i pravljenje piva. No, bilo je udovica vunara koje su 
obavljale muževljev zanat, žena trgovaca koje su zamjenjivale muža dok je 
bio na putu, kćerki feudalaca koje su upravljale dvorcem i imanjem u očeki- 
vanju prikladnog muža. Pa i na vrhu faudalne piramide žene su, kao kraljice. 
Bianka i Berengarija, unuke Alićnore Akvitanske, »muževno« upravljale Fran- 


“cuskom i Kastilijom za malodobnosti ili izbivanja vladara, Primjer im_je dala ` 


baka, koja je jednoj drugoj Kćeri, Mariji de Champagne, ulila ljubav prema 


“poeziji i trubadurima. Alićnora je u svojoj mladosti učinila glupost što je osta“ — 


“vila jednog kralja koji ju je volio, Luja VII Francuskog, i udal 


“vila je J za prije- 
"stolonasljednika Engleske Henrika 11, mladog, nepostojanog, senzualnog i kole- 
ričnog čovjeka. Godine 1189. ta šezdesetsedmogodišnja udovica, nakon deset 
“porođaja i mnogogodišnjeg zatvora, pokazala je neukrotivu volju kad je otišla 
u pomoč sinu Rikardu Lavljeg Srca. Njezin politički talent, koji se do tada 
uludo rasipao, sada se najednom otkrio. 

U Svetoj zemlji, kamo su kraljevi i baruni neprekidno odlazili u rat, žene 
su katkada vladale duže od muževa. Možđa je upravo zbog žena zemlja križara 
postala u očima svećenika zemlja žena i razbludnosti. Vjerojatno je i u Svetoj 
zemlji vrijedila maksima »Bathove žene«: najveća ambicija žene nije vladanje 


narodima, već vladanje mužem. 


7. 
Neprilagodljivi: heretici, Židovi 


Na jedan ili na drugi način gotovo svi stanovnici katoličke Evrope imali 
su koristi od ekonomskog, intelektualnog i političkog buđenja u XII i XIII 
stoljeću. Čak i slabo organizirani narodi Baltika, koji su izgubili svoju samo- 
stalnost, našli su neku vrstu nadoknade u civilizaciji koja je bila mnogo zre- 
lija od njihove. Samo su se neprilagodljivi heretici i Židovi našli u škripcu 
videći kako im izmiče relativna sigurnost koju su do tada imali, unatoč narod- 
nim pobunama i povremenim progonima. Nikakvo ekonomsko blagostanje 
nije moglo ublažiti prijetnje nasilničkom smrću kojoj su, od tada, bili izloženi. 

Njihov tragičan položaj vidimo iz pisma što su ga 1096. godine uputili 
»Stupovi svijeta« — tako su sebe nazivali poglavari židovske zajednice u 
Mainzu — kao odgovor na jednu okružnicu francuskih općina. Videći kako 
stotine vitezova uzimaju križ, prestrašeni francuski Židovi naredili su dug post 
ne bi li kako ublažili gnjev božji, moleći svoje istovjernike u rajnskim grado- 
vima da učine to isto. »Stupovi svijeta« odazvali su se pozivu, ali su istaknuli, 
kako se u svojoj zemlji nemaju razloga bojati da im visi »mač nad glavom«. 
Bilo je razloga bojazni: Židovi Mainza bili su prve žrtve prvog križarskog rata, 

Zatim je došao red i na heretike. I to ne kao posljedica slučajnih križar- 
skih pogrešaka, već kao svjesno usmjerena operacija protiv njih. Križarske 
vojne protiv Albižana, protiv bosanskih bogumila, protiv fra Dolcinovih adven- 
tista na Alpama 1306—1307. godine, pozobale su više žrtava nego vojne protiv 
muslimana. I dok je zanos za rat u Svetoj zemlji splasnuo, a u toku XIII sto- 
ljeća i potpuno se ugasio, neprijateljstvo protiv nonkonformista bivalo je u 
cijeloj katoličkoj. Evropi sve pogubnije. Pa i kasnije, kad se o križarskim 
ratovima više nije govorilo, Zapad je po Evropi i dalje palio lomače autos da fé. 


Tolerirati ili silom ugušiti — vjerski problem. Gledajući površno kata- 
strofe što su se sručile na nonkonformističke elemente čine se kao posljedica 
vjerskog razvoja. Sve dubljim i određenijim razvojem teološke misli i vjerske 
svijesti širokih masa, koje su od pasivnog prisustvovanja crkvenim obredima 
prešle na svjesnu vjersku akciju, postalo je neizbježnim da se crne ovce krš- 
ćanskog stada smatraju sramotnom ljagom. Ali zar ih se moralo ukloniti nasi- 
ljem? Evo nas ponovo pred križarskom dilemom: tolerirati ili silom ukloniti? 
Sveti Bernard od Clairvauxa, strog čovjek i zagovornik drugog križarskog rata, 
nepomirljiv protivnik Abćlarda i intelektualnog cjepidlačarenja, odgovara na 
gornje pitanje — ne! »Crkva će«, piše on, »lakše pobijediti židovstvo uvjera- 
vanjem i postepenim obraćanjem nego ubijanjem«. Što se tiče heretika »ne 
smijemo ih goniti oružjem, već dokazima, poučavanjem i uvjeravanjem«. 

Ta politika uvjeravanja imala je mnogo zagovornika u XIII stoljeću. Sv. 
Franjo, 1219. godine, bez oružja se priključio križarima i otišao propovijedati 
(bez uspjeha) evanđelje egipatskim muslimanima. Rajmond Lullus, ponos fra- 
njevačkog reda, nastojao je olakšati međusobno sporazumijevanje potičući 
na učenje jezika nevjernika. Nakon dugog i smionog apostolata u sjevernoj 
Africi podlegao je mučenju u Bougiju, godine 1315. Mnogo su bolje prošli 
drugi franjevci. Oni su priveli stadu tisuće evropskih heretika, u Aziji su 
osnovali nove biskupije, koje su na miran način proširile istočnu granicu 
Crkve, od Sirije sve do Kine (oko godine 1320). Naravno, obraćenika u tim 
dalekim krajevima nije bilo mnogo. 

I sv. Dominik Guzman sudjelovao je u križarskoj vojni protiv Albižana 
kao nenaoružan propovjednik. U trenutku malodušnosti izmakle su mu riječi 
koje kao da opravdavaju nasilje: »Godinama sam uzalud nastojao uvjeriti vas 
blagošću, propovijedao vam plačući i moleći. Ali u mojoj zemlji postoji jedna 
izreka koja kaže: »tamo gdje ne vrijedi blagoslov, vrijede batine! Mi ćemo 
protiv vas pozvati prelate i kneževe ...«. Njegov slavni učenik Toma Akvinski, 
iako se nije slagao s prisilnim obraćenjem, ipak se oborio na Židove odobra- 
vajući krajnje mjere protiv heretika, kao zaštitu vjernika od bezbožničke 
zaraze. Da li se mogao drukčije izraziti a da se ne sukobi sa svojim starješi- 
nama? Ali godine 1233. dominikanci i franjevci stali su doista na čelo jedne 
»profilaktične« institucije — Inkvizicije. 

Zapravo, opasnost nije bila izmišljena. Heretici su bili vrlo vješti i ustrajni 
propagatori. Iako nisu išli za tim da obraćaju inovjerce, židovi su privukli svo- 
joj vjeri poznate svećenike, kao što su bili Bodo, za vrijeme Karolinga, i Wece- 
lin u X stoljeću. U XIII svaki onaj koji je javno prešao na židovsku vjeru bio 
je osuđen na smrt. Trebalo se ili sakriti ili napustiti domovinu. 

Javno mnijenje bilo je podvojeno. Nesnošljivost širokih masa u XIII sto- 
ljeću sve je više rasla, i to baš u trenutku kad su neki pisci tražili da se poštuju 
svi ljudi dobre volje, bez obzira na vjeru. Riječi već spomenutog Waltera von 
der Vogelweidea, zatim Danteovo suprotstavljanje tvrdnji da nema spasa izvan 
crkve, pa pohvala Marka Pola — izuzeci su izuzetnih ljudi. Priča o tri prstena 
zvuči vrlo poučno. Pripisuje se dominikanskom propovjedniku XIII stoljeća 
Stjepanu Bourbonskom, a pričala se u raznim varijantama sve do Boccaccia, 
koji je od nje stvorio remek-djelo. U njoj se govori o ocu trojice dragih sinova, 
koji je imao samo jedan dragocjeni prsten da ga ostavi u nasljedstvo. Zato je 
dao napraviti dva istovjetna otiska i u času smrti svakome je sinu potajno 
dao »prsten« kako se ne bi osjetili zapostavljenima. Tako je isto i sa tri reli- 
gije — kršćanskom, židovskom i muslimanskom: »Otac koji je stvorio sve tri 
zna koja je najbolja, a sinovi... svaki misli da je njegova prava«, zaključuje 

„na vrsnom toskanskom XIII stoljeća poučna priča u verziji Novellina. 

Urbanizirana Italija, više nego ostala Evropa, bila je navikla na dodir sa 
stranim narodima i običajima, pa je nonkonformiste puštala na miru sve dok 
nisu došli propovjednici i huškači masa koji su usijali atmosferu. Slično je 
bilo i u Milanu s popustljivošću plemića sve dok nije došao jedan fratar i jedan 
plašljivi podestat (Oldrado da Tresseno, kojega se crte lica mogu vidjeti na 
antelamijevskom! bareljefu Palazzo della Ragione; tu je palaču sam sagradio, 
a ispod bareljefa stavio je natpis koji ga hvali što je »spalio katare, kako mu 
je dužnost nalagala«). U Concorezzu, Veroni, Bresciji, Mantovi — heretici su 
dugo živjeli u miru. Još mirnije živjele su židovske zajednice na cijelom polu- 
otoku. Oko godine 1300. u Ericeu, na Siciliji, Universitas tudeorum držala je 
svoje redovite sastanke u sinagogi, a katkada i u crkvi Sv. Julijana, sjedištu 
kršćanske zajednice Universitas terrae. Židovski obrtnici iz Ericeu, profesio- 
nalci, zemljoradnici, a rijetko kađa i lihvari, slobodno se druže s katolicima 
i uživaju ista prava. 

Na Iberskom poluotoku situacija je napetija, ali je i ovdje bilo slučajeva 
da su Židovi i kršćani živjeli u miru. Čak i u nepovoljnoj klimi Engleske, godine 
1187. u Canterburyju, Židovi i kršćani zajedno su se molili i borili protiv 
vojnika i protiv izopćenja koje je izvršio jedan siloviti biskup. U cijelom XIII 
stoljeću u Canterburyju dogodio se samo jedan slučaj nasilja bez ljudskih 
žrtava. Hereticima će biti još lakše, samo da ne izazivaju sablazan: Engleska 
će za cijelog srednjeg vijeka biti blaga prema njima. No, biti trpljen, ne znači 
biti i siguran, 


Ekonomski interesi i politička solidarnost. Je li vjerska gorljivost glavni 
izvor nesnošljivosti? Zacijelo, vjera je samo izgovor, izlika za nasilje, i ušut- 
kava svakoga tko uzima u zaštitu nonkonformiste. Stare osvade, dobro na- 
mjerne ili zlonamjerne, pojačavaju učinak. Ponovo se iznose optužbe protiv 
pogana i manihejaca iz doba prvih stoljeća kršćanske ere i postaju dvostruko 
otrovnije protiv njihovih heretika: oni obožavaju đavola, preziru postojeći 
poredak, sastaju se da bludniče! Protiv Židova, koji su uvijek imali pravo na 

! Antelami, Benedetto — djeluje 1177—1233; glavni je majstor sjevernotalijanske 
romaničke plastike (primj. prevodioca). 

život (iako na nižem stupnju), pronašli su jezivo oružje koje su pogani, kad 
su bili jači, upotrebljavali protiv kršćana — optužbu da za vrijeme vjerskog 
obreda žrtvuju ljude! Nakon stoljetnog zaborava ta se optužba ponovo poja- 
vila u Norwichu 1144. godine, a potom i u drugim mjestima, sa sve strašnijim 
pojedinostima: Židovi stavljaju na muke, a zatim ubijaju jedno kršćansko 
dijete, služe se njegovom krvlju u svojim uskršnjim obredima, skrnave hostiju! 
Iako nepomirljivi protivnici, Fridrik II i Inocent IV uzalud pobijaju tu ap- 
surdnu laž. Ne koristi: židovske »žrtve« na nebesima već čine za narod korisne 
čuda, unosna za čuvare njihovih relikvija. 

I tako su ekonomski razlozi postali usko povezani s vjerskim motivima. 
Vjerodostojan svjedok, Inocent III, optužuje Simona de Montforta što »pro- 
lijeva krv pravednika... za svoje osobne interese, a ne za interese vjere«. 
Kanonik William iz Newburgha žigoše pogrome u Engleskoj, 1189—1190. 
godine, i naziva njihove začetnike »Drskim i gramzljivim ljudima... bez skru- 
pula i kršćanske savjesti«. U Njemačkoj prvi napadaju na Židove i heretike 
plemići bez zemlje i sitno građanstvo bez novca. Međutim, u bogatijim talijan- 
skim krajevima događa se suprotno: ovdje ne rastu zazubice za židovskim i 
heretičkim imanjima, ali strah izazivaju odricanje bogatstva nekih radikalnih 
sekti i veličanje siromaštva. 

Ali ako pažljivije razmotrimo, vidjet ćemo da je glavni uzrok nesnošlji- 
vosti upravo onaj o kojem se najmanje govori — nacionalizam u začetku, kako 
na vrhu tako i u osnovici društvene hijerarhije. 

U očima masa krivnja nonkonformista sastoji se u prvom redu u tome 
što su oni drukčiji, što se ne mogu prilagoditi, što su tajnovito povezani sa 
svim vanjskim kobnim silama, kao što su invazije, pustošenja zemlje, epide- 
mije i slabe žetve. Njih treba držati daleko od sebe, isključiti ih iz političkih 
i profesionalnih društva, za njih su samo odvratni i ponižavajući zanati. Ako 
se zbog toga budu bunili, bit će izloženi osveti razbješnjele svjetine, a ako se 
zatvore u svoje utvrđe ili u geta, tek tađa će postati sumnjivi... Ako se pak 
odreknu svoje vjere, prisiljavaju ih da optuže i prijave vlastima svoje bivše 
istovjernike, kako bi dokazali svoju iskrenost! 

I vlast misli isto što i narod. Još i gore. Smatraju ih okorjelim buntovni- 
cima za koje ne vrijede obični zakonski propisi. Da ih što bolje uzmogne isko- 
ristiti, vlast ih katkada i zaštićuje. No, kad se radi o hereticima koji nemaju 
prava ni na goli život, onda stvar postaje opasna: tada se vlada mora pretva- 
rati da ih smatra dobrim kršćanima, mora s njima dobro postupati, ako ih želi 
iskoristiti. Međutim, Židovima, kao svjeđocima istine objavljene u Svetom 
pismu, i građansko i kanonsko pravo priznaje pravo na život, ali ih osuđuje 
na robovanje, jer su odgovorni za Kristovu smrt. Kralju, kneževima i crkvenim 
dostojanstvenicima to dobro dolazi, jer mogu iskorištavati Židove i kao spužvu 
i kao filtar: spužva, naime, upija bogatstvo naroda i cijedi ga u kraljevsku 
blagajnu, a filtar zadržava mržnju podanika i može se odbaciti kad više ne 
služi. 

Židov može od lihvara postati upravnik državne blagajne, može sagraditi 
palaču, sjediti uz kraljevu trpezu i postići blagonaklonost i prijateljstvo nekog 
plemenitog i umnog vladara, ali on je i dalje »sluga« kraljevske riznice i »rob 
crkve«. Po riječima Tome Akvinskoga, »Crkva može raspolagati cjelokupnim 
imanjem jednog Židova«. To pravo svojataju i kraljevi. Vilim Osvajač doveo 
je u Englesku Židove da mu pomognu kako bi iskoristio svoje nove podanike, 
ali, kad su nakon dvostoljetnog isisavanja naroda posustali, on ih je »založio« 

Rikardu Cornwallskom za svega pet tisuća maraka, nakon čega su, 1290. godine, 
protjerani s pravom da mogu ponijeti samo svoja pokretna dobra. Tri odluke 
o protjerivanju Židova u Francuskoj — 1182, 1254. i 1306. godine — nisu do 
kraja izvršene. Ali i bez protjerivanja ponižavanje je Židova neizbježno svuda 
gdje su prisiljeni da napuste obrt i trgovinu i da se prihvate omraženog lihvar- 
stva. Malo vrijedi to što jedan razuman belgijski kroničar napominje da Židovi 
zahtijevaju manje kamate nego mnogi kršćanski zajmodavci. 


Sustavno proganjanje. Pape imaju veliku zaslugu što su uvijek bili protiv 
nasilja nad Židovima i protiv ubijanja pokajničkih heretika. Ali oni su ipak 
odgovorni za ozakonjenje sustavnog proganjanja, dijelom stoga što su i protiv 
svoje volje bili žrtve javnog mnijenja, dijelom zato što su i sami željeli učvr- 
stiti svoju vlast. Odlučni zakoni objelodanjeni su 1184. i 1215. godine. 

U sporazumu sa Fridrikom Barbarossom papa Lucije III izopćio je 1184. 
godine iz crkve katare, valdežane i druge heretike i predao ih svjetovnoj vlasti 
da im sudi. (Ne određuje ipak kakvu kaznu predviđa. Ironija sudbine htjela 
je da je Petar II Aragonski prvi poslao uporne heretike na lomaču, a sam je 
poginuo kao saveznik Albižana). Godine 1215, s podrškom ekumenskog kon- 

„cila, Inocent HI odredio je da svi Židovi, obavezno, moraju nositi na odijelima 
oznaku »kako se ne bi mogla opravdati zabuna u slučaju bludničenja s njima«. 
(Zanimljivo je da ta misao potječe iz muslimanskog prava koje je, zbog istih 
razloga, propisivalo oznake i za Židove i za kršćane!) 

Dekret iz godine 1184. predviđa čitav niz drakonskih mjera protiv heretika 
i mnoštvo opunomoćenih istražnih komisija. Pola stoljeća papinski komesari 
radit će bez točnih uputa, bez razbora i milosrđa. Istinski ili izmišljeni heretici 
odgovarat će, puni očaja, na izmišljene optužbe: nestat će svaki osjećaj za 
mjeru. Oko godine 1233. papinski izaslanici, Konrad Marburški u Njemačkoj i 
Robert le Bougre u sjevernoj Francuskoj, obavili su svoj tobožnji zadatak 
tako okrutno da je prvoga ubila razjarena svjetina, a drugog je opozvao sam 
papa i osudio na doživotnu tamnicu. Tada je Grgur IX svojim izvanrednim 
pravničkim talentom stvorio od tih komisija jednu jedinstvenu, djelotvorniju 
i ne tako samovoljnu ustanovu, koju je nazvao Inkvizicijom, prema latinskoj 
rijeci »inquisitio«, koja znači »istraga«. 

Ako promotrimo pojedinačno metode inkvizitora, koje su nespojive sa 
suvremenom pravnom osjetljivošću — anonimnost denuncijacije, tajno saslu- 
šanje, odsutnost branitelja, pretpostavka krivnje optuženog, koji odbacuje 
tužbu, a ne može dokazati vlastitu nevinost — vidimo da je takvih slučajeva 
bilo i u rimskom pravu i u srednjovjekovnim običajima, Sve to zajedno stva- 
ralo je mehanizam sposoban da uništi svakoga na koga padne i najmanja 
sumnja ili kleveta. Ako i unatoč tome ima mnogo oslobađanja od krivnje, a ni 


VEGO malo. Možda je i istina, ali među njima bilo je ljudi izuzetno nadarenih 
i hrabrih. Uostalom, zar nije dovoljno znati da je i mala nesmotrenost mogla 
izazvati suđenje, mučenje, zapljenu imanja i zatvor, pa da zaključimo kolika 
se neprocjenjiva šteta mogla nanijeti slobodi misli. 

Tako dekret iz 1215. godine i nije izravni krivac za sve smrti, on je ipak 
imao porazne društvene posljedice. Za Židove je bila prava katastrofa nošenje 

Vitraža crkve sv. Jakova u Flumsu 
(XII stoljeće) 


Zidari na radu (detalj s urne Saint- 
-Cuimin u Mozacu, limogeški emajl, 
XII stoljeće) 

Liječnička praksa (iz Codexa Paneth): 


a) rez jedne otekline, b) osluškivanje pulsa, c) puštanje krvi bolesnici d) na- 
tegače za prijelom kosti 


znakova raspoznavanja: oni će učiniti sve da tome izbjegnu, što im je uspije- 
valo samo u izuzetnim slučajevima. Kad nisu na prvi pogled bili prepoznati, 
Židovi su se mogli slobodno kretati i izvan svoje četvrti, sklapati prijateljstva 
s kršćanima, zaboraviti svoje teško »ropstvo« i uživati u životu. Sada kad su 
bili žigosani kao životinje, postali su niži i od posljednjeg kmeta, izloženi svim 
mogućim uvredama, noseći posvuda pečat geta. Bolje je onda zatvoriti se u 
geto i nadati se u slabu zaštitu njegovih zidina. U subotu je u svojoj sinagogi 
»svaki Židov bio kralj«. 


Geto — zatvor i kamen kušnje. Geto će spasiti Židove od propasti, od 
sudbine koja je zadesila većinu pobijeđenih naroda duž Baltika i drugdje, 
kao posljedica nacionalizma pobjednika. Ali će zato presahnuti njihova stva- 
ralačka snaga. Proces asimilacije koji su, prije 1000. godine, započeli ljudi kao 
što je bio Gčrshom ben Jčhiidah, koji je dokinuo poligamiju, bio je najednom 
zaustavljen. Skromni procvat poezije na narodnom jeziku ocvast će u Njemač- 
koj već nakon Siisskinda von Trimberga, židovskoga Minnesingera, u početku 
XIH stoljeća, a u Italiji nakon Emmanuela Romana, suvremenika i opona- 
šatelja Danteova. Biblijski komentari, koji su dosegli svoj vrhunac za Rashija 
(Shčlomoh ben Yishag) iz Troyesa (1040—1105), nastavljaju se i dalje, doduše 
bez mnogo originalnosti. Talmudskom izučavanju prijete zakonski procesi koji 
i Talmud osuđuje na lomaču. Iako židovski liječnici imaju pacijenata i izvan 
geta, samo su dvojica mislilaca (obojica umrla izvan katoličke Evrope) znatno 
utjecala na kršćansku filozofiju XIII stoljeća: Shčlomčh ibn Gabīrōl iz Malage 
(1021—1069), kojega smatraju muslimanom, i Maimonides iz Cordobe (1135-— 
1204). Prožet grčkom filozofijom više no što se to sviđalo njegovim istovjerni- 
cima, bio je optužen zbog hereze. Nesnošljivost rađa nesnošljivost, pa se borba 
protiv nonkoformista zaoštravala sve više i u samim židovskim zajednicama. 
Bilo je fanatika koji su tražili pomoć i od samih kršćanskih vlasti da zabrane 
heretička djela nekih Židova. 

Čak i u ponoru svoje bijede taj narod, koji uporno želi živjeti kao da 
Mojsije još nije umro, kao da se Krist još nije rodio, svojom prisutnošću 
smućuje katoličku Evropu. Nije dovoljno što vjerodostojna proročanstva 
kažu da će se Židovi obratiti tek ouči smaka svijeta. Uvijek ima nestrpljivih koji 
ih žele što prije obratiti javnim raspravljanjem, koje su parlamenti i sveuči- 
lišta učinili vrlo popularnim. U toku XIII stoljeća bile su organizirane tu i 
tamo rasprave između kršćanskih i židovskih teologa, ali, okružen neprija- 
teljskom gomilom, židovski je teolog previše nalik biku u areni a da bi njegov 
neminovni poraz prikrio nelagodnost. 

Očajan zbog pokvarenog kršćanskog društva, Dante opominje svoje isto- 
vjernike slijedećim riječima: 

Ljudi budite, a ne glupe ovce, 
Žid da vam se u kući ne ruga!! 

Takva je, u biti, funkcija nonkonformista: biti poticaj i kamen kušnje. 
Lako je na oltarima, na zidovima katedrala i u knjigama ukrašenim minijatu- 
rama prikazivati Sinagogu vezanih očiju pokraj Crkve koja gleda u daljinu. 
Dokle god bude sinagoga, morat će se priznati da kozmičkom i zemaljskom 
poreiku kršćanske srednjevjekovne vizije u kojoj ne sudjeluju Židovi ipak 
nešto nedostaje. 


1 Uomini siate, e non pecore matte, 
Si che "1 Giudco di voi tra voi non rida! 

Treće poglavlje 


Od mikrokozma do makrokozma 


1. 


Svemir usmjeren prema Bogu 


Mislite — rekoh — na vaše postanje! 
Nije vam živjet ko što skot je sviko, 
već nam je krepost tražiti i znanje. 


Njegova je volja mir svih što tu sjede, 
i sve se kreće u pravcu tog mora, 
što stvori on ili narav proizvede. (prev. M. Kombol) 


Koji su to glasovi što tako različito govore u »Božanskoj komediji«? I 
Prvi je Odisejev glas. U mukama vječne vatre, u koju su bačene varalice, 
živanje nepoznata svijeta, unatoč svemu i nasuprot 


Odisej nas potiče na istraž et I ina: i 
svemu. Drugi je glas Piccarde Donati: gotovo blijeda na bljeđahbnoj svjetlosti 
gdje se nalaze oni koji nisu 


što obasjava posljednji ređ amfiteatra blaženih, : I is 
mogli, unatoč svemu i nasuprot svemu, održati svoj zavjet, Piccarda veliča 
prestanak svih naših briga u krilu božjem. Iako mrtva, ona je potpuno sretna 
u svom zrenju. Odisej, za života, doživio je, pred brdom Čistilišta, samo trenu- 


tak ushićenja prije nego što je nestao u dubinama mora i Pakla. I g 

Bez kormila vjere ljudski je um osuđen da zaluta, a samo vjera može 
ispraviti nepromišljenosti uma. Ali i razum je, kao i vjera, božanska pobuda. 
Riječi što ih Dante stavlja u usta Odiseju pjesnički isražavaju staro mišljen je 
aristotelovsko, koje se opet temelji na Platonovu mišljenju koje je kršćanskoj 
filozofiji prilagodio Toma Akvinski: ljudski rod ima potencijalnu snagu« da 
se nauči mudrosti i kreposti, a onaj koji želi tu snagu provesti u »djelo«, 


vrši volju svoga Stvoritelja. 


Veliki filozofski sustavi XIII stoljeća. Mnogo je vođe proteklo odkada 
je sv. Petar Damiani (umro 1072. godine) definirao dijelaktiku (umijeće razla- 
ganja) kao ancilla theologiae (sluškinja teologije), a Adelard iz Batha, stra- 
stveni prevodilac arapskih znanstvenih djela, skandalizirao je, godine 1100, 
učenjake izjavom da »treba vjerovati ljudskoj spoznaji donle dokle je doprla; 
samo onda kada je nemoćna, treba se obratiti Bogu». Iako je u XIII stoljeću 
objavljena istina još uvijek obzorje koje filozofija ne smije prekoračiti, to se 
obzorje sve više širilo kako se razum uzdizao, »Sve je moguće, ako se ne izgubi 
hrabrost«, piše Adelard iz Batha. 


! Considerate la vostra semenza! 
Fatti non foste a viver come bruti, 
Ma per seguir virtute e conoscenza. 


E'nla sua volontade è nostra pace: 
EI è quel mare, al qual tutto si move 
Ciò ch' cla cria e che natura face. 


320 


Trinaesto stoljeće doba je velikih sinteza. Preuzevši metode i jezik veli- 
kih grčkih mislilaca i njihovih arapskih i židovskih komentatora, stvoreno je 
polazište za još veći zalet i još šire poglede. Tri čovjeka toga doba daju pečat 
filozofskoj misli: Siger Brabantski (umro oko 1284. godine), sv. Bonaventura 
iz Bagnoregia (umro oko 1274. godine) i, veći od obojice, sv. Toma Akvinski 
(1225—1274. godine). Dante ih nakon njihove smrti izmiruje u raju, gdje jedan 
drugoga hvale, ali je zapravo njihov pogled na svijet vrlo različit, kao što su 
različite bile i njihove sudbine. 

Njihove misli ne možemo sumarno izložiti. Za manje značajnoga od njih 
trojice, Sigera, dovoljno je reći da su ga optužili za širenje radikalne doktrine 
Averroesa, velikog arapskog komentatora Aristotela, koji negira stvaranje 
svijeta, besmrtnost ljudske duše i slobodnu volju. Optužen za herezu, Siger 
se pokušava opravdati tvrdeći da je studij tih čudesnosti samo obična vježba 
iz povijesti filozofije, koja ne može biti opasna po vjeru. Potomstvo ipak 
njemu pripisuje teoriju o dvojnoj istini: vjerskoj, koju primamo bez dvoum- 
ljenja, i razumskoj, koja se ne poklapa uvijek s prvom. To razlikovanje bilo 
je vrlo rašireno u posljednjim stoljećima srednjega vijeka i moglo je dovesti 
do potpunog odbacivanja razuma; međutim, ono je dalo argumente integral- 
nom racionalizmu, skepticizmu i agnosticizmu. 

Gledanje sv. Bonaventure, utkano u neoplatonizam sv. Agustina, ali i u 
umjereni i oprezni aristotelizam, razvija se u mnogo vedrijoj sferi. Njegove 
tri etape u Itinerarium mentis in Deum sastoje se prije svega u otkrivanju 
božanskog pečata u objektivnom svijetu, zatim u odražavanju tog pečaia u 
ljudskoj duši i — konačno — u uranjanju u neposredno, ekstatično zrenje 
Boga. Nalazimo se tako na tlu umjerenog franciskanskog misticizma. Nije 
sv. Bonaventura kriv što su, kasnije, ekstremni elementi njegova reda otišli 
predaleko i na se navukli papinsku osudu. 

Dok sv. Bonaventura piše za odabrane duše, redovnike i svece, Toma 
Akvinski obraća se cijelom društvu. On želi uvjeriti i svjetovnjake, navodeći 
takve argumente koji će uvjeriti čak i nevjernike. Kolega Sigera na pariškom 
sveučilištu, Toma je u monumentalnoj sintezi svojih Summae uklopio gotovo 
potpuno Aristotela i većinu njegovih arapskih i židovskih komentatora, prihva- 
tio Ptolomejev astronomski sustav, odbacivši samo ono što se kosilo s kršćan- 
skim tumačenjem. Svakom problemu pristupa s karakterističnom originalno- 
šću. U njegovu sustavu obuhvaćene su sve grane znanosti, od metafizike do 
politike. Sve vjerske istine nalaze potvrdu u razumu. Zbog toga mnogi smatraju 
Tomu Akvinskoga, kao ranije i Abćlarda, opasnim racionalistom. Godine 1277. 
pariški biskup osudio je neke njegove teze, dovodeći ih u vezu s »averoizmom«, 
a canterburyjski biskup podvrgao ga je odmah cenzuri. I nakon kenonizacije 
Akvinca, godine 1323, Engleska je i dalje ostala središte otpora njegovoj filo- 
zofiji. Rasprava će biti okončana u njegovu korist tek onda kad Aristotel, 
Ptolomej i drugi svjetovni i racionalistički izvori njegove misli ne buđu više 
imali svojih pristaša. Godine 1879, ne osuđujući druge katoličke filozofske 
sustave, papinska enciklika odala je Tominom filozofskom sustavu posebno 
priznanje. 

Kad čovjek razmisli o sve većoj nepomirljivosti ortodoksnih prema non- 
konformističkim elementima XIII stoljeća, možda će se začuditi što su nave- 
dena irojica ovlaštenih crkvenih predstavnika mogla iskazati tako različita 
gledišta. No, srednji vijek nije protureformacija, a koncil u Trentu nije još 
stvorio svoju krutu doktrinu zaštite ugroženog katolicizma. Još nije bio for- 

muliran niz obaveznih pitanja i odgovora sabranih u katekizmu, pa se i dalje 
moglo sumnjati u neke temeljne postavke što su kasnije postale dogmom. 

Naravno, nikejski Credo (352. godine), i još neke vjerske istine iz prvih 
kršćanskih vremena, još uvijek su na snazi. Toliko dugo su na snazi da se 
zaboravilo čak i na one ogorčene borbe oko spornih pitanja iz vremena nji- 
hova usvajanja. Kada je Lateranski koncil, godine 1215, proglasio novu dogmu 
o transupstancijaciji — pretvaranje kruha i vina u tijelo i krv Kristovu — 
mnogi su bili zbunjeni tim naizgled proturječnim shvaćanjem tadašnje aristo- 
telovske nauke. Pedesetak godina kasnije neki češki svećenik, koji nije htio 
vjerovati u tu dogmu, najednom je vidio kako se hostija u kaležu crveni. Sveta 
stolica dala je velik publicitet tome čudu, utemeljivši svetkovinu Corpus Do- 
mini i posvetivši joj novu golemu katedralu u Orvietu. 


Realizam i alegorija. U XIII stoljeću vjera je još prilično savitljiva i 
sigurna u se, budući da se većina katoličkih mislilaca nije osjećala sputanijom 
dogmama nego što se danas osjeća koji liberal ili dogmatik sputan osnovnim 
principima svoje političke teorije, ili suvremeni učenjak kakvim matematičkim 
postulatom. Sukobi između razuma i vjere ne mogu se uvijek izbjeći, ali se 
u većini slučajeva dadu riješiti alegorijskim tumačenjem Svetoga pisma. : 

Takvo je tumačenje osobito privlačilo srednjovjekovni mentalitet. Crkveni 
oci učili su da su aluzije Biblije na prirodne pojave rezultat shvaćanja toga 
vremena i da ih ne smijemo uzimati »doslovno«. Za to se osobito zalagao 
sv. Augustin u jednom pasusu, na koji se Galileo kasnije uzalud pozivao, tvr- 
deći: »Ako se dogodi da u Svetom pismu nađemo nešto što se može različito 
tumačiti, ne smijemo... prihvatiti sasvim ni jedno tumačenje, kako ne bi, 
ako se jednom dođe do istine, ono palo, a i mi s njime«. 

Kao što smo rekli, pisci ranog srednjeg vijeka s oduševljenjem su prihva- 
tili alegoriju, karakterističnu za svako vrijeme kad su ideje nejasne, a obavje- 
štenja netočna. U svakom događaju ili pojavi vidjeli su simbol ili predznak 
volje Božje. Odatle i njihova ljubav za fantastično, za tu trosku koju su latin- 
ske enciklopedije miješale s dobrom kovinom grčke znanosti. Odatle, osobito, 
golema popularnost one djetinjaste i čarobne knjižice Physiologus, zbirke 
»moralizirane prirodne znanosti«, namijenjene egipatskim kršćanima u II sto- 
ljeću. Iz Physiologusa i srednjovjekovnih »priča o životinjama« nastale su u 
književnoj zoologiji naših djeđova jedinstvene, izmišljene slike feniksa, sim- 
bola smrti i uskrsnuća Kristova, mravolava, rođenog iz ljubavi lava i mrava, 
koji se nikad ne može nasititi ni mesa ni žita, već će uginuti kao svaki čovjek 
koji želi služiti bogu i vragu. 

U zapisima XIII stoljeća nalazimo izmiješane realizam i alegoriju, duboko- 
umna zapažanja i besmislene poučne pričice. Sličnu pojavu naći ćemo, uosta- 
lom, i u mnogo naprednijim vremenima nego što je srednji vijek — simbo- 
lika poput feniks-ptice ne umire nikad, to prije što književnici vole davne 
legende. A zatim, iko može jamčiti, nasuprot tvrdnjama klasika, da arapska 
feniks-ptica nije postojala još dok Arabija nije bila dostupna i istražena? Zar 
današnja žirafa nije možda čudnovatija od izmišljenog jednoroga? 

Dva najveća književna djela toga vremena, Roman o Ruži — sa svojih 
dvadeset i četiri tisuće stihova, djelo dvaju pisaca koji su, prije no što su pali 
u zaborav, opijali generacije zanesenih čitalaca — i Božanstvena komedija, 
upravo su primjer sustavnog slaganja zakučaste alegorije i strogog realizma, 
kao odraz načina mišljenja jednog sasvim drukčijeg svijeta nego što je naš. 

Da uzmognemo shvatiti taj mentalitet, ne ulazeći u podrobno ispitivanje osnov- 
nih ideja na kojima se temelji, potrebno je pojednostavniti ideje, to prije što 
su spekulacije intelektualaca prodrle u mišljenje izobraženog svijeta u pojed- 
nostavljenu obliku, dok je za neobrazovani svijet i Physiologus teško razu- 
mljiva knjiga. l 


Čovjek u središtu stvaranja. Obično se kaže da je evropska civilizacija 
kasnog srednjeg vijeka prožete vjerom u boga. Tomu treba još nadodati »i 
vjerom u čovjeka, stvorena na sliku i priliku božju«. Odavši skrušeno i dužno 
poštovanje beskrajnoj moći i mudrosti Stvoritelja, srednjovjekovni je čovjek 
bio ponosan što je, premda nedostojan, bio izabran da bude fizičko i duhovno 
središte svega stvaranja. 

Da bi iz kaosa svakodnevnog života izveli skladnu i simetričnu teoriju, 
učenjaci klasičnog doba stvorili su uman svemir, matematički i geometrijski 
uređen, u kojemu uloga Boga i Sudbine nije uvijek jasno određena. No, mjerilo 
svih stvari. bio je čovjek, najviši domet živog i neživog svijeta. Židovski pro- 
roci, koji su se više brinuli za moralni nego za fizički poredak, stvorili su od 
čovjeka božje remek-djelo, doduše nesavršeno i nepokorno, ali su ga učinili 
gospodarom svih stvorenja, sposobnim da se beskrajno uzdigne, zahvaljujući 
udahnutom božanskom duhu i spoznaji dobra i zla, ugrabljenoj sa stabla života. 
Evanđelisti su vidjeli Sina božjega kako umire na križu da dovrši otkupljenje 
čovjeka od istočnog grijeha. Ne treba se dakle, čuditi što su ljudi XIII sto- 
ljeća, razmišljajući o židovskoj, poganskoj i kršćanskoj znanosti, nastojali 
objasniti prirodne pojave ne gledajući na vanjske nebitne uzroke, već kopa- 
jući po dubini vlastite savjesti — tog zrcala božanske volje. 

U učenju o mikrokozmu »antropocentrizam« nalazi svoj najknjiževniji 
izraz: čovjek, mikrokozam, mala je slika velikog svemira, makrokozma. Ideja, 
naravno, nije nova, budući da je već nalazimo u prvim atomističkim teorijama 
Grka. Nije ni evropska, jer joj je podrijetlo u egipatskom vjerovanju. Ona 
zavodi i arapske mistike i židovske kabaliste, a u malo izmijenjenoj formi 
nalazimo je i u Kini. Učenje o mikrokozmu podržavali su i srednjovjekovni 
crkveni oci Zapada, ali je u prvi plan izbilo tek u XII stoljeću jednom kozmo- 
loškom raspravicom Bernarda iz Toursa (De mundi universitate sive Mesaco- 
smus et Microcosmus) i brižljivim medicinsko-mističnim proučavanjem sv. 
Hildegarde Bingenske. Od sada su ga svi filozofi i učenjaci prihvatili kao 
očitu ili barem kao najvjerojatniju hipotezu. 

Budući da su mikrokozam-čovjek i makrokozam-svemir organizirani na 
isti način, mogu se onda tumačiti analogijom i uzajamnim utjecajem. Osim 
sedam »planeta« — uključujući tu Sunce i Mjesec — sedam metala, sedam 
otvora na ljudskom licu, sedam »temperamenata« — od hirovitog i ratobornog 
do veselog i tužnog — postoji još čitava mreža međusobnih utjecaja i podu- 
daranja. Četiri tekućine koje kolaju ljudskim tijelom — krv, flegma, žuč i 
crna žuč — odgovaraju četirima elementima svih svemirskih tijela — zraku, 
vatri, vodi i zemlji — dok duh, peta i neiskvarena bit čovjekova, odgovara 
biti, nepokvarenu duhu svih stvari. Te četiri tekućine i četiri elementa proiz- 
vod su kombinacije četiriju temeljnih počela: topline, studeni, vlage i suhoće, 
a nepostojanost tih počela u svemiru utječe na karakter i sudbinu ljudi. Astro- 
logija i alkemija postale su, prema tomu, ključ za psihologiju i medicinu. 

Osim toga, ako zakoni mikrokozma vrijeđe i za makrokozam, onda su 
pokretne snage svemira slične osjećajima i težnjama koje pokreću čovjeka. 

Ti osjećaji i težnje smjeraju na boga, s više ili manje zanosa, s više ili manje 
postojanosti, već prema kakvoći i nedostacima ljudske duše. Ostala tijela 
djeluju i kreću se s većom ili manjom snagom i postojanošću prema kakvoći 
i nedostacima svoje materije. Etika i metafizika su, dakle, ključevi matematič- 


kih i prirodnih znanosti. 


»Moralizirani« svemir. U tako »moraliziranom« svemiru nema mjesta 
slučajnosti i pasivnosti. Stvari i pojave dobre su ili zle ukoliko teže cilju koji 
im je Bog odredio, ili ukoliko se opiru njegovoj volji. One su plemenite ili 
niske prema urođenoj snazi u vršenju djela koja ih približavaju Stvoritelju 
ili djela koja koriste čovjeku, glavnom božjem stvorenju. i 

Kružno kretanje zvijezda bolje je i plemenitije od nesređenog kretanja 
čovjekova zato što je stalno, ravnomjerno i uronjeno u božansku svjetlost. 
Nepokretnost zemljina središta, gdje sve teži Sotoni, tom nepokretnom robu 
vječne noći, opaka je i odvratna. Ipak zlo nije toliko neka sila ili aktivna sup- 
stancija, koliko nedostatak i odsutnost dobra. Svi izvori energije svode se na 
jedan — ljubav koja izvire iz Boga prema njegovim stvorenjima i ljubav stvo- 
renja prema Bogu. ; : I 

Ta skladna, jedinstvena i simetrična slika u sebi suvislog i svrhovitog 
svemira razjašnjava nam zašto su filozofi XIII stoljeća moćni mislioci, a rastre- 
seni promatrači, Za njih prava znanost nije u kvantitativnom odnosu speci- 
fičnih pojava, već u kvalitativnom vrednovanju i koristi svake stvari. N jihovo 
temeljno znanstveno pitanje nije »kako i koliko«, već »u kakvoj namjeri«. Na 
to pitanje — ali samo na to — gotovo uvijek imaju odgovor. u 

Dubljim ispitivanjem danas smo otkrili i nepomućene izvore energije o 
kojima srednji vijek nije ni sanjao, a koji nas sile da se odreknemo traženja 
uzroka prirode. Bilo bi uzaludno nastojanje da se vratimo u izgubljeni raj 
jednog svijeta koji teži Bogu i koji se organizirao oko čovjeka. Nije sigurno 
ni da je naša zebnja pred zagonetkom svemira mnogo okrutnija od zebnje 
onih koji se, nazirući u svemiru božanski plan, svaki čas plaše da mu ne pore- 
mete poredak. Danas smo sposobniji za život, ali osamljeniji pred smrću. 


2. 
Slobodne i mehaničke vještine 


Kao ni feudalizam, tako ni skolastika (tj. filozofija koja se poučavala u 
srednjovjekovnim školama, usko povezana s teologijom i znanosti) nije bila 
na dobru glasu. Nastojanja suvremenih neoskolastičara da joj ponovo vrate 
dobar glas ne mogu baciti u zaborav Galilejeve i Moličrove satire i borbu stje- 
gonoša moderne znanosti i eksperimentalne metode protiv konzervativaca 
koji se pozivaju na Aristotela i sv. Tomu, Ponavljamo, stoga, da je u XIII 
stoljeću moderna znanost bila upravo tomizam; tadašnji konzervativci bili su 
zakukuljeni u neoplatonizam i sv. Augustina ili u simplicističko tumačenje 
dogmi. Iskustvo je bilo osnovica još za Aristotela, pa su ga kasnije ispravila 
nova opažanja skolastičara. 

Unatoč svemu, neosporno je da se sustav sv. Tome morao okameniti u 
idućim stoljećima. Ništa nije teže nego se odvojiti od nekog savršeno jasnog 
nazora na svijet. Stigavši na usku platformu, gdje se znanstvena praksa susreće 
s teološkom intuicijom, skolastička filozofija nije se mogla više uzdignuti. 
Summae su odgovarale na svako pitanja, onemogućavale svaku zamjerku, 

logički objašnjavale sve prirodne pojave, ne ugrožavajući vrhovnu istinu vjere. 
Zašto se onda mučiti sve rigoroznijom analizom činjenica i izložiti opasnosti 
da se, kao Averroes, suočimo s problemom dvojne istine? »Budi zadovoljan, 
ljudski rode, s onim što znaš«, jer postoji granica preko koje razum ne može 
ići a da ne ugrozi svoje vječno spasenje. 


Filozofi božanskog svjetla i »eksperimentalna znanoste. Ne prelazeći tu 
granicu, može se ipak beskonačno raspravljati o zaslugama stare i nove škole, 
braniti ili napadati neku platonističku postavku sv. Augustina ili aristotelov- 
sku sv. Tome. Augustinovo učenje o božanskom nađahnuću, kao izvoru svake 
ljudske spoznaje, sačuvalo je svoju draž: ne samo što je sv. Bonaventuri omo- 
gućilo polazište za niz nadahnuća koja vode Bogu, nego je s tim učenjem pove- 
zana i »Oxfordska filozofska škola«, iako s drugog gledišta; naime, cilj joj je 
bio ne toliko božanska mudrost koliko božanska moć. 

Za oxfordske filozofe svjetlost je zaista sprva tjelesna forma«, izvor kre- 
tanja i materijalnih stvari; kako bismo danas rekli — prvotni izvor energije. 
Zato su se oni odrekli racionalnog objašnjavanja vjerskih istina, ali su nasto- 
jali rastumačiti svjetlosne pojave s pomoću indukcije na temelju izravnog 
opažanja i nekih praktičnih eksperimenata. Posebno ističemo važnost te me- 
tođe, koju će Roger Bacon u svom Opus maiusu (između 1266. i 1268. godine) 
nazvati »eksperimentalnom znanošću«. Ne dopustimo ipak da nas zavede 
jedan naziv prije nego što sami razmotrimo što se pod njim skriva. Kakvi su 
bili ciljevi oxfordske škole? Što je ona ostvarila? 

Prvak te škole, Robert Grosseteste, kancelar oxfordskog sveučilišta (umro 
1253. godine) preispituje optičke teorije Grka i Arapa te ističe sličnost između 
širenja svjetlosti i širenja zvuka, proučava odraz i lom zraka svjetlosti. Istra- 
živanja o dugi dovela su ga do formuliranja novog kvantitativnog zakona o 
lomu zraka »eksperimentalno dokazana« (»zakon« je međutim, netočan). Nje- 
gov slavni učenik Roger Bacon ide još dalje i proširuje ispitivanja na anatomiju 
oka i razne vrste konkavnih zrcala i konkavno-konveksnih leća. Spomenimo 
na kraju još dvojicu učenjaka koji nisu bili izravno povezani s Oxfordom: 
Witelo, rođen u Šleskoj oko 1230. godine, i Teodorik iz Freiberga, Saksonac, 
umro oko 1311. godine. Oni su izvršili mnoge teorijske i eksperimentalne ra- 
dove o dugi i o drugim optičkim problemima. Napredak je postignut, iako je, 
s obzirom na ograničeno područje, bio skroman. 

Ambicije oxfordske škole daleko su veće nego njezina ostvarenja. »Mogu 
se izraditi strojevi za plovidbu bez vesala«, tvrdi Bacon, »kola koja neće vući 
životinje..., strojevi za letenje..., sprave koje se mogu pomicati u moru 
i rijekama, pačak i na morskom dnu..., mostovi bez stupova i potpornja... 
i druge neviđene naprave. Te su strojeve izrađivali još u antičko doba... pa 
i u naše vrijeme, osim možda, sprave za letenje«. 

Ovdje, međutim, Bacon napušta prag znanosti i stupa u dvorac sanja. 
Antički izumitelji, na koje misli, nisu ni grčki učenjaci ni rimski inženjeri, 
nego je to Aleksandar Veliki iz viteške literature, Aleksandar kojeg su tada- 
šnje minijature prikazivale na kolima koja zrakom vuku četiri vatrena orlo- 
lava. Što se tiče izumitelja »naših vremena«, Bacon tvrdi da poznaje jednoga 
»stručnjaka« koji je »smišljao način« kako da izradi spravu za letenje. 

Na području optike »eksperimentalna znanost« ubrzo se zaustavila. Gros- 
seteste sugerira upotrebu leća koje povećavaju i približavaju udaljene pred- 
mete, Bacon pak upotrebu konveksnih leća za ispravljanje dalekovidnosti, ali 
ni jedan ni drugi ne pomišljaju na najjednostavniju »napravu« — naočale. 

Njih će napraviti nepoznati talijanski obrtnici koji su, možda, poslušali savjet 
nekog redovnika koji je pročitao Opus maius. Godina 1300. udruženje mle- 
tačkih staklara, želeći da trgovački iskoristi taj novi izum, usvaja poseban 
pravilnik koji se odnosi na »kotače za oči«..., a ti će »kotači« omogućiti 
opet filozofima da nastave svoje čitanje. 


Znanost, magija, tehika: alkemičari. Netko je rekao da se znanost rodila 
iz braka matematike s magijom. Bez pomoći iracionalnih pobuda, bez iluzija, 
mašte, teško bi učenost napustila stari kolosijek. Ne treba se, dakle, skanda- 
lizirati što je Bacon tvrdio da se, zahvaljujujić astrologiji, mogu eksperimen- 
talno ispitati osjećaji i namjere optuženih prije presuda, a zbog toga uvjerenja 
njegove su ga crkvene starješine osudile na vrlo strogu klauzuru. No da 
posluži onome što mi danas nazivamo znanošću, magija ne smije ostati zaklju- 
čana u dvorcu snova, ne smije se plašiti da uprlja ruke »dokazujući i ponovo 
dokazujući« beskrajnim nizom praktičnih eksperimenata. S toga gledišta 
nagrađu ne zaslužuju filozofi svjetlosti nego alkemičari. 

Grozničavo tražeći zlato, alkemičari su i u svoje vrijeme bili na zlu glasu. 
Ipak, ne smijemo zamijeniti varalice, kojih je na tom području, naravno, bilo 
mnogo, s uglednim učenjacima. Istina je da su i učenjaci željeli »nečiste« 
metale pretvoriti u čisto zlato, ali to nije bio njihov konačan cilj. Alkemičari 
su tražili sredstvo kojim će od beznačajnih, nesavršenih i nestalnih stvari, 
stići do vječnog božanskog savršenstva. Osnovna njihova misao — proizišla 
iz grčke i arapske znanosti, ali prilagođena kršćanskoj filozofiji — bila je da 
su sve zemaljske supstancije nečiste kombinacije sumpora i žive, a da su to 
dvoje opet izopčeni oblici »filozofskog« sumpora i žive. Beskrajnim postup- 
cima, radi izmjene četiriju principa u četiri osnovna elemenat — grijući ih, 
hlađeći, sušeći i vlažeći — alkemičari su se nadali da će odvojiti peti element, 
srž (kvintesenciju), uklonivši tako nečistoću materije. Prvi će im trijumf biti 
stvaranje »zapaljive vođe«, tj. alkohola od 60% (prvi opis procedure destilacije 
datira s početka XII stoljeća), a drugi trijumf bit će stvaranje acqua vitae, 
vode života, ili rakije, alkohola od 950. 

Zlato je, međutim, varljivo. Kad je Albert Veliki, jedan od najglasovitijih 
srednjovjekovnih prirodnjaka i filozofa, učitelj Tome Akvinskoga, iskušao 
nekoliko uzoraka »kemijskog zlata« na vatri, utvrđio je da su se svi pretvorili 
u pepeo. Ali i dalje vjeruje u pretvorbu metala: potrebno je samo pronaći pravi 
način (i, doista, učenjaci našeg doba su ga i pronašli). 

Put filozofa svjetlosti doveo je do moderne optike, a put alkemičara 
zalutao je u slijepu ulicu. Na svom putu alkemičari su, ipak, razvili nove 
metode analize, izradili mnogo raznovrsnih laboratorijskih instrumenata, 
destilirali neke biljne esencije, pripremili dušičnu i sumpornu kiselinu, Ti 
im izumi nisu odmah koristili, ali su koristi imale druge grane znanosti; 
srednjovjekovna znanstvena prtljaga bila je lagana, ali baš zato nije imala 
nepropustljivih pregrada. Arnold iz Villanove, alkemičar, astrolog, filozof i 
liječnik na aragonskom dvoru (umro, možda, 1313. godine), preporučuje rakiju 
svojim bolesnicima. Nije imao krivo, jer iako nije eliksir dugog života, kako 
su se nadali alkemičari, rakija je ipak dezinfekcijsko i djelotvorno stimu- 
lativno sredstvo. 

Veza između neke nauke i tehničke bila je rjeđa nego ona između dviju 
nauka, ali je ipak postojala. Specifično izražavanje alkemičara, kojim su 
željeli sakriti svoje formule, nije onemogućilo njihov utjecaj na praktičan 

Karta 28. Sveučilišta u srednjem vijeku (granice država oko 1350) 


razvoj destilacije, metalurgije i izrade eksploziva. I obratno, iskustvene spo- 
znaje moreplovaca o magnetskoj igli iskoristio je Pierre de Maricourt, 1269. 
godine, u svojoj važnoj raspravi o magnetizmu. Teorijska alsebra Leonarda 
iz Pise, oko 1200. godine, uklapa se u praktičnu aritmetiku njegova oca, 
trgovačkog činovnika u Bougieu, u sjevernoj Africi. 

Mašta umjetnika prijeći će i preko provalije koja dijeli filozofsku meha- 
niku — zasnovanu na božanskoj ljubavi i urođenoj sili tjelesa — od jedno- 
stavne mehanike graditelja i obrtnika. Dante uspoređuje skladan ples blaženih 
s preciznim kretanjem mehaničkog sata sa zapinjačom, izumom XIII stoljeća. 
Ilustrator jednog provansalskog filozofskog priručnika crta dva anđela koji, 
potaknuti božanskom ljubavi, okreću prvo pokreino nebo s pomoću golema 
drška na stožeru, drugim izumom toga vremena. 

Aristokracija studija. Što sve ne bi mogla stvoriti spretnost ruku i umna 
dovitljivost nepoznatih pronalazača ujedinjene s duhom sinteze i novom 
apstraktnom radoznalošću kršćanske filozofije? Možda bi revolucija suvre- 
mene znanosti započela već u XIII stoljeću. Ali u ono doba takva suradnja 
nije bila moguća. Tomu su stajale na putu predrasude »slobodnih vještina« 
protiv »mehaničkih vještina«, koje potječu još iz antike, a feudalizam ih je 
još više ojačao. 

Zaista, u doba Dantea, kao i u doba Aristotela, smatralo se da su »slo- 
bodne vještine« jedini studij dostojan da građaninu pruži intelektualnu, 
moralnu i socijalnu prednost. Učeni Ciceronov prijatelj Varon nabraja devet 
takvih vještina: gramatiku, retoriku, logiku, glazbu, aritmetiku, geometriju, 
astronomiju, medicinu i arhitekturu. U doba carstva dvije posljednje vještine 
bile su odbačene jer su u izvjesnoj mjeri bile zaražene ručnim radom. 

Na početku barbarskog srednjeg vijeka Marcijan Capella i Kasiodor 
navode samo sedam »slobodnih vještina«. Kad su početkom XII stoljeća 
počele nicati škole (k. 28), jeđan mistični filozof, Hugues de Saint-Victor, 
zalagao se za još sedam specijalnosti koje su »nazakonita« znanost mehanike: 
odijevanje, naoružanje (u koje spada i vojno građevinarstvo), plovidbu, poljo- 
privredu, lov, medicinu i kazalište. Ali već je prekasno: jezgru predmeta što 
su se učili u školama činilo je samo sedam slobodnih vještina. Sve drugo 
moralo se učiti u radionici majstora-zanatlije ili u nižim tehničkim školama. 

Iako osiromašen izostavljanjem tehnike i lijepih umjetnosti, sveučilišni 
program studija bio je obiman i privlačan .U osnovi tog programa bile su 
tri književne vještine ili »trivij«: latinska gramatika (pismeno i usmeno izra- 
žavanje), stilistika prilagođena sastavljanju latinskih pisama, dokumenata 
i katkada poezije (retorika), metodičko rasuđivanje, govornička raspravljanja 
i, u širem smislu, filozofska propedeutika (logika i dijalektika). Nakon »tri- 
vija«, tj. početnog tečaja, dolaze četiri znanstvene vještine ili »kvadrivij«: 
aritmetika, geometrija, astronomija i »muzika« ili bolje »muzikologija« (ma- 
tematička teorija frekvencija i intervala, a kao uvod opća razmišljanja o har- 
moničnosti sfera). Nakon toga student je bio spreman da stupi pred kraljicu 
znanja — teologiju. Ako pak želi studirati božansku pravednost u njezinu 
blijedom odrazu na zemlji, može se usavršiti u kanonskom i civilnom pravu. 
Mogao je student od spasa duše okrenuti pogled na tijelo, pa se opredijeliti 
za medicinu, ali u tom slučaju nije vrijedilo pravdati se vjerskim razlozima, 
a taj ga je studij približavao »mehaničkim vještinama«. 

Nijedna druga specijalnost, koju bismo mogli nazvati intelektualnom, 
nije mogla dosegnuti sveučilišni rang: ni arhitektura, vrlo nužna u doba 
izgradnje crkava i tvrđava, ni govornička ili bilježnička nauka, unatoč nekim 
poznatim školama za ars dictaminis i ars notaria, ni alkemija, iako je obe- 
ćavala bogaćenje i dug život. Takva diskriminacija povlačila je za sobom 
i društveni ostracizam. I sam branilac »mehaničkih vještina«, Hugues de 
Saint-Victor, smatra da su te vještine samo za »plebejce«. 

U strožim sredinama ostracizam je neumoljiv pa se proteže čak i na 
previše konkretne »slobodne vještine«. Na pariškom sveučilištu prestiž teolo- 
gije i filozofije nastoji ugušiti razvoj drugih predmeta. »Kvadrivij« je žrtvovan 
»triviju«, i u tome je retorika podređena dijalektici. Medicina je zanemarena, 
a kononsko pravo ne ide zajedno sa civilnim pravom. 

Istina, pariški je slučaj izuzetak. Neka sveučilšta u Engleskoj i medite- 
ranskim zemljama vrlo cijene »kvadrivij« i prvo mjesto daju medicini i pravu. 

Još u XII stoljeću Italija je sablaznila jednog Nijemca, Oiona iz Freisinga, 
jer je na najviši društveni položaj uzdigla »čak i radnike mehaničkih vještina, 
koje drugi narodi odbijaju kao kugu od časnog i slobodnog studija«. Ali i u 
Italiji strogo odvajanje teorijskih od tehničkih disciplina otežava razmjenu 
metoda i ideja, snižava intelektualnu razinu praktične obuke onih koji poha- 
đaju školu ili izučavaju neki zanat i navodi manjinu čistih znanstvenika da 
umuje »u prazno«. 

Ne treba, međutim, biti prestrog prema tim znanstvenicima. Kad pomi- 
slimo da godine 1284. Pariški fakultet vještina nije imao više od sto i dvađeset 
profesora, a možda manje od dvije tisuće studenata, onda se s razlogom 
čudimo što su iz tako male grupe ljudi potekle tako raznovrsne i duboke 
misli. Naravno, to što se nisu bavili utilitarističkim naukama pogodovalo je 
duhovnom poletu. Uostalom, pravičan sud o praktičnoj vrijednosti srednjo- 
vjekovnog studija ne može se temeljiti na disciplinama kojima je je predmet 
rasuđivanje, a cilj — nebo. Zato se radije okrenimo medicini, toj slobodnoj 
vještini, ali u isto vrijeme i praktičnoj. 


3. 
Liječnici, astrolozi, čuđotvorci 


U ranom srednjem vijeku medicina se, kao i druge znanosti, sklonila u 
samostane i hranila oskudnim štivom. Ali je i prva odatle izišla i prva odatle 
izišla i prva se priklonila empirijskoj metodi. 

Već u X stoljeću učeni redovnici iz Francuske i Lotaringije govorili su sa 
zavišću o salerskim liječnicima, većinom svjetovanjacima, koji nemaju »knji- 
ževne kulture, ali imaju veliko iskustvo i urođeni talent«. Pomorska luka i 
glavni grad jedne langobardske kneževine, Salerno je bio otvoren utjecaju 
islamskog i bizantskog svijeta. Osim toga, bio je blizu slavnoj opatiji Monte- 
cassino, koju je utemeljio sv. Benedikt i koja je imala jednu od najboljih 
biblioteka toga doba. U XI stoljeću opat Deziderije — budući papa Viktor 
III — opisuje ponosno čudesa njezina utemljitelja: ukazavši se u snu bavar- 
skom vojvodi, Benedikt mu je odstranio žučni kamenac i stavio mu ga u 
ruku, a da ga nije ni probudio. To, međutim, nije spriječilo Deziderija, kad 
se razbolio, da ode na liječenje u Salerno. 

U početku XII stoljeća duševnu su medicinu proglasili nespojivom s 
tjelesnom medicinom. Crkva je zabranila redovnicima da budu profesionalni 
liječnici, i tu je zabranu ponovila 1219. godine, proširujući je na legalnu pro- 
fesiju i na svjetovni kler. Međutim, bolničarska služba ostala je gotovo pot- 
puno u rukama svećenika i koludrica. U početku zamišljene kao utočišta 
sirotinje i putnika — zdravih i bolesnih — bolnice su se umnožile i bavile 
isključivo nemoćnima. Naravno, svećenicima nije bilo zabranjeno pisati medi- 
cinske rasprave ili liječiti druge svećenike. 


Od Salerna do Bologne. Salernska medicinska škola postala je u XI i 
XII stoljeću sasvim svjetovna; ona je znala uskladiti praksu s teorijom. 
Pismene rasprave iz te škole bile su mnogobrojne. Najstariji srednjovjekovni 
pisac za kojega znamo, Garioponto ili Guarimpoto (prije 1050), plagira Galena 
i nadahnjuje se Hipokratom: bolesnika treba odmah staviti u krevet i pustiti 
da priroda ide svojim tokom. Kasnije se salernska škola obogatila novim 
spoznajama bizantskih, arapskih i židovskih autoriteta, ne zaboravljajući ni 

neizbježnog Aristotela. Od ginekološke rasprava izvjesne Trotule, pa preko ' SELII ETIL ETIKE T LATE LL 
Anatomije svinje nekog Cafa i Kirurškog priručnika Ruđera Frugarda, sve I 

do glasovite pjesničke mješavine Regimen sanitatis salernitanum, čiji se afo- 
rizmi citiraju još i danas — najbolja djela salernske škole puna su svježine i 
zdrava razuma kakva može dati samo svakodnevna praksa. 

Teorija i praksa skladno se isprepleću u curriculumu studiorumu što ga 
je Fridrik II (oko 1240. godine) propisao za sve medicinske kandidate sicili- 
janskog kraljevstva: tri godine logike, pet godina medicine (zajedno s kirur- 
gijom i anatomijom), jednu godinu prakse kod diplomiranog liječnika. Diploma 
je bila potrebna još u vrijeme normanskih kraljeva, ali je Fridrik Prvi odredio 
da kraljevski službenici mogu dodijeliti diplomu tek nakon suglasnosti salern- 
skih profesora. Prvi je i zatražio da škola za studente izvrši autopsiju ljud- 
skog tijela barem jednom svakih pet godina. 

U XIII stoljeću, međutim, slavu stare salernske škole potamnila su 
mlađa sveušilišta s raznovrsnijim nastavnim predmetima: Montpellier, Pa- 
dova, osobito Bologna, u kojoj je pragmatičnost pravnog fakulteta pomagala 
empirizmu medicinske škole. Dok se Salerno zadovoljavao studiranjem na živo- 
tinjama i iz knjiga, u Bologni su studenti morali prisustvovati seciranju ljud- 
“skog tijela barem jednom godišnje. Svojim profesionalnim iskustvom preda- 
vači su obogatili svoja predavanja na sveučilištu. Kao što su pravnici sabirali 
svoj katalog »odgovora« za klijente i sudove, tako su i bolonjski liječnici u 4 
objavili svoje »savjete« ili mišljenja za svaki klinički slučaj. U svom Izmiritelju i GT : 
filozofskih, a osobito medininsjkih razlika Pietro d'Abano (1250—1313) primi- UZA NE ZEN VANJE 
jenio je na višoj razini metodu Pietra Lombarda i Graziana (»usporediti razli- = = : a . . 
čite tvrdnje stručnjaka i onda iznaći rješenje«). Na nižem stupnju, a često Cina kiga SVEN Stanovnici Tournaia pokapaju svoje mrtve (iz Annales 
i izvan sveučilišta, pisane su rasprave koje su pridonijele popularizaciji me- Po MASI) 
dicine. Kao što je Vacario u svojoj Knjizi siromaha sažeo svo civilno pravo, 
tako je Pietro iz Lisbone (»Petrus Hispanus«, koji je 1276. godine postao papa 
Ivan XXI) u svome Blagu siromašnih sabrao upute za liječenje svih bolesti. 

Je li to doista bilo blago? Jezgra tog »blaga« bila je grčko-rimskog i arap- 
sko-židovskog podrijetla, mješavina istinskog bisera i lažnog dragog kamenja: 
naime, anatomija je, uglavnom, ispravna, ali izobličena potpunim neshva- 
ćanjem sustava optoka krvi, fiziologija intuitivno bogata, ali opsjednuta ide- 
jem »četiriju tekućina«, patologija vrlo vješta u opisivanju i razlikovanju sim- 
ptoma bolesti, ali ne i u otkrivanju njezinih uzroka i lijekova, farmakologija 
primjerna što se tiče upotrebe raznih trava, ali potpuno nesposobna da upo- 
trebljava kemijske sastojke. Salernski i bolonjski liječnici uvelike su zaslužni 
što su sabrali sve to znanje, ali su i krivi što su ga prihvatili u cjelini i nepro- 
vjereno. Tako je u svojoj sjajno raspravi iz anatomije (1316. godine) Bolonjac 
Mondino dei Liuzzi vlastitim seciranjem uspio dokazati točnost Galenovih 
zapažanja, ali nije znac, ili se nije usudio, ispraviti njegove najočiglednije 
zablude. Još gore je s ilustracijama: u priručniku Guida da Vigevana, što ga 
je poklonio svome kraljevskom pacijentu Filipu VI Francuskom (1345. godine), 
nacrti su vrlo nezgrapni i neprikladni da vode ruku nekog početnika. 

Međutim, ti liječnici, koji su imali takvo strahopoštovanje prema antičkim 
teorijama, pokazali su izvanrednu sposobnost u praktičnoj kirurgiji i vanjskoj 
medicini. Anestezija, šivanje rana, smione operacije — omogućuju velikim 
kirurzima XIII stoljeća da u svojim priručnicima lucidno opišu svoje ekspe- 
rimente i svoja studijska dostignuća. Prvi koji je ustao protiv Galena bio je 
Ugo Borgognoni, liječnik u Lucchi i profesor u Bologni, križar u Egiptu, u 

»Luđak« (drvena skulptura iz XIV stoljeća na jednom sjedištu u kelnskoj 
katedrali) ` 


prvoj polovini toga stoljeća: umjesto da se masnim oblozima dovede rana 
do gnojenja, kako to učitelj propisuje, potrebno je — tvrdi on — raskužiti 
ranu vinom. Bolonjski profesor iz 1269. godine, Guglielmo da Saliceto, ustaje 
protiv paljenja rana, kako to rade Arapi, i preporučuje kirurški nož. Možemo 
raspravljati o vrijednosti ove ili one srednjovjekovne novotarije, ali je očito 
da znanost ide naprijed. 

Napredak interne medicine i higijene nešto je skromniji, a znamo i razlog. 
Bez mikroskopa, bez kemijske analize, bez točnog poimanja biologije, liječ- 
nici XIII stoljeća — kao i Grci i Arapi prije njih — tapkali su u mraku. Zna 
se da su neke bolesti zarazne, ali se jedino u slučaju gube primjenjuje efikasna, 
dapače drakonska izolacija. U XII stoljeću guba je bila najraširenija epide- 
mija u Evropi, zatim je počela lagano opadati. No, bilo je teško razlikovati 
rezultate profilakse i liječenja od kolektivne imunizacije. Uostalom, još ni 
danas nemamo sigurna lijeka protiv gube, iako smo identificirali n jezin mikrob, 
a najčešće primjenjivani lijek, chaulmoograško ulje, upotrebljavali su još u 
srednjem vijeku. 


Utjecaj zvijezda. Liječnici su nastojali što su bolje mogli, ali nisu bili 
jedini. Jedna mala pjesma Pietra d'Ebolija, dvorjanina sicilijanskog kralja i 
vjerojatno pisca kratkog djela o termalnim izvorima Pozzuolija, ukrašena je 
minijaturnom slikom koja prikazuje Vilhelma TI na samrtnoj postelji (1189); 
pokraj njega je jedan liječnik i jedan astrolog. Unatoč očekivanju da ćemo 
u takovoj prilici vidjeti liječnika iz Salerna, uz bolesnika je Arapin ili Židov 

(Achim međicus). Na glavi nosi turban, a u ruci mu je mala posuda za analizu 
(ono što je danas kemijska analiza u srednjem vijeku je bila analiza s pomoću 
njuha i oka, no, tekućina je uvijek ista). I astrolog ima turban na glavi, a u 
ruci astrolab, dok se ispred njega nalazi velika zloslutna zvijezda (ne komet). 
Doista, drugi prizor na minijaturi prikazuje mrtvog kralja okružena nari- 
kačama, i praznu kapelicu: više nema smisla moliti za njegovo ozdravljenje, 
a preporučiti mu dušu Bogu — još je rano. 

Prisutnost astrologa ne smijemo tumačiti kao praznovjerje, već, naprotiv, 
kao dokaz da je pacijent liječen prema najsuvremenijim znanstvenim meto- 
dama toga doba. U srednjovjekovnom antropocentričnom svemiru misao da 
bi se zvijezde mogle kretati po nebeskom svođu ne vodeći računa o čovjeku 
bila bi besmislena, baš kao i tvrdnja da je Bog slučajni tvorac svijeta, bez 
unaprijed određena plana. Jedine su sumnje još postojale u okviru stare 
nerješive dileme predestinacije i slobodne volje. Ako priznajemo sveznanje i 
svemoć Boga, kako se onda čovjek može oteti utjecaju zvijezda? Dante izra- 
žava opće mišljenje kad veli (Čistilište, XVI, 73): »Pregnuća su vam s neba 
podsticama, ... al... svjetlost za dobro i zlo vam je dana, i s njome volja slo- 
bodna« (prev. M. Kombol).: U početku se ljudi moraju ogorčeno boriti protiv 
neba, ali, na kraju, svladavaju sve zapreke. 


Smatrati, dakle, da čovjek ne može nadvladati utjecaj zvijezda, značilo 
je herezu. Zato što je tvrdio suprotno, profesor astrologije u Bologni i Danteov 
oštri kritičar, Cecco d'Ascoli, bio je 1327. godine živ spaljen. No, nijekati 
utjecaj zvijezda na sudbinu duše i tijela čovjeka bilo je preuzetno i lako- 
misleno. 


U društvu XIII stoljeća astrolog je imao položaj sličan položaju suvre- 
menog psihoanalitičara. Da bi se čovjek mogao koristiti njegovim uslugama 
u svakoj prilici, morao je biti vrlo bogat. Osobe skromnih sredstava mogle su 
od njega dobiti kakav horoskop, koji bi on brzo izračunao svojim astrolabom 
(za sunce i zvijezde) i equatoriumom (za planete). Ali i onaj koji nije tražio 
savjet astrologa poznavao je ponešto njihov profesionalni jezik i opće prin- 
cipe njihove znanosti. Ako astrolog nije točno predvidio, to nije škodilo nje- 
govu prestižu, kao što ni pogrešna dijagnoza liječnika ne škodi cijeloj profesiji. 
Prirodne proturječnosti, kao na primjer različite sudbine blizanaca, dadu 
se lako objasniti: zvijezde koje istovremeno sjaju na nebeskom svodu utječu 
na ljude različito, a slobodna volja se opire, surađuje ili trpi na tisuću raznih 
načina, tako da se iz nebeskog svoda mogu izvući razni proturječni zaključci 
i prognoze. Koliko li samo ima primjera što su ih potvrdile činjenice! Sjetimo 
se samo onog na glasovitom sagu iz Bayeuxa: blijeda, zlokobna Halieyeva 
repatica iz 1066. godine nagovijestila je dramatične događaje te godine — 
bitku kod Hastingsa i pad anglosaske monarhije. 


Premda je njegova nauka isprazna, astrolog je ipak po svom temperamentu 
učenjak. On nije protiv liječnika, nego ga pokušava voditi i sugerira mu 
pogodan trenutak za djelovanje na »vlažno, suho, toplo ili hladno« stanje 
bolesnika, kako bi mu dao propisane lijekove u najpogođnijim uvjetima. Kao 
i svaki dobar liječnik, dobar astrolog će promijeniti svoje upute prema 
učinku koje imaju ili mu se čini da imaju na tok bolesti. 


1 Lo cielo i vostri movinemti inizia.. ma.. lume v' è dato a bene e a 
maliza, e libero voler.« 

Nađa u čudo. Daleko opasniji protivnik liječniku od astrologa može 
biti vjera sa svojim nepopustljivim ili naivnim formama. Kad je crkva pre- 
pustila svjetovnjacima profesiju medicine, to nije učinila samo s razloga 
što ga je javno objavila — da svećenicima ne da priliku za zaradu i prljanje 
ruku krvlju pacijenta — nego i zato što je sumnjala, više ili manje svjesno, 
da je bolest, u mnogim slučajevima, kazna božja protiv koje vrijedi samo 
molitva i pokora. 

Evo i jednog primjera takva mišljenja, odabranog nasumce iz ilustrirane 
pjesničke zbirke Cantigas, pjesnika i učenjaka kralja Alfonsa X Kastilijskog: 
neka žena naumila ukrasti brašno hodočasnicima koji su u nje molili gosto- 
primstvo, ali je pomutnjom — ili točnije, božjom kaznom — zarinula sebi 
nož u grlo. Liječnici uzalud pokušavaju da joj ga izvuku. Obuzeta grižnjom 
savjesti, žena se pomolila Gospi i obratila svome ispovjedniku koji je izvršio 
operaciju bez ikakvih teškoća. 

Naravno, to je samo legenda, ali koliko se takvih »grešnica« radije obratilo 
ispovjedniku nego liječniku? Koliko je ozdravljenja bilo zaslugom čudotvo- 
raca? Nema ni jednog redovnika kojega su držali svecem a da nije pozivan 
k postelji kroničnog bolesnika, nema župnika od kojega ne zahtijevaju da 
izagna đavla, nema svetišta koje ne privlači gomile bolesnika što vape za 

‘zdravljem. Bolest koju danas nazivamo »skrofule«, a u srednjem vijeku se 
zvala »kraljevska bolest«, mogla se izliječiti samo kraljevskim dodirom, pa 
čak i dodirom njegova posvećenog plašta. Ima šarlatana i čarobnica; magične 
formule idu od usta do usta, zapisi iz ruke u ruku, recepti vračarica iz kuće 
u kuću. To su, inače, jedini lijekovi što ih mogu nabaviti siromašni ljudi, a 
koji nisu bez izvjesne psihosomatske vrijednosti. 

Što je s pravom medicinskom znanošću? Tek koji tračak što nekako 
osvjetljuje plemićke dvorce i palače bogatih građana jedva prodire u bolnice, 
a većinu ljudi ostavlja u mraku. 


4. 


Poznavanje svijeta 


Ako želimo odati priznanje duhu opažanja i novatorskom talentu sred- 
njega vijeka, moramo napustiti područje teorije i spustiti se do samog korijena 
manuelne i mentalne tehnike. Tu se stvaraju prvi skromni pronalasci koji su 
omogućili ratarima, trgovcima i obrtnicima da poboljšaju svoje životne uvjete. 
Na osnovi tih izuma katolička je Evropa uspjela stvoriti društveni poredak, 
za koji je Aristotel rekao da je nemoguć i protuprirodan — poredak bez 
robova. U Italiji komuna, u nekim francuskim pokrajinama, u Belgiji i u 
drugim naprednim zemljama postiglo se još i više — svijet bez kmetova. 

Zacijelo, danas kao i onda, lakše shvaćamo ljepotu jedne katedrale nego 
ljepotu normanskog seljačkog pluga s kotačima ili razboja s pedelama kakva 
brabantskog tkalca. Skladna pjesma privlači nas više nego registar kakva 
genovljanskog bilježnika ili engleskog knjigovođe. No, kad praktična dostig- 
nuća prijeđu svakidašnji horizont, kad se radi o nautičkim kartama, dalekim 
putovanjima, onda se čovjek, još i danas, lako zanese. 


Doba nejasnoća i obmana. I u ranom srednjem vijeku bilo je hodo- 
časnika koji su odlazili u Jeruzalem i Rim, ambasadora koji su odlazili u Cari- 

grad i Cordobu, bilo je pustolova, vojnika, trgovaca i putnika koji nisu pažljivo 
promatrali ni točno izvještavali. Doduše, godine 550. neki Cosma »Indico- 
pleuste« (koji je plovio u Indiju) priča ponešto novo i zanimljivo o Aziji i 
osobito o Etiopiji, ali mu je glavni cilj pobijanje bezbožne teorije da je 
Zemlja okrugla. Zar je Biblija ne uspoređuje sa svetohraništem, dakle s pra- 
vokutnikom koji je natkriven nebeskim svodom i zasjeunjen planinama iza 
kojih se noću skriva sunce? za a, ' : i 
Putovanja Iraca i Friza, a kasnije i smjelih Skandinavaca po sjevernim 
morima, prema Americi i Rusiji, mogla su potpuno revolucionirati geografiju. 
Ali mršavi podaci do kojih su došli učeni krugovi vrlo su neodređeni i pomi- 
ješani s legendama da bi mogli biti dragocjeni. Dok se Vinland (vjerojatno 
Nova zemlja) tek naslućuje, dotle se otok Sv. Brandana, mitsko sjedište zemalj- 
skog raja, diže usred Atlanskog oceana i toliko je bogat pojedinostima da ga 
nautičke karte neće brisati sve do XIX stoljeća. Finska pak graniči sa 
zemljom amazonki i napučena je čarobnjacima koji »mornarima prodaju 
vjetar«, a Skandinavija se smatra otokom. PRE 
Uostalom, što će nam točnost kad su geografske karte samo obični dija- 
grami bez veze s razmjerima i stvarnim oblicima? To je doba alegorija i 
sinbolike broja: budući da postoje tri kontinenta okružena oceanom i i 
jeljena Sredozemnim i Crvenim morem (ili Nilom), mnogi su se kartografi 
zadovoljavali da ih shematiziraju slovom T upisanim u slovo O. I 
Ipak treba reći da se geografija prije XIII stoljeća nije uvijek zado- 
voljavala tim aproksimativnim svijetom. Ne mareći mnogo za doslovni smisao 
Svetog pisma, najveći mislioci, od Bede pa dalje, uspoređuju Zemlju, koja se 
nalazi u središtu svemira, sa žumancom jajeta, a to znači da je Zemlja okrugla. 
Vrlo mala kugla, napominje Boetije, jedan od najčitanijih pisaca srednjeg 
vijeka, »ako je usporedimo sa svemirom, nije veća od točke«. Norvežanin 
Ohther, koji je koncem IX stoljeća oplovio Bijelo i Baltičko more, i anglo- 
saski kralj Alfred, koji je njegov izvještaj dao unijeti u jedan rukopis opće 
povijesti, očito su obuzeti znanstvenom radoznalošću, iako tek u začetku. 
Ako prijeđemo preko dijagrama i usredotočimo pažnju na rijetke pokušaje 
da se napučene zemlje prikažu onakvima kakve stvarno jesu, onda nam se i 
kartografija čini mnogo točnijom. Na »anglosaskoj karti Cotton« (X ili XII 
stoljeće?) tri su kontinenta doduše na smiješan način izobličena, ali nisu puka 
geometrijska apstrakcija. Osjeća se nastojanje da se ostavi nešto prostora i 
za sjeverne zemlje koje su se tek odnednavna pripojile evropskoj zajednici. 
Ako pak usporedimo »kartu Cotton« s Herefordovim i Ebsdorfovim kar- 
tama svijeta (1284), čini nam se gotovo nemogućim da su se u tom vremenskom 
razdoblju mogle dogoditi križarske vojne, ekonomska ekspanzija Evrope: i 
objavljivanje prijevoda Ptolomejeva Almagesta, te mnogih drugih arapskih 
djela iz astronomske geografije; toliko su, naime nove karte bile pune gre- 
šaka iz stare »Cottonove karte«. Tu sve vrvi zbrkanim dekoracijama fanta- 
stičnih nemani iz Plinija i srednjovjekovnih zbirki priča o životinjama, ljud- 
skih nakaza koje sjede na zemlji, s glavom u sjenci jedne jedine svoje nožu- 
rine. Mnogo je bolja, međutim, karta Velike Britanije, koju je 1250. godine 
izradio ljetopisac i ilustrator Matthew Paris. No, ona je fantastičnih razmjera. 
»Da je list bio veći«, napominje nehajno autor, »cijeli bi otok bio duži«. 
Matthew Paris bio je prvi Englez koji je, vidjevši slona što ga je sv. Luj 
poklonio Henriku III, nastojao stvarno prikazati slona nacrtavši uza nj Čo- 
vjeka, kako bi čitalac uzmogao »predočiti sebi veličinu te životinje«. 

što je, dakle, nedostajalo učenjacima i umjetnicima iz vremena Matthewa 
Parisa? Nikako tehnička vještina, već uvjerenje da je »fotografska« i stati- 
stička točnost važnija od sugestivnosti simbola ili epiteta. 


Ugledavši nepoznati i neprijateljski Carigrad, križar Villehardouin uzvi- 
kuje: »I najodvažniji čovjek zadrhti kad ga ugleda«. Slika je doista zanosna; 
ali kad je ušao u nj kao pobjednik, isti taj Villehardouin opisuje ga neodre- 
đenim i otrcanim izrazima. Dakako, on pripada ono soju surovih vojnika o 
kojima jedan sirijski plemić, Usama, govori da su »životinje koje imaju samo 
ratničku hrabrost i ništa više«. Nema sumnje da su svi zapadnjaci toga vre- 
mena bili prilično ograničenog duhovnog horizonta. Čak i u samoj Evropi 
kude razlike u običajima između jednog grada i drugog, između jedne pokra- 
jine i druge; sude o bizantskoj ili o islamskoj kulturi prije nego što su je i 
pokušali shvatiti. Vrijeđa ih ono što ne razumiju, a da ih to i ne zanima. Ali 
zato u svakoj nepoznatoj zemlji zamišljaju zlatna i kristalna brda, ili, poput 
Joinvillea, biografa Luja IX, vide kako Nilom plove mirodije pale s rajskih 
stabala. 


Tako se i objašnjava uspjeh najsenzacionalnije laži nakon Konstantinove 
darovnice — pisma svećenika Ivana carigradskom caru. Kao što je poznato, 
taj Ivan bio je mudri svećenik-vladar »triju Indija«, poglavar sedamdeset 
kraljeva, vlasnik neizmjernog bogatstva. Kao gorljiv kršćanin željno je išče- 
kivao trenutak da podijeli svoje blago evropskim istovjernicima. Izjednača- 
vali su ga s kanom jednog nestorijanskog turskog plemena iz središnje Azije, 
a katkada i s etiopskim negusom. Ovaj neusporedivi i nepristupačni vladar 
mnogo će stoljeća simbolizirati sve ono što je Evropa očekivala od nepoznatih 
zemalja. 


Geografija postaje zrelijom. Praksa će uskoro dati novu, zreliju geogra- 
fiju. Zahvaljujući kompasu i astrolabu, srednjovjekovni će pomorci malo- 
-pomalo napraviti takve geografske karte da će njihovu preciznost nadmašiti 
tek one iz XIX stoljeća. Prvi put se takve karte spominju godine 1270: kad 
ga je brat uvjerio da se Tunis nalazi na putu za Jeruzalem, sv. Luj se pitao 
je li Sardinija baš na putu za Tunis. U to su ga uvjerili Genovljani, koji su 
služili u njegovoj mornarici, pokazvši mu pomorsku kartu. Najstariji pri- 
mjerak te karte koju imamo, stariji je deset, dvadeset godina: u žarištu se 
nalazi Sredozemno i Crno more, dok su obale sjeverne Evrope tek skicirane. 
No, već oko 1325. godine Genovljanin Angelino Dall'Orto vjerno će nacrtati 
obrise Britanskih otoka i Danske. Kartografi Majorke napravit će jedan mali 
reljef kraja senegalskih zlatonosnih rijeka, mnogo stvarnijeg Eldorada nego 
što je zemlja svećenika Ivana. 


Osim geografskih karata ne smijemo zaboraviti ni posebne vodiče kroz 
luke i morske putove. Ništa slično nemamo za unutrašnjost zemalja. Ipak 
moramo spomenuti jednu dobru kartu engleskih cesta (Gough Map) i upute 
Francesca di Balduccia Pegolottija kako treba putovati od Azovskog mora do 
Pekinga volovskim zapregama, na konju, brodom, kolima s devinom vučom, 
magarcem, pa opet na konju. Istim tim i drugim putovima kroz središnju 
Aziju i Kinu, u kojoj je vladao novi mongolski poredak (dok je u Indiji kra- 
ljevao delhijski sultan), sretali smo već i prije trgovce sa Zapada u potrazi 
za mirodijama i svilom i misionare u potrazi za dušama. Ali još nismo imali 
prilike ukazati na golemo značenje njihovih putovanja za upoznavanje Zemlje. 

Strast za Kinom. Kao i kasnije, u XVIII stoljeću, Kina je u kasnom 
srednjem vijeku za evropske trgovce koji su je počeli upoznavati bila prava 
strast. Čak i oni zapadnjaci koji nisu htjeli da ispitaju i upoznaju donekle već 
poznati Bliski istok bili su obuzeti velikom žudnjom za upoznavanjem pot- 
puno nepoznata Dalekog istoka. A ta žudnja — kvasac je za svaki istinski 
znanstveni napredak. 

Početak nije mnogo obećavao. Mongoli, koje su godine 1220. još uvijek 
smatrali sljedbenicima svećenika Ivana, već su se pročuli svojim haranjem po 
Rusiji, Poljskoj i Mađarskoj, munjevitim osvajanjima i ultimativnim pozivima 
na predaju ili na potpuno uništenje. Priča se da je Fridrik II, dobivši godine 
1238. sličan ultimatum, ironično predložio kanu da ga uzme za svoga sokolara. 
Ali s kanom nije bilo šale: tri godine kasnije, porazom šleskog vojvode i teu- 
tonskih vitezova kod Legnice i porazom mađarskog kralja na obali Saja, opas- 
nost od Mongola postala je tako velika da je natjerala Fridrika II da moli za 
pomoć kraljeve na Zapadu, »kako bismo otjerali Tatare i Tartar«. 

Novi papa Inocent IV predlagao je križarski rat protiv Mongola, ali je u 
isto vrijeme poslao fra Ivana dal Pian del Carpinea i još nekoliko misionara 
da ispitaju planove velikog kana, ne bi li ga se moglo nekako obratiti na 
kršćanstvo. Misionari su nosili sa sobom kratku papinu poslanicu u kojoj 
se kan optužuje da je »izgubio svaki osjećaj ljudskog bratstva« i prijeti mu 
božjom osvetom. Veliki kan odgovorio je drugim ultimatumom. 

Srećom, dijalog je mijenjao ton kako su se Mongoli civilizirali, a samim 
time i više slabili. U toku stotinjak godina njihovo se apokaliptično carstvo 


raspalo u četiri manje-više uređena i dobrohotna kraljvestva (Kina, Turkestan, 


Perzija i Zlatna Horda ili Kipčak), u kojima je kasnije zavladala anarhija. 
Preokret je bio prebrz a da bi Evropa od toga mogla izvući neku korišt; ali 
ipak ne tako prebrz da joj onemogući barem privremeni vojni, vjerski i trgo- 
vački savez. 

Savez protiv egipatskog sultana, zajedničkog neprijatelja il-kana (pokra- 
jinskog kana) Perzije i baruna u Svetoj zemlji, mogao je spasiti jeruzalemsko 
kraljevstvo na umoru. Taj savez je prvi, uvijeno, predložio Inocent IV godine 
1243, otvoreno su ga zagovarali armenski kraljevi Cilicije, zatim dugo ras- 
predali kraljevski emisari Francuske i Engleske, pa se tek počeo ostvarivati 
između 1299. i 1301. godine kad se »kraljevstvo« preselilo na Cipar, a Perzija 
već bila u punom propadanju. Vojnici su često vrlo spori. 

Franjevački i dominikanski misionari nisu, međutim, gubili vrijeme. 
Izbjegavajući teološke rasprave, koje su onemogućile suradnju sa grčkom 
crkvom, oni su uspostavili odnose s nestorijancima i drugim kršćanskim 
otpadničkim sektama Azije. Nisu isticali prvenstvo kršćanstva samo da bi 
mogli bolje iskoristiti snošljivi deizam velikoga kana, koji je različite religije 
uspoređvao s prstima ruke: svi su jednako vrijedni ako se njima pošteno 
služimo. Ako nisu uspjeli u masovnim obraćenjima, ipak su pridobili dosta 
pristalica i tako na Istoku umnožili broj crkava i samostana. Njihove misije 
obogatile su se novčanom pomoći i moralnom podrškom mongolskih vladara, 
kao i darovima zapadnih trgovaca, 

Crkve i samostani morali su nestati prije konca XIV stoljeća, ali »ljudsko 
bratstvo«, što su ga tu stvarali, još uvijek zrači iz mnogih misionarskih puto- 
pisa. Najobjektivniji od tih izvještaja možda je onaj Giovannija dal Pian del 
Carpinea, koji Mongole još uvijek smatra bičem božjim, ali je njihov način 
života opisao tako točno i trijezno da ga njegovi nasljednici nisu u tome nad- 

visili. Najučeniji je izvještaj Guillaumea de Rubruguisa, svećenika iz fran- 
cuske Flandrije, koji je prvi ukazao na srodnost turskog kumanskog i ujgur- 
skog jezika, zatim mađarskog i baškirskog i, najzada, iščezlog krimsko-gotskog 
i njemačkog jezika; takva sličnost postoji i između slavenskih jezika, a uka- 
zuje i na karakteristične razlike između pisama kineskog, tibetskog, tangut- 
skog i ujgurskog. Najdirljivije su stranice Giovannija di Montecorvina, koje 
opisuju tegobno napredovanje njegova apostolata, a najživlje pripovijedanje 
Oborica da Pordenonea. Najznačajnije proročanstvo je ono što ga je Jourdain 
de Sćverac pripisao Hindusima: »Doći će dan kad će Evropljani osvojiti svijet«. 
Ukratko, ima mnogo podataka koji nas bolje obavještavaju o ondašnjoj Kini 
i Indiji nego o mnogim evropskim zemljama. I 

Ali od svih tih izvještaja najzanimljiviji je Milione mletačkog trgovca 
Marka Pola koji je, ako mu se može vjerovati, postao povjerljiva osoba 
Kublaj-kana. I najpoučniji je, unatoč nedostacima. Očaran svojim carskim 
zaštitnikom, pisac prihvaća ideje osvajača i zanemaruje osjećaje pobijeđenih 
Kineza. Možda ga je pisac, kojem je diktirao svoju priču, u svojoj osred- 
njosti i prevario, jer ističe samo ono što je veličanstveno i upadljivo. Trebalo 
je da otputuje jedan drugi trgovac, Pegolotti, pa da nam pokaže i drugu stranu 
medalje: dok stigne u Evropu, kineska svila, koja se putom oštetila, vrijedi 
manje nego turkestanska. Osim najfinije platnene robe, nijedna evropska 
tkanina ne vrijedi transportnog troška do Pekinga. Sve je to točno, ali Evropa 
može u Zemlju čuda izvoziti i svoja čuda, bilo da su ona mletački kristali ili 
posljednje čudo tehnike — mehanički satovi. Kineska svila razmjerno je 
jeftina, a ima je toliko da će svilari iz Lucche, radi veće proizvodnje, učiniti 
prije 1273. godine malo revolucionarno čudo tehnike — iskoristiti vodenu 
energiju za pokretanja svilarskih strojeva. 


Šutljivi putnici. Dva su zapadna kanata Perzije i južne Rusije (Zlatna 
Horda) otvorili Evropljanima vrata svoga teritorija mnogo šire nego Kina, 
ali njihov ne toliko egzotičan ambijent nije ostavio takav utisak na maštu 
pisca. Jedino više ili manje važno književno svjedočanstvo koje nam se odatle 
sačuvalo jest latinsko-perzijsko-kumanski rječnik, što ga je sastavio, vjero- 
jatno, neki genovljanski trgovac 1303. godine. Taj rječnik je plod proniclji- 
vosti o kojoj obilno svjedoče drugi neknjiževni izvori: mnogobrojne i cvatuće 
genovljanske trgovačke kolonije, genovljensko brodovlje što je plovilo po 
Kaspijskom moru i Perzijskom zaljevu, jedan genovljanski astronom u opser- 
vatoriju Hulagukana u Maraghi, mješoviti brakovi, običaj genovljanske ari- 
stokracije da svojoj djeci daje mongolska imena, kao što su Hulagu, Abagha... 
Neki trgovac iz Pise poklonio je, čini se, perzijskom ministru Rašid ad-dinu 
kratak pregled povijesti Evrope, kojemu je to trebalo za povijesnu enciklo- 
pediju u kojoj se nalazio i kratak pregled povijesti Kine. Oba ta djela su 
suhoparna, pa nam je žao što tako izvanredno približavanje naroda nije dalo 
i kojeg izvanrednog povjesničara. 

Najjedinstveniji pothvat XIII stoljeća bio je upravo onaj koji nije 
uspio. Godine 1291, braća Ugolino i Guido Vivaldi uputili su se iz Genove 
prema Gibraltaru i Dalekom zapadu, s namjerom da stignu »preko oceana 
u Indiju i da odatle donesu korisne robe«. Je li to put Vasca da Game jli 
Kristofa Kolumba? Uzaludno nagađanje, jer dokumenti to ne govore, pa 
nikad nećemo ni doznati: posljednji put su galije Vivaldijevih viđene na 
Atlantiku, pred Marokom, i od tada im se zameo svaki trag. 

Ali nisu nestale uzalud, ako je istina, kako se čini, da je Dante spojio 
legendu o otoku Sv. Brandana, azilu blaženih usred oceana, s mračnom 
zbiljom o putovanju Vivaldijevih, pa tako zamislio posljednju Odisejevu avan- 
turu. Tako je i po Danteovu i po našem shvaćanju baš u istraživanju svijeta 
srednjovjekovna svjetovna znanost iskušala svoj najveći napor. 


5. 
Drugi putovi znanja 


Govoriti moramo i o drugom putu znanja, putu što ga sv. Franjo veliča 
u svojim Ammonimenti: »Zamislite da ste toliko oštroumni i mudri pa da 
znate sve, da znate sve jezike, putanje zvijezda i sve ostalo. Što ima u tome 
zbog čega bismo se imali razloga hvastati i kočoperiti? Jedan jedini vrag 
zna više nego svi ljudi zajedno! Ali ima nešto što vrag ne može, a čovjeka 
uzdiže iznad njega — odanost Bogu.« Ili kad razgovara s bratom Mazzeom u 
Fiorettima: »Želiš li znati zašto svi ljudi idu za mnom? Taj dar su mi dale 
one oči Svevišnjega koje su, među svim grešnim ljudima, ugledale najnižeg, 
najslabašnijeg, najvećeg grešnika među grešnicima — mene. 1, eto, da napravi 
čudo koje namjerava, nije mogao na zemlji naći kukavnijeg stvorenja od 
mene. Izabrao je mene da u meni pomiješa plemenitost, ponositost, ljepotu, 
snagu i mudrost svijeta«. 

Čovjek koji je ovako govorio jedini je kršćanin kojega su njegovi sljed. 
benici mogli uspoređivati s Kristom, bez straha da će učiniti svetogrđe. Ne 
mislimo uopće da u nekoliko redaka dajemo moralnu sliku XIII stoljeća, 
ali nikakva moralna klima toga doba ne može mimoići franjevački pokret, 
Suprotno bujnom, svjetovnom, društvenom životu, teokratskim i filozofskim 
tendencijama i u samom krilu crkve, franjevačke pobjede dokaz su nedirnute 
snage prvobitnog ideala — mistične žeđi čovjeka za Bogom. A franjevački 
porazi, ili točnije ustupci svijetu, dokaz su da se i najčistiji ideali moraju 
prilagoditi zahtjevima suvremena života. 


Evanđeoski život. U svakoj objavljenoj vjeri svaka se reforma mora 
Prikazati kao obnavljanje staroga reda što se iskvario u toku vremena. Ali 
franjevački pokret tako je korjenita odnova da nam se čini revolucionarnom. 
On se ne zadovoljava time da bude novi izdanak na starom benediktinskom 
stablu, kao što su bili clunyjevci, cisterciti, premonstratisti i drugi, već mu 
je cilj kršćanski preobraziti cijelo društvo. 

Prve direktive sv. Franje bile su originalna mješavina nepopustljivosti, 
ustupaka i praštanja. Nepopustljivost za »malu braću«, te prave apostole koji 
propovijedaju »evanđeoski život«. Njima ništa ne treba, sve očekuju od Boga: 
mudrosti, hranu, hrabrost, vedrinu i savršenu radost. Drugih starješina 
nemaju osim svojih »ministara«, tj. slugu (a ne opata ili priora) nemaju druge 
discipline osim bratskih uzajamnih savjeta, nikakva imanja osim onoga što 
im je najpotrebnije da Pokriju svoju golotinju i da mogu vršiti bilo kakav 
fizički posao (a poželjno je da bude najniži), nemaju drugih knjiga osim 
Psaltira, a ako je riječ o klericima — teksta službe božje. Ustupak »pokajnič- 
koj braći« (budući treći red), koja teže evanđeoskom životu, ne odričući se 
svoje obitelji, zanata, profesije i običaja svjetovnog života. Ne moraju se tra- 
piti asketskim životom. Dovoljno im je da budu jednostavni u odijevanju i 
hrani, da pomažu sirotinju i bolesnike, da se odreknu nošenja oružja, sudskih 


339 


= 


parnica i bilo kakva nasilja. Praštanje onima koji ni to temeljno pravilo ne 
uspijevaju održati, ali se, nakon grijeha, pokajnički obraćaju Bogu. 

Žene su potpuno ravnopravne muškarcima. I one imaju svoj asketski red, 
svoje svjetovne bratovštine i udio u oprostu. I životinje, pa čak i beživotne 
stvari, imaju svoje određeno mjesto u kršćanskoj zajednici. U svom uzviše- 
nom Cantico di frate Sole Franjo poziva sva stvorenja da slave Gospodina, 
jer će u svemu, i u smrti, naći istu ljepotu. Ako neko stvorenje misli da je 
bolje od drugoga, to je zato što ne zna. 

Ponavljamo, to je originalna mješavina, ali je ipak imala svoje prethod- 
nike, osobito među onim heretičkim (ili zbog hereze sumnjivim) pokretima 
koji su se razvijali onda kad je službena crkva bila utonula u svakodnevne 
probleme, tako da su čak i reformistički benediktinski redovi izgubili svoj 
početni zanos. Franjevačko razlikovanje između »male braće« i »pokajničke 
braće« podsjeća na katarsko razlikovanje između »savršenih« i »vjernika«: prvi 
su apostoli, obvezni na najstroži asketizam, ali posvećeni i okrijepljeni conso- 
lamentumom, tj. obrednim polaganjem ruku. Drugi su obični »vjernici«, koji 
ne prekidaju odnos sa svjetovnim, iskvarenim društvom, već prave ustupke 
njegovim običajima, pa će consolamentum dobiti tek u času smrti. Utjeha i 
savršena radost »male braće« sastoji se u tome da budu još ponizniji i da se 
ne uzdižu među odabrane. Dok katari vide u Ljudskoj državi opasnu zamku, 
a u Rimskoj crkvi instrument vraga, sv. Franjo se divi božjem djelu na zemlji, 
a crkvu poštuje kao djelitelja euharistije i drugih božanskih milosti. 

Mnogo bliže franjevačkim shvaćanjima (ipak manje nego što to misle neki 
povjesničari) bila su shvaćanja kalabreškog opata Gioacchina da Fiorea (umro 
1202. godine), koji nagoviješta dolazak trećeg kraljevstva: nakon Oca (ili 
zakona) i nakon Sina (ili milosti), dolazi kraljevstvo Duha svetoga ili slobode. 
U tom kraljevstvu svi vjernici težit će ka savršenstvu, a vodit će ih samo- 
stanski red koji će obuhvatiti i svjetovnjake, pa će crkvena hijerarhija postati 
suvišna. Kao stari cistercit i daleki učenik sv. Bernarda, Gioacchino također 
misli da je »istina skrivena mudracima, a otkrivena djeci«, da je »dijalektika 
majka ispraznih razgovora, međusobnog suparništva i bogohuljenja«. No, da bi 
mogao govoriti priprostima, njemu nedostaje genijalnost sv. Franje. Unatoč 
njegovu sanjarenju o društvenom otkupljenju, on je samo asketski samotnik 
kao i sv. Nilo, još jedan kalabreški asket, koji je živio dva stoljeća prije njega. 

Vrlo bliske sv. Franji bile su mnoge grupe koje su prije njega propovije- 
dale masama evanđelje poniznosti, uzdizale mudrost božju iznad ljudske, 
preporučujući siromaštvo kao ključ svetoga života. Bili su to valdisti, lom- 
bardijski siromasi, poniženi, i mnogi drugi. Njihova nauka, ako se tako može 
zvati, ortodoksna je, a njezino praktično vršenje ne može sablazniti doba koje 
se naviklo na mnoge mistične nastranosti. Ali njihova propaganda protiv 
bogatstva koje kvari ljude i protiv iskvarenog svećenstva, iako daleka od sva- 
kog nasilja, gotovo je izazvala novu krizu, koju je papa smatrao definitivno 
završenom svojom pobjedom nad svećenicima-simonistima. Godine 1179. 
Aleksanđar III nehotično je uzbunio valdiste kad im je zabranio propovije- 
danje bez prethodnog odobrenja biskupa. Pet godina poslije Lucije III pro- 
glasio je hereticima gotovo sve apostole avenđeoskog siromaštva. Iako je 
podržavao osudu, Inocent III nastojao je, s nekoliko posebnih ustupaka, popra- 
viti ono što se još dalo popraviti. Tako je godine “1201. priveo stadu većinu 
iombardijskih poniženika, dopustivši im javnu propovijed svake nedjelje, bez 
biskupskog upletanja, ali uz uvjet da ne raspravlja o člancima vjere. Poniženi 

žive kao najsiromašniji gradski proleteri, tkajući prosto sukno. Organizirani 
su poput franjevaca: za muškarce i za žene postoje samostanski redovi i svje- 
tovne bratovštine. Jedan bivši pripadnik valdista dobio je papinsku dozvolu 
za osnivanje reda »siromašnih katolika« u Aragoniji. Ali vrijeme hita, jer su 
već 1205. godine u Viterbu, po veličini drugom gradu Lazija, došli na vlast 
heretici. 


Pravila na kušnji. Godine 1210. Franjo Asiški podnio je Inocentu ILI svoj 
prvi izradak pravila na odobrenje. Papa je spreman na popuštanje, a svetac na 
poslušnost: najveći papa i najveći svetac XIII stoljeća! Unatoč tome trebalo je 
još trinaest godina i posredovanje kardinala Ugolina (budućeg vrlo vrijednog 
pape Grgura IX) da jedan drugi papa definitivno odobri pravila (1223) koja 
su se mnogo razlikovala od izvornih. 

Pravila iz godine 1223. zadržala su temeljne principe početnog programa, 
ali su tako ublažena da mirnu revoluciju pretvaraju u umjerenu reformu. 
Nema više apsolutne jednakosti svih članova reda, niti definiranja milostinje 
kao »baštine siromaha i pravičnog odnosa prema siromasima«, nema više 
bezuvjetne dužnosti prema radu, zabrane opiranja nevoljama i posjedovanja 
knjiga. Ustrajan u poslušnosti, ali od »apostola radosti« pretvoren u samotna 
asketu, Franjo umire 2. listopada 1226. godine, šapćući riječi iz psalma: Me 
expectant iusti«. Na njegovu izmučenu tijelu učenici će ugledati rane Isusove, 
pa se može vjerovati da je uzrok tome čudu u uvjerenju sveca da su ga napu- 
stili i izdali kao i njegova Učitelja. 

Je li to uvjerenje opravdano? Da, ako imamo na umu razliku između 
ideala svima dostupnog evanđeoskog života i stvarnog života jednog reda zaku- 
kuljenog u formalističku disciplinu; ako imamo na umu da su učenici onoga 
koji je svakom znanju pretpostavljao »vitešku vjernoste Kristu i siromaštvu 
— postigli slavu i bogatstvo, poučavajući na teološkim fakultetima; ako pomi- 
slimo na paradoksalnu sudbinu onih koji su se od propovjednika neopiranja 
zlu — pretvorili u suce Inkvizicije. Ali zar nije suđeno da velikani budu uvijek 
usamljeni? Nakon Krista — sveti Franjo! Nitko se drugi ne bi dugo održao na 
njegovoj visini. 

Ograničeni u svome djelovanju, a ipak potpomognuti pravilima iz 1223. 
godine, franjevci su, kao ni jedan drugi samostanski red toga doba, služili 
crkvi svojim poučavanjem, propovijedanjem, pomaganjem bolesnika, misi- 
jama, radom u diplomaciji i papinskoj administraciji. Ni jedan drugi — osim 
dominikanskog reda, osnovanog iste godine na temelju dvaju uzora: pravila 
sv. Augustina i franciskanskog primjera, suglasnog od godine 1216. s praktič- 
nim potrebama rimske crkve. Ta suglasnost bila je, u ovom slučaju, prilično 
laka, jer su nastojanja sv. Dominika već u početku bila u skladu s prijašnjim 
samostanskim tradicijama. 

»Stega rađa izobilje, a izobilje — ako najstrože ne pazimo na nj — ruši 
stegu; nestankom stege nestaje i izobilia«. To je, prema cistercitskom redov- 
niku Cesariju iz Heisterbacha, krug u kojem se kreću svi samostanski redovi, 
Da se ne iskvarimo, treba biti isposnik ili osnovati neki drugi red. 

Sto godina poslije smrti sv. Franje u njegovu su redu nastali sukobi oko 
središnjeg problema: braniti siromaštvo protiv izobilja. U toku sukoba suprot- 
nih mišljenja utvrdile su se dvije tendencije, a svaka je isticala jedan od dvaju 
temeljnih vidova franjevačkog ideala: nasljedovanje Krista i pučki apostolat, 
»Lassi«, laksisti (popustljivi — kasnije će se nazvati konventualci) bili su 

spremni da se odreknu usavršavanja evanđeoskog života kako bi što više 
povećali svoj utjecaj, šireći što više svoju nauku. Žrtvujući životnim prilikama 
načelo jednostavnosti duha, tako drago Kristu, oni će postati učeni da bi 
mogli propovijedati učenima, a neće zazirati ni od bogatstva ako im ono 
služi za širenje vlastitih ideja. Ali pristaše »siromaštva«, ili »spiritualisti«, sa 
zgražanjem će odbijati zemaljska dobra, uporno ističući činjenicu da Krist i 
apostoli nisu ništa imali. U toj polemici nisu sudjelovali kontemplativci koji 
žive samo s Bogom, i cinici, koji bez opiranja primaju ono što im svijet nudi. 


U očekivanju Duha svetoga i evanđeoskog pape. Pape nisu smjele dugo 
oklijevati između »popustljivih« i »spiritualista«. Iako je čestitost prvih zaslu- 
živala svako poštovanje, ipak su djelatnost i poslušnost drugih mnogo više 
koristile vjerskim i političkim ciljevima crkve. Sv. Klara je jedva jedvice 
uspjela spriječiti Grgura IX da ne poništi njezin zavjeta na bezuvjetno siro- 
maštvo, a sv. Franjo da očuva osnovni princip pravila iz 1223. godine, koji 
fratre obvezuju da se ne smatraju vlasnicima, nego skromnim gostima svojih 
siromašnih samostana i crkava. 

No, samostani i crkve ubrzo su postali manje skromni. Inocent IV dopu- 
stio je godine 1245. franjevačkom redu kupovinu nekretnina, odredivši da 
papa bude njihov vlasnik, a franjevci samo korisnici. Zaista dovitljivo rje- 
šenje, ali ono nije odgovaralo administrativnim zahtjevima »popustljivih«, niti 
neslomljivoj savjesti »spiritualista«. Ovi potonji uzalud su prigovarali, zajedno 
sa svojim »generalnim ministrom« reda. Protiv poplave časti, povlastice, darova 
kojima su preplavljeni redovi i time podrovana pravila, »Spiritualistima« su 
kasnije pružile izvjesnu pomoć pape Nikola III, 1279. godine, i Klement V, 
1312. godine, ali to je bila djelomična i slaba zadovoljština. Potpuna »propasi« 
»Sspiritualista« nastala je 1322—1323. godine kada su dvije odluke pape Ivana 
XXII proglasile heretičkom nauku o bezuvjetnom siromaštvu Krista i apo- 
stola, a franjevcima dale u vlasništvo sva njihova dobra. 

Razočarani zbog odluka Svete stolice, udaljeni s rukovodećih položaja, 
a često i proganjani od svojih starješina, mnogi su spiritualisti tražili odmazdu 
u apokaliptičkim proročanstvima Gioacchina da Fiorea. I manje gorljivi među 
njima vidjeli su u sv. Franji anđela iz Apokalipse »koji na sebi ima znakove 
Boga živoga« (stigmate). U franjevcima koji su ostali dosljedni pravilima i 
siromašnom životu vidjeli su red koji čovječanstvu priprema siguran dolazak 
Đuha svetoga. U moralnoj i materijalnoj krizi papinstva i u kršćanskim pora- 
zima u Svetoj zemlji vidjeli su najavu smaka svijeta. Neki su čak i određivali 
točan dan Posljednjega suda, koji će, prema Gioacchinovu računu, biti 1260. 
godine. Te su godine gomile flagelanata (bičevalaca) žurno prolazile gradskim 
i trgovačkim putovima Italije. Za neke je to bila opomena, a za druge prizor 
tragikomičnog bjesnila. 

Prošla je, međutim, i ta užasna godina, ali nije prošla napetost: računanje 
je, naime, moglo biti pogrešno! No, sad se očekivalo nešto drugo — dolazak 
»anđeoskog pape« koji će dovršiti djelo sv. Franje i očistiti crkvu prije Po- 
sljednjeg suda. I zaista, taj anđeoski papa došao je 1294. godine. Bio je to 
Celestin V, stari pustinjak s abruceških planina, utemeljitelj jednog reda 
sličnog spiritualistima i već za života smatran svecem. Gomile, zanesene na- 
dom, prisustvovale su njegovu posvećenju u lijepoj crkvi (i prelijepoj za pusti- 
njaka!) Santa Maria de Collemaggio u Aquili. Novi papa pokazao je odmah 
svu svoju bezazlenu i prostodušnu dobrotu, dijeleći povlastice svakome iko 

ih je tražio, i svoju mudrost kad je jednoj grupi spiritualista dopustio osniva- 
nje posebnoga reda u kojemu će živjeti prema svojoj savjesti. Međutim, ne 
snalazeći se u rješavanju svjetovnih problema što ih je nametao njegov 
položaj, on se, prije nego što se navršila godina dana, odrekao svoje časti i 
postao tako jedini papa koji je do kraja proveo u djelo tradicionalnu rečenicu 
svih papa — »Vrhovni svećenik, iako nedostojan!« 

Bila je to prava katastrofa za one koji su u nj vjerovali. Njegov nasljed- 
nik Bonifacije VILI imao je sasvim suprotan temperament — bio je više vla- 
dar nego pastir duša. Odmah je poništio sve koncesije spiritualistima, a osi- 
gurao se i protiv eventualnog kajanja Celestinova zatvorivši ga u jedan dvorac, 
gdje je starac uskoro i umro. Vjerski i politički protivnici Bonifacija optužili 
su ga da je umorio anđeoskog papu, poričući valjanost Celestinove abdikacije 
i izbor novog pape, tražeći saziv koncila koji će suditi »nezakonitom« papi. 
No, Bonifacije ih je »križarskom vojnom« porazio i rastjerao kod Palestrine, 
a vođu urotnika, fra Jacoponea da Todija, pjesnika siromaštva i protivnika 
znanosti, bacio u zatvor. 

Uzalud su spiritualisti uspoređivali iskvarenu crkvu s babilonskom prosti- 
tutkom. I tada je, kao i za vrijeme gregorijanske reforme, većina vjernika 
prešla preko osobne nedostojnosti svećenika samo da im svećenstvo i dalje 
dijeli sakramente i moli se Bogu za njihove duše. Kad je Bonifacije VIII, 
potaknut vjerskom osjetljivošću toga vremena, objavio poseban oprost svima 
koji u jubilarnoj 1300. godini dođu u Rim, hodočasnika je bilo toliko da se 
njihovo kretanje po mostu Sant' Angelo moralo regulirati tako da su se prola- 
znici morali držati desne strane — prvi poznati primjer reguliranja prometa. 
Bio je to bučan, zanosan uspjeh, ali upravo zbog toga i opasan, jer je papi 
odvratio pažnju ne samo od prigovora koji su mu upućivali s mnogih strana 
Evrope nego i od prešutnog udaljavanja onih koji su u sve većem broju 
tražili Boga u neposrednom mističnom iskustvu, a također od nevjerovanja 
koje se počelo javljati nakon toliko stoljeća jedinstvene vjere. Tada još nije 
bio napisan pamflet O trojici varalica (Mojsiju, Muhamedu i Kristu), kako se 
to mislilo u kasnijim stoljećima, ali taj naslov izražava mišljenje koje se 
javilo već u drugoj polovini XIII stoljeća. Među vjernicima bilo je sve više 
pristaša jednostavne i neposredne pobožnosti, intimne i kućne, kakvu su 
vršili bogomoljci i bogomoljke u Belgiji i sjevernoj Francuskoj, a u Njemač- 
koj sljedbenici Elzašanina Johannesa Taulera, koji je vidio nazočnost božju 
»u unutarnjem plamenu duše«. 

Rješenje izvan crkve? Ako se izjalovila nada u anđeoskog papu, možda 
će spasenje doći od kakva cara ili nekog drugog svjetovnog vladara, koji će ob- 
noviti crkvu? Tako je neko vrijeme mislio i Dante, koji je upravo 1300. godine 
bio na vrhuncu svoje kratke političke karijere — bio je predstojnik u svojoj 
Firenci — i odmah zatim upoznao gorčinu progonstva i osude. No, čišćenje 
nije mogao provesti ambiciozni kralj kao što je bio Filip Lijepi, a poniženje 
Bonifacija VIII ipak se činilo bezbožnim djelom prema Kristovu namjesniku 
»makar i bio nedostojan«, A kada se, nakon izbivanja od pedeset godina, jedan 
car spustio u Italiju, najavljujući mir bez ikakvih osveta — Hemrik VIII Luk- 
semburški, po jeziku Nijemac, a Francuz po odgoju (1307—1313) — raspršile 
su se i posljednje iluzije. Nema plemenitih ciljeva bez upotrebe sile, a gola 
sila nije pomogla carstvu ni onda kada je bilo najjače. Previše inteligentan 
da ne opazi kako sc stari poredak raspada, ali previše konzervativan da pri- 
hvati novi poredak, Dante je svojim djelima povjerio svoj utopistički plan 

jednog boljeg svijeta koji neće biti stvoren ni za sadašnjost ni za doglednu 
budućnost, već za vječna vremena: svijeta u kojem će crkva i carstvo biti 
pravedni i složni suci miroljubivoj zajednici nezavisnih država. Divina Com- 
media je srednjovjekovna duhovna oporuka, po formi savršeno simetrična i 
trojstvena — tri spjeva sa trideset i tri pjevanja u tercinama, posvećena trima 
prekogrobnim carstvima, a svako podijeljeno na tri puta po tri dijela, s trima 
značenjima (književno, alegorično, mistično); u njoj je sakupljeno sve znanje 
toga vremena. 

Crkva se, međutim, povukla iz Italije, kao i nekoć carstvo. Godine 1305. 
jedan papa, Francuz i prijatelj Filipa Lijepog, nije htio napustiti sigurnost 
u svojoj zemlji i poći u vjerolomni i nemirni tuđinski grad kao što je Rim. 
I tako su zaredale pape iz Avignona, mjesta dobrovoljnog progonstva, što su ga 
kasnije nazvali »babilonskim sužanjstvom«. Nema sumnje da su »babilonske« 
pape imale vjere, zanosa i administrativnog talenta; možda su talenta imale i 
previše. Ali prestiž koji su izgubili u Rimu, gradu posvećenom krvlju apostola 
i određenom vjekovima da bude sjedište papa i vjerska metropola svijeta, nije 
se mogao postići u zabačenom kraju Francuske. Još u XIII stoljeću mnogim se 
vjernicima činilo da je papa previše vezan za svjetovne interese jednog uskog 
područja. U XIV stoljeću nezadovoljstvo posebnih crkava, laičkih kneževa i 
naprednih naroda brzo je nabujalo, ne samo u Italiji, koju je papa napustio, 
nego i u monarhijskoj i galikanskoj Francuskoj. 

Sad je došao red na Ludviga Bavarskog, kojega je većina njemačkih izbor- 
nika izabrala godine 1314. za »kralja rimskoga«, da zaigra posljednju kartu 
univerzalnog carstva u borbi s univerzalnim papinstvom. Kad ga je avignonski 
papa Ivan XXII izopćio, on se u Rimu dao okruniti od nekog svjetovnog ple- 
mića, koji se proglasio predstavnikom rimskog naroda. Kralja su podržavali 
neki od najvećih umova toga vremena: politički filozofi Marsilio da Padova 
i Jean de Jandun, teolog-filozof William d'Occam, general franjevačkog reda 
Michele de Cesena (koji se pobunio protiv papinske naredbe kojom osuđuje 
siromaštvo). Ali kralj je imao malo vojnika, novaca još manje, a kredita nikako. 
U Italiji nije uspio pokrenuti ni one gibelinske vlade koje su privremeno podr- 
žavale Henrika VII. U Njemačkoj je opće negodovanje protiv pape, mnogo 
više nego poštovanje prema carskom kandidatu, nagnalo izborne kneževe i 
Zemaljski sabor da izjave kako carska moć i dostojanstvo dolaze izravno od 
Boga i da »kralj rimski«, kojega je narod propisno izabrao, nema potrebne 
papinske potvrde (1336). 

Ta izjava (Licet Juris) poslužila je kao polazište za novi carski ustav šio ga 
je Karlo IV objavio godine 1356: Zlatnu bulu. Njezin praktični cilj bio je da i 
formalno ograniči sastav izbornog tijela i carske vlasti samo na Njemačku 
(kao što su stvarno i bili ograničeni. Godine 1347. morala se ponovo potvrditi 
ideja o carskoj suverenosti rimskog naroda, ali ne u prilog njemačkog vla- 
dara. Ona je dala privid stvarnosti političkim snovima jednog neznatnog rim- 
skog građanina velike mašte — Cola di Rienza, »pučkog tribuna i osloboditelja 
Svete Rimske Republike«. 

Bilo je nečeg novog u zraku Evrope. Iako se evropska svijest još nije for- 
mirala, tradicionalna imena, baštinjena od antičkih vremena i usvojena u 
srednjem vijeku, više nisu koristila. Podijeljeni na različito organizirane države, 
ali zbliženi istom kulturom i načinom života, narodi katoličkog svijeta postali 
su evropski a da to nisu ni znali. Njihovo grozničavo traženje nove ravnoteže 
bilo je otežano dubokom krizom o kojoj ćemo govoriti na posljednjim stra- 
nicama ove knjige. 

Epilog 


U susret novoj ravnoteži 


1. 


Zasićenost, grčenje, kriza 


»Oslobodi nas, Gospodine, gladi, kuge i ratal« To Prizivanje ponavljalo se 
svake godine u svim crkvama Istoka i Zapada, ali je za vrijeme procvata i 


Prosperiteta izgubilo svoju potresnu snagu, da bi, u toku XIV stoljeća, opet 
Postalo dramatično stvarnim. 


borbama između Turaka i Bizanta, u bitkama između teutonskih Vitezova i 


Nazadovanje stanovništva. Kad bi se to odnosilo samo na osamljene slu- 
čajeve, kakvih je bilo i za najjačeg ekonomskog procvata, bila bi dovoljna i 


kosila je oko Siene, Pise, Narbonnea, Aiguesmortesa, dok su skandinavska 
naselja na Grenlandu umirala od zime i gladi 


Zgrčeni kosturi, nedavno pronađeni na grenlandskom groblju u Herjolfs- 
nesu, i lagano umiranje te krajnje točke Evrope žalosni su dokaz tog izuzetnog 
fenomena. I u Njemačkoj, istočno od Labe, u kojoj su ranije vrvjeli koloni 
u potrazi za bogatstvom, bilo je u XIV stoljeću mnogo napuštenih sela. Na 
Iberskom poluotoku kraljevi su naredili vjerskim i vojničkim redovima Alcan- 
tare i Aviza da obnove Pustoš koju je za sobom Ostavila reconquista, ali više 
nije bilo moguće napučiti poharana područja, pa su ih morali pretvoriti u 
pašnjake. Ovce su zamijenile ljude i na širokim područjima francuskog i 
talijanskog juga. Zemljoradnja propada čak i u naprednim i plodnim zemljama. 
Premda je kuga smanjila broj seljaka, u Engleskoj su Cijene žitaricama pale 

tako nisko da se je vlastela nastojala osloboditi zemlje, a seljak nije imao 
dovoljno prihoda da plati porez i najamninu ili da štogod kupi na gradskoj 
tržnici. 

Gubitkom stanovnika i obrađenih polja gradovi su bili dvostruko pogo- 
đeni. Prilično opremljeni da se suprotstave lokalnim ili povremenim krizama, 
ali nemoćni protiv silovitih udaraca i dugotrajnijih nesreća, gradovi su se u 
početku nastojali oporaviti. Kao i uvijek, iz seoskog stanvoništva crpu rad- 
nike koji će uskoro postati šegrti, a kasnije bogati građani. Ali i selo se brzo 
iscrpilo pa je gradovima davalo samo prosjake i razbojnike. Da bi nadoknadili 
pad masovne potrošnje, gradovi su se bacili na luksuznu industriju. I bilo je, 
doista, sretnika koji su iskoristili opću bijedu ljudi i podigli svoj životni stan- 
dard. Ali industrija luksuzne robe nije mogla dati svima posla i zarade. Malo- 
pomalo »otvoreni horizonti« će se zatvoriti, staro malodušno građanstvo utvr- 
dit će se na svojim položajima, a useljavanje i šegrtovanje bit će ograničeno. 
Nema više novih gradova, nema više širenja gradskih zidina, nema ni naselja- 
vanja unutar proširenih gradskih površina za posljednjih optimističkih godina. 

Teško je brojkama prikazati to opadanje. Malo ih imamo, a neke od njih 
kao da proturječe tim tvrdnjama. Ali, kao što je to bilo u IV stoljeću, tako i u 
XIV stoljeću opća depresija nije spriječila da se ostvari i pokoji uspjeh ili 
djelomično oporavljanje. Statistike iz XV stoljeća pokazuju, na primjer, da 
je Rouen u punom razvoju. Istina, između 1150. i 1350. godine Rouen je tri 
puta širio svoje gradske zidine, ali zato za četiri iduća stoljeća nije izgradio 
gotovo ništa. Za Luja XV nije još ispunio ni prostor oko zidina građenih prije 
1350. Firenca, koja je u Danteovo doba imala 100 000 stanovnika, izgubila ih 
je oko 50 000 nakon kuge 1348—1350, tako da je za Lorenza Veličanstvenog i 
Michelangela neće imati više od 75000. Zurich, grad srednje veličine i bez 
slavne prošlosti, past će (nakon kuge) sa 12375 stanovnika u godini 1350. na 
4713 u godini 1468. 

Osim za Englesku, nemamo vjerodostojnih podataka za cjelokupno sta- 
novništvo (grada i sela) pojedinih zemalja. Engleska je prije »crne kuge« imala 
3 700 000 stanovnika, godine 1377. 2 200 000, a oko godine 1550. — 3 200 000 sta- 
novnika. U Francuskoj, prema vrlo nesigurnim podacima, broj »ognjišta«, popi- 
sanih godine 1789. tj. na kraju XVIII stoljeća, u kojoj je porast stanovništva 
brzo napredovao, premašio je samo za 10% broj »ognjišta« iz 1328. godine. Sa- 
mo se za Provencu može brojkama dokazati pad pučanstva za posljednjih sto- 
ljeća srednjega vijeka. U Kataloniji, gdje imamo podataka tek nakon epidemije 
»crne kuge«, pučanstvo se nešto povećalo između 1359. i 1369. godine (sa 
86 895 »ognjišta« na 95 258), ali to ne traje dugo (77 973 »ognjišta« u 1379. godini, 
a manje od 60 tisuća u 1497. godini). 


Cijela hemisfera u krizi. Srednji je vijek započeo i završio krizom. Čitav 
evroazijski kontinent je pogođen. Mogli bismo reći »cijeli svijet«, budući da 
je u XIV stoljeću došlo i do pada »novog carstva« Maya u centralnoj Americi 
i preinkaških država Južne Amerike. 

U Bizantu, Egiptu, Perziji, Turkestanu, Mongoliji i Kini bilo je također 
mnogo napuštenih sela, gradova u opadanju. Rat se širio i bjesnio po cijelom 
nekadašnjem mongolskom carstvu, u Maloj Aziji, Siriji i sjevernoj Africi. 
Kuga se začela, kao i uvijek, na Dalekom istoku, a u Evropu je stigla nakon 
što je preorala Aziju, ne poštedjevši Egipat ni zapadnu Afriku, Što se gladi tiče, 
kako uočiti njezine katastrofalne posljedice u zemljama gdje mase inače trpe 

od kronične neishranjenosti? Indija, ljudski mravinjak, gdje je svaki poremećaj 
u godišnjoj redovitosti monsuna dovoljan da uništi milijune ljudi, doživjela 
je, kako se čini, najstrašniju sušu u svojoj povijesti baš u XIV stoljeću. Priča 
se o čitavim beskišnim godinama, o nerođici koja traje i po dvanaest godina 
za redom! Kažu da katkada ni sami kraljevi nemaju što jesti! 

Mnogobrojniji nego u početku srednjega vijeka, ali još uvijek nedo- 
voljno proučeni, podaci o klimatskim prilikama XIV stoljeća kao da pokazuju 
u isto vrijeme vrhunac »pulsiranja« (spore viševjekovne fluktuacije) i silnih 
skokova koji narušavaju osnovnu tendenciju. Naravno, klima se ne mijenja 
na čitavoj zemaljskoj površini na isti način; ali u krajevima istog klimatskog 
pojasa promjene teže ujednačenosti. U Indiji XIV stoljeća posvuda vlada suša, 
a čini se da ni u Americi nije bilo dovoljno kiše. Sjevernije, međutim, zime su 
mnogo kišovitije i hladnije. 

O ostalim kontinentima malo znamo, pa ćemo se, stoga zaustaviti na 
nekim činjenicama koje se odnose na Evropu. Morski put Vikinga od Islanda 
do Grenlanda bio je neupotrebljiv zbog leđenih santi, a Baltičko je more 1296, 
1306. i 1323. godine bilo potpuno zaleđeno. Nekako u istom vremenskom raz- 
doblju obale Frizije i Nizozemske zahvaćaju katastrofalne poplave. U zapadnoj 
Njemačkoj rijeke su se izlile iz svojih korita, a alpski ledenjaci sve se više 
šire. U najvećem dijelu Norveške nikako da dozrije žito, a ni grožđe u 
Engleskoj. 

Evropskom jugu ne škode preoštre zime i obilne oborine, ali mogu pore- 
metiti sustav obrađivanja polja, pogodan za toplo i suho podneblje. Ali u 
tom području najteži je problem — sječa šume, neizbježna posljedica četiriju 
stoljeća blagostanja. Krčenja, paša, požari, sve to uništava ionako skromne 
površine šuma mediteranskih predjela. Teško osakaćene grčko-rimskim iskori- 
štavanjem, djelomično obnovljene u ranom srednjem vijeku, te šumske povr- 
šine nisu mogle udovoljiti sve većim zahtjevima trgovinske revolucije. Budući 
da su se željezo i čelik vrlo malo upotrebljavali, drvo je dugo bilo najvažniji 
industrijski materijal, a služilo je i kao jedino (ili gotovo jedino) gorivo. 

Nestašica drva, teža u izvanevropskim područjima Sredozemlja nego u 
katoločkoj Evropi, otežavala je razvoj arapske vojne i trgovačke mornarice 
još prije početka križarskih ratova. U XIII stoljeću počele su se prorjeđivati 
i apeninske šume. Genova je, prije nego što je prihvatila ponudu Luja IX za 
izgradnju njegove križarske mornarice, zatražila od francuskog kralja drvo. 
Čak i Venecija, koja je tako blizu Alpa, teško je, u XIV stoljeću, opskrbljivala 
svoja brodogradilišta drvom. Premda je tvrdnja da je pustošenje šuma glavni 
uzrok propadanja pomorske snage islama i Venecije pretjerana (jer jedna 
bogata i jaka nacija može uvijek kupiti ili osvojiti ono što nema na svome 
teritoriju), ipak je za mediteransku poljoprivredu sječa šuma imala kata- 
strofalne posljedice. Bez šumovitog zaštitnog sloja otjecanje vođa postaje pro- 
blematično čim oborine prijeđu normalnu razinu. Bujice odnose plodnu zemlju 
s visina, a ono što ostane, suši se, razjeda i ruši. U nizinama vode se pretva- 
raju u močvare, a riječna ušća pune se pijeskom. 

I na sjeveru postoji problem sječe šuma, osobito u gusto naseljenim i 
više ili manje industrijskim krajevima Nizozemske i Engleske, tako da će se 
u XIII stoljeću iskorištavati površinski slojevi fosilnog ugljena u Ličgeu i 
Newcastleu, unatoč nečistoći ugljena, dimu i neugodnom mirisu. U drugim 
krajevima ima dosta šuma, ali to su bogatstva zaostalog gospodarstva, gdje 
razvoj industrije ne prati zemljoradnju, a rijetko naseljeno pučanstvo nije 


347 


još osvojilo prašume. Ta su gospodarstva bila prepuštena milosti i nemilosti 
klimatskih promjena i demografskih fluktuacija. 


Zastoj nedovoljno razvijenog gospodarstva. Termini »zaostao« ili »neraz- 

vijen«, »napredan« ili »razvijen«, relativni su pojmovi. Ekonomski napredak 
katoličke Evrope u toku četiri stoljeća ekonomske revolucije bio je golem, 
ali ga ne smijemo mjeriti mjerilom kojim se mjeri moderna industrijska revo- 
lucija. No, da bismo shvatili uzroke stagnacije oko polovine XIV stoljeća 
potrebno je imati na umu da srednjovjekovno gospodarstvo ni na svom vrhuncu 
nije prešlo razinu onoga što bismo danas nazvali zaostalom ili nerazvijenom 
zemljom. Smetnje koje najviše udaraju u oči jesu slaba mehanizacija, loše 
komunikacije i kulturna nerazvijenost, ali te smetnje možda nisu i najozbilj- 
nije. Bitna karakteristika ekonomskog napretka je neprestano poboljšanje 
svakoga od navedenih sektora. Poput industrijske revolucije, iako sporije, 
i trgovinska je revolucija stvorila nove strojeve, nove ceste i transportna sred- 
stva, nove škole i istraživačke metode, a mogla ih je i dalje stvarati. Jer, pro- 
nalazački duh nije se zaustavio pred krizama; sjetimo se samo geografskih 
otkrića i štampe. 
Kai Najteža smetnja bila je, sigurno, demografske prirode. Prosječno trajanje 
ljudskog života oko dvađeset i pet godina (prema rimskim pravnicima i nad- 
grobnim natpisima) produžilo se u Engleskoj XIII stoljeća na trideset i pet, 
a u nekim krajevima Italije i Belgije još i više. Taj koeficijent jedva odgovara 
kineskome iz 1946. godine (točno trideset i pet godina) i ne nadmašuje mnogo 
egipatski iz 1948. godine (irideset i jedna godina). Samo je manjina stizala do 
zrele dobi; mali broj odraslih morao se mučiti da uzdrži velik broj djece i 
mladića. Društvom je upravljalo iskustvo malog broja ljudi. U XIV stoljeću 
prosjek trajanja života pao je ispod dvadeset i pet godina, a odrasla manjina 
svedena je na uznemirujuću mjeru. 

Istina je da je i trideset i pet godina dovoljno da se jednoj ekonomiji, 
koja se temelji isključivo na zemljoradnji, navali na vrat veliko breme ljud- 
stva. U XIII stoljeću englesko selo Taunton udvostručilo je broj svojih sta- 
novnika, a Lincolnshire, bez trgovine i industrije, morao je hraniti svoje, 
gotovo isto toliko brojno stanovništvo koliko je imao industrijski Lincoln- 
shire XIX stoljeća. Možemo li iz tog zaključiti da je opadanje stanovništva 
u drugoj polovini XIV stoljeća donijelo veliko ekonomsko olakšanje? Neki 
suvremeni povjesničari ukazuju na sniženje cijena žitu u to doba kao dokaz 
ponovnog blagostanja nakon nekoliko generacija nehotičnog maltuzijanizma. 

Možda je to za neka mjesta i točno. No, ne smijemo zaboraviti da je to 
tobožnje blagostanje također i doba narodnih buna, koje su u Flandriji, na 
Balkanu, na Majorki, u Lubecku i Londonu ugušene u krvi. Naravno, svaka 
pobuna ima svoje specifične razloge, ali činjenica da su sve buknule u isto 
doba zahtijeva i općenito razjašnjenje. Što imaju zajedničko fuchini s polja 
Languedoca se ciompima firentinskih radionica, ili solunski mornari sa selja- 
cima »lollardima« Češke i Engleske, ako ne nagli prestanak društvenog razvoja 
i duboke klasne razlike, koje austrijski pjesnik Petar Suchenwirt izražava 
jednostavnim, ali snažnim riječima: »Bogataši imaju pune škrinje, siromasi 
prazan želudac«? 

Trgovinskoj revoluciji potrebni su ljudi. Pokrenuta prvim skromnim 
viškovima stanovništva u X stoljeću, ona je nešto kasnije uspjela uspostaviti 
ravnotežu, a to je opet omogućilo stvaranje novih viškova. Dok je trajala ta 

lančana reakcija — komercijalizacija, industrijalizacija, uvođenje novih mate- 
rijalnih i intelektualnih sredstava, traženje novih tržišta — poboljšavao se ži- 
votni standard i ritam proizvodnje. Kada toga viška nije bilo, i napredak je 
bio zaustavljen. 

Izvjesno usporavanje pokazalo se tu i tamo već u XIII stoljeću. Spome- 
nuli smo zakržljalost kulture sjevera koje su predugo čekale da se razviju: 
baltičke, polapskih Slavena, a donekle skandinavske i keltske. Nasuprot njima, 
na jugu, najizloženiji su opasnosti oni krajevi koji su se prvi razvili: južna 
Italija, južna Francuska, južna Španjolska, a da ne govorimo o Bizantu. Osim 
toga, mnoge su rano razvijene gradove, kao što su Pisa, Regensburg, Tournai 
i Sigtum, pretekli aktivniji suparnici. No, to još ne znači da je trgovinska 
revolucija stigla na mrtvu točku, jer u društvu koje se brzo razvija i trvenja 
u kojima slabiji, posustali i nesretniji konkurent zaostaje, sasvim su nor- 
malna pojava. 

U XIV stoljeću najveći gradovi doživljavaju i najteže udarce. U Ypresu 
već od godine 1320. opada proizvodnja sukna. Isto tako i u Firenci, gdje su 
štrajkaši 1378. gođine uzalud nastojali prisiliti poslodavce da se obvežu proiz- 
voditi najmanje 25000 truba sukna godišnje; pedeset godina prije proizvodili 
su 70 000, a samo ta razlika odgovara cjelokupnoj proizvodnji Engleske, jedine 
zemlje gdje je vunena industrija uzela maha usred opće depresije: prosječno 
43 000 truba sukna godišnje izvezenih u toku 1392—1395 godine. 


A irgovina? Godine 1293. taksa na izvezenu i uvezenu robu iz genovljanske 
luke iznosila je gotovo četiri milijuna lira, godine 1334. dva milijuna manje, a 
taj će iznos biti rijetko dostignut ili premašen u drugoj polovini XIV stoljeća. 
Opadanje nam se čini mnogo većim ako uzmemo u obzir naglu devalvaciju 
genovljanske lire u toku toga stoljeća. Uza sve to Genova i Venecija ostale su 
i dalje dvije najprometnije evropske luke. U Marseilleu, gdje su opću krizu 
otežavale lokalne teškoće, prihod od poreza daleko je manji. Što se tiče luke 
sjevera, o njima nemamo podataka iz doba prije polovine XIV stoljeća, ali 
bismo po nekim statistikama mogli zaključiti o njihovoj stabilnosti procvatu. 
Jedini podatak kojim bismo se mogli koristiti (na žalost ne toliko važan) 
odnosi se na skladišta žita u Liibecku: u godini 1300. ima ih trideset i četiri, 
a u 1350. dvadeset i sedam. - 


A banke? Nakon velikog bankrota sijenskih bankara XIII stoljeća došao 
je red i na firentinske kompanije. Krah Peruzzija, Acciaiuolija i Bardija, tih 
»stupova kršćanstva« (1343—1346), mimoići će samo neke drugorazredne kom- 
panije. Tek u XV stoljeću kompanija Medici dosegla je veličinu jedne (samo 
jedne) od triju kompanija propalih prije sto godina. Siena se više nikad nije 
oporavila; nedovršene arkade nove katedrale ostat će tužnim svjedokom nade 
u bolja vremena koja nikad neće doći. Naravno, postoje banke i izvan Italije, 
ali one nisu od osobita značenja. Tako će biti sve do XVI stoljeća. 

Ekspanzija preko granica? Zapadnim trgovcima zatvaraju se redom vrata 
Kine, središnje Azije i Perzije. Svršeno je s pax mongolica. Bizantsko Carstvo 
je na umoru, a njegovi baštinici, Turci, skupo naplaćuju povlastice za kupo- 
prodaju na svome teritoriju. I Egipat podiže cijene i carinske tarife, a stran- 
cima pravi tisuće teškoća; i sama zemlja je na rubu propasti. Naglo se pre- 
kida velika knjiga kršćanskih osvajanja u Evropi, nakon što su u XIII sto- 
ljeću ispisana posljednja dva poglavlja: Granada je i dalje ostala musliman- 
ska, a Litva poganska. 

2. 


Evropa svlađava krizu 


Srednji vijek će, ipak, završiti mnogo bolje nego što je započeo. Iako 
demografska i ekonomska kriza otežavaju i zamršuju probleme toga nervo- 
znog vremena koje obično, prema određenom gledištu, nazivaju »mrakom 
srednjega vijeka« ili pak zorom preporoda«, ipak to nije njegova bitna karak- 
teristika. Bitno je to da je Evropa svladala krizu. Nakon 1350. godine ne javlja 
se više barbarsko doba kao tisuću godina ranije. 

Točnije rečeno, neka vrsta barbarskog doba ipak je polovinom XIII sto- 
ljeća zahvatila s mongolskim hordama Rusiju; Turci su se, od XIV stoljeća, 
obarali na Bizant i arapski istok, a Eskimi su doprli čak i na Grenland. Samo 
su ovi potonji pravi primitivci. Premda su u vrijeme svojih osvajanja bili 
mnogo krvoločniji negoli Eskimi, Turci i Mongoli su ipak bili sposobni orga- 
nizatori; znali su se prilagoditi idejama i tehnici pobijeđenih. Štoviše, njihove 
pobjede na Istoku otklonile su opasnost invazije Zapada. Grci i Latini izmi- 
jenili su uloge: za prve barbarske ere seoba naroda preplavila je Zapad, a na 
‘površinu je izbilo Bizantsko Carstvo kao nedostupan vrh; za druge barbarske 
ere bilo je Bizantsko Carstvo preplavljeno, ali je tako sačuvan Zapad. 

Na izmaku srednjega vijeka katolička Evropa nije imala drugoga neprija- 
telja do vlastite djece. Zaokupljeni svojim problemima, crkva i carstvo razo- 
čarali su svoje pristaše. Ambiciozni kraljevi, kneževi, tirani i agitatori iskori- 
štavaju i tlače svoje podanike. Veliki kolektivni pothvati i intelektualne sin- 
teze prošlih vjekova raspadaju se. Propadaju i nastojanja da ponovo ožive 
križarski ratovi, ruši se i sustav sv. Tome Akvinskoga. Katedrala se, doduše, još 
grade, ali sada tako da se na zastarjelim arhitektonskim uzorcima gomilaju 
samo suvišni kićeni ukrasi. Sjeta i satira zamjenjuju optimizam, pjesnici pje- 
vaju o ispraznosti života, a prozaici pišu o cinizmu ljudi. Prvi put u srednjem 
vijeku Petrarca osuđuje svoje doba i prijašnja kršćanska stoljeća: ne doba 
obasjano Otkupljenjem, kakvi god bili njegovi nedostaci, nego barbarsko doba 
koje, poslije najvećih dostignuća Grka i Rimljana, znači propast. 

Ništa za to! Glavno je da ljudi ne klonu duhom! U sumraku srednjega 
vijeka nema ni traga mračnoj rezignaciji ili raspadanju ličnosti, što je obilježa- 
valo rani srednji vijek. Ako još uvijek ima proroka nesreća i flagelanata, 
većina onih koji zamjeraju porocima svoga vremena ne odriču se ovozemalj- 
skog života, već traže put kreposti u intimnoj pobožnosti, u misticizmu, ili 
samo u čestitom životu. Ako pobune sirotinje nemaju uspjeha, ako gradski 
demokratski organi propadaju, a kraljevske predstavničke institucije gube 
odlučan utjecaj, ti otpori protiv zloupotrebe vlasti označavaju granice koje 
nisu poznavali ni kraj antičkoga doba ni početak srednjega vijeka. Da bismo 
se u to uvjerili, dovoljno je da usporedimo nečovječan financijski sustav po- 
sljednjih rimskih careva ili neposredno utjerivanje poreza barbarskih osvajača 
s porezima francuskih i engleskih kraljeva, koji su porezi, doduše, teško padali, 
ali su bili podnošljivi i najčešće u sporazumu s kojim od poreskih obveznika, 
ili s komunalnim taksama koje su pogađale svakoga jednako, osim onih koji 
nisu ništa imali, i koje su, barem u onim pravičnijim komunama, bile raz- 
mjerne imovnom stanju ljudi. 

Kolektivno umjetničko izražavanje, istina, slabi, ali se zato sve više potvr- 
đuje ličnost umjetnika. U XIV stoljeću je bezimenost slikara i kipara izuzetak 

(dijelom je već nestaje u XIII stoljeću), portreti nisu više idealizirani simboli, 
nego teže fotografskoj sličnosti. Tradicionalna crkvena koralna glazba prelazi 
u instrumentalnu polifoniju i stječe se oko snažnih ličnosti kao što je Guil- 
laume Machaut. U XIV stoljeću jedan francuski profesor, Jean Buridan, danas 
poznat po svome magarcu o kojemu nema spomena u njegovim djelima, na- 
zreo je princip inercije, temelj moderne mehanike. 

Doba individualizma? Teško je tako nazvati epohu nakon sv. Franje i 
Dantea. U srednjem vijeku bilo je doista velikih ličnosti, ali krize što su pra- 
tile njegov zalazak nisu rastakale, već kalile karaktere i pripremale čovječan- 
stvo na veliki udar koji će ga iz središta stvaranja baciti na jedan mali planet 
što se kotrlja u nekom mračnom kutku svemira. 

